
ROIMH-KADH. 

Kugadh  Maighstear  Kichard  Bacster,  Ughdair 
"Fois  nan  Naornh"  ann  am  baile  Roudoin  'an  Sasunn, 
air  a'  bhliadhna  1615,  agus  chaochail  è  ann  an  Lunuinn 
air  a'  bhliadhna  1691.  Ach  is  cothromach  a  dh-fhaodar 
a  ràdh  mu  thimchioll  a'  mhinisteir  dhiadhaidh  so,  mar 
thathas  ag  ràdh  mu  fhìrean  mòr  eile,  "  Air  dhà  'bhi 
marbh  tha  è  fathast  a'  labhairt." 

Chaidh  Mr.  Bacster  òrduchadh,  ar&r  riaghailt  na 
h-Eaglais  Sasunnaich,  chum  an  soisgeul  a  shearmon- 
achadh,  'nuair  a  bha  è  trì  bliadhna  fichead  a  dh'aois ; 
agus  ghluais  è  an  dèigh  sin  mar  theachdair  naomh, 
fìrinneach,  dìchiollach,  ionnsuichte,  comharraichte  air 
taobh  Chriosd.  Shaothraich  è  gu  seasmbach,  agus 
bheannaich  an  Tighearn  a  shaothair  gu  mòr  ann  an 
searmonachadh  an  t-soisgeil  araon  ann  am  baile 
Lunuinn  agus  anns  na  dùchaibh  mu-n-cuairt.  Bha  è  air 
a  shuidheachadh  ann  an  Cidderminster,  far  an  d'f  han  è 
sea  bliadhna  deug,  no  gus  a'  bhliadhna  1660.  So  fìrean 
a  fhuair  a  shàrachadh  ann  an  tomhas  mòr  le  easlaint, 
agus  fòs  air  iomadh  dòigh  le  trioblaidibh  agus  le  aisith 
na  rìoghachd  ann  an  làithibh  a  chuairt  air  thalamh, 
gidheadh  shoirbhich  obair  an  Tighearna  gu  h-iongant- 
»€h  'n  a  làmhan. 

'Nuair  a  thàinig  air  Mr.  Bacster  Cidderminster 
'fhàgail,buduilich  e-fèin  agusluchd-àiteachaidh  a'bhaile 
f?in  a'  dealachadh  ri  'chèile.  Mu'n  do  thòisich  è  air  sear- 
rnonachadh  'n  am  measg,  bha  'm  baile  air  a  thruailleadh 
gu  mòr  le  aineolas  agus  mi-dhiadhachd.    Cha  d'fhuair  è 

os-ceànn  teaghlach,  no  'dhà  eadar  dà  cheànn  sràicle, 
anns  an  robh  aoradh  Dhè  air  a  chumail  gach  là ;  ach 
tre  bheannachd  Dhè  air  a  shaothair,  cha  b'f  had  an  dè'igh 
sin,  gus  an  tàinig  atharrachadh  mòr  air  an  t-sluagh, 
agus  gus  am  facas  toradh  taitneach  na  fìor  dhiadhachd 
a'  fàs  suas-gù  pailt  ann  an  iomadh  teaghlach.  Air  an 
là  'dh'f  hàg  è  Cidderminster  cha  n-f  haighteadh  os-ceànn 
teaghlach  no  'dhà  ann  an  cuid  de  shràidibh  a'  bhaile 
anns  nach  robh  aoradh  Dhè  air  a  chumail  gu  riaghailt- 
each.  An  àit  fuaim  na  h-aingidheachd  agus  na  mi- 
naomhachd  air  "  là  an  Tighearna,"  bha  nis  "  an 
fhuaim  aoibhneach,  ait"  air  feadh  a'  bhaile.  Dh-f  haod- 
adh  gach  neach,  a  ghabhadh  seachad  air  ?n  t-sàbaid, 
iomadh  ceud  teaghlach  a  chluinntinn  a'  seinn,  ag 
ùrnuigh,  a'  leughadh  nan  Sgriobtuir  agus  leabhraichean 
maith  eile,  'nuair  nach  robh  \ad  cruinn  aig  "  aoradh 
follaiseach  an  Tighearna"  anns  an  eaglais. 

Is  pailt  a  bheannaich  Dia  saothair  Mhaighstir  Bacster 
do  mhuinntir  Chidderminsteir.  Mheudaich  àireamh  an 
luchd-comanachaidh  fo  shearmonachadh  an  teachdaire 
dhìleis  so  gu  sea  ceud,  agus  thubhairt  e-fein  { nach  robh 
dà  anam  dheug  ameasg  na  h-àireimh  sin  mu  nach 
f  haodadh  deadh  dhòchas  a  bhi  aige,  oir  bha  an  caithe- 
beatha  diadhaidh  a'  còrdadh  ri  'n  aideachadh'.  Agus 
glòir  do  Dhia,  faodar  an  spiorad  diadhaidh,  a  chaidh 
àrach  mar  sin,  a  lorgachadh  amach  fathast  ann  an  cuid 
de'n  t-sluagh,  araon  anns  a'  bhaile  sin  agus  'n  a  choimh- 
earsnachd.  Hò  !  b'f  heàrr  gu'n  robh  è  na's  mò  I  agus 
air  feadh  gach  àite  anns  am  faighear  ìarmad  de  'n 
spiorad  sin  beò  fathast,  gheibhear  cuimhne  thàingeil, 
thaitneach  air  Mr.  Bacster,  agus  ainmichear  è  le 
urram  agus  gràdh. 

Is  iomadh  diadhair  mòr,  agus  duine  tuigseach,  eòl- 

ach,  ainmeil,  ionnsuichte  aig  an  robh  barail  àrd  agus 
mòr  mheas  air  Mr.  Bacster  'n  a  lìnn,  araon  mar 
sgrìobhadair  agus  mar  shearmonaiche  comasach,  soilleir, 
dìleas.  B'ànn  diubh  sin  an  t-Ard-easbuig  Usher(; 
an  t-Easbuig  Wilkins ;  Dr.  Barrow ;  Dr.  Bates ;  Dr. 
Calamy ;  Dr.  Manton ;  Mr.  Iain  Ianeway ;  Mr. 
Tdmas  Doolittle  ;  Mr.  Flabhel ;  Mr.  Iòseph  Alleine ; 
Sir  Nathaniel  Barnardiston,  &c.  Thubhairt  cuid  diubh 
sin  gu'n  "  tàinig  è  na  b'f  haisge  air  dòigh  sgrìobh- 
aidh  nan  Abstol  na  thàinig  duine  sam-bith  eiìe  'n  a  lìnn ; 
gu'm  bu  leòr  do  aon  lìnn  duine  cho  comharraichte  ri 
Mr.  Bacster  a  thoirt  do'n  t-saoghal ;  nach  robh  eagal 
air  à  mi-thlachd  duine  sam-bith,  agus  nach  robh  sùil 
aige  ri  onoir  o  neach  air-bith."  Bmngantach,  ann  an 
tomhas  air-leth,  a  chomas  searmonachaidh,  a1  fosg- 
ladh,  a'  dearbhadh  's  a'  daingneachadh  gach  pùing  le 
argumaidibh  soilleir,  làidir,  bunaichte  air  fìrinnibh  nan 
Sgriobtuir,  agus  air  rèusan  an  daine,  a'  bualadh  astigh 
gu  dìreach  air  cridheachan  a  luchd-èisdeachd  le  saigh- 
dibh  gèur  na  fìrinn,  a'  deargadh  orra  gu  domhain,  teànn, 
a'  dusgadh  nan  ciontach,  a'  rùsgadh  an  cionta  dhoibh, 
a'  toirt  pheacach  mi-chùramach  gu  mothachadh  air  an 
cionta  agus  air  an  truaighe,  agus  gu  sìth  'us  slàint 
ìarraidh  ann  an  Criosd.  Is  gann  a  b'urrainn  anam 
air-bith,  mur  robh  è  "  mar  nathair  bhodhar,"  èirigh  o 
theagasg  shoilleir,  bheò  an  teachdaire  spioradail  so, 
gun  drùigheadh  air.  Glòir  do  Dhia,  is  iomadh  anam 
dorch,  seachranach  a  f  huair  solus,  agus  sòlas,  agus  a 
chaidh  a  threòracliadh  gu  "  carraig  na  slainte"  le  teag- 
asg  ghlic  an  aodhaire  ghlic  so.  "  Tha  briathra  nan 
daoine  glice  mar  bhioraibh."  Ecles.  12.  11.  Mar  sin 
bha  briathran  an  fhìrein  so  do  chridheachan  mliìltean. 
Bha  ìad  mar  chlaidheamh  gèur  dà  fhaobhair  ann  an 

làimii  gaisgich  gun  f  hìamh,  a'  sgathadh  's  a'  gearradh 
sìos  truaillidheachd  a'  chridhe.  Bha  e-fèin  air  a  làn- 
bheothachadh  leis  an  Spiorad  Naomh,  agus  an  lorg  sin 
bu  mhìannach,  taitneach  leis  a  bhi  gu  tric  a'  taomadh 
amach  soluis  nèamhaidh  air  cridheachan  peacach,  dorch, 
fuar,  marbh,  'g  an  lìonadh  le  blàs  agus  beatha,  agus 
mar  sin,  a1  Jeaghadh  sìos  nan  cridheachan  bu  chruaidhe 
'n  an  tuamaibh  reòta,  le  beò  ghràdh  blàth  do  Dhia. 

Sgrìobh  Mr.  Bacster  mòran  leabhraichean.  Is 
ìongantach,  ann  an  tomhas  air-leth,  an  comas  sgrìobh- 
aidh  a  fhuair  è.  Cha  lugha  na  ochd  fichead  leabhar 
's  a  h-ochd  a  thàinig  amach  o  pheànn  an  diadhair  so  ; 
agus  f  had  's  a  bhitheas  Eaglais  Chriosd  air  thalamh,  is 
ionmhas  làn,  taitneach  dhì  a  chuid  leabhraichean 
diadhaidh ;  oir  gheibhear  cuisle  bheò,  neartmhor, 
nèamhaidh  a'  bualadh  anns  gach  aon  diubh.  Is  ainmig 
leabhar  air -bith,  ach  am  Bìobull  fèin,  anns  am  faighear 
uiread  de  spiorad  na  fìor  dhiadhachd,  no  tuigse,  gràdh, 
eòlas,  dìlseachd  agus  solus  cho  mòr  's  a  gheibhear  ann 
an  oibribh  an  ùghdair  so.  Tha  ìad  a'  treòrachadh  gu 
pailt  a  chum  "  diadhachd  f  hìor-ghlan  agus  neo-shalach" 
àrach  ameasg  dhaoine.  Bha  'us  tha  ìad  air  am  meas 
g\è  luachmhor,  agus  air  am  beannachadh  do  mhìltibh, 
'  am  fad  's  am  fagus.'  Tha  ìad  èifeachdach  a  chum 
peacaich  mhi-chùramach  a  dhùsgadh,  a  chum  na 
h-aineolaich  a  theagasg,  a  chum  na  h-amharusaich  a 
dhaingneachadh,  a  chum  sòlas  a  thoirt  do  na  h-airsneul- 
aich,  a  chum  sluagh  mi-dhiadhaidh  ìompachadh,  agus 
a  chum  sluagh  diadhaidh  a  thogail  suas  ann  an  naomh- 
achd. 

Sin  anis  teisteanas  dhaoine  diadhaidh,  urramach, 
ach,  do'm  b'aithne  Mr.  Bacster,  air-fèin  agus  air 
'oibribh  diadhaidh.     Bha  è  ainmeil  air  feadh  na  rìogh- 

achd,  araon  mar  shearmonaiehe  agns  mar  sgrìobhadair, 
ionnus  gu'm  bu  "  toil  leis  an  rìgh  fèin  urram  a  chur 
air."  Shearmonaich  è  an  làthair  Rìgh  Teàrlach  II. 
Chuir  an  rìgh  sin  onoir  air,  agus  thug  è  dreuchd  dhà, 
agus  an  deigh  sin  chaidh  dreuchd  àrd  eile  a  thairgse 
dhà  fo  làimh  an  rìgh,  nach  b'àill  leis  a  ghabhail. 

Is  comharraichte,  prìseil  an  leabhar  "Fòis  nanNaomh." 
Is  è  so  do  reir  barail  dhaoine  glice,  diadhaidh  an  t-aon 
a's  luachmhoire  de  leabhraichean  Mhaighstir  Bacster. 
Sgrìobh  è  an  obair  so  'nuair  a  bha  è  mu  dheich  bliadhna 
flchead  a  dh'aois.  Is  ann  mar  ùrachadh,  mar  shòlas, 
agus  mar  neart  d'a  anam  fèin  a  sgriobh  è  "  Fois  nan 
Naomh"  'us  dùil  aige,  gach  là  fad  iomadh  mios,  ri  gairm 
a'  bhàis,  am  feadh  a  bha  è  'g  a  sgriobhadh ;  oir  bha  è 
air  an  àm  sin  a'  fulang  fo  easlaint,  agus  anns  an  stàid 
sin  làn-shuidhich  è  a  smuaintean  agus  'aignidhean  air 
Dia,  agus  air  sonas  agus  glòir  nan  naomh  air  nèamh. 
"  Is  ì  so,"  ars'  e-fèin,  "  obair  'bu  tarbhaiche  do  m'  anam 
na  na  h-uile  nithe  eile  'dh'ionnsuich  mì  riamh."  Ach 
b'ì  toil  an  Tighearna  mhaith  neart  aiseag  dhà  an  dèigh 
sin,  geda  b'ainmig  a  bha  è  aon  là  saor  o  easlaint,  agus  a 
làithean  a  shìneadh  a  chum  tuilleadli  seirbhis  a  dheanamh 
do'n  eaglais  air  thalamh ;  a'  beannachadh  eadhon  easlaint 
an  f  hirein  so  gu  pailt  d'a  anam  fèin,  agus  f  òs  do  mhìltibh 
eile ;  oir  "  a  ta  f  hios  againn  gu'n  comh-oibrich  na  h-uile 
nithe,"  eadhon  easlaint,  "  chum  maith,  do'n  dream  aig 
am  bheil  gràdh  do  Dhia."  Shearmonaich  è  "  Fois  nan 
Naomh"  ann  an  Cidderminster,  agus  an  deigh  sin  chaidh 
an  obair  a  chlò-bhualadh  air  tùs,  air  a'  bhliadhna  1660. 

Chithear  ann  am  uFois  nan  Naomh"  dearbh  chomh- 
arradh  air  ìnntinn  naoimh,  nèamhaidh, — ìnntinn  a 
thuair  sealladh  mòr  air  an  t-s\orruidheachd.  Is  gann  a 
gheibhear,  ann  an  obair  duine  sam-bith  eile,  sealladh  cho 

mòr,  cho  làn,  agus  cho  soilleir  de'n  t-saoghal  shìorruidh 
's  a  gheibhear  anns  an  leabhar  so.  Chum  ar  tàladh 
suas  gu  nèamh,  thug  an  t-ùghdair  nèamhaidh  so  dhuinn 
sealladh  air  "  an  ionad  naòmh"  a  ta  shuas, — sealladh 
air  sonas,  glòir  agus  àrd  aoibhneas  an  t-sluaigh  bheann- 
aichte  a  ta  nis  an  làthair  Dhè  air  nèamh, — sealladh  anns 
am  bheil  nithe  nkamhaidh  air  am  fosgladh  do  shùil  an 
f  hìor  Chriosduidh,  agus  air  an  riochdachadh  amach  dhà 
air  dòigh  cho  soilleir,  cho  làidir,  cho  cìnnteach,  drùigh- 
teach,  beò  's  a  bheir  air  amharc  air  uile  nithibh  boillsg- 
each,  siùbhlach,  dìomhain  an  t-saoghail  so,  mar  neo-n; 
ann  an  coimeas  ris  "  na  nithibh  a  ta  shuas,"  agus  an 
cur  cho  suarach  's  a  chuireas  seànn  duine  mireag,  no 
cluith  na  cloinne  bige.  Air  an  làimh  eile,  chum  eagal 
slàinteil  a  dhìisgadh  suas  ann  an  sluagh  gun  chùram, 
thog  è  am  brat  de  uamhasaibh  goirt,  garg  na  h-ifrinn,  a1 
nochdadh  an  teine  shìorrnidh,  a'  foillseachadh  truaighe 
agus  bròin  an  t-sluichd,  agus  a'  leigeil-ris  fulang  agus 
doruinn  shìorruidh  an  t-sluaigh  mhallaichte  anns  na 
lasraichean  làidir  nach  mùchar  a  chaoidh,  air  dòigh  ach 
beag,  cho  soilleir,  eagalach,  drhighteach  as  geda  bhith- 
eadh  ifrinn  fdin  fosgailte  nis  fo  shealladh  ar  sùilean. 
0  !  na'n  smuainicheadh  muinntir  gu  cùramach,  tric  air 
an  t-sealladh  uamhasach  a  thugadh  dhoibh  an  so  air 
fulangas  searbh  nan  aingidh  ann  an  ifrinn,  nach  bu  leòr 
sin,  shaoileamaid,  gu  bacadh  'us  casgadh  a  chur  air  gach 
olc  ameasg  dhaoine  feòlmhor,  mi-chùramach,  truagh. — 
(Faic  Caib.  V.) 

Fois  nèamhaidh !  0  càit  am  faighear  ni  eile  cho 
luachmhor  !  Fois  shìorruidh  !  0  càitam  faighear  saoibh- 
reas  air-bith  eile  cosmhuil  ri  sin  !  Dearbh  chìnnteas  air 
an  f  hois  bheannaichte  sin  aig  gaJh  anam  gràsmhor  i 
Cia  luachmìior,  sòlasach  sin  do  gach  fìrean  !  Cia  fèumail 

do  na  h-uile  smuaineachadh  agus  labhairt  air  an  fhois 
ghlòrmhoir  so  !  Agus  sin  an  fhois  a  gheibhear  air  a 
fosgladh  dhuinn  ann  an  teagasg  àrd  an  leabhair  so. 
Tha  è  air  a  lìonadh  le  còmhradh  xièamhaidh.  Is  meadh- 
on  èifeachdach  è  chum  aramanan  a  threòrachadh  gu 
staid  na  naomhachd.  Beannaichidh  Dia  an  còmhnuidh 
gach  meadhon  a  ta  freagarrach  a  chum  a  ghlòir  fèin, 
agus  sonas  sìorruidh  dhaoine  'chur  air  aghaidh,  agus 
bheannaich  è  cheana  am  meadhon  so — an  leabhar  so — 
ann  an  tomhas  air-leth  do  mhòran.  Is  ionuidh  neach 
sean  'us  òg,  saoibhir  agus  bochd,  àrd  agus  ìosal,  do'n 
robh  an  leabhar  iongantach  so  air  a  bheaimachadh  gu 
pailt,  agus  aig  am  bheil  ri  ràdh,  le  tàingealachd  agus 
gkirdeachas,  So  am  meadhon  beannaichte  leis  an  robh 
mise  air  mo  thoirt,  fo  làimh  Dhe',  gu  smuaineachadh  gu 
ceart  air  fois  shìorruidh  m'anama.  Is  è  thubhairt 
balachan  òg,  diadhaidh  nnn  an  àit  àraid,  aois  dà  bhliadh- 
ìiì  dheug,  do'm  b'àbhaist  a  bhi  'leughadh  "  Fois  nan 
NaoìrJì,"  'us  è  nis  dlùth  do'n  bhàs,  "  Dhomh-sa  leabliar 
Mhaighstir  Bacster,  chum  gu'n  leugh  mi  beagan  fathast 
mu'n  t-sìorruidheachd,  mu'n  lèid  mi  stigh  do'n  t-saogh- 
al  shìorruidh." 

Sgrìobh  Mr.  Bacster  leabhar  comharraichte,  maith 
eile  do'n  ainm  "  Gairm  do  'n  tSluagh  Neo-ìompaichte" 
agus  thubhairt  e-fèin  '  nach  robh  aon  air-bith  eile,  ach 
"  Fois  nan  Naomh"  de  na  leabhraichean  lìonmhor  a 
sgrìobh  è,  air  a  bheannachadh  cho  mòr  le  Dia  do  anam- 
aibh  dhaoine,  ris  an  leabhar  sin — leabliar  a  tha,  gus 
an  là  an  diugh,  air  a  bheannachadh  do  mhòran. 

B'ionmhuinn  leis  a'  mhinistear  dhiadhaidh,  Mr. 
Flabhel,  an  t-ùghdair  nèamhaidh  so  ;  bha  ìad  beò  le 
'chèile  anns  an  aon  lìnn.  Is  àrd  an  teisteanas  a  thug 
è  air,  ach  cha  n-'eil  ì  na's  àirde  na  b'thìach  è.     k<  Is 

beag,"  arsa  Mr.  Flabhel,  "  nach  'eil  Mr.  Bacster  aìr 
nèamh  cheana,  Tha  è  beò  's  a  shùil  gach  là  air  nèamh, 
a'  feitheamh  gu  suilbhir,  sòlasach  ri  fois  shìorruidh  nan 
naomh  maille  ri  Dia  ann  an  glòir ;  agus  air  'fhàgail 
beagan  làithean  anri  ar  measg-ne,  mar  dhearbhadh  mòr, 
soilleir  air  a'  mhòr  chumhachd  agus  air  an  aoibhneas 
g,  ta  ann  am  beaths  neartmhoir  an  fhìor  chreidimh.'* 


FOIS  SHIORRUIDH  NAN  NAOMH. 


Caibdeil  I. 

Toiseachadh  do'n  Obair,  'us  beagan  Cùnntais  mu  Nàdur 
Fois  nan  Naomh. 


"  Uiine  sin  dh/f  hàgadh  fois  fa  cliomJiaii'  siuaigb  Dhè." 

Eabh.  iv,  9. 

Ann  an  tuiteam  Adhaimh,  chàill  sinn,  cha  n-è  mhàin 
ar  tlachd  ann  an  Dia  agus  a  làn  mhealtuinn,  ach  mar- 
an-cèudna  gach  uile  eòlas  spioradail  air,  agus  gach  fior 
thogradh  an  dèigh  an  t-sonais  sin  a  chàill  sinn.  Tha 
Mac  Dhe  a'  teachd  agus  a'  tairgse  a  ghràis  a  chum  ar 
saoradh,  agus  a'  foillseachadh  sonais  agus  glòire  spior- 
adail  agus  siorruidh  dhuinn,  ach  gheibhear  gu  ro  thric 
daoine  mì-thoileach  air  gabhail  ris  tre  chreidimh.  Mar 
dhuine  bochd  nach  creideadh  gu'm  b'urrainn  sùim  cho 
mòr  ri  ceud  pùnd  Sasunnach  a  bhi  aig  neach  eile,  a  chionn 
nach  robh  riamh  uiread  aige-fèin,  is  gann  a  chreideas 
daoine,  air  an  là  an  diugh,  gu'm  bheil  sonas  ann  cho 
mòr  's  a  chàill  ìad,  agus  a  dh-fhaodas  ìad  'fhaotuinn 
fathast  tre  chreidimh  ann  an  Chriosd.  'Nuair  a  b'àill 
le  Dia  làithean  fois'  a  thoirt  do  na  h-Israelich,  ann  an 
tir  na  fois',  bu  dorra  dhà  ìadsan  a  thoirt  gu  sin  a  chreid- 
sinn  na  fois  ullachadh  air  an  son,  no  buaidh  a  thoirt  air 
an  naimhdean.  Agus  an  dèigh  dhoibh  seilbh  'f  haotuinn 
air  fois  Chanàain,  mar  f  hoillseachadh  agus  mar  eàrlas 
beag  air  an  fhois  sin  a  ta  fada  nan  c\an  na's  glòrmhoire 
agus  na's  maireannaiche,  eadhon  an  f  hois  a  gheibhear 
ann  an  Criosd,  fathast  cha  chreideadh  ìad  dad  tuilleadh 
ach  na  bha  fo'n  sùil  'us  fo'n  làimh,  ag  ràdh,  leis  a'  gheòcair 
aig  a'  chuilm,  "  Gu  cìnnteach  cha  n-'eil  sonas  ann  a's 
feàrr  na  so !"  No,  ma  bha  sùil  aca  ri  ni  sam-bith  o'n 
Mhesiah,  cha  robh  ìad  ag  ìarraidh  uaith,  ach  amhàin  au 

sonas  tìmeil  a  mheudacbadh.  Tha  'n  t-Abstol  a'  labh- 
airt,  anns  a'  chuid  a's  mò  de'n  Litir  a  chum  nan  Eabh- 
ruidheach,  an  aghaidh  na  droch  mhèinn  so,  's  a'  dearbh- 
adh  gu  soilleir,  làn  gu'm  b'ì  àrd  chrìoch  nan  uile 
dheas-ghnàth  agus  nam  faileas  eile  fo'n  Lagh,  sluagh  a 
threòrachadh  a  dh-ionnsuidh  Chriosd,  brìgh  nan  nithe 
sin  uile  :  agus  gu'n  robh  fois  nan  sàbaid,  agus  Canàan 
fèin  a'  teagasg  do  chloinn  Israeil  sealltuinn  an  dèigh  na 
foise  maireannaich,  eadhon  fìor  shonas. 

So  anis  an  co-dhùnadh  gus  am  bheil  an  t-Abstol  a' 
teachd  anns  a'  cheànn-theagaisg,  an  dèigh  dhà  caochladh 
dearbhadh  a  thoirt  air  na  nithibh  a  bha  bho  thoiseach 
a'  treòrachadh  a  dh-ionnsuidh  na  foise  so.  Anns  a' 
cho-dhùnadh  so  gheibhear  am  bònn  air  am  bheil  uile 
shòlas  a'  chreidmhich  air  a  stèidheachadh,  crìoch  a 
dhleasanais  agus  'f  hulangais  gu  lèir,  beatha  agus  sùim 
nan  uile  gheallaidhean,  agus  nan  uile  shochairean  a  ta 
aige  mar  Chriosduidh  fo'n  t-soisgeul.  Ciod  a's  taitniche 
do  dhaoine,  'nuair  a  bhitheas  ìad  a'  fulang  fo  àmhghar 
cuirp,  air  an  sgìtheachadh  le  dleasanais  muin-air-mhuin, 
na  fois?  Bheir  fois,  cha  n-è  mhàin  sòlas,  ach  mòr 
mhisneachd  dhuinn  gach  là.  Tha  ar  beothalachd  ann 
an  deanamh  ar  dleasanais  uile,  ar  foighidin  ann  am 
fulang  àmhghair,  ar  comas  air  onoir  a  thoirt  do  Dhia, 
spionnadh  ar  gràidh,  ar  gràsan  uile,  seadh,  eadhon  bith 
ar  creidimh  agus  ar  Criosdachd  a'  sruthadh  o  chreid- 
sinn  agus  o  smuaintibh  naomh  mu  thimchioll  ar  fois'. 
Agus  anis,  a  lèughadair,  co-air-bith  thu,  òg  no  sean  thu, 
saoibhir  no  bochd  thu,  guidheam  ort,  cuiream  Vmpidh 
ort,  ann  an  ainm  an  Tighearna,  a  ghairmeas  tu  gu  cùnntas 
gu  h-aithghearr,  a  bheir  breth  ort  agus  a  chuireas  tu 
anns  an  staid  strìorruidh  sin  nach  gabh  atharrachadh 
gu  bràth,  na  tilg  uait  na  nithe  so  an  dèigh  dhuit  an 
lèughadh,  amhàin  ag  rkdh  gu'm  bheil  ìad  fìor;  ach 
socraich  do  chridhe  orra,  agus  gabh  Dia  ann  an  Criosd, 
agus  esan  'n  a  aonar,  mar  d'  f  hois,  agus  suidhich  do 
chridhe  air-san  os-ceànn  nan  uile.  Nise  gu'n  deònaich- 
eadh  an  Dia  beò,  cuibhrionn  agus  fois  a  shluaigh  naoimh 
fèin,  na  h-mntinnean  feòlmhor  so  againn-ne  a  dhean- 
amh  cho  spioradail  agus  na  cridheachan  talmhaidh  so 
againn-ne   cho  nèamhaidh  as  gu'n  dean  sinn  e-fèin  a 

ghràdhachadh  le  tlachd  'us  taitneas,  fad  uile  làithean  ar 
beatha,  ionnus  nach  bi  mis'  a  sgrìobh,  no  thus'  a  leughas 
an  leabhar  so,  air  ar  pilleadh  gu  bràth  o  shligh  so  na 
beatha,  "  air  eagal  air  bhi  do  ghealladh  dol  a  steach  d'a 
shuaimhneas  air  'f  hàgail  againn,  gu'n  tigeadh  aon  neach 
agaibh  a  dheidh-làimh  air."   Eabh.  4.  1. 

Is  ì  Fois  nan  Naomh  staid  a's  sona  air  an  ruig  an 
Criosduidh.  So  an  staid  anns  am  bi  na  Naoimh  air  an 
deanamh  foirfe,  no  ìomlan,  a'  làn-mhealtuinn  Dhè  gu 
bràth,  do-rèir  a  chomaisgus  an  togar  suas  an  anamanan 
aig  a'  bhàs.  So  an  staid  gus  an  tig  araon  an  anamanan 
agus  an  cuirp  gu  fìor  làn,  air  là  mòr  a'  Bhreitheanais 
dheireannaich  an  dèigh  na  h-aiseirigh. 

Fdumar  smuaineachadh  an  toiseach  air  nithibh  a  ta 
ann  an  nàdur  na  foise  so ;  agus  ainmichidh  sinn  cuid 
diubh  sin  anis  : — Is  daoine  bàsmhor  a  ta  nis  ag  ìarraidh 
na  foise  so  ;  oir  tha  an  f  hois  so  cheana  aig  ainglibh  agus 
aig  spioradaibh  glòraichte  dhaoine,  ach  tha  na  deamhnan 
agus  an  sluagh  mallaichte  air  am  fàgail  gun  dòchas  idir 
ri  fois : — Tha  na  naoimh  a'  ròghnachadh  Dhe  mar  an 
crìoch  agus  an  sonas :  ach  ge-b'-e  neach  a  ghabhas  ni 
sam-bith  eile  mar  a  shonas,  tha  è  mach  às  a'  cheud 
chèum  de'n  t-sligh : — Tha  ìad  fada,  fada  bho'n  chrìch 
so:  is  è  sin  cor  truagh  nan  uile  bho  'n  là  a  thuit  ìad. 
Tha  Criosd  a'  teachd  le  'ghràs  ath-nuadhachaidh,  's  a' 
faotuinn  gach  duine — seadh,  na  h-uile  dhaoine — a' 
gluasad  gun  stad  agus  a'  greasad  a  dh-ionnsuidh  sgrios 
shìorruidh — a'  deanamh  cabhaig'  gu  ifrinn ;  gus  an  toir  è 
orra  stad  le  mothachadh  a  thoirt  doibh  air  an  cunnart, 
agìompachadh  an  cridheachan  agus  a'  pilleadh  cèum  am 
beatha  gu  dìleas  d'a  ionnsuidh  fèin.  Gabh  anis  a'  chrìoch 
so  agus  a  h-òirdhearcas  mar  nithe  aithnichte  a  thàtar  ag 
\arraidh.  Cha  ghluaisear  neach  sam-bith  gu  maith  neo- 
aithnicht'  ìarraidh*  Fe*umar  smuaineachadh  araon  air 
an  astar  a  tha  sluagh  o'n  f  hois  so  agus  air  fìor  eòlas  mu'n 
astar  sin.  Iadsan  nach  d'aithnich  riamh  gu'm  bheil  ìad 
gun  Dia  aca,  agus  air  an  t-sligh  gu  ifrinn,  cha  d'aithnich 
ìad  fathast  an  t-sligh  gu  nèamh.  Ma  thuigeas  duine 
gu'n  do  chàill  è  Dia  agus  'anam  fèin,  nach  glaodh  è 
mach,  Tha  mì  càillte  ?  Carson  a  tha  àireamh  cho  beag 
ag  amas  air  an  f  hois  so  ?     Cha  n-àill  leo  a  chreidsinn 

gu'm  bheil  ìad,  do  thaobh  còir,  fad  as  uaipe,  agus  do 
thaobh  cleachdaidh,  a'  breabadh  'n  a  h-aghaidh.  Cò  a 
dhìarr  riamh  ni,  gun  fhios  aige  gu'n  do  chàillsèè? 
"  Cha  'n  ànn  aig  a'  mhuinntir  a  ta  slàn  a  ta  feum  air  an 
lèigh,  ach  aig  a'  mhuinntir  a  ta  euslan."  Mata  9.  12. 
Fèumaidh  sinn  smuaineachadh  mar-an-cèudna  air  àrd 
Chumhachd  gluasaid — cumhachd  a  ghluaiseas  sinn  gus 
an  f  hois  so  ìarruidh,  air-neo  seasaidh  sinn  balbh,  gun 
aon  chèum  a  dheanamh  d'  a  h-ionnsuidh.  Nis  is  ann  o 
Dhia  a  ta  an  cumhachd  so,  oir  mur  gluais  Dia  sinn,  cha 
n-urrainn  sinn-fèin  gluasad  a  dh-ionnsuidh  ar  fois'.  Is 
cuid  ro  fhèumail  de  ghliocas  a'  Chriosduidh,  a  bhi 
'gèilleadh  do  Dhia,  a  bhi  'g  a  earbsadh  fein  ris,  a  bhi 
air  'f  haotuinn  anns  an  t-sligh  's  am  bheil  Dia  ag  im- 
eachd,  agus  far  am  bheil  a  Spiorad  gu  tric  a'  gluasad ; 
an  aire  'thoirt  nach  dealaich  sinn  ri  Dia,  nach  fàilnich 
ar  dùil  ri  cuideachadh  ùr  gach  là,  agus  nach  dì-chuimh- 
nich  sinn,  uair  sam-bith,  gu'm  bheil  mòr  f  hèum  againn 
an  còmhnuidh  air  cumhachd  an  Spioraid.  Cho  luath 
's  a  thòisicheas  sinn  ri  earbsa  'chur  ann  ar  stòras  fèin, 
ann  ar  tuigse  fèin,  no  ann  ar  rùn  fein,  a  chum  gluasad 
gu  naomh  ann  an  cèum  ar  dleasanais,  tha  sinn  an  sin 
ann  an  cunnart  tuiteam  air  falbh  o  Dhia.  "  Cha  'n  'eil 
sinn  foghainteach  uainn-fèin  chum  ni  sam-bitha  smuain- 
eachadh  mar  uainn-fèin  :  ach  is  ann  o  Dhia  a  ta  ar  fogh- 
ainteachd."  2  Cor.  3. 5.  "Asm'èugmhais-sa,"arsaCriosd, 
"  cha  'n  urrainn  sibh  aon  ni  a  dheanamh."  Eoin  15.  5. 
Arìst  fèumaidh  ìadsan  a  ta  'g  ìarraidh  na  foise  so, 
bonnachair  (principle)  na  beatha  spioradail  a  bhi  aca 
's  an  taobh  astigh  dhiubh.  Cha  n-ann  mar  chlachan  a 
tha  Dia  a'  gluasad  dhaoine.  Tha  è  'buileachadh  beatha 
orra,  cha  n-ann  a  chum  an  deanamh  comasach  air 
gluasad  às  eughmhais  a  chuideachaidh  fèin,  ach  a 
chum  ùmhlachd  a  thabhairt  dà-fèin.  Agus  a  bhàrr  air 
sin,  fèumaidh  gach  anam,  a  ta  ag  ìarraidh  na  foise  so, 
gnàth-ìarraidh  d'a  h-ionnsuidh  gu  riaghailteach,  seas- 
mhach,  dùrachdach,  gnìomhach.  Esan  a  dh-f  bolaicheas 
a  thàlant,  gheibh  è  tuarasdal  an  t-seirbhisich  lùnndaich. 
Cha  n-'eil  gach  rathad  a'  treòrachadh  a  dh-ionnsuidh 
na  foise  so,  ach  an  Tì  a  rinn  le  'mhaitheas  an  fhois 
èrduchadh,  rinn  è  le  'ghliocas  agns  le  'àrd  ùghdarras 

an  rathad  d'a  h-ionnsuidh  òrduchadh  mar-an-ceudna. 
Theagamh  gur  ìad  ar  ròidean  fe'in  a's  glice,  a's  maisiche, 
a's  dìriche  agus  a's  taitniche  leinn-ne ;  ach  is  ì  an  iuch- 
air,  a  dh'òrduich  Dia  fèin,  a's  feàrr  a  dh'f hosglas  a'  ghlas. 
0 !  nach  iomadh  anam  aineolach,  baoth-chreideach  a  tha 
ri  saothair  agus  cosdas  airson  na  foise  so,  agus  an  dèigh 
sin  uile  gheibhear  a  shaothair  uile  dìomhain  !  Cia  lìon- 
mhor  ìadsan  aig  am  bheil  èud  do  thaobh  Dhe,  ach  cha 
n-ann  areir  eòlais,  aineolach  air  fìreantach  Dhe,  's  a' 
dol  mu-n-cuairt  ag  ìarraidh  am  fìreantachd  fèin  a  chur 
suas,  cha  n-àill  leo  strìochdadh  do  fhìreantachd  Dhe 
agus  cha  n-aithnich  ìad  gur  "  è  Criosd  crìoch  an  lagha, 
chum  fìreantachd  do  gach  neach  a  chreideas."  Ròm. 
10.  2-4. 

Is  è  Criosd  an  dorus,  an  aon  sligh  a  dh-ionnsuidh  na 
foise  so.  "  Ach  is  cumhann  an  dorus,  agus  is  aimh- 
leathan  an  t-slighe."  Mata  7.  14.  Fèumaidh  sìnn 
"  spàirn  chruaidh  a  dheanamh,"  ma's  àill  leinn  "  a  dhol 
a  stigh  :"  "  oir  a  ta  mi  ag  ràdh  ribh,"  arsa  Criosd,  "  gu'n 
ìarr  mòran  dol  a  stigh  agus  nach  urrainn  ìad,"  (Lùc. 
13.  24,)  a'  cìallachadh  le  sin  gu'm  bheil  rìoghachd  nèimh 
a'fulang  ainneirt.  Mata  11.  12.  Ni  mò  a  bheirear  sinn 
gu  fois  nan  naomh  *  ma  thòisicheas  sinn  anns  an  spiorad, 
ach  a'  crìochnachadh  anns  an  f  heòil.'  Gal.  3.  3.  Is  è 
mhàin  an  neach  a  "  bhitheas  seasmhach  chum  na  criche. 
a  thèarnar."  Mata  24.  13.  Cha  d'fhuair  aon  anam 
riamh  fois  maille  ri  Dia,  aig  nach  robh  a  mhìann  air  a 
shocrachadh  air  Dia  os-cionn  gach  ni  eile  's  ant-saoghal. 
"  Oir  ge  b'e  àit  am  bheil  bhur  n-ionmhas ;  is  ann  an  sin 
a  bhios  bhur  cridhe  mar  an  cè'udna."  Mata  6.  21. 
Gheibhear  fuigheall  ar  seànn  nàduir  a'  lagachadh  's  a7 
bacadh  ar  deadh  mhìann  gu  mòr,  ach  cha  n-urrainn  sin 
buadhachadh  thairis  air.  Fèumar  a'  cheart  aire  'thoirt 
gu'm  bheil  droch  bhuaidhean  ar  nàduir  a'  dol  calg- 
dhireach  an  aghaidh  ar  deadh  mhìann,  gu'm  bheil  ar 
deadh  bhuaidhean  lag,  agus  gu'm  bheil  sinn  an  còmh- 
nuidh  astar  fada  bho  'n  f  hois.  Air  an  aobhar  sin,  fe'um- 
aidh  sinn  spàirn  dhìchiollach  a  dheanamh,  chum  a' 
chrìoch  a  ruigheachd.  Bithidh  na  nithe  sin  uile  air  an 
cnuasachadh  gu  cùramach,  tric  leis  gach  Criosduidh  a 
ta  nis  ag  ìarraidh  còir  air  fois  nèamhaidh. 

n3 

Dhìrich  sinn  suas  na  chèuman  sin  do  thaobh-muigh  na 
eùirte,  seallamaid  anis  air  taobh-stigh  "  a'  bhrait-roinn." 
Faiceamaid  ciod  ìad  na  nithe  a  ta  air  am  filleadh  anns 
an  fhois  so,  cho  maìth  ris  na  nithe  a  roimh-bheachd- 
aichear  mu  'timchioll.  Och !  cia  beag  is  aithne  dhomh-sa 
de  ghlòir  na  foise  so !  Bha  nithe  anns  a'  bhoillsgeadh 
a  f  huair  Pòl  dhì,  nach  b'urrainnear  agus  nach  f  haodar  a 
labhairt.  Na'n  do  labhair  è  ann  an  cànain  nèimh,  air 
na  nithibh  a  chunnaic  è  air  nèamh,  gun  neach  ann  a 
thuigeadh  an  cànain  sin,  ciod  a  b'  f  heàirrd  sluagh  è  ? 
Gu'n  deanadh  an  Tighearn  'fhoillseachadh  dhomh-sa 
ciod  is  còir  dhomh  'fhoillseachadh  dhuibh-se  !  Gu'n 
deònaicheadh  Dia  solus  a  dh-f  heuchas  an  oighreachd  so 
dhuibh-se  agus  dhomh-sa  !  Cha  n-ann  mar  a  nochdadh 
do  Bhalàam  òirdhearcas  nam  bùth  aig  Iacob,  agus  nam 
pàilliunn  aig  Israel,  far  nach  robh  cuibhrionn  aige,  agus 
o'n  robh  a  sgrios  fèin  gu  teachd  I  Cha  n-ann  mar  a' 
nochcladh  "tìr  a'  gheallaidh"  do  Mhaois,  a  f huair  sealladh 
an  àite  seilbh,  agus  a  chunnaic  an  tìr  do'n  neach  deach- 
aidh  è  riamh  astigh  !  Ach  mar  bha  an  neamhnuid  air  a 
ibillseachadh  do'n  cheannaiche  anns  an  t-soisgeul,  nach 
do  stad  gus  an  do  reic  è  na  bha  aige,  agus  cheannaich 
sè  ì !  agus  mar  bhà  nèamh  air  'f  hosgladh  do  Stephen 
beannaichte,  do'n  robh  è  gu  dhol  astigh  gu  grad :  chun- 
naic  esan  glòir  air  an  robh  è  gu  seilbh  'f  haotuinn  dhà- 
fèin !  So  anis  na  nithe  a  gheibhear  anns  an  f  hois  nèamh- 
aidh  : — eadhon  Sgur  de  mheadhonaibh  nan  gràs  : — Làn 
shaorsa  bho  gach  olc  : — An  cèum  a's  àirde  de  iomlan- 
achd  phearsantail  nan  naomh,  araon  do  thaobh  cuirp 
agus  anama : — Dlùth  mhealtuinn  Dhè,  am  maith  a's 
àirde  : — Agus  gnàth  oibreachadh  milis  aig  uile  chomas- 
aibh  cuirp  agus  anama  ann  am  mealtuinn  so  Dhè. 

1.  Anns  an  f  hois  nèamhaidh  "  sguirear  de  mheadh- 
onaibh  nan  gràs."  'Nuair  a  ruigear  an  cala,  sguiridh 
sinn  a  sheòladh.  'Nuair  a  gheibh  an  t-oibriche  a  thuar- 
asclal,  tuigear  gu'n  d'rinn  è  'obair.  'Nuair  a  ruigeas  sinn 
ar  ceànn-uidhe,  fàgaidh  sinn  an  t-sligh.  "  Ma's  faidh- 
eadaireachda  'ta  ann,  thèid  iad  air  cùl ;  ma's  teangaidh, 
sguiridhiad;  ma's  eòlas,  cuirear"  mar-an-cèudna,  cho 
fad  's  a  bha  nàdur  nam  meadhon  ànn,  "  air  cùl  è." 
1  Cor.  13.  8.     Cha  bhi  ùrnuigh  ann  ni's  mò,  do  bhrìgh 

nach  bi  feum  oirre,  ach  bithear  a'  làn-mhealtuinn  nan 
uile  nithe  maith  a  b'àbhaist  duinn  a  bhi  'g  ìarraidh  ann 
an  ùrnuigh.  Cha  bhi  fèum  air  trasgadh,  air  guil,  no 
caithris  ni's  mh,  oir  bithidh  sinn  saor  o  gach  peacadh 
agus  buaireadh.  Thig  crìoch  air  searmonachadh ; 
sguiridh  ministearachd  an  duine.  Cha  bhi  fèum  air  na 
sàcramaidean.  Tha  an  luchd-oibre  air  an  gairm,  do 
bhrìgh  gu'm  bheil  am  foghar  air  a  chruinneachadh,  an 
cogull  air  a  losgadh,  agus  an  obair  crìochnaichte  ;  bithidh 
an  sluagh  neo-ìompaichte  gun  dòchas,  agus  na  naoimh 
gun  eagal,  gu  sìorruidh. 

2.  Tha  "  làn  shaorsa  bho  gach  olc"  anns  an  fhois 
nèamhaidh,  seadh  o  gach  olc  a  bha  riamh  ag  ìadhadh 
umainn  fad  ar  turuis,  agus  a  dh-f  hèumas  ar  leantuinn, 
fhad  's  a  bhitheas  sinn  dealaichte  bho'n  àrd  mhaith. 
A  bhàrr  air  sin,  tha  saorsa  againn  o  lasraichean  agus  o 
thruaighean  sìorruidh  fo'm  bheil  ìadsan,  a  rinn  tàir  air 
Criosd  agus  air  a  ghràs,  a'  fulang  gun  stad,  agus  sin 
am  peanas  eagalach  air  an  robh  sinne  airidh  araon  do 
thaobh  ar  breith  agus  toilltinneas  ar  deanadais,  cho 
maitli  riutha-san  !  Ann  an  nèamh  cha  n-'eil  "  ni  air- 
bith  a  shalaicheas,"  no  ni  neo-ghlan.  Tha  ìad  sin  uile 
air  "  an  taobh  a  muigh."  (Faic  Taisb.  21.  27.  agus 
22.  J5.)  Cha  n-'eil  bròn,  no  doilgheas,  no  ni  sam-bith 
mar  sin  air  nèamh.  An  sin,  cha  n-'eil  aoduinn  ghlas, 
corp  fànn,  uilt  laga,  naoidheanachd  gun  treòir,aois  chrìon, 
chròm,  droch  galar,  càil  aimhleasach,  tinneas  cràiteach, 
eagal,  goirteachadh,  no  seargadh,  no  ni  sam-bith  do'n 
ainm  olc.  Binn  sinne  guil  agus  caoidh  'nuair  a  bha 
an  saoghal  ri  gàirdeachas  ;  ach  pillear  ar  bròn  gu  gàird- 
eachas,  agus  ar  gàirdeachas  cha  bhuin  neach  air  bith 
uainn'.  Eoin.  16.  20,  22.  . 

3.  Gheibhear  anns  an  fhois  so,  "  an  ce'um  a's  àirde 
de  iomlanachd  phearsantail  nan  naomh,  faraon  do  thaobh 
cuirp  agus  anama."  Air  meud  an  glòir,  bu  bheag  dhoibh 
è,  mur  biodh  an  cuirp  agus  an  anamanan  air  an  deanamh 
comasach  agus  freagarrach  air  son  glòir'.  "  Cha  'n  fhaca 
suil,  agus  cha  chuala  clnas,  agus  cha  d'thàinig  ann  an 
crìdhe  duine,  na  nithe  sin  a  dh'ulluich  Dia  dhoibh-san 
aig  am  bheil  gràdh  dhà."  1  Cor.  2.  9.  Cha  n-'eil  an 
t-sùil  f  heòlmhor  comasach  air  na  nithe  sin  'f  haicinn.  no 

a'  chluas  an  cluinntinn,  no  an  cridhe  so  an  tuigsinn.  Ach 
air  nèamh,  tha  an  t-sùil,  a'  chluas  agus  an  cridhe  air  an 
deanamh  comasach ;  mur  biodh,  ciamar  eile  'dheanadh 
ìad  am  mealtuinn  ?  Mar  a's  coimhlionta  an  lèirsinn,  is 
ann  a's  taitniche  cuspair  àillidh  do'n  t-sùil.  Mar  a's 
coimhlionta  a'  chàil,  is  ann  a's  milse  am  biadh.  Mar 
a's  ceòlmhoire  a1  chluas,  is  ann  a's  taitniche  an  ceòl. 
Mar  a's  coimhlionta  an  t-anam,  is  ànn  a's  aoibhniche 
na  h-aoibhneasan  sin,  agus  a's  glòrmhoire  dhuinn  a' 
ghlòir  sin. 

4.  Is  ì  nis  a'  chuid  àraid  de'n  f  hois  so,  sinn  "  a  bhi  'dlìith 
mhealtuinn  Dhe',  am  maith  a's  mò."  Agus  an  so,  a  lèugli- 
adair,  na  gabh  iongantas  mur  bi  fios  agam-sa,  agus  mur 
ruig  mo  thuigse,  ach  amhàin  air  beagan  de  na  nithibh  a 
ta  air  am  filleadh  ann  mo  bhriathraibh.  Mur  robh  "  è 
soilleir  fathast"  do  Eòin,  an  deisciobul  ionmhuinn,  "  ciod 
a  bhitheas  sinn,"  ach  amhàin  a  ràdh  gu  gnàthaichte, 
el  gu'm  bi  sinn  cosmhuil  ri  Criosd,  'nuair  a  dh'fhoill- 
sichèar  è,"  (1  Eòin  3.  2.)  na  gabh  iongantas  mur  aithne 
dhomh-sa  ach  beag.  Agus  o  nach  aithne  dhomh  ach 
beagan  mu  thimchioll  Dhè,  cha  n-urrainn  mòr  f  hios  a  bhi 
agam  ciod  è  sin  Dia  a  mhealtuinn  !  Ma's  beag  m'  eòlas 
air  spioradaibh,  cia  beag  m'  eòlas  air  Athair  nan  spiorad, 
no  air  an  staid  anns  am  bi  m'  anam  fèin,  an  dèigh  a  thogail 
suas  gu  mealtuinn  Dhe  ?  'Nuair  a  sheasas  mì  ag  amharc 
air  tòrr  sheangan,  'us  mì  'g  am  faicinn  uile  fo  mo  shùil ; 
cha  n-aithne  dhoibh-san  mise,  mo  bhith,  mo  nàdur,  no  mo 
smuaintean,  ged  is  mì  an  co-chreutair;  cia  beag,  matà,  is 
aithne  dhuinn-ne  de'n  Chruthaidhear  mhòr  a  tha,  le  aon 
sealladh  a  shùl,  gu  soilleir  a'  faicinn  nan  uile  dhaoine  ! 
Cha  n-'eil  au  diugh  aig  na  naoimh,  a  tha  "  ag  amharc  mar 
ann  an  sgàthan,"  ach  boillsgeadh,  no  sealladh  beag  leis  am 
bheil  sinn  air  ar  deanamh  comasach  air  beagan  smuain- 
tean  gann,  dorch  'f  haotuinn  air  na  nithibh  sin  a  chithear 
an  dèigh  so  ann  an  glòir.  Ma  labhras  mì  ri  duine 
saoghaltach  air  naomhachd  agus  air  aoibhneasaibh 
spioradail  nan  naomh  air  thalamh,  cha  tuig  h  nrì,  oir  cha 
n-urrainnear  gràs  aithneachadh  gu  soilleir  às  èugmhais 
gràis  ;  nach  mòr  na's  lugha  na  sin  a  b'urrainn  è  mo  thuig- 
sinn,  na'n  Innsinn  dhà  mu  thimchioll  na  glòire  so  ! 
Ach  tha  na's  mò  mhisneachd  agam  gu  labhairt  ris  na 

naoimh,  oir  thug  gràs  dhoibh  eòlas  dorch  agus  blasad 
beag  air  glòir.  Ged  thòisicheadh  daoine  agus  ainglean 
ri  labhairt  air  àrd  shonas  na  staide  beannaichte  so,  ciod 
eile  a  b'urrainn  ìad  a  ràdh  na's  mò  na  so  ann  an  aon 
f  hocal,  Is  è  so  dlùthlàn-mhealtuinn  Dhè.  0  !  cia  mòr 
an  làn  aoibhneas  a  ta  air  a  thairgse  do'n  chreidmheach 
le  Criosd  anns  an  aon  rann  so,  "  Athair,  is  àill  leam  an 
dream  a  thug  thu  dhomh,  gu'm  bi  iad  maille  rium,  far 
am  bheil  mi  chum  gu'm  faic  iad  mo  ghlòir  a  thug  thu 
dhomh."  Eòin  17.  24.  Tha  gach  focal  dhiubh  sin  làn 
beatha  agus  aoibhneis.  B'aobhar  iongantais  glòir  Shol- 
aimh  do  bhàn-rìgh  Shèba,  ag  rà-dh  ris  "Is  sona  do 
dhaoine,  is  sona  ìad  so  do  sheirbhisich,  a  sheasas  a'  d' 
fhianuis  an  còmhnuidh,  ag  èisdeachd  ri  d'  ghliocas. 
1  Rìgh  10.  8.  Ach  cia  tuilleadh  'us  sona  ìadsan  a 
sheasas  an  còmhnuidh  an  làthair  Dhè,  a'  faicinn  a  ghlòire 
agus  glòir1  an  Uain.  Dhoibh-san  "  bheir  Criosd  ri  ith- 
eadh  de  chraoibh  na  beatha  agus  de'n  mhana  f  holuichte," 
seadh,  "  ni  èìad  'n  am  puist  ann  an  teampull  a  Dhè,  agus 
cha  tèid  iad  ni's  mò  amach  às :  agus  sgrìobhaidh  è  ainm 
a  Dhè  orra,  agus  ainm  caithreach  a  Dhè,  a's  è  Ierusalem 
Nuadh  a  thig  a  nuas  o  nèamh  o  a  Dhia,  agus  sgrìobh- 
aidh  e  'ainm  nuadh  fein  orra,"  seadh  tuilleadh  f  òs,  ma's 
urrainn  tuilleadh  a  bhi  ànn,  "bheir  e  dhoibh  comas 
suidhe  maille  ris  air  a  righ-chaithir."  "  Is  ìad  so  iadsan 
a  thàinig  &  h-àmhghar  mòr  ;  agus  nigh  iad  an  trusgain, 
cigus  rinn  ìad  geal  ìad  ann  am  fuil  an  Uain.  Uime  sin 
tha  iad  an  làthair  rlgh-chaithreach  Dhe,  agus  a'  deanamh 
aoraidh  dhà  a  là  agus  a  dh'oidhche  'n  a  theampull ;  agus 
gabhaidh  an  tì  a  ta  'n  a  shuidhe  air  an  ììgh-chaithir 
còmhnuidh  'n  am  measg.  Beathaichidh  an  t-Uan  a 
tha  am  meadhon  na  rìgh-chaitlireach  iad  agus  treòr- 
aichidh  è  iad  gu  beò-thobraichibh  uisge ;  agus  tior- 
maichidh  Dìa  gach  deur  o'n  sùilibh."  Taisb.  2.  7; 
Caib.  3.  12,  21  ;  Caib.  7.  14-17.  0  shaoghail  dhoill, 
bhreugaich,  mheàllta  !  Feuch  dhuinn  a  leithid  sin  de 
ghlòir,  ma's  urrainn  thu  !  Is  è  so  caithir  ar  De  far  am 
bheil  "pàilliun  Dhè  maille  ri  daoinibh,  agus  ni  esan 
còmhnuidh  maille  riu,  agus  bithidh  iadsan  'n  an  sluagli 
dha,  agus  bithidh  Dia  fèin  maille  riu,  agus  'n  a  Dhia 
dhoibh.     Shoillsich  glòir  Dhè  e,  agus  is  e  an  t-Uan  a"s 

solus  da."  Taisb.  21.  3.  23.  "  Agus  cha  bhi  mallachcl 
air  bith  ann  ni's  mò :  ach  bithidh  rìgh-chaithir  Dhè 
agus  an  Uain  innte  ;  agus  ni  a  sheirbhisich  seirbhis  da. 
Agus  chi  iad  'aghaidh ;  agus  bithidh  'ainm-san  air  clar 
an  eudain.  Tha  na  briathra  so  dileas  agus  fYrinneach. 
Agus  na  nithe  sin  a's  èigin  tachairt  gu  h-aithghearr." 
Taisb.  22.  3,  4,  6.  Their  sinn  anis  le  Mephiboset, 
"  Gabhadh"  an  saoghal  "an  t-iomlan,  oir  thig  ar  Tigh- 
earn  ann  an  sith."  2  Sam.  19.  30. 

"Deanaibh  gàirdeachas,"  uime  sin,  "anns  an  Tighearn 
sibhse  'f  hìreana."  Salm  33.  1.  Agus  abraibh  le  Daibh- 
idh  "  Is  e  an  Tighearn  cuibhrionn  m'oighreachd.  Thuit 
mo  roinn  dhomh-sa  ann  an  ionadaibh  aoibhneach; 
seadh,  tha  oighreachd  thaitneach  agam.  Chuir  mi  an 
Tighearn  romham  a  ghnàth :  a  chionn  gu  bheil  e  air 
mo  dheas  làimh,  cha  ghluaisear  mi.  Uime  sin  ni  mo 
chridhe  aoibhneas,  agus  ni  mo  ghlòir  gairdeachas : 
gabhaidh  m'f  heòil  mar  an  ceudna  fois  ann  an  dòchas. 
Oir  cha'n  f  hàg  thu  m'anam  anns  an  uaigh  :  cha  leig 
thu  le  t'aon  naomh  truaillidheachd  f  haicinn.  Feuchaidh 
tu  dhomh  slighe  na  beatha  :  tha  lànachd  aoibhneis  a'd' 
lathair-sa :  tha  mòr  shubhachas  aig  do  dheas  làimh  gu 
sìorruidh."  Salm  16.  5-11.  Nach  bu  ladurna  dhuinn-ne 
smuaineachadh,  no  labhairt  air  na  nithibh  glòrmhor  sin, 
mur  labhradh  Dia  fèin  ruinn  orra  roimhe  so  ?  Cha  bu 
dàna  dhomh  smuaineachadh  air  àrd-Vnbhe  nan  naomh 
anns  a'  bheatha  so  fèin,  mur  bitheadh  è  air  a  dheanamh 
aithnichte  dhomh  le  f ìrinn  shoilleir  Dhè.  Xach  bu  mhi- 
chìatach  dhuinn  labhairt  umainn-fem  mar  "  Chlann  Dè — 
a'  labhairt  ris—ann  an  co-chomunn  ris — a'gabhail  còmh- 
nuidh  ànn,  agus  esan  annainn-ne,"  mur  b'ì  so  càinnt 
Dhè  fèin  1  Ciamar  bu  dàna  dhuinn  aon  uair  smuaineach- 
adh  idir  gu'm  bheil  sinn  "  a'  dealrachadh  mar  a' 
ghrìan," — gur  "  comh-oighreachan  sinn  maille  ri 
Criosd," — gu'n  "  toir  sinn  breth  air  an  t-saoghal," — 
gu'm  bheil  sinn  "  a'  suidhe  air  rìgh-chaithir  Chriosd," 
— gur  "  aon  sinn  ànn-san  agus  anns  an  Athair  ?"  Seadh, 
ciamar  bu  dàna  dhuinn  sinn-fèin  àrdachadh  mar  sin, 
mar  biodh  làn  ùghdarras  againn  o  bheul  agus  fo  làimh- 
sgriobhaidh  Dhè  fèin  ?  Agus  "  an  dubhairt  e  agus  nach 
dean  e  ?  agus  an  do  labhair  e  agus  nach  coimhlion  se 

e?  Air.  23.  19.  Seadh  anis  mar  is  fìor  an  Tighearn 
Dia,  "  Mar  so  nithear  do'n  duine  air  an  toil  le"  Criosd 
"  urram  a  ehur."  Est.  6.  11.  Biodh  deadh  mhisneachd 
agad,  a  Chriosduidh,  is  goirid  an  ùin  gus  am  bi  Dia 
agus  tusa  fagus  d'  a  chèile,  cho  fagus  agus  is  urrainn 
thu  a  dheadh-mhìannachadh.  Gabhaidh  tu  còmhnuidh 
?n  a  theaghlach.  Nach  leòr  sin  ?  "  Is  feàrr  a  bhi  ri 
dorsaireachd  ann  an  tigh  Dhe*,  na  bhi  chòmhnuidh  ann 
am  pàilliunaibh  aingidheachd."  Seasaidh  tu  gu  sìor- 
ruidh  'n  a  làthair,  timchioll  a  rìgh-chaithreach,  astigh 
'n  a  sheòmar  maille  ris.  Am  b'  àill  leata  bhi  na's  f  haisg' 
air  ?  Bithidh  tu  mar  leanabh  dhà,  agus  bithidh  esan 
'n  a  Athair  dhuit.  Bithidh  tu  'n  ad'  oìghre  air  a  rìogh- 
achd :  seadh,  tuilleadh  fòs,  'n  ad'  chèile  d'a  Mhac. 
Ciod  tuilleadh  a  b'  urrainn  thu  'mhìannachadh  ?  Bithidh 
tu  'n  ad'  bhàll  de  chorp  a  Mhic  ;  agus  bithidh  am  Mac 
'n  a  Cheànn  dhuit.  Is  aon  thu  maille  ris-san  a's  aon 
maille  ris  an  Athair,  mar  ghuidh  è  o'n  Athair  air  do 
shon,  "  Chum  gu'm  bi  iad  uile  'n  an  aon ;  chum  mar  a 
ta  thusa,  Athair,  annam-sa,  agus  mise  annad-sa,  gu'm  bi 
iadsan  mar  an  ceudna  'n  an  aon  annainne  ;  chum  gu'n 
creid  an  saoghal  gu'n  do  chuir  thusa  uait  mi.  Agus 
thug  mise  dhoibh-san  a'  ghlòir  a  thug  thusa  dhomh-sa, 
chum  gu'm  bi  iad  'n  an  aon,  mar  a  ta  sinne  'n  ar  n-aon  ; 
mise  annta-san,  agus  thusa  annam-sa,  chum  gu'n  deanar 
coimhlionta  iad  ann  an  aon  ;  agus  a  chum  gu'm  bi  fìos 
aig  an  t-saoghal  gu'n  do  chuir  thusa  uait  mi,  agus  gu'n 
do  ghràdhaich  thu  iadsan,  mar  a  ghràdhaich  thu  mise." 
Eò.  17.  21-23. 

5.  Anns  an  f  hois  so  tha  "  gnàth-oibreachadh  milis 
aig  uile  chomasaibh  agus  aig  uile  bhuaidhean  an  anama 
agus  a'  chuirp  ann  am  mealtuinn  so  Dhè."  Chan-ion- 
ann  so  as  fois  cloiche  a  sguireas  de  ghluasad  cho  luath 
's  a  ruigeas  ì  a  h-àite-tàimh.  Atharraichear  an  corp, 
ionnus  nach  fuil  'us  feòil  è  ni's  mò,  oir  cha  n-f  heudar 
le  feòil  agus  fuil  rìoghachd  Dhè  a  shealbhachadh,  ach 
le  corp  spioradail."  1  Cor.  15.  50.  "Cha  'n  e  an  corp 
a  bhitheas  a  ta  sinn  a'  cur.  Ach  a  ta  Dia  a'  toirt  cuirp 
dhà  mar  bu  toil  leis,  agus  do  gach  uile  shiol  a  chorp 
fèin."  Rànn  37,  38.  Ma  tha  gràs  ag  atharrachadh  a' 
Chriosduidb  o'n  stai^  '*  an  robh  è  roimhe.  cho  mòr  as 

gu'm  bi  aige  ri  ràdh  "  Cha  mhì  anis  an  duine  'bu  mhì 
roimhe,"  cia  mòr  a's  mò  na  sin  a  dh-atharraicheas  glòir 
sinn  ?  Mar  is  àrd  corp  spioradail  os-ceànn  na  gr&ne 
ann  an  glòir,  seach  mìll  f  heòla  lag,  chronail,  èucaileach, 
àrdaichear  sinne  agus  gach  ceud-fàdh  a  ta  annaimi, 
Ardaichidh  Dia  ar  ceud-fàidh  (senses)  gun  teagamh. 
Meudaichidh  è  ar  comas,  agus  do  rèir  sin  àrdaichidh  ò 
sonas  nan  ceud-fàdh  sin;  agus  lìonaidh  è  suas  arn-uiìe 
thuigse  às  a  lànachd  fera.  Carson  a  bhitheadh  an  corp 
air  a  thogail  suas,  mur  faigheadh  è  cuid  ann  an  glòir  ? 
Mar  bha  cuid  aige  ann  an  tabhairt  ùmhlachd  agus  ann 
am  fulang,  is  amhuil  sin  a  bhios  cuid  aige  ann  an  sonas, — 
duais  luchd-ùmhlachd.  Cheannaich  Criosd  an  duine  gu 
h-iomlan,  air  an  aobhar  sin,  gheibh  an  duine  uile — an 
t-anam  agus  an  corp — beannachd  siorruidh  na  ceann- 
achd  so.  Nis  is  !l  obair  shìorruidh  nan  naomh, — sluagh 
beannaichte, — seasamh  an  làthair  rìgh-chaithir  Dhe  agus 
an  Uain,  a'  moladh  Dhè  fad  saoghal  nan  saoghal.  Lìonar 
an  sùilean  agus  an  cridheachan  le  eòlas  àrd  air  a  ghlòir. 
Lìonar  am  beòil  le  'mholadh.  Gabhaibh  air  aghaidh? 
uime  sin,  0  sibhs'  a  naoimh !  a'  deanamh  bhur  dleasanais, 
f  had  's  a  bhios  sibh  air  thalamh.  Ionnsuichibh,  0 !  ionn- 
suichibh  obair  nan  naomh,  oir  is  "  cìatach  cliù"  Dhè  ann 
am  beul  nan  naomh.  Deanaibh  ùrnuigh,  ach  molaibh 
Dia  gun  stad.  Molaibh  è  an  làthair  a  shluaigh.  Is  ì 
so  an  obair  shìorruidh  a  bhios  agaibh-se.  Molaibh  è 
'nuair  a  bhios  a  naimhdean  ri  magadh  agus  càineadh  air. 
Molaidh  sibh  è  fathast,  agus  bithidh  iongantas  orra-san 
ruibh,  air  an  là  's  am  bi  ìad-fèin  ri  caoidh.  0 !  cia  beann- 
aichte  obair  nan  daoine  glòraichte,  a'  seasamh  an  làthair 
Dhè  agus  an  Uain,  gu  bràth  a'  sèinn  amach  gu  h-ait, 
"  Is  airidh  thusa,  a  Thighearna,  air  glòir,  agus  urram, 
agus  cumhachd  f  haotuinn."  Taisb.  4, 11.  "  Is  airidh  an 
t-  Uan  a  chaidh  mharbhadh,  air  cumhachd,  agus  saoibh- 
reas,  agus  gliocas,  agus  neart,  agus  urram,  agus  glòir, 
agus  moladh  f  haotuinn.  Shaor  thu  sinne  do  Dhia  le 
t'f  huil  fèin,  as  gach  uile  thrèibh,  agus  theangaidh,  agus 
shluagh,  agus  chinneach ;  agus  rinn  thu  rìghrean 
dhinn  agus  sagairt  do  ar  Dia."  Taisb.  5.  12,  9,  10. 
"  Alelùia  ;  Slàinte,  agus  glòir,  agus  urram,  agus  cumh- 
achd  do'n  Tiffhearn  ar  Dia-ne."  Taisb.  19.  1.    "  Aleluia : 

oir  a  ta  an  Tighearn  Dia  uile-chumhachdach  a'  rìogh- 
achadh."  Taisb.  19.  6.  0  Chriosduidhean,  so  an  f  hois 
bheannaichte  !  fois  a  ta,  mar  gn'm  b'  eadh,  gun  f  hois  ; 
oir  cha  sguir  ìad  "  a  là  no  dh'  oidhche,"  a  ràdh  "  Naomh, 
naomh,  naomh,  an  Tighearn  Dia  uile-chumhachdach,  a 
bha,  agus  a  ta,  agus  a  bhitheas."  Taisb.  4.  8.  Agus 
ma's  ì  so  obair  ghlòrmhor  a'  chuirp,  0  cia  maiseach,  àrd, 
obair  òirdheìrc  an  anama !  Is  ìad  buaidhean  'us  comasan 
an  anama  a's  mò  gu  mòr,  's  an  lorg  sin,  bithidh  a  dhean- 
adais  na's  comasaiche  agus  a  thoil-ìnntinn  na's  mìlse. 
Bithidh  an  iomairt  fèin  aig  ceud-fàdhaibh  a'  chuirp,  a' 
faotuinn  's  a'  mealtuinn  an  cuspairean  fèin ;  agus  'iomairt 
fèin  aig  an  anam  a'  mealtuinn  a  chuspair  fèin,  ag  aith- 
neachadh,  a'  cuimhneachadh,  a'  gràdhachadh,  's  a' 
deanamh  gàirdeachais  le  taitneas  mòr,  do-labhairt. 

Is  taitneach  eòlas  dheth-fèin.  Is  feàrr  rèusan  na 
mothachadh  dorch.  Is  feàrr  taitneas  a'  chàileadair,  a 
theagaisgeas  eòlas  mu  nithibh  dìomhair  nàduir,  na  tait- 
neas  a'  gheòcair,  a'  mhisgeadair,  an  duine  neo-ghlain, 
's  an  druiseir.  Ach  is  òirdheirc  an  fhìrinn  uile.  Cia 
mòr,  matà,  taitneas  an  t-sluaigh  aig  am  bheil  eòlas  àrd 
air  Dia  na  f  ìrinn  ?  Cia  òirdheirc  a'  bhuaidh  tuigse  an 
anama !  Le  so  cuairtichidh  è  an  talamh  :  tomhaisidh 
è  na  nèamhan,  cìan  astar  na  grèine,  na  gealaich,  agus  nan 
reult :  ìnnsidh  è  iomadh  bliadhna  roimh-làimh,  gach 
dubhar  spèurail  (eclipse),  gu-ruig  a'  mhionaid.  Ach  is 
è  an  cèum  a's  àirde  de  òirdhearcas  an  anama,  eòlas  air 
an  Dia  neo-chrìochnach,  a  rinn  na  nithe  sin  uile,  ach  is 
beagan  eòlais  a  gheibhear  's  a'  bheatha  so,  ach  mòran, 
mòran  an  dèigh  so.  0  gliocas  agus  maitheas  an  Tigh- 
earna  bheannaichte  !  Chruthaich  è  an  tuigse,  agus  chuir 
è  ìnnte  aomadh  'us  togradh  nàdurrach  an  dèigh  na  fìrinn, 
mar  a  cuspair, — an  dèigh  na  prìomh  fhìrinn  mar  a  prìomh 
chuspair.  A  nis,  a  Chriosduidh,  'nuair  a  sheallas  tu 
suas  ùin  f  hada  gu  nèamh,  gheibh  thu  boillsgeadh  de 
Chriosd.  Nach  saoil  thu,  air  uairibh,  gu'n  robh  thu 
maille  ri  Pòl  anns  "  an  treas  nèamh,  ma's  anns  a' 
choluinn,  no  à"s  a'  choluinn,"  agus  gu'm  faca  tu  nithe 
"  do-labhairt  ?"  Nach  abair  thu  le  Peadar,  "  A  mhaigh- 
stir,  is  maith  a  bhi  an  so  ?"  0  nach  robh  mo  chòmh- 
nuidh  air  a'  bhèinn  so  !    0  faicean  gu  bràth  na  tha  mì 

'faicinn  anis !  Nach  do  lean  thu  riamh  a'  fad-amharc 
air  "  Grèin  na  f  ìreantachd,"  gus  an  robh  do  shùilean 
air  am  bualadh  le  deàrsadh  na  glòire  iongantaich  a  ta 
ànn  ?  Agus  nach  robh  gach  ni  eile,  fo'n  deàrsadh  sin, 
dnbh  'us  dorch  dhuit  ?  gu  h-àraid  air  làithibh  d'  fhul- 
angais  airson  Chriosd,  an  t-àm  air  am  faigh  a  phobull 
gu  tric  sealladh  na's  mò  dheth,  nach  fhaca  tu  riamh  aon 
"  a'  coiseachd  ann  am  meadhon  an  teine"  maille  riut, 
's  "  a  choslas  mar  mhac  Dhè  ?"  Dàn.  3.  25.  Oreidibh 
mì,  a  Chriosduidhean,  seadh,  creidibh  Dia  ■  sìbhs'  a's  mò 
eòlas  air  Dia  ann  an  Criosd  anis,  cha  n-  eil  è  ach  mar 
neo-ni  ann  an  coimeas  ris  an  eòlas  a  gheibh  sibh.  Is 
gann  is  airidh  è  idir  air  eòlas  a  ghairm  dheth.  Mar  a 
sguireas  na  cuirp  so,  is  amhuil  sin  a  sguireas  an  t-eòlas 
so  airson  eòlais  na's  coimhlionta :  "  Ma's  eòlas,  cuirear 
air  cùl  e.  Oir  a  ta  eòlas  againn  ann  an  cuid,  agus  tha 
sinn  ri  fàidheadaireachd  ann  an  cuid.  Ach  an  uair  a 
thig  an  ni  a  ta  ìomlain,  cuirear  air  cùl  an  ni  sin  nach 
'eil  ach  ann  an  cuid.  'Nuair  a  bha  mi  a'm'  leanaban, 
labhair  mi  mar  leanaban,  thuig  mi  mar  leanaban,  reuson- 
aich  mi  mar  leanaban  :  ach  air  f  às  domh  a'm'  dhuine, 
chuir  mi  na  nithe  leanabaidh  air  cùl.  Oir  tha  sinn  ar 
faicinn  'san  àm  so  gu  dorcha  tre  ghloine  ;  ach  an  sin  chi 
sinn  aghaidh  ri  h-aghaidh  :  'san  àm  so  is  aithne  dhomh 
ann  an  cuid  ;  ach  an  sin  aithnichidh  mi  eadhon  mar  a 
ta  àithne  orm."  1  Cor.  13,  8-12.  Na  gabh  iongantas, 
uime  sin,  a  Chriosduidh,  gur  "  ì  a'  bheatha  mhaireann- 
ach  eòlas  air  Dia  agus  air  Iosa  Criosd."  Is  è  Dia  agus 
Criosd  a  mhealtuinn  "a'  bheatha  mhaireannach,"  agus 
is  è  eòlas  toil-ìnntinn  an  anama.  Cuiridh  ìadsan,  aig 
am  bheil  an  tlachd  amhàin  ann  an  nithibh  talmhaidh, 
an  comhairle  ris  an  f  heòil,  agus  is  bochd  an  sonas  ieo 
eòlas  air  Dia.  Ach  "  Tha  f  hios  againn  gur  ann  o  Dhia 
a  tha  sinn,  agus  tha'n  saoghal  uile  'na  luidhe  'san  olc. 
Agus  tha  f  hios  againn  gu'n  d'thàinig  Mac  Dhè,  agus 
gu'n  d'thug  e  tuigse  dhuinn,  chum  gu'm  b'aithne  dhuinn 
esan  a  ta  f  ìor  :  agus  tha  sinne  ann-san  a  ta  f  ìor,  ann  a 
}lhac  losa  Criosd.  Is  e  so  an  Dia  f  ìor,  agus  a'  bheatha 
mhaireannach."  1  Eòin  5.  19,  20. 

Bithidh  obair  bheò,  mhaireannach,  shòlasach,  tharbh- 
ach  aig  do  chuimhne  anns  an  staid  bheannaichte  so. 

Togar  suas  an  duine  naomh  gu  àirde  mhòir  o'm  faod  è 
sealltuinn  'n  a  dhèigh  agus  roimhe  ;  agus  air  dhà  a  bhi 
'beachdachadh  air  nithibh  a  bha  's  a  ta,  dùisgear  suas, 
'n  a  anam  beannaichte,  meas  'us  mothachadh  do--smuain- 
àchte  air  a  staid.  A'  seasamh  dhuinn  air  a'  bhèinn  sin 
o'm  faic  sinn,  's  an  aon  àm,  araon  am  fàsach  agus  tìr 
Chanàain  ;  a'  seasamh  dhuinn  air  àirde  nèimh,  a1  seall- 
tuinn  sìos  air  an  talamh  's  a'  beachd-smuaineachadh 
air  an  t-sealladh  ghlòrmhor  a  chithear,  le  tuigse,  le 
mothachadh  'us  breth  shoilleir,  ghlan  'us  làn,  nach 
buailear  gach  anam  le  àrd  aoibhneas  gu  èigheachd  amach 
's  an  uair  sin?  "  An  ì  so  an  oighreachd  a  chosd  luach  cho 
daor  ri  fuii  Chriosd  ?"  0  cia  ard  !  0  cia  iongantach  ! 
O  cia  gràsmhor  !  0  cia  beannaicht'  an  luach  's  an  gràdh 
tri-bheannaichte,  a  f  huair  amach  an  luach,  's  a  dheòn- 
aich  è  !  An  ì  so  crìoch  mo  chreidimh  ?  An  ì  so  crioch 
air  obair  an  Spioraid  ?  An  è  so  an  caladh  gus  am  bheil 
mi  air  mo  shèideadh  le  oiteagan  gràis  ?  An  ann  gu  so 
'tha  m'  anam  air  a  thàladh  le  Criosd  ?  0  thus',  a  thuruis 
bheannaichte,  agus  trì-bheannaicht'  a  cheànn !  An  è  so 
glòir  nan  daoine  naomh  mu'n  robh  na  Sgriobtuirean  a' 
labhairt  agus  ministearan  a'  searmonachadh  cho  liuthad 
nì  ?  Nach  soilleir  a  chi  mi  nis  gur  deadh  sgèul  an  sois- 
geul, — seadh  sgèul  sìth',— sgèul  mòr  aoibhneis  do  gach 
sluagh  gu  dearbh  I  An  tàinig  mo  chaoidh,  mo  thrasgadh, 
m'  irioslachd,  mo  chèuman  trom  gu  so  ?  An  tàinig 
m'  ùrnuigh,  mo  chaithris  'us  m'  eagal  roimh  pheacadh,  gu 
so ?  An  tàinig  m' àmhghar  uile,  buaireadh  Shàtain,  fanaid 
'us  tarcuis  an  t-saoghail,  gu  so  ?  Ah !  mo  dhroch  nàdur 
a  bha  cho  fada  's  cho  dìan  a'  diùltadh  beannachd  cho 
mòr!  Anam  neo-airidh  !  an  è  so  an  turus  air  an  tàinig 
thu  cho  mì-thoileach  ?  An  robh  thu  sgith  dhe  do 
dhleasanas  ?  An  robh  an  saoghal  ro  mhaith  leat  gu 
dealachadh  ris  ?  An  robh  thu  duilich  na  h-uile  nithe 
a  thrèigsinn,  na  h-uile  nithe  kicheadh,  agus  ni  sam-bith 
'f  hulang  airson  so  ?  An  robh  thu  leisg  bàsachadh,  gu 
teachd  an  so  ?  0  chridhe  mhealltaich,  is  beag  nach 
do  mheall  thu  sios  mì  gu  lasraichean  s\orruidh  !  Is  beag 
nach  tug  thu  òrm  mo  ghlòir  a  chall !  0  m'  anam !  nach 
'eil  nàir  ort  anis,  teagamh  a  chur  riamh  anns  a'  ghràdh 
i3Ìn  a  tbog  suas  gu  so  thu?  amharus  a  bhi  agad  mli 

dh\lseachd  do  Thighearna, — amharus  agad  air  a  ghràdh, 
'nuair  bu  chòir  dhuit  amharus  a  bhi  agad  ort-fèin? 
Nach  'eil  nàir  ort  gu'n  robh  thu  riamh  air  d'  f  haotuinn 
a'  mùchadh  toil  a  Spioraid,  a'  mì-mhìneachadh  nam 
freasdal  's  a'  gearan  air  na  slighibh  sin  a  threòraich  thu 
gu  àit  cho  glòrmhor  ?  Tha  làn  f hios  agad  anis  girn 
robh  d'  Fhear-saoraidh  'g  a  do  theàrnadh  'nuair  a  bha  è 
'casgadh  do  mhìann,  cho  maith  's  an  uair  a  bha  è'ga 
dheònachadh  dhuit ;  'nuair  a  bha  è  'briseadh  do  chridhe, 
cho  maith  's  an  uair  a  bha  è'ga  shlànachadh.  Neor- 
thaing  dhuit,  'Fhèin  neo-airidh,  airson  do  chrùin  so  ;  ach 
do  Iehobhah  agus  do'n  Uan  bitheadh  a'  ghlòir  gu  bràth." 
Ach  0  !  cia  làn,  cia  fagus,  cia  milis  an  toil-ìnntinn, 
an  gràdh  sin  !  "  Is  gràdh  Dia  :  agus  an  tì  a  tha  'fantuinn 
ann  an  gràdh,  tha  e  'n  a  chòmhnuidh  ann  an  Dia,  agus 
Dia  ann-san."  Is  è  gearan  an  anam'  bhochd  an  diugh, 
"  Hò !  nach  robh  tuilleadh  gràidh  agam  do  Chriosd  !" 
Air  là  do  ghlòire  gràdhaichidh  tu  è  gu  làn.  An  diugh 
cha  n-aithne  dhuit  ach  beag.  cho  gràdhach  's  a  tha  è ; 
agus  uime  sin,  cha  n-'eil  do  ghràdh  dhàach  beag.  Air 
an  là  sin,  buailidh  do  shùil  do  chridhe,  a'  sìor-bheachd- 
achadh  air  àilleachd  iomlain  Chriosd  ;  bithidh  tu  air  do 
ghnàth-lìonadh  le  beò  ghràdh.  A  Chriosduidhean,  nach 
'eil  anis  cuimhne  air  fios  a  ghràidh  a'  beothachadh 
gràidh  annaibh  ?  Nach  'eil  sibh  air  bhur  leaghadh  ? 
nach  'eil  bhur  cridheachan  fuar,  reòt'  a'  blàthachadh  ri 
cuimhneachadh  air  caoimhneas  Chriosd  agus  air  grìan- 
sholus  a  mhaitheis,  Nach  mò  na  sin  gu  mòr  bhur 
gràdh,  'nuair  a  bhitheas  sibh  beò  air  a  ghràdh,  uile 
Ann-san,  neach  a's  è  "  na  h-uile  ?"  Gu  cìnnteach  is 
obair  agus  duais  gràdh.  Cia  àrd  an  t-sochair  gu'm 
bheil  Dia  a'  ceadachadh  dhuinn  e-fèin  a  ghràdhachadh, 
agus  gu'n  gràdhaichear  è  leo-san  a  ghràdhaich  ana- 
mìann  'us  peacadh  air  thoiseach  air  !  A  bhàrr  air  sin, 
bheir  è  gaol  airson  gaoil,  ni-h-eadh  ach  mìle  uiread 
na's  mò.  A  Chriosduidh,  lìonar  suas  thu  gu  do  bhè'ul 
le  gràdh  air  an  là  sin,  ach  air  meud  a'  ghràidh  a  bheir 
thu,  gradhaichear  thu  deich  mìle  cuairt  na's  mò.  Faic 
gàirdeana  Chriosd  a'  fosgladh  air  a'  chrànn-chèusaidh 
agus  rathad  air  'f  hosgladh  do'n  t-sleagh  a  dh-ionnsuidh 
a  chridhe,  agus  nach  f  hosgail  a  làmhan  agus  a  chridhe 

dhuit-sa  ann  an  glòir?  An  do  thòisich  a  ghràdh  dhuit 
mu'n  tug  thusa  gràdh  dhà-san,  agus  nach  mair  è  nis  ? 
An  tug  è  gràdh  dhuit-sa,  nàmhuid  dhà?  thus'  a 
pheacaich  ?  thusa,  do'm  bu  ghràin  thu-fèin,  nach 
d'  aidich  è  thu,  'nuair  a  bha  thu  'g  ad'  àicheadh  fèin  ? 
agus  nach  gràdhaich  è  thu  thar  tomhas  'nuair  is  mac 
dhà  thu  ?  iSeadh  thusa,  aon  de  na  f ìor  naoimh  ?  thus'  a 
thug  beagan  gràidh  airson  gràidh.  An  Tì  a  ghuil  ann 
an  gràdh  os-ceànn  seànn  Ierusaleim  'us  ì  dlùth  d'a 
sgrios,  cia  mòr  an  gràdh  leis  an  dean  è  gàirdeachas 
thairis  air  an  "  Ierusalem  Nuadh"  'n  a  gloir  ?  A  Chriosd- 
uidh,  creid  è,  smuainich  air  ;  bithidh  tu  gu  sìorruidh 
air  do  chaidreachadh  ann  an  àrd  uchd  a  ghràidh  sin — 
an  gràdh  a  bha  's  a  bhitheas  tre  shìorruidheachd, — an 
gràdh  a  thug  Mac  Dhè  bho  nèamh  gus  an  talamh,  bho'n 
talamh  gus  a'  chrànn-chèusaidh,  bho'n  chrànn-chèus- 
aidh  gus  an  uaigh,  bho'n  uaigh  gu  glòir — an  gràdh,  a 
bha  sgìth,  acrach,  air  a  bhuaireadh,  air  a  chur  an 
dìmeas,  air  a  sgiùrsadh,  air  a  bhualadh,  air  a  lot,  air  a 
mhaslachadh  le  smugaidean,  air  a  chèusadh,  air  a 
shàthadh  leis  an  t-sleagh, — an  gràdh  sin  a  rinn  trasgadh, 
a  rinn  ùrnuigh,  a  rinn  teagasg.  a  rinn  slànachadh,  a 
rinn  guil,  a  shil  fallas  mòr,  a  dhòirt  'f  huil,  a  bhàsaich  ! 
Sin  an  gràdh  a  chaidricheas  tusa  gu  sìorruidh  !  'Nuair 
a  choinnicheas  làn  ghràdh  cruthaichte  agus  gràdh 
iomlan  neo-chruthaichte  a  chèile,  cha  n-ann  cosmhuil 
ri  coinneachadh  Iòseiph  agus  a  bhràithrean  a'  guil  air 
muinealaibh  a  chèile,  ach  a'  gràdhachadh  agus  ri 
gàirdeachas*  gun  bhròn  idir.  Ach  anis  clisgidh  cùirt 
Shàtain,  'nuair  a  chluinnear  gu'm  bheil  bràithrean 
lòseiph  air  teachd,  agus  gu'm  bheil  na  naoimh  air 
ruigheachd  uchd  Chriosd  gu  sàbhailt,  fad  às  o  ifrinn  gu 
siorruidh.  Cha  n-ionann  so  ri  gràdh  Dhaibhidh  agus 
Ionatain,  a'  briseadh  amach  's  a1  seargadh  às  ann  an 
caoidh  trom,  truagh.  Aithnich  so,  a  chreidmhich,  mar 
do  shòlas  sìorruidh,  'nuair  a  chaidricheas  na  gàirdeanan 
ud  thu  aon  uair,  cha  n-urrainn  peacadh,  no  ifrinn  do 
spìonadh  £  sid  gu  bràth.  Cha  n-ann  ri  crèutair  neo- 
sheasmhach  a  tha  do  ghnothach-sa,  ach  ris  an  rìì 
"  maille  ris  nach  'eil  atharrachadh,no  sgàile  tionndaidh." 
Cha  n-ionann  a  ghràdh-san  dhuit-sa,  agus  do  ghràdh-sa 

dhà-san  air  thalamh,  ainmig  agus  fuar,  suas  'us  sìos, 
anull  's  anàll.  An  Tì  nach  do  bheagaich  a  ghràdh  dhuit, 
'nuair  a  bha  thu  gu  naimhdeil,  dearmadach  'g  a  rag- 
dhiùltadh,  an  sguir  a  ghràdh  dhuit  anis,  an  dèigh  dhà 
do  dheanamh  fìor  ghràdhach,  àillidh?  An  Tì  a  bheir 
ort  a  bhi  seasmhach  ann  do  ghràdh  dhà,  ionnus  gu'm 
faod  thu  a  ràdh  nach  bi  "  trioblaid,  no  àmhghar,  no 
gèur-leanmhuinn,  no  gorta,  no  lomnochduìdh,  no 
cunnart,  no  claidheamh  comasach  do  ghràdh  a  sgaradh 
o  Chriosd,"  cia  mòr  na's  seasmhaiche  na  sin  a  bhitheas 
e-fèin.  Is  maith  a  dh-f  haodas  tu  'ràdh  le  Pòl,  "  Tha 
dearbh-bheachd  agam,  nach  bi  bàs,  no  beatha,  no  aingìl, 
no  uachdaranachda,  no  cumhachda,  no  nithe  a  ta  làthair, 
no  nithe  a  ta  ri  teachd,  no  àirde,  no  doimhne,  no  creut- 
air  sam  bith  eile,  comasach  air  sinne  a  sgaradh  o  ghràdh 
Dhè  a  ta  ann  an  Iosa  Criosd  ar  Tighearn."  Ròm.  8.  38, 
39.  Nach  eigh  sinn  amach  anis  fo  iongantas  an  Abstoil 
"  Ciod  a  their  sinn  ris  na  nithibh  sin  ?"  Is  dìomhaireachd 
an  gràdh  neo-chrìochnach  so  do  chomas  crìochnach. 
Cha  n-iongantach  ged  "  is  mìann  leis  na  h-ainglibh  a 
bhi  'beachdachadh"  air  an  dìomhaireachd  so.  Agus 
ma's  è  mìann  nan  naomh  an  so,  "  a  thuigsinn  ciod  ò 
leud,  agus  fad,  agus  doimhne,  agus  àirde  gràdh  Chriosd, 
a  chaidh  thar  gach  uile  eòlas,"  is  ì  fois  shìorruidh  nan 
naomh,  mealtuinn  Dhe'  le  gràdh. 

Is  ì  so  an  toil-ìnntinn  gus  am  bheil  na  h-uile  nithe 
maith  a'  treòrachadh,  agus  anns  am  bheil  ìad  a'  crìoch- 
nachadh,  eadhon  an  tlachd  do-smuainichte  a  tha  aigan 
t-sluagh  bheannaichte  ann  am  faicinn,  ann  an  aithneach- 
adh  agus  ann  an  gràdhachadh  Dhè,  agus  ann  a  bhi  air 
an  gràdhachadh  leis.  Is  ì  so  "  a'  chlach  gheal  nach 
àithne  do  neach  air  bith,  ach  do'n  tì  a  gheibh  ì.  Taisb. 
2.  17.  Is  cìnnteach,  is  è  so  "  an  t-aoibhneas  anns  nach 
'eil  comh-roinn  aig  coigreach."  Tha  uile  shlighean 
tròcaireach  Chriosd  a'  treòrachadh  gu  aoibhneas  nan 
naomh,  's  a'  crìochnachadh  ànn.  Ghuil  è,  bha  è  bròn- 
ach,  dh'-fhuiling  è,  chum  gu'n  deanadh  ìadsan  gàird- 
eachas.  Cuiridh  è  a  Spiorad  d'an  ionnsuidh  gu  bhi 
'n  a  Chomhf  hurtair  dhoibh.  Lìonmhoraichidh  è  geall- 
aidhean  doibh,  foillsichidh  è  an  sonas  doibh,  "  chum 
gu'm  bi  an  aoibhneas  lkn."     Fosglaidh  è  tobar  nau 

"uisgeachan  beò"  dhoibh,  chum  gu'm  bi  tuilleadh  tairt 
orra,  agus  gu'm  bi  è  "  'sruthadh  suas  ànnta  chum  na 
beatha  maireannaich."  "  Smachdaiehidh  è  ìad  a  chum 
fois  a  thabhairt  doibh."  Salm  94.  12.  Bheir  è  orra 
"gairdeachas  a  dheanamh  ànn-fèin  a  ghnàth,"  agus  their 
è  riutha  rìst  "  Deanaibh  gàirdeachas."  Cha  n-fhàg  è 
gu  bràth  ìad  ann  an  cor  cho  ìosal  as  nach  bi  aca  aobhar 
gàirdeachais  na's  mò  na  aobhar  bròin.  Faic,  a  Chriosd- 
uidh,  mòr  chùram  an  Tighearna  mu  do  shòlas  an  so  ! 
Ach  0  I  cia  mòr  an  t-aoibhneas  a  bhitheas  agad  's  an 
àit  sin  far  am  bi  an  t-anam  làn-ullaichte  airson  aoibh- 
neis,  agus  aoibhneas  ullaichte  le  Criosd  aig  an  anam  I 
Is  ì  ar  n-obair  agus  ar  gnothach  an  sin,  aobhneas  gu 
sìorruidh !  Creid  sin,  0  m'  anam  !  Bithidh  aoibhneas 
nan  naomh,  'n  a  thomhas,  na's  mò  na  pìan  nan  daoine 
mallaichte ;  oir  is  è  pìan  chrèutairean  a  ta  'n  am  pìan- 
san  "  a  dh'ulluicheadh  do'n  diabhul  agus  d'a  ainglibh  :" 
ach  is  è  ar  n-aoibhneas-ne  "aoibhneas  ar  Tighearna." 
Mata  25.  41,  21.  Glòir  co-ionann  ris  "  a'  ghlòir  a  thug 
an  t-Athair  do'n  Mhac,  thug  am  Mac  dhoibh-san," 
eadhon  "  suidhe  maille  ris  air  a  rìgh-chaithir,  amhuil 
fòs  mar  tha  e-fèin  air  a  shuidheachadh  maille  ris  an 
Athair  air  a  rìgh-chaithir-san."  Thus'  anis,  anam 
bhochd,  a  ta  'g  ùrnuigh  airson  aoibhneis,  a'  feitheamh 
ri  aoibhneas,  a'  gearan  air  d'easbhuidh  aoibhneis,  fo 
fhadachd  airson  aoibhneis,  bithidh  làn  aoibhneas  agad 
air  an  là  sin,  uiread  's  is  urrainn  thu  'ghabhail,  agus  na's 
mò  na  smuainich,  no  'dh'ìarr  do  chridhe  riamh.  An 
diugh  gluais  gu  cùramach,  dean  caithris  a  ghnàth,  agus 
leig  le  Dia  do  làithean  agus  do  thomhas  aoibhneis 
a  roinn  amach  dhuit.  Ma  dhaoite  gu'm  bheil  è  'g  an 
cumail  uait  gus  àm  bi  d'  fhe'um  na's  mò.  B'fheàrr 
dhuit  do  shòlas  a  chàll  na  do  theàruinteachd.  Geda 
bhàsaicheadh  tu  làn  eagail  agus  bròin,  cha  mhair  sin 
ach  mionaid.  Teichidh  d'  eagal  'us  do  bhròn.  Crìoch- 
naichidh  ìad  uile  ann  an  lànachd  d'  aoibhneis — ann 
an  aoibhneas  do-mheasraichte. — Mar  "  ghàirdeachas  a' 
chealgair,"  cha  mhair  eagal  an  f  hìrein  "  ach  car  tiota." 
"  Oir  'f  hearg  cha  mhair  ach  mionaid  bheag, 
'N  a  dheadh-ghean  beatha  tà  : 
Tràth  oidhche  fòs  ged  robh  ann  bròn, 
Thig  aoibhneas  leis  an  là." — Salm  30.  5. 

0  eia  beannaicht'  a'  mhaduinn  !  cia  beannaichte  là  glòr- 
mhor  nan  naomh  !  'Anam  bhochd,  iriosail,  f  hannaichte, 
nach  bu  mhòr  d'  aoibhneas  anis,  na'n  cluinneadh  tu  guth 
o  nèamh  ag  ìrmseadh  dhuit  mu  ghaol  Dhia,  mu  mhaith- 
eanas  do  pheacaidh,  'us  è  'g  a  do  dheanamh  cìnnteach 
air  do  chuid  anns  na  h-aoibhneasaibh  sin  !  Ach  cia  mòr 
d'  aoibhneas  'nuair  a  bhitheas  làn  fhios  agad  air  do 
chòir  orra  le  bhi  'g  an  làn-mhealtuinn,  'us  tu  air  do 
thogail  suas  gu  nèamh,  ach  beag  gun  f  hios  duit,  ainglean 
'g  a  do  ghiulain  a  dh-ionnsuidh  Chriosd,  'us  Criosd, 
mar  gu'm  b'  eadh,  'g  a  do  ghabhail  air  làimh,  'g  a  do 
threòrachadh  a  dh-ionnsuidh  na  h-oighreachd  ceann- 
aichte,  'g  a  d'  f  hàilteachadh  a  dh-ionnsuidh  na  foise, 
'g  a  do  nochdadh  neo-lochdach  an  làthair  Athar,  agus  a' 
tabhairt  dhuit  d'  àite  timchioll  a  rìgh-chaithreach  !  Nis 
a  chreidmhich  bhochd,  ciod  a  their  thu  ris  an  là  sin  ? 
Nach  bi  thu  ach  beag,  ullamh  gu  seasamh  air  d'  ais  ag 
ràdh  "  Ciod  è  so  !  Mise,  a  Tighearna  !  Mise  !  neach  cho 
neo-airidh  a  rinn  dearmad  air  do  ghràs,  dìmeas  air 
d  'f  huil  agus  tair  air  do  ghràdh  !  Am  faigh  mis'  a'  ghlòir 
so?  Cha  n-airidh  mì  idir  gu'n  goirteadh  mac  dhìom  ! 
Ach  is  ì  so  toil  a'  ghràidh !  0  m'  anam  !  air  an  aobhar 
sin,  gabh  astigh  d'a  aoibhneas  ? 

Agus  cha  n-ann  agads'  amhàin  a  bhitheas  an  t-aoibh- 
neas  so.  Gheibhear  an  t-aoibhneas  cho  maith  ris  a' 
ghràdh  so,  aig  uile  luchd-àiteachaidh  nèimh.  An  robh 
aoibhneas  air  nèamh  air  là  d'  ìompachaidh,  agus  nach 
bi  aoibhneas  an  sin  air  là  do  ghlòrachaidh  ?  Nach 
fàiltich  na  h-aingil  thu  do  nèamh,  agus  nach  dean  ìad 
comh-ghairdeachas  airson  do  theachd  sàbhailt  ?  Is  ìad 
a  ni.  Seadh,  ni  Criosd  gàirdeachas.  'Nuair  a  gheibh 
sinne  aoibhneas,  chì  Criosd  crìoch  a  ghnothaich,  crìoch 
a  shaothair,  crìoch  'fhulangais  agus  a  bhàis.  'Nuair 
a  bhitheas  è  "  air  a  ghlòrachadh  'n  a  naomhaibh,  agus 
iongantach  ànnta-san  uìle  a  ta  'creidsinn."  "  chì  e  do 
shaothair  'anama  agus  bithidh  e  toilichte."  Jsà.  53.  11. 
Is  è  so  foghar  Chriosd,  'nuair  a  bhuaineas  è  toradh  mòr 
a  shaothair.  An  sin,  cha  bhì  aithreachas  air  idir  airson 
na  dh'f  huilig  è,  ach  ni  è  gàirdeachas  thairis  air  a  phobull, 
— an  oighreachd  a  cheannaich  è, — agus  ni  ìadsan  gàird- 
cachas  ànn-san.      Seadh,   gabhaidh   an   t-Athair   fèin 

gàirdeachas  ann  ar  gàirdeachas-ne.  Geda  "  chuir  sinne 
doilgheas  air  a  Spiorad,"  agns  geda  "sgìthich  sinn  è  le 
ar  n-èuceartaibh,"  gidheadh  bithidh  gàirdeachas  air  ann 
ar  maith.  0  nach  ealamh  a  chì  a  shùil  anis  an  struidh- 
ear  ("  am  mac  struidhiel")  bochd  a'  pilleadh,  eadhon 
"  fad  uaith"!  0  faic  mar  a  '  ruitheas  è'ga  choinneach- 
adh,  a'  gabhail  truais  dheth,  a'  tuiteam  air  a  mhuineal 
agus  'g  a  phògadh,  a'  cur  uime  na  culaidh  a's  feàrr,  a' 
cur  fàinne  air  a  làimh  agus  brògan  air  a  chosaibh,  a' 
marbhadh  an  laoidh  bhiadhta  chum  itheadh  agus  a  bhi 
subhach!'  Lùc.  15.  20-23.  Gu  dearbh  is  sona  a' 
choinneamh  ì  so,  ach  mar  neo-ni  ann  an  coimeas  ri 
caidreachadh  agus  gàirdeachas  na  coinnimh  mòire, 
deireannaich  sin.  Seadh,  fathast,  mar  tha  Dia  a'  gràdh- 
achadh  agus  ri  gàirdeachas,  gabhaidh  è  dha-fèin  an  f hois 
mar  bheir  è  fois  dhuinn-ne.  0  cia  fad  an  t-sàbaid 
shìorruidh  'nuair  a  làn-chrìochnaichear  obair  saoraidh, 
naomhachaidh,  teàrnaidh  agus  glòrachaidh  gu  bràth 
"  Tha  'n  Tighearna  Dia  ann  ad'  mheadhon  cumhachd- 
ach  ;  ni  e  do  thèarnadh  ;  ni  e  gairdeachas  os  do  cheann 
le  luaghair ;  gabhaidh  e  fois  'n  a  ghràdh;  ni  e  gàirdeachas 
os  do  cheann  le  seinn."  Seph.  3.  17. 

Och,  och  mise  !  is  beag  nach  'eil  eagal  air  mo  chridhe 
meat  tuilleadh  a  ràdh.  Thàr  leam  gu'n  cluinn  mì  guth 
an  Uile-chumhachdaich  ag  ràdh  rium  "  Cò  e  so  a  tha 
'dorachadh  comhairle  le  briathraibh  gun  eòlas  ?"  Ach 
0  Thighearna,  maith  do  d'  sheirbhiseach,  cha  do  bhean 
mise  ri  nithibh  neo-fhoillsichte.  Is  muladach  leam  mo 
thuigse  'bhi  cho  trom,  mo  smuaintean  a  bhi  cho  bochd, 
m'  aignidhean  a  bhi  cho  marbh,  mo  bhriathran  cho 
ìosal  agus  cho  neo-f  hreagarrach  airson  glòir'  cho  mòr. 
Amhàin  "  le  èisdeachd  na  cluaise  chuala  mì."  Hò  ! 
faiceadh  do  sheirbhiseach  thu  agus  seilbhicheam  an 
t-aoibhneas  so ;  an  sin,  tuigidh  mì  na's  freagarraiche  agus 
bheir  mì  glòir  na's  mò  dhuit.  "  Gabhaidh  mì  gràin 
dhiom-fèin,"  mar  tha  mì  an  dràst.  Aicheadhaidh  agus 
tilgidh  mì  uam  mo  neo-iomlanachd  uile.  "  Chuir  mi 
an  cèill  nithe  nach  do  thuig  mi,  nithe  tuilleadh  'us 
iongantach  air  mo  shon-sa,  nach  b'  aithne  dhomh."  Iob 
42.  3-6.  Gidheadh  "  chreid  mi,  agus  uime  sin  labhair 
mi."    Ciod,  a  Tigheama,  a  gheibh  thu  bho'n  duslach  acli 

luaineachas  ?  no  bho  thruaillidheachd,  ach  truailleadh  ? 
Ged  is  è  lag-obair  agus  mì-urram  toradh  mo  thruaill- 
idheachd-sa,  gidheadh  cuirear  teine  bho  d'  altair  fèin, 
agus  òrduichear  obair  leat.  Cha  do  sheall  mis'  air  taobh 
astigh  d'  àirce-sa.  Cha  do  shìn  mì  amach  mo  làmh  d'a 
h-ionnsuidh,  gun  thusa  leam.  "  Glan"  air  falbh  uam  gach 
smal  dhiubh  sin  "ann  am  ftril  an  Uain."  Fèumaidh 
gach  seirbhis  a  nithear  dhuit  an  so  a  bhi  neo-iomlan, 
no  gun  deanamh  idir.  'Athair  nèamhaidh,  gabh  'us  èisd 
mo  thagair  air  sgàth  do  Mhic,  a  thubhairt  "  Tha  'n  spiorad 
togàrach,  ach  a  ta  'n  f  heòil  anmhuinn."  Mata  26.  41. 


Caibdeil  II. 

A?i  t-  Ullachadh  mòr  airson  Fois  nan  Naomh. 

Cha  n-'eil  an  rathad  gu  Fàrras  anis  air  a  dhunadh 
suas  mar  bLa  è  fhad  's  a  bha  an  lagh  's  am  mallachd  a' 
rìgheachadh.  Uxme  sin,  a  Chriosduidhean  ionmhuinn, 
a'  faicinn  gu'm  "  bheil  slighe  nuadh  agus  bheò  air  a 
coisrigeadh  dhuinne,  tre  'n  roinn-bhrat,  sin  r'  a  ràdh  tre 
f  huil  Chriosd,"  trid  am  faod  sinn  le  "  dànachd  a  dhol 
a  steach  do'n  ionad  as  naomha,  thig  mi  am  fagus  le  làn 
dearbh-bheachd."  Eabh.  10.  19-22.  A'  faicinn  gu'm 
bheil  an  "  claidheamh  lasarach"  air  a  thoirt  air  falbh, 
seallamaid  arìst  astigh  ann  am  pàrras  ar  Dè  :  agus  a 
chionn  nach  "meas  toirmiste"  so,  agus  gu'm  bheil  è 
"  maith  a  chum  bidh"  agus  "  taitneach"  do  na  sùilibh 
spioradail,  "  agus  'n  a  chraoibh  r'a  mìannachadh  a 
dheanamh  neach"  fìor  "ghlic"  agus  fìor  shona,  gabh- 
aidh  mi,  tre  chòmhnadh  an  Spioraid,  agus  ithidh  mì 
dheth  mi-fèin,  agus  arèir  mo  chomais,  bheir  mì  dhuibh- 
se  dheth,  chum  gu'n  ith  sibh.  Tha  "  sgàil-thigh,"  no 
"  fosglan"  an  teampuill  so,  (an  t-ionad  a's  ro  naomha) 
anabarrach  glòrmhor,  agus  theirear  "  Sgiamhach"  ris  an 
dorus  aige.  An  so  tha  ceithir  nithe,  mar  cheithir  ois- 
nean  an  sgàil-thighe  so. — An  so  tha  teachd  agus  foill- 
seachadh  àrd-ghlòrmhor  Chriosd,  Mac  Dhè  : — Obair 
iiiiiòr  sin  Iosa  Criosd  a'  togail  suas  nan  corp  againn  o'n 

ùir  'us  è  'g  an  aonadh  arìst  ris  na  anamaibh  aca  : — An 
gluasad  follaiseach,  mòr  aig  a'  bhreitheanas,  na  Naoimh 
fèin;  an  toiseach,  air  an  làn-shaoradh  's  air  am  f  ìrean- 
achadh,  's  an  dèigh  sin  ìad  a'  toirt  breith  air  an  t-saoghal, 
maille  ri  Criosd,  agus  crùnadh  greadhnach,  maiseach  nan 
naomh  'us  ìad  a'  faotuinn  na  rìoghachd. 

1.  Is  maith  a  dh-f  haodar  a  ràdh  gu'm  bi  teachd  agus 
foillseachadh  anabarrach  glòrmhor  Chriosd,  a  chum 
glòir  a  shluaigh.  Oir  is  ànn  air  an  sgàth-san  a  thàinig 
è  do'n  t-saoghal,  a  dh'f  huilig  è,  a  bhàsaich  è,  a  dh'èirich 
è  rìst,  agus  a  chaidh  è  suas  air  nèamh  ;  agus  is  ann  air 
an  sgàth-san  a  thig  è  rìst.  Chum  na  crìche  so  '  thig 
Criosd  arìst  a  ghabhail  a  shluaigh  d'a  ionnsuidh-fèin, 
chum  far  am  bheil  esan  gu'm  bi  ìadsan  mar-an-cèudna.' 
Eò.  14,  3.  Cha  n-ànn  air  litir-dhealachaidh  a  dh'f  halbh 
am  fear-nuadh-pòsda.  Cha  d'fhàg  è  sinn  le  rùn  gun  phill- 
eadh  tuilleadh.  Dh'f  hàg  è  iomadh  urras  againn,  chum 
ar  deanamh  cìnnteach  gu'n  "  tig  è  rìs."  Tha  'f  hocal 
againn,  a  gheallaidhean  againn,  a  shàcramaidean  againn, 
"  a'  foillseachadh  a  bhàis  gus  an  tig  e ;"  a  Spiorad  againn, 
a  chum  ar  treòrachadh,  ar  naomhachadh  agus  ar  comh- 
f  hurtachadh,  "  gus  an  tig  e."  Tha  cuimhneachan  tric 
a  ghaoil  againn  uaith,  a'  dearbhadh  dhuinn,  nach  dì- 
chuimhnich  è  a  ghealladh,  no  sinne.  Chithear  a  theachd- 
airean,  gach  là,  a'roimh-ìnnseadh  a  theachd,  mar  dh'ìnnis 
e-fèin  è  roi-làimh.  Chithear  '  an  crann-fìge  a'  cur  amach 
a  dhuilleagan,  agus  an  lorg  sin  aithnichidh  sinn  gur  fagus 
an  sàmhradh.'  Ged  their  an  saoghal  aimhreiteach,  "  A 
ta  mo  Thighearn  a'  cur  dàil  'n  a  theachd,"  gidheadh 
"  togadh"  na  naoimh  "  suas  an  cìnn  ;  oir  a  ta  an  saorsa 
am  fagus."  0  mo  chomh-Chriosduidhean  !  ciod  a  dhean- 
amaid  mur  tigeadh  ar  Tighearn  arìst  ?  Ciod  an  càs  anns 
am  faighteadh  sinn  !  Ciod  è !  ar  f  àgail  an  so  "ameasg 
mhadadh-alluidh"  agus  "  ameasg  leòmhan," — "  siol  nan 
nathraiche-nimhe."  Nach  do  cheannaich  è  gu  daor  sinn, 
agus  am  fàg  è  an  so  sinn  a'  peacachadh,  a'  fulang,  ag 
osnaich,  a'  bàsachadh  gach  là,  gun  teachd  d'ar  n-ionn- 
suidh  ni's  mò  ?  Cha  n-f  haod  è  'bhith.  Is  cosmhuil  an 
teagamh  so  ri  ar  deanadas  neo-bhàigheil  fèin  do  thaobh 
Chriosd,  gun  chùram  annainn  mu  theachd  d'a  ionnsuidh, 
'nuair  a  gheibh  sinn  sinn-fèin  blàth  ann  an  achlais  an 

t-saoghail.  Ach  cha  n-ànn  mar  sin  idir  a  tha  Criosd  a' 
deanamh  d'ar  taobh-ne.  An  Tì  a  thainig  a  dh-f  hulang, 
gun  teagamh  thig  è  'dheanamh  buaidh-chaithream.  An 
Tì  a  thàinig  a  cheannach,  gu  cìnnteach  thig  è  a  ghabhail 
seilbh  air  a  chuid  fèin.  Càit  eile  am  biodh  ar  dòchas 
uile  ?  Ciod  a  b'f  hìach  ar  creidimh,  ar  n-ùrnuighean,  ar 
rìeòir  agus  ar  feitheamh  ?  Ciod  a  b'f  hìach  uile  f  hoigh- 
idin  nan  naomh?  Nach  "  bu  sinn  a's  truaighe  de  na 
h-uile  dhaoinibh?"  1  Cor.  15.  19.  A  Chriosduidhean, 
nach  tug  Criosd  òirnn  an  saoghal  uile  a  thrèigsinn  agus 
a  blii  air  ar  trèigsinn  leis  an  t-saoghal  uile  ?  Agus  na 
h-uile  'f  huathachadh  agus  a  bhi  air  ar  fuathachadh  leis 
na  h-uile  ?  agus  sin  uile  air  a  sgàth-san,  a  chum  gu'm 
mealarnaid  e-fein  'n  an  àite-san  uile  ?  Agus,  an  saoil 
sibh,  an  dèigh  so  uile,  am  fàg  's  an  trèig  e-fèin  sinn  ? 
Gu-ma  fad  a  leithid  de  smuain  o  gach  cridhe  !  Ach 
carson  nach  do  chòmhnaich  è  maille  ri  'shluagh  an  so  ? 
Carson  nach  robh  an  obair  air  a  crìochnachadh  air  an 
talamh  ?  Tuigidh  tusa  carson,  0  anam  ghràsmhòir. 
Nach  f  heumadh  è  seilbh  a  ghabhailair  glòir  air  ar  son  ? 
Nach  f  hèumadh  è  eadar-ghuidhe  'dheanamh  ris  an  Ath- 
air,  air  ar  son,  a'  tagair  le  'f hulangais,  a  bhi  air  a  lìonadh 
an  Spiorad  a  chum  a  chur  a  dh-ionnsuidh  a  phobuill,  leis 
ùghdarras  'f  haotuinn,  a  naimhdean  a  cheànnsachadh  ? 
Is  goirid  ar  cuairt  air  an  talamh.  Na'n  do  thuinich  è 
air  an  talamh,  ciod  a  b'fhìach  a  mhealtuinn  beagan 
làithean,  agus  an  sin  bàsachadh  ?  Tha  cuideachd  na's 
mò  aige  air  nèamh  gu  còmhnachadh  maille  riutha,  eadhon 
spioradan  mhòran  ghinealach.  Is  àill  leis  sinne  'bhi  beò 
an  so,  "  a  rèir  creidimh  'us  cha  'n  ann  a  rèir  seallaidh." 
0  mo  chomh-Criosduidhean !  cia  mòr  an  là  sin  air  am 
bi  sinne,  a  tha  'n  ar  prìosanaich  aig  a'  pheacadh,  aig 
peacaich  agus  aig  an  uaigh,  air  ar  fuasgladh  amach  leis 
an  Tighearn  fèin.  Cha  n-&nn  mar  bha  ceud  theachd 
Chriosd  a  bhitheas  a  dhara  teachd.  Thàinig  è  air  tùs 
ann  am  bochduinn,  ann  an  dìmeas,  gu  bhi  air  a  mhas- 
lachadh,  air  a  bhualadh,  's  air  a  chèusadh.  Ach,  0 
shaoghail  mhi-chùramaich,  cha  n-^nn  gu  bhi  air  a  chur 
suarach  agus  air  a  dhearmad  leat-sa  a  thig  è  rìst.  Gidh- 
eadh  bha  giòir  comharraichte  'n  a  cheud  teachd.  Aig 
a  cheud  teachd  rinn  "  cuideachd  mhòr  do  armailtibh 


airson  Fois  nan  Naomh.  25 

neamh  luaidh  air  àm  a  bhreith  "  a'  moladh  Dhè"  air  a 
shon,  ach  0  cia  àrd  glaodìi  aoibhneach  nan  aingeal  agus 
nan  naomh  aig  a  dhara  teachd,  ag  èigheachd  amach 
"  glòir  do  Dhia  anns  na  h-àrdaibh  agus  air  thalamh  sìth, 
deadh-ghean  do  dhaoinibh."  Aig  a  cheud  teachd. 
threòraich  "  rèult"  daoine  glice  o  chrìochaibh  iomall- 
ach  na  talmhainn  gu  "  teachd  a  thabhairt  aoraidh  dc 
naoidhean  nèamhaidh  ann  am  prasaich,  ach  fèuch 
ciamar  a  ghluaiseas  glòir  a  dhealrachaidh  an  saoghal 
uile  gu  uachdaranachd  Chriosd  aidheachadh  aig  a  dhara 
teachd !  A'  marcachd  air  asail,  'us  Hosanna  'g  a  sèinn 
dà  leis  gach  bèul,  chaidh  è  roimhe  asteach  do  Ierusalem, 
ach  fèuch !  ciod  an  t-sìth  's  a'  ghlòir  leis  an  tig  è  dh-ionn- 
suidh  an  "  Ierusaleim  Nuaidh  !"  Ma  thubhairt  sluagli 
'us  è  ann  an  "  cruth  seirbhisich,  Ciod  e  ghnè  dhuine  so, 
gu  bheil  na  gaotha  fèin  agus  an  fhairge  ùmhal  dha  ?" 
Ciod  a  their  ìad  'nuair  a  chì  ìad  è  nÌ3  a'  teachd  'n  a 
ghlòir  agus  na  nèamhan  's  an  talamh  a'  tabhairt  ùmh- 
lachd  dhà?  "  An  sin  ni  uile  thrèubhan  na  talmhainn 
bròn."  Is  dona  'thig  do  aon  air-bith  de  na  naoimh, 
ach  is  maith  a  thig  do  gach  peacach  neo-ìompaichte, 
smuaineachadh  agus  labhairt  air  an  là  sin  le  bròn.  Nach 
glaodh  na  h-aingidh,  'nuair  a  chì  ìad  è,  "  Sid  è,  rinn 
sinne  tàir  air  'f  huil.  Dhiùlt  sinn  a  ghràs  agus  a  chomh- 
airle.  Cha  b'  àill  leinn  gèilleadh  d'  a  uachdaranachd 
idir  ?"  Agus  nach  glaodh  na  naoimh  le  aoiblineas  do- 
smuainichte,  "  Sid  è,  shaor  'f  huil  sinne.  Ghlan  a  Spiòrad 
sinne.  Cheknnsaich  a  lagh  sinne.  Dh'earb  sinn  às, 
agus  cha  meall  è  sinn.  Dh'fheith  sinn  fada  ris,  ach 
anis  chithear  nach  b'  ann  gu  dìomhain  a  dh'f  heith  sinn 
ris !  0  thruaillidheachd  mhallaichte !  a  dh'-iarradh 
òirnn  pilleadh  ris  an  t-saoghal  agus  ris  na  nithibh  a  ta 
làthair,  ag  ràdh  "  c'arson  a  dh'fheitheamaid  air  an 
Tighearn  ni'sfaide?"  Nise  chithear  so,  "  Is  beannaichte 
ìadsan  uile  a  ta  'feitheamh  air-san."  A  Chriosduidh- 
ean,  nach  bu  chòir  dhuinn  anis  an  ùrnuigh  so  a  chur 
suas  gu  h-mntinneach,  "Thigeadh  do  rìoghachd  ?" 
"  Tha  an  Spiorad  agus  a'  bhean-nuadh-phòsda  ag  rkdh. 
Thig.  Agus  abradh  an  ti  a  chluinneas,"  agus  a  lèughas, 
"  Thig."    Tha  ar  Tighearn  fèin  ag  ràdh  "  Gu  deimhin 

ta  mì  a'  teachd  an  aithghearr.    Amen.     Seadh,  thig,  a 
Thighearn  Iosa."     Taisb.  22.  17.  20. 

2.  Is  è  'n  dara  ni  a  tha  'treòrachadh  nan  naomh  gu 
Pàrras,  obair  mhòr  sin  Chriosd  a'  togail  suas  nan  corp 
againn,  'us  è  'g  an  aonadh  arìst  ris  an  anam.  0  nach 
iongantach  èifeachd  a'  chumhachd  's  a'  ghràidh  neo- 
chrìochnaich  1  "  Seadh,  is  iongantach  sin  gu  dearbh," 
arsa  bèul  be'umach,searbh  an  às-creidimh,  "ma  tha  è  f ìor  ? 
Ciod !  am  fàs  na  cnàmhan  's  an  duslach  pronn,  sgapta, 
sgaoilte  sin  'n  an  duine  beò  arìst  ?  Tagram  le  urram  anis 
airson  Dhia,  agus  airson  a'  chumhachd  sin  leis  arn  bheil 
mo  dhòchas  èirigh  o'n  uaigh.  Cò  a  chuir  crìochan  ri 
cuan  mòr  nan  uisgeachan  ?  Cò  à*s  a  tha  nonadh  'us  traogh- 
adh  buan  an  làin-mhara  (tide)  ?  Cia  lian  uair  is  mò  am 
meall  glòrmhor  soluis  sin,  a'  ghrìan,  na'n  talamh  ?  Nach 
'eil  è  cho  furasda  na  mairbh  a  thogail  ris  an  talamh  agus 
nèamh  a  dheanamh  uile  de  neo-ni  ?  Na  seall  idir  ris  na 
cnàmhan  marbh,  agus  ris  an  dus,  no  air  dorradas  air- 
bith,  ach  amhairc  air  a'  ghealladh.  Cuir  na  cuirp  sin 
gu  toilichte  'n  am  prìosan  nach  fhad  a  chumas  ìad. 
"  Laidheamaid  sios  'an  sith"  agus  gabhamaid  ar  fois. 
Cha  dhorchadas  siorruidh,  no  cadal  bith-bhuan  a  bhith- 
eas  ànn.  Ma's  è  "  rùsgadh"  a  tha  'cur  eagail  ort,  is  ànn 
a  tha  è  chum  d'èudachadh  na's  feàrr.  Ma's  è  do 
thilgeil  amach  air  an  dorus  a  tha  'cur  eagal  ort,  cuimh- 
nich,  an  uair  a  "  sgaoilear  o  chèile  tigh  talmhaidh*  a' 
phàilliuin  so,  gu'm  bheil  agad  aitreabh  o  Dhia,  tigh 
nach  do  thogadh  le  làmhaibh"  dhaoine,  tigh  "  sìorruidh 
annsnanèamhaibh."  2  Cor.  5.  1-4.  Cairich  gu  suilbhir 
anns  an  uaigh  am  meall  "  truaillidheachd"  so,  oir  gun 
teagamh  gheibh  thu  è  rìst  "ann  an  neo-thruaillidheachd." 
Càirich  sìos  gu  saor  "  an  corp  talmhaidh,  nàdurra"  so, 
gheibh  thu  r\st  "  è  'n  a  chorp  nèamhaidh,  spioradail." 
Geda  chàiricheadh  tu  sìos  è  le  mòr  "  eas-urram,"  gheibh 
thu  "  è  ann  an  gloir."  Geda  dhealaichear  uaith  thu  tre 
"anmhuinneachd,"  togar  suas  arist  "è  ann  am"  mòr 
"  chumhachd,  ann  an  tiota,  'am  priobadh  na  sùl,  ri  guth 
na  trompaide  deireannaich,  oir  s^ididh  an  trompaid, 
agus  èiridh  na  mairbh  neo-thruaillidh,  agus  caochlaidh- 

*    Isè  sin  an  corp  air  a  sgaradh  o'n  anam  leis  a'  bhàs,     Ach  gheibl^ 
ai.am  an  f  hìrein  àitcòmhnuidh  sìorruidh  air  nèamh. — Eadar. 

ear  sinne."  1  Cor.  15.  42-52.  "  Eiridh  na  mairbh 
ann  an  Criosd  air  tùs.  An  dèigh  sin,  ìadsan  a  bhios 
beò  agus  adh'fhàgar,  togar  suas  ìad  maille  riu-san  anns 
na  neulaibh,  an  còdhail  an  Tighearna  's  an  athar."  1 
Tes.  4,  16.  Dean  caithream  anis,  a  Chriosduidh,  anns 
na  geallaidhean  sin.  Is  goirid  gus  an  dean  thu  caith- 
ream  'n  an  coimhlionadh  dhuit. 

"  So  fèin  an  là  a  dh'òrduich  Dia, 
'S  am  bi  sinn  suilbhir  ait." — Salm  118.  24. 
An  uaigh  nach  b'urrainn  ar  Tighearn  a  chumail  ìnnte 
cha  n-urrainn  ì  sinne  'chumail.  Dh'èirich  è  air  ar  son- 
ne,  agus  leis  a'  chumhachd  cheudna,  bheir  è  comas 
eirigh  dhuinn-ne.  "  Oir  ma  chreideas  sinn  gu'n  d'fhuair 
losa  bàs,  agus  gu'n  d'eirich  e  ris,  amhuil  sin  mar  an 
ceudna  an  dream  a  choidil  ann  an  Iosa,  bheir  Dia 
maille  ris."  An  urrainn  an  Ceànn  a  bhi  beò  agus  an 
corp,  no  na  buill  fantuinn  marbh  ?  Nis,  a  Chriosduidh, 
Hò  I  grad-sgrìobh  na  briathran  so  air  do  chridhe,  "  Do 
bhrìgh  gu  bheil  mise  beò"  arsa  Criosd,  "  bithidh  sibhse 
beo  mar  an  cèudna."  Eo.  14.  19.  Cho  cìnnteach  's  a 
tha  Criosd  beò ;  bithidh  sinne  beò.  Cho  cìnnteach 
's  a  dh'èirich  Criosd,  èiridh  sinne.  Mur  fìor  sin,  bithidh 
na  mairbh  càillte.  Mur  f  ìor  sin,  ciod  è  ar  dòchas  ?  Ach 
tha  bònn  dòchais  cìnnteach  againn-ne.  A  thuilleadh 
air  a'  bheatha  so,  tha  "  beatha"  eile  againn,  a  "  ta 
folaichte  maille  ri  Criosd  ann  an  Dia  ;"  agus  "  'nuair  a 
dh'fhoillsichear  Criosd,  neach  a's  è  ar  beatha-ne,  an  sin 
bithidh  sinn  mar-an-ceudna  air  ar  foillseachadh  maille 
ris  ann  an  glòir."  Col.  3.  3.  Na  seallamaid  gu  bràth 
ris  an  uaigh,  ach  beachdaicheamaid  air  an  aiseirigh  a  ta 
air  a  taobh  thall.  Seadh,  bitheamaid  "  daingean,  neo- 
ghluasadach,  a'  sìor-mheudachadh  ann  an  obair  an 
Tighearna,  air  dhuibh  flos  a  bhi  agaibh  nach  'eil  bhur 
saothair  dìomhain  anns  an  Tighearn."  1  Cor.  15.  58. 

3.  Is  è  cuid  de  'n  trìall  shòlasach,  bhìnn  so  gu  fois 
nan  naomh,  an  gluasad  soilleir,  mòr  aig  am  breitheanas, 
far  am  bi  iad-fèin,  an  toiseach,  air  an  làn-shaoradh  agus 
air  am  fìreanachadh,  agus  an  dèigh  sin,  a'  toirt  breith 
air  an  t-saoghal  maille  ri  Criosd.  Fèumaidh  gach  òg 
agus  sean,  na  stàitean  mòra  agus  na  cinnich  uile  a  bha 
riamh  ànn  o  là  mòr  ».'  chruthachaidh  gus  an   là  sin, 

teachd  an  so,  agus  am  bìnn  'fhaoturnn.  0  cia  uamhas- 
ach  !  0  cia  aoibhneach  an  là  !  Uamhasach  dhoibh-san 
a  dhì-chuimhnich  teachd  an  Tighearna !  Aoibhneach  do 
na  naoimh  a  bha  gu  seasmhach  a'  feitheamh  agus  aig 
an  robh  dòchas  ris  an  là  so  'f  haicinn.  Air  an  là  sin, 
chì  an  saoghal  "  maitheas  agus  gèur-cheartas  Dè,  geur- 
cheartas"  'n  an  aghaidh-san  a  bhios  càillte,  "  ach  maith- 
eas"  d'a  shluagh  taghte  fe*in.  Ròm.  11.  22.  Fèumaidh 
gach  aon  "  cùnntas  a  thoirt  air  a  stiùbhardachd." 
Cùnntar  dhuit  an  sin  gach  tàlant  a  f  huair  thu,  eadhon 
tìm,  slàint,  rèusan,  tròcairean,  àmhgharan,  meadhonan, 
rabhadh.  Fosglar  suas  agus  aìnmichear  gu  follaiseach 
an  làthair  ainglean  agus  dhaoine,  peacaidhean  d'òige  a 
dh\-chuimhnich  thu,  agus  gach  peacadh  uaigneach  a 
rinneadh  leat.  Chì  peacaich  an  Tighearn  losa,  air  an 
d'rinn  ìad  tàir,  a'  dinltadh  ùmhlachd  d'a  f  hocal,  a'  càin- 
eadh  a  mhinistearan,  's  a'  fuathachadh  a  sheirbhiseach, 
anis  'n  a  shuidhe  air  caithir-breitheanais  a'  toirt  breith 
orra-fèin.  Eighidh  an  coguisean  ciontach  amach  'n  an 
aghaidh  fèin.  Gairmidh  ìad  gu'n  cuimhne  an  uile  dhroch 
gnìomhran  fèin.  Càit  anis  an  seall  am  peacach  truagh  ? 
Cò  is  urrainn  smuaintean  oillteil  a  chridhe  ghoirt  a 
thuigsinn  ?  Nis  cha  n-urrainn  an  saoghal  a  chuideach- 
adh.  Cha  n-urrainn  a  sheànn  chòmpanaich.  Cha 
n-urrainn  's  cha  n-àill  leis  na  naoimh  a  chuideachadh. 
Is  è  mhàin  an  Tighearn  Iosa  a's  urrainn,  ach  so  an 
truaighe,  cha  n-àill  leis  an  cuideachadh  anis.  Bha  uair 
ann,  a  pheacaich,  air  am  b'àill  le  Criosd  do  chuìdeaeh  - 
adh,  ach  cha  b'àill  leat-sa.  Bu  bhuidhe  leat-sa  Criosd 
anis,  ach  cha  n-àill  leis-san  thusa.  Is  dìomhain  air  an 
là  sin  èigheachd  "  ris  na  slèibhtibh  agus  ris  na  creagaibh, 
Tuitibh  oirnne  agua  folaichibh  sinn  o  ghnùis  an  tì  a  ta 
'n  a  shuidhe  air  an  rìgh-chaithir  ;"  oir  is  è  Tighearn  nani 
beànn  '^  nan  creag  do  nàmhuid,  agus  is  ann  ri  'ghuth-san 
a  db.-èisdeas  ìad,  agus  cha  n-ann  idir  ri  do  ghuth-sa. 
"  Tha  mi  a'  sparradh  ort  uime  sin  am  fianuis  Dè,  agus 
an  Tighearna  Iosa  Criosd,  a  bheir  breth  air  na  beothaibh 
agu.s  air  na  marbhaibh,  aig  a  theachd  dealrach.  agus  ann 
a  rìoghachd  :"  (2  Tim.  4.  1.)  thus'  thu-fèin  a  chur  a 
Bmuaineachadh  gu  làn-chùramach  air  na  nithibh  sin. 

Ach  carson  a  bhiodh  eagal  ort-sa,  0  anam  iriosail, 
ghràsmhoir  ?  An  Tì  nach  do  chàill  aon  Noah  anns  an 
dìle  mhòir,  an  Tì  nach  d'fhàg  aon  Lot  ann  an  Sòdom; 
ni-h-eadh,  nach  deanadh  ni  sam-bith  an  aghaidh  an 
droch  bhaile  sin,  gus  an  tàinig  Lot  amach  às  ,  an  di- 
chuimhnich  è  thusa  air  an  là  sin  ?  "Is  àithne  do  'n  Tigh- 
earn  na  daoine  diadhaidh  a  shaoradh  o  bhuaireadh,  agus 
na  daoine  eucorach  a  choimhead  gu  là  a  bhreitheanais 
chum  peanas  a  dheanamh  orra."  Is  aithne  dhà  aon  là 
a  dheanamh  'n  a  uamhas  glè*  mhòr  d'  a  naimhdibh,  agus 
'n  a  aoibhneas  gle  mhòr  d'  a  phobull  fèin.  "  Cha  'n  'eil 
dìteadh  sam  bith  do'n  dream  sin  a  ta  ann  an  Iosa  Criosd, 
a  tha  'gluasad  cha'n  ann  a  rèir  na  feòla,  ach  a  reir  an 
Spioraid.  Cò  a  chuireas  coire  sam  bith  à  leth  daoine 
taghta  Dhè?"  Am  faod  an  lagh  an  dìteadh  ?  Cha  n-fhaod 
idir  :  "  Oir  shaor  lagh  Spioraid  na  beatha,  ann  an  Iosa 
Criosd,  ìadsan  o  lagh  a'  pheacaidh  agus  a'  bhàis."  An 
dean  an  coguis  an  dìteadh  ?  Cha  dean.  Oir  "  tha  an 
Spiorad  fein  a'  deanamh  fìanuis  maille  ri  'n  spiorad-san 
gur  ìad  clann  Dhe\  Is  e  Dia  a  dh'f  hìreanaicheas.  Cò 
a  dhìteas"  ìad?  Ròm.  8.  1,  2,  16,  33,  34.  Mur  dean 
ar  Breitheamh  glòrrahor,  mòr  ar  dìteadh  cò  a  dh-fhaodas 
a  dheanamh?  An  Ti  a  thubhairt  ris  a'  bhan-adhaltran- 
aich,  "  An  do  dhìt  duine  air  bith  thu  ?  cha  mhò  tha 
mise  'g  a  d'  dhìteadh,"  nach  abair  è  ruinn-ne  air  dòigh 
na's  firinniche  na  thuirt  Peadar  ris-fe'in,  "  Ged  dh'àieh- 
eidheadh,"  no  ged  dhìteadh  "  na  h-uile  dhaoine  thu," 
cha  dean  mise  sin.  Air  dhuit-sa  "  mis'  aideachadh  am 
fìanuis  dhaoine,  aidichidh  mise  thusa  mar  an  ceudna  am 
iianuis  m'  Athar  a  ta  air  nèamh."  Mata  10.  32. 

0  cia  do-labhairt  an  t-aoibhneas,  ar  Tighearn  aig  am 
bheil  làn  ghràdh  dhuinn,  agus  do'm  bheil  mòr  ghràdh 
againn-fèin,  a  bhi  'n  a  Bhreitheamh  òirnn !  An  eagal  le 
duine  breth  a  thoirt  air  le  caraid  £ìor  ghràdhach  ?  An 
eagal  le  mnaoi  a  dhol  fo  bhreith  a  còmpanaich  fèin  ? 
Fèuch,  a  Chriosduidh,  thàinig  Criosd  anuas,  agus 
dh'f  huilig  è,  agus  ghuil  è,  agus  dhòirt  è  'f  huil,  agus  bhàs- 
aich  è  air  do  shon-sa, — agus  an  dean  è  nise  do  dhìteadh  ? 
Thugadh  breth  air-fèin,  dhìteadh  e-fein,  chèusadh  e-fèin 
air  do  shon~sa,— agus  an  dean  e-fèin  thus'  a  dhìteadh 
anis?    Nach  do  chrìochnaich  è  a'  chuid  a's  mò  de'n 

obair  cheana,  chum  do  shaoradh,  d'  ath-ghineamhuinn,ao 
naomhachadh  agus  do  shlànachadh, — agus  an  atharraich 
è  sin  uile  nis  ?  fto  mhaith  !  ro  mhaith  !  matà,  air  meud 
uamhasan  an  là  sin,  cha  n-eagal  dhuinn-ne — cha  n-'eil 
cunnart  ànnta  dhuinn-ne.  Criothnaicheadh  na  diabh- 
ulan  agus  na  h-aingidh  fòpa,  ach  lèumaidh  sinne  le 
aoibhneas.  Ts  ann  againn-ne  'bhios  am  mothachadh  geur, 
àrd  air  ar  tròcair  agus  air  ar  sonas  fèin,  'nuair  a  chì  sinn 
a'  chuid  a's  mò  de  shluagh  an  t-saoghail  so  air  chrith  le 
trom  uamhas,  agus  sinn-f&n  ri  caithream  àrd-aoibh- 
neach ;  'nuair  a  chluinneas  sinn  ìad  air  an  dìteadh  gu  las- 
raichean  sìorruidh,  agus  sinn-fèin  air  n-èigheachd  'n  ar 
n-oighreachan  air  an  rìoghachd, — seadh,  mo  chreach ! 
tadsan  a  bha  'chòmhnuidh  's  an  aon  bhaile  ruinn,  's  an 
aon  tigh  ruinn,  a'  dol  do'n  aon  eaglais  ruinn,  'us  air  am 
meas  na's  urramaiche  na  sinne  anns  an  t-saoghal,  anis, 
anis,  anis  air  an  sgaradh  uainn  gu  sìorruidh  le  òrdugh 
Fir-rànnsachaidh  nan  cridheachan.  Tha  na  nithe  sin 
uile,  àrd  ghreadhnachas  agus  crith-eagal  an  là  mhòir 
sin  air  an  sgrìobhadh  gu  drùighteach  leis  an  Abstol 
anns  na  briathraibh  so  : — "  Do  bhrìgh  gur  ceart  an  ni 
do  Dhia,  àmhghar  ìocadh  dhoibh-san  a  ta  'cur  àmhghair 
oirbh ;  agus  dhuibh-se  a  ta  fo  àmhghar,  fois  maille 
ruinne,  'nuair  a  dh'fhoillsichear  an  Tighearn  losa  o 
nèamh,  maille  r'a  ainglibh  cumhachdach,  ann  an  teine 
lasarach,  a'  deanamh  dioghaltais  air  an  dream  aig  nach 
'eil  eò/  \s  air  Dia,  agus  nach  'eil  ùmhal  do  shoisgeul  ar 
Tighearna  Iosa  Criosd.  Muinntir  air  an  deanar  peanas 
le  sgrios  sìorruidh  o  làthair  an  Tighearna,  agus  o  ghlòir  a 
chumhachd ;  'nuair  a  thig  e  gu  bhi  air  a  ghlòrachadh  'n  a 
naomhaibh,  agus  chum  gu'n  deanar  iongantach  e  annta- 
san  uile  a  ta  'creidsinn  'san  là  sin,  (do  bhrìgh  gu'n  do 
chreideadh  ar  fianuis-ne  'nur  measg-sa.")  2  Tes.  1.  6-10. 
Tuilleadh  fathast.  Cha  bhi  idirgeilt-crith  òirnn-ne  ri 
breitheanas  an  là  sin.  An  àite  sin  is  ann  a  nìtear 
sinn-fèin  'n  ar  breitheamhan  :  oir  bheir  Criosd  "  com- 
misean"  d'a  phobull  fè*in  gu  suidhe  maille  ris,  a'  moladh 
a  bhreitheanais  f  hìor.  "  Nach  'eil  f  hios  agaibh  gu'n 
toir  na  naoimh  breth  air  an  t-saoghal  ?"  Ni-h-eadh,  ach 
"  air  ainglibh  ?"  1  Cor.  6.  2,  3.  Cò  a  chreideadh  sin  ? 
nach  bu  dànadas  sin  a  ràdh,  mur  biodh  an  onoir  mhòr 

ud  air  a  h-òrduchadh  dhoibh  le  Criosd  fein  ?  Ach  nach 
d'innis  Enoch  so  o  chìan  ?  "  Agus  rinn  Enoch  mar  an 
ceudna,  an  seachdamh  pearsa  o  Adhamh,  fàidheadair- 
eachd  orra  sin,  ag  ràdh,  Feuch,  tha'n  Tighearn  a'  teachd 
le  deich  mìle  d'a  naomhaibh,  a  dheanamh  breitheanais 
air  na  h-uile,  agus  chum  iadsan  uile  a  tha  mi-dhiadhaidh 
'n  am  measg  f  hàgail  ris,  a  thaobh  an  uile  ghnìomhara 
mi-dhiadhaidh  a  rinn  iad  gu  mi-dhiadhaidh,  agus  a 
thaobh  an  uile  bhriathar  cruaidhe,  a  labhair  peacaich  mi- 
dhiadhaidh  'n  a  aghaidh."  lud.  14,  15.  Mar  sin,  cuirear 
onoir  air  na  naoimh,  "  agus  bithidh  uachdaranachd  aig 
na  fìreanaibh  anns  a'  mhaduinn."  Salm  49.14.  0  dhaoine 
mi-chùramach  an  t-saoghail,  "  nach  bi  sibh  glic,  nach 
tuig  sibh  so,  nach  toir  sibh  fainear  bhur  crìoch  dheirean- 
nach."  Hò !  nach  smuainich  sibh  anis  mar  a  ni  sibh, 
'nuair  a  chì  sibh  "  na  nèamhan  a'  dol  thairis  le  toirm 
mhòir,  agus  na  dùilean  a'  leaghadh  &s  le  dìan-theas,  agrs- 
an  talamh  mar  an  cèudna  agus  na  h-oibre  a  ta  air,  air 
an  losgadh  suas  !"  An  sin,  bithidh  gach  nì  'n  a  theine  n  u 
bhur  cluasaibh  agus  gach  glòir  talmhaidh  a'  caithean.h 
às.  Oir  "  tha  na  nèamha  agus  an  talamh  a  tha  nis  ann, 
leis  an  f  hocal  sin  fèin  air  an  tasgaidh  suas,  agus  air  an 
gleidheadh  fa  chomhair  teine  air  cheann  là  a'  bhreith- 
eanais,  agus  sgrios  dhaoine  ain-diadhaidh.  Uime  s  n 
do  bhrìgh  gu'm  bi  na  nithe  so  uile  air  an  sgaoileadh  as 
a  chèile,  ciod  a'  ghnè  dhaoine  bu  chòir  a  bhi  annaibh, 
ann  an  caithe-beatha  naomh,  agus  diadhachd,  le  sùil  a 
bhi  agaibh  ris,  agus  luathachadh  chum  teachd  là  Dhè, 
anns  am  bi  na  nèamha,  air  dhoibh  bhi  ri  theine,  air  an 
sgaoileadh  o  chèile,  agus  anns  an  leaghar  na  dùile  le 
dìan-theas?"  2  Pead.  3.  7,  11,  12. 

4.  Is  è  an  t-uidheamachadh  mu-dheireadh  airson  fois 
nan  naomh,  ìad  a  bhi  air  an  crìmadh  gu  maiseach, 
greadhnach,  's  an  rìoghachd  'f  haotuinn.  Oir  mar  tha 
Criosd,  an  Ceànn,  air  'ùngadh  araon  'n  a  Eìgh  agus  'n  a 
Shagart,  mar  sin  fodha-san,  nithear  a  phobull  araon  'n  an 
rìghrean  agus  'n  an  sagartan  do  Dhia  gu  rìgheachadh, 
agus  gu  bhi  'g  a  mholadh  gu  sìorruidh.  Taisb.  5.  10. 
"An  cmn  fìreantachd  a  bha  air  a  thasgadh  fa'n  comhair, 
bheir  an  Tighearn,  am  breitheamh  cothromach,  dhoibh 
's  an  là  ud."  "  Bha  ìad  ririnneach  gu  bàs,"  air  an  aobhar 

sin,  "  bheirear  dhoibh  crùn  na  beatha."  Agus  areir  an 
tomhais  anns  an  do  ghnàthaich  ìad  gu  maith  an  tàlantan 
's  a'  bheatha  so,  bithidh  an  onoir  air  a  meudachadh  an 
dèigh  so.  Cha  n-è  tiodal  faoin  a  gheibh  ìad,  ach  f  ìor 
uachdaranachd.  "  Bheir  Criosd  dhoibh  comas  suidhe 
maille  ris-feTn  air  a  rìgh-chaithir."  "  Bheir  e  dhoibh 
cumhachd  os-ceànn  nan  Cinneach,"  mar  fhuair  e-fein 
o'n  Athair,  agus  "  bheir  e  dhoibh  rè'ult  na  maidne." 
Bheir  an  Tighearn  fe*m  seilbh  dhoibh  air  an  còir,  'g  am 
moladh  'us  'g  am  fàilteachadh  leis  na  briathraibh  so, 
"  Is  maith,  a  dheadh  sheirbhisich  f  hìrinnich;  bha  thusa 
firinneach  ann  am  beagan  do  nithibh,  cuiridh  mise  os 
ceànn  mòran  do  nithibh  thu :  imich  a  steach  do  aoibh- 
neas  do  Thighearna." 

Agus  crùnaidh  è  air  a  chaithir  ìad  leis  an  f hàilteachadh 
naomh,  shoilleir,  bheannaichte  so,  "  Thigibh,  a  dhaoine 
beannaichte  m'Athar-sa,  sealbhaichibh  mar  oighreachd 
an  rìoghachd  a  ta  air  a  deasachadh  dhuibh  o  leagadh 
bunaite  an  domhain."  Is  beatha  agus  aoibhneas  gach 
focal  dhiubh  sin.  "  Thigibh."  So  anis  sìneadh  amach 
na  slait-òir  rìoghail  a'  toirt  barantais  dhuinn  teachd  fagus 
do  ghlòir.  "  Thigibh"  anis  cho  fagus  's  is  àill  leibh.  Na 
bitheadh  eagal  òirbh  à"  breitheanas  a'  Bhetsemich ;  oir 
"  tha  an  naimhdeas  air  a  chur  air  cul"  gu  lèir.  Cha 
n-ionann  "  Thigibh"  so  's  a  b'  àbhaist  duinn  a  chluinn- 
tinn  ag  ràdh  "  Thigibh,  togaibh  bhur  crann-cèusaidh 
agus  leanaibh  mise."  Bu  mhilis  sin,  ach  is  è  so  a's  mìlse 
gu  mòr, — "  Thigibh  a  dhaoine  beannaiclite."  Is  beann- 
aichte  sinn  da  rìreadh,  'nuair  a  ghairmear  "  beannaichte" 
sinn  le  bèul  sin  nam  beannachd  !  Oir  geda  bha  sinn  air 
ar  meas,  leis  an  t-saoghal,  mar  dhaoine  mallaichte, 
agus  gecla  bha  sinn  ullamh  gu  sinn-fèin  a  mheas  mall- 
aìchte,  gidheadh  "  is  beannaichte"  gu  cìnnteach  "  iadsan 
a  bheannaicheas  esan  ;  agus  is  mallaichte  ìadsan  a  mhall- 
aicheas  è ;  agns  a  bheannachadh-san  cha  n-urrainnear 
atharrachadh." — "  A  dhaoine  beannaichte  m'  Athar-sa," 
beannaichte  ann  an  gràdh  an  Athar  agus  a'  Mhic,  oir 
"  is  aon"  ìad.  Dhearbh  an  t-Athair  a  ghràdh  dhpibh 
'n  an  taghadh,  'n  an  tabhairt  do  Chriosd,  ann  an  cur 
Chriosd  g'  an  saoradh,  agus  ann  an  gabhail  na  h-èirig  a 
phaidh  Criosd  air  an  son  :  agus  tha  gràdh  Chriosd  air  a 

làn-dhearbhadh  dhoibh  leis  an  fhocal  mhòr  "  sealbh- 
aichibh."  Cha  luchd-daorsa  ìad  na's  fhaide,  no  idir 
seirbhisich,  no  clann  fo  aois,  ach  "  oighreachan"  uile 
"  air  Dia  tre  Chriosd."  Gal.  4.  7.  Agus  "  oighreachan 
air  an  rìoghachd."  Sèum.  2.  5.  Agus  "  comh-oigh- 
reachan  maille  ri  Criosd."  Ròm.  8.  7. — "  An  rioghachd:" 
cha  lugha  na  rìoghachd  ar  còir-ne.  Is  è  tiodal  freag- 
arrach  Chriosd  fèin  a  bhi  'n  a  "  Eìgh  nan  rìgh"  agus 
'n  a  "  Thighearn  nan  tighearn."  Ach  gheibh  sinne  'bhi 
'n  ar  rìghrean  agus  "rìgheachadh  maille  ris."  Taisb. 
20.  6.  Tha  mealtuinn  na  rìoghachd  so  mar  sholus  na 
grèine.  Tha  ì  uile  aig  gach  aon  neach,  gun  a  lughdach 
adh  do  neach  eile. — "  Air  a  deasachadh  dhuibh."  Is  è 
Dia  Alpha  agus  Omega*  ar  beannachaidh.  Is  è  an 
gràdh  sìorruidh  a  shuidhich  stèidh  na  rìoghachd  so, 
agus  a  dheasaich  ì  air  ar  son-ne,  agus  a  dheasaich  sinne 
air  a  son,  an  dèigh  sin.  So  comhairle  agus  òrdugh  Dhia 
air  an  deasachadh,  a  bha  gu  bhi  aìr  an  coimhlionadh  le 
Criosd  a'  deanamh  tuille  deasachaidh. — "  Dhùibh-se.7' 
Cha  n-ànn  amhàin  do  na  creidmhich  gu  coitchionn,  aeh 
do  gach  aon  dìbh-se  gu  pearsantail, — "  0  leagadh  bun- 
aite  an  dom'hain."  Cha  n-ann  amhain  o  uair  a'  gheall- 
aidh  an  deigh  tuiteam  Adhaimn,  ach  o  shìorruidheachd  ì 
Mar  so  chì  sinn  an  Criosduidh  a'  dol  astigh  gu  sàbhailt 
do  Phàrras,  agus  air  a  ghmlain  le  urram  'us  onoir  a 
dh-ionnsuìdh  fois1.  Beachdaicheamaid  anis,  a'  dol  cèum 
na;s  fhaide,  a'  dìreadh  cèum  na's  àirde  anns  an  ath 
Chaibdeil,  air  àitibh-còmhnuidh,  agus  air  dlighibh  nan 
naomh,  agus  faiceamaid  am  bheil  glòir  sam-bith  eile  ànn 
cosmhuil  ris  a'  ghlòir  so. 


Caibdeil  III. 

Oirdhearcas  Fois  nan  Naomh. 

^  Thigeamaid  anis  beagan  na's  faisge,  agus  faiceamaid 
òirdhearcas  comharraichte  na  foise  so.    Ho  !  gu'n  dean- 

*  Alpha  agus  Omega.  Sin  a'  cheud  agus  an  litir  mu-dheireadh  de'n 
Abideil  Ghrèugaich,  leis  am  bheilear  a'  cìallachadh  anns  an  SgrioMuir 
an  toiseach  's  an  deireadh  ;  no  sìorruidheachd  agus  ìomlanachd  Dh^». — 
Eadar. 

adh  an  Tighearn  ar  folach  ann  an  còsaibh  na  creige, 
agus  sgìath  chaomh  a  ghràis  a  sgaoileadh  thairis  òirnn, 
fhad  's  a  bhitheas  sinn  a'  dlùth-bheachdachadh  air  an 
t-sealladh  àrd  so !  Is  "seilbh  cheannaichte"  an  fhois  so ; — 
Saor  thiodhlac  ; — Còir  araid  nan  naomh  ; — Co-chomunn 
ri  naoimh  agus  ainglibh  ; — A  h-aoibhneas  bàll-dìreàch 
o  Dhia  fèin ; — Bithidh  ì  deadh-thràthail ; — Freagarrach ; 
— Iomlan  ; — Sìorruidh. 

1.  Is  onoir  fìor  àraidh  do  fhois  nan  naomh  gu'n  goirear 
"  seilbh  cheannaichte"  dhì.  Eph.  1. 14.  Sin  anis  toradh 
na  fola  sin  a  chaidh  dhòrtadh — fuil  Chriosd,  Mac  Dhè  : 
seadh,  àrd  thoradh,  crìoch,  iomlanachd  'us  èifeachd  na 
fola  sin.  Gràdh  a's  mò  na  so  cha  n-'eil  ann,  am  fear-gaoil 
a  leigeil  sìos  a  bheatha.  0  cia  taitneach  dhuìnn  sùilean  ar 
n-anamanan  a  bhi  'sìor-amharc  air  ar  Fear-saoraidh,  beò 
mhothachadh  agus  ùr  chuimhne  'bhi  againn  air  a  ghràdh 
a  dh'f  huilich  agus  bhàsaich  air  ar  son  I  Cia  làn  an 
t-aoibhneas  gun  chrìch  a  bhitheas  air  ar  cridheachan  a' . 
cuimhneachadh  gur  ann  tre  chuan  gràidh  na  fola  so  a 
shnàmh  sinn  anall  tre  ainneart  an  t-saoghail,  tre  ribich- 
jbh  Shàtain,  tre  mhealladh  na  feòla,  tre  chorruich  Dhè 
do'n  tug  sinn  oilbheum,  tre  dhìteadh  na  coguise  ciontaich, 
tre  theagamhan  'us  eagalan  trom,  draghail  a'  chridhe  mhì- 
chreidich,  agus  a  ràinig  sinn  làthair  Dhe'  gu  sàbhailt !  An 
diugh  tha  Criosdag  è*igheachd  "  0  sibhse  uile  tha  'gabhail 
an  rathaid,  amhaircibh  agus  faicibh  am  bheil  bròn  sam 
bith  cosmhuil  ri  mo  bhròn-sa."  Tuir.  1.  12.  An  diugh, 
is  gann  a  dh-èisdeas  sinn  ri  'ghuth  brònach,  no  'bheir 
sinn  fainear  a  lotan.  Ach  air  an  là  sin,  mothaichidh 
sinn  agus  lasaidh  ar  n-anamanan  foirfe  le  gràdh  airson 
gràidh  !  Cia  iongantach  am  beachd  leis  an  amhairc  na 
naoimh  shaorta  gu  bràth  air  am  Fear-saoraidh — am 
fear-ceannaich  agus  an  luach  maille  ris  an  t-seilbh !  An 
sin  cha  n-ath-nuadhaichear  ar  bròn  le  sealltuinn  air 
lotaibh  a  ghràidh.  An  Tì  a  thubhairt  ris  a'  bhan-pheac- 
aich  mhòr  ud,  an  dèigh  dhà  èirigh  o'n  uaigh,  "  A'  bhean 
c'ar  son  a  ta  thu  'guì  ?"  (Eò.  20.  15.)  is  aithne  do'n  Tì 
sin  gràdh  agus  aoibhneas  a  bheothachadh  suas  annainn 
gun  bhròn,  gun  deòir,  gun  neul,  gun  stoirm  air-bith.  An 
Tì  a  dh'f  hàg  cuilm  na  sàcramaid  aig  'eaglais  fèin  a 
chuimhneachadh  a  bhkis,  bheir  è  òirnn  an  luach  beann- 

aicht',  a  thugadh  air  a  son,  a  làn-mhealtuinn,  mar  "  smior 
'us  saill."  Agus  ma's  aoibhneas  an  diugh  a  chluinntinn 
o  bhèul  fèin  "  Is  è  so  mo  chorp-sa  a  ta  air  a  thabhairt 
air  bhur  son-sa,  agus  is  ì  so  m'  f  huil  a  ta  air  a  dòrtadh 
air  bhur  son-sa,"  cia  àrd  an  t-aoibhneas  a  bheirear  an 
uair  a  chluinnear  Criosd  ag  ràdh,  Is  ì  a'  ghlòir  so  toradh 
mo  chuirp  agus  m'  f  hola  !  Ma  bhitheas  ni  sam-bith  aig 
neach,  a  bha  air  a  cheannach  dhà  le  caraid  dìleas,  a  thug  a 
bheatha  air  a  shon,  nach  luachmhor  leis  è  ?  Ma  dh-f hàgas 
caraid  againn  comharradh  air  a  ghràdh,  aig  uair  a  bhàis, 
nach  cùramach  a  ghleidheas  sinn  è,  a'  cuimhneachadh 
air  a'  charaid  sin,  cho  tric  's  a  sheallas  sinn  ris,  mar 
gu'm  biodh  'ainm  fein  sgrìobht'  air.  Agus  mar  sin,  nach 
dean  bàs  ar  Tighearna  ar  seilbh  air  glòir  a  mhìlseachadh 
gu  bràth.  Mar  a  sgrìobhas  sinn  sìos  a'  phris  a  chosd 
bathar  dhuinn,  amhuil  sin  sgrìobhamaid  an  luach,  eadhon 
fuil  luachmhor  Chriosd,  air  ar  f  ìreantachd*  agus  air  ar 
glòir.  Rìaraich  fulangais  Chri^sd  an  ceartas  mòr  sin 
nach  gabhadh  rìarachadh  gun  'fhuil.  Ghiùlain  è  am 
peanas  mòr  a  thoill  peacaich.  Dh'aisig  è  iad  a  dh-ionn- 
suidh  na  beatha  sin  a  chàill  ìad,  agus  a  dh-ionnsuidh  na 
staide  sona  sin  o'n  do  thuit  ìad.  Tha  tlachd  an  Athar 
anns  an  t-saorsa  a  choisinn  Criosd,  cho  mòr  'us  gu'n 
tug  è  dhà  cumhachd  gus  a  phobull  taghta  fein  àrdachadh, 
agus  a'  ghlòir  sin,  a  thugadh  dhà-fèin,  a  thabhairt 
doibh-san,  agus  sin  uile  "  a  rèir  a  dheadh-ghean  fèin" 
agus  "comhairle  a  thoile  fèin."  Eph.  1.  9,  11. 

2.  Is  nèamhnuid  eile  ann  an  crùn  nan  naomh,  gur 
saor  thiodhlac  è.  Is  ìad  an  dà  nèamhnuid  sin,  eadhon 
ceannaichte  agus  saor — a  nasgaidh — na  slabhruidhean 
òir  a  ta  'deanamh  suas  nan  cuairteag  (wreaths)  a  ta  air 
àrd-chinn  nam  post  ann  an  teampullDhè!  Rì.  7.  16, 
17.  Bu  daor  è  do  Chriosd  ach  saor  dhuinn-ne.  'Nuair 
a  bha  Chriosd  a'  ceannach  an  tiodhlaic  so,  cha  b'f  hìach 
airgiod  'us  òr  ni  sam-bith  dhà.  Cha  b'uarrainn  ùrnuigh- 
ean  'us  deòir  fulang, — no  nì  sam-bith  ach  fuil  Chriosd, 
— ach  is  è  mhàin  saor  ghabhail  ar  ceannach-ne.  Tha 
è  againn  saor,  "  gun  airgiod  agus  gun  luach."     Cha  n-e 

*  Fìreantachd.  Ionracas,  neo  chiontas  :  iomlauachd,  maitheasagus 
tròcair  Dhè  :  ùmhlachd  Chriosd  do'n  lagh  :  caithe  beatha  glau,  ajjua 
sonas  nan  daoine  dia'dhaidh. — Eadar. 

fìachan  a  phàidheadh  idir,  gabhail  gu  taingeil  ri  fuasg- 
ladh  saor  uatha,  gun  aon  sgillinn  idir  a  dhìoladh. 
Tha  na  h-uile  nithe  saor,  no  a  nasgaidh  an  so.  Am  Mac 
air  a  thabhairt  gu  saor  leis  an  Athair.  Na  f  ìachan  air 
am  pàidheadh  gu  saor  leis  a'  Mhac.  Am  pàidheadh 
leis  a'  Mhac  air  a  ghabhail  gu  saor  le  Dia,  ged  is  maith 
a  dh-f  hoadadh  è  sin  ìarraidh  o'n  chalpa — o  na  ciontaich. 
Tha  faraon  an  t-Athair  agus  am  Mac  a'  tairgse  na  beatha 
ceannaichte  so  dhuinn  a  nasgaidh,  ma  ghabhas  sinn  j  gu 
toileach.  Tha  ìad  a'  cur  h-ugainn  an  Spioraid  gu  saor, 
a  chum  ar  deanamh  comasach  air  a  gabhaiL  Agus  nach 
saor  sin  uile  ?  0  cia  àrd  an  t-iongantas  buan-mhaireann- 
ach  a  ghlacas  na  naoimh  a'  meòrachadh  air  an  t-saorsainn 
fhìal  so !  "  Ciod  a  chunnaic  an  Tighearn  annam-sa," 
deir  gach  aon  diubh,  "  gu'm  measadh  è  mis'  iomchuidh 
airson  inbhe  cho  àrd ! — Mise  truaghan  bochd,  tìnn,  suar- 
ach  a  sgeadachadh  le  dealradh  na  glòire  so  ! — Mise  dur- 
rag  shnàigeach  air  m'àrdachadh  gu  onoir  cho  mòr  so ! — 
Mise  a  bha,  o  cheànn  ghoirid,  ag  osnaich,  a'  guil  's  a' 
bàsachadh,  anis  air  mo  lìonadh  le  gàirdeachas  cho  làn 
's  a  chumas  mo  chridhe !  Seadh,  air  mo  thogail  às  an 
uaigh  far  an  robh  mì  'grodadh,  o'n  duslach  agus  o 
dhorchadas,  far  an  robh  mì  mar  neach  air  dìchuimhne, 
agus  anis  air  m'  àrdachadh  an  so  an  làthair  rìgh-chaithir 
Chriosd ! — Mise  air  mo  shaoradh  o  bhraighdeanas,  maille 
ri  Mordecài,  agus  air  mo  shuidheachadh  làimh  ris  an 
rìgh,  agus  air  mo  thogail  maille  ri  Daniel  £s  an  t-slochd, 
gu  bhi  air  m'  àrdachadh  mar  f  hear-riaghlaidh  air  prionn- 
sachan  'us  mòr-roinnean  !  Cò  a  thomhaiseas  gràdh  gun 
tomhas  ?"  Cia  milis,  àrd  am  fònn  I  an  t-anam  iriosal  a 
bha  roimlie  'g  a  f  hèin-dhìteadh,  'g  a  mheas  fèin  neo- 
airidh  air  aon  òirlich  de'n  talamh  air  an  robh  è  ag  im- 
eachd,  neo-airidh  air  deò-anail,  air  itheadh,  no  òl,  anis 
air  'àrdachadh  gu  glòir  ! — Neach  nach  gabhadh  car  ùine 
air-fe'in  teachd  gu  bòrd  an  Tighearna,  do  bhrìgh  gun  robh 
è  neo-airidh, — neach  a's  gann  a  ghabhadh  air-fèin  a  dhol 
ameasg  nan  naomh  neo-iomlan,  no  'labhairt  riutha  air  tal- 
amh, — neach  a's  gànn  a  ghabhadh  air-fèin  leughadh.  no 
èisdeachd,  no  aslachadh,  no  m'  Athair  a  ràdh  ri  Dia !  An 
neach  sin  'g  a  fhaicinn  fèin  air  a  spìonadh  suas  do  nèamh 
ann  am  mionaid,  agus  air  a  ghlacadh*  ann  an  làmhan 

Chriosd.  Ho  !  smuainich  anis  air  ìoghnadh  iongantach? 
aoibhneach  an  anama  sin  !  "  Esan  leis  nach  b'àill  fìù  a 
shùil  a  thogail  suas  gu  nèamh,  ach  a'  seasamh  fad  air 
ais,  a'  bualadh  'uchd  's  ag  ràdh,  A  Dhia,  dean  tròcair 
orm-sa  'ta  am  pheacach,"  anis  air  'àrdachadh  gu  nèamh  ! 
Esan  do'm  iongantas  ciamar  a  ghiùlain  foighidin  Dhia 
leis  cho  fada,  agus  a  cheadaich  è  dhà  'bhi  beò  !  Cia  mòr 
'iongantas  anis,  a'  faicinn  gu'm  bheil  a  shlàint  shìorruidh 
cìnnteach  dhà,  ged  shaoil  leis  gu'm  f  àgadh  a  neo-airidh- 
eachd  è  gun  tròcair.  Ah!  a  Chriosduidh,  cha  n-'eil  aon 
fhocal  an  sid  air  d'airidheachd-sa,  no  air  do  neo-airidh- 
eachd.  Na'm  b'  ann  air  sgàth  airidheachd  a  ghabhteadh 
astigh  do  nèamh  sinn,  dh-f  haodamaid  suidhe  sìos  a'  guil 
maille  ri  Eòin  "  do  bhrìgh  nach  d'f  huaradli  aon  neach 
airidh.  Ach  is  airidh  Leòmhan*  tr&bh  ludah,  agus 
bhuadhaich  e."  Taisb.  5.  4.  Sin  anis  ar  còir  air  an  oigh- 
reachd.  Agus  an  sin  bheir  sinn  an  ìobairt  a  dhiùlt  Daibh- 
idh  a  thabhairt,  eadhon  moladh  airson  "  an  ni  sin  a  fhuair 
sinn  a  nasgaidh."  2  Sam.  24.  24.  So  anis  ar  barantas. 
"  A  nasgaidh  fhuair  sibh,  a  nasgaidh  thugaibh  uaibh." 
Ach  ged  is  daor  a  cheannaich  Criosd,  a  nasgaidh  bheir  è. 
Bu  mhòr  an  t-iongantas  an  tiodhlac  so  'f  haotuinn  a 
nasgaidh  gun  deadh  thoilltinneas  idir  annainn-fèin  ;  ach 
is  ann  an  aghaidh  ar  toilltinneis  fein,  agus  an  aghaidh 
gach  oidhirp  a's  tric  a  thug  sinn  air  sinn-fèin  a  sgrios, 
a  ta  sinn  'g  a  f  haotuinn  !  Is  iongantach  an  nì  smuain- 
eachadh  air  an  eadar-dhealachadh  anabarrach  sin  a 
gheibhear  eadar  na  nithibh  a  thoill  sinn  agus  na  nithibh 
a  gheibh  sinn, — eadar  an  staid  anns  an  robh  sinn  agus 
an  staid  anns  am  bi  sinn  ! — a'  sealltuinn  sìos  orra-san  a 
ta  air  am  pìanadh  ann  an  ifrinn,  's  a'  faicinn  an  eadar- 
dhealachaidh  anabarraich  a  rinn  gràs  eadar  sinne  agus 
ìadsan ! — a'  faicinn  na  h-oighreachda  duibhe  sin,  do'n 
d'rugadh  sinne,  ag  eadar-dhealachadh  cho  mòr  o'n 
oighreachd  gus  am  bheil  sinne  air  ar  n-uchd-mhacach- 
adh!  0  mar  bhuaileas  gràdh  gach  aoin  dhmn  aig  smuain- 
eachadh,  "  Sid  an  t'-àit  gus  am  b'àill  leis  a'  pheacadh  mis' 
a  thoirt ;  ach  so  an  t-àit  gus  an  tug  Criosd  mì !  B'è  am 
bàs  ud  '  tuarasdal  a'  pheacaidh.'  ach  is  ì  so  '  a'  bheatha 

*   Sin  Criosd  laidir  mar  leòmhan,  agus  uile-chumhachdach  gu  buaidh 
f),  thoirt  air  a  naimhdean  fèin,  agua  air  naimhdean  a  shluaigh. —  Eadar. 

mhaireannach,  tre  Iosa  Criosd  ar  Tighearn  V  '  Cò  a  rinn 
eadar-dhealachadh  orm-sa  o  nach  eile?'  1  Cor.  4.  7. 
An  robh  mo  chridhe-sa  do  thaobh  nàduir  na's  easgaidh 
do  Chriosd  na  cridheachan  an  t-sluaigh  chàillte,  no  idir 
air  a  ghluasad  na's  feàrr  air  tùs  gu  èisdeachd  ri  tagair  an 
Spioraid  ?  An  tòisichinn-sa  riamh  ri  gràdh  a  thoirt  do 
Dhia,  mur  gràdhaicheadh  Dia  mis'  air  tùs  ?  Am  bithinn- 
sa  riamh  air  mo  dheanamh  'toileach,'  mur  deanadh 
e-fèin  '  toileach'  m\  ?  Nach  bithinn-sa  mar  chàch,  mur 
deanadh  e-fein  m'  eadar-dhealachadh  uatha  ?  Nach 
bithìnn-sa  nis  anns  na  lasraichean  ud,  na'n  robh  mì  air 
m'  f  hàgail  amhàin  do  mo  rathad  agus  do  mo  thoil  fèin  ? 
Nach  stadainn  ann  an  Sòdom  gus  am  beireadh  na 
lasraichean  òrm,  mur  deanadh  Dia,  'n  a  thròcair,  mo 
'  ghreasad  a  mach  às  ?'  0  gun  teagamh  is  iongantas 
sìorruidh  so  dhomh-sa,  crùn  cho  saoibhir,  àillidh  a  bhi 
air  a  shocrachadh  air  ceànn  peacaich  cho  suarach !  0 
iongantas  do-labhairt ! — mise  a  bha  cho  mì-thorach, 
mi-thaingeil,  air  m'  àrdachadh  cho  àrd ! — Mise,  crèutair 
cho  truaillidh,  ceannairceach  air  teachd  gu  aoibhneas 
cho  luachmhor,  buan-mhaireannach  !  Ach  neor-thaing 
dhomh-fèin,  neor-thaing  do  mo  dhleasanas,  do  mo 
shaothair  fèin,  na's  lugha  na  sin  do  dhearmad  'us  leisg." 
Is  aithne  dhuinn  co  dhà  a  bhuineas  a'  ghlòir,  agus  a 
gheibh  a  mholadh  airson  so  gu  bràth.  Gu  dearbh  is 
ànn  a  chum  na  crìche  so  a  rinn  an  Gliocas  neo-chrìoch- 
nach  uile  riaghailt  na  slaint'  a  chumadh  amach  do'n 
duine-  ann  am  molltair  na  ceannachd  agus  na  nasg- 
aidheaclid  so,  chum  gu'm  biodh  gràdh  agus  aoibhneas 
an  duine  air  an  deanamh  iomlan  ;  gu'm  biodh  onoir  a' 
ghràis,  a  rinn  a  theàrnadh,  air  a  h-àrdachadh  gu  ro 
mhòr,  chum  nach  biodh  dol-amach  aoin  seach  aon  diubh 
sin  air  a  choinneachadh,  air  a  leasachadh,  no  air  a 
bhacadh  le  deadh-thoilltinneas  crè'utair,  agus  gu'm  fosg- 
ladh  dorus  nèimh  air  an  dà  lùdan  sin,  eadhon  ceannachd 
agus  nasgaidheachd.  Mar  sin,  matà,  rachadh  toilltinneach 
a  sgrìobhadh  air  dorus  na  h-ifrinn,  ach  an  t-saor  thiodhlac 
air  dorus  nèimh. 

3.  Is  còir  àraid  leis  na  naoimh,  an  f  hois  so.  Cha  bhuin 
\  do  neach  air-bith  eile  de  chloinn  nan  daoine.  Ged  bu 
sholus  an  Eiphit  uile,  cha  bu  laghaid  solus  nan  Israel- 

each  sin,  Ach  faic  ìadsan  a'  mealtuinn  an  t-soluis  uile, 
agus  an  coimhearsnaich  ann  an  tiugh  dhorchadas,  thig- 
eadh  dhoibh  an  lorg  sin  ge'ur  mhothachadh  a  bhi  aca  air 
an  sochair.  Dùisgidh  tròcair  shònruichte  mothachadh 
na's  mò  na  tròcair  choitchionn.  Na'n  d'f  huair  Pharaoh 
thairis  cho  sàbhailt  ri  Israel,  cha  bhiodh  cuimhne  cho 
iomraiteach  air  a'  Mhuir  Ruaidh.  Mur  biodh  a'  chuid 
eile  de'n  t-saoghal  air  a  bhàthadh,  agus  Sòdom  'us 
Gomòrrah  air  an  losgadh,  cha  b'iongantas  teàrnadh 
Noah,  agus  cha  bhitheadh  iomradh  cho  mòr  air  saoradh 
Lot.  'Nuair  a  chithear  neach  air  a  shoillseachadh,  agus 
neach  eile  air  'f  hàgail  dorch ;  neach  air  'ath-leasachadh, 
agus  neach  eile  'n  a  thràill  d'a  ana-mìann  fèin,  aomaidh 
sin  na  naoimh  gu  èigheachd  amach  "  A  Thighearn,  c'ar 
son  a  dh'fhoillsicheas  tu  thu-fèin  dhuinne,  agus  nach 
dean  thu  sin  do'n  t-saoghal?"  'Nuair  a  chuirear  am 
fàidh  a  dh-ionnsuidh  na  h-aon  bhantraich,  ged  nacli 
ban-Israeleach  ì,  agus  a  ghlanadh  aon  Naamain,  Sirian- 
ach,  ameasg  nan  lobhar  uile,  (Luc.  6.  25-27) ;  chithear 
an  tròcair  sin  na's  comharraichte.  Gu  cìnnteach  bithidh 
gèur-mhothachadh  aig  an  dà  sheòrsa  sluaigh,  an  uair  a 
bhitheas  "  dithis  's  an  aon  leabaidh,"  agus  "  dithis  anns 
a'  mhachair,"  agus  a  "  ghabhar  aon  diubh,  agus  a 
dh'fhàgar  am  fear  eile."  Lùc.  17.  34,  36.  Seallaidh  na 
naoimh  anuas  air  an  loch-losgaidh,  agus  fo  gheur  mhoth- 
achadh  air  an  sonas  fèin,  's  a'  gabhail  fìor  thlachd  ann 
an  oibribh  cothromach  Dhè,  dòirtidh  an  gàirdeachas 
amach  agus  seinnidhìad  an  t-òran  bìnn  so,  "  Is  cothrom- 
ach  thusa,  0  Thighearn,  a  ta,  agus  a  bha,  agus  a  bhitheas, 
do  bhrigh  gu'n  d'thug  thu  breth  air  an  dòigh  so." 
Taisb.  16.  5. 

4.  Buinidh  an  f  hois  àluinn  so  do  na  naoimh  uile  ;  oir 
is  comunn  de  spioradaibh  beannaicht'  ìad.  Is  comunn 
naomh  foirfichte,  araon  na  naoimh  agus  na  h-ainglean, 
air  am  bheil  Criosd  'n  a  Cheànn.  So  "  co-chomunn  nan 
naomh"  air  an  deanamh  foirfe.  Mar  bha  sinn  cuideachd 
ann  an  saothair,  ann  an  dleasanas,  ann  an  cunnart,  's  ann 
an  àmhghar,  bithidh  sinn  cuideachda'  mealtuinn  na  duaise 
agus  na  saorsa  mòire  so.  Mar  rinneadh  tàir  agus  dimeas 
òirnn  roimhe,  aidichear  agus  àrdaichear  sinn  anis  'an 
cuideachd  a  chèile.      Sinne,  a  chaidh  tre  là  dubhachais, 

gheibh  smn  là  subhachais  agus  là  mòr  a'  ghàirdeachais 
maille  ri  'chèile.  Iadsan  a  f  huair  gè'ur-leanmhuinn  agus 
prìosan  maille  ruinn,  bithidh  ìad  sin  maille  ruinn  ann  an 
lùchairt  an  t-sòlais.  Nach  bu  tric  a  bha  ar  n-osnaichean 
mar  aon  f  huaim,  ar  deòir  a'  sileadh  mar  aon  tuil,  agus 
ar  mìann  diadhaidh  mar  aon  ùrnuigh  !  Ach  anis  is  aon 
cheòl  bìnn  ar  moladh  uile.  Is  aon  eaglais  ar  n-eaglaisean 
uile.  Is  aon  chorp  sinn-fèin  uile :  oir  is  "  aon"  sinn 
uile  ann  an  Criosd,  eadhon  "  mar  a  ta  E-fèin  agus  an 
t-Athair  'n  an  aon."  Eò.  17.  21.  Ach  feumaidh  sinn  an 
aire  'ghabhail  nach  bi  sinn  ag  ìarraidh  na  buaidh  sin  anns 
na  naoimh,  a  gheibhear  amhàin  ann  an  Criosd  fèin  'n  a 
aonar.  Ach  ma's  aoibhneas  laghail  dhuinn  anis  smuain- 
eachadh  roi-làimh  air  "  suidhe  sìos  maille  ri  Abraham, 
agus  Isaac,  agus  Iacob  ann  an  rìoghachd  nèimh,"  nach 
mò  gu  mòr  na  sin,  làn  shealladh  agus  làn  sheilbh  !  Cia 
sòlasach  anis  a  bhi  'meòrachadh  air  an  là  sin  anns  am 
bi  sinn  a'  togail  an  òrain  maille  ri  Maois,  a'  togail  nan 
salm-molaidh  maille  ri  Daibhidh,  agus  "  à*  sèinn  òrain  an 
Uain"  maille  ris  "  a'  mhuinntir  shaorta"  gu  bràth  !  An 
sin,  chì  sinn  "  Enoch  a'  gluasad  maille  ri  Dia;"  chì  sinn 
crìoch  a  dhìlseachd  iongantaich  aig  Noah;  crìoch  a 
dheadh-bhèus  aig  Iòseph  ;  crìoch  'f  hoighidin  aig  Iob  ; 
crìoch  'ìonracais  aig  Heseciah  ;  agus  "  crìoch  an  creid- 
imh"  aig  na  naoimh  uile.  Chì  sinn,  cha  n-è  mhàin,  ar 
seànn  luchd-eòlais,  ach  na  naoimh  uile  às  gach  lìnn, 
aghaidhean  nach  f  haca  sinn  riamh  's  an  f  heòil,  aith- 
nichidh  sinn  an  sin  ìad,  agus  bithidh  an  cuideachd 
sòlasach  dhuinn.  Seadh,  bithidh  na  h-aingil,  cho  maith 
ris  na  naoimh,  'n  an  luchd-eòlais  beannaichte  dhuinn. 
Iadsan  a  tha  an  dràst  gu  toileach  'n  an  "  spioradan 
frithealaidh"  dhuinn,  bithidhìad  an  sin  'n  an  còmpanaich 
dhuinn  ann  an  aoibhneas.  Iadsan  a  rinn  gàirdeachas 
cho  mòr  air  nèamh,  aig  uair  ar  n-ìompachaidh,  nì  ìad 
gairdeachas  maille  ruinn  gu  subhach  ann  ar  glòrachadh. 
Air  an  là  sin  their  sinn  le  Daibhidh, 

"  'S  fear-comuinn  mì  'us  còmpanach 

Do  'n  dream  d'an  eagal  thu." — Salm  119.  63. 

An  sin  thig  sinn  "  Gu  sliabh  Shioin,  agus  gu  caithir  an 

Dè  bheò,  an  Ierusalem  nèamhaidh,  agus  cuideachd  do- 

kireamh  do  ainglibh,  gu  làn-choimhthional  agus  eaglais 

nan  ceud-ghin,  a  tha  sgrìobhta  'sna  nèamhaibh,  agus  g\\ 
Dia  breitheamh  nan  uile,  agus  gu  spioradaibh  nam  fìrean 
air  an  deanamh  foirfe,  agus  gu  Iosa  eadar-mheadhonair 
a1  choimhcheangail  nuaidh,  agus  chum  fola  a'  chrath- 
aidh,  a  tha  'Jabhairt  nithe  a's  feàrr  na  fuil  Abeil."  Eabh. 
12.  22.  Ach  tha  sinn  air  teachd  a  dh-ionnsuidh  aii 
ìonaid  sin  cheana,  do  thaobh  còir,  eàrlais  agus  ceud- 
thoraidh  :  ach  an  sin,  thig  sinn  gu  làn  sheilbh  'fhaotuinn. 
Ma's  sonas  a  bhi  beò  maille  ris  na  naoimh  'n  an  staid 
neo-iomlain  's  a'  bheatha  so  far  am  faighear  nithe  searbh 
a'  pheacaidh  'n  an  comunn,  cho  maith  ri  nithe  milis  na 
naomhachd,  cia  mòr  an  sonas  a  bhi  maille  riutha  'n  an 
staid  iomlain  far  am  bheil  na  naoimh  uile  gu  lèir  'n  am 
fìor  naoimh!  Is  òirdhearcas  comharraichte  dhuinn-ne  ann 
ar  fois  nèamhaidh,  gur  sinne  "  luchd  aon  bhaile  ris  na 
naomhaibh  agus  muinntir-teaghlaich  Dhè."  Eph.  2.  19. 
5.  So  anis  buaidh  àraid  eile  ann  ar  fois-ne  :  gheibh 
sinn  a  h-aoibhneas  bàll-dìreach  o  Dhia  fèin.  An  dràst, 
cha  ruigear  air  dad  sam-bith  ball-dìreach,  ach  tre  dhara 
làimh,  treas  làimh,  no  iomadh  làimh,  o'n  talamh,  o'n 
duine,  o'n  ghrèin  's  o'n  ghealaich,  o  f  hrithealadh  nan 
aingeal,  agus  o'n  Spiorad  'us  o  Chriosd.  Ged  nach  'eil 
droch  bhlas  a'  pheacaidh,  no  neo-iomlanachd  pheacach 
air  sruth  na  firinn  mar  thig  è  h-ugainn  tre  làimh  nan 
aingeal,  gidheadh  gheibhear  blas  neo-iomlanachd  nan 
crèutairean  dheth.  Mar  thig  è  o'n  duine,  gheibhear  an 
dà  bhlas  sin  air,  eadhon  blas  a'  pheacai-dh  agus  neo- 
iomlanachd  a'  chrèutair.  Ach  nach  "  beò  agus  cumh- 
achdach  focal  Dè"  ànn-fèin  "  chum  eadar-sgaradh !" 
Eabh.  4. 12.  Ach  gu  tric,  cha  n-eadar-sgair  è  an  cridhe, 
'nuair  is  lag  an  làmh  a  ta  'g  a  làimhseachadh.  Cia  mòr 
lànachd  'us  luach  gach  focail  de'n  t-soisgeil  bheann- 
aichte !  Gu  leòr,  shaoileamaid,  gus  an  t-anam  a's  mairbhe 
a  bhioradh,  a  ghluasad  agus  'uile  smuaintean  agus 
'aignidhean  a  làn-ghlacadh  ;  ach  gidheadh,  cia  tric,  mo 
chreach  !  a  thuiteas  an  soisgeul  air  a'  chluais  mar  uisg 
air  cruaidh  chloich  !  Is  nèamhaidh  nithe  Dhà,  a  ta  sinne 
'làimhseachadh,  ach  is  talmhaidh  ar  dòigh  làimhseach- 
aidh  orra.  Is  gann  ni  ris  am  bean  sinn  air  nach  fàgar 
lorg  ar  meòir  'n  ar  dèigh.  'Nuair  a  labhras  Dia  fèin  am 
focal,  air  chinte,  is  focal  eadar-sgaraidh  agus  leaghaidh 

e3 


42  Oirdhearcas. 

è.  Is  maith  is  aithne  do'n  Chriosduidh  o  'f  biosrachadh 
fèin,  gur  è  an  t-aoibhneas  a's  bàll-dìriche  a  gheibh  è  o 
Dhia  fèin,  aoibhneas  a's  mìlse ;  seadh,  an  t-aoibhneas 
anns  an  lugha  'gheibhear  de'n  duine,  agus  a's  dìriche  a 
thig  o'n  Spiorad.  Is  iad  na  Criosduidhean  a's  trice  a 
bhios  ag  ùrnuigh  's  a'  meòrachadh  gu  h-uaigneach, 
daoine  a's  mò  beatha  agus  aoibhneas,  do  bhrìgh  gu'm 
bheil  \ad  a'  faotuinn  am  beatha  spioradail  na's  dìriche 
bho  làimh  Dhia  fèin.  Ach  na  leigeamaid  dhmn  idir  a 
bhi  'g  èisdeachd,  a'  lèughadh  's  a'  comh-labhairt  ri  'cheile. 
Na  deanamaid  dearmad  idir  air  meadhonaibh  nan  gràs, 
no  air  aon  sam-bith  de  òrduighean  De\  Bitheamaid 
gu  seasmhach  aig  aoradh  follaiseach  Dhè  ann  an  "  Tigh 
na  h-ùrnuigh"  air  gach  Sàbaid.  Is  ì  sligh  a'  Ohriosd- 
uidh  a  bhi  'gnàthachadh  nam  meadhon  gu  fritheilteach, 
ach  bitheadh  è  beò  os  an  ceànn.  Gheibhear  aoibhneas 
tre  na  meadhonaibh  sin.  Ach  is  ann  "  'an  làthair  Dhè" 
fèin  a  gheibhear  "  lànachd  aoibhneis"  gun  mheadhon  idir. 
Ann  an  nèamh  gheibh  sinn  solus  gun  choinnil  agus  là 
buan  gun  ghrèin,  oir  "  cha'n  'eil  feum  aig  a'  bhaile  air  a' 
ghrèin,  no  air  a'  ghealaich  a  dhealrachadh  ann ;  oir 
shoillsich  glòir  Dhè  e,  agus  is  e  an  t-Uan  a's  solus  da. 
Agus  cha  bhi  oidhche  an  sin,  agus  cha  'n  'eil  feum  aca 
air  coinnil,  no  air  solus  na  grèine ;  oir  bheir  an  Tighearn 
Dia  solus  dhoibh  :  agus  rìghichidh  ìad  gu  saoghal  nan 
saoghal."  Taisb.  21.  23;  agus  Caib.  22.  5.  An  sin, 
fcoillsichear  ar  n-ìnntinn  agus  'ar  tuigse  gun  Sgriobtuir, 
ftgus  riaghlar  sinn  gun  lagh  sgrìobhta  :  oir  foirfichidh  an 
Tighearn  a  lagh  ann  ar  cridheachan,  agus  bithidh  sinn 
uile  air  ar  làn-theagasg  le  Dia.  An  sin,  gheibh  sinn 
aoibhneas  nach  d'f  huair  sinn  riamh  roimhe  bho  gheall- 
adh,  o  chreidimh,  no  bho  dhòchas.  Bithidh  againn 
comanachadh  gun  sàcramaid,  gun  "  toradh  so  na  fìonain 
air  an  là  sin  a  dh'òlas  Criosd  e  nuadh  maille  ruinn  ann 
an  r\oghachd  'Athar."  Mata  26.  29.  An  sin,  ùraichidh 
è  sinn  le  fìon  sòlasach  'us  toil-mntinn  gun  mheadhon  idir. 
Is  è  'bhi  ann  an  uireasbhuidh  gun  chuideachadh  idir,  cor 
truagh  nan  aingidh  ann  an  ifrinn.  Is  è  'bhi  ann  an 
uireasbhuidh  'us  cuideachadh  againn  tre  mheadhonaibh 
chr^utairean,  ar  cor  air  an  talamh.  Is  è  'bhi  ann  an  uir- 
easbhuidh,  'us  cuideachadh  'fhaotuinn,  gun  mheadhon 

idir,  bàll-dìreach  o  Dia  fein,  cor  nan  naomh  air  nèamh. 
Is  è  'bhi  gun  uireasbhuidh  idir,  ceart  chòir  Dhè  f&n. 

6.  So  òirdhearcas  eile  anns  an  f  hois  so  : — bithidh  ì 
deadh-thràthail.  An  Tì  aig  am  bheil  sùil  ri  "  toradh  an 
f  hion-lios"  aig  an  àm  shuidhichte,  ni  è  a  phobull  "  mar 
chraoibh  suidhichte  làimh  ri  sruthaibh  uisge,  a  bheir  a 
mach  a  toradh  'n  a  h-aimsir."  Agus  bhe'ir  è  dhoibh  an 
crùn  'n  a  àm  fèin.  An  T\  leis  am  maith  "  focal  a 
labhairt  ann  an  deadh  àm  ris  an  neach  a  ta  airsnealach," 
nach  toir  è  aoibhneas  dhuinn  aig  an  araa's  freagarraiche  ? 
Isà.  50.  4.  '  Iadsan  nach  'eil  sgìth  do  mhaith  a  dhean- 
amh,  mur  fannaich  ìad,  buainidh  ìad  ann  an  dm  iom- 
chuidh.'  Gal.  6.  9.  An  Dia  sin  "  a  tha  'toirt  araon  an 
uisge  thoisich  agus  an  uisge  dheireannaich  eadhon  d'a 
naimhdibh,  "  'n  a  àm  fèin,"  agus  "  a'  gleidheadh  sheachd- 
uinean  suidhichte  an  f  hogharaidh  air  ar  son,"  agus  ag 
innseadh  dhuinn  anns  a'  chùmhnant  gu'm  bi  ann  là  'us 
oidhche  'n  an  àm,  nach  toir  è,  mar-an-cèudna,  am  foghar 
glòrmhor  fèin  do  na  naoimh  'n  a  àm  ?  Ier.  5.  24.  An 
Tì  a  ghrad-choimhlion  a  ghealladh  do  chloinn  Israei*, 
gun  dàil  aon  là,  no  uair  a  chur  'n  an  saoradh  amach  à 
tìr  na  h-Eiphit,  air  a'  cheart  àm  a  gheall  è,  ach  "  air  an 
là  sin  fèin"  thug  è  mach  ìad  "  aig  ceànn  nan  ceithir 
cheud  agus  nan  deich  bliadhna  thar  f  hichead,"  (Ecsod. 
12.  41.)  an  cuir  è  dàil  ann  an  là  glòrachaidh  a  shluaigh  ? 
Is  è  nach  cuir.  Nach  deadh-thràthail  camhanach  an  là 
'us  "  grìan  na  fìreantachd"  ag  èirigh  suas  òirnn,  an  dèigh 
oidhche  f hada,  dhorch  an  t-saoghail  so  ?  Nach  deadh- 
thràthail  dachaidh  bhlàth,  an  dèigh  turus  fada,  sgìth  tre 
iomadh  cunnart?  Nach  deadh-thràthail  buaidh  agus 
sìth,  an  dèigh  cogadh  fladhaich,  gàbhaidh,  borb  anns  an 
d'fhuair  sinn  iomadh  lot  ?  Tha  daoine  beò  ann  an  sgìos 
gun  stad.  Tha  na  naoimh  gu  h-àraid  glè  sgìth  de 
nithibh  nach  urrainn  an  saoghal  a  mhothachadh.  Cuid 
sgìth  de  ìnntinn  dhall :  cuid  sgìth  de  chridhe  cruaidh :  cuid 
de'n  teagamhan  's  an  eagalan  fèin  gach  là :  cuid  de 
easbhuidh  aoibhneis  spioradail,  agus  cuid  de  mhothach- 
adh  air  corruich  Dhia.  Agus  nach  deadh-thràthail  do'n 
Chriosduidh  fuasgladh  'f  haotuinn  o  gach  dragh  dhiubh 
sin,  an  dèigh  dhà  bhi  'g  a  ìarraidh,  a'  feitheamh  ris, 
's  ag  ùrnuigh  air  a  shon  fad  iomadh  bliadhna?  Is  è  gearan 

a*  Chriosduidh  air  uairibh,  "  0  nach  robh  agam  Canàan 
anns  an  f  hàsach  !  0  nach  robh  agam  òrain  Shioin  ann 
an  tìr  choimhich !  0  nach  robh  agam  caladh  ann  am 
meadhon  a'  chuain  !  0  nach  robh  agam  fois  o  theas  an 
là!  0  nach  robh  agam  nèamh  mu'ra  fàg  mì  'n  talamh." 
Agus  nach  bu  deadh-thràthail,  taitneach  sin  uile  ? 

7.  Agus  bithidh  an  f  hois  so  freagarrach.  Bheir 
nàdur  nuadh  nan  naomh  air  an  spioradan  làn-chòrdadh 
ris  an  f  hois  so.  Gu  dearbh  cha  n-eil  ni  eile  'n  an  naomh- 
achd  ach  sradag  air  a  toirt  is  an  "  eileamaid"  so, — an 
còrdadh  ris  an  f  hois, — agus  air  alasadh  'n  an  cridheachan, 
le  Spiorad  Chriosd  :  agus  bithidh  an  lasair  naomh  sin, 
a  ta  bho  Dhia,  a'  sìor-aomadh  a  dh-ionnsuidh  an  àite  £s 
an  tàinig  ì.  Cha  b'  urrainn  rìoghachdan  'us  crùintean 
tìmeil  fois  ullachadh  do  na  naoimh.  Cha  b'ànn  le 
nithibh  cho  truaillidh  sin  a  bha  ìad  air  an  saoradh. 
Mar  sin,  cha  truaillidh,  bochd  an  nàdur  idir.  Is  àill  le 
Dia  ìad  aoradh  spioradail  a  thabhairt  dhà, — aoradh 
freagarrach  d'a  bhith  spioradail  fèin,  agus  a  chum  sin 
a  dheanamh,  bheir  è  dhoibh  fois  spioradail  a'  freagairt 
d'an  nàdur  spioradail.  Làn  eòlas  air  Dia  agus  air  Criosd, 
tlachd  aoibhneach  anns  a'  ghràdh  mhòr  sin  taobh-air- 
thaobh,  gàirdeachas  sìorruidh  ann  am  mealtuinn  ar  Dè, 
agus  buan  shèinn  a  chliu.  Is  nèamh  sin  do  na  naoimh. 
An  sin  bithidh  sinn  beò  ann  ar  ';  n-eileamaid"  fèm. 
An  so,  tha  sinn  mar  ìasg  ann  am  soitheach  'us  beagan 
uisg'  aig'  ànn, — uiread  's  a  chumas  beò  è.  Ach  c\od  è 
sin  ann  an  coimeas  ris  a'  chuan  ?  Tha  deò-anail  beag 
againn  an  so  fo  àile  nan  spèur,  ach  ciod  è  sin  ann  an 
coimeas  ris  na  h-osagaibh  ùrachaidh  a  gheibhear  air 
"  sliabh  Shioin  ?"  An  so  tha  gath-soluis  againn  o'n 
ghrèin  a  chum  ar  dorchadas  a  shoillseachadh,  agus  gath 
blàth  chum  ar  cumail  o  reothadh ;  ach  an  sin,  bithidh 
sinn  beò  ann  an  solus,  agus  ath-bheothaichear  sinn  le 
teas  na  greine  gu  sìorruidh.  Bithidh  mìann  nan  naomh 
arèir  an  nàduir ;  agus  is  è  mìann  ar  nàduir  air  'ath- 
nuadhachadh  do'm  bheil  an  f  hois  so  a'  freagairt.  Fhad 
's  a  bhios  ar  mìann  truaillidh,  seachranach,  is  mòr  an 
tròcair  a  dhiùltadh  :  is  feàrr  a  ghearradh  às  gu  lèn-  na 
idir  a  rìarachadh.  Ach  is  ann  de  "  shuidheachadh"  an 
Tighearna  fèin  an  sluagh  spioradail,  agus  "  uisgichidh" 

è  ìad  'us  bheir  è  orra  fàs.  Cuiridh  è  acras  'us  tart  òirnn 
an  dèigh  fìreantachd,  a  chum  ar  deanamh  sona  le  làn 
rìarachadh  a  thabhairt  duinn.  Nis,  a  Chriosduidh,  so 
an  fhois  a  tha  rèir  do  chridhe.  Gheibh  thu  ìnnte  gach 
ni  a's  urrainn  do  chridhe  bochd  a  mhìannachadh. 
Gheibh  thu  ìnnte  na  nithe  sin  airson  an  robh  thu  cho 
fad  ag  ùrnuigh  's  a'  saothrachadh.  B'  ànnsa  leat  Dia 
ann  an  Criosd  a  bhi  agad  na  'n  saoghal  uile.  Matà,  tha 
ìad  agad  an  sin.  Ciod  nach  tugadh  tu  airson  "  dearbh- 
bheachd  air  gràdh  Dhè  ?  Tha  sin  agad  's  an  f  hois  so, 
gun  amharus.  Mìannaich,  a  Chriosduidh,  ciod  is  ur- 
rainn  thu,  ìarr  ciod  is  àill  leat,  agus  bheìrear  dhuit  è, 
cha  n-è  mhàin  gu  leth  na  rìoghachd,  ach  faraon  an  rìgh 
's  an  rìoghachd  a  mhealtuinn.  Anns  a'  bheatha  so  cha 
n-eil  againn  ach  mìann  'us  ùrnuigh,  ach  anns  a'  beatha 
sin,  is  è  'bhitheas  againn  rìarachadh  'us  toil-ìnntinn. 
Tha  'n  fhois  so  mar-an-cèudna  fìor  fhreagarrach  ri 
uireasbhuidh  nan  naomh.  Gheibhear  ìnnte  gach  uile 
ni  air  am  bheil  feum  aca.  Cha  n-  è  sòlas  tròm,  tiugh, 
cruthaichte,  a  bhitheas,  cosmhuil  ri  àrmachd  Shauil  air 
Daibhidh,  'n  a  eallach,  'us  cha  n-ànn  'n  a  chuideachadh 
dhoibh.  Is  è  Chriosd  agus  naomhachd  iomlan  air  am 
bu  mhò  am  feum,  agus  deònaichear  sin  dhoibh  gu  pailt. 
8.  Tuilleadh  fathast,  bithidh  an  f  hois  so  sàr  iomlan. 
An  sin  bithidh  againn  aoibhneas  gun  bhròn,  agus  fois 
gun  sgìos.  Cha  bhi  aon  bhoinne  truaillidheachd  againn 
ameasg  ar  gràsan,  no  idir  fulang  maille  ri  sòlas.  Cha 
n-'eil  aon  's  an  acarsaid  ud  de  na  tonnaibh  fuar, 
garbh,  buaireasach  sin  leis  am  bheil  sinn  an  so  air  ar 
luasgadh  sìos  'us  suas.  An  diugh,  gheibhear  slàn  sinn, 
am  màireach  tìnn, — an  diugh  ann  am  meas,  am  màir- 
each  ann  an  dìmeas, — an  diugh  càirdean  againn,  am 
màireach  gun  charaid  idir.  Cha  n-è  sin  amhàin,  ach 
gheibh  sinn,  anns  a'  bheatha  so,  fion  min,  milis  agus 
fìon-gèur,  searbh  anns  an  aon  chopan.  Ma  "  thogas 
taisbeana  chum  an  treas  nèamh  sìnn"  buailidh  teachdair 
Shàtain  sinn  gu  grad,  agus  gheibh  sinn  "  sgolb  's  an 
f  heòii"  a  chum  ar  n-ìsleachadh.  Ach  cha  n-'eil  ath- 
arrachadh  sam-bith  mar  sin  ann  an  nèamh.  Ach  mar 
"thilgeas  gràdh  diongmhalta  an  t-eagal  amach,"  is 
amhuil  a  "  thilgeas"  aoibhneas  "  diongmhalta"  am  bròn 

amach,  agus  tilgidh  sonas  iomlan  amach  gach  cuimhne 
air  truaighe,  agus  gheibh  sinne  fois  o  gach  olc  'us  o  gach 
fulangas  peacaidh. 

Cha  n-f  haod  seòrsa  peacaidh  sam-bith  a  dhol  astigh 
do  nèamh  air  chor  sam-bith,  "  cha  tèid  air  chor  sam-bith 
a  steach  ann  ni  air  bith  a  shalaicheas,  no  a  dh'oibrich- 
eas  gràineileachd,  no  a  ni  breug :  ach  iadsan  a  mhàin 
a  tha  sgrìobhta  ann  an  leabhar  beatha  an  Uain."  Taisb. 
21.  27.  Carson  a  bhàsaich  Criosd  na'n  gabhadh  nèamh 
astigh  anamanan  neo-iomlan  ?  "  Is  ann  a  chum  na  crìche 
so  a  dh'foillsicheadh  Mac  Dhe*  chum  gu'n  sgriosadh  e  oibre 
an  diabhuil."  1  Eò.  3.  8.  Cha  b'  ànn  a"  chum  ar  fàgail 
salach,  a  rinn  fuil  agus  spiorad  Chriosd  so  uile.  "  Ciod 
è,"  arsa  Pòl,  "  comunn  an  t-soluis  ris  an  dorchadas  ? 
agus  ciod  an  rèite  a  ta  aig  Criosd  ri  Eelial  ?"  Nis,  a 
Chriosduidh,  'nuair  a  ruigeas  tu  nèamh,  cha  pheacaich 
Jiu  ni's  mò.  Nach  sgèul  aoibhneach  sin  dhuit-sa,  a  bha 
cho  fada  ri  "  ùrnuigh  agus  caithris"  an  aghaidh  a  pheac- 
aidh?  Tha  fios  agam  na'm  faigheadh  tu  do  roghainn 
gu'm  b'f  heàrr  leat  a  bhi  saor  o  pheacadh  na'n  saoghal 
uile.  Gheibh  thu  do  roghainn  matà.  An  cridhe 
cruaidh  sin,  agus  na  smuaintean  brucach,  draghail  sin  a 
bha  'g  a  do  leantuinn  aig  gach  dleasanas,  f àgaidh  tu  ìad 
ad'  dhèigh  gu  siorruidh.  Cha  chuir  aineolas  dragh  air 
do  thuigse  gu  bràth.  Bithidh  gach  rann  de1n  Sgriobtuir 
a  bha  roimhe  dorch  ort,  anis  air  a  dheanamh  làn  shoilleir 
dhuit.  Na  h-uile  nithe,  a  bha  roimhe,  mar  shaoil  leat- 
sa,  a'  comh-àicheadh  a  chèile,  bithidh  ìad  air  an  dean- 
amh  làn-rèidh,  làn-shoilleir  dhuit.  Is  è  an  Criosduidh, 
a's  bochda  'tha  an  dràst  air  nèamh,  diadhair  a's  coimh- 
lionta,  agus  a's  ionnsuichte  gu  mòr  na'n  Criosduidh  a's 
mò  air  talamh.  0  cia  sona  an  là  sin,  'nuair  nach  bi 
mearachd  idir  ann  gu  bràth,  'nuair  a  honar  ar  tuigse  le 
Dia  fèin  nach  f  hàg  dorchadas  idir  annainn  !  Bithidh 
gnùis  Dhè  'n  a  sgriobtuir  dhuinn,  anns  an  lèugh  sìnn 
an  fhìrinn  uile.  Is  iomadh  duine  diadhaidh  anns  a' 
bheatha  so,  a  rìnn  le  èud  gun  eòlas,  muinntir  èile  a 
mhi-threòrachadh,  a  mhealladh  's  a  thruailleadh,  nach 
urrainn  an  cur  ceart  arìst,  'nuair  a  chì  è  a  mhearachd 
fèin.  Is  tric  air  an  là  an  diugh  a  gheibhear  barailean 
mearachdach  aig  sluagh  maith,  air  bheag  eòlas,  agus 

xha  ìad  sin  glè  chunnartach.  Ach  air  nèamh  bithidh  sinn 
uile  a'  comh-chòrdadh  's  an  aon  f  hìrinn,  mar  aon  maille 
ri  Dia  neach  a's  E-fèin  an  f  hìrinn.  Fòs  gheibh  sinn  fois 
0  gach  peacadh  toile,  peacadh  aignidh  'us  còmhraidh. 
Dealaichidh  sinn  gu  bràth  ris  a'  bhith  cheannairceach 
sin,  "  a'  Mhi-thoil"  a  ta  fathast  ag  ìarruidh  ar  tarruing 
air  falbh  0  Dhia.  Cha  shàraichear  's  cha  bhuairear  sinn 
le  mothachadh,  no  faicinn  cumhachd  truaillidheachd 
sam-bith,  no  le  pròis,  no  "  paisean,"  no  lùnndaireachd,  no 
mì-f  haireachadh,  no  coimheachas  ri  Dhia  'us  ri  nithibh 
Dhè",  no  gluasad  mì-chothromach,  no  aigneadh  fuar,  no 
gràdh  lag,  no  ciùrradh  an  Spioraid,  no  gnìomh  sgainneal- 
ach,  no  còmhradh  mì-naomh  :  0  na  nithe  sin  uile  gheibh 
sinn  fois  gu  brath !  An  sin,  còrdaidh  ar  toil  ri  toil  Dè, 
mar  a  fhreagras  aghaidh  do  aghaidh  ann  an  sgàthan. 
Is  E-fèin  ar  lagh  agus  ar  riaghailt,  'us  cha  chlaon  sinn 
uaith-san  gu  bràth.     Eabh.  4.  10. 

Air  thalamh  dh'f  huilig  sinn  an  lorg  ar  peacachaidh, 
ach  air  nèamh  sguiridh  gach  peacadh  agus  fulang  gu 
lèir.  Gheibh  sinn  fois  0  na  teagamhan  sin  uile  a  bha 
againn  mu  ghràdh  Dhia.  Cha  n-abrar  ni's  mò,  mar 
thuirt  Dochdadair  Iain  Preston  gu  cothromach,  "  Is  cos- 
mhuil  teagamhan  ris  a'  chluaran,  is  droch  luibh  è,  ach 
gheibhear  a'  fàs  è  ann  an  talamh  maith."  Cha  chluinn 
sinn  càinnt  'us  ceist  mar  so  ni's  mò,  "  Ciod  a  ni  mì  chum 
fios  'f  haotuinn  air  mo  staid  ?  Ciamar  a  dh-aithnicheas 
mì  gur  è  Dia  m'  Athair  ? — gu'm  bheil  mo  chridhe  ceart  r 
— gu'm  bheil  mo  chòmhradh  f  ìor — mo  chreidimh  treibh- 
dhireach?  Tha  eagal  òrm  nach  'eil  mo  pheacaidhean 
air  am  maitheadh, — gur  cealgaireachd  m'  oibrean  uile, — 
gu'n  diùlt  Dia  mì — nach  'eil  è  'g  disdeachd  m'  ùrnuigh." 
Tìonndaidhear  so  uile  gu  moladh  an  sin.  Gheibh  sinn 
fois  0  gach  mothachadh  air  corruich  Dhia.  Cha  bhi 
eagal  ifrinn  idir  airnèamh.  Air  uairibh,  "  chuimhnich" 
an  t-anam  gràsmhor  "  air  Dia,  agus  bha  è  fo  bhuaireas. 
rinn  è  gearan  agus  chlaoidheadh  è,  agus  dhiùlt  è  sòlas  a 
ghabhail ;  luidh  fearg  Dhè  air  gu  teann,  agus  chlaoidh 
Dia  è  le  'thonnaibh  uile."  Ach  dearbhar  dhuinn  air  an 
]à  sin,  ged  "  dh'fholaich  Dia  a  ghnuis  uainn  car  tiota  ;" 
fathast  "  le  caoimhneas  sìorruidh  nì  e  tròcair  òirnn." 
Isà.  54.  8.     Gheibh  sinn  fois  0  uile  bhuairidhean  Sh^.t- 

ain.  0  cia  tròm  an  doilgheas  do  Chriosduidh  ìarraidh 
air  a  Thighearn  àicheadh,  agus  ged  nach  gèill  è  idir  do'n 
droch  bhrosnachadh  sin,  nach  pìan  d'a  anam  ìarrtas 
cho  oillteil !  dòruinn  d'a  chridhe  è  'bhi  air  a  ghluasad  le 
smuaintibh  cho  toibheumach  :  air  uairibh  le  smuaintean 
cruaidh  mu  Dhia, — smuaintean  mì-mheasail  mu  Chriosd. 
— smuaintean  mì-chreidmheach  mu'n  Sgriobtuir, — droch 
smuaintean  mu  f  hreasdal  Dhè  :  air  a  bhrosnachadh,  air 
uairibh,  gu  pilleadh  ris  na  nithibh  a  ta  làthair,  a'  cluith 
ri  maghar  dubhanach  a'  pheacaidh,  a'  lèum  gu  taitneas 
na  feòla,  agus  air  amaibh  a  tuiteam  ann  an  glamair  dubh 
na  h-aindiadhachd  fèin  !  0  nach  math  is  aithne  dhuinn 
foill  ar  cridheachan  fèin,  ìad  cho  ealamh  ris  an  spong  gu 
teine  'ghabhail,  cho  luath  's  a  bheanas  aon  de  na  srad- 
aibh  sin  riutha  !  Tha  comas  aig  Sàtan  ar  brosnachadh 
"  anns  an  f  hàsach,"  ach  cha  n-f  haod  è  'dhol  astigh  do'n 
"  bhaile  naomh."  Faodaidh  è  ar  "  cur  air  binnein  an 
teampuill"  anns  an  "  Ierusalem"  thalmhaidh,  ach  cha 
n-fhaod  è  teachd  fagus  do'n  "  Ierusalem  Nuadh."  Faod- 
aidh  è  ar  "  toirt  chum  beinne  ro  àird,"  ach  cha  n-urrainn 
è  "  Sliabh  Shioin"  a  dhìreadh  gu  bràth :  agus  geda 
b'urrainn,  is  beag  a  b'f  hìach  "  uile  rìoghachdan  an 
domhain  agus  an  glòir"  le  anam  a  fhuair  seilbh  air 
rìoghachd  ar  Tighearna.  Mata  4.  1-8.  Is  beag  gu 
dearbh  !  Mar  sin,  is  dìomhain  do  Shàtan  a  bhi  ri  bros- 
nachadh  tuilleadh.  Fòs  sguiridh  gach  brosnachadh  a 
bheir  an  saoghal  agus  an  f  heòil.  Och !  cia  lìonmhor  ar 
cunnartan  's  an  t-saoghal  so  gach  uair !  Is  ribe  gach 
ceud-f  àdh  'us  bàll.  Is  ribe  dhuinn  gach  cre'utair,  gach 
tròcair  'us  dleasanas.  Is  gann  a  dh-fosglas  sinn  ar 
sùilean,  gun  chunnart  olc  a  smuaineachadh ;  farmad 
againn  riuth-san  a  ta  os  ar  cionn,  dìmeas  'g  a  dheanamh 
orra-san  a's  ìlse  na  sinn-fèin;  a'  sànntachadh  cuid  muinn- 
tir  eile ;  le  an-iochd  'us  àrdan  a'  deanamh  tàire  air 
crèutairean  bochd,  luideagach.  Ma  chithear  bòichead 
pearsa,  dùisgidh  ana-mìann.  Ma  chithear  ciorram  air 
neach,  nithear  tàir  'us  fanaid  air,  no  gabhar  gràin  deth. 
Nach  ealamh  a  dh-èisdeas  an  cridhe  ri  cùl-chàineadh, 
fala-dhà  dhìomhain,  'us  càinnt  rapach  !  Nach  sinn  a 
dh-f  hèumadh  ar  droch  càil  a  chaithris  's  a  cheànnsach- 
adh  gach  uair !  Am  bheil  thu  sgìamhach,  bòidheach  ? 

Lasaidh  sin  d'  àrdan  annad.  Am  bheil  thu  ciorramach, 
eam,  no  crùbach  ?  Fàgaidh  sin  thu  gearanach.  Am 
bheiltàlant  ìnntinn  agad,  ealamh,  comasach  air  ionnsach- 
adh  ?  Sèididh  sin  suas  thu,  ag  ìarraidh  do  mholadh,  'us 
tàir  a  dheanamh  air'muinntir  eile  nach  'eil  cho  barr- 
aichte  riut-fèin !  Am  bheil  thu  aineolach  ?  Cia  tric  a  bheir 
sin  ort  tàir  a  dheanamh  air  nithibh  nach  tuig  thu,  agus 
nach  aithne  dhuit !  Am  bheil  ùghdarras,  no  cumhachd 
agad  os-ceànn  muinntir  eile  ?  Cia  tric  a  gheibhear  thu 
'g  a  mhì-ghnàthachadh,  do  thoil  fèin  mar  lagh  dhuit, 
taitneas  dhaoine  eìle  air  a  chur  suarach  leat ;  'us  gach 
nì  'g  a  iomairt  leat,  a  chum  do  thoil  'us  do  chùisean 
fein  a  chur  air  aghaidh,  gun  sùim  mu  mhaith  chàich ! 
An  ìochdaran  thu  ?  Cia  ullamh  thu  gu  labhairt  air  àirde 
muinntir  eile,  a'  toirt  breith  air  an  gnìomhraibh  gu 
farmadach,  arèir  do  dhroch  bharail  fèin !  Am  bheil  thu 
saoibhir  gun  bhi  ro  uallach  às  ?  Am  bheil  thu  bochd 
gun  bhi  mì-thoilichte  ?  Am  bheil  thu  'deanamh  do 
dhleasanais,  no  'deanamh  Slànuigheir  de  do  dhleasanas  ? 
Leis  na  ribichean  sin  tha  è  buailteach  dhuinn  a  bhi 
air  ar  glacadh.  Cha  d'rinn  Dia  ìad  a  chum  sinne  'rib- 
eadh  leo,  ach  rinn  ar  truaillidheachd  fèin  ìad  'n  an 
ribichean  dhuinn.  Is  è  sinn-fèin — ar  droch  nàdur  fèin 
— painntearan  a's  miosa  dhuinn.  Ach  so  ar  sòlas  mòr, 
fuasglaidh  an  fhois  so  sinn  uatha  sin  gu  lèir.  Cha  n- 
f  haigh  Sàtan,  no  smuain  olc  a  dheanamh  seirbhis  dà, 
astigh  do'n  ionad  naomh  !  An  sin,  bithidh  gach  smuain 
glan,  'us  àrd-mholar  ar  Fear-saoraidh  mòr  leis  na  h-uile. 
Agus  bithidh  sinn  saor,  dealaichte  bho  uile  ghèur- 
leanmhuinnibh  'us  o  dhroch  grèadhadh  t-saoghail.  An 
sin,  freagrar  ùrnuighean  "  nan  anamanan  fo'n  altair," 
agus  "  dìolaidh  Dia  am  fuil  orra-san  a  ta  'n  an  còmhnuidh 
air  an  talamh."  Taisb.  6.  9,  10.  An  diugh,  àm  ar 
crùnaidh  le  droighionn  ;  an  sin,  àm  ar  crùnaidh  le  glòir. 
An  diugh,  "  Iadsan  uile  leis  an  àill  am  beatha  a  chaith- 
eamh  gu  diadhaidh  ann  an  Iosa  Criosd,  fuiligidh  ìad 
geur-leanmhuinn."  Ach  an  sin,  "  Iadsan  a  dh'fhuilig 
maille  ri  Criosd,  glòraichear  ìad  maille  ris."  Rdm.  8. 
17.  An  diugh,  "  fuathaichear  sinn  air  sgàth  Chriosd,  " 
ach  an  sin,  "  nithear  iongantach  è  'n  a  naomhaibh"  a 
bha  mar  sin  air  am  fuathachadh.     Air  an  talamh,  "  is 

bàll-amhairc  sinn  do'n  t-saoghal,  agus  do  ainglibh,  agns 
do  dhaoinibh,  mar  shalachar  an  t-saoghail,  mar  anabas 
nan  uile  nithe."  1  Cor.  4.  9.  "  Cuiridh  daoine  às  an 
cuideachd  sinn,  bheir  ìad  càinnt  mhaslach  dhuinn,  agns 
tilgidh  ìad  amach  ar  n-ainm  mar  olc."  Ach  air  an  là 
sin,  dùr-amhaircidh  \ad  òirnn  ann  an  glòir.  Ach  tilgear 
ìadsan  amach  à  cuideachd  nan  naomh,  agus  dealaichear 
uainn  ìad  àill  air  nàill.  An  diugh,  is  gann  a  gheibh  sinn 
ùrnuigh  a  dheanamh  ann  ar  teaghlaichean,  no  cliù  a 
shèinn  do  Dhia,  gun  bhe'um  'fhaotuinn  uatha,  ma 
chluinneas  ìad  ar  guth.  0  nach  ìad  a  bhios  air  an  cràdh 
'nuair  a  chì  ìad  sinne  ri  gàirdeachas  agus  a1  moladh,  'us 
ìad-fèin  ri  donnalaich  'us  caoidh  !  Thusa  nach  urrainn, 
an  diugh,  do  làmh  a  chur  ri  obair  Dhè,  gun  deadh-ghean 
an  t-saoghail  a  chàll,  smuainich  agad-fèin  gu'n  co-oib- 
rich  gach  aon  air  nèamh  leat  gu  toileach,  a  chridhe  's  a 
ghuth  ag  aonadh  maille  riut  ann  an  aoibhneas  agus  mol- 
adh  sìorruidh.  Gus  a  sin,  '  sealbhaich  d'  anam  ann  am 
foighidinn.'  Fuilig  tàir  'us  masladh  airson  Chriosd. 
Ceangail  suas  ìad  mar  chrùn  air  do  cheànn.  Meas  ìad 
'n  an  saoibhreas  a's  mò  gu  mòr  na  stòras  an  t-saoghail 
uile.  Oir  "  is  ceart  an  ni  do  Dhia,  àmhghar  ìocadh 
dhoibh-san  a  ta  'cur  àmhghair  oirbh  ;  agus  dhuibh-se  a 
ta  fo  àmhghar,  fois  maille  ri  Criosd."     2  Tes.  1.  6,  7. 

An  sin,  gheibh  sinn  fois  o  na  roinnean  agus  o  na 
diùbhrasan  nàireach  sin  a  bha  eadarainn-fèin  mu  eaglais- 
ibh.  Nach  gràdhach  a  chòrdas  mìltean  maille  ri  'chèile 
air  nèamh,  a  bha  'mi-chòrdadh  air  thalamh  !  Cha  n-'eil 
còmhsti  an  sin,  do  bhrigh  nach  fhaighear  àrdan,  no 
aineolas,  no  truaillidheachd  air-bith  ànn.  Cha  bhi 
smuain,  an  sin,  air  meudachadh  aon  phàirtidh,  no  air 
beagachadh  pàirtidh  eile,  le  briathraibh  'us  cèumaibh 
carach,  ìnnleachdach.  Ma  bhitheas  nàire,  no  bròn  air 
nèamh,  bithidh  sinn  brònach  'us  fo  nàire  ri  cuimhneach- 
adh  air  a'  ghiulain  aimhreiteach  so  air  talamh  ;  mar  bha 
bràithrean  Iòseiph  a'  cuimhneachadh  'n  a  làthair  air  an 
droch  grèadhadh  a  rinn  ìad  air  roimhe  sin.  Mo  nàire ! 
Nach  leòr  leinn  an  saoghal  uile  'bhi.  cogadh  'n  ar 
n-aghaidh,  gun  sinn-fèin  a  bhi  ri  cogadh  an  aghaidh  a 
cheile  ?  Moladh  do  làithibh  na  gèur-leanmhuinn  a  thug 
gu  tric  air  Criosduidhean  dlùthachadh  ri  'chèile  ann  an 

gràdh.  Ach  ged  robh  carraid  againn  an  so  car  tiota 
pronnaidh  grìan-sholus  na  saorsa  gach  ainneart  'us 
aimhreit  gu  duslach.  0  cia  sona  là  fois  nan  naomh 
ann  an  glòir,  far,  mar  nach  'eil  ann  ach  aon  Dia,  aon 
Chriosd,  aon  Spiorad,  nach  bi  againn  uile  ach  aon 
chridhe,  aon  eaglais,*  aon  obair  gu  sìorruidh  ! 

Gheibh  sinn  fois  o  chompàirt  ann  an  deuchainnibh 
ar  bràithrean.  Is  "  ospadal,"  no  tigh-bhochd  an  eaglais 
air  thalamh.  Cuid  innt'  ag  osnaich  fo  thuigse  dhorch, — 
cuid  fo  chridhe  gun  mhothachadh, — cuid  a'  fannachadh 
fo  lag-chuis  gun  toradh, — cuid  air  an  ciùrradh  le  'n 
droch  giùlain  fèin, — cuid  ag  èigheachd  fo  bhochduinn, — 
cuid  air  am  pianadh  le  anmhuinneachd, — cuid  a'  caoidh 
an  iomadh  calldachd.  Ach  nach  è  doilgheas  a's  mò  na 
sin  uile,  ar  càirdean  dàimheil,  gràdhach  'fhaicinn  a' 
teicheadh  o  fhìrinn  Chriosd,  a'  dearmad  Chriosd,  a' 
dearmad  an  anamana  fèin,  gun  dìisgadh  idir  amach 
à  clò-chadal  a'  pheacaidh.  Seall  air  athair,  no  màth- 
air,  bràthair,  no  piuthar,  fear-pòsda,  no  bean-phòsda, 
leanabh,  no  caraid  ain-diadhaidh  ;  agus  smuainich  nach 
'eil  teagamh  nach  bi  ìad  sin  a'  losgadh  ann  an  ifrinn  gu 
bràth,  ma  bhàsaicheas  ìad  anns  an  staid  neo-ìompaiehte 
so  anns  am  bheil  ìad.  Smuainich  air  an  t-soisgeul  air  a 
dhiùltadh  le  daoine — anamanan  bochd,  mì-thoileach  air 
am  fàgal  falamh,  dall,  dorch,  'us  ìad  a'  cur  as  an  t-soluis 
a  dheanadh  an  treòrachadh  gu  slàint !  Ach  bithidh  là 
mòr  ar  fois-ne  saor  o  na  nithe  sin  uile.  "  Crìochnaichear 
làithean  a'  bhròin,  agus,  "  0  Thighearna,"  bithidh  do 
shluagh  uile  'n  am  fireanaibh;  sealbhaichidh  iad  am 
fearann  gu  sìorruidh  ;  am  meangan  a  shuidhich  thu, 
obair  do  làmha,  chum  gu'm  bi  thu  air  do  ghlòrachadh." 
Isà.  60.  20,  21. 

An  sin,  gheibh  sinn  fois  o  gach  fulangas  cuirp  a  ta 
againn  an  dràst.  Faodaidh  so  a  bhi  beag  ann  an  seall- 
adh  muinntir  a  tha  nise  beò  ann  an  socair  'us  ann  am 
pailteas  :  ach  do'n  anam,  a  ta  gach  là  air  'f  hàsgadh  'us 
air  a  chràdh  le  trioblaid,  is  milis  smuaineachadh  air 
nèamh.  Och  cia  lionmhor !  cho  lionmhor  ri  làithean 
'us  uairean,  trioblaidean  na  beatha  bàsmhoir  so  fo'm 

*  Is  ì  anfhìor  Eaglais,  fior  phobull  Dhia,  ciod-air-bith  meur  de  Juchd- 
aideachaidh  d'  am  buin  ìad.— Eadar. 


.52  Oirdhearcas 

bheil  sixm  beò  an  diugh  !  Dh'fhàg  ar  Fear-saoraidh  na 
boinnean  searbh  sin  againn  ri  61,  chum  ar  gràineachadh 
o'n  olc  le  droch  bhlas  na  dibhe  seirbhe,  chum  ar  pill- 
eadh  gus  an  deoch  mhilis,  bheò,  ghlan  ìarraidh  agus  òl 
à  amhuinn  an  t-sòlais  ;  agus  mar  sin,  ar  glanadh  's  ar 
gealachadh  airson  crùin  na  beatha.  An  diugh  buailidh 
bròn  astigh  air  gach  ceud-fàdh,  a'  pìanadh  a'  chuirp 
's  a'  ciùrradh  a'  chridhe.  Nach  'eil  gach  ball  o'n  cheànn 
gus  a'  chois  gu  tric  a'  fulang  ?  Ach  fàgaidh  sinn  gach 
pìan  'us  peacadh,  gach  dus  'us  feòil  uile  gu  lèir  'n  ar 
dèigh,  0  suaimhneas  beannaichte  na  rìoghachd  sin  far 
nach  'eil  nì  ach  sìth  mhilis  gun  sgur!  0  sin  àit  na 
slàinte,  gun  oich,  gun  acain,  gun  aon  neach  tìnn  ànn  !  0 
cia  beannaicht'  an  tìr  anns  am  bheil  na  h-uile  'n  an 
rìghrean  !  Cia  naomh  an  coimhthional  anns  am  bheil  na 
h-uile  'n  an  sagartan  !  Cia  saor  an  stàit  anns  nach  'eil 
òglaich  idir  ach  òglàich  an  Ard  Rìgh !  Cha  bhi  duine 
bochd,  sgith  an  sin  !  Cha  bhi  acras,  no  tart  an  sin!  Cha 
bhi  neach  luideagach,  no  lomnochd  an  sin !  Cha  bhi 
^eothadh,  crith-f  huachd,  no  cruaidh  theas  an  sin  !  Cha 
bhi  ar  n-aghaidhean  glas,  no  dubhach  an  sin  !  Cha  bhi 
aimhreit,  no  sgaradh  eadar  càirdean  an  sin !  Cha  bhi 
tigh-aire,  no  tigh-bròin,  no  caoidh,  no  deòir  an  sin  :  oir 
"  tìormaichidh  Dia  gach  dèur  o  ar  sùilibh  an  sin !"  0 
m'  anam  giùlain  anis  le  anmhuinneachd  do  phàilliuin 
thalmhaidh.  Cha  mhair  so  ach  mionaid  bheag.  Tha 
fuaim  casan  an  Fhir-shaoraidh  eadhon  aig  an  dorus. 

Fòs  gheibh  sinn  fois  o  gach  dleasanas  a  ta  an  diugh 
y  ar  sgìtheachadh.  Cluinnear  gach  fear-riaghlaidh, 
pàrant  'us  ministear  coguiseach,  dleasanach  a'  gearan 
an  diugh  "  0  's  ann  òrm-sa  'tha  'n  t-eallach  tròm." 
Tha  caochladh  dleasanas  aig  gach  staid  'us  aois,  agus 
gheibhear  gach  Criosduidh  curamach  a'  gearan,  "  0 
m'  eallach !  Och  is  tròm  mr  eire !  Och  is  è  mo  lag-chuis 
f&n  a  tha  'g  a  dheanamh  trom  !"  Ach  tilgidh  an  fhois, 
a  ta  'feitheamh  òirnn,  an  t-eallach  so  dhìnn. 

Aon  uair  fathast,  gheibh  sinn  fois  o  na  trioblaidibh 
draghail  sin  uile  a  dh-f  hèumas  a  bhi  'g  ar  leantuinn  an 
so  gus  an  tig  an  là  air  an  nochdar  sinn  an  làthair  Dhè. 
An  diugh,  gheibhear  boinnean  trioblaid  ann  ar  mìann, 
ann  ar  dòchas,  ann  ar  fadachd,  'us  ann  ar  feitheamh 

spioradail,  ach  sguiridh  sin.  Air  an  là  sin,  gheibh  sinn 
an  t-ionmhas  an  còmhnuidh,  gach  uair  a  sheallas  sinn 
ann  ar  cisteig.  Gheibh  sinn  Criosd  an  còmhnuidh  ann 
ar  cridhe,  gun  dol  idir  ni's  mò  o  mheadhon  gu  meadhon 
'g  a  ìarraidh ,  oir  crìochnaichear  gach  uile  mheadhon 
dhuinn  ann  an  làn  mhealtuinn  uile  bheannaichte. 

9.  Is  è  'n  t-sèud  mu-dheireadh  ann  ar  crùn,  Fois 
Shìorruidh.  Dh-easbhuidh  so,  is  beag  nach  bu  neo-ni 
na  nìthe  ud  uile.  Bu  bhoinne  searbh  ann  ar  gàirdeachas, 
eadhon  smuaineachadh  air  dealachadh  ris  an  fhois  so. 
B'ifrinn  air  nèamh  smuaineachadh  air  a  call  aig  àm  air- 
bith,  dìreach  mar  bu  sheòrsa  nèimh  è  do'n  mhuinntir 
mhallaichte  anns  an  t-slochd,  na'n  robh  dòchas  aca  ri 
faighinn  £s  uair-eigin.  Tha  bàsmhorachd  sgrìobhte  air 
gach  toileachas  fo'n  ghrèin.  Caillear  ar  toil-ìnntinn  anns 
gach  cuspair  taitneach  'g  a  fhaicinn  a'  bàsachadh  ann 
ar  làimh !  Ach,  0  a  Shìorruidheachd  bheannaichte !  far 
am  bi  againn  beatha  agus  toil-ìnntinn  bhuan  gun  chùram, 
gun  eagal  bàis !  far  am  bi  (sinn  "  'n  ar  puist  ann  an 
teampull  ar  Dè*,  agus  cha  tèid  sin  ni's  mò  a  mach  às." 
Taisb.  3.  12.  Am  feadh  bu  sheirbhisich  sinn,  thugadh 
àite  dhuinn  fo  aonta,  agus  sin  fad  là  goirid  ar  beatha  ;" 
"  ach  fanaidh  am  mac  'san  tigh  gu  bràth."  Eo.  8.  35. 
Ann  ar  pàrras  talmhaidh,  Eden,  bha  rathad  amach  às, 
ach  cha  d'f  huaradh  riamh  rathad  astigh  ànn  arìst.  Ach 
anns  a'  phàrras  shìorruidh  so  tha  rathad  astigh,  gun 
rathad  idir  amach  às  arìst.  Lùc.  16.  26.  "  0  m'  anam 
tilg  uait  do  smuaintean  faoin  mu  thaitneasaibh  na  beatha 
so.  Tilg  uait  do  ghreim  de'n  talamh  'us  de'n  fheòil. 
Smuainich  tric,  smuainich  làn  air  brìghmhorachd  an  aon 
f  hocail  so — Sìorruidheachd.  Dè  so  !  a  bhi  beò,  seadh 
beò  gun  bhàsachadh  gu  bràth !  Dean  gàirdeachas,  seadh 
gàirdeachas  gu  bràth !  0  bu  shona  dhuibh-se  anamanan 
mallaicht'  ann  an  ifrinn  shìos,  na'm  faigheadh  sibh  fuasg- 
ladh  an  dèigh  do  cheud  mìle  bliadhna  'dhol  seachad  ! 
0  bu  truagh  dhuibh-se,  a  naoimh  aìr  nèamh,  na'n  caill- 
eadh  sibh  bhur  seilbh  air  glòir,  an  dèigh  do  iomadh 
ceud  mìle  saoghal  a  dhol  seachad.  Anns  an  f  hocal  so 
Sìorruidh — Sìorruidh — Sìorruidh  (a'  sìor-ruith,)  tha  dòr- 
uinn  iomlan  nan  deamhnan,  agus  glòir  iomlan  nan  naomh. 
0  na'n  smuainicheadh  am  peacach  air  an  fhocai  so; 

shaoilinn  gu'n  tugadh  è  air  lèum  araach  à  cadal  a 
pheacaidh !  0  na'n  smuainicheadh  an  t-anam  gràsmhor 
air,  shaoilinn  gu'm  beò-neartaicheadh  sin  è  fo'n  àmhghar 
a's  dòruinniche  ! — Agus  0  Tighearn,  am  bi  Mise  mar 
sin  beò  gu  sìorruidh  ?  Matà,  bheir  mì  fòs  gràdh  gu  sìorr- 
uidh.  Am  bi  mo  ghàirdeachas  neo-bhàsmhor  ?  agus  nach 
bi  mo  thàing-mholadh  neo-bhàsmhor  mar-an-cèudna  ? 
Is  cìnnteach,  mur  càill  mì  mo  ghlòir  gu  sìorruidh,  nach 
sguir  mì  idir  de  do  mholadh-sa  gu  sìorruidh.  Ni  thu 
mi-fèin  agus  mo  ghlòir  iomlan  agus  buan-mhaireannach, 
mar  sin  is  leat-sa  mì,  agus  cha  leam-fèin  mì,  agus  is  è 
mo  ghlòir-sa  do  ghlòir-sa.  Agus  do  bhrìgh  gu'm  b'è 
do  ghlòir  fèin  d'  àrd  chrìoch  ann  mo  ghlòir-sa,  is  è  sin 
mo  chrìoch-sa,  mar-an-cèudna,  an  dèigh  dhuit  mo  chrùn- 
adh  leis  a'  ghlòir  sin  air  nach  tig  crìoch  idir.  "  A  nis 
do'n  Eìgh  shìorruidh,  neo-thruaillidh,  neo-fhaicsinneach,. 
do  Dhia  a  ta  mhàin  glic,  gu  robh  urram  agus  glòir,  gu 
^aoghal  nan  saoghal.    Amen."  1  Tim.  1.  17. 

Mar  so  dh'oidhirpich  mì  boillsgeadh  a  nochdadh 
dhuibh  de'n  ghlòir  a  tha  ri  teachd.  Ach  is  geàrr  mo 
bhriathran-sa  air  òirdhearcas  na  glòire  sin !  A  leughadair, 
ma's  creidmheach  simplidh,  iriosal  thu,  a'  feitheamh  le 
fadachd,  's  a1  deanamh  saothair  airson  na  foise  so,  is 
goirid  gus  am  faic  agus  am  mothaich  thu  gur  fìrinn  so 
uile,  agus  gheibh  thu  sealladh  cho  soilleir  de'n  staid 
bheannaichte  so  's  a  bheir  ort  truas  mòr  a  ghabhail  de 
na  crèutairean  truagh  sin  leis  nach  àill  an  fhois  so  ìarr- 
aidh,  no  'ghabhail.  Chì  thu  nach  d'ìnnseadh  leam-sa 
an  so,  an  deicheamh  mìle  cuid  de  òirdhearcas  na  fois'  a 
ta  'feitheamh  air  na  naoimh.  Ach  an  dràst,  deanadh 
am  beagan  a  chuala  tu  d'  ìarrtas  agus  do  dhichioll  a 
bheothachadh.  Eirich  ;  tog  ort ;  oibrich  ;  ruith  agus 
dean  spàirn  ;  cathaich  agus  cum  romhad  ;  oir  is  cìnnt- 
each,  glòrmhor  an  duais  a  ta  romhad.  Coimhlionaidh 
Dia  a  ghealladh.  Feuch  màta,  nach  mag,  nach  meal 
's  nach  mìll  thusa  d'anam  fèin  le  dàil,  no  leisgeul.  Ciod 
a  shaoileas  tu,  a  b'f  heàrr  do  Chriosduidhean,  ann  an 
cuairt  am  beatha  's  an  dleasanais,  na  glòir  na  foise  so  a 
chumail  an  còmhnuidh  ùr,  blàth  'n  an  smuaintibh  ?  Cia 
naomh  am  fonn  anns  am  biodh  an  spioradan,  na'n  lean- 
adh  ìad  a'  beò-mheòrachadh   tre  chreidimh  air  glòir 

nèimh  ?  Am  biodh  an  cridhe  cho  trom,  dorch  ?  an 
gnùis  cho  dùbhach  ?  an  sòlas  cho  talmhaidh,  gànn  ?  Am 
biodh  eagal  fulang,  no  bàsachadh  orra?  Nach  ann  a 
bhitheadh  gach  là  'n  a  bhliadhna  dhoibh,  gus  an  amais- 
eadh  ìad  air  an  f  hois  ?  An  Tighearn  a  shlànachadh  ar 
cridheachan  feòlmhor,  air  eagal  nach  "  tèid  sinn  a  steach 
d'a  shuaimhneas,  airson  ar  mì-chreidimh."  Eabh.  3.  19. 


Caibdeil  IV. 

Comharradh  na  Muinntir  sin  doi'm  bheil  an  Fhois  so 
air  a  h-ullachadh. 

Am  feadh  a  bha  mì  shuas  air  a'  bhèinn,  a'  searmon- 
achadh  air  òirdhearcas  Fois  nan  Naomh,  mhothaich  mì 
gu'm  bu  mhaith  dhomh  a  bhi  an  sin.  Air  an  aobhar 
sin  dh'f  huirich  mì  car  fad  ànn,  agus  mur  bitheadh  gur 
beag,  bochd  mo  bhreithneachadh  air  mòrachd  na  cùise, 
dh-fhanainn  ann  mòran  na's  fhaide.  Cò  a  ghabhadh 
sgìos  a  bhi  'beachdachadh  air  tìr  cho  sona  ?  Na'n  cluinn- 
eadh  coigreach  mu  'n  àrd  ghlòir  do-labhairt  so,  cha 
b'  iongantach  geda  theireadh  è,  0  cò  è  an  crèutair  mòr, 
àraid,  dealrach  airson  an  deachaidh  a'  ghlòir  anabarrach 
ud  ullachadh  ?  Gu  cìnnteach  is  cre'utair  fìor  luachmhor 
è !  Ach  cò  è  nis  an  creutair  àraid  sin  ?  Cha  n-'eil  ach 
slige*  bhochd,  làn  duslaich  air  a  bheothachadh  le  anam 
rèusanta,  neo-fhaicsinneach,  agus  air  a  cheartachadh 
ie  cumhachd  neo-fhaicsinneach  gràis  ath-nuadhachaidh. 
Sin,  matà,  an  crèutair  a  gheibh  seilbh  air  a'  ghlòir 
do-labhairt  ud.  Shaoileadh  tu  gur  èudar  gur  è  creutair 
fior  airidh  agus  fior  luachmhor  a  ruigeas  air  a  leithid  a 
ghlòir.  Matà,  cha  n-'eil  è  idir  airidh,  no  luachmhor. 
Ma's  airidh  è  air  nì  sam-bith,  is  ann  air  dìteadh  a  ta  è 
airidh  ;  oir  bhuaileadh  è  roimhe  gu  sgrìos,  mur  bitheadh 
è  air  a  ghlacadh  le  gràdh,  agus  air  a  philleadh  air  ais 
leis  an  Tì  sin  a's  è  "  na  h-uile."   Col.  3.  11.     Agus  air 

*  Is  è  a  choTp  fèin,  no  peacach  sam-bith  eile,  a  tha  an  t-Ughdaij 
diadhaidh  a'  ciallachadh  leis  an  4'  t-slige,"  an  s*1- 

dhà  gabhail  gu  caidreach  ris  an  Tì  sin,  agus  e-fèin  a 
shocrachadh  air-san,  gheibh  è  ànn-san  agus  trìd-san  a' 
ghlòir  ud  uile.  Isìad  gu  h-kraid  a'  mhuinntir  airson  am 
bheil  an  f  hois  so  air  a  h-ullachadh — "  sluagh  Dhè"  air 
an  taghadh  le  Dia  o  shìorruidheachd, — air  an  tabhairt  do 
Chriosd  mar  am  Fear-saoraidh, — air  an  ath-bhreith, — 
fo  ghèur  mhothachadh  air  olcas  agus  truaigh'  a'  pheac- 
aidh, — air  dìomhanas  a'  chrèutair, — agus  air  làn  phailteas 
Chriosd, — an  toil  air  a  h-ath-nuadhachadh,— ìad  'g  an 
ceangal  fèin  ann  an  cùmhnant  ri  Criosd,  agus  a'  buan- 
achadh  anns  a'  cheangal  so  gus  a'  chrìoch. 

1.  Is  ìad  "  sluagh  Dhè,"  ìadsan  a  ta  air  an  taghadh 
le  Dia  o  shìorruidheachd.  Tha  è  soilleir  o'n  Sgriobtuir 
agus  o  f  hiosrachadh,  nach  'eil  ànnta  ach  àireamh  bheag 
de'n  chinne-daoine.  Is  "  trèud  bheag"  ìad  agus  "  dhoibh- 
san  is  e  deadh  thoil  an  Athar  an  rioghachd  a  thoirt." 
Lùc.  12.  32.  Tha  an  àireamh  na's  lugha  na  tha  an 
saoghal  a'  smuainachadh  ;  ach  cha  n-'eil  iad  cho  gann 
's  a  shaoileas  anamanan  fann  aig  am  bheil  amharus  nach 
'eil  Dia  toileach  a  bhi  'n  a  Dhia  dhoibh,  'nuair  a  gheibh 
sìad  ìad-fein  mì-thoileach  a  bhi  'n  an  sluagh  dhà-san. 

2.  Tha  'mhuinntir  so  air  an  tabhairt  le  Dia  d'a  Mhac, 
gu  bhi  air  an  saoradh  leis  o'n  staid  chàillte,  agus  air  an 
àrdachadh  leis  gu  glòir.  Thug  Dia  na  h-uile  nithe  d'a 
Mhac,  ach  cha  n-ann  mar  thug  è  a  "  shluagh  taghta" 
dhà.  Thug  Dia  "  cumhachd  dhà  air  gach  feoil,  na  h-uile 
a  thug  thu  dhà  chum  gu'n  tugadh  esan  dhoibh  a'  bheatha 
mhaireannach."  Eo.  17. 2.  Tha  'n  t-eadar-dhealachadh 
so  air  a  mhlneachadh  dhuinn  gu  soilleir  leis  na  Abstol 
ag  ràdh  "  Chuir  e  na  h-uile  nithe  fuidh  a  chosaibh,  agus 
thuig  se  e  gu  bhi  'n  a  cheann  os  ceann  nan  uile  nithe 
do'n  eaglais."  Eph.  1.  22.  Cha  n-ànn  air  an  dòigh 
àraid  anns  am  bheil  Criosd  'n  a  èirig  airson  a  shluaigh 
fein,  a  tha  è  "  'na  èirig  airson  nan  uile."  1  Tim.  2.  6. 

3.  Is  buaidh  mhòr,  àraid  anns  a'  mhuinntir  so,  gu'm 
bheil  ìad  air  an  ath-bhreith— air  am  "breith  a  rìs." 
Eb.  3.  3.  B'u  cho  do-dheante  do  mhuinntir  a  bhi 
'n  an  sluagh  do  Dhia,  gun  ath-ghineamhuinn,  's  a  bhi 
'n  an  cloinn  do  dhaoine  gun  ghinealach.  Do  bhrìgh  gur 
naimhdean  do  Dhia  sinn,  mar  bheirear  sinn  o'n  bhroinn, 
fèumaidh  sinn  a  bhi  air  ar  n-ù^-bhreith, — an  ìnntinn  a 

bhi  air  a  h-atharrachadh  le  Spiorad  Dhè,  a  chum  a  bhi 
air  ar  deanamh  'n  ar  mic  do  Dbia,  air-neo  fantuinn 
'n  ar  naimhdean  dhà.  Faodaidh  ath-leasachadh  beatha  a 
bhi  air  'oibreachadh  ann  an  duine,  ach  cha  theàrnadh, 
cha  shlàint  spioradail  sin  idir,  gus  am  bi  an  ùr-bhreith 
air  a  h-oibreachadh  'n  a  anam. 

4.  Foillsichear  a'  bheatha  nuadh  so  ann  an  "  sluagh 
Dhè"  le  gèur  mhothachadh  mu  nithibh  naomh.  Gheibh 
ìad  mothachadh  air  oleas  a'  pheacaidh.  Bheirear  am 
peacach  gu  aithneachadh  agus  a  mhothachadh  gur  è  am 
peacadh  sin,  anns  an  robh  a  thlachd,  ni  a's  gràineile  na 
losgunn.  no  nathair,  agus  olc  a's  mò  na  plàigh,  no  gorta, 
gur  briseadh  è  air  lagh  firinneach  an  Dè  a's  ro  àirde, 
eas-onoir  do  Dhia,  agus  sgrios  do'n  pheacach  fèin.  Anis 
cha  n-f  huaim  gun  bhrìgh  leis  achmhasan  an  aghaidh  a' 
pheacaidh  na's  fhaide,  deargaidh  anis  gach  focal  mu 
pheacadh  air  a  chridhe,  agus  gabhaidh  è  cronachadh. 
B'àbhaist  dà  iongantas  a  bhi  air  carson  a  bhathas  a 
deanamh  a  leithid  a  thoirm  an  aghaidh  a'  pheacaidh  ? 
Carson  nach  gabhadh  duine  beagan  toil-ìnntinn  ann  an 
nì  toirmisgte?  Cha  do  thuig  è  roimhe  gur  ànn  an  lorg 
droch  bhith  a'  pheacaidh  a  b'èigin  do  Chriosd  bàsachadh, 
agus  a  bhitheas  saoghal  gun  Chriosd  air  am  pìanadh  gu 
bràth  ann  an  ifrinn.  Ach  cha  n-'eil  a'  chùis  mar  sin 
anis  ;  oir  dh'fhosgail  Dia  a  shùilean  anis  a  dh-f haicinn 
gràinealachd  a'  pheacaidh. 

5.  Gheibhear  faireachadh  aca  air  an  truaighe  fein  an 
lorg  a'  pheacaidh.  Iadsan  a  bha  roimhe  'lèughadh  nam 
bagairtean  a  ta  lagh  Dhè  a'  labhairt  an  aghaidh  pheac- 
ach,  mar  sgèul  air  cogadh  fad-às,  chì  ìad  anis  gur  ìad  na 
bagairtean  sin  an  sgèul  fèin.  Gheibh  ìad  am  b\nn  tèin 
ànnta.  Chì  ìad  an  ainmean  fèin  sgrìobt'  anns  aT 
mhallachd,  no  cluinnidh  ìad  an  lagh  ag  ràdh,  ball-dìr- 
each,  ris  gach  aon  diubh,  mar  thuirt  Natan,  u  Is  tusa  an 
duine."  2  Sam.  12.  7.  Eoimhe  so,  bha  corruich  Dhè 
do'n  pheacach,  mar  stoirm  do  dhuine  ann  an  tigh  tioram, 
d\onach,  no  mar  chràdh  an  duine  thìnn  do'n  duine  shlàn 
ag  amharc  air,  ach  anis  mothaichidh  è  gu'm  bheil  è  air 
a  dhìteadh, — gur  duine  marbh  è  air  a  dhìteadh  leis  an 
lagh,  agus  na'n  robh  bìnn  an  lagha  air  a  h-oibreachadh 
amach  'n  a  aghaidh,  gu'm  bitheadh  è  càillte  gu  sìorruidh. 

Is  ì  so  obair  an  Spioraid  air  a  gintinn,  ann  an  tomhas 
èigin,  anns  na  h-uile  a  ta  air  an  ath-nuadhachadh. 
Ciamar  a  thigeadh  peacair  a  dh-ionnsuidh  Chriosd  a 
dh-ìarraidh  maitheanais,  nach  d'fhuair  e-fèin  riamh 
ciontach,  no  air  a  dhìteadh? — no  'dh-ìarraidh  beatha 
gun  e-fèin  f  haotuinn  marbh  gu  spioradail.  "  Cha'n  'eil 
fèum  aca-san  a  ta  slàn  air  an  ldigh,  ach  aca-san  a  ta 
tinn."  Lùc.  5.  31.  'Nuair  a  chithear  an  leigheas  no,  an 
ìoc-shlaint,  cho  luath  ris  a'  ghalar,  caisgear  roinn  mhòr 
de  thrioblaid  an  duine  thìnn.  Agus  faodaidh  mothach- 
adh  aoibhneach  air  tròcair  a  thoirt  air  neach  mothachadh 
air  a  thruaighe  fèin  a  dhi-chuimhneachadh  na's  luaithe. 
6.  Tha  mothachadh  aig  a'  mhuinntir  so  air  dìomhanas 
agus  air  easbhuidheachd  a'  chrèutair.  Is  fear-iodhol- 
aoraidh  gach  duine  do  thaobh  nàduir.  Dh'f halbh  ar 
cridheachan  o  Dhia  ann  an  tuiteam  Adhaimh,  agus  riamh 
o'n  là  sin,  is  è  an  crèutair  bu  dia  dhuinn.  Is  è  so  peac- 
adh  mòr  ar  nàduir.  Bheir  gach  duine  neo-ìompaicht' 
a'  chòir  's  a'  ghlòir  a  bhuineas  do  Dhia  'n  a  aonar,  agus 
an  t-àit  a's  àirde  'n  a  chridhe,  dò'n  chreutair.  Cha  n- 
'eil  teagamh  nach  abrar  Tighearn  agus  Slànuighear  ri 
Dia  agus  Criosd,  ach  an  dèigh  sin  uile,  gheibhear  fìor 
dhùil  a'  chrèutair  ris  a'  chrèutair,  agus  bheirear  dhà  an 
onoir  bu  chòir  a  thoirt  do  Dhia  fèin.  Is  ìad  taitneas, 
buannachd  'us  onoir,  trìonaid  an  duine  nàdurraich,  agus 
is  è  Fèin  feòlmhor  an  triùir  sin  'n  an  aon.  B'è  ìarraidh 
a  bhi  "  mar  dhèe"  ar  ceud  pheacadh,  agus  sin  am  peac- 
adh  a's  mò  a  ta  air  a  ghintinn  ann  ar  nàdur  o  ghinealach 
gu  ginealach.  'Nuair  a  tha  Dia  ag  ìarraidh  ar  treòrach- 
adh,  treòraichidh  sinne  sinn-fèin.  'Nuair  a  tha  Dia  ag 
ìarraidh  ar  riaghladh,  cha  n-àill  leinn-ne  ach  ar  riaghladh, 
fèin.  Gheibh  sinn  coire  do'n  lagh  a  thug  Dia  dhuinn. 
B'àill  leinn  'atharrachadh,  no,  na'm  faodamaid,  a  dhean- 
amh  air  dòigh  eile — lagh  ùra  dheanamh  arèir  ar  càil  fèin. 
Is  àill  le  Dia  cùram  a  ghabhail  dhinn,  agus  mur  gabh, 
bitidh  sinn  càillte,  ach  is  feàrr  leinn-ne  ar  cùram  f^in. 
'Nuair  bu  chòir  dhuinn  ar  cuid  ìarraidh  air  Dia  gach  là,  is 
feàrr  leinn  a  bhi  beò  air  ar  cuid  fèin.  'Nuair  bu  chòir 
dhuinn  strìochdadh  d'a  f  hreasdal,  is  ann  a  gheibhear  sinn 
ri  gearan  air,  's  a'  smuaineachadh  gu'n  deanadh  sinn-fèin 
cùisean  òrduchadh  na's  feàrr  na  rinn  Dia.     'Nuair  bu 

chòir  dhuinn  smuaineachadh  air  gràdh,  ùmhlachd  'us 
onoir  a  thoirt  do  Dhia,  ìs  ann  a  gheibhear  sinn  a' 
smuaineachadh  air  gràdh,  ùmhlachd  'us  onoir  do  ar 
nàdur  feòlmhor  fèin.  An  àit  a  bhi  ag  ìarraidh  sùil  Dhè 
a  bhi  òirnn,  is  ànn  b'àill  leinn  sùilean  'us  eisimeil  nan 
uile  dhaoine  'bhi  òirnn-fèin,  agus  buidheachas,  cliù  'us 
moladh  'fhaotuinn  o  na  h-uile  dhaoine.  Mar  sin,  is  sinn- 
fèin,  do  thaobh  nàduir,  ar  n-iodhol-aoraidh  fèin.  Ach 
sìos  tuitidh  an  Dagon  so  'n  a  chriomagan,  cho  luath  's  a 
dh-ath-nuadhaicheas  Dia  an  t-anam  Is  è  àrd  chrìoch 
na  h-oibre  mòire  sin, — obair  an  ath-nuadhachaidh, — an 
cridhe  a  thoirt  air  ais  a  dh-ionnsuidh  Dhè  fèin.  Dearbh- 
aidh  Dia  air  a'  pheacach  nach  urrainn  an  creutair  a  bhi 
'n  a  Dia  dhà,  chum  a  dheanamh  sona, — nach  urrainn  è 
bhi  'n  a  Chriosd  dhà,  chum  a  shaoradh  o  thruaighe,  agus 
'aiseag  a  dh-ionnsuidh  Dhè, — a  shonas.  Ni  Dia  so  cha 
n-ànn  amhàin  le  teagasg  'fhocail,  ach  mar-an-ce'udna  le 
teagasg  a  fhreasdail.  So  anis  an  t-aobhar  gu'm  bheil 
trioblaid  ghoirt  a'  freagairt  cho  tric  ann  an  obair  an 
ìompachaidh.  Eignichear  sluagh  gu  èisdeachd  ri  argu- 
maid  a  ruigeas  am  beò,  'nuair  a  dheanadh  ìad  dìmeas 
air  na  briathraibh  a's  comasaiche.  Faic  peacach  a 
rinn  dia  de  nithibh  aimsireil,  onoir,  creideas  agus  saoibh- 
reas,  'nuair  a  leigeas  Dia  nàire,  no  masladh  tròm  air,  a 
thilgeas  sè  è  ann  an  staid  chruaidh  às  nach  urrainn  na 
nithe  sin  fuasgladh  a  thoirt  dà,  no  'ghearras  è  air  falbh 
uaith  ìad  gu  lèir,  nach  tric  a  chuidicheas  cronachadh  mar 
sin  ann  an  toirt  a'  chridhe  gu  mothachadh  !  Ma's  è  sògh 
a's  dia  do  dhuine,  maille  ris  gach  nì  a  mhìannaicheas  a 
shùil  luasganach,  a  chluas  dhèigheil,  a  chàil  shànntach 
's  a  chridhe  collaidh,  agus  gun  dean  Dia  ìad  sin  uile  a 
ghearradh  air  falbh  uaith,  no  am  fàgaii  'n  an  searbhadas 
agus  'n  am  burmaid  dhà,  nach  tric  a  bheir  buille  mar 
sin  an  cridhe  cruaidh  gu  mothachadh  !  'Nuair  a  thilgeas 
Dia  duine  ann  an  tinneas  cràiteach  a'  gearradh  a  chridhe 
le  lotaibh,  's  a'  dùsgadh  a  choguis  fein  'n  a  aghaidh, 
agus  ag  ràdh  ris,  mar  gu'm  b'  eadh,  "  Feuch  an  urrainn 
creideas,  saoibhreas,  no  sogh  do  chuideachadh  anis? 
An  urrainn  ìad  do  choguis  leoìnte  a  shlànachadh  ?  do 
chorp  a  chumail  suas  fo  chrith  a'  bhàis  ?  nod'  anam  a 
chumail  o  ghairm  a'  bhàis?    thu-fèin  a  theàrnadh  o'd 

f  heirg  shìorruidh  ?  no  d'  anam  a  shaoradh  o  lasraichibh 
sìorruidh  ?  Anis  eigh  gu  h-.àrd  riutha  sin,  agus  faic  an 
seas  ìad  dhuit  an  àite  Dhè  agus  Chriosd?"  0  mar 
dh-oibricheas  so  gu  dlùth,  teànn  air  a'  pheacach  !  Moth- 
aichidh  'us  aidichidh  an  fheòil  fèin  anis  maille  ris  gach 
càil  gur  dìomhanas  an  crèutair. 

7.  Fòs  mothaichidh  "  sluagh  Dhè"  lànachd  agus  àrd 
òirdhearcas  Chriosd,  agus  am  feum  mòr  air  Criosd.  Tha 
ìad  mar  dhuine  gortach  a'  mothachadh  a  mhòr  £ hèum 
air  biadh,  no  mar  dhuine  ciontach  air  a  dhìteadh,  a' 
mothachadh  'fhèum  air  maitheanas,  no  mar  dhuine 
glaiste  ann  am  prìosan  airson  f  hiachan,  a'  mothachadh 
'f  heum  air  neach  a  phàidheas  air  a  shon.  Is  ann  anis 
a  mhothaicheas  am  peacach  'eallach  tròm,  do-ghiùlain 
fèin,  agus  a  chi  è  nach  'eil  aon  ànn  a's  urrainn  a  thoirt 
deth,  ach  Criosd.  Tuigidh  è  gu'm  bheil  è  air  èigheachd 
'n  a  cheannairceach  leis  an  lagh,  agus  nach  'eil  aon  ann 
ach  Criosd  a's  urrainn  fuasgladh  a  thoirt  dà  bho  thòir- 
eachd  an  lagha.  Tha  è  mar  dhuine  air  a  ruagadh  le  leò- 
mhan,  agus  a  dh-f  heumas  bàsachadh  mur  faigh  è  dìdean 
gu  grad.  G-heibhear  è  nis  anns  an  ìmcheist  so  :  "  Fdum- 
aidh  mì  an  dara  cuid,"  lc  their  è,  a  bhi  air  m'  f  hìrean- 
achadh  le  Criosd,  no  air  mo  dhìteadh  gu  siorruidh, — a 
bhi  air  mo  theàrnadh  le  Criosd,  no  air  mo  losgadh  le  teine 
na  h-ifrinn  gu  sìorruidh, — Criosd  mo  thoirt  a  dh-ionn- 
suidh  Dhe,  no  a  bhi  air  mo  thilgeil  amach  o  làthair  Dhè 
gu  bràth."  Cha  n-iongantach  geda  dh-eigheadh  è  mach, 
mar  a  rinn  am  martarach,  "  Criosd  fèin,  Criosd  fein,  gun 
aon  air-bith  ach  Criosd."  Cha  n-òr,  ach  aran  a  shàsaich- 
eas  neach  acrach.  Cha  toir  nì  sam-bith  ach  maitheanas 
sòlas  dhà-san  a  ta  air  a  dhiteadh.  "  Tha  na  h-uile  nithe 
air  am  meas  leis  anis,  mar  aolach,  chum  gu'n  cosinn  è 
Criosd,  agus  na  nithe  a  bha"  roimhe  "  'n  am  buannachd 
air  am  meas"  anis  "  'n  an  call  airson  Chriosd."  Philip. 
3.  7,  8.  'Nuair  a  chì  am  peacach  a  thruaighe  fdin,  agus 
nach  urrainn  a  chomas  fèin,  no  "  na  h-uile  nithe"  eile 
's  an  t-saoghal  a  theàrnadh,  tuigidh  è  nach  'eil  tròcair 
theàrnaidh  ànn  amach  à  Criosd.  Chì  è  ged  nach  urrainn 
e-fein,  no  crèutair  sam-bith  a  theàrnadh,  gur  urrainn 
Criosd.  Ged  nach  urrainn  duileagan-f  ìgis  beaga,  bochd 
ar  droch  f  hireantachd  fèin  ar  lònmochd  a  chòmhdach, 

gidheadh  is  mòr,  is  leòr  f  ìreantachd  Chriosd  ehum  ar 
u-anamanan  a  sgeadaeliadh.  Cha  n-urrainn  ar  f  ìrean- 
tachd  fèin  aon  phùng  de  cheartas  an  lagh'  a  rìarachadh, 
ach  rìaraichidh  agus  sìthichidh  fìreantachd  Chriosd  a 
h-uile  pùng  dheth.  Tha  Criosd  a'  deanamh  eadar- 
ghuidhe  ris  an  Athair  airson  a'  pheacaich,  agus  an  lorg 
àrd  inbhe  an  Eadar-mheadhonair  ghlòrmhoir  sin,  agus 
luach  a  dheadh-thoilltinneis,  deònaichidh  an  t-Athair 
dhà  gach  ìarrtas.  floìmhe  so,  cha  b'aithne  do'n  pheac- 
ach  òirdhearcas  Chrìosd,  na's  feàrr  na's  aithne  do  dhuine 
dàll  solus  na  grèine,  ach  tha  è  nis  a'faicinn  a  ghlòir'. 

8.  Fo'n  ghèur  mhothachadh  so  atharraichear  an  toil. 
Cho  luath  's  a  chithear  olc  a'  pheacaidh  leis  an  tuigse, 
pillidh  an  toil  air  falbh  uaith,  le  fuath  agus  gràin.  Ach 
cha  n-atharraiche-ar  ìarrtas  dligheach  na  toile,  ni  mò  a 
dh-f  huathaicheas  ì  cuspair  laghail,  neo-thoirmisgte  sam- 
bith.  Tha  atharrachadh  so  na  toil'  a'  co-sheasamh  ann 
a  bhi  'gabhail  gràin  de  gach  smuain,  focal  agus  gnìomh 
olc,  no  de  gach  n\  nach  'eil  arèir  toil  Dè,  ciod-air-bith  è. 
Cha  n-è  mhàin  gu'm  faicear  anis  aimhleas  truagh  a' 
pheacaidh,  ach  nithear  caoidh  air  a  shon.  Cha  n-ur- 
rainn  an  t-anam  amharc  air  a  chionta  mòr  an  aghaidh 
Dhè,  no  idir  a*ir  a'  chall  uamhasach  a  thug  è  air-fèin,  gun 
bhruithadh  cridhe.  Gach  neach  a  chì  gu  soilleir  gu'n 
do  cheus  è  Criosd  gu  bàs,  agus  gu'n  d'rinn  sè  e-fèin  a 
aiharbhadh,  bithidh  è  gu  cmnteach  ann  an  tornhas  èigin 
'air  a  bhioradh  'n  a  chridhe."  Mur  urrainn  è  guil,  is 
ìrrainn  a  chridhe  osnaich  a  dheanamh.  Mothaichidh 
a  chridhe  an  ni  a  ta  an  tuigs'  a'  faicinn.  Trèigear  anis 
agus  tilgear  amach  dìomhanas  a'  chrèutair  ^s  a' 
chridhe  le  gràin.  Gidheadh  cha  n-fhaodar  tàir,  no 
dimeas  a  dheanamh  air  ceart  ghnàthachadh  a'  chreutair. 
Faigheadh  è  an  t-àit  's  an  onoir  a's  dligheach  dhà,  ach 
gabh  an  aire  nach  f  haigh  è  gu  bràth  àit  agus  onoir  Dhe 
anns  a'  chridhe.  0  na  dean  idir  dia  dheth.  An  è  Criosd 
an  t-sligh,  far  an  è  an  crèutair  a'  chrìoch  ?  Am  bheil 
sinn  ag  ìarraidh  gu  Criosd  a  chum  ar  deanamh  rèidh  ri 
Dia,  'nuair  is  è  an  creutair  a's  ànnsa  leis  na  cridheachan 
againn  na  Criosd  ?  Is  è  an  crèutair  is  Dia  agus  is  Criosd 
ann  an  anam  gach  duine  nach  eil  air  a'th-nuadhachadh. 
Am  bheilear  a'  creidsinn  ann  an  Criosd,  far  am  bheil  ar 

fìreantachd  fèin,  no  nì  sam-bith  eile  mar  Shlànuighear 
dhuinn  ?  Air  do'n  chridhe  làn  dearbhadh  'f  haotuinn  air 
peacadh  agus  truaighe,  agus  a  bhi  air  a  philleadh  air 
falbh  o  aoradh  a'  chrèutair,  agus  o  gach  fèin-f  hìreantachd, 
cha  n-fhàg  Dia  an  t-anam  sin  gun  'ath-nuadhachadh  : 
oir  far  am  bheil  an  obair  glan,  bithidh  ì  làn.  Cha  n- 
urrainnear  pilleadh  gu  glan  idir  o'n  chreutair,  a 
dh-ionnsuidh  Dhè,  tre  rathad  sam-bith  eile,  ach  tre 
Chriosd  fèin  :  mar  sin  cha  chreidsinn  glan,  no  fìor  idir 
ann  an  Criosd,  creidsinn  air-bith  a  ni  duine,  fhad  's  a 
bhios  a  chridhe  fo  bhuaidh  a'  chre'utair.  Is  aon  obair  gach 
peacadh  agus  gach  iodhol-aoraidh  a  thrèigsinn,  agus 
Criosd  a  cheart-ghabhail  h-ugainn.  Agus  làn-choimh- 
lionaidh  Dia  an  obair  so,  far  an  tàrmaichear  ì  leis.  Agus 
aig  a'  cheart  àm  sin  dhi-leanaidh  an  toil  ri  Dia  agus  ri 
Criosd.  Air  do'n  pheacach  a  làn-mhothachadh  nach 
f  haighear  sonas  ann  an  cuspair  sam-bith  eile,  gheibh  è 
nis  a  shonas  ann  an  Dia.  Agus  air  dhà  a  mhothachadh 
fòs  gur  è  Criosd  'n  a  aonar  a  tha  comasach  agus  toileach 
sìth  a  dheanamh  ri  Dia  air  a  shon,  gabhaidh  è  ris  gu  fìor 
ghràdhach  mar  a  Shlànuighear.  B'è  searmonachadh 
JPhòil "  aithreachas  a  thaobh  Dhè  agus  creidimh  a  thaobh 
ar  Tighearna  Iosa  Criosd."  Agus  tha*  "a'  bheatha 
mhaireannach"  a'  co-sheasamh,  anns  a'  cheud  àit,  ann 
an  "  eòlas  a  bhi  againn  air  an  aon  Dia  f  hìor,  agus,"  anns 
an  dara  h-àit,  "air  Iosa  Criosd  a  chuir  è  uaith."  JEò. 
17.  3.  Is  è  an  Tighearn  a  ghabhail  mar  ar  Dia,  a'  chuid 
nàdurrach  de'n  chùmhnant ;  ach  is  è  Criosd  a  ghabhail 
mar  ar  Fear-saoraidh,  a'  chuid  os-nàdurrach,  no  a'  chuid 
a's  àirde  na  nàdur, — a'  chuid  mhiorbhuileach, — de'n 
chùmhnant.  Is  fior  f  hèumail  a'  cheud  chuid  an  toiseach, 
agus  tha  ì  air  a  filleadh  anns  an  dara  cuid.  Cha  chreid- 
imh  fìreanachaidh  idir  Criosd  a  ghabhail  gun  ghràdh, 
gun  chaidreadh  cridhe.  Cha  n-ann  amhain  mar  thoradh 
a  dh-oibricheas  gràdh  do  Chriosd,  ach  le  Criosd  'fhàilt- 
eachadh  's  a  ghràdhachadh  ball-dìreach  :  oir  is  è  an 
creidimh  glan,  Criosd  a  ghabhail  h-ugad  le  d'  uile  anam. 
"  An  tì  a  ghràdhaicheas  athair  no  màthair  ni's  mò  na 
Criosd,  cha'n  airidh  air  è ;"  n  mò  a  bhitheas  è  air 
'f  h\reanachadh  leis.  Mata  10.  37.  Gabhaidh  creidimh 
è  mar  a  Shlànuighear  agus  mar  a  Thighearn  ;  oir  is  àill 

leis  a  bhi  air  a  ghabhail  anns  an  dà  dhàimh  sin,  air-neo 
cha  ghabhar  idir  è.  Aidichidh  creidimh,  cha  n-è  mhain 
fulangais  Chriosd,  agus  gabhaidh  è  maitheanas  agus  glòir, 
ach  aidichidh  è  uachdaranachd  Chriosd,  a'  strìochdadh 
dhì  mar  shligh  na  slàinte. 

9.  So  comharradh  brìghmhor  eile  air  "  sluagh  Dhè  :" 
— Thèid  ìad  anis  astigh  gu  toileach  ann  an  cùmhnant, 
no  ann  an  co-cheangal  ri  Criosd.  Cha  robh  am  peacach 
riamh  ann  an  cùmhnant  teànn,  sòlasach  ri  Criosd  gus 
anis.  Tha  è  air  a  dheanamh  cinnteach  le  saor  thairg- 
seachan  Chriosd  gu'm  bheil  Criosd  ag  aontachadh  leis, 
agus  tha  e-fèin  anis  ag  aontachadh  le  Criosd  gu  toil- 
each.  Mar  sin,  tha  còrdadh  air  a  làn-dheanamh 
eatorra.  Anns  a'  chùmhnant  so  tha  Criosd  'g  a  thoirt 
fèin  le  'shòlasaibh  uile  do'n  pheacach,  agus  am  peacach 
'g  a  thoirt  fèin  suas  do  Chriosd  gu  bhi  air  a  theàrnadh 
's  air  a  riaghladh  leis.  Agus  anis  their  an  t-anam  gu 
suidhichte,  "  Bha  mì  ro  f  hada  air  mo  dhàll-threòr- 
achadh  le  feòil  'us  ana-mìann,  leis  an  t-saoghal  agus  leis 
an  diabhul.  Theabas  mo  lèir-sgrios  leo.  Bithidh  mì 
nis  gu  lèir  fo  riaghladh  mo  Thighearna,  a  cheannaich 
mì  le  'f  huil  fèin,  agus  a  bheir  mì  'dh-ionnsuidh  a  ghlòire 
fèin." 

10.  Agus  buanaichidh  "  sluagh  Dhè"  anns  a'  chùmh- 
nant  so  gus  a'  chrìoch.  Mata  24.  13.  Faodaidh.  gu'n 
tachair  do'n  chreidmheach  peacadh  a  dheanamh  gi- 
dheadh  cha  dean  am  fìor  chreidmheach  a  Thighearn 
àicheadh  gu  bràth, — cha  diùlt  è  ùmhlachd  a  thoirt  dà 
uair  air-bith,  cha  bhi  aithreachas  air  airson  a'  chùmhnaint 
a  rinn  è  ri  Criosd,  agus  cha  n-urrainnear  a  ràdh  gu  ceart 
gu'm  bheil  an  cùmhnant  sin  air  a  bhriseadh,  f  had  's  a 
mhaireas  an  creidimh  air  am  bheil  è  air  a  shuidheach- 
adh.  Faodaidh  ìadsan,  nach  d'rinn  ach  amhàin  cùmh- 
nant  beòil  a  dh-easbhuidh  lan  toil  a'  chridhe,  "fuil 
a  choimhcheangail  a  shaltair  fo'n  cosaibh,  mar  ni  mì- 
naomha,"  (Eabh.  10.  29.)  le  dealachadh  riuth-san  a  ta 
air  taobh  muigh  na  h-eaglais,  ach  cha  n-urrainn  an 
"  sluagh  taghta"  a  bhi  air  am  mealladh  mar  sin.  Mata 
24.  24.  Ged  is  tìnnteach  am  buanachadh  so  do  na  fìor 
chreidmhich.  gidheadh  tha  è  air  a  dheanamh  'n  a  chumha 
dhoibh  air  slàint,  seadh  air  am  beatha  ap;us  air  toradh 

a  ghiùlain  leo  gu  buanaichte,  sìor-mhaireannach,  agus  air 
mairsinneachd  am  fìreanachaidh,  ach  cha  n-ànn  air 
mairsinneachd  an  ceud  f  hireanachaidh.  Faic  Eoin  15. 
4.  6,  9. ;  Caib.  8.  31.  Taisb.  2.  25,  26. ;  Caib.  3.  11, 
12.  Col.  1.  23.  Ròm.  11.  22.  Gu-ma  beannaichte 
gu  bràth  làmh  sin  a  ghràidh  a  sgriobh  agus  a  shèulaich 
an  gealladh  saor  leis  arn  bheil  a  ghràs  agus  an  rìoghachd 
aìr  an  deanamh  cìnnteach  d'a  shluagh. 

Sin  anis  na  h-àrd  bhuaidhean  brighmhor,  àraid  a 
gheibhear  aig  sluagh  so  Dhè :  ach  cha  n-'eil  an  òir- 
dhearcas  uile,  agus  gach  comharradh  eile  leis  an  aith- 
nichear  ìad,  air  an  làn-ìnnseadh  fathast. 

Ach,  a  lèughadair,  guidheam  ort  anis,  ma  tha  srad 
de  dhòchas  a'  Chriosduidh,  no  rèusan  duine  agad,  thoir 
breth  ort-fèin,  mar  aon  air  an  toirear  breth  gu  h-aith- 
ghearr,  leis  an  Dia  Uile-chothromach.  Freagair  anis 
gu  f ìrinneach  na  ceistean  so  a  chuirear  riut.  Cha  n-ì 
idir  a'  cheist  luachmhor  cò  aca  'tha,  no  nach  'eil  cuimhne 
agad  cuin,  no  ciamar  a  thòisich  obair  an  Spioraid 
annad,  no  cuin,  no  ciamar  a  bha  thu  air  d'ìompachadh. 
Theagamh  nach  gabh  sin  ìnnseadh  le  làn  chmnteas. 
Ach  is  beag  is  f  hiù  sin,  ma  tha  fios  agad  gu'm  bheil  an 
obair  mhaith  a'  gabhail  air  a  h-aghaidh  'n  ad'  anam. 
Ach  ceasnaich  thusa  thu-fèin  anis,  agus  feòraich  dhiot- 
fèin  gu  cùramach  mar  so  : — Am  bheil  làn  mhothachadh 
agam-sa  air  trom  thruailleadh  m'  anama  gu  lèir?  air 
tròm  aingidheachd  m'  uile  bheatha  ?  air  gràinealachd  a' 
pheacaidh  ?  Nach  do  bhris  mì  air  a'  chùmhnant  ?  nacii 
'eil  mì  an  lorg  sin  toilltinneach  air  bàs  sìorruidh  airson 
a'  pheacaidh  a's  lugha  ?  Am  bheil  mì  'tuigsinn  gur  fìor 
agus  cothromach  an  lagh,  agus  gu'm  bheil  mi-fèin  air 
mo  dhìteadh  leis  gu  bàs  ?  Am  bheil  mì  'tuigsinn  nach 
urrainn  crèutair  sam-bith  mo  shaoradh,  sonas  a  thoirt 
domh,  no  bith  truagh  a'  pheacaidh  a  ghlanadh  uam  ? 
Am  bheil  mothachadh  agam  gur  ann  o  Dhia  fèin  amhàin 
a  thig  sonas,  agus  gur  è  Criosd  an  t-sligh  gu  Dia  ?-— 
gu'm  fèum  mi  'bhi  air  mo  thoirt  a  dh-ionnsuidh  Dhè  tre 
Chriosd,  no  'bhi  càillte  gu  siorruidh  ?  Am  faca  mì  mo 
mhòr  fhèum  air  Criosd  a  mhealtuinn,  agus  air  an  làri 
phailteas  a  ta  ann-san  a  chum  m'  uireasbhuidh  uile  a 
llonadh  suas  ?  Am  faca  mì  òirdhearcas  na  "  neamhnuid" 

so  a's  f  hìach  a  h-uile  nì  a  ta  agam  "  a  reic  a  chum  a  cean- 
nach  ?"  An  robh  mis'  ag  ìarraidh  slàinte  do  m'  anam  mar 
dhuine  tartmhor  ag  ìarraidh  dibhe?  An  robh  mo  pheac- 
adh  'us  mo  thruaighe  'ii  an  gràin  agus  'n  an  eallach  do 
m'  anam  ?  Am  bheil  mì  ri  guil  'us  caoidh  'us  osnaich  airson 
sin  ?  Am  bheil  mis'  ag  àicheadh  m'  f  hìreantachd  fèin  gu 
lèir  ?  Am  bheil  gach  dia-brèige,  gach  iodhol  'us  dòchas  ri 
cre'utair  air  an  ti]geil  amach  à  mo  chridhe,  agus  am  bheil 
mo  chridhe  nis  'n  a  sheirbhiseach  dìleas  do  Dhia  agus 
do  Chriosd  ? 

Seadh,  a  leughadair,  am  bheil  thus'  a'  gabhail  ri  Criosd 
mar  do  Shlànuighear,  a'  feitheamh  ri  f ìreanachadh,  teàr- 
nadh  agus  glòir  uaith-san  amhàin  ?  Am  bheil  d'  anam 
agus  do  bheatha  air  an  riaghladh  le  lagh  Chriosd.  An 
f  heàrr  leat  gnàth-ghèilleadh  do  lagh  Chriosd  na  do 
ghairmibh  na  feòla  ?  An  ànnsa  leat  toil  Chriosd  na  do 
chreideas,  do  bhuannachd,  do  thaitneas,  no  eadhon  do 
bheatha?  Am  bheil  an  t-àit  a's  àirde  aig  Criosd  ann  do 
chridhe,.  agus  ged  nach  urrainn  thu  a  ghràdhachadh  cho 
mòr  's  a  b'àill  leat,  gidheadh  gur  mò  do  ghràdh  dhà-san 
na  do  chuspair  sam-bith  eile  ?  Am  bheil  thu  chum  na 
crìche  so,  gu  toileach  a'  deanamh  co-cheangail  ris,  agus 
'g  a  do  "lìrigeadh"  fèin  suas  dà?  Am  bheil  thu  gu 
mòr-chùramach,  caithriseach,  oidhirpeach  a'  saothrach- 
adh  a  chum  an  co-cheangal  so  a  choimhead  gu  fìrinn- 
each,  agus  geda  thuiteadh  tu  ann  am  peacadh,  nach  bris 
thu  do  bhargan,  nach  trèig  thu  do  Thighearn,  agus  nach 
toir  thu  thu-fèin  suas  do  chumhachd  sam-bith  eile,  ged 
gheibheadh  tu  an  saoghal  uile  ?  Ma's  è  sin  gu  cinnteach 
do  staid,  is  aon  thu  de  "  shluagh  Dhè,"  a  ta  ainmichte 
anns  a'  cheànn-theagaisg,  agus  cho  cìnnteach  's  a  tha 
gealladh  Dhè  fìor,  tha  an  f hois  bheannaichte  so  air  a 
£  àgail  fa  do  chomhair-sa.  Amhàin  gabh  an  aire  gu'm 
"  fan  thu  ann  an  Criosd."  Eò.  15.  4.  Gabh  an  aire 
gu'm  bi  thu  "  seasmhach  chum  na  crìche."  Mata  24. 
13.  Cuimhnich  "  ma  philleas  neach  sam-bith  air  ais, 
cha  bhi  aig  Criosd  tlachd  ann."  Eabh.  10.  38. 

Ach  mur  faighear  dad  de'n  obair  so  annad-sa  fathast, 
ciod-air-bith  a  their  do  chridhe  meallta,  ciod-air-bith 
cho  làidir  's  a  tha  do  dhòchas  brdugach,  chì  thu  air  do 
chosd,  rnur  bacar  è  le  làn  ìompachadh  d'  anama,  nacb 

buin  fois  nan  naomh  dhuit-sa.  '  0  bi  glic,  matà,  tuig 
so,  thoir  fainear  do  chrìoch  dheireannach  !'  Am  feadh 
a  ta  fathast  d1  anam  ann  do  chorp,  agus  "  luach  ann  do 
làimh,"  agus  fàth-chothrom  agus  dòchas  romhad,  fosgail 
do  chluas  'us  crom  do  chridhe  ri  comhairle  Dhè,  chum 
gu'm  faigh  thu  fois  maille  ri  "  sluagh  Dhè"  ann  an 
"  oighreachd  nan  naomh  's  an  t-solus."   Col.  1.  12. 

Tha  è  fìor  shoilleir  o'n  Sgriobtuir  gu'm  bi  an  f  hois 
so  air  a  mealtuinn  le  "  sluagh  Dhe."  Tha  sin  air  a 
dhearbhadh  dhuinn  ann  an  caochladh  àit  de'n  f  hVrinn. 
Tha  an  sluagh  so  air  an  "  roimh-òrduchadh"  airson  na 
foise  so,  agus  an  f  hois  so  air  a  roimh-òrduchadh  air  an 
son-san.  "  Cha  nàir  le  Dia  gu'n  goirear  an  Dia-san 
dheth  :  oir  dh'ulluich  e  dhoibh  baile."  Eabh.  11.  16. 
Ts  ìadsan  "  soithichean  na  tròcair,  a  dh'ulluich  e  roimh- 
lkimh  chum  a  ghlòire."  Ròm.  9.  23.  "  Ann  an  Criosd 
fliuair  ìad  oighreachd,  air  dhoibh  bhi  air  an  roimh- 
òrduchadh  a  rèir  rùin  an  tì  a  ta  'g  oibreachadh  nan  uile 
nithe  a  rèir  comhairle  a  thoile  fèin."  Eph.  1.11.  "  Agus 
an  dream  a  roimh-òrduich  e,  ghlòraich  e  mar  an  cèudna." 
Ròm.  8.  30.  Cò  is  urrainn  an  fhois  so  a  thoirt  o 
"  shluagh  Dhè,"  a  ta  air  a  h-ullachadh  dhoibh  ie 
comhairle  Dhia  fèin.  Tha  ìad  arèir  an  Sgriobtuir  "  air 
an  saoradh"  airson  na  foise  so.  "  Tha  dànachd  againn 
chum  dol  a  steach  do'n  ionad  a's  naomha,  tre  fhuil 
Iosa."  Eabh.  10.  19.  Theidear  asteach  an  diugh  tre 
chreidimh  agus  ùrnuigh,  agus  le  làn  sheilbh  an  dèigh 
so.  Seinnidh  na  naoimh  "  òran  nuadh"  air  nèamh 
"  Dhàsan  a  shaor  iad  do  Dhia  le  'f  huil  fèin,  £s  gach  uile 
shluagh  agus  chinneach,  agus  a  rinn  rìghrean  agus  sag- 
airt  dhiubh  do  Dhia."  Taisb.  5.  9,  10.  Carson,  a  bha 
fuil  Chriosd  air  a  dòrtadh  ?  carson  a  dh'fuilig  è  ?  no  cia- 
mar  a  "  chì  è  do  shaothair  'anama,"  mur  'eil  "  fois  air 
a  fàgail  fa  chomhair  sluaigh  Dhè  ?"  Tha  'n  f  hois  so  air 
a  gealltuinn  doibh  gu  tric  anns  an  Sgriobtuir.  Mar 
dhealraicheas  na  spèuran  àrd  le  reultaibh,  tha  focail  na 
fìrinn  a'  dealrachadh  le  geallaidhean  gràsmhor  Dhè  d'  a 
shluagh.  Tha  Criosd  ag  ràdh  riutha  "  Na  biodh  eagal 
ort,  a  thrèud  bhig  ;  oir  is  ì  deadh  thoil  bhur  n-Athar  an 
rìoghachd  a  thoirt  duibh."  "  Agus  a  ta  mise  ag  òrduch- 
adh  dhuibh  rìoghachd.  mar  a  dh'orduich  m'  Athair 

dhomh-sa ;  chum  gu  'n  ith  agus  gu  'n  òl  sibh  air  mo 
bhòrd-sa  ann  am  rìoghachd."  Lùc.  22.  29,  &c.  Tha 
uile  mheadhonan  nan  gràs,  obair  an  Spioraid  air  an 
anam,  deanadas  gràsmhor  nan  naomh  'n  ar  measg.  gach 
gairm  gu  aithreachas  agus  creidsinn,  gu  trasgadh  agus 
ùrnuigh,  gu  bualadh  agus  ìarraidh,  gu  spàirn  agus  saoth- 
air  a  dheanamh,  gu  ruith  agus  cathachadh,  a'  dearbhadh 
gu'm  bheil  "  fois  air  a  fàgail  fa  chomhair  sluaigh  Dhè." 
Carson  eile  'thogadh  an  Spiorad  mìann  cho  làidir  an 
dèigh  nèimh,  agus  gràdh  cho  mòr  do  Chriosd  annainn, 
mur  faigheamaid  an  nì  air  am  bheil  ar  mìann  's  ar  gràdh  ? 
An  Tì  a  "  threòraicheas  ar  cosan  air  sligh  na  sìthe," 
nach  toir  è  sinn  gu  cVnnteach  a  dh-ionnsuidh  "  na  sithe  ?" 
Lùc.  1.  7,  9.  Faic  cho  dlùth  's  a  tha  na  meadhonan 
agus  an  crìoch  d'a  che'ile !  "  Tha  rìoghachd  nèimh  a' 
fulang  ainneirt  agus  luchd  na  h-ainneirt,  'g  a  glacadh  le 
làmhachas  làidir."  Mata  11.  12.  "  Iadsan  a  leanas 
Criosd  anns  an  ath-ghineamhuinn,  suidhidh  iad  maille 
ris  air  caithir  a  ghlòire  fèin."  Mata  19.  28.  Tha  sinn 
air  ar  deanamh  làn  chìnnteach  leis  an  Sgriobtuir  gu'm 
bheil  "  toiseach,"  "  roi-bhlas,"  "  geall-daingnich"  agus 
"  se'ulachan"  na  foise  so  aig  na  naoimh  anns  a'  bheatha 
so.  "  Tha  rìoghachd  Dhè  an  taobh  a  stigh  dhiubh." 
Lùc.  17.  21.  "  Ged  nach  f  hac'  ìad  Criosd,  gidheadh,  air 
dhoibh  creidsinn  ànn  agus  a  ghràdhachadh,  tha  ìad  a' 
deanamh  mòr  ghàirdeachais  le  h-aoibhneas  air  dol  thar 
labhairt  (do-labhairt)  agus  làn  do  ghlòir :  a'  faotuinn 
crìche  an  creidimh,  eadhon  slàinte  do'n  anamaibh." 
1  Pead.  1.  8,  9.  "  Tha  iad  a'  deanamh  gàirdeachais 
'an  dòchas  glòire  Dhè."  Ròm.  5.  2.  'Tha  Dia  *g  an 
sèulachadh  le  Spiorad  naomh  sin  a'  gheallaidh,  neach  is 
e  geall-daingnich  na  h-oighreachd  aca,  agus  nach  toir 
è  lan  sheilbh  dhoibh?'  Eph.  1.  13,  14.  Gheibhear  fòs 
anns  an  Sgriobtuir  ainmean  "  muinntir  a  chaidh  a  steach 
cheana  do'n  t-suaimhneas"  so,  eadhon  Enoch,  Abraham, 
Làsarus,  an  gaduiche  'chaidh  chèusadh  maille  ri  Criosd, 
agus  feadhain  eile.  Agus  ma  tha  fois  ann  dhoibh  sin, 
air  chìnnte,  tha  fois  ànn  do  na  creidmhich  uile.  Ach 
cha  ruigear  a  leas  a  bhi  'càrnadh  suas  tuille  dearbhaidh 
o'n  Sgriobtuir  air  a'  chùis  ;  oir  is  ì  crìoch  nan  Sgriobtuir 
uile,  ar  treòrachadh  a  dh-ionnsuidh  na  staide  beannaichte 

so.    Is  è  an  Sgriobtuir  a'  bhànn-sgrìobhta  anns  an  le'ugh 
sinn  ar  còir  air  oighreachd  na  fois.' 

Ardir  an  Sgriobtuir,  is  ànn  amhàin  airson  "  sluaigh 
Dhè"  'n  an  aonar,  a  tha  'n  f  hois  so  air  a  fàgail.  Cha 
bhuin  ì  do  mhuinntir  sam-bith  eile,  ach  dhoibh-san 
amhàin.  Mar  sin,  cha  n-'eil  cuid,  no  còir  ìnnte  aig  a1  chuid 
eile  de'n  t-saoghal.  "  As  èugmhais  naomhachd  cha 
n-fhaic  neach  air  bith  an  Tighearn."  "  Mur  beìrear  duine 
a  rìs  cha'n  f heud  e  rìoghachd  Dhè  fhaicinn."  "  An  tì  nach 
'eil  a'  chreidsinn  anns  a'  Mhac,  cha'n  f  haic  e  beatha ; 
ach  a  ta  fearg  Dhe*  a'  gabhail  còmhnuidh  air."  "  Cha  'n 
'eil  aig  fear-strìopachais  air  bith,  no  aig  neach  neo-ghlan, 
no  aig  duine  sanntach,  a  ta  'n  a  f  hear-iodhol-aoraidh, 
oighreachd  ann  an  rìoghachd  Chriosd  agus  Dhè."  Eph. 
5.  5.  "  Cuirear  na  h-aingidh  gu  h-ifrinn,  na  cinnich 
uile  nach  cuimhnich  Dia."  Salm  9.  17.  "  Bithidh  iad 
uile  air  an  dìteadh,  nach  do  chreid  an  f  rnrinn,  ach  aig 
an  robh  tlachd  anns  an  e'ucoir."  2  Tes.  2.  12.  "  Thig  an 
Tighearn  Iosa  ann  an  teine  lasarach  a  dheanamh  dìogh- 
altais  air  an  dream  aig  nach  'eil  eòlas  air  Dia,  agus  nach 
'eil  umhal  do  shoisgeul  ar  Tighearn  Iosa  Criosd ;  muinn- 
tir  air  an  deanar  peanas  le  sgrios  shiorruidh  o  làthair 
an  Tighearna,  agus  o  ghlòir  a  chumhachd."  2  Tes.  1 . 7-9. 
Na'm  b'  àill  leis  na  h-aindiadhaich  pilleadh  mu'n  do 
bhasaich  ìad,  agus  gabhail  gu  toileach  ri  Criosd  mar  an 
Slànuighear  agus  an  Rìgh,  agus  a  bhi  air  an  teàrnadh  leis 
arèir  a  dheadh  òrdùigh  fèin,  dh-f  haodadh  ìad  a  bhi  air 
an  teàrnadh.  Thairg  Dia  beatha  dhoibh  gu  saor,  ach 
cha  b'  àill  leo-san  a  gabhail.  Is  è  taitneas  na  feòla  a 
b'  ànnsa  leo  na  glòir  nan  naomh.  Thairg  Sàtan  aon 
diubh  sin  dhoibh,  agus  thairg  Dia  an  aon  eile  dhoibh. 
Fhuairìad  an  roghainn  dhiubh  sin  gu  saor,  ach  b'f  heàrr 
leo  "  sòlas  a'  pheacaidh  a  mhealtuinn  rè  seal"  na  fois 
shìorruidh  maille  ri  Criosd.  Agus  nach  ceart  an  nì  gu'n 
diùltar  dhoibh  anis  an  nì  nach  b'àill  leo  'ghabhail  roimhe 
so,  geda  bha  Dia  'g  a  sparradh  orra  gu  dùrachdach, 
agus  'g  an  tàladh  astigh  gu  dìan,  gidheadh  cha  b'àill 
leo-san  ?  Càit,  uime  sin,  an  coir  dhoibh  a  bhi  ach 
"a  muigh"  maille  ris  na  "  madruidh  ?"  Ged  nach  gèill  an 
t-aingidh  gus  am  buadhaich  mòr  chumhachd  gi*àis  air, 
gidheadh  is  f  ìor  a  dh-f  haodar  a  ràdh  gu'm  faod  è  bhi  air 

a  theàrnadh,  ma's  àill  leis  teàrnadh  areir  òrdugh  Dhe. 
Cha  leisgeul  idir  do  dhuine  sam-bith  a  ràdh  nach  'eil  è 
comasach  e-fein  a  theàrnadh.  Ma  rànnsaichear  a'  chùis 
gu  h-onorach,  chithear  gur  ann  o  aingidheachd  a1  chridhe, 
agus  o  mh\-thoil  a'  chridhe  a  tha  am  mì-chomas,  no  an 
leisgeul  olc  so  a'  sruthadh.  A  dhuine !  nach  'eil  thu 
comasach  air  ith  'us  òl  a  dheanamh  ?  nach  'eil  thu  com- 
asach  air  cur  'us  buain  a  dheanamh  ?  seadh,  nach  'eil 
thu  comasach  gach  nì  a  chì  thu  fe'umail  a  dheanamh 
airson  do  chuirp,  'nuair  is  àill  leat  ?  Agus  an  Tì  a  thug 
comas  dhuit  gach  nì  fèumail  ìarraidh  's  a  dheanamh 
airson  do  chuirp,  nach  tug  è  dhuit  mar-an-ceudna  comas 
gach  nì  feumail — teàrnadh,  beatha,  fois — ìarraidh  's  a 
ghabhail  do  d'  anam,  ma's  àill  leat  ?  Cha  n-'eil  teagamli 
air.  Uait  do  dhroch  leisgeul  matà.  Cha  n-f  heàrr  è  na 
leisgeul  an  adhaltrannaich  a  their  nach  urrainn  è  gràdh 
a  thoirt  d'  a  mhnaoi  fèin,  no  leisgeul  an  duine  ghàmhlas- 
aich  a  their  nach  'eil  è  comasach  a  bhi  rèidh  ri  coimhears- 
nach,  no  bràthair.  Ann  an  ifrinn  cuiridh  peacaich  a' 
choire  gu  lèir  air  an  toil  fèin  gu  bràth.  An  sin  labhraidL 
an  coguis  fo  dhoruinn  gu  rèusanach  'n  an  aghaidh  fèin. 
Bu  mhòr  an  t-sìth  d'an  coguisibh,  's  am  faothachadh 
d'an  doruinn,  cha  b'  ifrinn  ifrinn  doibh,  na'm  b'urrainn  ìad 
a  ràdh,  is  è  Dia  a  ta  ri  'choireachadh  airson  so,  agus  cha  n-è 
sinn-fèin.  Ach  neartaichidh  sìor  chuimhne  air  an  droch 
thoil  "  an  teine  nach  mùchar,"  a'  bìadhadh  "  cnuimh" 
sin  na  coguis  nach  bàsaich  a  chaoidh.    Marc.  9.  44. 

Is  ì  toil  Dè  nach  faigh  a  shluagh  an  f hois  so  a  làn- 
mhealtuinn  gus  an  ruig  ìad  an  saoghal  eile.  Cò  is  còir 
na  crèutairean  a  riaghladh,  ach  Dia  fèin  a  rinn  ìad  ?  Am 
bheil  thu  'faighneachd  carson  nach  'eil  an  f  hois  so  ag- 
ainn  air  thalamh  ?  Bu  cho  math  dhuit  a  ràdh,  carson 
nach  'eil  earrach  'us  foghar  gun  gheamhradh  againn,  no 
carson  a  tha  an  talamh  so  fodhainn  's  an  ìarmailt  os  ar 
cionn?  Fèumaidh  na  h-uile  nithe  teachd  gu'n  làn 
inbheachd,  a'  chuid  's  a'  chuid.  Bu  leanabh  an  duine 
à's  treise,  air  tùs.  Bu  chnò  an  daraga  's  àirde,  uair-eigin. 
B'èigin  do'n  sgoilear  a's  ionnsaichte  tòiseachadh  leis  an 
Abideil.  Is  ì  'bheatha  so  ar  leanabanachd.  Ciamar  a 
thigeadh  dhuinn  ìarraidh  a  bhi  làn  mhòr  anns  a'  bhroinn, 
no  air  ar  breith  aig  àirde  duine  ?  Na'n  robh  ar  fois  an  so, 

bu  ghànn  fe*um  air  freasdalaibh  Dhè.  Bithidh  glòir  aig 
Dia  ann  an  saoradh  mìorbhuileach  na  h-Eaglais,  agus 
ann  an  tuiteam  a  naimhdean ;  agus  an  dealaich  è  ris  a' 
ghlòir  sin  le  àrd  shonas  a  thoirt  do  dhaoinibh  ann  an 
cuairt  na  beatha  so  ?  Na'n  robh  sinn  uile  sona,  neo- 
chiontach,  iomlan,  càit  am  bitheadh  fèum  air  na  h-oibribh 
glòrmhor  sin, — ar  naomhachadh,  ar  fìreanachadh,  agus 
ar  slàint  ri  teachd  ?  Mur  bitheadh  easbhuidh  nì  sam- 
bith  òirnn,  cha  dlùthaicheamaid  cho  mòr  ri  Dia,  ni  mò 
a  gbairmeadh  sinn  air  cho  dùrachdach.  Na'n  robh  againn 
gach  nì  a  b'  àill  leinn,  is  beag  a  dh-ìarramaid  air  Dia  ! 
Cha  bhitheadh  àrd  òrana  molaidh  air  an  toirt  rìamh  do 
Dhia  le  Maois,  aig  an  Fhairge  Ruaidh  agus  anns  an 
f  hàsach,  agus  arìst  le  Deborah,  Hannah,  Daibhidh  'us 
Heseciah,  na'n  robh  an  sonas  'n  an  làimh  fèin.  Agus,  a 
Chriosduidh,  nach  minig  a  thug  do  chunnart  'us  do 
thèinn  ort  àrd  mholadh  a  thoirt  do  Dhia  ?  Bithidh  an 
cliù  's  a'  ghloir  a's  àirde  aig  Dia  's  an  t-saoghal  so  air- 
son  na  saorsa,  na  rèite,  agus  na  slaint'  a  tha  è  'tabhairt 
tre  Chriosd,  agus  nach  ì  truaighe  dhaoine  a  b'  aobhar 
air  sin  ?  Far  nach  f  haigh  Dia  fath-chothrom  air  tròcair 
a  nochdadh,  caillidh  an  duine  an  sonas  a  thig  o  thròcair 
a  mhealtuinn.  Far  nach  f  haigh  Dia  a  mholadh,  cha  n- 
f  haigh  duine  sòlas.  0  cia  milis  an  sòlas  a  gheibh  na 
naoimhairson  an  ùrnuighean !  Ciamar  a  dh-aithnicheam- 
aid  cho  teò-chridheach  's  a  tha  ar  n-Athair  nèamhaidh, 
mur  rachadh,  mar  rinneadh  air  an  struidhear,  plaoisg 
nan  sòlas  talmhaidh  a  dhiùltadh  dhuinn  ?  Cha  mhoth- 
aicheamaid  gu  bràth  cho  blàth-chritheach  's  a  tha 
Criosd,  mur  faigheamaid  sinn-fèin  sgìth  agus  trom- 
luchdaichte,  acrach  agus  tartmhor,  bochd  agus  brùite.  Is 
taitneach  do'n  t-saighdear,  no  do'n  f  hear-astair,  sealltuinn 
air  ais  air  a  dhol-às  o  gach  cunnart,  is  è  nise  sàbhailt. 
Agus  mar  sin  is  taitneach  do  gach  aon  de  na  naoimh  air 
nèamh  sealltuinn  air  ais  air  na  cunnartaibh  mòr'  o'n 
deachaidh  è  às, — air  a  chuid  peacaidh  agus  bròin  air 
talamh, — air'  eagal  agus  a  dheòir, — air  a  naimhdean  agus 
'aimhreitean,  'easbhuidhean  's  a  thrioblaidean.  Ni  sin  a 
ghàirdeachas  na's  aoibhniche.  Uime  sin,  labhraidh  na 
naoimh  bheannaichte  ann  am  moladh  an  Uain,  air  an 
saoradh  leis  às  gach  cinneach,  teangaidh  agus  sluagh 

agus  mar  sin,  às  gach  peacadh,  truaighe  agus  easbhuidh, 
'us  ìad  anis  air  an  deanamh  'n  an  rìghrean  agus  'n  an 
sagartan  do  Dhia.  Ach  mar  bitheadh  nì  sam-bith  aca 
ach  toil-\nntinn  'us  fois  air  talamh,  cò  às  a  dheanadh 
ìad  gàird  eachas  an  dèigh  sin  ? 

Cha  n-'eil  sinn  idir  comasach  air  fois  a  mhealtuinn 
air  thalamh.  Ciamar  a  b'urrainn  làn  toil-ìnntinn  agus 
fois  a  bhi  aig  anam  cho  lag  ann  an  gràs,  cho  buailteach 
do  pheacadh,  cho  dlù-naisgte  ri  ban-chompanaich  cho 
truaillidh  ris  an  f  heòil  ?  Ciod  è  sin  fois  anama,  ach  a 
bhi  saor  o  gach  peacadh,  o  gach  neo-iomlanachd  agus  o 
naimhdean  ?  Ciamar  a  gheibheadh  anam  fois,  a  ta  gach 
là  air  a  phlàigh-bhuaireadh  leis  na  h-uilc  sin  uile  ?  Car- 
son  a  chluinnear  Criosduidhean  cho  tric  ag  e'igheachd 
amach  le  Pòl  "  Och  is  duine  truagh  mì !  cò  a  shaoras 
mi  ?"  Carson  a  tha  ìad  a'  dìan-ruith  a  dh-ionnsuidh  ar 
chomharraidh,  a'  greasad  a  chum  gu'm  faigh  ìad  an 
duais,  's  a'  deanamh  spàirn  gu  dol  astigh,  ma's  comasach 
\ad  air  an  f  hois  ud  a  mhealtuinn  anns  a'  bheatha  so  ? 
Ni  mò  is  urrainn  ar  cuirp  an  f  hois  ud  a  mhealtuinn  an 
dràst.  Cha  n-ìad  so  na  cuirp  ghrìan-ghlan  a  bhitheas 
ànnta  'nuair  a  "  chuireas  an  corp  truaillidh  so  neo- 
thruaillidheachd  uime,  agus  an  corp  bàsmhor  so  neo- 
bhàsmhorachd  uime."  Is  eallaich  agus  prìosain  ar  cuirp 
dhuinn  an  diugh,  làn  anmhuinneachd  agus  easbhuidh, 
sinn  a'  frithealadh  dhoibh  an  còmhnuidh,  'g  an  càramh,  'us 
'g  an  eiridinn.  Ciamar  a  b'urrainn  anam  neo-bhàsmhor 
fois  'f  haotuinn  ann  an  dachaidh  cho  euslainteach  agus 
cho  cronail  ?  Is  cmnteach,  fèumaidh  na  cuirp  thìnn, 
sgìth,  ghràineil  sin  a  bhi  air  an  geal-ghlanadh  mu'm  bi  ìad 
comasach  air  fois  naomh  a  mhealtuinn.  Cha  leòr  uile 
nithe  na  beatha  so  gu  fois  a  thoirt.  Och !  och  !  cha 
n-urrainn  an  saoghal  uile  fois  a  thoirt  duinn.  Iadsan 
aig  am  bheil  an  tomhas  a's  mò  dheth,  is  ìad  a's  mfr 
dragh, — a's  truime  cual.  Gach  fear  a's  mò  toileachas 
agus  aoibhneas  ris  an  t-saoghal,  èighidh  è  mach  mu 
dheireadh,  "  Is  dìomhanas  agus  buaireadh  è  uile."  Geall- 
aidh  daoine  nèamh  dhoibh  -fèin  air  thalamh,  ach  cho  luath 
's  a  thig  ìad  'g  a  mhealtuinn,  teichidh  è  uatha.  Esan 
aig  am  bheil  meas  air  oibribh  Dhè,  faodaidh  è  'f  haicinn 
gu  soilleir  gur  è  an  crìoch  uile  gach  dia-brèige  'phronn- 

adh  sìos,  ar  fàgail  sgith  dhinn-fèin,  agus  ar  fois  ìarraidh 
ann  an  Dia  fèin  amhàin.  Nach  tric  a  bhuaileas  è  sinn 
far  am  mò  ar  toil-ìnntinn  ?  Ma  shuidhicheas  tu  do  chridhe 
ro  theànn,  eadhon  air  aon  de  do  leanabanaibh,  is  tric  a 
thig  sin  gu  bròn  dhuit.  Ma  chuireas  tu  làn  earbsa,  no 
làn  dòchas  ann  an  caraid,  a'  smuaineachadh  nach  ath- 
arraich  è,  agus  nach  meall  è  ort,  gheibh  thu  sin  gu  tric 
mar  sgiùrsair  dhuit.  An  àit,  no  staid  fois'  sin  ?  Agus 
a  chionn  nach  leòr  na  nithe  a  ta  againn  's  a'  bheatha  so 
chum  ar  fois,  cha  n-'eil  Dia,  ged  is  leòr  è,  air  a  mheal- 
tuinn  leinn  an  so,  ach  ann  an  tomhas  beag.  Oir  cha  n- 
ann  an  so  a  dh'ullaich  è  seòmar-làthaireachd  a  ghlòire. 
Sgaoil  è  brat-folaich  eadar  e-fèin  agus  sinne :  mar 
chrèutairean  tha  sinn  fada  uaith,  mar  bhàsmhoraich 
laga  na's  fhaide,  agus  mar  pheacaich  na's  ro  f  haide  bho 
Dhia.  Cluinnidh  sinn,  an  dràst  's  arìst,  focal  sòlais 
uaith,  agus  gheibh  sinn  dileab  a  ghràidh,  chum  ar 
eridheachan  agus  ar  dòchas  ùrachadh  's  a  chumail  beò, 
ach  cha  n-è  sin  ar  sonas  làn.  Ciamar  anis  a  b'urrainn 
aon  anam  d'  an  cuibhrionn  Dia, — cuibhrionn  gach  anam' 
a  theàrnar  leis, — fois  'fhaotuinn  an  so  air  astar  cho 
anabarrach  fad-às  uaith,  agus  'g  a  mhealtuinn  cho  beag 
's  cho  ainmig  ? 

Ni  mò  'tha  sinn  air  an  àm  so  freagarrach  airson  fois' : 
oir  fèumaidh  sinn  a  bhi  air  ar  deanamh  airidh  air  rbis 
mu'n  ruig  sinn  oirre.  Cha  toir  Criosd  an  crùn  do  neach 
air-bith  ach  neach  a  ta  airidh.  Cha  n.'eil  sinn  freag- 
arrach  airson  a'  chrùin  gus  am  "  buadhaich"  sinn.  Cha 
n-'eil  sinn  freagarrach  airson  "na  duaise"  gus  an  "  ruith" 
sinn  an  "  reis."  Cha  n-'eil  sinn  freagarrach  airson  ar 
"  peghinn"  'f  haotuinn  gus  an  oibrich  sinn  "  anns  a 
ghàradh-fhìona."  Cha  n-'eil  sinn  freagarrach  airson 
"  uachdaranachd"  'f  haotuinn  u  air  deich  bailtibh,"  gus 
am  "  buannaichear  deich  pùind :"  no  cha  n-'eil  sinn 
freagarrach  gu  "  imeachd  asteach  do  aoibhneas  ar 
Tighearna"  gus  am  faighear  sinn  'n  ar  "  deadh  sheirbh- 
isich  fhìrinneach."  Cha  n-atharraich  Dia  cèum  a 
cheartais  gu  fois  a  thoirt  duit,  gus  an  oibrich  thu  air- 
son  criiin  na  glòire — gus  am  "  buadhaich"  thu.  Tha 
làn  aobhar  air  ar  fois  "  f  hàgail  fa  chomhair"  na  beatha 
ri  teachd.     Gabh  an  aire,  matà,  a  Chriosduidh,  ciamar 


an  Fhois  so  air  a  h-ullachadh.  l'ò 

a  dh-ìarras  tu  fois  air  talamh.  Gabh  an  aire  uach 
fhaighear  thu  ri  gearan  an  aghaidh  Dhè,  airson  do 
thrioblaid,  do  shaothair  'us  d'  easbhuidhean  's  an  f  heòil. 
Am  bheil  thu  air  do  sgìtheachadh  le  bochduinn,  le 
easlaint,  le  naimhdean  guineach  agus  càirdean  mi- 
chaoimhneil  ?  Fèumaidh  sin  a  bhi  an  so.  Am  bheil 
thu  sgìth  dhe  gràinealachd  nan  aimsir,  peacadh  luchd- 
aideachaidh,  'us  cruadhachadh  nan  aingidh  ?  Feumaidh 
sin  a  bhi,  gus  an  ruig  thu  d'  fhois.  Am  bheil  thu  sg^th 
dhe  do  pheacaidhean  agus  dhe  do  dhroch  cridhe  fèin  ? 
Tuilleadh  'us  tuilleadh  sgìos  dhuit.  Ach  fo'n  sgìos  'us 
fo'n  airtneal  so  uile,  am  bheil  thu  làn-toileach  a  dhol  a 
dh-ionnsuidh  Dhè,  d'  f  hois  ?  agus  do  chogadh,  do  r&s 
'us  d'obair  a  chrìochnachadh  ?  Mur  'eil,  dean  tuilleadh 
gearain  air  do  chridhe  fèin,  agus  fàs  na's  sgìthe  gus  am 
bi  an  fhois  so  na's  taitniche  leat. 

Cha  n-'eil  agam  ach  aon  nì  eile  ri  ràdh  ann  an 
co-dhùnadh  a'  chaibdeil  so ;  agus  is  è  so  è : — Tha 
sonas  agus  glòir  do-smuainichte — sonas  agus  glòir  nach 
gabh  tuigsinn — aig  anamaibh  nan  creidmheach,  eadhon 
fad  na  h-ùine  a  dh-fhàgar  ìad  dealaicht'  o'n  cuirp.  Ciod 
a's  soilleire  na  briathran  Phòil  air  a'  cheànn  so  ?  "  Tha 
sinn  a  ghnàth  deadh-mhisneachail,"  arsa  Pòl,  "  air 
dhuinn  fios  a  bhi  againn  am  feadh  a  ta  sinn  aig  an  tigh 
(no  air  chuairt)  anns  a'  choluinn  gu  bheil  sinn  air 
choigrich  (no  air  falbh)  o'n  Tighearn :  oir  a  ta  sinn  a 
gluasad  a  rèir  creidimh,  agus  cha'n  ànn  a  rèir  seallaidh. 
Tha  deadh  mhisneach  againn,  (tha  mì  ag  ràdh)  agus  bu 
ròghnuiche  leinn  gu  mòr  a  bhi  air  choigrich  (air  falbh) 
às  a'  choluinn,  agus  a  bhi  làthair  maille  ris  an  Tighearn." 
2  Cor.  5.  6-8.  No,  gabh  an  dearbhadh  so  eile  bho'n 
Abstol  naomh  : — "  Tha  mi  air  mo  theannachadh  eadar 
dhà  ni,  air  dhomh  a  bhi-togarrach  air  siubhal,  agus  a 
bhi  maille  ri  Criosd,  oir  is  e  so  a's  ro  fheàrr."  Philip. 
1.  23.  Mur  bitheadh  sùil  aig  Pòl  ri  Criosd  a  mheal- 
tuinn  gus  an  tig  an  aiseirigh,  carson  a  bha  è  "  air  a 
theannachadh,"  no  "  togarrach  air  siubhal  ?"  Nach  ann 
a  bhitheadh  è  duilich  "  siubhal"  air  a'  cheart  bhonn  sin 
fèin  ?  oir  am  feadh  a  bha  è  fathast  anns  an  f  heòil,  bha 
è  'mealtuinn  Chriosd  ann  an  tomhas.  Is  lan  shoilleir 
focail  Chriosd  fèin  air  an  labhairt  ris  a'  ghaduiche. 

G 

"  Bithidh  tu  maille  rium-sa  an  diugh  ann  am  pàrras." 
Luc.  23.  43.  Tha  Criosd  ag  ìnnseadh  dhuirin,  arist  gu 
soilleir,  ann  an  ccmh-samhlachd  an  duine  shaoibhir  agus 
Làsaruis,  gu'm  bheil  an  t-anam  a'  dol  bàll-dìreach  gu 
sonas,  no  gu  truaighe  an  dèigh  a  bhàis.  Luc.  16.  19-31. 
Ann  an  toirt  dearbhaidh  dhuinn  air  aiseirigh  nam  marbh, 
tha  Criosd  ag  ràdh  "  Cha'n  e  Dia,  Dia  nam  marbh,  ach 
nam  beò."  Air  an  aobhar  sin,  bha  anamanan  Abrahàim, 
Isaaic  agus  Iacoib  beò  maille  ri  Dia  aig  an  àm  a  labhair 
Criosd  na  briathran  sin.  Mata  22.  32.  Mur  faigheadh 
"  na  mairbh  bheannaichte,  a  gheibh  bàs  's  an  Tighearn," 
sonas  na's  àirde  na  fois  anns  an  uaigh,  bu  cho  sona 
brùid,  no  clach  riuth-san.  Taisb.  14.  13.  Cha  bu 
bheannachd  ach  mallachd  an  cor.  Nach  è  'bhi  beò 
tròcair  bu  mhò  dhoibh,  a'  deanamh  seirbhis  do  Dhia  'us 
maith  do  dhaoinibh — a'  mealtuinn  shòlas  na  beatha  so, 
co-chomunn  nan  naomh,  chomhf  hurtachd  nan  òrduigh- 
ean  agus  mòran  do  Chriosd — na  'bhi  a'  grodadh  anns 
an  uaigh.  Ach  tha  àrd  shonas  a'  feitheamh  air  na 
Biaoimh  an  d&gh  am  bàis  :  mur  bitheadh,  ciamar  eile  a 
theirear  "  Tha  sibh  air  teachd  gu  spioradaibh  nam  fìrean 
air  an  deanamh  foirfe."  Eabh.  12.  22,  23. 

Is  cìnnteach,  bithidh  corp  an  fhìrein,  cho  maith  ri 
'spiorad,  air  a  dheanamh  foirfe  aig  an  aiseirigh.  Nach 
'eil  an  Sgriobtuir  ag ìnnseadh  dhuinn  gu'm  bheilEnoch 
agus  Elias  air  an  togail  suas  cheana  gu  glòir  ?  Agus  an 
abair  sinn  nach  'eil  ach  ìadsan  amhàin  a'  sealbhachadh 
na  glòire  sin  ?  Nach  f  haca  Peadar,  Sdumas  agus  Eòin, 
Maois  maille  ri  Criosd  air  a'  bhèinn  ?  Ach,  deir  an 
Sgriobtuir,  bhàsaich  Maois.  Is  cìnnteach  nach  mealladh 
Criosd  ìad  le  Maois  'f  heuchainn  doibh,  mur  faigheadh  è 
seilbh  air  glòir  gus  an  tig  an  aiseirigh.  Agus  nach 
dearbhadh  focail  Stephein  cho  làidir  's  is  urrainnear 
ìarraidh,  "  A  Thigearn  Iosa  glac  mo  spiorad."  Gnìomh. 
7.  59.  Is  cinnteach,  mà  ghlacas  an  Tighearn  an  Spiorad, 
nach  'eil  è  'n  a  chadal,  no  marbh,  no  air  a  chur  gu  neo- 
ni,  ach  maille  ri  Criosd  far  am  bheil  è,  agus  a'  faicinn 
a  ghlòire.  Gheibhear  an  dearbhadh  cèudna  ann  am 
briathraibh  an  duine  ghlic,  ('  Pillidh  an  spiorad  chum 
Dhè,  a  thug  uaith  e.  Ecles.  12.  7.  Mur  ruigear  glòir 
^us  an  tig  an  aiseirigh,  ciamar  a  theirear  '  gu'm  bheil 

a'  bheatha  mhaireannach  againn, — gur  è  eòlas  air  Dia  a' 
bheatha  mhaireannach, — gu'm  bheil  a'  bheatha  mhair- 
eannach  aig  an  neach  a  tha  'creidsinn  anns  a'  Mhac. 
agus  gu'm  bheil  rìoghachd  Dhè  's  an  taobh  astigh 
dhinn  ?'  Cha  bu  bheatha  mhaireannach  a  bhi  dealaichte 
bho  Chriosd  agus  o  ghlòir,  gus  an  tig  an  aiseirigh. 
Nach  'eileas  ag  ìnnseadh  dhuinn  gu'm  bheil  bailtean 
Shodoim  agus  Ghomòrrah  (sluagh  nam  bailtean  sin)  anis 
"  a'  fulang  dìoghaltais  teine  shìorruidh,  (Iudas  7.)  Agus 
mar  tha  na  h-aingidh  cheana  mar  sin  a'  fulang  ann  an 
teine  sìorruidh,  is  cìnnteach,  tha  anamanan  na  fìrean 
beò  ann  an  sonas  sìorruidh.  'Nuair  a  f  huair  Eòin  an 
sealladh  glòrmhor  "  bha  è"  iomadh  uair  "  's  an  spiorad," 
agus  "  aingeal  'g  a  thoirt  leis  anns  an  spiorad."  'Nuair 
"a  thogadh  Pòl  chum  an  treas  nèamh,  cha  b'  fhios  dà 
an  anns  a'  choluinn,  no  às  a'  choluinn."  Tha  sin  a' 
cìallachadh  gu'm  bheil  spioradan  comasach  air  nithe 
glòrmhor  mar  sin  'f  haicinn,  a  dh-easbhuidh  nan  corp 
'g  an  cuideachadh.  Nach  'eil  sin  air  a  chìallachadh 
arìst  le  briathraibh  Eòin  ag  ràdh  "  Chunnaic  mi  fo'n 
altair,  anama  na  muinntir  a  mharbhadh  airson  focail 
Dè?"  Taisb.  6.  9.  Tha  Criosd  ag  ràdh  "  Na  biodh 
eagal  na  muinntir  sin  oirbh  a  mharbhas  an  corp,  ach 
aig  nach  'eil  comas  an  t-anam  a  mharbhadh,"  a'  cìall- 
achadh  gu  soilleir  gu'm  bi  an  t-anam  beò  an  dèigh  dhà 
bhi  air  a  dhealachadh  o'n  chorp,  ma's  ann  le  ainneart 
dhaoine,  no  le  bàs  nàdurrach.  Bha  anam  Chriosd  beò 
'nuair  a  bha  a  chorp  marbh  air  a'  chrànn,  agus  mar  sin, 
bithidh  na  h-anamanan  againn-ne  beò  mar-an-cèudna. 
Tha  so  soilleir  o  ghealladh  Chriosd  do'n  ghaduiche, 
"Bithidh  tu  maille  rium-sa  an  diugh  ann  am  pàrras." 
Agus  arìst  o  ghuth  Chriosd  air  a'  chrànn,  "  Athair,  a 
ta  mi  'tìomnadh  mo  spioraid  a'd'  làmhaibh-sa."  Bha 
spioradan  na  muinntir  sin,  "  a  bha  eas-ùmhal  ri  lmn 
Noah,  ann  am  prìosan,"  is  è  sin,  beò  agus  a'  fulang ;  is 
cìnnteach  matà,  gu'm  bi  spioradan  nam  fìrean  beò  an 
dèigh  dhoibh  dealachadh  ri  'n  cuirp,  agus  a'  mealtuinn 
làn  shonais.  1  Pead.  3.  19.  20.  Uime  sin,  matà,  cho 
luath  's  a  dh-f  hàgas  anamanan  f  ìrinneach  prìosan  na 
feòla,  lèidichidh  ainglean  \ad,  is  è  Criosd  agus  uile  spior- 
adan   foirfichte   nam   f  ìrean   a's  companaich   dhoibh ; 


76  Truaiyhe  na  Muinntir  sin 

nèamh  an  àit-còmhnuidh  ;  agus  Dia  an  sonas.  'Nuair 
a  thig  gairm  a'  bhàis,  faodaidh  ìad  sin  a  ràdh,  le  dàn- 
achd  agus  tre  chreidimh  maille  ri  Stephen  naomh,  "  A 
Thighearn  Iosa,  glac  mo  spiorad,  'g  a  thiomnadh,  mar 
a  rinn  Criosd,  do  làmhan  an  Athar  !" 


Caibdexl  Y. 

Truaighe  na  Muinntir  sin  a  chailleas  Fois  nan  Naomh. 

Ma  tha  thus',  a  lèughadair,  aineolach  air  Criosd  agus 
air  nàdur  'us  beatha  dhiadhaidh  a  shluaigh  a  chaidh 
ainmeachadh  roimh  so,  agus  ma  bhitheas  tu  beò  's  ma 
gheibh  thu  bàs  anns  an  staid  sin,  ceadaich  dhomh  ìnn- 
seadh  dhuit  nach  ruig  thu  gu  bràth  air  aoibhneas  nèimh, 
agus  nach  blais  thu  idir  air  fois  shìorruidh  nan  naomh. 
T heir  mì  riut,  matà,  mar  thuirt  Ehud  ri  Eglon,  "  Tha 
teachdaireachd  agam  o  Dhia  ad'  ionnsuidh."  Breith.  3. 
20.  Agus  cho  cìnnteach  's  a  tha  focal  Dhia  f  ìor,  cha 
n-fhaic  thu  gnùis  Dhè  gu  bràth  le  sòlas.  Tha  è  air 
àithneadh  dhomh  a'  bhìnn  so  a  thoirt  amach  ort.  Gabh 
i  mar  is  àill  leat.  Teich  uaipe  ma's  urrainn  thu.  Tha 
rlos  agam  gu'm  faod  thu  teicheadh  le  ùmhlachd  a  thoirt 
gu  toileach  do  Chriosd  a  tha  toileach  d'  aideachadh  mar 
aon  de  'shluagh,  agus  cuid  a  thoirt  duit  ann  an  oigh- 
reachd  nan  naomh.  Ma  bheir  mo  "  theachdaireachd" 
a  dh-ionnsuidh  an  t-sonais  sin  thu,  cha  bhi  idir  fearg 
òrm,  mar  bha  air  Iònah,  nach  'eil  corruich  Dhè  air  a 
dòrtadh  amach  gu  do  sgrios.  Is  ann  a  bheannaicheas 
mì  an  là  sin  air  an  d'rinneadh  mì  am'  theachdair  cho 
fèumail  dhuit-sa.  Ach  ma  chaitheas  tu  do  bheatha  anr 
an  staid  neo-ìompaichte,  cho  cìnnteach  's  a  tha  an 
ìarmailt  os  do  cheànn,  agus  an  talamh  fo  do  chasaibh, 
glaisear  amach  thu  bho  fhois  nan  naomh,  agus  gheibh 
thu  do  chuibhrionn  anns  an  teine  shìorruidh.  Ach 
thar  leam  gu'n  èirich  thu  òrm  anis,  ag  ràdh  u  Cuin  a 
dh'fheuch  Dia  leabhar  na  beatha  dhuit-sa,  agus  a 
dh'innis  è  dhuit  cò  a  bhitheas  agus  cò  nach  bi  air  a 
theàrnadh."     Stad  beag  ort.     Cha  n-'eil  mì  'iabhairt 

riut-sa  air  d'  ainm.  Cha  n-'eil  mì  ach  amhàm  a'  labh- 
airt  air  sluagh  neo-ìompaichte  co-air-bith  ìad ,  agus 
ort-sa  ma's  aon  diubh  sin  thu  ;  's  ag  ìnnseadh  na  fìrinn 
doibh.  Ni  mò  tha  mì  'gabhail  orm-fèin  a  ràdh  cò  a  r\ 
aithreachas,  agus  cò  nach  dean ;  no  idir  a  ràdh  nach 
dean  thus'  aithreachas  gu  bràth.  B'f  hekrr  leam  gu  mc»* 
ìnnseadh  dhuit  ciamar  a  dh-fhaodas  tu-fèin  a  bhi  sona, 
mur  càill  thu  sonas  le  dàil  a  chur  anns  a'  chhis.  B'f  heàrr 
leam  do  thàladh  gu  comhahT  a  ghabhail  mu'm  bi  è  ro 
anmoch,  na  idir  a  rkdh  riut  nach  'eil  dòchas  gu'm  pìlj 
thu  dh-ionnsuidh  Dhè,  le  aithreachas.  Ach  mur  'eii 
cor  d'anam'  a'  freagairt  do'n  iomradh  a  chuala  ta  air 
pobull  Dhia  anns  an  Leabhar  so,  is  cinnteach  nach  ceist 
chruaidh  leat  'f  haighneachd  dhìot,  am  bi  thu  air  do 
theàrnadh  ?  Cha  ruigear  a  leas  a  dhol  suas  gu  nèamh  a 
dh-ìarraidh  fios  cò  nach  bi  'us  cò  a  bhitheas  air  a  theàr- 
nadh.  Gabh  focail  so  Dhè  a  tha  ag  ìnnseadh  so  gu  dìr- 
each,  soilleir  : — "  às  èugmhais  naomhachd  cha  n-f  haic 
neach  air-bith  an  Tighearn."  "  ladsan  a  tha  glan  'n  an 
cridhe  chì  ìad  Dia."  "  Mur  beirear  duine  a  r\st  cha  'n 
f haod  e  dhol  a  stigh  do  rìoghachd  DhèV'  Cha  ruigear  a 
leas  a  dhol  suas  gu  nèamh  a  dh-ìarraidh  fios  o  Chriosd 
air  an  nì  sin  a  dh'innis  e-fèin  agus  na  h- Abstoil  air  an  tal- 
amh,  agus  a  dh'fhàgìad  sgrìobht'  aig  an  t-saoghal  uile. 
Agus  ged  nach  aithne  dhomh-sa  smuaintean  do  chridhe, 
agus  nach  urrainn  mì  an  lorg  sin  cor  d'  anam'  ìnnseadh, 
gidheadh  ma  bhitheas  tu-fèin  toileach,  dìchiollach,  faod- 
aidh  tu  fios  'f  haotuinn  co  dhiubh  is  oighre  air  nèamh 
thu,  no  nach  eadh. 

Is  è  bu  mhìann  leam  gu  h-àraid,  ma  tha  thusa  fathast 
truagh,  gu'n  tuigeadh  tu  do  chor,  agus  gu'n  "  teicheadh 
tu  airson  do  bheatha."  Ach  cionnus  a  thèid  thu  às,  ma 
ni  thu  dìmeas  air  Criosd  agus  air  slàinte  ?'  Ma  ni,  tha 
è  cho  do-dheante  dhuit  a  bhi  air  do  theàrnadh  's  a  tha 
è  do  na  deamhnaibh  fèin.  Tha  sin  air  'ìnnseadh  mu  do 
leithid,  gu  soilleir  le  Dia  anns  an  Sgriobtuir.  Faic  anis 
do  chor  truagh.  Shaoilinn  gu'n  dean  sealladh  dheth, 
do  lìonadh  le  iongantas  'us  uamhas.  "  'Nuair  a  chun- 
naic"  Belsasar  "  meòir  làimhe  duine  a'  sgriobhadh  air 
a'  bhalla,  chaochail  a  ghnùis  agus  rinn  a  smuaintean  a 
bhuaireadh,  air  chor  as  gu'n  robh  uilt  a  leasraidh  air 

am  fuasgladh  agus  bhuail  a  ghlùinean  an  aghaidh  a 
chèile."  Dan.  5.  5,  6.  Agus  nach  'eil  crith-eagal  ort-sa 
'us  làmh  Dhia  fèin  air  a  sìneadh  amach  a  d'  aghaidh,  agus 
a  ghuth  air  feadh  nan  Sgriobtuir  a'  bagairt  do  ghearradh 
amach  o  rìoghachd  na  ghlòire  sìorruidh  ?  O'ii  is  è  mo 
mhìann  guìi  gabhadh  tu  so  gu  cridhe,  nochdaidh  mì 
dhuit  nàdur  'us  an-tromachadh  do  chàll,  mur  ruig  thu 
nèamh. 

I.  Ann  an  càll  nèimh, — caillidh  na  h-aingidh  iomlan- 
achd  phearsantail  nan  naomh, — Caillidh  ìad  Dia  fèin 
agus  gach  gràdh  taitneach  dhà, — agus  caillidh  ìad 
co-chomunn  nan  aingeal  agus  nan  naomh. 

1.  Caillidh  na  h-aingidh  thruagh  an  iomlanachd 
ghlòrmhor  sin  a  bhios.anamanan  agus  cuirp  nan  naomh 
a'  mealltuinn  gu  bràth  air  nèamh.  Caillidh  ìad  an  sàr 
dhealradh  cuirp  sin  a's  àillidh  na  gnùis  na  grèine  aig 
àrd  mheadhon-là.  Ged  thogar  cuirp  nan  aingidh  na's 
spioradaile  na  bha  \ad  air  talamh,  cha  dean  sin  dhoibh 
ach  dòruinn  na's  geòire.  B'fheàrr  leo  an  sin  gach  ball 
a  bhi  marbh ;  an  corp  uile  a  bhi  mar  chairbh  ghrod  anns 
an  duslach,  gun  chomas  pìan  f  haireachadh  idir.  Caill- 
idh  ìad  an  iomlanachd  bhèusach  sin  a  gheibhear  aig  an 
t-sluagh  bheannaichte.  Caillidh  ìad  gach  deadh  thog- 
radh  ìnntinn,  gach  aomadh  suilbhir  a  dh-ionnsuidh  Dhè, 
agus  làn  ionracas  'n  an  uile  dheanadasaibh.  An  àit 
sin,  is  è  'bhitheas  aca  an  toil  choirbte  sin,  am  fuath 
raòr  sin  do  mhaith,  an  gràdh  dìan  sin  do'n  olc,  agus  a' 
uhoil-ìnntinn  sin  a  bha  aca  air  talamh.  Cha  n-'eil 
teagamh  nach  bi  an  tuigse  nis  air  a  fosgladh  suas  gu 
mòr ;  oir  sguiridh  gach  obair  mheallaidh  anis,  agus  chì 
sad,  air  an  cosd,  mealltaireachd  an  amaideis.  Ach  tha 
:us  bithidh  an  droch  gnè  cho  olc  's  a  bha  ì  riamh.  Bu 
mhìann  leo  peacachadh  fathast  na'm  urrainn  ìad,  na'm 
faigheadh  ìad  fàth  chomas.  Bithidh  eadar-dhealachadh 
na's  mò  eadar  na  bèistean  truagh  sin,  agus  na  Criosd- 
uidhean  glòraichte,  na  tha  eadar  an  losgunn  snàigeach 
air  an  làir,  agus  a'  ghrìan  anns  na  spduraibh.  Cha  robh 
àn  duine  saoibhir  idir  air  'àrdachadh  cho  mòr  le  purpur, 
eudach  grìnn  agus  biadh  soghail,  'nuair  a  bha  Lksarus 
aìr  a  shìneadh  làn  chr^uchd  aig  a  dhorus. 

2.  Caillidh  na  h-aingidh  gach  dàimh  'us  co-chomunn 

sòlasach  ri  Dia.  O'n  "  nach  bu  taitneach  leo  eòlas  De 
a  chumail,"  ach  ag  ràdh  ris,  "  Imich  uainn  :  oir  cha'n 
àill  leinn  eòlas  do  shlighean,"  is  gràineil  le  Dia  ìadsan 
"  a  chumail"  'n  a  theaghlach.  Cha  leig  è  'stigh  gu  bràth 
ìad  do  oighreachd  nan  naomh.  Cha  cheadaich  è  idir 
dhoibh  seasamh  'n  a  làthair,  ach  "  aidichidh  è  dhoibh, 
cha  b'aithne  dhomh  riamh  sibh ;  imichibh  uam,  a 
luchd-deanamh  na  h-èucorach."  Ach  tagraidh  ìad  gu 
dàna  nis  còir  air  Criosd  agus  air  nèamh,  mar  gu'm  bu 
naoimh  chreideach,  threibh-dhireach  ìad.  Their  am 
mìonnadair,  am  misgeadair,  an  strìopadair  's  an  spìocair, 
"  Nach  è  Dia  m'  Athair-sa,  cho  maith  'us  d'  Athair-sa  ?" 
Ach  an  uair  a  chuireas  Criosd  sgaradh  eadar  a  shluagh 
fèin  agus  a  naimhdean,  eaclar  a  chàirdean  dìleas  agus  na 
sodalaich  mhealltach  ud,  ciod  an  sin,  a  thig  dhe'n  tagair 
dhànadais  so  ?  Chììad  nach  è  Dia  an  Athair,  do  bhrìgh 
nach  b'  àill  leo-san  a  bhi  'n  an  cloinn  dà-san.  Cha  b'  àill 
leo  spiorad  Dhia  còmhnuidh  a  ghabhail  ànnta  ;  air  an 
aobhar  sin,  cha  chòmhnuich  na  h-aingidh  ann  an  àros  Dè. 
Is  ìadsan  amhàin  a  ghluaiseas  maille  ri  Dia  air  thalamh, 
a  bhitheas  beò,  sona  maille  ris  air  nèamh.  0  is  beag  is 
aithne  do'n  anam  aig  nach  'eil  flos  air  call  an  anama  sin 
a  chailleas  a  chòir  air  glòir  Dhia  !  Nach  bu  tòll  dubh, 
dorch  an  talamh  so  na'n  cailleadh  è  solus  na  grèine ! 
Nach  blìanach  ghràineil  an  corp  'nuair  a  chailleas  è  an 
t-anam  !  Ach  is  neo-ni  na  nithe  sin  uile  ann  an  coimeas 
ri  call  Dhè.  Mar  is  è  mealtuinn  Dhia  nèamh  nan  naomh, 
is  è  càll  Dhia,  ifrinn  nan  daoine  mi-dhiadhaidh.  Agus 
mar  is  è  mealtuinn  Dhia,  mealtuinn  nan  uile  nithe,  is  è 
call  Dhia  càll  nan  uile  nithe. 

3.  Fòs  caillidh  na  h-aingidh  gach  togradh  gaolach 
taitneach  a  dh-ionnsuidh  Dhe\  Caillidh  ìad  sàr  eòlas 
air ;  sealladh  aoibhneach  air  a  ghnùis  ghlòrmhoir ;  an 
taitneas  do-labhairt  sin  a  gheibhear  'n  a  ghràdhachadh  ; 
mothachadh  air  a  ghràdh  neoTchrìochnach  dhuinn-ne ; 
sìor  aoibhneas  nan  naomh,  agus  na  h-aimhnichean  sòlais 
leis  am  bheil  è  'g  an  rìarachadh.  Am  beag  na  nithe 
sin  a  chàll  uile  ?  Cha  n-'eil  obair  rìgh,  ann  an  rìaghladh  a 
rìoghachd,  cho  àrd  seach  obair  na  tràill'  a's  suaraiche,  's 
a  tha  an  obair  nèamhaidh  so  seach  obair  rìgh  thalmhaidh. 
Bheir  Dia  do  dhaoinibh  obair  freagarrach  ri  'n  nàdur. 

A  pheacaich  thruaigh,  cha  robh  do  chridhe  riamh 
suidhichte  air  Dia  ri  do  bheò  ;  cha  robh  è  riamh  air  a 
bhlàthachadh  le  gràdh  Dhia ;  cha  robh  fadachd  riamh 
air  an  de*igh  Dhia ;  cha  robh  tlachd  agad  labhairt,  no 
cluinntinn  mu  Dhia  ;  b'f  heàrr  leat  fantuinn  gu  brath  air 
an  talamh,  na'm  b'urrainn  thu,  na  cuid  a  ghabhail  ann 
am  bìnn  mholadh  glòrmhor  Dhia.  An  ceart,  matà,  gu'm 
faigheadh  tasa,  no  do  leithid,  àit  maille  ris  an  luchd- 
ciùil  nèamhaidh  ?     Cha  ghabh  è  deanamh  idir,  idir. 

4.  Caillidh  an  sluagh  mi-dhiadhaidh  cuideachd 
bheannaichte  nan  aingeal  agus  nan  naomh  glòraichte. 
An  àit  a  bhi  'n  an  còmpanaich  do  na  spioradaibh  sin, 
agus  air  an  àireamh  maille  ris  na  rìghribh  aoibhneach 
sin,  is  ann  a  bhitheasìadsan  ann  an  cuideachd  ghargna 
h-ifrinn  maille  ri  companaich  dhrèineach,  ghràineil. 
Chab'è  'bhi  'deanamh  tàir  air  na  naoimh,  'g  an  càineadh, 
'g  am  fuathachadh,  agus  a1  deanamh  gàire-fanaid  riutha 
'n  an  trioblaidibh,  an  cèum  gu  ruigheachd  air  sonas.  Ach 
anis,  a  pheacaich,  tha  thu  air  do  dhùnadh  amach  às  a' 
chuideachd  sin  o'n  dVinn  thusa  thu-fèin  a  dhùnadh 
amach  air  tùs,  agus  tha  thu  dealaichte  bho'n  t-sluagli 
sin  de  nach  b'àill  leat  cuideachd  a  dheanamh.  Cha  n- 
f  huiligeadh  tu  ìad  ann  do  thigh,  ann  do  bhaile,  no,  ach 
gànn,  's  an  rìoghachd.  Theireadh  tu,  mar  thuirt  Ahaì) 
mu  Eliah,  gu'm  bu  luchd-buairidh  's  an  tir  ìad  ;  agus 
mar  chaidh  a  ràdh  an  aghaidh  nan  Abstol,  gu'n  robh 
ìad  "  a'  cur  an  t-saoghail  bun  os  ceànn."  Ma  thachair 
aimhreit  sam-bith,  bu  luath  a  choiricheadh  tu  ìadsan 
airson  sin.  'Nuair  a  ghairm  am  bàs  ìad,  no  'bha  ìad 
air  am  fògradh  às  an  tìr,  bu  mhaith  leat  air  falbh  ìad. 
Bu  shàrachadh  dhuit  ìad  a  bhi  gu  dìleas  a'  cronachadh 
do  pheacaidh.  Bu  draghail  an  còmhradh  naomh  le  do 
choguis,  'us  fios  agad  gu'n  robh  ìad  fad  air  thoiseach  ort- 
fèin.  B'an-shocaìr  leat  an  guth  a  chluinntinn  ri  ùrnuigh, 
no  moladh  an  àit  air-bith.  An  iongantach,  matà,  thu 
'bhi  dealaichte  uatha  an  dèigh  sin  ?  Is  fagus  an  là  air 
nach  cuirlad  dragh  ort  ni's  mò.  '  Bithidh  doimhne  mhòr 
air  a  cur  eadarìadsan  agus  thusa'.  Lùc.  16.  26.  'An 
àm  do  na  naoimh  a  bhi  air  an  sàrachadh  le  fanaid,  le 
uireasbhuidh,  le  trioblaid,  le  cràdh  agus,  ann  an  tomhas, 
le  neo-iomlanachd  an  nàduir  fèin  anns  a'  bheatha  so,  is 

è  teisteanas  an  Spioraid  Naoimh  mu'n  timchioll,  "  nach 
b'airidh  an  saoghal  orra."  Eabh.  11.  36-38.  Agus 
mar  "  b'airidh  an  saoghal"  air  an  cuideachd  air  talarnh, 
is  cìnnteach  nach  airidh  è  air  an  cuideachd  ann  an  glòir 
air  nèamh. 

II.  Ach  tha  fios  agam  gu'm  bi  mòran  ullamh  gu  ràdh, 
gu'n  gabhadh  seachnadh  dhoibh  air  na  nithibh  àrda  sin 
anns  an  t-saoghal  so,  agus  carson  nach  gabhadh  ìad 
seachnadh  anns  an  t-saoghal  ri  teachd  ?  Ach  a  chum  a 
thuigsinn  gu'm  bi  call  nèimh  ro  ghoirt  doibh,  thugadh 
ìad  sin  fainear  na  nithe  so : — Bithidh  an  tuigse  air  a 
soilleireachadh  chum  fios  a  thoirt  doibh  air  an  càll, — 
Bithidh  ìad  comasach  air  an  càll  a  làn-bhreithneachadh, 
— Labhraidh  an  coguisean  fèin  na's  geòire  riutha  air  an 
càll, — Cha  bhi  an  aignidhean  cadalach  na's  fhaide, — 
agus  cha  mheàll  an  cuimhne  ìad. 

1.  Air  an  là  sin  bithihh  tuigse  nan  daoine  mì-dhiadh- 
aidh  air  a  soilleireachadh  a  chum  luach  na  chàill  ìad  a 
leigeil  ris  doibh.  An  diugh,  cha  n-'eil  an  call  so  a'  cur 
bròin  sam-bith  orra,  do  bhrìgh  nach  do  ghabh  \ad  eòlas 
riamh  air  òirdhearcas  Dhe,  ni  mò  tha  guth  aca  air  càll 
na  h-oibre  agus  na  cuideachd  naoimh,  do  bhrìgh  nach 
b'aithne  dhoibh  riamh  an  luach.  Am  fear  a  chailleas 
sèud  nach  mò  leis  na  clachag  chumanta,  is  beag  a 
chùram  air  a  shon,  gus  am  faic  è  mòr  luach  an  àilleagain 
a  chàill  è  :  agus  an  sin  ni  è  caoidh  air  a  shon.  Their 
è,  "  Och  is  mis'  a  chàill  an  nì  luachmhor !"  Ach  cha 
bhi  tuigse  an  t-sluaigh  mhallaichte  air  a  naomhachadh 
idir,  geda  bhitheas  ì  air  a  fosgladh  suas  gus  am  mìle  mear- 
achd  'fhaicinn.  Saoilidh  ìad  an  diugh  gur  feàrr  onoir, 
saoibhreas,  taitneas,  slàint  'us  beath'  an  t-saoghail  so, 
na  nithe  glòrmhor  an  t-saoghail  ri  teachd.  Ach  an  uair 
a  bhitheas  ìad  truagh  an  dèigh  do  na  nithe  sin  am 
fàgail,  agus  a  clrì  ìad  gu  soilleir  gur  fìor  na  nithe  de 
nach  b'àillleo  sùim  a  ghabhail,  atharraichear  am  beachd. 
Cha  chreideadh  ìad  gu'm  bàth  an  t-uisg,  gus  an  robh 
ìad  ann  am  builsgean  na  fairge ;  no  gu'n  loisg  an  teine, 
gus  an  robh  ìad  air  tuiteam  ànn.  Ach  creididh  ìad  gu 
grad,  'nuair  a  dh-fhairicheas  ìad.  Chì  ìad,  tre  làn 
fhiosrachadh,  gur  breugach  a'  bhoil-ìnntinn  sin  a  thug 
orra  tàir  a  dheanamh  air  Dia,  tàir  air  aoradh  Dhia  a<ms 

tàir  air  pobull  Dhia.  Meudaichear  an  eòlas  chum  am 
bròn  a  mheudachadh.  Na  truaghanan  bochd  !  bu  shona 
dhoibh  fo  choimeas,  na'n  robh  an  tuigse  air  a  gearradh 
uatha  gu  lèir,  'us  ìad  air  am  fàgail  cho  aineolach  ri  ama- 
dan  no  brùid.  Bu  laghaid  am  buaireadh,  mur  b'aithne 
dhoibh  na's  mò  ann  an  ifrinn,  na  b'aithne  dhoibh  air 
talamh.  Bu  shona  leo  gun  fhios  a  bhi  aca  idir  gu'm 
bheil  a  leithid  a  dh-àit  ri  nèamh  ann !  An  diugh 
dh-fhaodadh  ìad,  na'm  b'àill  leo,  eòlas  'fhaotuinn  a 
bheireadh  gu  fois  nèimh  ìad,  ach  o'n  nach  gabh  ìad  an 
t-eòlas  sin  tre  disdeachd,  no  lè'ughadh,  gabhaidh  ìad 
fathast  àill  air  naill,  eòlas  a  bhitheas  'n  a  chonnadh  do'n 
teine  leis  am  bi  ìad  air  an  losgadh.  Tha  ìad  an  diugh 
ann  an  cadal  marbh,  a'  bruadair  gur  ìad-fèin  sluagh  a's 
sona  's  an  t-saoghal ;  ach  0  !  mar  dh-atharraichear  am 
barail  ann  an  tiota,  'nuair  a  dhùisgeas  am  bàs  ìad,  agus 
a  chì  ìad  an  sin  an  cor  truagh  le  nàire  l 

2.  Meudaiehear  an  tuigse  's  an  comas  breithneachaidh 
gu  mòr, — a  thuigsinn  ciod  è  luach  na  glòire  sin  a  chaill 
ìad.  Tuigidh  ìad  anis  gu  soilleir,  searbh,  ciod  è  sin 
corruich  Dhia,  boil-ghoraich  a'  pheacaidh,  dòruinn  nam 
peacach.  Tuigidh  ìad  anis  cia  cruaidh,  cia  gèur,  cia 
goirt,  cràiteach  truaighean  na  h-ifrinn,  seach  na  chualas 
riamh  mu'n  timchioll  air  talamh.  Faic  ciontach  a' 
gluasad  gu  sgàlan  na  croiche,  gu  bhi  air  a  ghrad-chroch- 
adh,  0  cia  teànn,  làidir,  gèur  mhothachadh  an  duine  sin 
anis  air  luach  a  bheatha,  seach  am  mothachadh  a 
b'àbhaist  a  bhi  aige,  'nuair  a  bha  è  mach  à*  cunnart  a' 
bhàis  !  Ach  is  mò  gu  mòr  na  sin  geur  bhreithneachadh 
nan  aingidh  mhallaichte  air  an  call,  'nuair  a  chì  sìad  ìad- 
fièn  air  an  glasadh  amach  gu  bràth  o  shonas  sìorruidh. 
Mar  chumas  soitheach  mòr  na's  mò  na  slige,  is  amhuil 
a  ghabhas  tuigse  mheudaichte  nan  aingidh,  tuilleadh 
fios  air  an  càll,  gus  an  dòruinn  a  neartachadh,  's  a 
theannachadh,  seach  an  tuigse  bheag  a  bha  aca  's  a' 
bheatha  so. 

3.  Agus  buailidh  an  coguis  orra  nis  na's  treise  na  rinn 
ì  riamh.  Labhraidh  ì  ruitha  cho  dìreach,  cruaidh  ri 
guth  tàirneanaich  'us  dealanaich,  ni  a  mheudaicheas  an 
ddruinn  gu  h-anabarrach.  Their  gach  aon  diubh  nis, 
' '  Och  'us  och !  ?o  mo  chall !  mo  thruaighe  shìorruidh 

nach  gabh  leigheas  !  Is  è  easbhuidh  an  f  he'in  achmhas- 
ain  so  is  àrd  aobhar  do'm  mì-chhram  anns  a'  bheatha 
so.  Is  gànn  a  chreideas  ìad  an  diugh  gu'm  bheil  truaighe 
cho  mòr  ànn  idir;  agus  is  dorra  na  sin  a  thoirt  orra 
'chreidsinn  gu'm  bheil  ìad-fèin  a'  ruith  a  dh-ionnsuidh 
na  truaighe  so.  Is  beag  aca  gach  searmoin,  bagairt  'Us 
rabhadh.  Chaghabhìad  comhairle  bho  aon  de  mhinis- 
tearan  Chriosd,  a  dh-ìnnseas  dhoibh  gu  soilleir,  dìleas 
gu'm  bheil  ìad  ann  an  cunnart.  Labhradh  è  riutha  air 
a'  ghlòir  sin  a  chailleas  ìad,  agus  air  an  truaighe  "s  an 
dòruinn  fo'm  bi  ìad  a'  fulang.  ach  cha  ghabhìad  rabhadh, 
cha  chreid  ìad  gu'm  bheil  ìad  ciontach.  Is  ann  a 
shaoileas  ìad  gur  peacaich  uamhasach,  àraìd  eile,  agus 
cha  n-\adsan  idir,  a  tha  am  fear-teagaisg  a'  ciallachadh. 
Cha  n-'eil  ni  sam-bith  eile  's  an  t-saoghal  a's  dorra  na 
crèutair  aingidh  a  thoirt  gu  thuigsinn  gu'm  bheil  è  ain- 
gidh,  olc,  no  'f  haicinn  gu'm  bheil  è  fo  dhìteadh  'us  fo 
chorruich  Dhia.  Faodaidh  daoine  mi-dhiadhaidh  a  ta 
'n  an  coigrich  do'n  ùr-bhreith,  agus  aig  am  bheil  fuath 
do  naomhachd,  làn  f  hios  a  bhi  aca  gu'm  bheilìad  fathast 
ann  an  staid  chàillte,  ach  an  àit  sin  a  chreidsinn,  is  ànn 
a  gheibhear  ìad  a'  smuaineachadh  gu'm  faic  ìad  Dia, 
gu'm  bi  ìad  air  an  teàrnadh,  agus  gu'm  bheil  ìad  cho 
maith  'us  cho  naomh  ri  aon  air-bith  de  na  naoimh.  Nach 
ainmig  a  chluinnear  aon  diubh  ag  èigheachd  amach  an 
dèigh  a  chor  truagh  a  rùsgadh  gu  soilleir,  a  Is  mis'  an 
duine,"  no  idir  ag  aideachadh,  ma  bhàsaicheas  \ad  anns 
a'  chor  sin,  gu'm  bi  ìad  càillte  gu  sìorruidh.  Ach  cho 
luath  's  a  ghrad-thilgear  sìos  ìad  gu  tìr  an  dorchadais, 
far  am  bi  ìad  air  an  lèireadh  fo  gharbh  theas  nan  lasair 
dearg,  'us  fuadaichte  air  falbh  gu  bràth  o  làthair  Dhia  ; 
an  sin,  creididhìad  gu  h-ealamh  gu'm  bheilìad  fo  thròm 
chorruich  Dhia  :  an  sin,  rànaidh,  bèucaidh,  bùiridh  ìad 
amach,  a'  rag-aideachadh  mar  so,  "  Och  mo  thruaigh 
mì  !  Mìle  mallachd  air  mo  ghòraich  !  Mo  ehreach  !  Mo 
lèir-chreach  !    Och,  och  mo  chàll  gun  leigheas!'7 

4.  Agus  an  sin,  bithidh  an  aignidhean  na's  glòire  na 
bha  ìad  riamh.  Cha  bhi  aon  diubh  cadalach,  neo-thuig- 
seach  na's  fhaide.  In  diugh,  is  beag  aig  a'  chridhe 
chruaidh  cluinntinn  mu  nèamh,  no  ifrinn.  Ged  nochdas 
sinn  glòir  'us  truaighe  shìorruidh  do  dhaoine,  gheibhear 

ìad  mar  dhaoine  marbh.  Tha  ar  focail  dhoibh  mar 
chlachan  a  thilgear  air  balla  cruaidh,  teànn,  a'  tuiteam 
air  an  ais  arìst  'n  ar  n-aghaidh.  Labhair  riutha  air 
nithibh  uamhasach,  ach  fathast  gheibhear  rag-mharbh 
ìad.  Eànnsaich  an  lot,  ach  cha  n-f  hairich  ìad  do  làrah. 
Labhair  riutha  gu  drùighteach,  ach  fathast  gheibhear 
ìadsan  mar  ilbhinn.  Is  luaithe  'chlisgeas  an  talamh  trom 
naìadsan.  Ach  an  uair  a  dhùisgear  suas  na  h-anamanan 
marbh  sin,  0  nach  gèur  am  faireachadh  !  nach  làidir  an 
aignidhean !  nach  grathail  gath  an  uamhais  !  nach  tròm, 
domhainn,  dòmhail  am  bròn  's  an  uair  sin  !  Dearg- 
lèumaidh  ìad  'n  an  aghaidh  fèin !  Bè'ucaidh  ìad  fo  bhorb 
chuthach  an  aghaidh  an  gòraich  's  an  t-saoghal  so  !  Is 
beag  caoidh  na  mnà  gaolaich  an  dèigh  bàis  a  còmpan- 
aich ;  no  caoidh  na  màthar  a's  gràdhaiche  an  deigh  bàis 
%  cloinne  ann  an  coimeas  ri  caoidh  nan  truaghan  sin, 
an  dèigh  dhoibh  còir  air  nèamh  a  chàll  gu  bràth.  0  nis 
na  crèutairean  fiadhaich,  truagh  sin  'g  an  dìteadh  fèin, 
'g  am  pìanadh  fèin,  gach  aon  a  rèubadh  a  chridhe  fèin, 
'us  è  mar  f  hear-dìoghaltais  Dhè,  'n  a  aghaidh  fèin. 
B'ìad-fèin  amhàin  màthair-aobhair  thoilltinneach  an 
dòruinn,  agus  mar  sin,  is  ìad-fèin  anis  an  crochadairean 
fèin  'g  am  marbhadh  fèin,  gun  chomas  bàsachadh.  Cha 
dean  eadhon  Sàtan,  nach  robh  ri  'choireachadh  airson 
an  gòraich  cho  mòr  ri  'n  toil  fe'in,  am  pìanadh  anis  cho 
garg,  searbh,  trom,  's  a  nì  an  coguisean  eòlach  fèin.  Bu 
ahona  leo  na'm  bu  charraigean  balbh  ìad  anis,  gun 
mhothachadh  air  ni  sam-bith.  Bu  shona  leo  bhi  nis 
cho  beag  mothachadh  's  a  b'àbhaist  dhoibh  a  bhi  fo 
e'isdeachd  ùrnuigh,  searmoin  'us  rabhaidh  anns  a'  bheatha 
so  !  Ach  theirig  an  amaideachd  anis,  agus  gheibh  ìad 
a  toradh  truagh. 

5.  A  bhàrr  air  sid  uile,  bithidh  cuimhne  làn  aca  nis 
air  gach  nì.  Bu  bhuidhe  leo  na'm  b'urrainn  ìad  an  càll 
anabarrach  a  dhì-chuimhneachadh,  ach  cha  n-urrainn 
idir.  Bu  thròcair  mhòr  leo  nis  a  bhi  mar  neo-ni, — a  bhi 
mach  à  bith,  ach  cha  n-fhaighear  sin.  Gu  bràth  mairidh 
an  tuigse,  an  coguis,  an  aignidhean  agus  an  cuimhne 
beò,  chum  am  pìanadh.  Na  comasan  ìnntinn  sin  'bu 
chòir  dhoibh  a  ghnàthachadh  roimhe  ann  an  deanamh 
seirbhis  a  threòraicheadh  gu  sonas  ìad,  bithidh  ìad  sin 

anis  'n  an  ddruinn  shìorruidh  dhoibh.  Leo  sin  bu  chòir 
dhoibh  a  bhi  fad  làithean  am  beath'  a'  beathachadh  air 
gràdh  'us  gràs  Dhia,  agus  ag  òl  à  lànachd  a  shòlais,  ach 
leo  sin  bithidh  ìad  anis  gu  bràth  a'  beathachadh  air  cor- 
ruich  Dhia,  agus  ag  òl  searbh  uisge  na  dòruinn.  An 
diugh,  cha  n-fhaic  ìad  fàth-chothrom,  no  àit  air-bith 
aca-fèin  gu  smuaineachadh,  no  cuimhneachadh,  no  labh- 
airt  air  nithibh  sìorruidh,  ach  ann  an  ifrinn,  cha  bhi 
obair  sam-bith  eile  aca,  ach  cuimhneachadh  a  ghnàth 
air  an  cionta,  an  call  's  an  truaighe  !  Cia  tric  a  b'àill 
le  Dia  teagasg  "  na  beatha  maireannaich"  a  sgrìobhadh 
dhoibh  air  puist  an  dorsan,  air  an  làmhan  's  air  an 
cridheachan  agus  ìadsan  sin  a  chuimhneachadh  agus 
labhairt  air,  '  an  àm  dhoibh  laidhe  sìos  agus  eirigh  suas, 
an  àm  dhoibh  suidhe  'n  an  tigh  agus  ìmeachd  air.an 
t-sligh,'  ach  dhiùlt  ìadsan  comhairle  so  Dhè,  agus  an 
lorg  sin  sgrìobhaidh  Dia  am  bìnn  fo'n  sùilean  ann  an 
àit  an  daorsa,  ionnus  gii'm  faic  ìad  ì  ciod-air-bith  taobh 
a  sheallas  ìad.  Is  pìan  gun  stad  dhoibh  smuaineach- 
adh  air  meud  na  glòir'  a  chàill  ìad.  Na'm  bu  chàll 
sin  a  b'  urrainn  ìad  a  leasachadh,  no  'dheanamh  suas 
air  dòigh  sam-bith,  càll  slàinte,  càll  saoibhreis,  càll 
chàirdean,  no  eadhon  call  beatha,  bu  bheag  sin.  Ach 
0  "  glòir  cho  ro  anabharrach  agus  sìor-mhaireannach 
a  chàll !" 

Is  dòruinn  gharbh  dhoibh  a  chuimhneachadh  gu'n 
robh  àm  ann  air  am  faodadh  ìad  a'  ghlòir  so  'f  haotuinn 
— "  àm,"  their  gach  aon  diubh,  "  air  an  robh  coltas 
orma-sa,  cho  maith  ri  feadhain  eile,  ruigheachd  air  an 
rìoghachd.  Na'n  d'rinn  mise  mo  dhleasanas  gu  glic, 
ceart,  fad  mo  chuairt  anns  an  t-saoghal,  dh-f  haodadh 
seilbh  a  bhi  agam  anis  air  an  oighreachd.  An  àit  a 
bhi  air  mo  phìanadh  ameasg  nan  diabhlan  mallaichte 
sin,  dh-fhaodainn  a  bhi  nis  ameasg  nan  naomh  beann- 
aichte  shuas  an  sid  ann  an  glòir.  Chuir  an  Tighearn 
'  beatha  agus  bàs  romham',  ach  ròghnaich  mis'  am  bàs, 
'us  thoill  mì  dòruinn.  Chuireadh  romham  '  an  duais,' 
agus  na'n  robh  mì  air  ruith  gu  maith,  dh-f  haodainn  a 
faotuinn.  Na'n  'd'rinn  mì  spàirn',  bheirinn  buaid'h. 
Na'n  do  '  chathaich'  mì  gu  trèun,  bha  mì  air  mo 
11  chrùnadh'  anis."    Is  dòruinn  dhoibh  a  chuimhneachadh 

nach  è  mhàin  gu'm  faodadh  ìad  an  crùn  'f  haotuinn,  ach 
gu'n  robh  ìad  coslach  ri  'fhaotuinn.  Lotaidh  so  gach 
aon  diubh  ag  ràdh  "  bha  uair  ànn  air  an  robh  oiteagan 
an  Spioraid  ullamh  chum  mo  chuideachadh.  Bha  rùn 
òrm  fàs  diadhaidh,  Criosd  a  dhlù-leantuinn,  's  an  saoghal 
a  thrèigsinn.  Is  beag  nach  do  rùnaich  mì  Dia  a  làn- 
leantuinn.  Bha  m\  eadhon  a'  trèigsinn  nan  ana-mìann 
gràineil  sin  a  rinn  mo  chreach.  Thrèig  m\  mo  sheànn 
chòmpanaich,  agus  bha  m\  'dol  le  sluagh  Dhè :  gidheadh 
phìll  m\  air  m'  ais,  chàill  mì  mo  ghreim,  bhris  mì  mo 
ghealladh.  '  Is  beag  nach  robh  mì  air  m'  aomadh  gu 
bhi  am'  Chriosduidh',  ach  mhùch  mise  gach  aomadh 
maith.  Bu  làidir  oibreachadh  mo  chridhe,  'nuair  a 
chluinninn  ministear  gu  dileas  a'sparradh  na  fìrinn  orm  ! 
0  bu  choslach  mis'  uair-eigin  ri  neach  a'  dol  do  nèamh ! 
Is  beag  nach  d'ràinig  mì  nèamh,  ach  thuit  mì  air  an  t- 
sligh,  agus  chàill  mì  è.  Na'n  '  deachaidh  mis'  air  m' 
aghaidh  a  ghabhail  eòlais  air  an  Tighearn',  bhithinn  anis 
beannaicht'  ameasg  nan  naomh."  Is  dòruinn  anabarrach 
dhoibh  cuimhneachadh  air  na  fàth-chothroman  a  chàill 
ìad.  "  Cia  lian,"  their  gach  truaghan,  "  seachduin,  m\o$ 
agus  blìadhna  'chàill  mì,  a  dh-f  haodadh,  na'n  robh  mis* 
air  fe'um  a  dheanamh  dhiubh,  mo  dheanamh  sona  !  Bu 
mhis'  an  truaghan  nach  gabhadh  ùin  gu  smuaineachadh 
air  an  obair  sin  airson  an  robh  m'  ùin  uile  air  a  buileach- 
adh  orm ! — Mise  nach  gabhadh  ùin,  ameasg  mo  shaothair 
uile,  gu  saothrachadh  airson  sìorruidheachd !  Nach  robh 
ùin  gu  leòr  agam  gu  ith  'us  òl  'us  cadal,  carson  nach  robh 
uin  agam  gu  m'  anam  a  theàrnadh  ?  Nach  robh  ùin  agam 
gu  sùgradh  'us  còmhradh  dìomhain,  carson  nach  robh  ùin 
agam  gu  ùrnuigh  ?  Nach  robh  ùin  agam  greim  a  dhean- 
amh  air  mo  chòir  shaoghalta,  'us  nach  robh  ùin  agam 
greim  a  dheanamh  air  còir  nèamhaidh  ?  0  cia  luachmhor 
ùin  !  Uair-eigin  bha  ùin  gu  leòr  agam-sa,  ach  cha  n-'eil 
anis  !  Uair-eigin  cha  robh  fios  agam  ciod  a  dheanainn  de 
m'  ùin  mhòir,  ach  och  !  dh'f  halbh  ì  nis  ;  cha  bheir  mì 
oirre  ni's  mò !  Ho  !  nach  robh  agam  anis  aon  de  na 
bliadhnachan  ud  !  Is  mis'  a  dheanadh  an  t-aithreachas 
grad !  Is  mis'  a  dheanadh  an  ùrnuigh  dhùrachdach  ! 
Is  mis'  a  dh-èisdeadh  gu  dìan  I  Is  mis'  a  chitheadh  mo 
chor  gu  luath  !  Is  mis'  a  bhitheadh  beò  gu  diadhaidh  ! 

Ach  tha  è  ro  anmoch  anis  !    Och  'us  och  !  ro  anraoch 
anis !" 

Mòr-mheudaichear  an  dosgainn, — a'  cuimhneachadh 
cia  tric  a  bhathas  'g  an  comhairleachadh  gu  pilleadh  ri 
Dia.  Their  gach  aon,  u  Bu  mhìann  leis  a'  mhinistear  a 
thoirt  òrm  teicheadh  o  na  pìantaibh  so.  Nach  gràdhach. 
iochdmhor,  dìan,  dùrachdach  a  ghuidh  è  òrm  !  ach  cha 
d'rinn  mis'  ach  magadh  air.  Nach  tric  a  dhearbh  è 
òrm  mo  chionta !  ach  mhùch  mise  gach  mothachadh. 
Nach  tric  a  dh'f  heuch  è  mo  dhroch  cridhe  dhomh ! 
ach  b'f  huathach  leam-sa  fios  a  ghabhail  air  olcas  mo 
chridhe.  O  sid  am  fear  a  bhitheadh  aoibhneach,  na'rn 
fac'  è  mis'  a'  pilleadh  gu  toileach  a  dh-ionnsuidh 
Chriosd !  Chomhairlich  mo  chàirdean  diadhaidh  mì, 
dh'innis  ìad  dhomh  ciod  a  thigeadh  dhe  mo  mhì-thoil 
agus  dhe  mo  dhearmad  mu-dheireadh,  ach  cha  do  ghabh 
mise  sùim  dhiubh.  Is  fhada  'bha  Dia  fèin  a  tagair 
rium ! — a  Spiorad  a'  s\or-strì  ri  mo  chridhe,  mar  gu'm 
bu  duilich  leis  diùltadh  a  ghabhail  dhìom  ! — Criosd 
arìst  a'  seasamh  aig  dorus  mo  chridhe,  agus  a'  bualadh, 
sàbaid  an  dèigh  sàbaid,  agus  ag  èigheachd  rium  '  fosgail, 
a  pheacaich,  do  chridhe  do  d'  Shlànuighear  agus  thig 
mis'  astigh  agus  gabhaidh  mì  mo  shuipeir  maille  riut 
agus  thusa  maille  riumsa !  Carson  a  tha  thu  cho 
màirnealach  ?  Cia  f  had  a  dh-f  hanas  smuaintean  dìomh- 
anais  air  taobh  stigh  do  chridhe  ?  Nach  àill  leat  maith- 
eanas  ?  nach  àill  leat  naomhachd  ?  nach  àill  leat  sonas  ? 
Ciod  a  thig  dhe  do  chridhe."  Och !  och  !  diombadh 
garg  an  anama  mhallaichte  air-fèin  'nuair  a  ch  uimhnich 
eas  è  air  na  gairmean  nèamhaidh  sin  !  "Ah  mise  ! 
sgìthich  mì  foighidin  Chriosd  !  Dia  nèimh  'g  am  ghairrn 
gu  dìomhain,  agus  sgìth  a  dh~èigheachd  rium  '  Pìll ! 
Pìll !  Dean  aithreachas  !'  Is  mis'  a  thoill  an  dòruinn 
so !  Is  cuthach  garg  dhomh  anis  cuimhneachadh  air 
foighidin  Dhia  rium.  Is  cràdh  gèur  so  leis  am  bheil 
mì  air  mo  thròm-bhuaireadh  air  dòigh  nach  urrainnear 
a  chasgadh  gu  bràth !  'Nuair  a  ghairm  an  Tighearn 
òrm,  ag  ràdh,  '  Cuin  idir  is  àill  leat  a  bhi  glan?'  Thuirt 
mo  chridhe,  no  mo  chleachdadh  '  Cha  n-àill  gu  bràthS 
Gheibhear  mì  nis  ag  elgheachd  '  Cia  fhad  gus  am 
fuasglar  m\  às  an  dòruinn  so?1   ach  cha  chluinn  mì  ach 

guth  a'  cheartais  cheudna  sin  ag  ràdh  l  Cha  n-fhuasgaiì 
gu  bràth,  gu  bràth'." 

Fòs  gearrar  an  cridheachan  gu  domhain  le  cuimh- 
neachadh  cho  furasda  's  a  bha  è  dhoibh  a  dhol  £s  o'n 
truaighe  so  uile.  Cha  d'ìarradh  riamh  orra  beànntan 
atharrachadh,  no  rìoghachdan  a  cheànnsachadh,  no  an 
tiodal  a's  lugha  de'n  lagh  a  choimhlionadh,  no  ceartas 
a  riarachadh  airson  an  easaontais  uile.  Bu  "  shoc- 
rach  a'  chùing  agus  b'eutrom  an  t-uallach"  a  b'àill  le 
Criosd  a  chur  orra.  Agus  b'è,  sin  aithreachas  a  dhean- 
amh,  gabhail  ris-fèin  gu  toileach,  mar  an  Slànuighear, 
gach  sonas  goirid,  faoin  àicheadh ;  an  Tighearn  a  ghabh- 
ail  mar  an  cuid  àrd  mhaith;  an  saoghal  's  an  fheòil 
aicheadh ;  strìochdadh  do  uachdaranachd  chiùin,  ghràs- 
mhoir  Chriosd ;  an  sligh  's  an  ìnnleachd  fèin  a  thrèigsinn, 
agus  gluasad  ann  an  slighibh  naomh,  taitneach  an 
Tighearna.  "  Ah  1"  deir  an  truaghan  truagh  fo  dhòr- 
uinn,  "  nach  ceart  a  thoill  mì  an  cràdh  so  uile,  cha 
b'fhiù  leam  saothair  idir  a  dheanamh  chum  a  sheach- 
nadh?  Càit  an  robh  mo  thuigse  'nuair  a  thuirt  mì 
'maighstear  cruaidh'  ris  an  Tighearn,  a'  smuaineachadh 
gur  daorsa  shearbh  a  sheirbhis  mhaith,  agus  nach  faigh- 
ear  saorsa  ach  amhàin  ann  an  seirbhis  an  diabhuil 
agus  na  feòla?  Nach  bu  mhiosa  mise  mìle  cuairt  na 
duine  fo'n  dearg  chuthach,  'nuair  a  choirich  m\  sligh 
naomh  Dhia,  mar  riaghailt  ro  theànn,  ro  phungail ; 
'nuair  bu  ro  theànn  leam  lagh  Chriosd,  agus  ro  mhòr 
leam  na  rinn  mi-fèin  airson  na  beatha  ri  teachd?  Ciod 
a  b'fnìach  càll  nan  uile  nithe  'fhulang  airson  Chriosd  ? 
nach  bu  bheag,  nach  bu  shocrach  gach  obair  eile,  ann 
an  coimeas  ris  an  dòruinn  theth  so  a  dh-fhuiligear  leam 
gu  sìorruidh?  Nach  pàidheadh  nèamh,  a  chàill  mis', 
airson  gach  càlldachd  eile.  Och  !  phàidheadh  'us  cha 
bhitheadh  cuirohne  ni's  mò  air  fulang,  no  air  bròn. 
Na'n  ìarradh  Criosd  òrm  anis  mòran  'fhulang,  a  bhi  beò 
fo  uamhas  'us  fo  bhròn  gun  sgur,  am  bàs  'fhulang  ceud 
uair,  nach  deanainn  sin?  0  carson,  matà,  nach  do 
ghèill  mì  dhà,  'nuair  nach  d'ìarr  è  uam  ach  amhàin 
k  Creid  agus  bi  sàbhailt.  Iarr  m'  aghaidh  agus  mairidh 
d'  anam  beò.  Tog  do  chrann-ceusaidh,  agus  lean  mise, 
aftus  bheir  mì  dhuit  a'  bheatha  mhaireannach'  ?    0  nach 

bii  ghràsmhor  an  tairgse  sin  !  0  nach  bu  shocrach  an 
cumha  sin  I  Och  !  och  1  bu  mhis'  an  truaghan  mallaichte 
nach  gabhadh  è  ! 

Bithidh  ìad  air  an  ro  phìanadh,  a'  cuimhneachadh 
mar  reic  ìad  an  sonas  s\orruidh  air  droch  luach.  Ciod 
is  luach  anis  do  shòlasaibh  dubh  a'  pheacaidh  ann  an 
coimeas  ri  luach  an  dìol-thuarasdail  dhlighich  ?  Buail- 
idh  an  t-eadar-dhealachadh  anabarrach  so  ìad  le  uamhas 
do-labhairt !  smuainichidh  \ad  air  taitneas  salach  na 
feòla,  air  ceò-mholadh  dhaoine,  no  air  mìll  òir  a  bha 
'n  an  làimh,  agus  an  dèigh  sin  air  glòir  siorruidh  !  gach 
truaghan  a'  caoidh,  "  So  na  bh'agam-sa  airson  m1  an- 
ama — so  mo  dhia  'us  dòchas  mo  shonais  !v  Cò  is 
urrainn  a  chur  an  cèill  mar  ni  na  smuaintean  searbh, 
garg,  gèur  sin  an  cridheachan  a  rèubadh  £s  a  che'ile  ? 
Bè'ucaidh  àrd  gach  aon  amach  "  Och !  bu  mhis1  an  truagh- 
an  truagh !  Nach  do  reic  m\  m'  anam  air  luach  salach  ? 
Nach  do  dhealaich  m\  ri  mo  Dhia  airson  beagan  smùir 
'us  salachair  ?  Mar  Iùdas,  nach  do  reic  m\  mo  Shlàn- 
uighear  air  beagan  airgid  ?  Cha  robh  ann  mo  dhòchas 
ri  nèamh,  ach  bruadar  taitneach ;  dhùisg  mì  nis,  'us 
leagh  è  às.  Is  domblas  anis  mo  chriomag,  is  burmaid 
mo  chopan.  Bhlais  mì  orra  sin,  'us  bhàsaich  ìad  uam 
gu  grad.  Agus  an  è  so  na  th'agam  uile  airson  an 
ionmhais  ro  phrìseil  ?  Nach  ana-cneasda,  eagalach  a' 
mhalairt  a  rinn  m\  ?  Ciod  a'  b'  fheàirrd  mi,  ged  chois- 
ninn  an  saoghal  uile,  agus  m'anam  a  chall  ?  Ach,  mo 
chreach !  is  beag  an  roinn  de'n  t-saoghal  a  b'fheàrr 
leam-sa  na  còir  air  glòir  1"  Hò  !  nach  ann  a  smuainich- 
eadh  peacaich  air  so,  'nuair  a  gheibhear  ìad  a'  snàmh 
ann  am  poll-thaitneas  na  feòla,  agus  a'  strì  gu  bhi 
saoibhir,  àrd  's  an  t-saoghal !  a1  dìan-leum  gun  fhios, 
gun  athadh,  air  easaontas  agus  a'  peacachadh  an  aghaidh 
tagair  an  coguis  fèin  ! 

Garbh-theannaichear.  an  dòruinn, — ri  fhaicinn  gur 
ìad-fèin  a  thug  sgrios  orra-fèin.  Na'm  b'urrainn  ìad  a 
ràdh  gu'n  robh  ìad  air  an  èigneachadh  gu  peacadh  a 
dheanamh,  b1  f  haochadh  sin  fèin  d1  an  coguisibh  stoirmeil, 
garg;  no  na^n  robh  \ad  air  am  peanasachadh  airson 
cionta  neach  eile,  no  na^m  b'è  neach  eile  a  b'àrd  aobluir 
d'an  sgrios,  bu  shòlas  leo  sin.     Ach  a'  faicinn  gur  \  an 

toil  f&n  a  ròghnaieh  an  sgrios  agus  nach  b'  urrainn 
neach  sam-bith  eile  an  èigneachadh  gu  peacacbadh  an 
aghaidh  an  toil'  fèin ;  gearraidh  sin  ìad  mar  ìarunn 
gèur,  dearg,  teth  !  Deir  an  truaghan  mallaicht'  a  sgrios 
e-fèin,  "  Och !  Och !  nach  robh  naimhdean  gu  leor 
agam  's  an  t-saoghal,  ach  bu  mhise  mo  dhearg  nàmhuid 
fèin.  Cha  tug  Dia  riamh  do'n  diabhul,  cumhachd  cho 
mòr  thairis  orm,  's  a  dh-èignicheadh  mì  gus  am  peacadh 
a's  lugha  'dheanamh.  Cha  b'urrainn  an  diabhul  ach 
amhain  mo  bhrosnachadh.  Is  ì  mo  thoil  fèin  a  ghèill. 
Is  mi-fèin  a  rinn  an  t-olc.  Cha  b'  fhkch  leam  ach 
làmh  a  chur  'n  am  anam  fèin,  agus  m'  fhuil  fèin  a 
dhòrtadh!  Cha  robh  nàmhuid  riamh  agam  cho  olc 
rium-fèin.  Dhiùlt  mì  gach  maith  a  thairg  Dia  riamh 
do  m'  anam.  Bha  è  gu  tric  a'  càrnadh  tròcair  air 
tròcair  dhomh,  a'  toirt  fuasglaidh  an  dèigh  fuasglaidh 
dhomh,  chum  mo  chridhe  'tharruing  d'a  ionnsuidh  fèin  ; 
seadh,  rinn  è  mo  chronachadh  gu  mm,  thug  è  osnaich 
òrm  fo  luchd  m'  eas-ùmhlachd  :  agus  gheall  mì  gu  pailt 
gabhail  ris,  air  uair  mo  thrioblaid,  ach  mo  thruaighe  ! 
cha  robh  mo  chridhe  riamh  lan-toileach  seirbhis  a 
dheanamh  dhà."  Cnàmhaidh  so  cridheachan  nan  cion- 
tach  ud,  a'  mothachadh  gur  ìad-fèin  amhàin  a  dh'aobhar- 
aich  an  sgrios  fèin,  a'  buanachadh  gu  toileach,  dàna 
'n  an  ceannaircich  an  aghaidh  Dhia,  agus  'n  an  deònair- 
ean  (volunteers)  ann  an  seirbhis  Shàtain. 

Doimhnichear  lot  an  coguis  gu  mòr, — ri  cuimhneach- 
adh  air  a'  chosdas  mhòr  's  an  t-saothair  gus  an  deachaidh 
ìad,  a  chum  cur  às  dhoibh-fe'in.  Ciod  an  obair  mhòr 
anns  nach  do  chuir  ìad  an  làmh,  chum  an  sgrios  fèin  a 
dheanamh  cìnnteach,  a'  mùchaclh  an  Spioraid, — a'  cur 
an  aghaidh  gach  cumhachd  tròcair  agus  breitheanais, — 
ag  àicheadh  fìrinn  Dhè, — a'  cìosnachadh  cumhachd  rèu- 
sain  's  a'  bàthadh  guth  na  coguis.  Na  nithe  sin  uile 
dhìarr  'us  rinn  ìad.  Geda  bha  ìad  an  còmhnuidh  ann 
an  cunnart  fulang  fo  chorruich  Dhia,  'us  fios  aca  gu'm 
faodadh  è  an  leagail  anns  an  dus,  agus  an  tilgeil  sìos  gu 
ifrinn  ann  am  mionaid,  gidheadh  cha  do  chaisg  sin  an 
droch  cèum.  0  saothair  mhòr  nam  peacach  gu  bhi 
mallaichte  !  Is  maith  a  dh-f  haodadh  ìad  a  bhi  meas- 
arra,  slàinteil,  socrach  air  cosdas  na's  lugha,  ach  is  feàrr 

leo  geòcaireachd,  misg,  bochduinn,  nàire  'us  easlaint. 
Dh-f  haodadh  ìad  a  bhi  toilichte,  sìtheil,  taitneach,  ach 
is  feàrr  leo  sànnt  agus  fèin-ghlòir  leis  gach  cùram. 
saothair,  cosdas,  eagal  'us  iomagain  a  ta  'n  an  lòrg. 
Cia  tric  a  gheibhear  daoine  'g  am  buaireadh  fèin  le  feirg. 
farmad  'us  ìarraidh  dìoghaltais.  Cia  tric  a  tha  mòran 
'g  an  truailleadh  fèin  le  neo-ghloine,  ni  a  mhilleas  an 
cuirp,  an  cuid  's  an  cliù,  ach  is  feàrr  leo  gach  droch 
shaothair  dhiubh  sin  'fhulang  uile,  na  sonas  \arraidh 
d'an  anamaibh !  0  nach  oillteil  gaor  nan  crèutairean 
truagh  sin  a'  caoidh  an  amaideachd  ann  an  ifrinn  !  gach 
truaghan  a'  bèucadh,  a'  bùireadh  's  a'  glaodhaich,  l<  Och ! 
och !  mo  shaothair  's  mo  chosdas  gu  mi-fèin  a  mhallach- 
adhl  Cha  bu  leòr  leam  mallachd  a  nasgaidh,  ach  a 
cheannach  daor !  Shaoil  leam  gu'm  faodainn  a  bhi  air  mo 
theàrnadh  air  beag  saothair,  car3on  a  rinn  mì  saothair 
cho  mòr  a  ehum  mi-fèin  a  sgrios?  Nach  è  mo  dhamnadh 
fèin  a  bha  mis'  ag  oibreachadh  amach  gu  dìchiollach, 
dìan,  'nuair  a  bha  Dia  ag  àithneadh  dhomh  mo  shlàinte 
fèin  a  lkn-oibreachadh  amach  ?  Na'n  d'oibrich  misr 
airson  nèimh,  mar  rinn  mì  airson  ifrinn,  bha  mì  nis  air 
nèamh  gun  teagamh.  Bu  trom  leam  cèum  na  diadh- 
achd,  bu  shearbh  leam  guth  idir  air  fèin-àicheadh,  is  è 
bu  taitniche  leam  saothrachadh  ann  an  obair  Shatain 
agus  a'  bhàis.  Na'n  do  ghràdhaich  mise  Criosd,  mar 
ghràdhaich  mì  m'  ailghios,  mo  bhuannachd  'us  m'  onoir 
fèin  ;  na'n  dìarr  mise  Criosd,  a'  socrachadh  mo  chridhe 
air-san,  cho  dìchiollach,  tric  's  a  rinn  mì  air  na  nithibh 
sin  ;  0  bu  shona  dheth  an  diugh  mì !  Ach  nach  ceart- 
thoilltinneach  dhomh-sa  fulang  fo  lasraichibh  na  h-if- 
rinn  ! — mis'  a  cheannaich  an  dòruinn  so  cho  daor ! — 
mise  nach  gabhadh  fois  'us  glòir  nèimh  a  bha  air  an 
tairgse  dhomh  a  nasgaidh!  Och,  Och!  Och  'us  Och 
mise !"  • 

0  gu'n  deònaicheadh  Dia  thus'  a  threòrachadh,a  lèugh- 
adair,  gu  làn-smuaineachadh  air  na  nithibh  sin  an  diugh, 
chum  nach  bi  agad  ri  cuimhneachadh  orra  gu  bràth, 
mar  do  phianadair  fèin  ann  an  dosgainn  do-smuainichte 
na  h-ifrinn  !  Na  abair  idir  nach  'eil  anns  na  smuaintibh 
eagalach  so  ach  obair  a'  mhic-mheanmna,  no  deilbh 
fhaoin  na  h-\nntinn.     Lèugh  smuaintean  an   "  duine- 

shaoibhir,  air  dhà  bhi  ann  am  pìantaibh."  Lùc.  16.  22-31. 
Is  anamanan  rèusantach  a  bhitheas  a'  mealtuinn  fois  na 
glòire  air  nèamh ;  agus  is  anamanan  rèusantach  a  bhitheas 
a'  fulang  dòruinn  na  truaighe  ann  an  ifrinn.  Is  daoine 
fathast  ìad,  agus  mar  dhaoine  mothaichidh  agus  gluaisidh 
ìad  gu  bràth. 


Caibdeil  VI. 

Truaighe  na  Muinntir  sin  a  chailleas,  cha  n-è  mhàin 
Fois  nan  Naòmh,  ach  Toil-ìnntinn  na  beatha  so, 
agus  a  bhitheas  gu  bràth  à1  fulang  Dòruinn  na 
h-Ifrinn. 

"  Aig  an  diadhachd  tha  gealladh  na  beatha  a  ta 
làthair,  agus  a  chum  teachd."  1  Tim.  4.  8.  Agus  ma 
"  dh-ìarras  sinn  air  tùs  rìoghachd  Dhè  agus  fìreantachd 
Dhè,"  an  dèigh  sin,  "  cuirear  ruinn  na  h-uile  nithe"  eile 
a's  lugha  na  ìad  sin.  Ach  aig  ain-diadhachd,  no  daoine 
mi-dhiadhaidh  cha  n-'eil  "  gealladh"  idir  air  sonas. 
Caillidh  ìad  araon  gach  toil-ìnntinn  spioradail  agus 
aimsireil.  Tha  so  air  a  bhagairt  'n  an  aghaidh,  do 
bhrìgh  nach  d'ìarr  ìad  "air  tùs  rìoghachd  Dhè  agus 
'f  hìreantachd-san."  Caillidh  ìad  an  nì  sin  nach  dìarr 
agus  an  nì  sin  a  dh'ìarr  ìad.  Bheirear  uatha  am  beagan 
a  ta  aca  cheana.  Bu  bheag  aca  càll  nèimh  na'm  maireadh 
toilìnntinn  na  beatha  so  dhoibh.  Ach  cha  mhair  sin  idir. 
Na'n  do  "  thrèig  ìad  na  h-uile  nithe  airson  Chriosd," 
gheibheadh  ìad  arìst  na  h-uile  nithe  ànn-san,  agus 
bhitheadh  è  dhoibh  mar  "na  h-uile  anns  na  h-uile." 
Ach  anis  o-na  thrèig  ìad  Criosd  airson  nithe  eile, 
caillidh  ìad  Criosd,  agus  gach  ni  a  bha  ìad  ag  ìarraidh, 
— eadhon  toil-ìnntinn  na  beatha  so, — agus  gheibh  ìad 
dòruinn  na  h-ifrinn. 

I.  Caillidh  ìad  uile  thoil-ìnntinn  an  t-saoghail  so  : — 
Caillidh  ìad  am  beachd  an-dàna,  faoin  air  còir  ann 
am  fàbhar  Dhia,  agus  ann  an  toilltinneas  Chriosd, — 
Caillidh  ìad  an  dòchas  uile, — sìth  mhealltach  an  coguis 
uile, — An  sùgradh  feòlmhor  uile — agus  an  taitneas  col- 
laidh  uile. 

1.  Caillidh  ìad  am  beachd,  no  an  creidimh  an-dàna, 

faoin  air  còir  ann  am  fàbhar  Dhia,  agus  ann  an  toill- 
tinneas  Chriosd.  Is  ann  leis  a'  chreidimh  mhealltach 
sin  a  tha  ìad  an  diugh  'g  am  misneachadh,  'g  an  neart- 
achadh  'us  'g  an  dìon  fèin  o  gach  uamhas  a  dh-f  haodadh 
an  glacadh  a  dh-easbhuidh  a'  phruip  bhochd  so.  Ach 
càit  am  faigh  ìad  fois  o'n  teinn,  'nuair  a  sguireas  an 
creidimh  faoin — an  dàll-cheò — an  dòchas  baoth  so? 
Faodaidh  duine,  a  tha  glè  dhlùth  do  thubaist  mhòir,  a 
chreidsinn  gu  làidir  gu'm  bheil  è  sàbhailt,  agus  a  bhi 
cho  subhach  ri  neach  nach  'eil  ann  an  cunnart  idir. 
Na'm  bu  leòr  gu  duine  'dheanamh  sona,  a  thoirt  air  a 
chreidsinn  gu'm  bheil,  no  gu'm  bi  è  sona,  bhitheadh 
sonas  mòran  na's  pailte  na  gheibhear  è.  Is  è  fìor 
chreidimh  gràs  treòrachaidh  na  muinntir  ìompaichte^ 
mar  sin,  is  è  creidimh  faoin,  olc  treòrachaidh  na  muinntir 
neo-ìompaichte.  Carson  a  tha  mòran  beò  gu  toilichte, 
gun  mhaitheanas  peacaidh  aca,  'nuair  a  dh-fhaodadh 
ìad  làn  mhaitheanas  'f  haotuinn  ?  Tha  dìreach  ìad  a  bhi 
bhi  'smuaineachadh  gu'm  bheil  am  peacaidhean  air  am 
maitheadh  cheana.  Na'm  b'  urrainn  thu  f  haighneachd  de 
na  truaghanaibh  ann  an  ifrinn,  dè  an  tubaist  a  thug  ànn 
ìad,  f  hreagradh  mìltean — a'  mhòr  chuid  diubh,  "  Einn 
sinn  sinn-fèin  cìnnteach  gu'n  robh  sinn  sàbhailt,  gus  an 
d'fhuair  sinn  sinn-fèin  càillte,  mallaichte.  Dh-ìarr- 
amaid  an  ath-ghineamhuinn  agus  beò  chumhachd  na 
diadhachd  mòran  na's  dùrachdaiche  na  rinn  sinn,  ach 
shaoil  leinn  gu'm  fhìor  Chriosduidhean  sinn  cheana. 
Mheàll  sinne  sinn-fèin  sìos  a  dh-ionnsuidh  na  dòruinn 
so,  'us  cha  n-'eil  leigheas  air  anis."  A  lèughadair, 
ceadaich  dhomh  ìnnseadh  dhuit  gu  dìieas,  nach  'eil 
anns  a'  chreidimh  an-dàna  sin  leis  am  bheil  na  nrìltean 
de  chrèutairean  mi-chùramach,  mì-naomh,  neo-\slichte 
a'  smuaineachadh  gu'm  bheil  ìad  ann  an  staid  shàbhailt, 
agus  às  am  bheil  \ad  gu  tric  a'  deanamh  uaill,  ach  cùis- 
bhrèige,  a  chrìochnaicheas  ann  an  sgrios  anamanan. 
Cha  n-'eil  faileus  de'n  chreidimh  so  ann  an  ifrinn.  B'ì 
\nnleachd  Shàtain  sluagh  a  cheò-dhalladh,  chum  gu'n 
leanadh  ìad  è  gun  eagal,  ach  cho  luath  's  a  gheibh  è  an 
glasadh  ann  an  ifrinn,  bheir  è  an  dall-cheò  dhe  'n  sùilean, 
agus  ch\  ìad  an  sin  càit  am  bheil  \ad. 

2.  Fòs  caillidh  ìad  an  dòchas  uile.     Geda  bha  cor» 

ruich  Dhia  gu  tric  a'  bagairt  'n  an  aghaidh  anns  a' 
bheatha  so,  bha  dòchas  fathast  aca  gu'n  rachadh  ìad  à*s. 
Is  gànn  misgeadair,  no  mionnadair,  no  fear-magaidh 
truaillidh,  ris  an  labhair  sinn,  aig  nach  fhaighear 
dòchas  gu'm  bi  è  air  a  theàrnadh  an  deigh  sin  uile.  0 
thus'  a  shaoghail  shona,  na'n  robh  teàrnadh  cho 
cumanta  ris  an  dòchas  so  !  Ni-h-eadh,  ach  consaichidh 
an  luchd-dòchais  làidir  so  air  a'  chùis  ri  Criosd  fèin  aig 
caithir  a  bhreitheanais.  An  sin,  tagraidh  ìad  ris,  ag 
ràdh  "a  Thighearna,  nach  d'ith  's  nach  d'òl  sinn  a'd' 
làthair-sa  ?  nach  d'rinn  sinn  fàidheadaireachd  a'd'  ainm- 
sa  ?  nach  do  thilg  sinn  amach  deamhain  a'd'  ainmsa  ?" 
Ach  cha  n-aidich  ìad  idir  gu'n  d'rinn  ìad  dearmad  air 
Criosd,  'nuair  a  bha  è  "  ocrach,  tartmhor,  lomnochd, 
no  ann  am  prìosan."  Bithidh  so  uile  air  a  rag-àicheadh 
let>,  gus  an  èigh  è  brèugach  ìad  leis  a'  bhìnn-dìtidh  a 
bheirear  amach  'n  an  aghaidh.  Och  !  nach  truagh  cor 
nan  daoine  sin  'nuair  a  dh-f  hèumas  ìad  "  soraidh  leibh" 
a-ràdh  ri'n  dòchasaibh  uile  !  "  Nuair  a  bhàsaicheas  an 
droch  dhuine,  thèid  às  d'a  dhòchas  ;  agus  teirgidh  db.il 
luchd-eu-ceirt."  Gnàth.  11.  7.  "  Fàilnichidh  sùilean 
nan  aingidh  ;  agus  dol  à"s  cha  bhi  aca ;  agus  bithidh  an 
dochas  mar  thoirt  suas  an  deò."  Iòb  11.  20.  "À1 
toirt  suas  an  deò !"  is  freagarrach,  ach  uamhasach,  an 
sàmhladh  sin  air  duine  aingidh  a'  toirt  suas  a  dhòchais. 
Is  ann  le  mòr  phìan  a  dhealaicheas  an  t-anam  ris  a' 
chorp,  amhuil  sin,  is  ann  le  mòr  phìan  a  dhealaicheas 
an  t-aingidh  ri  'dhòchas.  Dealaichidh  an  t-anam  ris  a' 
chorp  ann  an  tiota,  an  dèigh  dhà  fantuinn  ànn  le  taitneas 
iad  iomadh  bliadhna  ;  agus  dìreach  mar  sin  dealaichidh 
a  dhòchas  ris  an  aingidh.  Cha  phìll  an  t-anam  gu 
bràth  tuilleadh  a  ghabhail  còmhnuidh  maille  ris  a' 
chorp,  anns  an  t-saoghal  so  ;  agus  cha  phìll  dòchas  an 
aingidh  gu  sìorruidh.  Air  là  miorbhuileach  na  h-ais- 
eirigh,  bithidh  an  t-anam  agus  an  corp  arìst  air  an 
aonadh  ri  'chèile,  ach  cha  bhi  aiseirigh  idir  aig  dòchas 
an  t-sluaigh  mhallaichte.  Thar  leam  gur  è  sealladh  a's 
muladaiche  's  an  saoghal  so,  crèutair  mi-dhiadhaidh 
'fhaicinn  a'  bàsachadh,  'us  'anam  's  a  dhòchas  a'  deal- 
achadh  gu  bràth  ri  'chèile !  Cia  brònach  an  t-athar- 
rachadh  staide  fo'n  nochdar  è  ann  an  saoghal  eile  I 


a  chailleas  Fois  nan  Naomh.  95 

Na'm  b'urrainn  thu  nis  fhaighneachd  de'n  anam  gun 
dòchas  "  Am  bheil  do  dhùil  ri  tearnadh  anis  cho  làidir 
's  a  b'àbhaist  dhì  'bhi  ?  Nach  muladach  am  freagairt 
a  bheireadh  è  !  Hò  !  nach  robh  peacaich  air  an  dùsgadh 
gu  smuaineachadh  air  so  mu'm  bi  è  ro  anmoch ! 

A  lèughadair,  na  gabh  fois  gus  an  urrainn  thu 
"rèusan  a  thoirt  airson  an  dòchais  a  ta  annad" — 
reusan  bunaichte  air  focail-gheallaidh  a'  Bhìobuill.  Am 
bheil  do  dhòcas  a'  glanadh  do  chridhe  ?  a'  beothachadh 
do  shaothair  ann  an  obair  na  diadhachd  ?  Am  bheil  do 
dhòchas  a'  dol  am  moid,  agus  do  pheacadh  a'  dol  an 
lughad  ?  Agus  am  bheil  d'  ùmhlachd  a'  sìor-f  hàs  na's 
cothromaiche  ?  Ma's  ànn  mar  sin  a  tha  do  dhòchas  ag 
oibreachadh  annad,  gabh  air  d'  aghaidh  ann  an  neart  an 
Tighearna,  cum  gu  daingean  do  dhòchas,  agus  "  gu  bràth 
cha  chuir  è  gu  nàir'  thu."  Ach  mur  'eil  aon  dearbh- 
adh  fallain,  soilleir  agad  gu'm  bheil  obair  gràis  a'  dol 
air  a  h-aghaidh  air  d'  anam,  tilg  uait  do  dhòchas.  Bi  na 
èu-dòchas  nach  teàrnar  thu  gu  bràth,  "  mur  beirear 
arìst  thu,"  no  nach  fhaic  thu  Dia  "  as  èugmhais  naomh- 
achd,"  no  nach  bi  cuid  agad  ann  an  Criosd  mur 
"  gràdhaich  thu  è  ni's  mò  na  athair,  no  màthair,  no  do 
bheatha."  Is  è  an  t-èu-dòchas  so  aon  de  na  priomh 
che'umaibh  gu  nèamh.  'Nuair  a  thèid  duine  dhe  'n 
rathad,  ciod  a'  cheud  ni  a  dh-fhèumar  a  dheanamh 
chum  a  chur  air  arìst  ?  Ciod  ach  tuiteam  ann  an 
èu-dòchas  nach  ruig  è  ceànn  a  thuruis  gu  bràth,  air  an 
rathad  a  ghabh  è,  ma  bhitheas  a  dhachaidh  's  an  Aird- 
an-ear,  agus  esan  a'  gabhail  a  dh-ionnsuidh  na  h-Aird- 
an-ìar.  Fhad  's  a  tha  dòchas  aige  'bhi  ceart,  buailidh 
è  roimhe,  agus  f  had  's  a  mhaireas  a  dhòchas  mar  sin, 
is  ann  a's  fhaide  's  a's  f  haide  thèid  è  air  seachran ; 
agus  an  uair  a  dh-f  halbhas  a  dhòchas  nach  f  haigh  è 
dhachaidh  gu  bràth  air  an  rathad  ud,  mur  pìll  è  air 
ais,  an  sin  pillidh  è,  agus  faodaidh  dòchas  ceart  a 
bhi  aige  gu'n  ruigear  an  dachaidh.  Sin  dìreach  mar 
tha  thus',  a  pheacaich.  Tha  thu  air  do  bhreith 
amach  às  an  t-sligh  gu  nèamh.  Bha  'us  tha  thus'  a' 
gabhail  air  d'  aghaidh,  fad  iomadh  bliadhna,  air  do 
rathad  fèin,  'an  dòchas  gu'm  bi  thu  air  do  theàrnadh,  a 
chionn,  mar  their  thu-fèin,  nach  'eil  thu  cho  olc  ri 

feadhain  eile.  Ach  mur  tilg  thu  uait  an  dòchas  sin, 
agus  mur  f  haic  thu  gu'n  robh  thu  rè  na  h-ùine  so  gu 
lèir,  amach  às  an  t-sligh  gu  nèamh,  cha  phìll  thu  gu 
bràth,  agus  cha  bhi  thu  air  do  theàrnadh.  Cha  n-'eil 
ni  eile  's  an  t-saoghal  a's  dòcha  d'anam  a  chumail 
amach  à  nèamh  na  do  dhòchas  mealltach  gu'm  bheil 
teàrnadh  agad,  am  feadh  a  tha  thu  mach  à  sligh  na 
slàinte.  Faic  mar  dh-an-tromaichear  truaigh'  an 
t-sluaigh  mhallaichte,  maille  ri  càll  nèimh,  caillidh  ìad 
gach  dòchas  leis  am  bheil  iad  'g  an  suas-phropadh  fèin 
an  diugh. 

3.  Fòs  caillidh  ìad  an  t-sìth  mhealltach  coguis  sin 
uile,  a  ta  'g  an  deanamh  cho  socrach  an  dràst.  Cò  a 
shaoileadh,  ri  faicinn  cho  sìtheil  's  a  tha  mìltean  de 
dhaoine  mi-dhiadhaidh  beò  an  dràst,  gur  goirid  an  ùin 
gus  am  fèum  ìad  laidhe  sìos  ann  an  lasraichean  sìor- 
ruidh?  Gheibhear  ìad  cho  beag  eagal  à  ifrinn  ris  a7 
chreidmheach  a's  diadhaidh,  agus  mar  a's  tric,  is  lugha 
iomagain  an  inntinn  na  iomagain  na  muinntir  sin  a 
theàrnar.  0  bu  sibh  na  daoine  sona,  na'm  maireadh 
an  t-sìth  so  !  "  Oir  an  uair  a  their  iad,  Sìth  agus  tèar- 
uinteachd,  an  sin  thig  sgrios  obann  orra,  mar  shaothair 
air  mnaoi  thorraich  ;  agus  cha  tèid  ìad  àV'  1  Tes.  5.  3. 
0  a  Shìth  an-iochdmhor  a  chriochnaicheas  ann  an  cog- 
adh  cho  uamhasach  !  Do  thaobh  nàduir  is  "  gearasdan" 
do  Shàtan  anam  gach  duine.  Is  sìth  gach  uile  ni  do 
anam  an  duine  sin,  gus  an  tig  Criosd  air  le  geilt 
chaismeachd  breitheanais  agus  ifrinn,  'g  a  bhualadh  le 
buillean  bagairt  agus  buillean  eagail,  gus  an  èignichear 
è  gu  gè'tlleadh  do  thròcair,  agus  Criosd  fèin  a  ghabhail 
mar  'Uachdaran.  Air  an  uair  sin  '  tilgidh  è  Sàtan 
amach,  a'  toirt  buaidh  air,  agus  a1  toirt  uaith  'armachd 
anns  an  robh  a  dhòigh,  agus  a'  roinn  na  creiche.'  Lùc. 
11.  22.  Mar  sin  daingnichidh  è  sìth  mhaireannach 
dhà-fèin.  Mur  'eil  agad-sa  fathast  ach  a  cheud  seòrsa 
sìth'  a  dh'ainmich  sinn,  na  creid  gu  bràth  gu'm  mair  ì 
dhuit.  An  urrainn  s\th  mhaireannach  a  bhi  aig  d'anam, 
is  tu  ann  an  naimhdeas  ri  Criosd  ?  An  urrainn  sìth  a 
bhi  aig  duine,  is  Dia  fèin  a'  cogadh  'n  a  aghaidh  ?  Cha 
n-'eil  rìm  na's  feàrr  agam  dhuit  na  gu'm  buaileadh  Dia 
astigh  air  do  chridhe  mi-chùramach,  gu'n  tilgeadh  è 

mach  do  shìth  mliealltach,  agus  gu'n  leagadh  è  sìos  thu 
aig  cosaibh  Chriosd,  ag  ràdh  "  A  Thighearna,  ciod  is 
àill  leat  mise  a  dheanamh?"  agus  gu'm  faigheadh  tu 
mar  sin  sith  mhaith  agus  chìnnteach  nach  toirear  uait 
gu  bràth,  eadhon  tòiseachadh  do  shithe  sìorruidh  nach 
trèig  thu  idir,  mar  thr&geas  sìth  ghnogach  an  t-saoghal. 

4.  Caillidh  ìad  an  sùgradh  feòlmhor  uile.  Their  ìad-fèin 
rau'n  "  gàire"  faoin,  "  Is  cuthach  e  ;  agus  mu  shùgradh, 
Ciod  a  nì  e  ?"  Ecles.  2.  2.  Cha  b'fheàrr  è  na  "  fuaim 
droighnich  fo  phoit."  Ecles.  7.  6.  Cha  robh  ànn  ach 
lasair  a  mhair  car  tiota,  chaidh  è  seachad  gu  grad, 
agus  cha  till  è  tuilleadh.  Is  searbh  leo  an  diugh  focal 
air  bàs  'us  breitheanas.  Mùchaidh  sin  an  sùgradh ! 
Cha  n-fhuilig  ìad  aon  smuain  air  am  peacadh  's  air  an 
cunnart  fèin.  Ut,  ut !  cha  n-f  huilig ;  tromaichidh  sin 
an  spiorad  !  Cha  n-fhaodar  idir  guil,  no  caoidh  airson 
peacaidh,  no  "ìad-fein  irioslachadh  fo  làimh  chumh- 
achdaich  Dhè."  Ni  ìad  gàire  ri  bròn  diadhaidh.  Ruag- 
aidh  ìad  air  falbh  chram  le  faoin  òran  ;  seadh,  sgiùrsaidh 
iad  uatha  gach  smuain  air  na  nithibh  tìamhaidh  sin. 
Na  abair  diog  riutha  mu  mheòrachadh  air  Dia,  no 
ùrnuigh  ;  is  leòr  sin  gu'm  fàgail  truagh,  no  gu'n  cur  às 
an  cìall !  Anamana  bochd !  Cia  truagh  bhur  beatha, 
'nuair  nach  bi  ni  idir  agaibh  ach  dubh  bhròn, — cruaidh 
sgàineadh  cridhe  a'  sìor-theannachadh  'ur  bròin  a 
dh-easbhuidh  aoibhneas  mòr  nan  naomh,  's  a  dh-eas- 
bhuidh  bhur  seànn  aoibhneas  goirid  fèin  !  An  saoil  sibh 
'bheil  aon  chridhe  mear,  aon  ghnùis  aoibhneach,  no  aon 
teangaidh  shùgraidh  ann  an  ifrinn?  Their  sibh  an 
diugh,  "  Is  feàrr  beagan  sùgraidh  na  mòran  bròin."  Ach 
nach  b'fheàrr  dhuibh  gu  mòr  beagan  bròin  diadhaidh, 
a  bheir  aoibhneas  sìorruidh,  na  bhur  sùgradh  faoin  uile  ; 
oir  is  ì  crìoch  an  t-sùgraidh  sin  bròn. 

5.  Fòs  caillidh  ìad  gach  taitneas  collaidh  uile.  Caill- 
idh  ìad  gach  uile  ni  bu  taitnich'  agus  bu  luachmhoire 
leo, — an  ni  bu  nèamh  dhoibh.  Caillidh  ìad  an  ni  sin  bu 
dia  dhoibh,  cho  maith  ri  Dia  fèin.  0  tuitidh  an  duine 
mòr-chuiseach,  glòir-mhìannach  sìos  o  àirde  gach  onoir ! 
Cha  n-aithnichear  a  dhus  's  a  chnàmhan  ameasg  dus  'us 
ehnamh  nam  "  baigear"  a's  bochda,  ni  mò  a  bheirear 
urram,  no  f  àbhar  d'  a  anam  seach  ìadsan.     Cia  lìon- 

mhor  duine  mòr,  uasal,  ionnsuicht'  a  ghlaisear  amach  o 
làthair  Chriosd  !  Càit  anis  am  bi  an  tighean  maiseach, 
mòra,  cosgail  ?  càit  am  bi  an  leapaichean  mìn,  àluinoi  ? 
càit  am  bi  an  làmhsaidean  socrach,  grìnn  ?  càit  am  bi 
an  liosan  snasmhor,  craobhach  ?  càit  am  bi  an  cluain- 
tean  taitneach,  an  coilltean  uaine,  's  am  foghar  pailt  ? 
Cò  anis  a  chòmhdaicheas  's  a  fhrithealas  am  bùird? 
Thrèig  sin  \ad  uile.  Cha  n-'eil  an  "  duine  saoibhir" 
air  a  sgeadachadh  an  sin  ni's  f  haide,  le  "  purpur  'us 
lìon-eudach  grìnn,"  no  idir  "  a'  caitheamh  a  bheatha 
gach  là  gu  sòghail."  Cha  n-'eil  modh,  no  onoir  do 
dhuine  sam-bith  an  sin.  Bithidh  ìad  a'  caitheamh  an  ùine 
ri  mulad  agus  caoidh,  's  cha  n-ànn  ri  spòrsalachd.  Och 
cia  mòr  an  t-atharrachadh !  Mairidh  teas  an  ana-mìann 
gun  chomas  idir  a  shàsachadh.  Oilltichidh  an  cridh- 
eachan  ri  faicinn  aghaidhean  a  chdile,  a'  mallachadh  an 
là  sin  'bu  là  coinnimh  dhoibh  !  Hò !  nach  smuainicheadh 
peacaich  an  diugh,  "  an  te*id  taitneas  a'  chuirp  leinn  gu 
ifrinn  !  Nach  dòruinn  theànn  dhuinn  cuimhneachadh 
air  an  sin?  An  fheàrr  leinn  còmpanas  's  an  olc  na 
fìor  chàirdeas?  C'uime  reiceamaid  gàirdeachas  cho 
mòr,  cho  maireannach,  cho  do-mheasraichte  air  blasad 
taitneis  gun  fhiù?  Thigibh  !  0  Thigibh  !  sinne  'pheac- 
aich  mar  ri  chèile,  deanamaid  anis  ùrnuigh  mar  ri  che'ile, 
ìarramaid  maitheanas  o  Dhia,  cuidicheamaid  a  chèile  gu 
nèamh.  0  na  faightear  sinne  gu  bràth  tuilleadh  a' 
truailleadh,  a'  mealladh  's  a'  sgrios  a  che'ile."  0  na'n 
tuigeadh  daoine  ciod  a  tha  ìad  agìarraidh  le  rìarachadh 
na  feòla  ?  Cha  n-'eil  ach  am  buaireadh  a  mheudachadh 
's  am  pàinntearan  fèin  a  theannachadh. 

II.  An-tromaichear  an  truagh  chor  le  call  fois  nan 
naomh,  le  caìl  an  toil-\nntinn  aimsireil,  agus  a  bhàrr  air 
sin,  na's  mò  gu  mòr  le  fulang  ddruinn  na  h-ifrinn. 
Chithear  truimead  anabarrach  na  dòruinn  sin,  le  thoirt 
fainear  gu'm  bheii  ì  air  a  h-òrduchadh  le  Dia  fèin  o 
thoiseach  a'  pheacaidh, — Tha  àit  agus  staid  na  dòruinn 
sin  air  an  òrduchadh  le  Dia, — Is  ì  an  dòruinn  sin  obair 
dìoghaltais  Dhè, — Tha  tlachd  aig  an  Uile-chumhachdach 
ann  an  òrduchadh  na  dòruinn  sin, — Bithidh  Sàtan  agus 
peacaich  fdin  'n  an  luchd-d\oghaltais  aig  Dia, — Agus 
bithidh  an  dòruinn  coitchionn,  gun  lasachadh,  gun  chrìch. 

1.  Is  è  Dia  fèin  a  dh'òrduich  dòruinnean  na  h-ifrinn. 
Cha  bu  lugha  na  Dia  fèin  a  f  huair  oilbheum  o  pheac- 
aich,  air  an  aobhar  sin,  cha  lugha  na  Dia  a  ni  peanas 
orra  airson  am  peacaidhean.  Dh'ullaich  è  na  dòruinnean 
sin  airson  a  naimhdean.  Bithidh  a  mhòr  chorruich  a' 
sior-chur  às  doibh;  anail  a  chorruich  a'  beothachadh 
nan  lasair,  mar  èire  do-iomchair  d'  an  anamaibh.  Na'm 
bu  chorruich  crèutair  \  is  ann  a  b'fhasa  dhoibh  a 
giùlain.  An-aoibhinn  dhà-san  a  thuiteas  fo  bhuillean 
an  Uile-chumhachdaich  !  "  Is  ni  eagalach  tuiteam  ann 
an  làmhaibh  an  Dè  bheo."  Eabh.  10.  31.  Bu  neo-ni 
an  saoghal  uile  a  bhi  'n  an  aghaidh,  agus  na  h-uile 
chreutairean  cruinn  'g  am  pìanadh,  ann  an  coimeas  ri 
so.  B'f  heàrr  leo  roimhe  fearg  a  chur  air  Dia,  na  fearg 
a  chur  air  uachdaran,  custamair,  maighstear,  caraid, 
nàbuidh,  no  air  am  feòil  fèin,  ach  anis  b'f  heàrr  leo  mìle 
cuairt  a  bhi  air  am  fuathachadh  leis  an  t-saoghal  uile, 
na  f  àbhar  Dhia  a  chàll.  Ah !  is  "  teine  dìan-loisgeach"  a 
chorruich !  Ma  lasas  ì  òirnn  ach  mionaid,  seargaidh  sinn 
às  mar  f  hèur  !  Cia  luath  a  chrìonas  ar  neart  gu  laigse, 
agus  a  philleas  ar  bòichead  gu  m\-dhreach !  Na's  luaithe 
na  loisgeas  an  lasair  conlach  thioram,  caithidh  corruich 
Dhè  na  h-aingidh  thruagh  sin.  Air  thalamh  cha 
n-f  huiligeadh  ìad  priosan,  no  tàire,  crann-losgaidh,  no 
croich,  no  teine,  no  fraoch-fanaid,  airson  Chriosd,  cion- 
nus  matà,  'dh-f  huiligeas  \ad  anis  lasair  corruich  Dhè  'g 
an  caitheamh  às  gu  sìorruidh  ? 

2.  Tha  àit  agus  staid  na  doruinn  air  an  òrduchadh 
le  Dia,  chum  a  cheartas  a  ghlòrachadh.  Is  ann  a  chum 
a  chumhachd  fèin  a  ghlòrachadh  a  chruthaich  è  na  saogh- 
ail.  Tha  cruth  maiseach  nan  uile  chrè*utairean,  a  rinn  a 
làmh,  a'  foillseachadh  a  ghliocais.  Tha  freasdal  Dè  air 
a  nochdadh  dhuinn  ann  an  cumail  suas  nan  uile  nithe. 
'Nuair  a  lasas  eadhon  aon  srad  de  chorruich  Dhia  air 
an  talamh,  bàthar  an  saoghal  uile,  ach  amhàin  ochdnar. 
Loisgear  Sòdom,  Gomòrrah,  Admah  agus  Seboim  le 
teine  bho  nèamh.  Dìmar  cuid  ann  am  bèul  na  mara. 
Fosglaidh  an  talamh  a  bhèul  agus  sluigear  s\os  feadhain 
eile.  Sgriosaidh  a'  phlàigh  a  m\ltean.  Nach  soilleir 
an  f  hianuis  air  corruich  Dhia,  cor  brònach  nan  ludh- 
ach  air  an  là  an  diugh !    Ach  is  ànn  airson  na  beatha  ri 

teachd,  a  tha  tròcair  agus  ceartas  glòrachaidh  Dhia  air 
an  rùnachadh,  agus  gu  bhi  air  am  foillseachadh  anns  an 
tonihas  a's  àirde.  An  sin  glòraichidh  Dia  a  thròcair, 
air  dòigh  nach  urrainnear  a  thuigsinn  an  diugh  lei's  na 
naoimh  fèin  a  bhitheas  'g  a  mealtuinn :  agus  foillsichidk 
è  fòs  a  cheartas  air  dòigh  a  dhearbhas  do  na  h-uile  gur 
è  sin  ceartas  Dhè  da  rìreadh.  Cha  mheasar  lasraichean 
bith-bhuan  na  h-ifrinn  tuilleadh  as  teth  airson  nan 
anamanan  ceannairceach  ;  agus  an  dèigh  a  bhi  'g  an 
losgadh  tre  mhiltibh  de  mhìltibh  bhliadhnachan,  cha  n- 
aithreach  leis  an  t-olc  a  thainig  orra.  An-aoibhinn 
do'n  anam  a  chuirear  suas  mar  sin  'n  a  bhall-amais  gu 
bhi  air  a  bhualadh  le  corruich  an  Uile-chumhachdaich ! 
agus  mar  phreas  a'  sìor-losgadh  ann  an  lasraichibh  a 
dhìoghaltais,  nach  f  haodar  a  smàladh  &s  gu  sìorruidh  ! 

3.  Bithidh  doruinn  an  t-sluaigh  mhaìlaichte  ana- 
barrach  goirt,  do  bhrìgh  gu'm  bheil  ì  air  a  dòrtadh 
orra  le  dìoghaltas  Dhè.  Is  uamhasach  corruich,  ach 
cò  a  sheasas  dìoghaltas !  Their  an  Dia  mòr,  "  Sin 
sibhse  mo  chrèutairean  ceannairceach.  Is  tric  a  rinn 
sibhse  tair  air  m'  fhoighidin-sa.  Pàidhidh  sibh  anis 
air  a  shon.  Cuimhnichibh  cia  tric  a  ghairm  mis' 
oirbh,  cia  tric  a  chrom  mi  sìos  a'  tagair  ribh,  agus  cia 
tric  a  ghuidh  mì  oirbh  sonas  a  ghabhail,  ach  cha  b'àill 
leibh-se.  An  robh  sibh  am  barail  gu'n  ceadaichinn 
dhuibh  a  bhi  'magadh  òrm  gu  bràth  ?"  Dìoghlaidh  è 
orra  gach  tkir'  a  rinn  ìad  air  a  thròcair,  agus  gach 
dearmad  a  rinn  ìad  air  Criosd  agus  air  gràs.  Hò  ' 
faiceadh  daoine  so  anis.  Hò  !  thugadh  ìad  taitneas  do 
Dhia  ann  an  casgadh  an  sgrios  fèin,  mu'ra  bi  è  ro 
anmoch ! 

4.  Fòs  cuimhnich  "  cha  n-'eil  idir  tlachd  air-bith  aig 
Dia  ann  an  sgrios  nan  aingidh."  B'f  heàrr  leis  gu  r* 
mhòr  ìad  a  philleadh  d'a  ionnsuidh  fèin  agus  gabhail 
ri  Criosd  agus  tròcair.  Ach  an  uair  gheibhear  ìad  gu 
rag-cheannairceach  a'  dmltadh  ùmhlachd  a  thoirt  do 
Dhia,  gabhaidh  è  tlachd  ann  an  oibreachadh  a  cheartais 
}n  an  aghaidh.  Tha  Dia  ag  ràdh,  "  Annam-sa  cha'n 
'eil  dìan  chorruich ;"  ach,  deir  è,  an  dèigh  sin,  "  Cò  a 
^huireadh  an  droighionn  agus  an  dris  a'm'  aghaidh 
anns    a'    chath?    rachainn    trompa,    loisginn    ìad    le 

chèile."  Och  nach  truagh  cor  nan  crèutairean  sin  ! 
"  Cha  ghabh  an  tì  a  rinn  ìad  truas  diubh ;  agus  cha 
nochd  è  caoimhneas  dhoibh."  Isà.  27.  4,  11.  "Mar 
a  rinn  an  Tighearn  gàirdeachas  os  an  ceànn  a 
dheanamh  maith  dhoibh ;  mar  sin  ni  an  Tighearn 
gàirdeachas  os  an  ceànn  gu'n  sgrios,  agus  gu'n  toirt 
gu  neo-ni."  Deut.  28.  63.  Is  truagh  do  na  h-anam- 
aibh  a  bheir  air  Dia  gàirdeachas  a  dheanamh  'n  am 
peanas  !  "  Ni  è  mar-an-cèudna  gàire  ri  'n  sgrios  :  ni  c 
fanaid  'nuair  a  thig  an  eagal,  'nuair  a  thig  eagal  orra 
mar  fhàsachadh,  agus  a  thig  lèir-sgrios  orra  mar  ioma- 
ghaoith ;  'nuair  a  thig  tèinn  agus  cràdh-cridhe  orra." 
Gndth.  1.  26,  27.  Is  uamhasach  an  ni  thar  càinnt  'us 
smuain,  'nuair  nach  faighear  aon  air  nèamh,  no  air 
talamh,  a  chuidicheas  ach  Dia,  agus  nach  dean  esan 
ach  gàirdeachas  ri  "  tèinn"  nan  crèutairean  truagh 
sin  !  Cha  n-ànn  idir  gu  litireil  a  "  tha  Dia  a'  deanamh 
gkire  agus  fanaid"  ri  truaighe  nam  peacach  ceannairc- 
each.  Is  ann  amhàin  arè'ir  gnàth-labhairt  dhaoine  'tha 
na  focail  sin  air  an  labhairt  anns  an  Sgriobtuir,  ag 
mnseadh  cho  teànn  's  a  bhuineas  Dia  ris  a'  pheacach, 
ni  nach  gabh  ìnnseadh  air  dòigh  eile  na's  freagarraiche 
le  càinnt  dhaoine. 

5.  Bithidh  Sàtan  agus  peacaich  fèin  'n  an  luchd- 
dìoghaltais  aig  Dia, — 'g  am  pìanadh  arèir  òrdugh  a 
cheartais.  Is  è  Sàtan  a  rinn  na  peacaich  sin  a 
bhuaireadh,  a  mhealladh  's  a  chumail  o  Chriosd,  agus 
tròm-pbìanaidh  è  ìad  anis  airson  gèilleadh  dhà.  Sin 
amhàin  an  duais  a  bheir  è  dhoibh  airson  na  seirbhis  a 
rinn  ìad  dhà  gu  tric.  Dhiùlt  'us  thrèig  ìad  Dia  agus 
Criosd  ;  agus  rinn  ìad  dearmad  air  an  anamanan  fèin  : 
oir  is  ì  còmhairle  Shàtain  a  b'ànnsa  leo  na  sin  uile. 
Air  an  aobhar  sin,  cuirear  ìad  fo  dhroch  ctiing  an  droch 
mhaighsteir  fèin.  Na'n  robh  ìad  cho  firinneach  ann  an 
deanamh  seirbhis  do  Chriosd  's  a  bha  ìad  ann  an 
deanamh  seirbhis  do  Shàtan,  gheibheadh  ìad  duais  na's 
feàrr.  Is  ceart,  matà,  \ad  a  bhi  'n  am  pìanadairean 
orra-fèin,  a  chum  gu'm  faic  ìad  mar  sin,  gu'm  b'  ìad- 
fèin  a  sgrios  ìad-fèin,  agus  nach  urrainn  ìad  a  choir- 
eachadh  ach  lad-fein  amhàin  airson  na  dòruinn  a  ta 
ìad  a'  fulang  anis.      ^r"~*    ^v 

6.  Agus  bithidh  doruinn  nan  aingidh  coitchionn. 
Mar  bha  cuid  aig  gach  ball  anns  a'  pheacadh,  bithidh 
cuid  aig  gach  bàll  ann  an  dòruinn.  Is  è  an  t-anam  bu 
mhò  cuid  ann  am  peacachadh,  mar  sin  is  è  a's  mò  cuid 
ann  am  fulang.  Is  è  an  t-anam  a's  mò  luach  na  'n 
corp,  mar  sin  bithidh  a  dhòruinn  fada  na's  truime  na 
dòruinn  a'  chuirp.  Mar  bheir  aoibhneas  an  anama 
barrachd  air  taitneas  collaidh,  bheir  pìantan  an  anama 
barrachd  air  piantaibh  a'  chuirp.  Chà  n-è  mhàin 
anam,  ach  anam  peacach  a  dh-f  hèumas  fulang.  Cha 
ghabh  teine  mur  bi  an  connadh  tioram  ;  ach  an  uair  a 
bhitheas  an  connadh  tioram,  loisgidh  è  gu  garg  ì 
Bithidh  an  cionta  fèin  do  na  h-anamaibh  mallaichte, 
mar  spòng  fo  f  hùdar,  a'  glacadh  lasraichean  ra  h-ifrinn 
d'  an  ionnsuidh  gu  dìan.  Agus  fuiligidh  an  corp  a 
chuid  fèin  cuideachd.  An  corp  ud  a  bha  roimhe  sin 
air  a  choimhead  cho  cùramach,  mùirneach,  air  'eiridinn 
cho  caoin,  agus  air  'eideadh  cho  grìnn,  ciod  a  thàinig  air 
anis  !  Is  ìosal  a  thuit  a  shealladh  uaibhreach  !  Is  beag 
sùim  nan  lasraichean  ud  d'  a  sgeimh  'us  d'a  mhaise  ! 
Na  sùilean  ud,  a  b'àbhaist  a  bhi  toilichte  leis  gach 
sealladh  àillidh,  cha  n-fhaic  ìad  nì  anis  ach  crith- 
uamhas,  corruich  Dhia  a'  taomadh  anuas  orra,  na 
naoimh  ud  air  an  d'rinn  ìadsan  tàir',  anis  air  an 
àrdachadh  a  dh-ionnsuidh  na  glòire  sin  a  chàill  ìad- 
fèin,  'us  iad-fèin  anis  gun  chòmpanach  idir,  ach  deamhnan 
'us  spioradan  mallaichte  do-àireamh.  Seallaidh  ìad 
anall  anis  'us  their  ìad,  "  An  ann  gu  so  a  thàinig  gach 
cuilm,  cluith  'us  ròic  a  bh'againn  ?"  Na  cluasan  ud  a 
bha  cleachdte  ri  ceòl  'us  fonn  nan  òran,  cha  chluinn 
ìad  ach  sgread  'us  glaodh  oillteil  dhaoine  mallaichte, 
clann  a'  sìor-mhallachadh  am  pàrantan  a  threòraich 
ìad  anns  an  olc,  le  droch  eisempleir ;  fir-phòsd'  a' 
mallachadh  an  aghaidh  nam  ban-pòsda,  maighstearan  an 
aghaidh  sheirbhiseach,  ministearan  an  aghaidh  pobuill, 
uachdarain  an  aghaidh  ìochdaran,  'us  gach  aon  ag  èigh- 
eachd  ris  an  aon  eile,  "  Is  tus'  a  thug  an  truaighe  so  òrm- 
sa,  cha  do  sheòl  thu  mo  dhleasanas  dhomh — cha  do 
chaisg  thu  mo  pheacadh- — cha  do  labhair  thu  dìleas  rium, 
— cha  d'innis  thu  mo  chunnart  dhomh.  Ah  !  mise  !" 
Sin  anis  còmpanas  nan  anam  's  nam  corp  mallaichte  ann 
an  truaighe  na  dòruinn  ! 

7.  Mairidh  an  dòruinn  sin  gun  lasacJiadh  idir.  So  ni 
a  ghèuraicheas  an  gath  pìanaidh  gu  h-anabarrach.  Ma 
chuir  ifrinn  eagal  riamh  orra,  no  ma  bha  an  coguis  fo 
thrioblaid,  uair  air-bith  's  an  t-saoghal  so,  gheibheadh 
ìad  fear-sòlais  aig  an  làimh.  B'è  sin  caraid  feòlmhor, 
gnothach  tìmeil,  fearas-chuideachd,  no  sùgradh  faoin. 
Dh-fhuadaicheadh  ìad  air  falbh  gach  bròn  le  ith  'us  òl, 
cluith  'us  cadal.  Ach  dh'f  halbh  anis  gach  fear-sòlais 
dhiubh  sin.  Bha  an  cridheachan  cruaidh,  an-dàna,  mì- 
chreidmheach  'g  an  dìon  mar  bhalla-cloiche  an  aghaidh 
gach  trioblaid  Ynntinn.  Cha  deanadh  rabhadh  sam-bith 
drùigheadh  orra.  Is  è  Sàtan  fèin  a  b'  f  hear-sòlais  doibh. 
Is  tric  a  thuirt  è  riutha,  mar  thuirt  è  ri  màthair  'a 
chinne-daoine,  "An  dubhairt  Dia,  'cha  n-ith  sibh?  gu 
cìnnteach  cha'n  fhaigh  sibh  bàs.'  Am  bheil  Dia  ag 
ìnnseadh  dhuibh  gu'n  laidh  sibh  ann  an  ifrinn  ?  Pugh. 
cha  dad  idir  sin.  Tha  Dia  tròcaireach.  Ma  tha  ifrinn 
ànn  idir,  carson  a  bhitheadh  eagal  oirbh  ?  Nach  robh 
fuil  Chriosd  air  a  dòrtadh  air  bhur  son?  Nach  Criosd- 
uidhean  sibh?  Carson,  matà,  'bhitheadh  cùram  oirbh? 
Cha  n-eagal  idir  dhuibh."  Arèir  sin,  mar  is  è  Spiorad 
Chriosd  is  Comhf  hurtair,  no  fear-sòlais  do  na  naoimh, 
is  è  Sàtan  comhfhurtair  nan  aingidh.  Is  curamach  am 
meirleach  air  eagal  gu'n  dùisg  è  sluagh,  f  had  's  a  bhios 
è  gu  carach  a'  "robigeadh"  an  tighe,  a  cheart  cho 
eùramach  sin  tha  Sàtan  air  eagal  gu'n  dùisg  è  am 
peacach.  Fhad  's  a  bhitheas  ìnntinn  a'  pheacaich 
dall-mharbh,  cha  n-abair  Sàtan  aon  ghuth  ris,  brosgul. 
no  sòlas.  Cait  anis,  matà,  an  teid  am  peacach  truagh  a 
dh-ìarraidh  sòlais  ?  Iadsan  a  chuir  a  chas  anns  an  ribe, 
agus  a  gheall  a  theàrnadh,  thrèig  ìad  è  nis,  agus  tha 
ìad-fèin  air  an  trèigsinn.  Theich  a  shòlas  gu  lèir.  Ach 
tha  an  Dia  cothromach  sin,  do'n  tug  esan  gu  tric 
tàmailt  'us  tàire,  nis  a'  làn-choimhlionadh  dhà  gach 
bagairt  a  labhair  è  riamh  'n  a  aghaidh. 

8.  Agus  bithidh  dòruinn  nan  aingidh  sìorruidh — 
mairidh  ì  gu  bràth.  Tha  \  uamhasach  air  gach  dòigh 
eile,  ach  is  è  sin — a  sìorruidheachd — a'  chuid  a's  uamh- 
asaiche  dhì.  An  dèigh  do  iomadh  mìle  bliadhna — 
mìltean  do  mh\ltibh — a  dhol  seachad,  bithidh  dòminn- 
ean  an  t-sluaigh  mhallaichte  cho  ùr  agus  cho  piantaii 

dhoibh  's  a  bha  ìad  air  a'  cheud  uair  a  dh'f  hairich  ìad 
lasair  na  h-ifrinn.  Bu  shocair  leo  na'n  robh  dòchas. 
idir  ri  crìoch  a  theachd  air  an  dòruinn,  ach  0 !  cia  cruaidh 
ri  smuaineachadh  guin  mair  ì  "  gu  bràth!"  Anns  a' 
bheatha  so,  cha  robh  ìad  riamh  sgìth  dhe'n  pheacadh, 
nis  cha  bhi  Dia  sgìth  dhe  bhi  'g  am  pìanadh.  Cha 
d'rinn  ìad  riamh  f  ìor  aithreachas  airson  am  peacaidh, 
anis  cha  bhi  aithreachas  air  Dia  airson  an  dòruinn. 
Bhris  ìad  lagh  an  Dè  shìorruidh,  agus  air  an  aobhar 
sin,  fuiligidh  ìad  peanas  sìorruidh.  Bha  fios  aca  gu'n 
do  dhiùlt  ìad  rìoghachd  shìorruidh  a  ghabhail,  agus 
l)iodh  rios  aca  nis  gu'm  bi  ìad  air  an  glasadh  amach 
àisde  gu  sìorruidh.  Pheacaich  an  anamanan  neo-bhàs- 
mhor,  agus  air  an  aobhar  sin,  fuiligeadh  ìad  p\an  neo- 
bhàsmhor.  Bu  shona  leo  ìad-fèin  anis,  na'n  robh  ìad 
fathast  'n  an  laidhe  anns  an  uaigh,  no  na'm  faodadh  \ad 
laidhe  sìos  ìnnte  rìst.  0  mar  dh-èigheas  ìad  ris  a'  bhàs, 
"  0  bhàis  !  càit  an  deach  thu  nis  ?  nach  tig  's  nach  geàrr 
thu  às  mo  bheatha  thruagh  ?  0  b'f heàrr  gu'n  cuireadh 
am  pìan  so  mis'  amach  à  bith  !  0  b'f  heàrr  nach  bithinn 
idir  ànn  !  0  faigheam  bàs !  0  pilleadh  mo  dheò  gu 
neo-ni !"  Mar  sin,  bithidh  na  h-osnaichean  searbh  a 
dh-fhàisgear  às  gach  cridhe  fo'n  dòruinn  shìorruidh. 
B'fhada  leo  gach  searmoin  'us  ùrnuigh  a  chual'  ìad 
^s  an  t-saoghal  so.  Och !  och  !  nach  f  hada  dhoibh 
anis  smuaineachadh  air  an  dòruinn  gun  chrìch ! 
Nach  bu  ghoirid  mionaid  bheag  an  taitneis  ann  an 
coimeas  ri  sìorruidheachd  chìan  am  bròin!  Cha  robh 
^n  an  taitneas  feòlmhor  ach  mionaid,  ach  mairidh  am 
peanas  gu  bràth  ! 

0  pheacaich,  cuimhnich  gu'm  bheil  d'  ùin  ach  beag 
air  ruith.  Tha  thu  nis  a'  seasamh  aig  dorus  na  sìor- 
ruidheachd  's  am  bàs  a'  feitheamh  gus  an  dorus  sin 
1f  hosgladh  agus  thus'  a  thogail  astigh.  Caidil  romhad 
beagan  oidhcheachan,  gabh  mu-n-cuairt  beagan  làithean 
air  an  talamh,  agus  an  ùin  glè  ghoirid,  no  mu'n  saoil 
thu,  bithidh  d'  aimsir,  do  smuaintean,  do  chùram  agus 
do  thaitneas  uile  air  an  slugadh  suas  leis  an  t-sìorruidh- 
eachd  'us  ruigidh  tu-fèin  staid,  sona  no  dona,  nach 
atharraichear  fad  linn  nan  hnn.  Mòr  aoibhneas  nèimh, 
ugus  mòr  dhòruinn  na  h-ifrinn,  cha  n-urrainnear  aon 

diubh  sin  a  thuigsirm.     Ach  dòruinn  shìorruidh !  sin 
dòruinn  nach  gabh  breithneachadh. 

Ach  thar  leam,  a  pheacaich  uilc,  rag  gu'n  cluinn  nrì 
thus'  ag  ràdh  ann  do  chridhe,  "  Ma  bhitheas  mì  càillte. 
bitheadh,  cha  n-'eil  comas  air.  Is  fekrr  leam  mo 
chunnart  a  sheasamh  na  gèilleadh  do  ìarrtas  an  Sgriob- 
tuir.  Cha  bhi  mì  na's  miosa  dheth  na  mo  choimhears- 
naich  agus  sluagh  eile.  Ma  bhitheas  peanas  ann,  cha 
n-'eil  air  ach  a  ghmlain  mar  a's  feàrr  is  urrainnear." 
Och !  a  chrèutair  bhochd,  guidheam  ort  anis,  mu'n 
diùlt  thu  tròcair  às  'us  às,  thu  èisdeachd  chùramach  a 
thoirt  do  bheagan  cheistean  a  chuireas  mì,  agus  smuain- 
eachadh  orra  mar  dhuine  rèusanach.  Cò  thus'  gu'n 
ghiùlaineadh  tu  corruich  Dhè?  An  dia  thu,  no  duine? 
Ciod  è  do  neart-sa?  Nach  'eil  è  mar  neart  cèir,  no 
conlaich  an  aghaidh  an  teine,  mar  mhòll  an  aghaidh  na 
gaoith',  no  mar  dhus  an  aghaidh  garbh  sheideadh  na 
cuairt-ghaoith'  ?  Ged  robh  do  neart  mar  ìarunn,  do 
chnàmhan  mar  umha,  do  bhònn  mar  an  talamh,  agus  do 
chumhachd  mar  na  nèamhan,  sgriosar  thu  fo  anail  a 
chorruich.  Ach  cò  thusa  ?  Criomag  chriadha  fo  dheò. 
air  do  bheathachadh  le  tròcair  an  Tì  sin  a  tha  thus'  ar 
diùltadh,  agus  air  do  chumail  beagan  làithean  o  bhi  air 
do  chagnadhle  durragaibh  brèun  I  Sin  thus'  a  thruaghain  ; 
gidheadh  cha  nàire  leat  a  ràdh  nach  'eil  eagal  ort  a 
corruich  an  Uile-chumhachdaich !  Amadain  !  carson, 
matà,  a  chritheas  tu  'nuair  a  chì,  no  'chluinneas  tu 
comharraidhean  uamhasach  a  chumhachd  agus  a  chor- 
ruich  ?  Ciod  a  their  thu  ri  fuaim  atmhoir  an  tàirnean- 
aich  a'  rèubadh  nan  spèur,  no  ri  garbh  ghathan  an 
dealanaich  a'  spoltadh  's  a  sgoltadh  nan  creag  's  nan 
crànn,  no  ris  "a'  phlkigh  a  ghluaiseas  ann  an  dorchadas," 
a'  sgrios  dhaoine  mu-n-cuairt  duit?  Na'm  faca  tu 
plàighean  na  h-Eiphit,  no  an  talamh  a'  fosgladh  a  bheòil 
's  a'  sìos-shlugadh  Dhàtain  agus  Abìraim,  no  '  Eliah 
a'  toirt  teine  bho  na  nèamhaibh  a  losgadh  suas  nan 
ceannard  agus  nan  leth-cheud',  nach  cuireadh  aon  de  na 
seallaidhean  sin  tròm  gheilt  air  do  chridhe?  Ciamar, 
matà,  a  sheasadh  tu  fo  phlàighean  na  h-ifrinn  ?  Carson 
a  bhitheas  eagal  ort  'nuair  a  thig  goirteas  beag  sam-bith 
aìr  do  chorp?    Dèide,  lòinidh,  alt-ghalar,  teasach,  càll 

làimhe,  no  coise,  no  tuiteam  fo  bhochduinn  'us  nàire 
Ach  is  beag  am  peanas  na  pìantan  sin,  geda  a  bhiodh 
ìad  uile  air  an  càrnadh  air  aon  neach,  ann  an  coimeas  ri 
dòruinn  na  h-ifrinn.  Carson  a  chuireas  teachd  a'  bhàis 
eagal  cho  mòr  ort  ?  0  cia  fuar  leat  a  bhuaileas  è  do 
chridhe  !  Nach  bu  phàrras  an  uaigh  ann  an  coimeas  ri 
àit  na  dòruinn  nach  'eil  anis  a'  cur  cùraim  ort-sa?  Nach 
dòruinneach,  do-iomchair  leat  ball  de  do  chorp  a  losgadh 
's  an  teine  ?  Ciod  a  theirear,  matà,  ri  fulang  gu  bràth, 
deich  mile  cuairt  na's  mò  ann  an  teas  na  h-ifrinn  ? 
Carson  a  chuireas  iomradh,  no  smuain  air  ifrinn,  iom- 
again,  gluasad,  buaireadh,  no  eagal  air  d'  ìnntinn?  Mur 
fuilig  thu  eadhon  sin  gun  uamhas,  cionnus  a  sheasadh 
tu  dòruinn  an  àite  sin  ?  Carson  a  tha  an  "  duine 
saoibhir"  a'  goirt-ghearan  ri  Abraham,  gu'm  bheil  è 
"  air  a  phìanadh  ann  an  ifrinn?"  No  carson  a  chithear 
do  dhroch  còmpanaich  a'  call  am  misneachd  aig  uair  a' 
bhàis,  agus  aig  an  àm  sin  a'  sgur  de'n  droch  càinnt  ? 

An  do  labhair  thu  riamh  ri  duine  fo  èu-dòchas  ? 
Nach  bu  mhì-shòlasach  a  bhriathran  ?  Nach  bu  tròm  a 
bheatha  leis  ?  Cha  n-f haigheadh  è  maith,  no  fois  ann 
an  ni  sam-bith  a  bha  aige  ;  chàill  a  bhiadh  's  a  dheoch 
am  blas  milis  dhk ;  bu  draghail  leis  a  chàirdean  'f  haicinn ; 
bha  è  sgìth  dhe  'bheatha,  agus  fo  eagal  a'  bhàis.  Ma's 
urrainnear  truaigh'  an  t-sluaigh  mhallaichte  'f  hulang, 
carson  nach  fhuilig  daoine  na's  socraiche  gach  roimh- 
bhlas  dhiubh  sin  air  ifrinn  ?  Ciod  a  theireadh  tu  na'm 
faiceadh  tu  Satan  ann  an  cruth  eagalach  a'  seasamh  ri 
do  thaobh?  Nach  fàilnicheadh  do  chridhe  le  tròm 
uamhas,  agus  nach  seasadh  d'fhalt  air  a  cheànn? 
Agus  ciamar  a  sheasas  tu  gu  sìorruidh  am  far  nach  bi 
cuideachd  air-bith  agad,  ach  diabhlan  agus  sluagh 
mallaichte  'g  a  do  phianadh  's  a'  fulang  maille  riut  ? 

Faighnicheam  so  dhìot  aon  uair  fathast, — Ma's  ni 
cho  beag  leat-sa  corruich  Dhia,  carson  a  bha  1  cho  mòr 
le  Mac  Dhia  fèin  ?  'Nuair  a  ghabh  an  Tì  sin,  a  bha  fìor 
neo-chiontach,  os-làimh  na  fiachan  a  phàidheadh  air 
ar  son-ne,  a'  seasamh  ann  ar  n-àit,  agus  a'  giùlain  a' 
pheanais  a  thoill  sinne ;  thug  a'  chorruich  sin  air 
Criosd  "  fallas  mar  bhraonaibh  mòra  fola  a'  tuiteam 
sìos  air  an  talamh."     Ghlaodh  Tighearn  na  beatha,  fo 

bhruthadh  na  corruich  sin,  "  A  ta  m'  anam  ro  bhrònach 
eadhon  gu  bàs  :"  agus  arìst  air  a'  chrann-chèusaidh, 
"  Mo  Dhia,  mo  Dhia,  c'arson  a  thrèig  thu  mi?"  Is 
cìnnteach  na'm  b'urrainn  neach  air-bith  am  fulangas 
sin  a  ghiìilain  le  socair,  gu'm  b'è  Iosa  Criosd  an  neach 
sin.  Oir  bha  neart  eile  aige-san  nach  'eil  idir  agad-sa, 
gus  am  fulangas  ud  a  ghiùlain.  An-aoibhinn  duit,  a 
pheacaich,  airson  do  mhi-chùraim  gun  chìall !  An 
saoil  thu-fèin  am  bi  an  ni  sin,  a  bha  cho  trom  do 
Chriosd,  so-iomchair  dhuit-sa.  Faic  bha  Mac  Dhe 
air  a  chur  "  ann  an  cruaidh  ghleachd  anama,"  agus 
ann  am  "  fallas  fola,"  amhàin  fo  mhallachd  an  lagha, 
ach  thusa,  crèutair  lag,  gòrach,  cha  ni  sam-bith  leat 
tuiteam  araon  fo  mhallachd  an  lagh'  agus  an  t-soisgeil, 
agus  mar  sin  a  bhi  '  toilltinneach  air  peanas  na's  mò  gu 
mòr.'  Edbh.  10.  29.  G-u'n  deanadh  an  Tighearn 
maith  d'  ìnntinn  a  cheartachadh  le  aithreachas. 

Agus  anis,  a  lèughadair,  faigheam  do  rùn.  Ciod  a 
tha  thus'  a'  cur  romhad  a  dheanamh  ?  Ciod  am  fèum 
a  tha  thu  'dol  a  dheanamh  de'n  teagasg  so  uile  ?  Am 
bi  è*  neo-tharbhach  dhuit,  no  an  àill  leat  gabhail  ris 
gu  f  ìor  dhùrachdach  ?  Is  iomadh  rabhadh  o  Dhia,  a 
chuir  thu  suarach  agus  a  thilg  thu  uait ;  agus  an  tilg 
thu  so  uait.  Gabh  an  aire  nis,  cha  bhi  Dia  an 
còmhnuidh  a'  strì  riut-sa  le  rabhadh  agus  bagradh. 
Tha  nis  an  làmh  dhìoghaltais  air  a  togaii  suas,  agus 
tha  buillean  trom  a'  teachd,  ach  an-aoibhinn  dhà-san 
air  an  tuit  ìad !  An  tilg  thu  uait  an  Leabhar  so,  ag 
ràdh  nach  'eil  dad  ànn  ach  labhairt  air  ifrinn  'us 
damnadh.  Is  ann  mar  sin  is  àbhaist  dhuit  a  bhi  ri 
gearan  air  gach  searmonaiche  dìleas.  Ach  am  b'fhekrr 
leat  nach  ìnnseamaid  na  nithe  mòra  sin  dhuit  idir  ? 
An  ìarradh  tu  òirnn  a  bhi  ciontach  do  f  huil  d'  anama, 
le  fantuinn  'n  ar  tosd,  agus  Dia  fèin  ag  àithneadh 
dhuinn  gu  teànn  na  nithe  sin  a  dheanamh  aithnichte 
dhuit-sa?  Am  bi  thu-fèm  càillte  le  socair,  tosdachd 
'us  dearmad,  agus  am  b'fheàrr  leat  sinne  'bhi  càillte 
maille  ruit,  na  fearg  a  chur  ort,  le  labhairt  na  fìrinn 
riut  ?  Faodaidh  thus'  a  bhi  ciontach  ann  an  an-iochd- 
mhorachd  cho  uamhasach  sin,  ach  "  nar  leigeadh  Dia" 
gu'm    faighear  sinne    cho    ciontach,    dàll-amaideach, 

aingidh  riut-sa.  Is  maith  a  tha  fios  againn  gu'm 
fuathaichear  sinn  le  daoine,  'nuair  a  gheibhear  sinn  a' 
searmonachadh,  no  'sgrìobhadh  gu  dìleas  mar  so. 
Tha  gaol  air  moladh  ag  ìadhadh  gu  nàdurrach  ann  am 
broilleach  gach  duine,  agus  air  eagal  moladh,  no 
deadh-ghean  dhaoine  feòlmhor  a  chàll,  le  mì-thlachd  a 
chur  orra,  is  gann  luchd-teagaisg  a  labhras  riu  air 
dòigh  a  dh-fhaodas  a  bhi  mì-thaitneach  leo.  Ach 
smuainich  thus'  am  bheil,  no  nach  'eil  na  nithe  so  fìor  ? 
Mur  'eil  ìad  fìor  thèid  mise  leat  gu  grad  a  dhìteadh 
neach  sam-bith  a  gheibhear  a'  cur  eagail  air  sluagh, 
gun  aobhar.  Ach  ma's  ìad  na  bagairtean  sin  briathran 
Dhia,  nach  bu  tus'  an  truaghan  nach  'eil  ag  èisdeachd 
riutha,  'g  an  toirt  fainear,  agus  'g  an  gabhail  gu  cridhe ! 
Ma's  aon  thusa  de  "  shluagh  Dhè,"  gheibh  thu  an 
teagasg  so  uile  'n  a  shòlas,  agus  cha  n-ànn  idir  'n  a 
uamhas  duit.  Ach  ma  tha  thu  fathast  ann  an  staid 
neo-ìompaichte,  thigeadh  dhuit,  arèir  mo  bheachd-sa, 
uiread  a  sgàth  a  bhi  ort  cluinntìnn  mu  nèamh  's  a  tha 
ort  cluinntinn  mu  ifrinn,  mur  leòr  dhuinn  amhàin  ainm 
nèimh  agus  na  slàinte.  Tha  sinn  a'  searmonachadh 
nèimh  agus  tròcair  dhuit,  a  chum  a  thoirt  ort  ìad  sin 
ìarraidh  agus  a  ghabhail  gu  toileach  :  agus  tha  sinn  a' 
searmonachadh  ifrinn  dhuit  a  chum  a  thoirt  ort  an  t-àit 
sin  a  sheachnadh.  Mur  biodh  dòchas  idir  gu'm  faod 
thus'  a  dhol  às  o'n  dòruinn  ud,  bu  dìomhain  a  bhi 
'g  ìnnseadh  mu  ifrinn  dhuit,  ach  f  had  's  is  beò  thu,  bith- 
idh  dòchas  ri  do  theàrnadh.  Uime  sin,  matà,  fèumar 
gach  meadhon  a  ghnàthachadh  gu  dìan,  dìleas  a  chum 
thus'  a  dhùsgadh  amach  à  suain-ghalar  a'  pheacaidh. 

Och  nan  ochan  !  cò  an  cridhe  is  urrainn  a  smuain- 
eachadh,  no  cò  an  teangaidh  is  urrainn  a  chur-an- 
cèill,  ciod  ì  dòruinn  nan  anamanan  sin  a  ta  nis  a'  fulang  fo 
chorruich  Dhè?  Air  là  do  dhòruinn,  a  pheacaich,  èighidh 
tu  ri  Criosd,  "  0  trocair !  0  tròcair !  0  ghabh  truas 
dh\om !  0  iochd  air  m'  anam  bochd !"  Ach,  0  dhuine, 
tha  mis'  anis  ann  an  ainm  an  Tighearn  Iosa  ag 
e*igheachd  riutsa,  "  0"  dean  tr&cair  I  0  dean  iòchd  air 
d'  anam  fèin!"  An  dean  Dia  iochd  ort-sa  leis  nach 
àill  iochd  a  dheanamh  ort-fein  ?  Ma  chì  eadhon 
d'  each  slochd  roimhe,  is  gànn  isurrainn  thu  'thoirt  air 

lèum  ànn  ;  agus  an  grad-thilg  thusa  thu-fèin  cho  dùr 
sìos  do  ifrinn,  an  dèigh  do  d'  chunnart  a  bhi  air  ìnn- 
seadh  dhuit  roi  làimh  ?  "  Cò  a's  urrainn  seasamh 
roimh  fhearg  an  Tighearna?  agus  cò  a  dh'fheudas 
fuireach  ann  an  d\an-theas  a  chorruich  ?"  Nah.  1.  6. 
Shaoilinn  gur  leòr  na  chuala  tu  nis.  Ach  tilg  uat  do 
pheacadh  mallaichte — a  sgriosas  an  t-anam — agus  lìrig 
thu-fèin  gu  lèir  suas  do  Chriosd.  Rùnaich  so,  agus 
dean  è  gu  grad,  chum  gu'm  faic  mise  do  ghnùis  ann 
am  fois  ameasg  nan  naomh.  Gu'n  deònaicheadh  Dia 
do  threòrachadh  gus  an  co-cheangal  so  a  dheanamh 
ris,  gun  dàil  aon  mhionaid  eile  'chur  anns  a'  chùis  ! 
Ach  ma  chruadhaicheas  tusa  do  chridhe  gu  bàs,  agus 
nach  bi  teàrnadh  air  do  shon,  na  abair  air  là  mòr  eile, 
nach  d'f  huair  thu  rabhadh  dìleas,  agus  nach  robh  caraid 
agad,  a  bha  gu  dùrachdach  ag  ìarraidh  do  shaoradh  o 
ifrinn  nam  mallachd. 

Caibdeil  VII. 

Ar  fèum  air  a  bhi  gu  dìchiollach  ag  ìarraidh  Fois 
nan  Naomh. 

Ma  bhitheas  Fois  cho  cìnnteach,  glòrmhor  aig  na 
Naoimh,  carson  nach  'eil  sluagh  'g  a  h-ìarraidh  na's 
dìchiollaiche  ?  Shaoileadh  neach,  ma  chuala  duine 
sam-bith,  agus  ma  chreid  è  mar  f  hirinn  gu'm  faodar 
glòir  cho  anabarrach  mòr  'fhaotuinn,  gu'm  bitheadh 
fìor  mhìann  làidir  air  a  bheothachadh  suas  'n  a  chridhe 
an  dèigh  onoir  cho  àrd,  gur  gann  a  chuimhnicheadh  è 
air  ith,  no  òl,  no  gnothach  air-bith  eile,  ach  a'  sìor- 
labhairt  air  an  onoir  so, — a'  sìor-f  heòrachadh  cionnus 
a  ruigear  air  an  àrd  ionmhas  so.  Ach  an  àit  sin,  is 
ànn  a  gheibhear  sluagh,  a  ta  'cluinntinn  mu  thimchioll 
an  ionmhais  so  gach  là,  's  ag  aideachadh  a  bhi  'creid- 
sinn  ànn  mar  àrd  phùng  de'n  creidimh,  cho  mi-chùr- 
amach,  mi-shùimeil  's  a  deanamh  cho  beag  saothair  mu 
'thimchioll,  as  ged  nach  cluinneadh  ìad  riamh  gu'm  bheil 
a  leithid  idir  ànn,  no  ged  nach  bitheadh  ìad  a'  creidsinn 
aon  smid'  de  na  tha  ìad  a'  cluinntinn  mu  'n  fhois  so. 

Is  ìad  an  sluagh  sin  gu  h-kraid — Luchd-na-h-ìnntinn- 

saoghalta, — Am  mòr-shluagh  mi-naomh, — Luchd-aid- 
eachaidh  foirmeil,  no  na  Fuar-chràbhaich, — agus  eadhon 
a'  Mhuinntir  dhiadhaidh  fèin. 

1.  Tha  afre  Luchd-na-h-ìnntinn-saoghalta  air  a 
sìugadh  suas  cho  mòr  le  nithibh  aimsireil,  ionnus  nach 
'eil  toil,  no  ùin  aca  gus  an  fhois  so  ìarraidh.  0 
pheacaire  amaideach  !  cò  a  rinn  bhur  dalladh  ?  Dh'f  hàg 
an  saoghal  sibh  cho  dàll  ris  na  brùidean.  Spìonè 
uaibh  bhur  cìall  gu  mòr.  Cha  n-'eil  ach  ruith  'us  lèum, 
cha  n-'eil  ach  strì  'us  èud  an  dèigh  nithe  nach  fiù,  gun 
ghuth  idir  air  fois  sMorruidh  !  B'è  sin  na  h-innleachdan, 
's  an  dìan  chùram  aig  sluagh  gu  èirigh  suas  cèum  na's 
airde  na  muinntir  eile  's  an  t-saoghal  so,  gun  aon  ghuth 
air  onoir  rìoghail  nan  naomh !  Faic  ìotadh  lonach 
dhaoine  an  dèigh  gach  taitneis  fheòlmhoir,  ach  tha 
moladh  Dhe  'us  aoibhneas  nan  aingeal  air  am  meas  leo 
mar  eallach  tròm  !  Ciod  nach  dean  ìad  gu  f\or  dhìchioll- 
ach,  chum  an  ainm  's  an  clann  fein  àrdachadh,  's  an  seilbh 
a  mheudachadh,  ged,  ma  dh-fhaoite,  nach  beir  aon  trà 
air  trà  eile  dhoibh,  ach  cha  smuainich  ìad  car  aon 
uair'  ciod  a  thig  dhiubh  air  là  mòr  a'  bhreitheanais  a 
tha  nis  a'  teannadh  orra  gu  dlùth !  Nach  moch  a 
dh-èireas  ìad,  nach  anmoch  a  thèid  ìad  a  chadal,  nach 
dìan  an  saothair,  ag  oibreachadh  o  bhliadhna  gu 
bliadhna  chum  ìad-fèin  's  an  teaghlaichean  a  chumail 
suas  ann  an  creideas,  gus  an  tig  uair  am  bàis,  gun 
smuain  idir  càit  am  bi  ìad  an  dèigh  sin  !  Is  è  their  na 
daoine  sin  "  Nach  f  haod  sinn  a  bhi  air  ar  teàrnadh 
gun  dragh  cho  mòr  sin  ?"  Is  moch  a  thogas  ìad  an 
seirbhisich  gu'n  obair,  ach  is  ainmig  a  ghairmeas  ìad 
astigh  ìad  gu  ùrnuigh,  no  lèughadh  na  f  ìrinn  !  Ciod  a 
rinn,  no  ciod  a  ni  an  saoghal  so  airson  na  muinntir  sin 
a  tha  'g  a  ghràdhachadh  cho  mòr,  'g  a  ìarraidh  cho 
dùrachdach,  's  a'  fulang  uiread  air  a  shon,  'nuair  a  tha 
Criosd  agus  nèamh  air  an  dearmad  leo  gun  sùim  idir 
dhoibh  ?  Is  goirt  ar  rathad  astigh  do'n  t-saoghal ;  is 
goirt  ar  saothair  agus  ar  cuairt  ànn,  ach  is  goirte  na 
vn  uile,  ar  rathad  amach  às.  0  dhaoine  gun  chlall,  cò 
a  dhàll  sibh  !  am  mair  sìigradh  'us  sogh  dhuibh  gu 
bràth  ?  An  urrainn  òr  'us  glòir  an  t-saoghail  seasamh 
mar   chàirdean   tarbhach  dhuibh,  'nuair   a's  mò  bhur 

fèum  ?  An  èisd  ìad  ribh  air  uair  'ur  tèinn  ?  An  toir 
ìad  freagairt,  no  fuasgladh  aig  uair  a'  bhàis  ?  An  tèid 
ìad  leibh  do'n  t-saoghal  eile,  am  brìob  ìad  am  Breith- 
eamh,  an  saor  ìad  sibh  o  pheanas,  an  ceannaich  ìad  àit 
dhuibh  ameasg  nan  diadhair  beannaichte?  Carson 
nach  f  haigheadh  an  "  duine  saobhir"  aon  sileag  uisge 
'dh-fhuarachadh  a  theangaidh?  Lùc.  16.  24.  An 
f  heàrr  criomagan  milis  'us  onoir  thaitneach,  ghoirid  na 
beatha  so  na  fois  shìorruidh  ?  Am  pàidh  ìad  càll  an 
ionmhais  a  mhaireas  ?  Am  faod  dòchas  idir  a  bhi  ri 
aon  de  na  nithibh  sin  ?  A  shaoghail  ghràineil, 
mhealltaich !  Is  tric  a  chualas  do  sheirbhisich  ro 
dhìleas  a'  cruaidh-ghearan  ort  mu  dheireadh,  ag  ràdh 
"  Och  1  Och !  mheàll  an  saoghal  mì !  Tha  mi  càillte  ! 
Bhreug  è  mì  air  là  mo  shoirbheachaidh,  ach  thilg  è 
uaith  mì  air  là  mo  th&nn.  Na'n  d'rinn  mise  seirbhis 
do  Chriosd,  cho  dìchiollach,  dileas  's  a  rinn  mì  do'n 
t-saoghal,  chan-fhàgadh  Esan  mì  mar  so  gun  dòchas,  gun 
sòlas."  Mar  sin  gearainidh  ìad  gu  goirt,  gidheadh  cha 
ghabh  peacaich  eile  comhairle. 

2.  Anis  is  lìonmhor  Sluagh  mì-naomh,  agus  is  beag 
saothair  a  ni  ìad  airson  slàinte.  Is  gànn  an  cùram  mu 
dhleasanasaibh  cumanta  na  diadhachd,  eadhon  o'n  leth- 
muigh.  Ma  gheibhear  an  soisgeul  air  a  shearmonach- 
adh  fagus  d'an  àit-còmhnuidh,  theagamh  gu'n  tèid  ìad 
còrr  uair  a  dh-èisdeachd,  air  sgàth  an  f  hasain.  Ach 
is  beag  an  leisgeul  a  chumas  aig  an  tigh  ìad.  Ma 
bhitheas  frasag  uisg'  ànn,  is  leòr  an  leisgeul  sin.  Ma 
bhitheas  an  Tigh-aoraidh  beagan  mhìltean  uatha,  is 
maith  an  leisgeul  sin  leo.  Cuid  eile  cha  n'eil  aodach 
aca,  mar  their  ìad-fem,  agus  is  mòr  an  leisgeul  sin. 
Ach  biodh  an  là  fliuch  no  tioram,  fuar  no  teth,  gheibh 
ìad  aodach  'us  cas-bheirt  a  bheir  ìad,  iomadh  mìle,  gu 
fèill,  no  còdhail,  no  àit  air-bith  de'n  diithaich,  a 
dh-ìarraidh  solair  d'  an  cuirp.  Cuid  eile  gu  cronail  a' 
smuaineachadh  gu'm  bheil  ìad  a'  deanamh  fàbhair  do'n 
mhinistear  'nuair  a  thig  iad  a  dh-èisdeachd  an  t-soisgeil 
air  a  shearmonachadh,  ged  is  ann  dhoibh-fèin  a  tha  am 
fàbhar  sin  uile.  Air  uairibh,  cha  n-f  haicear  ach  aon, 
no  dithis  às  gach  teaghlach  ann  an  Tigh  Dhè  air  an 
t-sàbaid.     Ach  mo  chreach  !    is  lìonmhor  ìadsan  nach 

f  haicear  anns  an  "  Tigh-aoraidh"  eadar  dà  cheànn  na 
bliadhna  !  Tha  ìad  sin  a'  cruadhachadh  an  cridheachan 
an  aghaidh  àithne  Dhe',  's  a'  fàs  cho  feòlmhor,  mi- 
ehùramach  ris  na  brùidean  fèin.  Aidichidh  an  sluagh 
sin  uile,  'nuair  a  labhrar  riutha,  gur  è  an  Sgriobtuir 
lagh  Dhe  leis  am  bi  ìadsan  air  an  aideachadh,  no  air 
an  dìteadh  aig  a'  bhreitheanas  ;  agus  aidichidh  ìad  fòs 
gur  "  beannaichte  an  duine  sin  aig  am  bheil  tlachd  ann 
an  lagh  an  Tighearna,  agus  a  smuainicheas  air  a  lagh- 
san  a  là  agus  a  dh'oidhche."  Salm  1.  2.  Ach  cha 
chuir  ìad  dragh  orra-fèin  caibdeil  dheth  a  lèughadh  aon 
uair  's  an  là.  Cuid  a  bheir  am  Bìobull  leò  do'n 
eaglais  air  an  t-sàbaid,  ach  tuilleadh  feum  cha  dean 
ìad  dheth ;  cha  sheall  ìad  ànn  fad  na  cuid  eile  de'n 
t-seachduin.  Tha  è  air  àithneadh  dhoibh  "  ùrnuigh  a 
dheanamh  gun  sgur,"  seadh  a  bhi  ri  ùrnuigh  a  ghnàth, 
ach  gidheadh  cha  n-f  haighear  ìad  ag  ùrnuigh  gach  là 
an  làthair  an  teaghlaichean,  no  idir  ann  an  uaigneas. 
B'fheàrr  le  Dàniel  a  bhi  air  a  thilgeil  ameasg  nan 
leòmhan,  na  sgur  a  dh-ùrnuigh  gach  là  'n  a  thigh  fdin, 
far  am  faodadh  a  naimhdean  a  chluinntinn,  ach  is 
feàrr  leis  an  t-sluagh  so  ìad-fèin  'fhàgail  gu  bràth  mar 
chreach  do  Shàtan,  an  leòmhan  bèueach,  na  slàint 
ìarraidh  dhoibh-fèin.  No,  ma  nì  ìad  ùrnuigh  còrr  uair, 
gheibhear  Y  cho  fuar,  neo-spioradail,  ionnus  gur  è 
diùltadh  'us  cha  n-è  freagairt  a  tha  ì  'toilltinn  o  Dhia. 
Esan  a  dh-ìarras  ainmig,  mi-chùramach,  is  coma  leis, 
ach  beag,  co  dhuibh  a  gheibh,  no  nach  f  haigh  è  an  ni 
a  ta  è  'g  ìarraidh.  Cha  n-airidh  idir  air  nèamh,  eadhon 
leo  fèin,  ìadsan  nach  ìarr  fois  nèimh  a  ghnàth  gu 
dùrachdach. 

Na'n  comharraichteadh  le  cailc  no  cil  dorus  gach 
tigh  's  an  tìr,  ag  ìarraidh  gu'n  dòirteadh  Dia  anuas  a 
chorruich  air  na  teaghlaichean  sin  nach  'eil  gu 
dùrachdach  a'  cumail  aoradh  Dhè  'n  an  tighean  gach 
là,  gheibhteadh  an  dùthaich  's  a  bailtean  mar  àit  air  a 
mhilleadh  leis  a'  phlàigh,  an  sluagh  marbh  astigh,  agus 
comharradh  bhreitheanais  amuigh.  Is  aobhar  eagail 
gu'm  biodh  deich  tighean  air  an  comharrachadh  amach 
airson  a'  bhàis,  an  àit  gach  aoin  a  rachadh  às.  Is  beag 
an  àireamh    dhaoine  a  gheibhear   's  an  dùthaich,  a' 

buileachadh  cairteil  na  h-uaire  gach  là  air  ùrnuigh  ri 
Dia  airson  an  anamanan  fèin  agus  an  teaghlaichean. 
Och !  is  beag  an  cùram  mu  f  hois  shìorruidh  d'  an 
anamaibh !  Cha  dean  na  lùnndairean  dearmadach  sin 
nì  sam-bith,  chum  an  sonas  fèin  a  chur  air  aghaidh. 
mur  cuir  ìad  arèir  cleachdaidh,  an  dràst  "'s  arist,  an 
làmh  ri  dleasanas  fhollaiseach,  a  chum  an  creideas 
fèin  a  chumail  suas  ameasg  nan  coimhearsnach.  Iarr 
orra  leabhraichean  maith  a  lèughadh,  st&dh  an  creid- 
imh  ionnsachadh  às  a'  Cheist-leabhar,  là  naomh  an 
Tighearn'  a  chaitheamh  ann  an  ùrnuigh,  an  soisgenl 
èisdeachd  air  a  shearmonachadh,  am  focal  a  bheò- 
chumail  'n  an  smuaintibh  a  ghnàth,  gach  focal  agus 
smuain  dìomhain,  talmhaidh  a  thilgeil  uatha  ;  seadh. 
comhairlich  sin  doibh,  'us  bithidh  è  dhoibh  mar  chùing 
ro  throm  agus  sgìth ;  mar  nach  b'  f  hìach  fois  na 
glòire  saothair  cho  mòr  a  dheanamh  air  a  son. 

3.  Faic  anis  an  "  Luchd-aideachaidh  foirmeil,"  no 
na  "  Fuar-  chràbhaich  :"  gheibhear  ìad  so  a' deanamh 
uile  dhleasanais  na  diadhachd  o'n  leth-muigh,  ach  cmi 
n-urrainn  thu  an  toirt  gu  bràth  gu  thuigsinn  ciod  è 
nàdur  na  diadhachd  sin  a  gheibhear  a'  glan-oibreachadh 
astigh  air  a'  chridhe.  Searmonaichidh,  èisdidh,  no 
lèughaidh  an  sluagh  so  gu  grìnn.  Labhraidh  \ad  aìr 
nèamh,  ni  ìad  ùrnuigh  'n  an  teaghlaichean,  cuidichidh 
ìad  leis  gach  aobhar  maith,  agus  is  toigh  leo  a  bhi  air 
am  meas  'n  an  sluagh  diadhaidh,  ach  gu  bràth  cha 
n-fhaighear  an  cridheachan  a  shocrachadh  air  na 
dleasanasaibh  fìor  spioradail.  Cha  n-fhaigh  ìad  bl&s 
idir  air  na  h-oibribh  naomh  so, — gnàth  ùrnuigh  dhùr- 
achdach  agus  meòrachadh  diadhaidh  ann  an  uaigneas, 
— fèin-cheasnachadh  treibh-dhireach, — ìnntinn  nèamh- 
aidh, — caithris  thairis  air  an  cridheachan,  air  an  càinnt 
'us  air  an  cèumaibh  fdin, — an  fheòil  a  chlaoidh  's  a 
h-ana-m\ann  a  chumail  fodha, — an  naimhdean  a  ghrhdh- 
achadh  agus  maitheanas  a  thoirt  doibh  gu  toileach, — 
am  bràithrean  a  chur  air  thoiseach  orra-fèin — an  cuid 
's  an  gnìomh  gu  lèir  a  chur  aig  cosaibh  Chriosd,  ag 
amharc  air  a  sheirbhis  agus  air  'fhàbhar  mar  na  nithe 
sin  a's  àirde  luach — ìad-fèin  ullachadh  airson  a'  bhàis, 
gu  toileach  a'  f  àgail  an  cùisean  uile  fo  chùram  Chriosd. 

k3 

Sin  nithe  nach  dean  an  cealgadair  gu  sìorruidh — cha 
dean  è  aon  diubh.  Faodaidh  an  cealgadair  faoin- 
cridheach  gabhail  ris  an  t-soisgeul  le  gàirdeachas,  ach 
ciod  è  dhe  sin,  'nuair  nach  dean  an  teachdaireachd 
ach  amhàin  beantuinn  ri  uachdar  'anama  gun  dol  idir 
astigh  ànn.  Cha  leig  è  idir  leis  an  t-sìol  mhaith  greim 
domhain,  teànn  'fhaotuinn  'n  a  anam.  Faodaidh  am 
focal  a  bharail  atharrachadh,  ach  cha  n-'eil  idir  a 
chridhe  faoin  air  a  leaghadh  agus  air  a  chumadh  àVùr 
ann  am  mòlltair  an  fhocail;  cha  n-'eil  Criosd  agus  a 
ìàn  chumhachd  air  an  cur  suas  'n  a  chridhe.  Gheibhear 
a'  chuid  a's  mò  de  dhiadhachd  a'  chealgadair  sin  a' 
ruith  air  barail  dhaoine,  agus  cha  chluinnear  mar  a's 
trice  ach  guth  barail  'n  a  iomairt  agus  'n  a  chòmhradh. 
Gu  tric  is  deasbair  aineolach,  dàna,  fèin-spe'iseil  è,  agus 
cha  duine  sìmplidh,  iriosal  a  dh-òlas  astigh  an  fhìrinn 
le  gràdh  agus  ùmhlachd.  Gheibhear  è  gu  tric  a'  dean- 
amh  tàire  air  daoine  eile,  agus  air  an  teagasg :  ach  is 
ainmig  a  chluinnear  e-fèin  uair  sam-bith  a'  labhairt  gu 
h-iriosal,  ciùin,  cùramach  mu  nithibh  mòra  Chriosd. 
Feuchaidh  è  gu  soilleir  gur  ànn  'n  a  eanchainn  a 
gheibhear  a  cuid  diadhachd  uile,  agus  cha  n-ànn  idir 
'u  a  chridhe.  Sèidear  anull  's  anall  è  leis  gach  gaoth- 
bhuaireadh,  mar  mholl,  no  mar  iteag,  do  bhrìgh  nach 
'eil  a  chridhe  air  a  stèidheachadh  air  Criosd  tre  ghràs. 
Cha  chluinnear  è  ann  an  còmhradh  uaigneach  ri  neach 
air-bith,  gu  h-iriosal  ri  caoidh  airson  truaillidheachd  agus 
olcais  a  chridhe  fèin,  no idir agaideachadh  le  bròn,  cho  beag 
gradh  's  a  gheibhear  ànn  do  Chriosd.  Isìad  na  barailean 
claon  a  ta  'n  a  cheànn,  's  an  comunn  do'm  buin  è,  culaidh- 
shòlais  a's  mò  dhà  na  dearbh-bheachd  air  "  cridhe  glan." 
Faodar  an  ni  cèudna  a  ràdh  mu  thimchioll  a'  chealg- 
adair  shaoghalta.  Mùchaidh  am  fear-aideachaidh  so 
fàs  an  t-soisgeil  'n  a  chridhe  fèìia,  le  droighionn,  ìarrtas 
agus  "  ro  chùram  an  t-saoghail."  Mata  13.  22.  Tha 
làn  f  hios  aige  nach  urrainn  è  idir  a  bhi  air  a  theàrnadh  a 
dh-easbhuidh  a  bhi  diadhaidh,  agus  air  an  aobhar  sin, 
lèughaidh  è,  èisdidh  è,  ni  è  ùrnuigh  agus  trèigidh  è  nis 
a  sheànn  chòmpanaich  agus  a  sheànn  chèuman  ;  gidh- 
a  bhreith,  is  è  Dia  an  t-àrd  mhaith ;  ach  cha  dubhairt 
eadh  dlù-leanaidh  è  ris  na  nithibh  a  ta  làthair.     Arèir 

a  chridh.8  agus  'aignidhean  sin  riamh.  Gheibhear  a' 
chuid  a's  mò  de  aignidhean  an  duine  so  suidhichte  air 
an  t-saoghal,  agus  cha  n-ànn  idir  air  Dia,  agus  an  lòrg 
sin,  is  è  an  saoghal  is  dia  dhà.  Cha  tèid  è  fada  le 
barailean  'us  iomairt  ùir,  cosmhuil  ris  a'  chealgadair 
eile,  am  "  faoin-chridheach,"  a  dh'ainmich  sinn  ;  gidh- 
eadh  dlù-leanaidh  è  ris  a'  bharail  sin,  ciod-air-bith  ì, 
a's  feàrr  a  f  hreagras  a  chum  a  bhuannachd  shaoghalt'  a 
chur  air  aghaidh.  Agus  mar  neach  aig  am  bheil  a 
mhisneachd  air  a  lagachadh  le  droch  galar,  tha  ìnntinn 
an  duine  so  air  a  milleadh  le  plàigh  an  spioraid 
shaoghalta.  Is  ainmig  agus  fann  a  gheibhear  è  ri 
ùrnuigh  gu  h-uaigneach  ;  is  beag  ceasnachadh  a  ni 
è  air  a  nàdur  fèin  ;  is  beag  a  smuaineachadh  air  Dia  ;  is 
beag  a  chaithris  air  a  chridhe  fèin  ;  is  fuar  a  ghràdh  do 
Dhia,  is  tearc  a  ghluasad  maille  ri  Dia  ;  cha  dean  è 
gàirdeachas  ann  an  Dia,  agus  cha  n-ìarr  è  d'a  ionnsuidh ! 
Aontaichidh  na  cealgadairean  sin,  agus  mòran  eile,  leat 
gu  rèidh  anns  na  nithibh  a  bhuineas  do  leth-muigh  na 
diadhachd,  ach  cha  tèid  ìad  aon  chèum  leat  gu  dleas- 
anasaibh  naomh  a'  chridhe. 

4.  Agus  gheibhear  eadhon  a'  Mhuinntir  dhiadhaidh 
fèin  leisg  ann  an  ìarraidh  na  foise  sìorruidh.  Och  !  ged 
is  mòr  ar  solus,  is  beag  ar  blàs  !  ged  is  mòr  ar  n-aid- 
mheil,  is  beag  ar  gnìomh!  Cò  a  tha  'ruith  le  cabhaig, 
mar  airson  nèimh  !  Nach  'eil  sinn  a'  seasamh  fuar, 
balbh !  Nach  dìomhanach  a  gheibhear  sinn  ri  obair ! 
Nach  'eii  sinn  a'  caitheamh  na  h-ùine  ri  bruidhinn, 
cluith  'us  fearas-chuideachd  !  Nach  cealgach  a  gheibh- 
ear  sinn  a'  deanamh  seirbhis  Dhè !  Nach  'eil  sinn  gu 
tric  ag  èisdeachd,  mar  nach  bitheamaid  ag  èisdeachd  ; 
ag  ùrnuigh,  mar  nach  bitheamaid  ag  ùrnuigh  ;  'g  ar 
ceasnachadh  fèin,  a'  smuaineachadh  air  Dia,  agus  a'  cron- 
achadh  peacaidh,  mar  nach  bitheamaid  a'  deanamh  sin  ; 
a'  mealtuinn  Chriosd,  mar  nach  bitheamaid  'g  a  mheal- 
tuinn  !  Am  bheil  sinn  a'  gnàthachadh  nithe  nèimh  agus 
nithe  an  t-saoghail,  mar  a  theagaisg  na  h-Abstoil 
dhuinn?  0  ciod  an  doille  reòta  a  rinn  ar  cridheachan  a 
mheileachadh  !  Ged  tha  sinn  a'  bàsachadh  le  fios  duinn, 
cha  ghluais  sinn  ;  ged  tha  sinn  'n  ar  seasamh  aig  dorus 
sonais,  no  truaighe  sìorruidh,  cha  toir  sinn  sin  fainear ; 

am  bàs  a'  bualadh  aig  ar  dorus,  ach  cha  chluinn  sinn  è ; 
Dia  agus  Criosd  ag  èigheachd  ruinn,  "  An  diugh  ma 
chluinneas  sibh  mo  ghuth,na  cruaidhichibh  bhur  cridhe;" 
seadh,  '  oibrichibh,  am  feadh  is  là  è,  oir  tha  'n  oidhche  a' 
teachd  'nuair  nach  urrainn  aon  duine  obair  a  dheanamh.' 
Nis  togaibh  oirbh,  buailibh  air  bhur  gnothach,  deanaibh 
saothair  airson  bhur  beatha,  gairmibh  gach  neart  'us  uair 
gu  fèum,  mur  dean  sibh  anis  è,  cha  dean  sibh  gu  bràth  è. 
Ach  0 !  is  gann  a  ghluaiseas  sinne.  Is  gann  a  dhùisgeas 
sinn  à  clò-chadal  a'  mhi-chùraim!  Nach  luath  cabhag 
bàis  'us  breitheanais  a'  teachd  h-ugainn  !  Nach  'eil  ìad 
a'  teannadh  òirnn  gach  mionaid  !  Is  beag  nach  'eil  sinn 
'n  an  làimh,  ach  gidheadh  cha  n-fhaicear  sinn  a' 
greasad — a'  greasad — a'  greasad  ar  cèum.  A  Thighearn. 
nach  marbh,  talmhaidh,  ifrinneach  an  ni  cridhe  cruaidh  ! 
Càit  am  faighear  an  duine  sin  a's  Criosduidh  dùrachd- 
ach  da  rìreadh  ?  Tha  eagal  òrm  gur  priobaid  an  staid 
shìorruidh  le  daoine  anns  gach  àit.  Is  beag  saothair  a 
tha  ìad  a'  deanamh  air  a  son  anis.  Cha  n-'eil  ìad  ag 
amharc  air  an  staid  sin  mar  ghnothach  am  beatha. 
Mur  bithinn  fein  tìnn  fo'n  ghalar  chèudna,  is  mis'  a 
honadh  Ing  an  leabhair  so  le  deòir  !  ciod  an  osnaich  leis 
an  dòirteadh  mo  ghearan  amach  I  ciod  am  bron  cridhe 
leis  an  deanainn  caoidh  thairis  air  a'  mharbhachd 
choitchinn  so ! 

Am  faighear  luchd-riaghlaidh  a'  deanamh  an  oibre 
fèin  gu  diadhaidh  ann  ar  measg  ?  Am  bheil  ìad  èudmhor 
air  taobh  Dhè  ?  Am  bheil  ìad  a'  suas-thogail  a  thighe  ? 
Am  bheil  ìad  gu  toileach,  dìleas  a'  cur  onoir  air  Dia  ? 
Am  bheil  ìad  a'  cuideachadh  leis  an  f  hocal,  a'  casgadh 
peacaidh  agus  pheacach,  na  buaireadairean  sin  a  tha 
nis  a'  toirt  gach  uilc  'us  truaigh'  òirnn  ?  Am  bheil  ìad 
a'  deadh-ghnàthachadh  an  cumhachd,  an  saoibhreis,  an 
onoir  agus  an  ùghdarrais  uile,  a  chum  aobhar  Chriosd  a 
chur  air  aghaidh,  mar  dhaoine  a  dh-fh^ùmas  cùnntas 
"  a  thoirt  air  an  stiùbhardachd"  gu  h-aithghearr  ? 

Nach  gànn  a  gheibhear  eadhon  ministearan  a  tha  da 
rìreadh  dùrachdach  'n  an  obair !  Nach  neo-iomlan  a' 
chuid  a's  feàrr  dhiubh  anns  a'  chùis  so  ?  Am  bheil 
sinn,  "  ann  an  làn-dearbhadh  an  Spiorad,"  ag  èigheachd 
amach  an  aghaidh  eas-ùmhlachd  dhaoine  do'n  t-soisgeul, 

agus  a'  labhairt  an  aghaidh  a'  pheacaidh,  mar  an  teine- 
sgrios  a  gheibhear  anns  gach  dùthaich  agus  baile,  's  ag 
èigneachadh  sluaigh  gu  teicheadh  uaith  airson  am 
beatha  ?  Am  bheil  sinn,  mar  mhuinntir  aig  am  "  bheil 
fios  air  uamhas  an  Tighearna,  a'  cur  ìmpidh  air  daoin- 
ibh  ?"  Am  bheil  sinn  a'  sparradh  air  sluagh  gabhail  ri 
Criosd,  ris  an  ath-ghinearnhuinn,  ri  creidimh  agus 
naomhachd,  a'  làn-chreidsinn  nach  urrainn  beatha  'bhi 
gu  bràth  aig  daoine  'dh-easbhuidh  sin  ?  Am  bheil  ar 
cridheachan  a'  tiomachadh  ris  a'  mhòr-shluagh  aineolach, 
mhi-chùramach,  rag-mhuinealach  ?  'Nuair  a  sheallas 
sinn  riutha  anns  an  aoduinn,  am  bheil  ar  cridheachan  a' 
leaghadh  le  eagal  os  an  ceànn,  nach  fhaic  sinn  an  gnùis 
gu  brkth  ann  am  fois  ?  Am  bheil  sinn,  mar  bha  Pòl,  a' 
guil  's  ag  ìnnseadh  dhoibh  cho  feòlmhor,  talmhaidh, 
truaillidh  's  a  tha  an  cridheachan  ?  Am  bheil  sinn  'g  an 
;'  teagasg  gu  follaiseach  agus  o  thigh  gu  tigh,"  air  gach 
àm,  agus  "  le  iomadh  deur  ?"  Am  bheil  sinn  a'  guidhe 
orra  air  sgàth  slàint'  an  anamanan  ?  No,  am  faighear 
sinn  ag  ìarraidh  cliù  dhaoine,  agus  taitneas  a  thoirt  do 
luchd-èisdeachd  tiolpach,  gogaideach,  mar  gu'm  b'è  an 
gnothach  agus  an  dleasanas  a's  luachmhoire  a  ta  aig 
ministear  ri  dheanamh.  sge'ul  mìn,  bìnn  mnseadh,  a 
thaitneas  ri  cluasaibh  dhaoine,  fhad  's  a  bhitheas  è 
'labhairt,  gun  sìiil  tuilleadh  a  thoirt  an  dèigh  an  t-sluaigh 
gus  an  tig  an  ath  shearmoin  ?  Nach  tric  a  gheibhear 
ghocas  ieòlmhor,  no  f  ìamh  crèutair  a'  bàthadh  ar  beò- 
dhùrachd !  Nach  blìan  ar  searmoinean  air  cinn-theagaisg 
fìor  dhrùighteach !  Nach  mm,  socrach  a  làimhsicheas 
sinn  na  peacaidhean  eagalach  sin  a  tha  agus  a  bhitheas 
a'  làimhseachadh  anamanan  an  t-sluaigh  cho  an-iochd- 
mhor,  sgriosail !  A  dh-aon  fhocal,  tha  easbhuidh  dìan- 
dhùrachd  annainn-ne  gu  tric  a'  geas-thàladh  anamanan 
dhaoine  gu  "  foirmeileachd"  f  huair,  agus  'g  an  aomadh 
gu  bhi  ag  èisdeachd  le  gnàth  mhì-chùram  a  sgriosas 
ìad.  Gu'n  deònaicheadh  Dia  peacadh  mòr  so  na 
ministearachd  a  mhaitheadh  anns  an  ni  so  ;  agus,  gu 
h-àraid,  mo  chuid-sa  dheth  1 

Agus  am  bheil  an  sluagh — am  pobull  fèin — na's  beo- 
dhùrachdaiche  na  luchd-rlaghlaidh,  no  ministearan  ? 
Ciamar    a    bhitheadh?     A    lèughadair,    seall    amhàin 

riut-fèin  agus  fuasgail  a1  cheist  so.  Feòraich  ri  do 
choguis — ri  do  chridhe  fèin,  agus  ma  cheadaìcheas  tu 
dhà  labhairt,  ìnnsidh  è  an  fh\rinn  dhuit.  An  do  shoc- 
raich  thusa  do  chridhe  air  fois  shiorruidh  mar  ghnothach 
mòr  do  bheatha  anns  an  t-saoghal  so  ?  An  robh  thu  ri 
caithris  agus  saothair  le  d1  uile  dhìchioll  "  chum  nach 
glac  neach  air  bith  do  chrùn  ?"  An  robh  thus'  ar 
deanamh  cabhaig1,  air  eagal  gu'm  bi  thu  ro  anmoch, 
agus  gu'm  beir  am  bàs  ort,  mu'm  bi  d1  obair  deante  ? 
An  robh  thus1  a1  dìan-ruith  ameasg  gach  ana-cothroim, 
"  a  dh-ionnsuidh  a1  chomharraidh,11  eadhon  "  duais 
àrd-ghairme  Dhè  ann  an  Iosa  Criosd,11  gun  stad.  *  ^g  ady 
shìneadh  fèin  chum  nan  nithe  a  ta  romhad  T  Am  fianuis 
do  choguis  air  d1  èigheachd,  air  d1  osnaich  agus  air  do 
dheòir  dlùomhair  ?  Am  fianuis  do  theaghlach  gu?n  robh 
thu  ^g  an  teagasg  ann  an  eagal  Dè',  agus  gu  dìleas, 
dìchiollach  a1  toirt  rabhaidh  dhoibh  gun  dol  gu  "  àit  na 
d<5ruinn  ?"  Am  fianuis  do  mhinistear  gu^n  cual1  è  thus7 
ag  èigheachd  "  Ciod  is  còir  dhomh  a  dheanamh  chum 
gu'n  teàrnar  mi?11  a1  dòrtadh  amach  do  ghearain  an 
aghaidh  do  thruaillidheachd,  's  ag  ìarraidh  na  sligh1  a 
dh-ionnsuidh  an  Tighearna  ?  Am  fianuisean  do  choimh- 
earsnaich  gur  àbhaist  duit  a  bhi  gu  glic  a1  cronachadh 
chrèutairean  mì-dhiadhaidh,  's  a1  saothrachadh  a  chum 
anamanan  do  nàbuidhean  a  thekrnadh?  Thugadh  na 
fianuisean  sin  uile  breth  an  diugh  eadar  Dia  agus  thusa, 
am  bheil,  no  nach  'eil  thusa  gu  beò-dhùrachdach  ag 
larraidh  na  foise  nèamhaidh.  Aithnichidh  tu  air  an 
tomhas  oibre  a  rinn  è,  co  aca  'bha,  no  nach  robh  do 
sheirbhiseach  leisg  ?n  a  ghnothach,  an  uair  nach  robh 
do  shùil  air,  mar  sin,  seall  ri  d1  obair  fèin  anis,  agus 
aithnich  an  robh  thu-fèin  leisg  ann  an  gnothach  d'  an- 
ama.  Am  bheil  do  ghràdh  do  Chriosd,  do  chreidimh, 
d1  èud  agus  do  ghràsan  eile,  lag,  no  làidir?  Ciod  e 
d'  aobhar  gàirdeachais  ?  Ciod  è  do  dhearbh-bheachd  ? 
Am  bheil  gach  ni  dòigheil,  òrdail  's  an  taobh-stigh 
dhiot?  Am  bheil  thu  ullamh  airson  a'  bhàis,  na7n 
gairmeadh  è  ort  anis?  Am  bheil  agad  "beannachd11 
:\n  t-sluaigh  ris  am  b1  àbhaist  dhuit  a  bhi  'conaltradh? 
Thoir  breth  ort-fèin  arèir  nan  nithe  sìn,  agus  chithear 
leat  gu  grad,  co  dhiubh  bu  leisgean,  no  oibriche  dìleas, 
dùrachdach   tarbhach  thusa. 


ag  larraidh  Fois  nan  Naomh.  119 

0  a  shìth  bheannaichte,  cia  mòr  ar  dearmad  ort !  0 
a  rìoghachd  ghlòrmhor,  cia  mòr  ar  dìmeas  ort !  Is  beag 
is  aithne  do  dhaoine  mi-chùramach,  ciod  è  mòr  luach 
na  foise  sin  a  tha  nis  cho  suarach  leò.  Na'm  b'aithne 
dhoibh  idir  è,  is  cìnnteach  dh-ìarradh  ìad  ì  na's  dìchioll- 
aiche.  Is  è  mo  dhòchas,  a  lèughadair,  gu'm  bheil  thus' 
a'  tuigsinn  gur  eagalach  an  ni  dhuit-sa  nis  a  bhi 
dearmadach  mu  do  shìth  shìorruidh,  agus  gu'n  robh 
thu-fèin  cheana  trom-chiontach  do  thaobh  na  cùise  so. 
Is  è  mo  dhòchas  cuideachd  nach  leig  thu  leis  a'  mhoth- 
achadh,  a  f  huair  thu  air  a'  chùis,  bàsachadh  air  d'ìnn- 
tinn.  Na'n  abradh  an  dochdadair  riut,  'us  tu  tìnn,  "  ma 
leanas  tu  air  òl  aon  chùngaidh-leighis  àraid  a  bheir  mise 
dhuit,  cha  n-'eil  teagamh  idir  agam  nach  leighisear  do 
ghalar,"  nach  gabhadh  tus'  a  chomhairle  gu  luath  ?  Mar 
sin  matà,  tha  mis'  anis  ag  mnseadh  dhuit,  ma  ghabhas  tu 
an  aon  ìoc-shaint  so  'n  a  h-aonar  do  d'  anam,  cha  n-'eil 
teagamh  idir  agam-sa  nach  bi  thu  air  do  theàrnadh. 
Anis  matà,  crath  dhìot  do  lùnndaireachd,  agus  cuir 
umad  d'  uile  neart ;  tog  ort  agus  bi  a'  d'  Chriosduidh 
amuigh  's  amach,  agus  gheibh  thu  sonas.  Chaidh  thu 
fad  air  seachran  o  Dhia,  ach  ìarr  è  nis  le  d'  uile 
chridhe,  agus  cha  n-'eil  teagamh  nach  fhaigh  thu  è. 
Agus  ged  bu  mhì-chaoimhneil  thu  ri  Criosd,  ìarr  è  gu 
toileach,  thoir  làn  ùmhlachd  dhà,  agus  ma  nì  thu  sin, 
bithidh  do  theàrnadh  cho  cìnnteach  dhuit,  as  geda 
bhiodh  è  agad  cheana.  Ach  ged  is  làn  toilltinneas 
Chriosd,  ged  is  saor  a  ghealladh,  agus  ged  is  mòr 
tròcair  Dh^,  is  beag  is  f  heàirrd  thusa  sin  gu  bràth,  mur 
dean  thu  ach  amhàin  labhairt  orra  gun  an  gabhail 
h-ugad  's  an  coimhead  gu  beò-dhùrachdach  ;  seadh,  ma 
sheasas  tu  leisg,  dìomhanach,  'nuair  bu  chòir  dhuit 
oibreachadh  gu  dìan,  caillidh  tu  an  crùn,  eadhon  "  crùn 
na  beatha."  Buail  air  an  obair,  matà,  gu  dùrachdach, 
grad,  agus  beannaich  Dia  gu'm  bheii  ùin  agad  fathast 
gu  obair  a  dheanamh.  Agus  a  chum  a  dhearbhadh 
dhuit,  nach  'eil  mise  'g  a  do  chur  thuige  gun  aobhar, 
ainmichidh  mì  nis  caochladh  cuis-theagaisg  gu  do 
bheothachadh  agus  do  ghreasad  air  aghaidh.  Dùisg 
suas  do  spiorad,  agus,  mar  thuirt  Maois  ri  Israel, 
M  Socraich  do  chridhe  air  na  focail  uile  air  am  bheii 

mise  a'  toirt  fianuis  dhuit  air  an  là  an  diugh :  oir  cha 
ni  dìomhain  e  dhuit,  a  chionn  gur  e  do  bheatha  e." 
Deut.  32.  46,  47.  Hò  !  gu'm  fosgladh  an  Tighearn  do 
chridhe,  agus  gu'n  teannaicheadh  è  nis  a  chomhairle 
fèin  gu  h-èifeachdach  air  d'  ìnntinn. 

Thoir  fainear,  is  àrd-luachmhor  an  t-ionmhas  a  tha 
sinn  ag  \arraidh,  air  an  aobhar  sin,  is  rèusanach  an  ni 
gu'n  deanamaid  dìchioll  air  'fhaotuinn,  freagarrach  ri 
luach  an  ionmhais  sin.  Is  mòr  an  obair  a  ta  againn 
ri  dheanamh,  agus  is  goirid,  neo-chìnnteach  ar  là,  agus 
is  lìonmhor,  dìchiollach  ar  naimhdean ;  air  an  aobhar 
sin,  is  còir  dhuinn  dìchioll  a  dheanamh  a  bhios  freag- 
arrach  ris  gach  gairm  agus  cunnart  dhiubh  sin.  Cha 
n-urrainn  tuigse  dhaoine  idir  a  bhreithneachadh  cho 
mòr  's  a  tha  crìoch  a'  Chriosduidh  'n  a  ìarrtas  'us  'n  a 
oidhirpibh  uile.  Càit  am  bheil  ni  eile  cho  òirdheirc,  cho 
Iuachmhor,  cho  urramach,  cho  fèumail  ri  glòrachadh 
Dhè,  ri  slàint  ar  n-anamanan  fèin  agus  anamanan 
dhaoine  eile,  le  teicheadh  o  dhòruinn  na  h-ifrinn,  agus 
le  seilbh  'f  haotuinn  air  glòir  nèimh  ?  Agus  an  urrainn 
duine  sam-bith  a  bhi  air  a  ghreasad  ro  mhòr  an  dèigh 
nithe  cho  prìseil  ?  An  urrainn  è  an  \arraidh  ro  dhùr- 
achdach,  an  gràdhachadh  ro  bhàth,  no  saothrachadh 
ro  dhìchiollach  air  an  son?  Nach  'eil  fhios  againn, 
mur  buadhaich  ar  n-ùrnuighean,  gu'm  bi  ar  saothair 
dìomhain  agus  sinn-fèin  càillte  gu  sìorruidh  ? 

Is  mòr,  iomadh-ghnèitheach  obair  a'  Chriosduidh  anns 
a'  bheatha  so.  Fèumaidh  'anam  a  bhi  air  'ath-nuadhach- 
adh ;  fèumaidh  a  thruaillidheachd  a  bhi  air  a  cur  gu 
bàs ;  cleachdadh,  buaireadh  agus  buannachd  aimsireil 
a  bhi  air  an  cìosnachadh ;  an  f  heòil  air  a  claoidh : 
fèumaidh  beatha,  creideas  'us  càirdean  a  bhi  air  an 
àicheadh ;  feumaidh  a'  choguis  a  bhi  tre  bhonnachair 
ceart  air  a  sìtheachadh,  agus  fèumar  dearbh-chìinnteas 
'f  haotuinn  air  maitheanas  agus  teàrnadh.  Geda  bheir 
Dia  dhuinn  na  beannachdan  sin  uile  gun  deadh- 
thoilltinneas  air-bith  annainn-fe'in,  gidheadh  chabhuilich 
è  òirnn  aon  diubh,  mur  ìarr  sinn  ìad  gu  toileach, 
dùrachdach,  dìchiollach.  A  bhàrr  air  sin,  feumar  mòr 
eòlas  a  chruinneachadh,  òrduighean  a  ghnàthachadh, 
agus  dleasanais  a  dheanamh.     Tha  sothair  ùr  ri  dhean- 

agus  dleasanais  a  dheanamh.  Tha  saothair  ùr  r 
dheanamh  anns  gach  lìnn,  air  gach  bliadhna,  air  gach 
ià,  anns  gach  àit  gus  an  tig  sinn,  agus  anns  gach  gnoth- 
ach  a  bhitheas  againn  ris  gach  uile  neach,  agus  anns 
gach  cor  anns  am  bi  sinn.  Tha  dleasanais  againn  ri 
dheanamh  gun  stad,  do  f  hearaibh-pòsda,  do  mhnathan, 
do  chloinn,  do  sheirbhisich,  do  nàbuidhean,  do  chàirdean 
agus  do  naimhdean.  Ciod  ì  do  bhreth  fèin  anis  ?  Daoine 
aig  am  bheil  obair  cho  mòr  sin  air  an  làmhan,  nach  còir 
dhoibh  mòr  shaothair  a  dheanamh,  no,  an  saoil  thu,  an  è 
an  gliocas  a  bhi  leisg,  agus  dàil  a  chur  anns  an  obair  ? 

Tha  ùin  a'  teicheadh  'n  a  deànn.  Fathast  beagan 
làithean  's  cha  bhi  sinn  ann  ni's  mò.  Is  lìonmhor  galar 
a  tha  'n  tòir  òirnn,  ullamh  gu  greim  a  dheanamh  òirnn 
'agus  ar  gearradh  às.  Fèumaidh  sinne  'ta  nis  a'  searmon- 
achadh,  agus  sibhse  'ta  nis  ag  èisdeachd,  a'  bruidhinn 
's  ag  imeachd,  a  bhi  gu  goirid  air  ar  giùlain  air  falbh,  agus 
air  ar  càramh  ann  an  duslach  "  an  tighe  chaoil,"  agus  air 
ar  fàgail  aig  na  durragaibh  ann  am  fuar  dhorchadas, 
agus  ann  an  dubh  thruaillidheachd.  Is  beag  nach  'eil 
sinn  ànn  cheana.  Cha  n-'eil  fhios  againn  am  faigh 
sinn  aon  searmoin,  no  sàbaid,  no  là,  no  uair  eile.  Cia 
dìchiollach,  matà,  bu  chòir  dhoibh-san  a  bhi  aig  am 
bheil  ùin  cho  geàrr  'us  obair  cho  mòr ! 

Agus  tha  naimhdean  guineach  againn  a'  sìor-dheilbh 
ìnnleachdan  's  a'  saothrachadh  a  chum  ar  sgrios.  Nach 
dìchiollach  Sàtan  leis  gach  seòrsa  brosnachaidh  ag  ìarr- 
aidh  ar  glacadh  !  Uime  sin,  "  Bithibh  stuama,  deanaibh 
faire ;  do  bhrìgh  gu  bheil  bhur  nàmhaid  an  diabhul, 
mar  leòmhan  beuchdach,  ag  imeachd  mu'n  cuairt,  a' 
sireadh  cò  a  dh'f  heudas  e  'shlugadh  suas.  Cuiribh-sa 
'n  a  aghaidh,  air  dhuibh  bhi  daingean  's  a'  chreidimh." 
1  Pead.  5.  8.  Nach  dìchiollach  uile  "  theachdairean 
Shàtain!"  luchd-teagaisg  brèige,  luchd-fochaid,  gèur- 
leanmhuinnich,  agus  truaillidheachd  ar  cridhe  fèin, 
nàmhaid  a's  miosa,  a's  dichiollaich'  a  ta  againn  I  An 
dean  cogadh  f  ann,  lag  an  aghaidh  nan  naimhdean  sin 
an  gnothach  dhuinn  ?  Nach  bu  chòir  dhuinn  a  bhi  na's 
gnìomhaich',  dìchiollaich',  tapaidh  a  chum  sinn-fèin  a 
shàbhaladh,  na  gheibhear  ar  naimhdean  a  chum  ar 
milleadh  ? 

Thigeadh  dhuinn  fòs  ar  dìchioll  a  mheudachadh 
'nuair  a  bheir  sinn  fainear  gach  tàlant  1us  tròcair  a  ta 
againn,  agus  ar  dàimh  ri  Dia,  maille  ris  gach  trioblaid 
leis  am  bheil  è  'g  ar  cronachadh.  Is  mòr  agus  is  lìon- 
mhor  tàlant  a  fhuair  sinne.  Càit  am  bheil  sluagh  eile 
fo  nèamh  a  fhuair  teagasg  na's  soilleire,  comhairlean 
na's  drùightiche,  no  rabhaidhean  na's  trice,  na  fhuair 
sinne,  ann  an  àm  agus  ann  an  an-àm  ? — searmoinean, 
gus  am  bheil  sinn  sgìth  dhiubh  ;  agus  sàbaidean  gus 
am  bheil  sinn  'g  am  mì-naomhachadh  ?  Leabhraichean 
maith  cho  pailt  's  gur  gànn  tha  f  hios  againn  cò  a'  cheud 
fhear  a  lèughas  sinn  ?  Càit  am  bheil  sluagh  eile  aig  an 
robh  Dia  cho  fagus  doibh  ?  no  'chunnaic  uiread  de 
Chriosd  air  a  chèusadh  fo'n  sùilibh  ?  no  do'n  robh  glòir 
nèimh  agus  dòruinn  na  h-ifrinn  air  an  deanamh  cho 
soilleir  ?  Carson  nach  luathaicheadh  sluagh  mar  sin  an 
cèum  gu  nèamh  !  Nach  f  haodadh  ìad  èirigh  suas  air 
iteig  leis  na  sgìathan  sin !  Nach  bu  chòir  dhoibh 
seòladh  luath,  'us  sruth,  grìan  'us  gaoth  leo  !  Cha  bheag 
an  tomhas  gràis  a  fhreagras  do  leithid  sin  a  shluagh, 
agus  cha  leòr  dhoibh  idir  dìchioll  beag  ann  an  seirbhis 
Dhè. 

Tha  ar  beatha  's  ar  turus  uile  làn  thròcairean. 
Saoibhreas  na  mara,  saoibhreas  an  f  hearainn,  saoibhreas 
nèimh  agus  na  talmhuinn  air  an  taomadh  òirnn  gu 
tròcaireach  le  Dia.  Tha  sinn  air  ar  beathachadh,  agus 
air  ar  còmhdach  le  tròcair.  Tròcairean  lìonmhor  ag- 
ainn  astigh  's  amuigh.  Cha  n-'eil  crìoch  air  ar  tròcairibh. 
Innis  an  àireamh  ma's  urrainn  thu ;  innis  an  toiseach 
àireamh  nan  reult  agus  na  gainimh  nrìne  air  tràigh  a' 
chuain  I  Ma  tha  eadar-dhealachadh  idir  eadar  ifrinn 
agus  talamh,  seadh,  no  eadar  nèamh  agus  talamh,  gu 
cìnnteach  tha  iomadh  tròcair  againn-ne.  Ma's  tròcair 
fuil  Chriosd,  Mac  Dhè,  gun  teagamh  thug  Dia  tròcair 
dhuinn-ne.  Cha  ro  mhòr  agus  cha  ro  mhaith  le  Dia 
na  tha  e-fèin  a'  deanamh  air  ar  son-ne,  agus  am  mòr 
leinn-ne  gach  saothair  a  ni  sinn  air  a  shon-san  ?  'Nuair 
a  choimeasas  mi  mo  bheatha  mhall,  neo-tharbhach  fèin 
ris  na  tròcairean  lìonmhor,  prìseil  a  thug  Dia  dhomh, 
fàsaidh  nàir  'us  tosd  òrm,  agus  f  àgaidh  è  gun  leisgeul  mì. 

Ach  nach  ionmhuhv*  »r  dàimh  ri  Dia?    An  sinne 

clànn  Dè?  Ma's  sinn,  gu  cìnnteach,  is  còir  dhuinn 
gràdh  làidir,  blàth,  làn,  agus  fìor  ùmhlachd  a  thabhairt 
dà  os-ceànn  gach  nì  'us  neach  eile?  An  sinne  "  cèile 
Chriosd,"  agus  nach  toir  sinn  beò  ghràdb  agus  làn 
ùmhlachd  dhà.  '  Ma's  Athair  ma  tà,  càit  am  bheil 
'onoir  ?  agus  ma's  maighstir  è,  c'àit  am  bheil  'eagal  ?' 
Mal.  1.6.  *  Tha  sinn  a'  gairm  Maighstir  agus  Tigh- 
earn  dheth-san,  agus  tha  sinn  ag  ràdh  gu  maìth.'  Eb. 
13.  13.  Ach  mur  bi  ar  dìchioll  freagarrach  ris  an 
dàimh  sin,  tha  sinn  'g  ar  dìteadh  fèin,  'nuair  a  their  sinn 
gur  sinne  clànn  agus  seirbhisich  Dhè.  Faic  an  t-saoth- 
air  mhòr  's  an  obair  chruaidh  a  ni  seirbhisich  gach  là, 
chum  am  maighstearan  tìmeil  a  thoileachadh,  agus  nach 
'eil  sin  a'  dubh-dhìteadh  na  muinntir  leis  nach  àill 
saothair  agus  obair  cho  cruaidh  a  dheanamh  airson  a' 
Mhaighstir  mhòir,  shìorruidh !  Gu  cìnnteach,  cha  n-'eil 
maighstear  idir  ann  cho  maith  ris-san,  agus  cha  n-f  haigh 
seirbhisich  air-bith  eile  duais  cosmhuil  ris  an  duais  a 
bheir  Dia  d'a  sheirbhisich  dhìleas,  dhìchiollach  fèin. 

Agus  an  uair  a  gheibhear  sinn  a'  dol  amach  o  rathad 
Dhe,  no  ri  cadal,  no  moille  air  an  rathad,  buailidh  è 
sinn  gu  tric  leis  an  slait-smachdachaidh,  chum  ar 
pilleadh  air  ais,  agus  ar  cur  arìst  anns  an  t-sligh  mhaith. 
Is  ealamh  a  fhreagras  gach  bàll  'us  crèutair,  'nuair  a 
dh-òrduicheas  Dia  do  aon  air-bith  dhiubh,  sinne  a 
chasgadh,  no  'chronachadh.  Air  uairibh,  nithear  na 
tròcairean  a's  mìlse  leinn  'n  am  bròn  duinn.  Cha  bhi 
Dia  gun  slait  dhuit,  ged  dheanadh  è  sgiùrsair  dhiot-fe'm 
a  chum  thu-fèin  a  smachdachadh.  Faic  do  chorp  tìnn 
ag  acain  's  ag  osnaich  ;  thu  air  do  shàrachadh  le  crrdhe 
duilich  ;  no  do  choguis  chiontach  fèin  'g  a  do  thèumadh 
mar  scorpion  'n  a  d'  uchd.  Co  dhiubh  nis  a's  f  husa 
leat  d'obair,  na  spuir  ghoirt  mar  sin  a  chur  riut  ?  Co 
dhiubh  a's  feàrr  leat  a  bhi  air  do  chlaoidh  le  trioblaid, 
na  d'  obair  a  dheanamh  gn  dìchiollach  ?  Bithidh,  gun 
teagamh,  iomadh  trioblaid  'us  àmhghar  anns  a  bheatha 
so  gu  tric,  aig  a'  mhuinntir  a's  mò  a  nì, — aig  na  seirbh- 
isich  a's  dìchiollaiche,  ach  tha  dà  thobar  sòlais  aca-san 
nach  'eil  idir  aig  an  leisgean  :  gheibhear  s\th  coguis 
aca,  agus  dearbh  chìnnteas  air  an  dìchioll  's  an  dìlseachd 
ann  an  seirbhis  Chriosd,  agus  cho  fad  's  a  bhitheas  an 

sòlas  dùbailt  sin  aca,  cha  bhi  copan  na  trioblaid  idir 
cho  searbh  dhoibh. 

Chum  ar  dìchioll  a  mheudachadh  ann  an  obair  an 
Tighearna,  is  còir  dhuinn  a  thoirt  fainear  ciod  ìad  na 
nithe  lìonmhor  a  ta  againn  a  chum  ar  cuideachadh  ; 
ciod  ìad  na  fìrinnean  a  tha  sinn  ag  aideachadh,  agus  a 
bhi  làn  chìnnteach  nach  urrainn  sinn  cìis,  no  tuilleadh 
's  a'  chòir  a  dheanamh  gu  bràth.  Nach  'eil  an  saoghal 
gu  lèir  againn  mar  sheirbhisich  a  chum  ar  cuideachadh 
ann  an  seirbhis  Dhè  ? — a'  ghrìan,  a'  ghealach  agus  na 
rèultan  a'  feitheamh  dhuinn,  le  solus  agus  buaidh,  a 
chum  ar  cuideachadh  ?  An  talamh  leis  an  uidheam 
mhòr  a  ta  air, — clach,  fiodh,  luibh,  toradh,  eun  agus 
beathach, — an  cuan  's  a  chrèutairean  iongantach  gun 
àireamh, — an  t-àile,  a'  ghaoth,  an  t-uisg,  na  neòil,  an 
sneachd,  an  reothadh,  teas,  tigh  'us  teine, — nach  'eil 
ìad  sin  uile  a'  feitheamh  dhuinn,  agus  a'  cuideachadh 
leinn  aig  an  obair  ?  Seadh,  nach  'eil  eadhon  ainglean 
na  glòir'  a'  feitheamh  dhuinn,  mar  "  spioradan  frith- 
ealaidh."  Agus  nì  a's  mò  na  sin  uile,  nach  'eil 
foighidin  Dhè  fèin  a'  feitheamh  ruinn,;  Criosd  leis  an 
t-sìth  a  cheannaich  'fhuil,  a  feitheamh  ruinn,  an 
Spiorad  Naomh  a'  feitheamh  agus  a'  strì  ris  gach 
cridhe  seachranach?  Agus  nach  'eil  ministearan  an 
t-soisgeil  ag  ullachadh  's  a'  feitheamh,  a'  searmonach- 
adh  's  a'  feitheamh,  ag  ùrnuigh  's  a'  feitheamh  ri 
peacaich  gun  chùram  ?  Nach  uamhasach  an  cionta, 
matà,  dearmad  a  dheanamh  air  an  obair,  agus  ainglean 
'us  daoine,  seadh,  an  Tighearn  glòrmhor  fèin  cho  fagus 
duinn,  agus  ìad,  mar  gu'm  b'eadh,  ullamh  gus  a' 
choinneal  a  chumail  ruinn,  agus  sinn-fèin  gun  a  bhi 
'deanamh  dad  idir !  Guidheam  òirbh,  a  Chriosduidhean, 
ge-b'-e  uair  a  bhitheas  sibh  ag  ùrnugh,  a'  cronachadh 
luchd-uilc,  no  ri  dleasanas  air-bith,  cuimhnichibh-se 
cia  lìonmhor,  comasach  bhur  luchd-cuideachaidh,  agus 
thugaibh  fèin  breth  am  bheil  è  sàbhailt  dhuibh  dàil  a 
chur  anns  an  obair  mhòir  so,  no  'bhi  'g  a  deanamh  gu 
fuar,  fànn,  rag,  leisg,  an  dràst  's  arìst  ? 

Is  ìad  na  firinnean  mòra  a  tha  sinn  ag  aideachadh, 
gur  è  Dia  fèin  an  t-àrd  mhaith, — gu'm  bheil  ar  sonas 
uile  ann  an  gràdh  Dhè,  agus.  air  an  aobhar  sin,  gur 

còir  dhuinn  scmas  ìarraidh,  agus  meas  a  chur  air  Dia 
os-ceànn  nan  uile  nithe, — gur  è  Dia  fèin  amhàin  ar 
Tighearn,  agus,  air  an  aobhar  sin,  gu'm  bheil  againn  ri 
seirbhis  a  dheanamh  dhà,  air  thoiseach  air  na  h-uile, — 
gu'm  fèum  sinn  Dia  a  ghràdhachadh  le  ar  n-uile 
chridhe,  ar  n-uile  anam  agus  neart, — gur  è  ar  gnothach 
mòr  's  an  t-saoghal  so,  Dia  a  ghlòrachadh,  agus  slàint 
'fhaotuinn.  Am  faicear  an  teagasg  sin  anis  ann  ar 
cleachdadh  ?  No  am  faighear  ar  gnìomh-obair  ag 
àicheadh  nan  nithe  a  tha  ar  briathran  ag  aideachadh  ? 

Ach,  ciod-air-bith  cho  mòr  's  a  bheothaichear  an 
obair  leis  gach  bònn-firinn  agus  luchd-cuideachaidh, 
tha  sinn  làn-chìnnteach  nach  urrainn  sinn  ctis  a  dhean- 
amh  gu  bràth.  Geda  dheanamaid  "na  h-uile  nithe,  is 
seirbhisich  neo-tharbhach  sinn."  Lùc.  17.  10.  Ach 
tha  sinn  cìnnteach  gu'm  bheil  sinn  a'  deanamh  ro 
bheag  de  gach  dleasanas.  Cha  n-urrainn  duine  sam- 
bith  seirbhis  ro  mhòr,  no  ùmhlachd  ro  mhòr  a  thoirt  do 
Dhia.  Ma's  ànn  do  bhaoth-chreidimh  agus  air  seirbhis 
do  ìnnleachdan  a  dheilbh  sinn-fèin,  a  gheibhear  sinn  ag 
oibreachadh  gu  h-èudmhor,  dian,  faodar  a  ràdh  gu'm 
bheil  sinn  "  anabharrach  fìreanta ;"  ach  fhad  's  a 
leanas  sinn  riaghailt  an  Fhocail,  cha  n-urrainn  sinn  a 
bhi  ro  "  fhìreanta"  gu  bràth.  Nach  ana-cneasda, 
gàmhlasach  an  saoghal  a  their  gur  neònach,  amaideach 
an  ni,  sluagh  a  bhi  glè  dhìchiollach,  f  ìrinneach,  dìleas 
ann  an  deanamh  seirbhis  do  Chriosd !  Ach  is  fagus  an 
là  air  an  aidich  na  saoghaltaich  sin  gu  luath,  nach 
urrainnear  seirbhis  ro  mhòr,  no  gràdh  ro  mhòr  a  thoirt 
do  Dhia ;  agus  nach  urrainn  duine  sam-bith  a  bhi  ro 
dhìchiollach  airson  'anam  fèin  a  theàrnadh.  Faodaidh 
sinn  obair  ro  mhòr  a  dheanamh  gu  tric  do'n  t-saoghal, 
ach  cha  n-urrainn  sinn  idir  obair  ro  mhòr  a  dheanamh 
do  Dhia. 

Faic  so  anis : — Is  è  nàdur  gach  gràis  ar  dìchioll  a 
mheudachadh, — is  saothair  chàillte  gach  leisg-obair  a 
nithear  anns  an  t-sligh  gu  nèamh, — tha  mòran  ùine 
luachmhor  air  a  mhi-ghnàthachadh  cheana, — agus  is 
ann  arèir  ar  saothair  a  bhitheas  ar  luach-saothrach. 
rrhoir  fainear,  matà,  nàdur  'us  aomadh  gach  gràis.  Ma 
tha  gràdh  glan  agad  do  Dhia,  cha  shaoil  thu  idir  ro 

mhòr,  no  ro  dhraghail,  ni  sam-bith  a's  urrainn  thu 
'dheanamh  chum  a  sheirbhis  a  chur  air  aghaidh,  agus  a 
thoileachadh  na's  mò.  Tha  gràdh  beò,  togarrach, 
gnìomhach,  cùramach.  Ma  tha  gràdh  agad  do  Criosd, 
coimhididh  tu  'àithntean,  agus  cha  n-abair  thu  gu  bràth, 
mar  leisgeul  dhuit-fèin,  gu'm  bheil  ìad  ro  theànn,  no  ro 
chruaidh  ort.  Ma  tha  creidimh  agad,  beothaichidh 
agus  misnichidh  è  thu  an  còmhnuidh.  Ma  tha  dòchas 
na  glòir'  agad,  bithidh  è  dhuit  mar  an  dual-mòr 
(main-spring)  do'n  uaireadair,  cuiridh  h  gach  cuidhle 
'n  a  d'  anam  air  ghluasad.  Ma  tha  eagal  Dè  ort,  dùisgidh 
è  thu  agus  fuadaichidh  è  air  falbh  do  leisg.  Ma  tha  èud 
agad,  lasaidh  è,  agus  ithidh  è  suas  thu.  Ciod-air-bith 
tomhas  anns  am  bheil  thu  air  do  naomhachadh,  no  do 
chridhe  air  a  ghlanadh,  is  ànn  dìreach  arèir  an  tomhais 
sin  a  gheibhear  thu  beò-dhùrachdach  agus  dìchiollach, 
gnìomhach  ann  an  obair  Dhè. 

Ach  ìadsan  a  ni  leisg-obair,  caillidh  ìad  an  saothair. 
Tha  mòran,  cosmhuil  ri  Agripa,  ach  "  beag"  'n  an 
Criosduidhean.  Ach  chì  iad  sin  mu  dheireadh,  gu'm 
bi  ìad  ach  beag  air  an  teàrnadh.  'Nuair  a  bhitheas 
dithis  a'  ruith  ann  an  geall-rèis,  caillidh  am  fear  a's 
maille  cèum  araon  an  duais  agus  a  shaothair.  Ma  tha 
duine  a'  togail  cudthroim,  abair  clach  mhòr,  no  bolla- 
mine,  fèumaidh  è  neart  gu  leòr  a  chur  ris,  mur  cuir,  bu 
cho  math  dhà  gun  f  heuchainn  idir  ris.  Nach  lìonmhor 
dleasanais  a  tha  Criosduidhean  a'  càll,  a  dh-easbhuidh 
an  làn  dheanamh, — an  deanamh  às  'us  às  I  "  larraidh 
mòran  dol  a  stigh,  ach  cha'n  urrainn  ìad."  Lùc.  13.  24. 
Ach  is  dòcha  gu'm  b'urrainn  ìad,  na'n  d'rinn  ìad 
"  spàirn  chruaidh."  Uime  sin,  dean-sa  dìchioll  beagan 
na's  mò,  agus  cuir  neart  beagan  na's  mò  ris  an  obair,  air 
eagal  gu'n  càill  thu  na  rinn  thu  cheana. 

A  bhàrr  air  sin,  nach  'eil  mòran  ùine  luachmhòir  air 
a  call  cheana?  Dh'fhalbh  làithean  leanabachd  agus 
òige  bho  chuid  dhìnn,  agus  o  chuid  eile,  leth  an  aois, 
agus  is  goirid,  neo-chìnnteach  na  làithean  a  ta  romh- 
ainn.  Nach  mòr  an  ùin  a  chaith  sinn  ri  cadal,  ri 
bruidhìnn  gun  toradh,  ri  cluith,  agus  ri  smuaintibh  'us 
cùram  saoghalta !  Nach  beag  obair  a  tha  deante  !  Cha 
bheirear  air  na  làithean  a  dh'f  halbh  gu  bràth ;   mar  an 

corp  a  chàraichear  's  an  "  tigh  chaol  gun  leus,"  cha  till 
ìad  tuilleadh!  Nach  còir  dhuinn,  matà,  am  beagan 
làithean  a  ta  romhainn  a  ghlacadh  agus  a  chur  gu  buil 
mhaith  ?  Ma  chaidleas  am  fear-astair,  no  ma's  màll  a 
choiseachd  air  toiseach  an  là,  fèumaidh  è  nis  a  chèum  a 
luath-ghreasad  's  an  f  heasgar,  air-neo  cha  ruig  è  ceànn 
a  thuruis. 

Bi  cìnnteach  gu'm  bi  do  dhuais  arèir  do  shaothair. 
An  sìol  a  chuirear  's  an  talamh,  bàsaichidh  è  ànn,  agus 
cha  n-fhaicear  è  ni's  mò,  gidheadh  chithear  a  thoradh 
taitneach,  tròm  's  an  fhoghar.  Mar  sin  bithidh  saoth- 
air  mhaith  an  diadhair  dhìchiollaich.  Oibrich  thusa, 
matà,  an  diugh;  oir  ciod-air-bith  a  ni  thu  nis,  no 
'dh-f  huiligeas  tu  airson  Chriosd,  pàidhidh  fois  shiorruidh 
air  a  shon  uile.  Cha  ghabhar  aithreachas  gu  bràth 
airson  saothair,  no  cruaidh-oibre  tre'n  tèidear  airson 
crùin-glòire.  Cha  n-abaira  on  neach  aig  uair  a'  bhàis, 
''  B'fheàrr  nach  d'rinn  mì  saothair  cho  mòr,  b'fheàrr 
nach  robh  mì  ri  ùrnuigh  cho  tric,  b'f  hearr  nach  robh 
mì  cho  teànn-phùngail,  no  b'fheàrr  dhomh  cùisean  a 
ghabhail  cho  socrach  ri  sluagh  eile."  Ut,  ut !  cha 
n.abair,  ach  seallaidh  a'  mhuinntir  naomh  air  an  ais,  le 
aoibhneas,  air  gach  saothair  'us  trioblaid,  a'  moladh  àrd 
chumhachd  Dhè  a  rinn  ìadsan  a  shaoradh  o  gach 
u  trioblaid  agus  tèinn."  Is  maith  a  dh-fhaodas  sinn  uile 
a  ràdh  le  Pòl,  "  Tha  mi  a'  meas  nach  airidh  fulangais" 
agus  saothair  "na  h-aimsir  a  ta  làthair  a  bhi  air  an 
coimhmeas  ris  a'  ghlòir  a  dh'fhoillsichear  annainn." 
Rbm.  8.  18.  Cha  n-'eil  'n  ar  saothair  an  diugh  ach 
mionaid,  ach  mairidh  ar  fois  gu  sìorruidh.  Cò  anis 
nach  dlù-chleachdadh  a  neart  uile  car  aon  uair  a  chum, 
le  obair  na  h-aon  uaire  sin,  a  bhi  'n  a  phrionnsa  fad  a 
bheatha?  u  Cha  n-'eil  Dia  mì-chothromach,  gu'n 
dì-chuimhnicheach  è  obair  agus  saothair  ar  gràidh." 
Eabh.  6.  10.  Nach  bi  ar  "  deòir  uile  air  an  tior- 
machadh  air  falbh,"  agus  gach  bròn,  a  bhuail  sinn  ann  an 
cuairt  ar  dleasanais,  air  a  dhì-chuimhneachadh  air  là  na 
foise  glòrmhoir'  bhuas  ? 

Nis  is  maith  na  nithe  prìseil  so  a  thoirt  fainear,  eadhon 
gur  è  "  spàirn  chruaidh  a  dheanamh"  an  dòigh  a  dh'òr- 
duich   Dia  fèin  a  chum  ruigheachd  air  slàint, — gu'm 

bheil,  no  gu'm  bi  an  dòigh  so  air  a  h-aideachadh  gu 
taitneach  leis  na  h-uile  dhaoinibh, — gu'm  bheil  na 
Criosduidhean  a's  fearr  ri  caoidh  aig  uair  a'  bhàis  air- 
son  an  dearmaid, — agus  gu'm  bheil  mòran  a'  càll  an 
còir  air  nèamh,  do  bhrìgh  nach  'eil  ìad  a'  deanamh 
cruaidh  spàirn,  agus  nach  ruigear  nèamh  gu  bràth  air 
dòigh  sam-bith  eile  a's  socraiche  na  sin. 

Is  è  'n  Dia  uile-ghlic  fèin  a  ta  nis  ag  ìnnseadh 
dhuinn  gu'm  fèumar  "  spàirn  chruaidh  a  dheanamh" 
leis  gach  uile  neach  a  chum  ruigsinn  air  teàrnadh. 
Tha  gliocas  Dhè  a'  faicinn  so  iomchuidh  :  agus  cò  aig 
a's  feàrr  a  tha  fios  air  an  dìchioll  a  dh'fhèumar  a 
dheanamh  air  an  t-sligh  gu  nèamh,  na  aig  Dia  nèimh? 
^Nuair  a  chluinnear  daoine  feòlmhor  a'  gearan  an 
aghaidh  so  mar  òrduigh  ro  theànn,  cò  a  tha  ìad  a' 
coireachadh,  Dia  no  seirbhisich  Dhè?  Ma  tha  coire 
sam-bith  ànn,  fèumaidh  ì  bhi  aig  an  Tì  sin  a  tha  'toirt 
na  h-àithne,  agus  cha  n-ann  àgainn-ne  idir  a  tha  nis  a' 
toirt  hmhlachd  dhì.  Their  na  daoine  sin  ruinn,  an 
sibhs'  a's  glice  na  daoine  eile  ?  mar  sin,  a'  gabhail  gu 
dàna  orra-fèin  a  bhi  na's  glice  na  Dia  fèin.  Cionnus  a 
chordas  am  beachd  's  am  briathran,  ri  lagh  'us  briath- 
raibh  Dhè  ?  Mar  so  deir  an  Tighearn : — "  Tha 
rìoghachd  nèimh  a'  fulang  ainneirt  agus  luchd  na 
h-ainneirt  'g  a  glacadh  le  làmhachas  làidir."  Mata  11. 
12.  "  Deanaibh  spàirn  chruaidh  gu  dol  a  stigh  air  a' 
gheata  chumhann  :  oir  a  ta  mi  ag  ràdh  ribh,  gu'n  iarr 
mòran  dol  a  stigh,  agus  nach  urrainn  iad."  Lùc.  13.  24. 
u  Ge  b'e  ni  a  gheibh  do  làmh  r'a  dheanamh,  dean  e  le 
do  dhìchioll ;  oir  cha  'n'eil  obair,  no  ìnnleachd,  no  eòlas, 
no  gliocas  anns  an  uaigh,  d'am  bheil  thu  a'  dol." 
Ecles.  9.  10.  "  Làn-obrichibh  bhur  slàinnte  fein  le 
h-eagal  agus  ball-chrith."  Philip.  2.  12.  "  Deanaibh 
tuilleadh  dìchill  chum  bhur  gairm  agus  bhur  taghadh  a 
dheanamh  cìnnteach."  2  Pead.  1.  10.  "  Agus  ma's 
ann  air  èigin  a  theàrnar  am  f  ìrean,  c'àit  an  taisbein  an 
duine  mi-dhiadhaidh  agus  am  peacach  e-fèin  ?"  1  Pead. 
4.  18.  Labhradh  na  daoine  sin  gach  sgleò  a's  àill  leo 
an  aghaidh  "ainneirt"  dhiadhaidh  agus  "  cruaidh 
spàirn"  nan  naomh  ;  is  leòr  leam-sa  so  a  chum  am  brèug- 
nachadh,  nach  'eil  Dia  idir  ag  ràdh  mar  tha  ìadsan  ag 

ràdh,  agus  nach  è  am  beachd-san,  beachd  Dhè  air  an 
obair  so.  Dh'àithn  Dia  dhomh-sa  mòran  a  dheanamh, 
agus  ged  nach  fhaicinn  aobhar  sam-bith  eile  airson  a 
dheanamh,  bu  leòr  an  t-aobhar  leam  a  thoil  mhaith 
fèin.  Cò  bu  chòir  lagh  a  dheanamh  air  ar  son,  agus 
àithneadh  dhuinn  a  choimhead,  ach  an  Tì  a  rinn  sinn  ? 
Agus  cò  bu  chòir  an  rathad  gu  nèamh  a  chomharrach- 
adh  amach  dhuinn,  ach  an  Tì  a's  urrainn  ar  toirt  gu 
nèamh  ?  Agus  cò  bu  chòir  cumha  na  slaint'  a  dhean 
amh  ruinn,  ach  an  Tì  sin  a  ta  nis  a'  tabhairt  beann- 
achd  na  slàinte  dhuinn  ?  Mar  sin,  labhradh  an  saoghal, 
an  diabhul  's  an  f  heòil  an  aghaidh  cruaidh  spàirn  nan 
daoine  dìchiollach,  naomh  ;  ach  is  è  mo  f  hreagairt-sa, 
Dhuàithn  Diafèin  è. 

Cha  robh  riamh,  agus  cha  bhi  duine  idir  ànn  nach 
aidich  gu  toileach,  air  aon  là  mor,  gu'm  bu  ghlic,  ceart 
saothair  mhòr  nan  naomh.  Agus  cò  nach  deanadh 
saothair  agus  nach  gabhadh  an  rathad  a  bhitheas  fathast 
air  an  àrd-mholadh  leis  gach  duine  ?  Is  maith  "  tha 
fhios  againn  gu'n  labhrar  anns  gach  àit  an  aghaidh"  na 
"  cruaidh  spàirn"  so.  Ach  ceadaichibh  dhomh  ìnnseadh 
dhuibh  gu'm  bheil  a'  chuid  a's  mò  'labhras  'n  a  h-agh- 
aidh  ag  aontachadh  leatha  'n  an  ìnntinn,  agus  a'  chuid 
nach  'eil  an  diugh  ag  aontachadh  leis  an  obair  mhaith 
so,  is  goirid  gus  an  tig  an  là  air  an  aidich  ìad  ì  ann  an 
saoghal  eile.  Ma  thèid  ìad  do  nèamh,  fèumaidh  an 
mntinn  a  bhi  air  a  h-atharrachadh  mu'n  ruig  ìad  an 
t-àit  sin.  Ma  thèid  iad  do  ifrinn  atharraichear  am  beachd, 
àill  air  n-àill  an  sin.  Is  toigh  leat  an  diugh  a  bhi  beò 
arèir  barail  'us  beachd  a'  mhòr  shluaigh,  carson  matà, 
nach  bitheadh  tu  nis  de'n  bharail  sin  a  gheibhear  fathast 
aig  na  h-uile  ?  Sibhse  nis  a  bhios  ag  ràdh  gur  '  ro 
dhraghail,  cruaidh  leibh  saothair  nan  daoine  diadhaidh,' 
carson  a  bheireadh  sibh  breth  'n  an  aghaidh,  agus  sibh 
cìnnteach  gur  goirid  an  ùin  gus  an  atharraich  gach  aon 
dibh  a'  bhreth  sin.  Hò  I  b'fheàrr  gu'n  robh  sibh  cho 
glic  anns  a'  chùis  so,  ris  a'  mhuinntir  a  ta  nis  ann  an 
ifrinn ! 

Gheibhear  eadhon  na  Criosduidhean  a's  feàrr  a 
trom-chaoidh,  air  là  mòr  am  bàis,  cho  dearmadach  's  a' 
bha  ìad.    Their  gach  aon  diubh,  u  0  !  b'f  heàrr  gu'n  robh 

mise  mìle  cuairt  na's  naomha,  na's  nèamhaidh,  na's 
dìchiollaiche,  airson  m'anama !  Geda  bha  'n  saoghal  'g  a 
mo  dhtteadh  airson  a  bhi  'deanamh  saothair  rò  mhor. 
tha  mì  nis  air  mo  dhìteadh  le  mo  choguis  fèin  airson 
cho  beag  saothair  's  a  rinn  mì.  B'f  hasa  leam  gu  mòr  • 
giùlain  le  beumaibh  magaidh  an  t-saoghail,  na  le  buillibh 
dìtidh  na  coguis.  B'f  hearr  leam  a  bhi  air  mo  chàineadh 
leis  an  diabhul  airson  a  bhi  gu  tric  ag  ìarraidh  slàinte 
do  m'  anam,  na  bhi  air  mo  chronachadh  le  Dia  airson  a 
l>hi  'g  a  dhearmad."  Nach  ìad  a  bhitheas  air  an 
luasgadh  's  air  an  leòn  le  cuimhneachadh  air  an  iomadh 
f  àilinn  fèin,  ged  bu  ro  naomh  'us  ro  dhiadhaidh  leis  an 
t-saoghal  ìad.  ls  ann  le  easbhuidh  tuilleadh  dìchioll  a 
tha  sonas  nèimh  air  a  chall  gu  tric  le  mòran.  Oir  '  ged 
chual'  ìad  am  focal,  ged  ghabh  ìad  ris  air  ball  le  gàird- 
eachas,  ged  rinn  ìad  mòran  do  nithibh,  ged  dh'èisd  ìad 
teachdairean  Chriosd  gu  toileach,'  (Mata  13.  20.  ;) 
gidheadh  bàsaichidh  ìad,  sgriosar  ìad ;  do  bhrìgh  nach 
d'rinn  ìad  saothair  agus  spàirn  leanmhuinneach.  Hò  ! 
dùisgeadh  sin  anis  sluagh  amach  às  am  mi-chùram  i 
Nach  iomadh  fear  'us  tè  a  chaidh  iomadh  cèum  le  Criosd 
's  a  thrèig  è  an  dèigh  sin,  'nuair  thàinig  àm  an  dearbh- 
aidh — an  t-àm  gus  an  càil  agus  an  dòchas  saoghalta, 
feòlmhor  àicheadh ! 

Rùnaich  Dia  nach  ruig  neach  sam-bith  nèamh  air 
rathad  air-bith  eile  na's  socraiche  na'n  rathad  a  dh'òrd- 
uich  e-fèin.  Gheibhear  fois  an  còmhnuidh  an  de'igh 
mòr  shaothair  a  dheanamh.  "  As  èugmhais  naomhachd 
cha'n  f  haic  neach  air-bith  an  Tighearn."  Cha  deanar 
dìchioll  treibh-dhireach  gu  bràth,  a  dh-easbhuidh  beò- 
dhùrachd.  Mur  'eil  thu  beò-dhùrachdach,  naomh  cha 
Chriosduidh  idir  thu.  Is  è  beò-dhùrachd  naomh,  cha  n-è 
mhàin  cèum  àrd  ann  an  creidimh  a'  Chriosduidh,  ach  a 
bhith  's  a  bheatha.  Cha  n-ionann  idir  basbairean,  no 
bocsairean  agìadhadh  ri  'chèile  air  sgàlan-cleasachd  agus 
saighjdearan  dìleas  a'  cur  cath'  airson  am  beatha,  mar  sin 
matà,  cha  n-ionann  cealgadairean  as  Criosduidhean  beò- 
dhùrachdach.  Na'm  b'urrainn  daoine  'bhi  air  an  teàrnadh 
gun  dìchioll,  dìan,beò-dhùrachdachmar  so,  chaghabhadh 
ìad  suim  idìr  dheth,  bu  bheag  aca  gach  saothair.  Cha 
deanadh  gach  òirdhearcas  àrd  a  ta  ann  an  slighibh  Dhè 

fèin  an  tàladh  gu  bràth  d'a  ionnsuidh.  Ach  anis  air 
dhuit-sa  'f  haicinn  gu'n  d'òrduich  Dia  nach  faigh  neach 
air-bith  fois  an  d&gh  a  bhàis,  mur  dean  è  dìchioll  beò- 
dhùrachdach  an  dràst — anns  a'  bheatha  so — nach  è  do 
ghliocas,  matà,  dìan  shaothair  a  dheanamh  air  a  son  le 
d'uiledhìchioll? 

Ach,  a  lèughadair,  ceadaich  dhomh  nithe  prìseil  eile, 
seadh,  nithe  iongantach,  a  chur  romhad,  a  chum 
d'aomadh,  ma's  urrainnear,  gu  bhi  dìan,  dùrachdach  ann 
an  ìarraidh  fois  do  d'anam.  Cuimhnich  so  matà, — 
Tha  Dia  fèin  làn-dhùrachdach  anns  gach  uile  ni  mu  do 
thimchioll-sa ;  agus  carson  anis  nach  bitheadh  tusa 
làn-dhùrachdach  anns  gach  ni  do  thaobh  Dhè?  Anns 
gach  àithn,  anns  gach  bagairt,  agus  anns  gach  gealladh, 
a  tha  Dia  a'  toirt  dhuit,  bha  agus  tha  è,  gu  cìnnteach,  a' 
rìmachadh  a'  cheart  ni  sin  a  tha  è  nis  a'  labhairt.  Nach 
robh  è  dùrachdach  anns  gach  breitheanas  a  thug  è  riamh 
air  sluagh  anns  an  t-saoghal  so  ? — ann  am  bàthadh  nan 
cùl-dìleach, — sluagh  an  t-seànn  saoghail, — leis  an  tuil  ? 
ann  an  sgrios  Shodoim  agus  Ghomorrah  le  teine  ?  agus 
ann  an  sgapadh  nan  Iudhach  ?  Agus  an  àm  so,  matà, 
gu  leisg-obair  a  dheanamh  do  Dhia  ?  Bha  Criosd  làn- 
dhhrachdach  ann  an  ceannach  saorsa  dhuinn  le  'f  huil. 
B'fheàrr  leis  sluagh  a  theagasg  na  biadh,  no  deoch. 
Faic  Criosd  a'  buanachadh  ann  an  ùrnuigh  rè  na 
h-oidhche  :  a  sìor-dheanamh  maith.  Chuir  a  shaothair 
mhòr  iongantas  air  a  chàirdean  ;  b'amaideachd  a  bheò- 
dhhrachd  le  cuid  diubh.  Ach  0 !  faic  fulangas  mòr 
Chriosd  1  Thraisg  è  dà  f  hichead  là,  bha  è  air  a  bhuair- 
eadh,  air  a  bhrath,  air  a  mhaslachadh  le  smugaidean, 
air  a  bhualadh,  air  a  chrìmadh  le  droighionn,  air  a  chur 
ann  am  fallas  mòr  fola,  air  a  chdusadh,  air  a  bhruanadh, 
air  a  chur  gu  bàs  :  cha  b'  obair  bheag  sin  uile  !  Agus 
nach  tigeadh  dhuinn-ne  nis  a  bhi  beò-dhurachdach  ann 
an  oibreachadh  amach  ar  slàinte  fèin  ?  Tha  'n  Spiorad 
Naomh  làn-dhùrachdach  'g  ar  gairm  gu  sonas.  Nach 
tric,  dìan,  toileach,  ìarrtasach  a  chèum  a'  s\or-strì  ruinn, 
agus  "  doilgheas"  air  an  uair  a  dhiùltas  sinn  a  thairgse 
ghràsmhor !  Agus  nach  tigeadh  dhuinn-ne  nis  a  bhi 
dìan-dhùrachdadh  ann  an  toirt  ùmhlachd  'us  èisdeachd 
do  ghairmibh  mm,  ciùin  an  Spioraid  ?  Tha  Dia  dùrachd- 

ach  ann  an  eisdeachd  ar  n-ùrnuighean,  agus  ann  am 
buileachadh  a  thròcair  òirnn.  'Nuair  a  thilgear  sinn 
ann  an  anshocair,  bithidh  anshocair  air-san.  Eisdidh 
è  gu  grad  ris  gach  acain,  ochain  'us  osnaich,  agus 
gleidhidh  è  gach  dèur,  a  shileas  a  phobull,  'n  a  shearraig 
fein.  An  ath  uair  a  bhitheas  tu  fo  thrioblaid,  ìarraidh 
tu  èisdeachd  dhùrachdach  do  d'  ùrnuigh,  ach  ciamar  is 
urrainn  sùil  a  bhi  agad  ri  àrd  thròcair,  fhad  's  a  gheibh- 
ear  thu  blìan,  fann,  fuar,  màll  ann  an  seirbhis  Dhè  ? 

Tha  ministearan  Chriosd  dùrachdach  ann  an  earail 
agus  ann  an  teagasg.  Tha  ìad  ag  ìarraidh  an  Tighearna 
agus  'g  ad'  ìarraidh-sa.  Is  mò  leo  gu  mòr  (le  cuid 
mhòir  co  dhiubh,)  slàint  d'  anama-sa  na  idir  am  maith 
aimsireil  fèin.  Ged  mharbhadh  sìad  iad-fèin  le  obair, 
ged  chuirteadh  gu  bàs  mar  mhartaraich  ìad,  agus  ged 
gheibheadh  ìad  iomadh  tàire  airson  searmonachadh  an 
t-soisgeil,  measaidh  \ad  sin  uile  mar  thròcair,  ma  gheibh- 
ear  è  'n  a  mheadhon  a'  cur  glòir  Dhè  agus  teàrnadh 
d'  anama-sa  air  aghaidh.  Agus  am  b'àill  leat-sa  daoine 
eile  a  bhi  cho  cùramach,  iomaganach  mu  thimchioll  do 
shlàinte,  agus  thu-fèin  cho  dearmadach  ?  Nach  dùr- 
achdach,  dìchiollach  uile  chrèutairean  Dhia,  a'  deanamh 
seirbhis  dhuit ! — a'  ghrìan  le  cabhaig  a'  cuairteachadh 
an  t-saoghail  air  do  shon !  Uisg  nan  spèur  a'  sileadh 
anuas  air  do  shon  !  tobraichean  a'  sruthadh  air  do  shon  ; 
aimhnichean  a'  s\or-ruith  air  do  shon ;  earrach  agus 
foghar  'n  an  àm  air  do  shon  ;  do  dhamh  'us  d'  each  a' 
cruaidh-oibreachadh  air  do  shon  gach  là !  Faic  anis 
cho  fìor  dhùrachdach  's  a  thaìad  sin  a'  deanamh  seirbhis 
dhuit !  Agus  am  faighear  thusa, — thu-fèin  amhàin, — 
dearmadach,  mi-chùramach,  mi-dhùrachdach  ann  an 
seirbhis  Dhè?    Ma  gheibhear,  is  truagh  do  chor. 

Tha  seirbhisich  an  t-saoghail  agus  an  diabhuil  gle 
dhùrachdach,  'n  an  obair  fèin.  Tha  ìad  ag  oibreachadh 
gu  teànn,  dìan,  dichiollach,  mar  nach  b'urrainn  iad  gu 
leòr  a  dheanamh.  Is  mòr  an  cabhag,  mar  gu'm  b'  f  hada 
leo  gus  an  ruig  \ad  ifrinn.  Bheir  ìad  dùbhlan  do 
mhinistearan,  do  shearmoinibh  agus  do  gach  meadhon 
gràis  eile,  agus  gabhaidh  ìad  air  an  aghaidh  gun  stad. 
Agus  am  faighear  ìadsan  na's  dìchiollaiche  chum  am 
mallachadh  fèìn,  na  gheibhear  thusa  chum  do  theàrnadh 

fe'in?  Nach  'eil  maighstear  na's  feàrr,  obair  na's  taitniche, 
misneachd  na's  mò,  agus  duais  na's  feàrr  agad-sa?  Bha 
uair  ann  air  an  robh  thusa  dùrachdach  ann  an  deanamh 
seirbhis  do  Shàtan  agus  do'n  fheòil,  mur  'eil  a'  chùis 
mar  sin  fathast.  Nach  bu  dùrachdach  thus'  a'  leantuinn 
cleasachd,  droch  cuideachd  agus  ce'um  a'  pheacaidh ! 
Agus  nach  bi  thu  nis,  matà,  cho  dìan,  dhrachdach  sin  air 
taobh  Dhè  ?  Tha  thu  gus  an  là  an  diugh  dùrachdach 
mu  nithibh  na  beatha  so.  'Nuair  a  bhitheas  tu  t\nn, 
no  ann  am  pìan,  nach  dùrachdach  a  ni  thu  do  ghearan 
fèin?  Ma  tha  thu  bochd  nach  dìchiollach,  cruaidh  a 
shaothraicheas  tu  airson  do  bheathachaidh  ?  Ach 
nach  1  obair  do  theàrnaidh  gu  mòr  a's  luachmhoire  na  sin  ? 
Cha  n-'eil  fala-dhk  ann  an  nèamh,  no  ann  an  ifrinn. 
Tha  làn  shonas  aig  na  naoimh  air  nèamh,  agus  làn  truaighe 
aig  an  t-sluagh  mhallaichte  ann  an  ifrinn.  Cha  n-'eil 
moladh  màll  air  nèamh,  no  caoidh  mhàll  'an  ifrinn. 
Tha  gach  neach  fior  dhùrachdach  an  sin.  'Nuair  a 
ghairmear  thus',  a  lèughadair,  gu  bàs  agus  breitheanas, 
O  !  sin  an  t-àm  air  an  smuainich  thu  gu  dìan,  domhain, 
gèur  air  sìorruidheachd !  Thar  leam  gu'm  bheil  mi 
cheana  'g  ad'  f  haicinn  air  do  bhualadh  le  uamhas,  ag 
ràdh  "  0  ciamar  a  bha  mise  cho  fada  coma  do  na 
nithibh  sinl"  Thar  leam  gu'n  cluinn  mì  thu  nis  ag 
è'igheachd  amach  an  aghaidh  do  dhoille,  do  mhi-dùrachd 
agus  do  ghòraich. 

Agus  anis,  a  lè'ughadair,  air  dhomh  na  h-argumaidean 
mòra,  fìor  sin,  nach  gabh  àicheadh,  a  Chur  romhad,  tha 
mì,  ann  an  ainm  Dhè,  nis  ag  ìarraidh  do  rùin — An  àill, 
no  nach  àill  leat  ùmhlachd  a  thoirt  ?  Tha  mi  cìnnteach 
gu'm  bheil  do  choguis  fèin  anis  fo  mhothachadh  air  do 
dhleasanas.  An  dàna  dhuit,  matà,  do  chleachdadh  mi- 
chùramach,  olc  a  leantuinn  na's  fhaide,  a'  dol  an 
aghaidh  guth  do  re'usain,  a'  dol  an  aghaidh  àithne  Dhè*, 
's  an  aghaidh.  solus  do  choguis  fèin  ?  An  dàna  dhuit  a 
bhi  beò  cho  mi-shùimeil,  a'  peacachadh  cho  ladurna,  agus 
ag  ùrnuigh  cho  ainmig  's  a  b'àbhaist  dhuit  roimhe  so  ? 
An  dàna  dhuit  a  bhi  fathast  a'  mi-naomhachadh  na 
Sàbaid,  a'  deanamh  dearmaid  'us  tàir'  air  aoradh  Dhè, 
's  a  bhi  leisg,  mi-chùramach  mu  do  staid  shìorruidh,  mar 
bha  thu  roimhe  so  ?  No  am  bheil  thu  nis  a'  cur  romhad 

u  leasraidh"  d'  ìnntinn  "a  chrioslachadh  suas,"  agus  do 
chridhe  a  làn-shuidheachadh  air  obair  do  shlàinte,  a' 
seasamh  amach  an  aghaidh  gach  ana-cothroim  agus 
gach  fochaid  'us  bèum  o'n  t-saoghal,  agus  a'  cur  dhìot 
'  gach  lethtroim,  agus  a'  pheacaidh  sin  a  ta  gu  furas  ag 
\adhadh  umad,  agus  a'  ruith  le  foighidin  na  rèis  a 
chuireadh  romhad?'  Eabh.  12.  1.  Tha  mì  an  dòchas 
gur  è  sin  do  làn  rùn.  Ach  o'n  is  maith  is  aithne  dhomh-sa 
an  ragaireachd  a  ta  ann  an  cridhe  an  duine,  agus  o-na 
tha  mì  fìor  dhùrachdach  ag  ìarraidh  gu'm  maireadh 
d'anam-sa  beò,  guidheam  ort,  aon  uair  fathast,  a'  cheart 
aire  'thoirt  do  na  ceistibh  a  chuirear  riut  an  so,  agus 
tha  mi  nis  ag  àithneadh  dhuit  o  Dhia,  Na  mùch  guth  do 
choguis,  agus  na  diùlt  faireachadh,  ach  freagair  ìad  gu 
fìrinneach,  agus  thoir  ùmhlachd  gu  toileach.  Nise, 
matà,  na'm  faigheadh  tusa,  bho  bheatha  dhiadhaidh, 
saoibhreas,  onoir,  no  àrd  inbhe  's  an  saoghal  so,  fuasgladh 
o  easlaint,  no  bhi  beò  gu  bràth  ann  an  làn  phailteas  de 
gach  nì  taitneach  air  thalamh,  nach  atharraicheadh  tu 
do  chaithe-beatha  agus  nach  deanadh  tu  saothair 
dhùrachdach  ann  an  seirbhis  Dhè  ?  Ach  nach  ì  Fois  nan 
naomh  sonas  a's  òirdheirce  na  sin  uiìe  ?  Na'n  cuirteadh 
gu  bàs  thu  airson  a  bhi  an  diugh  a'  briseadh  na  Sàbaid, 
a'  dearmad  aoradh  teaghlaich,  ùrnuigh  uaignich,  no  'bhi 
mi-chùramach,  olc  'n  a  do  chaithe-beatha,  ciamar  a 
dheanadh  tu  an  sin  ?  Ach  nach  è  am  bàs  sìorruidh  a's 
uamhasaiche  na  'm  bàs  aimsireil  ?  Na'n  deanadh  Dia 
peanas  foillaiseach  an  diugh  air  gach  gnìomh  peacach, 
mar  a  rinn  è  air  Ananias  agus  Saphìra,  (Gnìomh.  5.) 
ciod  an  seòrsa  caithe-beatha  'bhitheadh  agad,  a 
pheacaich  ?  Ach  nach  è  corruich  shìorruidh  a's  uamhas- 
aiche  gu  mòr  na  sin  uile  ? 

Na'n  tigeadh  aon  de  do  sheànn  luchd-eòlais  anis  o  na 
mairbh,  agus  na'n  ìnnseadh  è  dhuit  gu'n  robh  è  air  a 
phìanadh  le  cruaidh  dhòruinn  ann  an  ifrinn,  o  uair  a 
bhàis ,  airson  nam  peacaidhean  sin  de'm  bheil  thusa  nis 
ciontach,  ciod  an  gnè  chrèutair  a  bhitheadh  annad  an 
dèigh  sin  ?  Ach  nach  è  rabhadh  o  Dhia  cùis  eagail  a's  mò 
dhuit  na  eadhon  sin.  Na'n  robh  thu  air  do  dheanamh 
làn  chìnnteach  gur  h  so  an  là  mu-dheireadh  dhuit  's  an 
t-saoghal  so,  ciamar  a  chaitheadh  tu  è?  Agus  cha  n-'eil 

f  hios  idir  agad  nach  è  so  do  là  mu-dheireadh,  agus  tha 
thu  cìnnteach  nach  'eil  è  fada  uait.  Na'm  faiceadh  tu 
an  saoghal  uile  air  a  leaghadh  às,  agus  a  ghlòir  's  a 
ghreadhnachas  uile  air  an  losgadh  gu  neo-ni,  ciod  a 
theireadh  tu  ris  an  t-sealladh  uamhasach  sin  ?  Matà,  chì 
thus'  an  sealladh  sin  gun  teagamh.  Na'm  faiceadh  tu 
caithir  a'  Bhreitheanais  air  a  suidheachadh,  agus  na 
leabhraichean  air  am  fosgladh,  agus  na  h-aingidh  a' 
seasamh  fo  chrith  air  làimh  chlìth  a'  Bhreitheimh,  agus 
na  naoimh  a'  deanamh  gàirdeachais  air  a  laimh  dheis, 
agus  caochladh  bìnn  'g  a  toirt  amach  air  gach  sluagh 
dhiubh  sin,  ciod  an  seòrsa  duine  'bhitheadh  annad  an 
dèigh  an  t-seallaidh  sin  ?  Bi  eìnnteach,  matà,  gu'm 
bheil  là  'teachd  air  am  faic  thus'  an  sealladh  sin.  Na'm 
faiceadh  tu  ifrinn  fosgailte,  agus  a'  mhuinntir  mhall- 
aichte  gu  lèir  ann  an  teth  dhòruinn  nach  sguir ;  agus 
na'  m  faiceadh  tu  nèamh  fosgailte,  mar  chunnaic  Stephen 
diadhaidh,  agus  na  naoimh  uile  ri  àrd  chaithream  ann 
an  glòir,  ciod  an  seòrsa  caithe-beatha  'bhitheadh  agad 
and&gh  dhuit  sin  fhaicinn?  Matà,  cha  n-fhadagus 
am  faic  thus'  an  dà  shealladh  mhòr  sin.  Na'n  robh  thu 
air  do  shìneadh  ann  an  ifrinn  fad  aon  bhliadhna,  aon  là, 
no  aon  uair,  a'  fulang  na  dòruinn  sin  mu'm  bheil  thu 
nis  a'  cluinntinn,  nach  dùrachdach,  cùramach  a  labhradh 
tu,  agus  a  dheanadh  tu  ùrnuigh  chum  an  t-àit  sin  a 
sheachnadh  !  Agus  nach  gabh  thu  focal  fìrinn  Dhia 
mar  dhearbhadh  air  an  dòruinn  sin,  mur  fairich  thu  ì  ? 
No  na'n  robh  seilbh  agad  air  glòir  nèimh  fad  aon 
bhliadhna,  nach  deanadh  tu  saothair  anabarrach  mòr,  a 
chum  do  sheilbh  air  a'  ghlòir  gun  choimeas  sin  a  chumail 
gu  bràth ! 

Ach  nach  dubhairt  mì  gu  leòr?  Mur  dean  so  am 
peacach  a  dhùsgadh  suas  gu  obair  dhùrachdach  a  dhean- 
amh  airson  a  shlàinte  fèin,  faodaidh  è  tosd  a  chur  air, 
agus  'fhàgail  gun  leisgeul,  'nuair  a  ghairmear  è  gu 
breitheànas  Dhia.  'Nuair  a  gheibh  ar  càirdean  bàs,  cha 
dean  focal,  no  gnìomh  uainn-ne  fèum  idir  dhoibh,  ach  a 
chum  ar  dàimh  riutha  agus  ar  bròn  air  an  son  a  nochd- 
adh,  ni  sinn  guil  'us  caoidh  air  an  son.  Air  an  dòigh 
chèudna,  matà,  ni  mise  caoidh  airson  nan  anamanan 
truagh  sin  a  tha  marbh  anns  a'  pheacadh.     Tha  crith 

air  mo  chridhe  'smuaineachadh  orra  'n  an  seasamh 
nàraichte,  tosdach  an  làthair  an  Tighearna !  'Nuair  a 
their  è  riutha,  "  An  è  an  saoghal,  no  Sàtan  caraid  a 
b'fheàrr  dhiubh  na  mise  ?  An  ìad  sin  a's  mò  a  rinn  air 
bhur  son  na  mise  ?  Feuchaibh  anis  an  urrainn  ìad  sin 
bhur  sàbhaladh,  no  bhur  duaiseachadh  airson  càll  nèimh, 
no  idir  a  bhi  cho  maith  dhuibh  's  a  b'àill  leams'  a 
bhith."  Ciod  a  their  am  peacach  truagh  ris  na  nithibh 
sin  ?  Ach  ged  nach  èisd  an  duine  sinn,  faodhaidh  sinn 
labhairt  ri  Dia,  agus  èisdidh  è.  "  0  Tighearn'  a  ghuil 
agus  a  rinn  osna  'n  ad'  spiorad  os-cionn  Lasurais 
mhairbh,  gabh  truas  ris  na  h-anamaibh  marbh  gun 
chìall  sin  ;  thoir  ìad  gu  guil  'us  osnaich  air  an  son  fèin, 
gus  an  gabh  ìad  truas  dhiubh-fèin  !  Mar  thug  thu 
comas  labhairt  do  d'  sheirbhiseach,  labhair  fèin  anis ; 
èisdidh  ìadsan  do  ghuth-sa  'labhairt  ri  'n  cridheachan, 
nach  èisd  rium-sa  'labhairt  ri  'n  cluasaibh.  A  Thigh- 
earna,  is  f  hada  bha  thus'  a'  bualadh  aig  dorsaibh 
an  cridheachan  gu  dìomhain  ;  bris  anis  na  dorsan  agus 
rach  astigh." 

Ach  buinidh  do'n  t-sluagh  dhiadhaidh,  os-ceànn  nan 
uile  dhaoine,  a  bhi  gu  dùrachdach,  dìchiollach,  sùrdail 
ag  ìarraidh  gu  nèamh,  agus  a  chum  a  nochdadh  dhoibh 
carson  is  còir  dhoibh  saothair  mhòr  a  dheanamh,  bu 
mhìann  leam  'fhaighneachd  dhiubh,  "  ciod  a'  ghnè 
dhaoine  'bu  chòir  a  bhi  ànnta-san"  a  thagh  Dia  gu  bhi 
'n  an  soithichean  tròcair  ?  ìadsan  a  f  huair  am  bioradh  le 
goimh  an  dearmaid  fèin  aig  uair  na  h-ùr-bhreith,  fo 
ghèur  agartas  coguis,  fo  theagamh  agus  eagal,  no  ann 
an  àmhuinn  na  trioblaid  ?  a  dh'aidich  peacaidbean  an 
dearmaid  gu  tric  do  Dhia  'n  an  ùrnuigh ;  agus  a  cheangail 
ìad-fèin  ri  Dia  le  iomadh  cùmhnant.  Ciod  a'  gìmè 
dhaoine  'bu  chòir  a  bhi  ànnta-san  a  tha  cho  fagus  do 
Dhia  ri  cloinn  a  theaghlaieh  fein  ?  a  bhlais  gur  maith 
's  gur  milis  ùmhlachd  dhìchiollach  athoirt  doDhia?  ìad- 
san  'us  mòran  diubh  cho  neo-chinnteach  ciod  an  staid 
anns  am  bi  an  anamanan  tre  àlaibh  na  bith-bhuantachd  ? 
Ciod  a'  ghnè  dhaoine  'bu  chòir  a  bhi  ànnta-san  ann  an 
naomhachd,  agus  an  naomhachadh  fathast  cho  neo-iom- 
lan  ?  ìadsan  a  dh-f  haodas,  le  deadh  chaithe-beatha  agus 
le  ceart  aire  d'  an  dleasanasaibh,  mìltean  a  theàrnadh,  no 

le  caithe-beatha  mi-chùramach  'us  dearmad  dleasanais, 
mìltean  a  sgrios  ;  seadh,  ìadsan  air  am  bheil  Dia  fèin  ag 
ìarraidh  a  ghlòir  a  chur  air  aghaidh  ? — Do  bhrìgh  gu'm 
bheil  na  nithe  sin  mar  sin,  tha  mis1  a'  sparradh  ort,  a 
Chriosduidh,  ann  an  ainm  do  Mhaighstir,  thus'  a'  cheist 
mhòr  so  a  thoirt  fainear  agus  'f  huasgladh,  "  Ciod  a'  ghnè 
dhaoine  'bu  chòir  a  bhi  annainn,  ann  an  caithe-beatba 
naomh,  agus  diadhachd?"  Pead.  3. 11.  Agus  freagradh 
do  chaithe-beatha  nis  a'  cheist,  cho  maith  ri  do 
theangaidh. 


Caibdeil  VIII. 

Cionnus  a  dh-aithnicheas  sinn  ar    Còir  air  Fois  nan 
Naomh. 

Am  bheil  Fois  cho  glòrmhor  sid  cho  faisg  air  làimh  ? 
Agus  nach  ruig  neach  sam-bith  air  an  fhois  ud,  ach 
sluagh  Dhè?  Ciamar,  matà,  a  gheibhear  a'  chuid  a's 
mò  de  shluagh  an  t-saoghail  beò  gu  toilichte,  gun 
chìnnteas  aca  air  còir  anns  an  f  hois  so,  agus  gun  saoth- 
air  cheart  air-bith  a  dheanamh  a  chum  a  dhearbhadh 
am  bheil,  no  'm  faod  còir  a  bhi  aca-san  ìnnte  ?  An 
dèigh  do'n  Tighearn  sonas  na  rìoghachd  glòrmhoir 
'fhosgladh  suas  cho  làn  shoilleir  dhuinn — sonas  air  nach 
ruigear  gu  bràth  ach  amhàin  leis  na  creidmhich  ùmhal. 
dhileas ;  agus  an  dèigh  dhà  mnseadh  cho  soilleir  ciod 
ìad  na  dòruinnean  sin  a  bhithear  a'  fulang  gu  bràth  ann 
an  ifrinn  leis  a'  chuid  eile  de'n  t-saoghal,  shaoilinn  nach 
fhaigheadh  a'  mhuinntir,  a  tha  'creidsinn  gu'm  bheil 
sin  uile  f  ìor  gun  teagamh,  sìth  no  s<ocair  ànnta-fèin  gus 
am  bi  \ad  làn  chìnnteach  gur  oighreachan  ìad  air  an 
rìoghachd.  A  Thighearna,  nach  uamhasach  a'  bhoile 
so  1  daoine,  aig  am  bheil  flos  gu'm  fèum  ìad  ann  an  ùin 
glè  ghoirid  a  dhol  astigh  do  aoibhneas,  no  do  dhòruinn 
nach  atharraichear  gu  bràth,  a  bhi  fathast  beò  cho  neo- 
shùimeil,  neo-chìnnteach  do  thaobh  na  crannchuir  a 
bhitheas  aca,  as  ged  bhitheadh  ìad  uile  air  an  deanamh 
làn  chìnnteach  àisde,  gun  chunnart  idir  dhoibh !    Am 

bheil  ìad  'n  an  dùisg,  no  'n  an  cadal  ?  Cò  air  a  tha  ìad  a' 
smuaineachadh  ?  Càit  am  bheil  an  cridheachan?  Ma 
bhitheas  cùis  àraid  aca  ann  an  cùirt-lagha,  nach  cùramach 
a  dh-ìarras  ìad  fios  co  dhiubh  a  thèid  a'  chùis  leo,  no  'n  an 
aghaidh  ?  Na'n  robh  ìad  ann  an  cunnart  am  beath'  a  chall 
fo  bhìnn  cùirte  talmhaidh,  nach  cùramach  a  chìteadh  ìad 
ag  ìarraidh  fios  co  dhiubh  a  bha  ìad  gu  bhi  air  an  saor- 
adh,  no  air  an  dìteadh,  gu  sònruichte  na'm  faodadh  curam 
mu'n  cor  a  bhi  'n  a  mheadhon  teàrnaidh  dhoibh.  'Nuair 
a  bhitheas  ìad  ann  an  tinneas  glè  chunnartach,  faigh- 
nichidh  gach  aon  diubh  gu  cùramach  de'n  dochdadair, 
"  Dè  bhur  barail  dhìom  ?  an  saoil  sibh  an  tig  mì 
troimhe  ?  am  fàs  mì  slàn  arìst  ?"  Ach  cha  chuir  ìad 
aon  cheist  mu  shlàint  an  anamanan ;  fanaidh  ìad  neo- 
chìnnteach  do  thaobh  sin,  toilichte  gu  leòr.  Ma 
dh-ìarras  tu  air  a'  mhòr  chuid  de  dhaoine  "  rèusan  an 
dòchais  a  ta  ànnta,"  their  ìad  riut,  "  Tha  Dia  tròcaireach, 
agus  bhàsaich  Criosd  airson  pheacach."  Cha.n-f  haigh- 
ear  aca  ach  "reusan"  coitchionn  mar  sin,  a  dh-fhaodas 
neach  sam-bith  a  thoirt.  Ach  cuir  ìad  a  dhearbhadh  an 
còir  ann  an  Criosd,  agus  ann  an  tròcair  theàrnaidh  Dhia? 
agus  cha  n-urrainn  ìad  dearbhadh  idir  a  thoirt  air  ay 
chùis.  Na'n  abradh  Dia,  no  duine  ri  aon  diubh,  A 
dhuine,  ciod  an  cor  anns  am  bheil  d'  anam  ?  am  bheil, 
no  nach  'eil  è  air  'ath-ghineamhuinn,  air  a  naomhachadh 
agus  an  d'f  huair  è  maitheanas  ?  gheibhteadh  è  ullamh 
gu  ràdh,  mar  thuirt  Cain  olc  mu  Abel  a  bhràthair 
Sin,  "  Cha  n-'eil  fhios  agam,  am  mise  fear-gleidhidh 
m'  anama  ?  tha  deadh  dhòchas  agam ;  tha  mis'  ag  earbsa 
m'  anam'  ri  Dia ;  bithidh  mì  cho  maith  dheth  ri  muinntir 
eile  ;  taing  do  Dhia,  cha  robh  teagamh  sam-bith  agam- 
fèin  rìamh  mu  shlàinte  m'  anama." 

Ach,  0  dhuine,  is  ann  agad-fèin  a  tha  an  t-aobhar 
teagaimh,  a  chionn  nach  robh  teagamh  riamh  agad,  agus 
a  thuilleadh  air  sin,  a  chionn  gu'n  robh  thu  mi-chùramach 
'n  ad'  earbsa.  Nach  'eil  do  bhriathran  ag  innseadh  gu 
soilleir  gu'n  d'rinn  thu  dùr  dhearmad  air  sluinte  d'anama? 
Tha  thu  dìreach  mar  sgiobair  a  leigeadh  leis  an  luing  a 
rathad  fèin  a  ghabhail  fo  na  siùil  sgaoilte,  ag  ràdh  rithe, 
"  gabh  romhad  ameasg  nan  creag,  nan  tònn  's  nan  gaoth ; 
tha  mise  'g  ad'  earbsa  ri  Dia  ;  bithidh  tu  cho  maith  dheth 

ri  soithichean  eile."  Nach  uamhasach  an  eas-onoir  sin 
do  Dhia !  neach  a  bhi  mar  sin  a'  gabhail  air-fèin  a  bhi 
'g  a  earbsa  fèin  ri  Dia,  chum  cleòc  a  chur  air  a  dhear- 
mad  fèin,  no  chum  a  mhi-chùram  'f  holach  !  Ma  tha  thu 
da  rireadh  a1  cur  d'  earbsa  ann  an  Dia,  bithidh  tu  air 
do  riaghladh  agus  air  do  threòrachadh  le  Dia,  agus 
cuiridh  tu  d'  earbs'  ànn,  mar  tha  e-fèin  ag  òrduchadh 
dhuit.  Tha  Dia  ag  ìarraidh  ort  "  tuilleadh  dìchill  a 
dheanamh  chum  do  ghairm  agus  do  thaghadh  a  dhean- 
amh  cìnnteach."  2  Pead.  1. 10.  Agus  mar  sin  earbaidh 
tu  às.  Tha  è  nis  ag  ìnnseadh  dhuìt  anns  an  Sgriobtuir 
ciamar  is  còìr  dhuit  cor  d'  anam'  a  rànnsachadh  agus  a 
dhearbhadh,  agus  mar  dh-f  haodas  tus'  a  bhi  air  do 
dheanamh  cìnnteach  air  a'  chùis.  Nach  b'  amaideach 
leat  fear-astair  a  choisicheadh  air  aghaidh  air  rathad, 
gun  f  hios  aige  co  dhiubh  a  bha  è  'dol  ceart  no  dochair, 
agus  a  theireadh,  "  tha  mì  'an  dòchas  gu'm  bheil  mì 
ceart,  gabhaidh  m\  romham,  ag  earbsa  ann  an  Dia  ?" 
Agus  nach  'eil  thusa  ciontach  anns  an  amaideachd  sin, 
air  d'  astar  a  dh-ionnsuidh  na  siorruidheachd  ?  Carson, 
matà,  nach  'eil  thu  nis  a'  faotuinn  amach  am  bheil,  no 
nach  'eil  thu  air  an  t-sligh  cheart  ?  am  bheil  do  shaoth- 
air  tarbhach  no  dìomhain,  am  fèum  thu  saothair  na's 
dìchiollaich'  a  dheanamh,  no  mur  dean  thu  sin,  slàint 
d'  anam'  a  chall,  agus  a  bhi  air  do  sgrios  ?  Cionnus  is 
urrainn  thu  smuaineachadh,  no  labhairt  air  an  Dia  uile- 
chumhachdach,  gun  uamhas  ort,  fhad  's  a  gheibhear 
thu  neo-chìnnteach  co  aca  is  Athair  no  nàmhaid  dhuit 
è,  agus  gun  f  hios  agad  nach  bi  a  chumhachd  mòr  air 
'oibreachadh  'n  ad'  aghaidh  ? 

No  cionnus  a  smuainicheas  tu  le  aoibhneas  air  Criosd, 
gun  f  hios  agad  am  bheil,  no  nach  'eil  d'  anam  air  a  ghlan- 
adh  le  fuil  Chriosd,  am  bi  thu  air  do  shaoradh,  no  air  do 
dhìteadh  ieis  air  "  là  mòr  a'  bhreitheanais  ?"  an  è  clach- 
stèidh  do  shonais,  no  an  clach-thuislidh  dhuit  è  leis  am 
bi  thu  air  do  bhriseadh  agus  air  do  phronnadh  gu  m\n 
dhus?  Ciamar  a  dh-fhosglas  tus'  am  Biòbull  gun  sgàth 
ort  ?  Nach  bi  gach  duilleag  dheth  dhuit  mar  bha  an 
sgrìobhadh  ud  air  a'  bhalla  do  Bhelsasar,  ach  amhkin 
cho  fad  's  a  gheibhear  ì  'g  a  do  thoirt  gu  do  dhleasanas  a 
dheanamh.    'Nuair  a  lèughas  tu  mu  na  geallaidhean,  cha 

n-f  hios  duit  an  ruig  thu-fèin  air  toradh  aoin  idir  dhiubh. 
'Nuair  a  le'ughas  tu  na  bagairtean,  cha  n-f  hios  duit  nach 
ì  do  bhìnn  fèin  a  tha  thu  nis  a'  lèughadh.  Cha  n-iongant- 
ach  idir  ged  is  dearg  nàmhuid  thu  do  shearmonachadh 
soilleir,  dìleas,  dìan ;  cha  n-iongantach  ged  labhras  tu  gu 
suarach  an  aghaidh  a'  mhinisteir,  mar  a  labhair  Ahab  an 
aghaidh  an  fhàidh,  ag  ràdh,  "  Tha  fuath  agam  dhà,  oir 
cha  n-'eil  e  'deanamh  fàistneachd  mu  m'  thimchioll  idir 
air  nithibh  maith,  ach  air  olc."  2  Eachd.  18.  7. 
Cionnus  a  nì,  no  'dh-èisdeas  tu  ùrnuigh  gun  sgàth  ort  ? 
'Nuair  a  gabhas  tu  an  t-sàcramaid,  cha  n-'eil  f  hios  agad 
co  aca  bhitheas,  no  nach  bi  sin  'n  a  bheannachd  dhuit. 
Ciod  an  sòlas  a  bheir  caraid,  onoir,  tigh,  no  fearann 
dhuit,  gus  am  bi  thu  cìnnteach  gu'm  bheil  beannachd 
Dhia  agad  leo  sin,  agus  gu'm  faigh  thu  fois  maille 
ri  Dia  'nuair  a  thrèigeas  ìad  sin  thu?  Tairg  ceòl, 
aodach  grìnn,  onoir  agus  sùgradh  do  phrìosanach 
ciontach,  mu'n  toirear  amach  a  bhìnn,  ach  is  beag  aige 
na  nithe  sin  uile,  gus  am  faigh  è  fios  am  bi  a  bheatha 
air  a  caomhnadh  ;  is  beag  sòlas  a  bheir  saoibhreas  agus 
onoir  dhà,  ma  tha  fios  aige  gu'm  fe'um  è  bàsachadh  air 
an  ath  là.  Shaoilinn,  matà,  gu'n  tigeadh  dhuits'  a  bhi 
anns  an  t-suidheachadh  chèudna  gus  am  faigh  thu  fios 
air  do  staid  shìorruidh.  Shaoilinn  nach  f  haigheadh  tu 
sìth  no  fois,  a  là,  no  dh'-oidhche,  gus  am  bi  làn  f  hios 
agad  air  so.  Nach  fhaic  thu  cho  sòlasach  's  a  tha 
«luagh  Dhè  a'  gluasad  air  an  t-sligh  gu  glòir,  'us  tu-fèin 
gun  dòchas  maith  idir  agad  gu'n  ruig  thu  air  glòi'r  a 
chaoidh  ?  Nach  cuir  sin  doilgheas  air  do  spiorad  anis  ? 
Cionnus  a  smuainicheas  tu  air  uair  do  bhàis,  'us  fios 
agad  gu'm  bheil  è  fagus  duit,  agus  nach  gabh  è  seach- 
nadh,  no  casgadh  le  ìnnleachd  air-bith?  Ma  gheibh 
thu  bàs  an  diugh,  (agus  cò  aig  a  tha  fios  ciod  a  bheir 
là  uaith  ?)  cha  n-'eil  thu  cinnteach  co  dhiubh  a  thèid 
thu  do  nèamh,  no  gu  ifrinn.  Agus  cionnus  is  urrainn 
thus'  a  bhi  subhach,  gus  am  faigh  thu  mach  às  a' 
chunnart  so  ?  Ciod  an  ìnnleachd  leis  a  cum  thu  do 
chridhe  saor  o  eagal,  'nuair  a  smuainicheas  tu  air  là 
mòr  a'  bhreitheanais,  agus  air  lasraichean  sìorruidh? 
Nach  gabh  thu  "  eagal  mòr"  ri  cluinntinn  mu'n  là  sin, 
mar  ghabh    Felics  ?      Ma   *  chriothnaich   an    luchd- 

coimhid'  agus  ma  chaidh  ìad  an  riochd  mairbh  'nuair 
a  chunnaic  ìad  aingeal  a'  carachadh  na  cloiche  bho 
uaigh  Chriosd,'  ciamar  is  urrainn  thusa  smuaineachadh 
air  a  bhi  beò  maille  ri  deamhnaibh  ann  an  ifrinn,  gus 
am  faigh  thu  cìnnteas  bunaichte  gu'n  tèid  thu  às  ?  Is- 
ro  shocrach  do  leabaidh,  no  is  ro  chruaidh  do  chridhe7 
ma  gheibh  thu  fois  ann  an  staid  ch£>  neo-chìnnteach. 

Mur  gabhadh  leigheas  idir  air  an  neo-chìnnteas 
chumanta  so,  a  gheibhear  aig  mòran  do  thaobh  an 
teàrnaidh,  dh-fhèumteadh  giùlain  leis,  mar  ghiùlainear 
leis  gach  aimhleas  eile  nach  gabh  seachnadh.  Ach  mo 
chreach !  is  ann  aig  daoine  fèin — aig  an  droch  dhearmad 
fèin — a  gheibhear  a'  choire  gu  lèir.  Cha  n-àill  leo  an 
leigheas  a  ghnàthachadh.  Is  è  fe'in-cheasnachadh,  rànn- 
eachadh  'us  dearbhadh  staid  a  chridhe  fèin  arèir  riaghailt 
an  Sgriobtuir,  an  dòigh  a's  feàrr  is  urrainn  duine  sam- 
bith  a  ghabhail  a  chum  fìos  cìnnteach  'f haotuinn  air  cor 
'anama  fèin.  An  dara  cuid,  cha  n-aithne  do  dhaoine 
nàdur  agus  luach  an  dleasanais  so,  no  cha  n-àill  leo 
dragh  a  chur  orra-fèin  a  dhearbhadh  na  cùise.  Feuch 
co-thional  anns  am  bheil  mìle  pearsa,  agus  is  ro  bheag 
a  gheibhear  ann,  a  bhuilich  riamh  aon  uair  air  faotuinn 
amach  an  còir  air  nèamh  le  fèin-cheasnachadh  dìleas, 
teànn.  Feòraich  anis  de  do  choguis  fèin,  a  lèughadair, 
cò  an  t-àm,  agus  cò  an  t-àit  anns  an  d'rinn  thusa  gu 
beò-dhùrachdach  do  chridhe  fèin  a  ghairm  gu  cùnntas 
an  làthair  Dhia,  'g  a  do  cheasnachadh  fèin  arèir  an 
Sgriobtuir,  agus  a'  fiosrachadh  amach  am  bheil,  no  nach 
'eil  do  chridhe  air  'ath-nuadhachadh  agus  air  a  shòc- 
rachadh  na's  mò  air  Dia  no.  air  a'  chrèutair,  air  nèamh 
no  air  an  talamh?  agus  cuin  a  lean  thusa  air  a  cheas- 
nachadh  so,  gus  an  d'f  huair  thu  mach  do  chor,  a'  toirt 
breith  'us  bìnn  ort-fèin  arèir  do  chor  ? 

Ach  o'n  is  obair  mhòr,  luachmhor  ì  so,  a  ta  gu  ro 
thric  air  a  mòr-dhearmad,  feuchaidh  mì  dhuit  anis — 
gu'm  faod  muinntir  teachd  le  saothair  gu  làn  chìnnteas 
air  cor  an  anamanan, — Ciod  a  tha  nis  a'  bacadh  dhaoine 
bho  'n  staid  fèin  a  dhearbhadh  agus  aithneachadh  ; — An 
dèigh  sin  ainmichear  caochladh  aobhar  a  chum  do 
ghluasad  gu  tòiseachadh  air  d'  f  hèin-cheasnachadh, — 
agus  caochladh  seòladh, — le  comharraidhean  o'n  Sgriob- 

tuir  leis  am  faod  thus'  a  dhearbhadh  agus  aithneachadh  gu 
cìnnteach,  an  ànn,  no  nach  ann  de  shluagh  Dhè  thu-fein. 

1.  Tha  Focal  Dè  ag  ìnnseadh  dhuinn  gu'm  faod 
neach  dearbhadh  cìnnteach  'f  haotuinn  air  a  theàrnadh 
fèin,  agus  gur  còir  dhà  sin  ìarraidh  le  saothair.  Tha  'n 
Sgriobtuir  ag  ìnnseadh  dhuinn  gu  tric  gu'n  d'f  huair  na 
naoimh,  a  bha  romhainn,  fios  air  am  f  ìreanachadh  agus 
air  an  teàrnadh  siorruidh  fèin  :  tha  sin  air  'f  hoillseach- 
adh  anns  na  briathraibh  so  : — "  Ge  b'e  neach  a  chreideas 
ann  an  Criosd,  cha  sgriosar  è,  ach  tha  a'  bheatha 
mhaireannach  aige."  Ach  bu  dìomhain  sin  a  ràdh 
mur  b'  urrainn  neach  aithneachadh  ànn-fèin  am  bheil, 
no  nach  'eil  è  nis  a'  creidsinn  ann  an  Criosd.  Tha 
eadar-dhealachadh  mòr  air  a  chur,  anns  an  Sgriobtuir, 
eadar  cloinn  Dè  agus  cloinn  an  diabhuil :  agus  tha  è  ag 
àithneadh  dhuinn  "  tuilleadh  dìchill  a  dheanamh,  chum 
ar  gairm  agus  ar  taghadh  a  dheanamh  cìnnteach."  Tha 
è  a'  dìan-sparradh  òirnn  '  sinn-fèin  a  cheasnachadh, 
agus  a  dhearbhadh,  agus  aithneachadh  annainn-fein,  am 
bheil  sinn  's  a'  chreidimh,  agus  am  bheil  Iosa  Criosd 
annainn,  mur  daoine  a  chuireadh  air  cùl,  no  daoidh  sinn.' 
2  Cor.  13.  5.  Tha  fòs  àithntean  an  Sgriobtuir  ag 
ìarraidh  òirnn  gàirdeachas  a  dheanamh  do  ghnàth,  ar 
n-Athair  a  ghairm  do  Dhia,  a  bhi  beò  'n  a  mholadh, 
gràdh  a  thoirt  do  theachd  Chriosd,  a  bhi  'g  ìarraidh  a 
theachd  an  aithghearr,  agus  sòlas  a  ghabhail  dhuinn-fèin 
ri  luaidh  air  sin.  Ach  cò  is  urrainn  aon  de  na  nithibh 
sin  a  dheanamh  gu  toileach,  mur  'eil  è  cìnnteach,  ann 
an  tomhas,  gur  leanabh  do  Dhia  è  ? 

2.  Cha  n-'eil  teagamh  nach  'eil  Sàtan  a'  deanamh  a 
chuid  fèin  ameasg  nan  iomadh  bacadh  a  tha  gu  tric  a' 
cumail  dhaoine  bho  dhleasanas  an  f  hèin-cheasnachaidh. 
Ciod-air-bith  cumhachd  ata  aig  Sàtan,  no  meadhon,  no 
inneal,  no  ìnnleachd  a's  urrainn  a'  bhèist  a  ghnàthach- 
adh,  bi  cìnnteach  gu'n  cuirear  air  obair  ìad  uile,  chum 
thus'  a  chumail  air  d'  ais  o'n  dleasanas  so,  seach  gach 
dleasanas  eile.  Is  duilich  leis  truaillidheachd  nan 
daoine  diadhaidh  a  bhi  nis  a'  leaghadh  às  fo  'n  aoibhneas, 
fo'n  chìnnteachd  agus  fo'n  bhuannachd  a  gheibhear  leo 
'n  an  ceasnachadh  fèin  gu  tric,  toileach,  dìleas.  Is  maith 
a  tha  f  hios  aige,  do  thaobh  nan  daoine  mì-dhiadhaidh, 

na'n  ceasnaicheadh  aon  diubh  e-fein  gu  dùrachdach, 
eadhon  aon  uair,  gu'm  faigheadh  ìad  amach  a  chuil- 
bheirtean,  agus  an  cunnart  fèin,  agus  mar  sin  gu'm 
faodadh  ìad  a  dhol  as  uaith.  Ciamar  a  b'urrainn  è  cho 
liuthad  mìle  crèutair  a  thoirt  do  ifrinn  na'n  robh  fios 
aca,  no  na'n  creideadh  ìad  gu'n  robh  ìad  a'  dol  do'n  àit 
sin  ?  Ach  nach  math  a  dh-f  haodadh  fios  a  bhi  aca  càit 
an  robh  ìad  a'  dol,  na'm  feuchadh  ìad  ri  fios  'fhaotuinn, 
agus  solus  glan  an  Sgriobtuir  aca  chum  an  cèum  air  an 
robh  ìad  a  dheanamh  soilleir  dhoibh.  Mur  bi  an  ribe 
folaichte,  ihèid  an  t-eun  &s.  Is  seòlta,  glic,  tapaidh  a 
ni  Sàtan  ìasgach  air  anamaibh ;  cha  leig  è  dhoibh  an 
dubhan  no  'n  drìamlach  'fhaicinn  idir,  cha  dean  è 
fuaim  a  chuireas  eagal  orra,  agus  cha  n-fheuch  è  idir  a 
chruth  gràda  fèin  doibh.  Ach  sèididh  è  càil  an  uilc 
astigh  orra  gun  f  hios  doibh.  Mar  sin,  saothraichidh  è 
gu  dìan  a  chum  sluagh  a  chumail  o  èisdeachd  shearmoin 
a  rànnsaicheas  an  cridhe ;  no  chum  am  ministear  a 
chumail  o  chobhair  a  thoirt  doibh  gu  ìad-fèin  a  rànn- 
sachadh  ;  no  chum  am  faobhar  a  thoirt  de  chlaidheamh 
an  fhocail,  ionnus  nach  eadar-sgair  agus  nach  geàrr  è ;  no 
togaidh  è  air  falbh  an  aire,  no  lìonaidh  è  ìad  le  claon- 
bhreth.  Is  maith  a  tha  fìos  aig  Sàtan,  cò  an  t-sàbaid  air 
am  bi  searmoin  rànnsachaidh  air  a  h-ullachadh  leis  a' 
mhinistear,  freagarrach  ri  cor  'us  easbhuidh  cuid  de'n 
luchd-è'isdeachd,  agus  uime  sin,  ma's  urrainn  è,  cumaidh 
è  aig  an  tigh  ìad  air  an  là  sin,  no  bheir  è  cadal  orra  's  an 
tigh-aoraidh,  no  goididh  è  air  falbh  am  focal  le  ro 
chùram  agus  le  briathrachas  an  t-saoghail ;  no  bacaidh  ò 
obair  èifeachdach  an  f  hocail  air  dòigh  air-chor-eigin  eile. 
Is  luchd-hacaidh  mòr  eile  air  fèin-cheasnachadh, 
sluagh  aingidh.  Tha  ìad  sin  air  iomadh  dòigh  a'  tàladh 
muinntir  gu  mi-chùram.  Fuathaich  thusa  droch  eisemp- 
leir  nan  aingidh ;  an  cuideachd  's  an  còmhradh  gàireach, 
spòrsail ;  an  gnàth  dhe'igh  air  cùisibh  saoghalta ;  an 
sgallais  's  am  magadh  air  muinntir  dhiadhaidh ;  an  aom- 
adh,  ambreugadh,  ambuaireadh's  ambagradh — tha  gach 
droch  bhuaidh  dhiubh  sin  glè  ullamh  gu  daoine  neo- 
chaithriseach  a  thilgeil  ann  an  suain  na  foise  feallsa. 
Is  gànn  a  dh-f  hosglas  Dia  sùilean  peacaich  bhochd  gu 
f  heuchainn  dà  gu'm  bheil  è  air  an  t-sligh  dhochair,  nacb 

grad-lè*um  sgaoth  de  theaclidairean  Shàtain  air,  ag  ìarr- 
ìiidhamhealladh  's  a  thoirt  air  ais  gu  socair  a  ghabhail  fo 
riaghladh  a  sheànn  mhaighstir.  "  Ciod  è  so,  a  dhuine  !" 
their  ìad,  "  a  bheireadh  ort-sa  teagamh  air-bith  a  bhi 
agad  mu  do  theàrnadh  ?  thusa  'bha  beò  cho  maith  agus 
nach  d'rinn  riamh  cron  air  neach  eile  ?  Tha  Dia 
tròcaireach ;  agus  mur  bi  do  leithid-sa  air  a  theàrnadh, 
gu'n  sealladh  Dia  air  mòran  eile  !  Ciod  a  their  thu  ri 
do  shìnnsearan  ?  Agus  ciod  a  thig  dhe  do  chàirdean  'us 
do  choimhearsnaich  a  tha  beò  mar  tha  thusa  ?  An 
dìtear  ìad  sin  uile  ?  Uainn  è,  uainn  è,  mur  leig  thu 
dhìot  &sdeachd  ris  an  t-seòrsa  luchd-searmonachaidh 
sin,  a  bhitheas  a'  cur  eagail  air  sluagh,  cuiridh  ìad  às  do 
chìall  thu.  Nach  peacaich  na  h-uile  dhaoine  ?  Agus 
nach  do  bhàsaich  Criosd  chum  peacaich  a  theàrnadh  ? 
Na  cuireadh  na  smuaintean  sin  cùram  ort  gu  bràth,  agus 
eiridh  gu  maith  dhuit."  Och !  och !  tha  na  miltean  's  na 
deich  nùltean  air  an  cumail  'n  an  cadal,  le  druidheachd 
mar  sin,  fo  mhealladh  'us  fo  mhi-chùram,  gus  an  dùisg 
am  bàs  agus  ifrinn  \ad.  Tha  Dia  ag  èigheachd  ris  a' 
pheacach  agus  agìnnseadh  dhà,  "  Is  cumhann  an  dorus, 
is  aimhleathan  an  t-slighe,  agus  is  tearc  ìad  a  ta  'g  amas 
oirre  :  dearbh  agus  ceasnaich  thu-fèin  ;  dean  tuilleadh 
dichill  a  chum  a  bhi  cìnnteach."  Tha  'n  saoghal  ag 
^igheachd,  "  Na  bitheadh  teagamh  idir  agad,  na  cuireadh 
na  smuaintean  sin  dragh  ort  gu  bràth."  Ach  cuimhnich 
thus',  a  pheacaich,  anns  a'  chàs  so,  gur  è  Criosd,  agus 
cha  n-ìad  do  shìnnsearan,  no  do  choimhearsnaich,  no 
do  chàirdean,  a  bhitheas  'n  a  bhreitheamh  ort  mu 
dheireadh,  agus  ma  dhìtear  thu  le  Criosd,  cha  n-urrainn 
ìadsan  do  theàrnadh.  Uime  sin,  nach  'eil  eadhon  cìall 
nàdurrach  fèin  ag  ìnnseadh  dhuit  nach  ann  idir  o 
bhriathraibh  dhaoine  talmhaidh,  aineolach,  ach  o  f  hocal 
Dhè,  is  còir  dhuit  dòchas  do  theàrnaidh  ìarraidh.  Bu 
bhas  do  Ahab  sin  ìarraidh  ameasg  nam  fàidhean 
brosgulach.  Is  urrainn  ìad  sin  le  brosgul  muinntir  a  chur 
anns  an  ribe,  ach  cha  n-urrainn  ìad  ìnnseadh  ciamar  a 
gheibhear  às.  "  Na  mealladh  neach  air  bith  sibh  le 
briathraibh  dìomhain  :  oir  air  son  nan  nithe  sin  tha 
fearg  Dhe  a'  teachd  air  cloinn  na  h-eas-ùmhlachd.  Na 
bithibh-se  uime  sin  'n  'ur  luchd-comh-pàirt  riu."  Eph.  5. 
6,7. 

Ach  is  ìad  an  luchd-bacaidh  a's  miosa,  droch  cridh- 
eachan  dhaoine  fèin.  Tha  cuid  cho  dàll,  aineolach  as 
nach  aithne  dhoibh  idir  ciod  è  sin  fèin-cheasnachadh,  ni 
mò  is  aithne  dhoibh  ciod  a  tha  ministear  ag  cìallachadh 
'nuair  a  chomhairlicheas  è  dhoibh  ìad-fèin  a  dhearbh- 
adh,  no  cha  n-'eil  ìad  a'  tuigsinn  am  fèum  air  sin.  Is 
ann  a  their  ìad,  gur  còir  do  gach  duine  a  chreidsinn 
gu'm  bheil  a  pheacaidhean  air  am  maitheadh  cheana,  co 
aca  'tha,  no  nach  'eil,  agus  gur  mì-cheart  teagamh 
sam-bith  a  bhi  aig  neach  air  a'  chùis  so.  No  their  iad 
nach  ruigear  idir  air  dearbhachd,  no  nach  'eil  mòr 
eadar-dhealachadh  eadar  aon  duine  seach  duine  eile, 
gurCriosduidhean  sinnuileagus,airanaobhar  sin,  carson 
a  chuireamaid  tuilleadh  dragh',  no  cùram  òirnn-fèin  mu 
thimchioll  sin  ;  no  cha  n-aithne  dhoibh  brìgh  an  eadar- 
dhealachaidh  a  tha  eadar  am  f  ìrean  agus  an  t-aingidh. 
Gheibhear  am  beachd  air  an  ath-ghineamhuinn,  cho 
brucach,  lapach  ri  beachd  Nicodèmuis.  Their  cuid 
nach  cuir  Dia  eadar-dhealachadh  idir  eadar  daoine  anns 
a'  bheatha  ri  teachd.  Cuid  a  dh-èisdeas  ruinn,  ach  sia 
uile  na  nì  ìad  :  tha  ìad  cho  fuar,  rag-chruaidh  as  nach 
gabh  ìad  gu  cridhe  ni  sam-bith  a  their  sinn.  Cuid  air 
an  lionadh  suas  cho  mòr  le  fdin-speis  agus  uabhar,  as 
nach  fhaodar  a  ràdh  idir  gu'm  bheil  ìadsan  ann  an 
cunnart  air-bith,  cosmhuil  ri  ceannaiche  mòr-chuiseach 
leis  nach  b'f  hìach  comhairle  ghlic  a  ghabhail  o  neach  a 
dh-ìarradh  air  a  leabhar-cùnntais  fèin  a  chur  ceart,  no 
ri  pàrantaibh  ro  bheadarrach  nach  creid  's  nach  èisd 
droch-sgèul  an  aghaidh  aoin  de'n  cloinnn  fèin.  Cuid 
cho  ciontaeh  as  gu'm  bheil  eagal  orra  ìad-fèin  a 
dhearbhadh,  ach  gidheadh  cha  n-'eil  eagal  orra  às  an 
dearbhadh  uamhasach  a  ta  gu  cìnnteach  a'  feitheamh 
orra,  air  là  mòr  a'  chùnntais.  Cuid  aig  am  bheil  gràdh 
cho  mòr  do  shlighibh  a'  pheacaidh,  agus  gràin  cho  mòr 
do  shlighibh  Dhia,  as  nach  dàna  dhoibh  an  giùlain  fèin 
a  dhearbhadh,  air  eagal  gu'n  èignichear  ìad  gus  an 
ceum  a's  taitniche  leo  a  thre'igsinn,  agus  an  cèum  is 
fuathach  leo  a  leantuinn.  Cuid  a'  rùnachadh  cho 
làidir  nach  atharraichear  ìad  o'n  staid  anns  am  bheil  ìad 
gu  bràth,  as  mar  sin  a'  dearmad  fein-cheasnachaidh 
mar  ni  gun  mhaith.     O-na  chaidh  ìad  sin  cho  fad  air 

seachran  cheana,  is  feàrr  leo  an  cunnart  a  sheasamh — an 
anamanan  'f  hàgail  fo  chunnart  a  bhi  càillte — coma  ciod 
a  thig  dhiubh,  na  pilleadh  ri  Dia.  Tha  mòran  arìst  air 
an  cur  ann  an  dìan  chabhaig  cho  mòr  leis  an  t-saoghal 
as  nach  gabh  ìad  aon  mhionaid  a  chum  iad-fè'in  a 
cheasnachadh  air  an  còir  air  fois  nèimh.  Cuid  eile  air 
an  sacachadh  cho  mòr  le  lùnndaireachd  spioraid,  as 
nach  f  haighear  ìad  a'  ceasnachadh  an  cridhe  fèin  uair 
sam-bith.  Ach  is  è  an  creidimh  feallsa  agus  an  dòchas 
mealltach  sin  de'n  goirear  "  dànadas,"  no  "  dàll-earbsa," 
an  luchd-bacaidh  a's  cumanta  agus  a's  cunnartaich'  a 
ta  ann.  Tha  ìad  sin  a'  deanamh  greim  air  cridheachan 
na  cuid  a's  mò  de'n  t-saoghal,  agus  'g  an  cumail 
gun  amharus  agus  gun  smuain  idir  air  an  cunnart. 

Ach  abair  gu'm  bheil  neach  anis  a'  buadhachadh 
thairis  air  an  luchd-bacaidh  sin  uile,  agus  a'  tòiseachadh 
air  e-fèin  a  cheasnachadh,  fèumaidh  è  'thoirt  fainear 
nach  ruigear  air  dearbh-bheachd  a  dh-aon  bhèum,  no 
air  ball.  Tha  ro  mhòran  'g  am  mealladh  fèin  anns  a' 
chùis  so,  tre  aon,  no  aon  eile  de  na  h-aimhreitibh  a 
dh-ainmichear  anis  : — 

Gheibhear  aimhreit  'us  dorchadas  cho  mòr  ann  an 
anam  an  duine,  gu  h-àraid  duine  neo-ìompaichte,  as  gur 
gànn  is  urrainn  è  ìnnseadh  ciod  a  tha  e-fèin  a'  deanamh, 
no  ciod  a  ta  ànn-fèin.  Faic  tigh  anns  nach  f  haighear 
ni  sam-bith  'n  a  àit  fèin,  achna  h-uile  nithe  thar  a  chèile, 
bun-os-ceànn,  is  duilich  ìnnseadh  ciod  a  tha  dh-eas- 
bhuidh  air ;  mar  sin  gheibhear  an  cridhe  anns  am  bheil 
na  h-uile  nithe  ann  an  droch  òrdugh.  Is  coigrich  a' 
chuid  a's  mò  'n  an  dachaidh  f&n,  is  beag  eòias  na 
muinntir  sin  air  mèinn  'us  gluasad  an  cridheachan  fèin. 
Cha  chleachd  ìad  sin  'f  haotuinn  amach  idir.  larrraidh 
mòran  breth  a  thoirt  air  an  cor  fèin,  mu'm  faigh  ìad 
dearbhadh  air.  Cosmhuil  ri  breitheamh  cealgach  fo 
bhrìb,  no  brìbichte,  a  rànnsaicheas  a'  chùis  mar  gu'm 
àill  leis  breth  chothromach  a  thoirt  amach,  an  dèigh 
dearbhadh  na  cùis'  a  chluinntinn,  geda  rùnaich  è  roi 
làimh  gu'n  tèid  a'  chùis  leis  an  taobh  a  thug  a'  bhrìb 
dhà.  Bithidh  daoine  mar  sin,  bàigheil,  leth-bhreitheach 
riutha-fèin ;  ullamh  gu  smuaineachadh  nach  'eil  am 
peacaidhean   mòra   ach   beag,    agus   gur    neo-ni    am 

peacaidhean  beaga ;  agus  gur  obair  gràis  toradh  au 
nàduir  fèin.  Their  ìad  mar  thuirt  an  t-òganach  ri 
Criosd,  "  Choimhid  mi  ìad  sin  uile  o  m'  òige."  Their 
gach  aon  diubh  "  Tha  mi  beartach  agus  air  fàs  ann  an 
saoibhreas,  agus  gun  fhèum  agam  air  ni  sam-bith." 
Taisb.  3.  17.  Cha  dean  a1  chuid  a's  mò  de  dhaoine 
ach  leth  an  dleasanais  airson  an  anamanan,  ma  ni  ìad 
sin  fèin.  Mur  gabh  an  dleasanas  deanamh  gu  socrach, 
aithghearr,  caillidh  ìad  am  misneachd,  agus  sguirear 
dheth.  A  dh-easbhuidh  eòlais  air  fior  nàdur  na 
diadhachd,  gheibhear  \ad  'g  an  ceasnachadh  fein  le 
caochladh  dearbhadh  'us  riaghailt  nach  'eil  idir  arèir 
teagaisg  an  Sgriobtuir.  Cuid  a'  gabhail  seachad  air 
riaghailt  an  Sgriobtuir,  agus  cuid  eile  a'  gabhail  pàirt 
dì.  Gheibhear  ìad  gu  tric  a'  dol  dochair  anns  an  obair 
so,  ag  ìarraidh  a  deanamh  'n  an  neart  fèin.  B'àill  le 
cuid  an  Spiorad  Naomh  a  deanamh  air  an  son,  gun 
saothair  idir  a  chur  orra-fèin.  Feuchaidh  cuid  eile 
rithe,  gun  chuideachadh  air-bith  ìarraidh  o'n  Spiorad 
agus  gun  sùil  ris.  Gu  cmnteach  cha  n-urrainn  ìad  sin 
ruigheachd  air  dearbh-bheachd. 

Air  uairibh,  gheibhear  luchd-bacaidh  àraid  a'  cumail 
Chriosduidhean  firinneach  fèin  o  làn  dearbh-bheachd 
sòlasach  air  an  staid.  Tha  an  dearbh-bheachd  air  a 
bhacadh  gu  tric  le  laigead  an  gràis.  Is  gann  a  dh-aith- 
nichear  nithe  beaga.  Is  leòr  leis  a'  mhòr  chuid  do 
Chriosduidhean  tomhas  beag  de  ghràs,  gun  làn  neart 
spioradail  ìarraidh  idir.  Is  è  an  leigheas  a's  feàrr  air  an 
laigead  so,  buanachadh  ann  an  deanamh  an  dleasanais 
gus  am  meudaichear  an  gràs.  Feith  air  an  Tighearn 
ann  an  gnathachadh  nam  meadhon  a  dh'òrduich  è.  agus 
beannaichidh  è  thu,  agus  meudaichidh  è  gràs  dhuit. 
Hò !  b'f heàrr  gu'm  builicheadh  Criosduidhean  a'  chuid 
a's  mo  de'n  ùin  sin  air  tuille  gràis  ìarraidh,  a  tha 
ìad  a'  buileachadh  air  smuaineachadh  'us  faighneachd 
le  teagamh  iomaganach,  co  dhiubh  a  tha  gràs  aca, 
no  nach  'eil !  B'f  heàrr  dhoibh  gu  mòr  a  bhi  gu  beò-dhùr- 
achdach  ag  ùrnuigh  airson  tuille  gràis,  na  bhi  cho  tric  a' 
gearan  air  lughad  an  grkis.  Guidheam  ort,  a  Chriosduidh, 
thu  so  a  ghabhail  mar  chomhairle  bho  Dhia.  Creid  gu 
dìan,  dìleas,  agus  gràdhaich  gu  beò,  blàth,  agus  cha 

n-urrainn  teagamh  na's  mò  'bhi  agad  mu  do  chreidimh 
'us  do  ghràdh,  na  tha  aig  duine  blàth  gu'm  bheil  è  blàth, 
no  aig  duine  làidir,  sùnntach  gu'm  bheil  è  beò.  Tha 
Criosduidhean  a'  beagachadh  an  sòlais  fèin,  le  sealltuinn 
na's  mò  agus  na's  trice  ris  na  comharraidhean  a  ta  nis 
agìnnseadh  dhoibh  ciod  a  tha  ànnta-fèin,  na  ris  na  riagh- 
ailtibh  a  ta  gu  soilleir  ag  ìnnseadh  dhoibh  ciod  bu  chòir 
dhoibh  a  dheanamh  :  mar  gu'm  bi  an  staid  anns  am 
bheil  ìad,  an  dràst,  an  staid  anns  am  bi  ìad  gu  sìorruidh  : 
agus  mur  faigh  ìad  maitheanas  anis,  nach  'eil  leigheas 
air  an  son.  Nach  b'  amadan  fear  a  laidheadh  a'  guil 
*s  a'  caoidh  nach  'eil  è  nis  a'  faotuinn  maitheanais,  agus  a 
rìgh  'n  a  sheasamh  fad  na  h-ùine  làimh  ris,  agus  a'  tairgse 
maitheanais  dhà,  agus  'g  a  chomhairleachadh  gu  sin  a 
ghabhail  ?  A  Chriosduidh,  cha  chreidimh  fìreanachaidh 
do  dhearbh-bheachd-sa  air  gràdh  sònruichte  Dhia  dhuit, 
ach  do  ghabhail-sa  ri  Criosd — thusa  Criosd  a  dhlù- 
ghabhail  h-ugad,  a  chum  do  dheanamh  ionmhuinn, 
gràdhach.  Is  feàrr  dhuit  gu  mòr  Criosd  a  ghabhail 
h-ugad,  mar  tha  è  air  a  thairgse  dhuit,  na  bhi  cho  tric 
a'  caitheamh  uine  ri  teagamh  co  dhiubh  a  tha  Criosd 
agad,  no  nach  'eil. 

Is  cùis  iomagain  eile  do  Chriosduidhean,  na  teagamhan 
sin  a  bhitheas  ag  ìadhadh  orra,  'nuair  nach  f  haigh  ìad 
an  gàirdeachas  sin  a  thigair  uairidh  le  dearbh-bheachd, 
no  'nuair  a  chuirear  dearbh-bheachd  fèin  an  àit  gàird- 
eachais.  Ach  c'uime  'chuireadh  sin  iomagain  orra? 
Nach  fhaod  leanabh  a  ràdh  gur  mac  è,  ach  amhàin  cho 
fad  's  a  bhitheas  è  'faicinn  fìamh-ghàire  ann  an  gnùis 
'Athar,  no  'cluinntinn  briathran  sòlasach  a  bheòil?  no 
nach  'eil  an  t-athair  a  bha  aige  roimhe  'n  a  athair  cho 
caoimhneil,  dìleas  dhà  fathast  's  a  bha  è,  ged  nach  f  heaict- 
eadh  f  ìamh-ghàire  air,  no  ged  sguireadh  a  bhriathran 
aoibhneach  ?  Ciod  air-bith  a  their,  no  ni  athair,  cha  sguir 
a  dhàimh  's  a  ghràdh  d'a  leanabh  fèin.  Agus  mar  sin, 
cha  n-f  hàilnich  gràdh  Dhia  d'a  chloinn  fèin  gu  bràth. 

Cheibhear  anamanan  fo  iomagain  a  ta  gu  tric  ag 
èirigh  o  aineolas  air  a'  mheadhon,  no  air  an  dòigh 
ghnàthaichte  trid  am  bheil  Dia  a'  toirt  sòlais.  Saoilidh 
ì  id  nach  'eil  tuilleadh  aca  ri  dheanamh  ach  ìarraidh, 
agus  gu'm  builich  Dia  orra  gach  ni  mar  their  lad-fèin. 

Ach  fèumaidh  ìad  sin  aithneachadh  gu'm  bheil  brìgh 
an  sòlais  air  a  filleadh  ann  an  geallaidhean  Dhia,  agus 
gur  ànn  uatha  sin  a  dh-fheumas  ìad  sòlas  a  tharruing, 
cho  tric  's  a  bhitheas  sùil,  no  toil  aca  sòlas  'f  haotuinn, 
agus  sin  le  meòrachadh  gu  dìchiollach  gach  là  air  na 
geallaidhean ;  agus  le  sin  a  dheanamh,  faodaidh  ìad  dùil 
a  bhi  aca,  gu'n  compàirtich  an  Spiorad  sòlas  riutha. 
Is  aon  aoibhneas,  aoibhneas  nan  geallaidhean,  agus 
aoibhneas  an  Spioraid  Naoimh.  Aig  cuid  bithidh  dùil 
ri  dearbh-bheachd  na's  mò,  na's  soilleire  na  tha  Dia  gu 
tric  a'  buileachadh.  Fhad  's  a  bhitheas  ìad  ann  an 
teagamh.  saoilidh  ìad  nach  'eil  dearbh-bheachd  idir  aca. 
Mar  sin,  cha  n-'eil  ìad  a'  toirt  fainear  gu'm  bheil  ìomadh 
cèum  de  dhearbh-bheachd  ànn.  Faodaidh  tomhas  na's 
mò  dheth  a  bhi  aig  cuid  na  tha  aig  cuid  eile.  Ach 
cuimhnicheamaid,  f  had  's  a  bhitheas  sinn  an  so,  nach 
'eil  "eòlas  againn"  ach  "  ann  an  cuid."  1  Cor.  13.  9. 
Agus  gheibhear  Criosduidhean,  aig  toiseach  an  turuis,  a' 
gabhail  sòlais  dhoibh-fè'in  air  bònn  mì-fhreagarrach. 
Is  minig  a  rinn  anam  gràsmhor  sin — anam  aig  am  bheil 
bònn  maith  gun  f  hios  aig  air.  Tha  beatha  aig  naoidhean 
gun  f  hios  aige-fèin  air  ;  agus  tha  iomadh  ni  mu  'thim- 
chioll  nach  'eil  e-fèin  a'  tuigsinn,  ach  cha  dubhairt  sin  idir 
nach  'eil  è  beò.  Agus  mar  sin  an  Criosduidh,  ged  gheibh- 
eadh  è  easbhuidh  'n  a  cheud  shòlas,  cha  n-f  haod  è  idir  a 
cho-dhùnadh  o  sin  gu'm  bheil  easbhuidh  'n  a  theàrnadh. 
Tha  mòran  air  an  cumail  fo  theagamh  le  laigead  an 
nàduir.  Is  iomadh  cridhe  sìmplidh  aig  am  bhèil  ceànn 
lag,  agus  do  nach  aithne  ciamar  is  còir  dhà  e-fèin  a 
dhearbhadh.  Aidichidh  an  seòrsa  so  luach  nan  geall- 
aidhean,  ach  cha  dean  ìad  làn  ghreim  orra.  Mur  dean 
Dia  fein  an  rèusan  lag  a  chuideachadh  air  dòigh  air- 
chor-eigin  eile,  is  duilich  'fhaicinn  ciamar  is  urrainn 
sìth  shoilleir,  chìnnteach  a  bhi  aca.  Is  aobhar  iomagain 
mòr  agus  ro  chumanta  do  mhòran,  \ad  a  bhi  fathast  ag 
altrum  peacaidh  aithnichte  sam-bith.  Tha  sin  a'  lugh- 
dachadh  an  gràis,  agus  'g  a  fhàgail  na's  duirche.  A 
chuid  nach  mìll  am  peacadh,  f  àgaidh  è  dorch  ì.  Th? 
obair  a'  ghràis  air  casgadh,  far  am  bheil  buaidh  sam- 
bith  aig  peacadh  air-bith  :  oir  bithidh  guth  a'  ghrkis  air 
a  bhàthadh,  ionnus  gur  gànn  a  chluinnear  è,  fhad  's  a 

leanas  fuaira  truaillidh  a'  pheacaidh  so.  Doilleirichidh 
dallaidh,  no  dìinaidh  neul  a1  pheacaidh  sùilean  an  anama, 
ionnus  nach  fhaic  'us  nach  mothaich  è  a  chor  fèin. 
Agus  mu  dheireadh  gràinichidh  è  Dia  air  falbh  o'n 
anam,  agus  mar  sin  f  àgar  è  gun  sòlas,  gun  chobhair  an 
Spioraid.  An  dèigh  sin  cha  n-urrainn  neach  sam-bith 
dearbli-bheachd  a  bhi  aige  gu  bràth  gus  an  trèig  è  am 
peacadh  sin  a  ghràinich  Dia  agus  a  Spiorad  air  falbh 
às.  Cha  n-urrainn  peacadh  agus  sìth  spioradail  còmh- 
nuidh  a  ghabhail  le  chèile  anns  a'  chridhe,  oir  chuir 
Dia  dealachadh  eatorra.  Is  dìomhain  dhuit  dùil  a  bhi 
agad  ri  sòlas,  fhad  's  a  gheibhear  àrdan,  gràdh  do'n 
t-saoghal,  mìann  na  feòla,  no  cleachdadh  mi-dhiadhaidh 
sam-bith  air  a  chaidreachadh  leat.  '  Ma  chuireas  duine 
suas  iodholan  dhà-fèin  'n  a  chridhe,  agus  ma  chuireas  è 
suas  ceap-tuislidh  'aingidheachd  fa  chomhair  a  ghnùis  ; 
agus  ma  thig  è  gu  ministear  no  gu  Dia,  ag  ìarraidh 
sòlais,  an  àit  sòlas  a  thoirt  dà,  bheir  Dia  freagradh  dhà- 
san  a  thig,  areir  lìonmhoireachd  'iodholan.'  Esec.  14.  3-9. 
So  anis  aobhar  gle*  mhòr  agus  ro  choitchionn  eile,  a 
ta  gu  tric  a'  fàgail  muinntir  gun  sòlas,  agus  is  è  sin 
easbhuidh  beo-oibre,  easbhuidh  a  bhi  gu  beothail,  dìleas, 
seasmhach  ag  oibreachadh  a'  ghràis  a  ta  aca,  biodh  a 
thomhas  beag  no  mòr.  Mar  a's  mò  do  dhragh  agus  do 
dhìchioll  a'  dol  tre  do  dhleasanas  gach  là.  is  ànn  a's 
cìnntiche  do  cheum  gu  sòlas.  Bheir  Criosd  gu  pailt 
sìth  agus  sòlas  dhoibh-san  a  bheir  gu  dileas  ùmhlachd 
dlià-fèin.  Misnichidh  è  a  phobull  ùmhal,  dìleas  le  sUh 
agus  sòlas.  Agus  ged  nach  'eil  ùmhlachd  air-bth,  a's 
urrainn  ìad  a  thoirt,  airidh  air  na  beannachdan  sin, 
gidheadh  is  ann  arèir  an  dìchill,  a  ghnàthaichear  leinn 
ann  an  deanamh  ar  dleasanais,  a  bhuilichear  ìad  mar  is 
trice.  Ma's  beag  do  dhìchioll,  is  beag  do  shìth :  ma's 
mòr  do  dhìchioli,  is  mòr  do  shith.  Fèumaidh  d'  ùrnuigh 
a  bhi  air  a  lìonadh  le  creidimh  agus  beò-dhùrachd,  cho 
maìth  ri  làn  earbsa  ann  am  fuil  agus  ann  an  eadar- 
ghuidhe  Chriosd,  ma's  maith  leat  soirbheachadh.  Agus 
mar  sin  bitheadh  gach  pàirt  eile  de  d'  ùmhlachd  beò, 
blàth,  tric,  dìchiollach.  Ma  dh-fhàsas  tu  foirmeil,  fuar, 
gu  h-àraid  ann  an  ùrnuigh  uaignich  ri  Dia,  a'  deanamh  do 
dhleasanais  arahàin  arèir  àbhaist,  no  cleachdhaidh,  gun 

lughdachadh  idir  air  d'  aoibhneas,  is  aobhar  eagail  gu'm 
bheil  d'  aoibhneas  feòlmhor,  no  deamhnaidh.  A  bhàrr 
air  sin,  cha  n-fhaicear  agus  cha  mhothaichear  gràs  leis 
an  anam,  ach  am  feadh  a  bhithear  'g  a  oibreachadh  : 
air  an  aobhar  sin,  cha  n-urrainn  dearbh-bheachd  a  bhi 
aig  an  anam  anns  nach  'eil  obair  grkis  ;  oir  ginidh 
easbhuidh  deanadais,  easbhuidh  dearbh-bheachd.  Ach 
an  uair  a  gheibhear  an  t-anam  'g  a  oibreachadh  fèin 
air  seirbhis  ghlòrmhoir  na  diadhachd,  thig  mòr  shòlas 
gu  nàdurrach  leis  an  obair  sin.  Nach  milis,  do-labhairt 
an  gnìomh  a  bhi  gu  tric  a'  gràdhachadh  Dhia  Tha  'n 
t-anam  a's  mò  gràs,*  'nuair  nach  'eilear  ag  oibreachadh 
a'  ghràis  leis,  cosmhuil  ri  inneal-ciùil  grìnn  air  a  dheadh- 
ghèusadh  le  tèudaibh,  nach  dean  ceòl  na's  feàrr  na 
maide  sam-bith  eile,  f  had  's  a  dh-f  hàgar  è  gun  a  làimh- 
seachadh,  ach  an  uair  a  làimhsichear  's  a  dh-oibrichear 
è  le  fear-ciùil  sgilear,  eòlach,  ni  è  fuaim  a's  binne  ceòl. 
Gheibh  an  t-anam  tomhas  sòlais  o  gach  deadh  ghniomh, 
mar  gheibhear  blàs  o  theine,  agus  taitneas  o  sholus  na 
grèine.  Gach  duine  a  ta  fuar,  is  còir  dhà  oibreachadh 
gus  am  f  as  è  blàth  ;  agus  mar  sin,  gach  neach  aig  nach 
'eil  dearbh-bheachd,  oibricheadh  è  leis  gach  gràs,  no 
fàth-chothrom  a  thug  Dia  dhà,  gus  an  teieh  gach  teag- 
amh  a  ta  aige. 

Is  tric  a  gheibhear  cuid  a  dh-easbhuidh  sòlais  'n  an 
anam,  'nuair  a  tha  ìad  a'  fulang  fo  throm-ìnntinn,  no  fo 
dhubh-bhròn.  Tha  è  cho  dualach  do  dhuine  treibh- 
dhireach  ann  an  dubh-bhròn.  a  bhi  fo  theagamh,  fo  eagal 
agus   eu-dòchas,   's  a  tha  è  do    dhuine  tinn   a  bhi  ri 

*  Gràs:  fàbhar,  sochair,  tiodhlac  aimsireil,  no  spioradail  air  a  bhuiì- 
eachadh  gu  saor  le  Dia  air  a'  chinne-daoine.  Anns  an  t-seadh  sin,  tha 
'•  gràs"  aig  gach  neach  a  tha  nis  a'  sealbhachadh  tròcair  o  Dhia  :  mar 
tha  8olus  na  grèine,  biadh  'us  aodach,  &c.  Ach  ann  an  seadh  ygriob- 
tuireil  agus  spiorodail  an  fhocail,  "  gràs,"  gheibhear  uile  bheannachdan 
àrd,  saoibhir,  luachmhor  an  t-soisgeil.  Is  ìad  cuid  dhiubh  sin  eòlas 
slàinteil,  ath-ghineamhuinn,  t  ìreanachadh,  solus  au  Spioraid,  rèite  tre 
Ohriosd,  dòchas  na  beatha  maireannaich,  maitheanas  peacaidh  agus 
teàrnadh  sìorruidh,  &c.  Tha  gach  sochair  dhiubh  sin  air  a  builerichadli, 
mar  shaor  ghràs,  no  a  nasgaidh,  le  Dia  tre  Chriosd  air  na  fior  chreid- 
mhich,  cha  n-ànn  air  sgàth  airidheachd  air-bith  a  ta  ànnta-lein,  no  Rn 
lorg  còir  sam-bith  a  ta  aca-fèin  air  aon  sochair,  ach  amhàin  air  sgàth 
tròcair,  no  sanr  ghràs  Dhia  ann  au  Criosd.  "  Oir  is  ann  le  gràs  (fàbhar 
Dhia)  a  ta  sibh  air  bhur  teàrnadh,  tre  chreidimh  ;  agus  sin  cha'n  ann 
uaibh-fein  :  oir  is  e  tiodhìac  Dhè  e."    Eph.  2.  8,— KaDAR. 

osnaich,  no  do  leanabh  sgread  a  dheanamh,  'nuair  a 
bhuailear  è.  Gu  tric  is  beag  a  ni  saothair  a'  mhinisteir, 
a  dh-easbhuidh  an  lèigh,  ann  an  cùis  mar  sin.  Faodaidh 
tu  an  trom-ìnntinneach  a  chur  sàmhach,  ach  cha 
n-uarainn  thu  sòlas  a  thabhairt  dà.  Faodaidh  tu  a 
thoirt  air  aideachadh  gu'm  bheil  tomhas  gràis  aige, 
ach  cha  n-urrainn  thu  a  thoirt  gu  sòlas  an  sìthe.  Is 
ainmig  a  mhaireas  gach  misneachd  'us  comhairle  mhaith 
a  bheirear  dhà  air  a  chor,  seach  là  no  dhà.  Gheibhear 
an  duine  dubh-bhrònach  a'  sìor-smuaineachadh  's  a' 
labhairt  le  grath  air  a'  pheacadh,  agus  air  corruich  Dhia, 
gun  tuigsinn  idir  gur  è  leann-dubh,  no  galar  a  chuirp 
fèin,  is  àrd  mhàthair-aobhair  do'n  eagal,  do'n  bhuaireadh 
'us  do'n  smuairean  so  uile. 

3.  So  dhuit  anis  caochladh  aobhar  maith  a  chum  do 
ghluasad  agus  do  bhrosnachadh  gu  tòiseachadh  gun 
dàil  air  dleasanas  an  fhè*in-cheasnachaidh,  no  air  thu- 
fèin  a  cheasnachadh ;  agus  guidheam  ort  aire  cheart  a 
thoirt  do  na  nithibh  a  dh-ainmichear  anis  : — Tha  è 
glè  f  hurasda  dhuit  a  bhi  air  do  mhealladh  mu  do  chòir 
air  nèamh.  Is  mòr  an  àireamh  a  tha  nis  ann  an  ifrinn, 
nach  do  shaoil  idir  riamh  gu'n  robh  an  cridheachan  air 
am  mealladh,  muinntir  aig  an  robh  mòr  ghliocas  tìmeil, 
agus  a  bha  beò  fo  sholus  glan  an  t-soisgeil,  agus  a  bha 
gu  tric  a'  searmonachadh  an  aghaidh  mi-chùraim 
muinntir  eile.  Tha  sluagh  air  am  mealladh  gu  ro  thric 
anns  a'  chùis  so.  Is  è  so  cor  na  cuid  a's  mò  de'n  t-saoghal. 
Nach  bu  tearc  an  àireamh  air  an  robh  eagal  breith- 
eanais,  anns  an  t-seànn  saoghal  agus  ann  an  Sodom ! 
Iarraidh  ach  beag  gach  duine  ann  ar  measg  a  bhi  air  a 
theàrnadh.  Ach  tha  Criosd  ag  ìnnseadh  dhuinn  gur 
1  tearc  ìadsan  a  ta  'g  amas  air  an  dorus  chumhang,  agus 
air  an  t-slighe  aimhleathain  a  ta  'treòrachadh  chum  na 
beatha'.  Matà.  7.  14.  Agus  ma  tha  àireamh  cho 
anabarrach  mòr  air  am  mealladh,  nach  tigeadh  dhuinn- 
ne  sinn-fèin  a  rànnsachadh  gu  dìchiollach,  air  eagal 
gu'm  meallar  sinn  mar-an-ce'udna  ?  Cha  n-'eil  ni  sam- 
bith  ànn  a's  cunnartaiche  na  muinntir  a  bhi  air  am 
mealladh  mar  so.  Ma  mheasas  sluagh  diadhaidh  an 
staid  fèin  na's  miosa  na  tha  ì,  togaidh  am  mearachd 
sin  bròn  doibh  :  ach  cha  n-urrainnear  càinnt  idir  a  chur 

air  meud  an  aimhleis  a  thig  air  na  h-aingidh  thrnagh. 
Bunaichidh  è  ìad  ann  an  obair  Shàtain.  Fàgaidh  è  gun 
eifeachd  meadhonan  nan  gràs  doibh.  Cumaidh  è  duine 
gun  iochd  a  dheanamh  air  'anam  fèin.  Càit  am  bheil 
cùis  air-bith  eile  cho  àrd-luachmhor  ri  aire  cheart  a 
thoirt  nach  bi  thu  air  do  mhealladh,  agus  an  lorg  sin 
air  do  mhallachadh  gu  sìorruidh  ?  Agus  cuimhnich  ma 
cheadaicheas  tu  dhuit-fèin  a  bhi  air  do  mhealladb  gus 
an  tig  uair  do  bhkis,  tha  thu  ckillte  gu  brkth.  Faic 
mar  sin  matk,  cia  mòr  do  chunnart,  agus  ma's  duine 
glic  thu,  rànnsaichidh  tu  do  chridhe  fèin  a  lk  's  a 
dh'oidhche,  gus  am  faigh  thu  dearbh-bheachd  air 
tekrnadh.  Tuig  cho  beag  's  a  tha  saothair  an  dleasanais 
so,  ann  an  coimeas  ris  an  dòruinn  a  thig  o  dhearmad  a 
dheanamh  air.  Ni  thu  saothair  'us  obair  chruaidh, 
ghoirt  o  bhliadhna  gu  bliadhna,  chum  bochduinn  thimeil 
a  sheachnadh.  carson,  matà,  nach  builicheadh  tu  beagan 
ìiine  air  fein-cheasnachadh,  a  chum  dol  às  o  thruaighe 
shìorruidh  ?  Dearmaid  an  dleasanas  so,  agus  is  gànn  is 
urrainn  thu  taitneas  eile  na's  mò  na  sin  a  thoirt  do 
Shktan,  no  cron  na's  mò  'dheanamh  ort-fe'in.  Is  ì  krd 
chrìoch  Shktain,  anns  gach  aomadh  a  bheir  è  dhuit,  do 
mhealladh  agus  do  chumail  aineolach  air  do  chunnart, 
gus  an  tilgear  thu  ann  an  lasraichean  siorruidh  ;  agus 
carson  a  bhitheadh  tus'  a'  cuideachadh  leis  an  diabhul 
a  chum  thu-fèin  a  mhealladh  ?  Fhad  's  a  ni  thu  sin, 
tha  thu  dìreach  a'  deanamh  na  cuid  a's  mò  de'n  obair 
air  a  shon.  Agus  am  bheil  è  airidh  air  do  chuideachadh 
fèin  a  chum  d'  anam  a  mhallachadh  ?  Is  fagus  an  là  air 
an  ceasnaich  Dia  thu.  Ged  nach  bitheadh  agad  ri 
sheachnadh  ach  àmhghar  na  beatha  so  fèin,  b'fhekrr 
leat  air  an  lk  's  an  gairm  Dia  gu  cùnntas  thu,  gu'n 
d'rinn  thu  do  dhleasanas,  a  chum  dol  às  o  bhreitheanas 
an  Uile-chumhachdaich.  B'uamhasach  a'  ghairm  do 
Adhamh,  "  C'kit  am  bheil  thu?"  "  an  d'ith  thu  do'n 
chraoibh?"  agus  do  Chkin,  "C'kit  am  bheil  do  bhràthair?" 
"  Cha  'n  'eil  daoine  a'  toirt  fainear  'n  an  cridhe  (deir  an 
Tighearn)  gur  cuimhne  leam-sa  an  uile  aingidheachd ; 
a  nis  chuairtich  an  gmomhara  fèin  ìad  air  gach  taobh  ; 
thaìad  fa  chomhair  m'  aghaidh-sa."   Hos.  7.  2. 

Thoir  f  òs  fainear  cho  milis  's  a  bhitheas  toradh  an 

fhèin-cheasnachaidh  so.  Ma  bhitheas  tu  cothroraach 
agus  diadhaidh,  treòraichidh  sin  thu  dìreach  gu  dearbh- 
bheachd  air  gràdh  Dhia.  Mur  'eil  thu  mar  sin  fathast, 
bheir  è  trjoblaid  dhuit  an  dràst,  ach  aomaidh  è  do 
chridhe  gu  sonas,  agus  treòraichidh  è  thu  mu-dheireadh 
gu  dearbh-bheachd  air  do  shonas.  Nach  taitneach  an 
ni  dhuit  fios  cìnnteach  a  bhi  agad  ciod  a  tha  gu  tach- 
airt  dhuit  an  dèigh  so  ?  gu  h-àraid  ciod  a  tha  gu  tach- 
airt  do  d'  anam  ?  ciod  è  an  t-àit  's  an  staid  anns  am  bi 
thu-fèin  gu  bràth?  Agus  ma's  taitneach  eòlas  fèin  air 
a1  chùis,  nach  mò  gu  mòr  a's  taitniche  na  sin  an  sòlas  a 
gheibhear  o  chìnnteas  air  teàrnadh !  Nach  milis  na 
smuaintean  a  bhitheas  agad  air  Dia !  Bithidh  a'  mhòr- 
achd  's  an  ceartas  sin  uile  a  tha  'n  an  cùis  eagail  do 
mhuinntir  eile,  'n  an  cùis  aoibhneis  dhuit-sa.  Nach 
milis  smuaineachadh  air  Criosd,  air  an  f  huil  a  dhòirt  è, 
agus  air  na  beannachdan  a  cheannaich  è  dhuinn  le  'f  huil ! 
Nach  taitneach  a  gheibh  thu  focal  Dè,  agus  nach  '  mais- 
each  leat  cosan  nan  teachair  a  chluinneas  tu  'g  a  shear- 
monachadh !'  Nach  milis  dhuit  na  geallaidhean  'us  tu 
cmnteach  gu'm  buin  ìad  uile  dhuit-fèin  !  Bheir  eadhon 
na  bagairtean  sòlas  dhuit  a'  cuimhneachadh  nach  'eil 
ìad  anis  'n  a  d'  aghaidh  fèin.  Cia  mòr  an  dànachdagus 
an  sòlas  a  bhitheas  agad,  'nuair  a  dh-f  haodas  tu  "  ar 
n-Athair"  a  ràdh,  le  làn  chmnteas  !  Bithidh  suipeir  an 
Tighearna  'n  a  cuilm  ùrachaidh  do  d'  anam !  Fàsaidh 
gach  tròcair  eile, — na  tròcairean  a's  lugha, — mòran  na's 
mìlse  dhuit.  Cia  sòlasach  a  dh-fhaodas  tu  nis  a  dhol 
tre  gach  àmhghar.  Bithidh  tu  socrach  ann  an  smuain- 
eachadh  air  a'  bhàs,  air  breitheanas,  air  nèamh  'us  air 
ifrinn !  Fàgaidh  so  thu  beothail  ann  an  obair  an 
Tighearna,  agus  tarbhach,  fèumail  do  gach  neach  mu- 
n-cuairt  duit !  Cuiridh  so  spionnadh  ann  do  bhuaidhean 
gràsmhor  agus  d'  aignidhean  uile !  Beothaichidh  so 
d'aithreachas,  lasaidh  è  do  ghràdh,  geuraichidh  è  do 
dheadh  mhìann,  agus  daingnichidh  è  do  chreidimh  ! 
bithidh  è  'n  a  thobar  aoibhneis  a'  sruthadh  annad  an 
còmhnuidh,  sàr-lìonaidh  è  do  chridhe  le  tàingealachd, 
togaidh  è  suas  thu  ann  an  obair  bhìnn,  mhilis  a'  mhol- 
aidh,  bheir  è  dhuit  ìnntinn  nèamhaidh,  agus  fàgaidh  è 
thu  buan-dhìchiollach  anns  na  h-uile  nithibh.     Sin  anis 

cuid  de  na  toraidhean  milis  a  thig  o  dhearbh-bheachd, 
agus dheanadhìad  dobheathamarnèamh  dhuitairtalamh. 
Is  cinnteach  mise  gur  mòr  brìgh  agus  rèusan  nan 
aobhar  ceasnachaidh  sin  uile,  gidheadh,  a  lèughadair,  tha 
ro  eagal  òrm  gu'm  faod  thus'  an  leabhar  so  a  chur 
seachad,  mar  nach  biodh  tuilleadh  agad  ri  dheanamh 
ach  so  a  lè'ughadh,  agus  nach  buail  thu  idir  air 
cleachdadh  do  dhleasanais.  Ach  smuainich  thus'  anis. 
Is  ì  so  cùis  a's  mò  luach  dhuit-sà, — Co  dhiubh  a 
bhitheas  tu  gn  sìorruidh  beò  air  nèamh,  no  ann  an 
ifrinn  !  An  so  guidheam  ort,  matà,  air  sgàth  d'  anama 
fèin ;  ni-h-eadh,  ach  tha  mis  a'  sparradh  ort  ann  an 
ainm  mòr  an  Tighearna,  na  cuir  dàil  aon  mhionaid 
na's  f  haide  anns  a'  chùis.  Buail  air  an  obair  air  bàll. 
Gairm  do  chridhe  fèin  anis  gu  cùnntas  ;  agus  gu  dìan, 
dùrachdach  smuainich  agad-fèin,  ceasnaich  thu-fèin, 
agus  feòraich  dhìot-fèin  mar  so : — "  Am  bheil  è  cho 
furasda,  cho  cumanta,  agus  cho  cunnartach  do  shluagh 
a  bhi  air  am  mealladh  ?  Am  bheil  cho  liuthad  rathad 
meallaidh  ànn  ?  Am  bheil  an  cridhe  cho  cealgach  ? 
Carson,  matà,  nach  'eil  mis'  a'  rànnsachadh  gach  oisinn 
de  mo  chridhe  fèin,  gus  am  faigh  mì  fios  air  mo  staid  ? 
An  èudar  dhomh  a  bhi  gu  h-aithghearr  air  mo  dhearbh- 
adh  an  làthair  caithir  breitheanais  Chriosd  ?  agas  nach 
dearbh  mì  mi-fèin  anis  ?  Ciod  a  thig  dhìom  an  sin,  ma 
bhitheas  mì  air  mo  mhealladh  ?  Am  faod  fios  a  bhi 
agam  air  mo  staid  le  beagan  rànnsachaidh  a  dheanamh 
gu  dìchiollach  anis  ?  agus  nach  dean  mì  saothair  ?" 
Ach  theagamh  gu'n  obair  thu,  "  Cha  n-aithne  dhomh 
ciamar  a  nì  mì  è."  Ach  ni  mise  do  sheòladh  anis. 
Ach  mo  chreach !  bithidh  mo  sheòladh  dìomhain,  mur 
'eil  thus'  a'  cur  romhad  a  chleachdadh.  Am  bheil  thu, 
matà,  mu'n  tèid  thu  cèum  na's  f  haide,  anis  a'  gealltuinn 
an  làthair  an  Tighearna,  gu'm  buail  thu  gun  dàil  idir 
air  deanamh  do  dleasanais  arèir  gach  seòlaidh  a  tha 
mis'  a'  dol  a  thoirt  duit  anis  o  f  hocal  Dè  ?  Cha  n-'eil 
mì  idir  agìarraidh  ni  sam-bith  do-dheante,  no  rrii-rèusan- 
ach  ort.  Cha  n-'eilear  ag  ìarraidh  ort  ach  amhàin  beagan 
uairean  a  bhuileachadh  a  chum  fios  'f  haotuinn  ciod  an 
staid  anns  am  bith  thu-fèin  gu  bràth.  Na'n  ìarradh 
eoimhearsnach,  no  caraid  ort  uair,  no  dà  uair  a  chur 


156  Cionnus  a  dh-aithnicheas  sinn 

seachad  maille  ris,  a'  labhairt  air  gnothach  fe'umail  sam- 
bith,  is  cìnnteach  nach  diùltadh  tu  sin ;  agus  an  diùlt 
thu  uair  do  d'  anam  fèin  air  a'  ghnothach  a's  àirde  luach ! 
Guidheam  ort,  matà,  a'  chomhairle  so  a  ghabhail  uam, 
mar  gu'm  bithinn  'g  a  toirt  dhuit,  ann  an  ainm  Chriosd, 
air  mo  ghlùinibh ;  agus  thèid  mì  air  mo  ghlùinibh 
arìst,  ag  ùrnuigh  ri  Criosd  gu'n  deanadh  è  do  chridhe 
rag  aomadh  a  dh-ionnsuidh  an  dleasanais  so. 

4.  So  anis  seòladh  dhuit,  ciamar  is  còir  dhuit  thu-fèin 
a  cheasnachadh  : — Tilg  amach  o  d'  ìnntinn  gach  uile 
smuain  agus  gach  uile  chùram  eile,  chum  nach 
bi  d'ìnntinn  air  a  h-ioma-luasgadh,  no  air  a  roinn 
leo.  Is  leòr  an  obair  so  fèin  dhuit  aig  aon  àm, 
gun  smuain,  gun  obair  sam-bith  eile  maille  rithe.  An 
deigh  sin  crom  thu-fèin  sìos  air  do  ghlùinibh  an  làthair 
Dhia,  ann  an  ùrnuigh  ris  gu  toileach,  dùrachdach  ag 
ìarraidh  cobhair  a  spioraid,  chum  do  chor  a  dheanamh 
làn  shoilleir  dhuit,  agus  a  chum  d'  ìnntinn  a  shoillseach- 
adh  anns  gach  ceum  de'n  obair  so.  Eòghnaich  an  t-àm 
's  an  t-àit  a's  freagarraiche.  Gabh  àit  uaigneach,  agus 
uair  air  nach  cuirear  dragh  ort  le  ni  sam-bith  eile.  Ma 
dh-fhaodar  idir,  gabh  an  uair  so — "  anis  an  t-àm." 
Biodh  agad  ùr  air  d'chridhe,  no  ann  an  sgrìobhadh, 
cuid  de'n  Sgriobtuir  anns  am  bheil  cùnntas  air  na 
naoimh,  agus  geallaidhean  an  t-soisgeil  air  teàrnadh, 
agus  dean  thu-fè*in  làn-dearbhte  gur  fìrinn  neo-mhear- 
achdach  ìad.  An  dèigh  sin,  tòisich  air  a'  cheist  a  chur 
riut-fèin.  Ach  cha  n-e  idir  am  bheil  ni  maith  annad- 
fèin  ?  no  am  bheil  gràs  beag,  no  mòr  agad  ?  Ach  co 
dhiubh  a  tha,  no  nach  'eil  gràs  slainteil — gràs  teàrnaidh 
— annad,  ann  an  treibh-dhireas  ?  Ma  dhiùltas  do 
chridhe  'dhol  air  aghaidh  leis  an  obair,  na  gabh  idir 
diùltadh  dheth,  ach  èignich  air  aghaidh  è.  Leig 
d'òrdugh  air  gu  teànn.  Gnàthaicheadh  do  re'usan  a 
chumhachd  os  a  chionn.  Seadh,  thoir  àithn  Dhia  dhà 
agus  spàrr  air  ùmhlachd  a  thoirt  dì,  air  eagal  tuiteam  fo 
fheirg  Dhè.  Deanadh  do  choguis  a  cuid  fèin  de'n 
dleasanas  so  cuideachd  ;  agus  na  stad  idir  gus  am  bi  do 
chridhe  air  a  ghlèusadh  airson  na  h-oibre.  Gabh  an 
aire  nach  leig  thu  le  do  chridhe,  uair  sam-bith,  a  bhi 
gu   dìomhain   a'  caitheamh  na  h-ùine   'bu  chòir   dhà 

'bhuileachadh  gu  dìchiollach  air  an  obair  so.  Bitheadh 
agad-sa  ri  ràdh  mar  thuirt  an  Salmadair,  "  Rinn  mi 
cainnt  ri  mo  chridhe  fèin,  agus  rànnsaich  mo  spiorad 
gu  ge'ur."  An  neach  a  bheir  buaidh  air  a  chridhe  fèin, 
bheir  è  buaidh  maille  ri  Dia. 

Ach  mur  faigh  thu  thu-fèin  stèidhichte  an  dèigh  do 
shaothair  uile,  ìarr  amach  cuideachadh.  Gairm  air  aon 
de  shluagh  Dhè,  cha  n-è  aon  a  dh-fhaodas  a  bhi 
fathast  gun  "  dearbh-bheachd,"  mar  tha  thu-fèin,  ach 
duine  diadhaidh,  fiosrach,  tuigseach,  comasach,  fìrinn- 
each,  agus  innis  do  chor  dhà,  agus  ìarr  a  dheadh 
chomhairle  chum  do  chuideachadh.  Gabh  a  chomhairle 
airson  d'anama,  mar  ghabhar  comhairle  dochdadair 
airson  a1  chuirp.  Agus  ged  nach  urrainn  an  cèum  so 
do  dheanamh  làn  chinnteach  air  teàrnadh,  faodaidh  ò 
do  chuideachadh,  do  neartachadh  agus  do  sheòladh  gu 
mòr  ann  an  deanamh  tuille  saothair.  Gabh  a'  cheart 
aire  gu'm  buanaich  thu  ann  an  obair  an  fhèin-cheas- 
nachaidh,  a'  cuimhneachadh  an  còmhnuidh  nach  urrainn 
comhairle  duine  sam-bith,  air  a  feothas,  ach  amhàin  do 
chuideachadh  a  chum  saothair  na's  feàrr  a  dheanamh. 
Faodaidh  a1  chomhairle  bhi  glè  mhaith,  ach  cha  leòr 
sin  idir  dhuit-sa ;  oir  fèumaidh  tu-fèin  leantuinn  gu 
seasmhach  air  an  obair  fo  sheòladh  na  comhairle,  agus 
gu  h-àraid  arèir  na  fìrinn,  gu  bràth  gus  am  faigh  thu 
fios  cìnnteach  air  an  nì  luachmhor  a  ta  dh-easbhuidh 
ort.  Nise,  matà,  cho  luath  's  a  chì  thu  gu  soilleir 
d'f  hìor  staid  fèin,  thoir  amach  bìnn  ort-fèin,  arèir  do 
staid.  Faic  am  f ìor  Chriosduidh  thu-fèin,  no  nach  eadh  ? 
Ach  na  bi  idir  grad,  no  cabhagach  leis  a1  bhìnn  so. 
Na  dean  sodal,  no  brosgul  riut-fèm,  agus  na  bi  air  do 
ghluasad  le  dubh  eagal,  no  trom  uamhas,  ach  dearbh  do 
staid  le  briathran  an  Sgriobtuir  agus  le  do  rèusan,  gu 
cùramach,  stòlda,  f  ìrinneach,  arèir  do  choguis.  Saoth- 
raich  a  chum  do  chridhe  fem  a  thoirt  gu  làn  mhothach- 
adh  air  a  chor,  arèir  na  breith  a  thug  thu  mach  air. 
Ma  gheibh  thu  è  gun  ghras  ànn,  smuainich  air  do  chor 
truagh.  Ma  tha  è  air  'ath-nuadhachadh  agus  air  a 
naomhachadh,  smuainich  air  an  staid  bheannaichte  gus 
an  tug  an  Tighearn  thu-sa.  Lean  romhad  ag  altrum  nan 
smuaintean   sin   gus   an    dean  ìad   làn    ghreim    agus 

drùigheadh  air  do  chridhe  :  agus  sgrìobh  an  cuimh- 
neachan  so  air  clàr  do  chridhe.  "  Air  leithid  so  a 
dh'àm,  an  deigh  dhomh  mi-fein  a  làn-cheasnachadh, 
f  huair  mis'  amach  gu'm  bheil  mo  staid  mar  so,  no  mar 
sid."  Bithidh  am  foeal-euimhne  sin  f  ìor  fhèumail  dhuit 
an  dèigh  so.  Na  abair  idir  gur  leòr  na  f  huair  thu  mach 
cheana.  Na  earb  às  idir  mar  nach  biodh  fèum  agad 
air  tuilleadh  dearbhaidh,  ach  rànnsaich  do  chor  'us  do 
shligh  gach  la.  Ma's  èudar  dhuit  thu-fèin  a  cheasnach- 
adh  gu  tric,  na  biodh  idir  droch  mhisneachd  agad. 
Mur  'eil  thu  fathast  air  d'ath-ghineamhuinn,  thoir  a' 
cheart  aire  nach  abair  thu  idir  nach  f  haod  thu  'bhi  air 
d'  ath-ghineamhuinn  an  dèigh  so.  Na  abair  idir  gu'm 
bi  do  staid  an  dèigh  so,  mar  tha  ì  an  dràst.  Na  abair 
idir  "  Tha  mise  mi-dhiadhaidh  agus  mar  sin  gheibh  mì 
bàs  :  Is  cealgadair  mise,  agus  mar  sin  bithidh  mì." 
Na  tuit  idir  ann  an  èu-dòchas.  Cha  n-urrainn  ni 
sam-bith  ach  do  mhì-thoil  fèin  do  chumail  o  Chriosd. 
Gabhaidh  è  riut  fathast,  ma  thig  thu,  ged  bha  thu 
roimhe  so  mi-chùramach,  no  ri  cleasachd  a'  chealgadair. 

5.  Ceadaich  dhomh  anis  beagan  chomharraidhean  a 
thoirt  leis  am  faod  thu  do  chòir  air  Fois  nan  Naomh  a 
dhearbhadh.  Cha  n-ainmich  mì  ach  a  dhà  dhiubh  sin 
— eadhon,  Dia  a  ghabhail  mar  d'  àrd  mhaith, — agus 
Criosd  'n  a  aonar  a  ghabhail  gu  toileach  mar  do  Shlàn- 
uighear  agus  do  Thighearn. 

Is  è  Dia  fèin  àrd  shonas  gach  anam'  aig  am  bheil  còir 
air  an  f  hois  so.  Is  è  làn  mhealtuinn  glòrmhor  Dhia  an 
f  hois  so.  Is  Pàganach,  agus  fear-iodhoil-aoraidh  suarach 
gach  neach  nach  gabh  ri  Dia,  mar  a  mhaith  àrd  agus 
sìorruidh.  Faighnicheam  dhìot,  matà,  an  è,  no  nach  è 
an  sonas  a'a  feàrr  agus  a's  àirde  leat  an  Tighearn  a 
mhealtuinn  ann  an  glòir  ?  An  urrairm  thu  'ràdh,  "  Is 
è  Dia  mo  chuibhrionn?  Cò  th'agam  anns  na  nèamhaibh 
ach  thusa,  agus  an  coimeas  riut  cha  n-'eil  neach  air 
thalamh  air  am  bheil  mo  dhèigh."  Ma's  oighre  thus' 
air  an  f hois  so,  their  thu  sid.  Ged  bhitheas  an  fheòil 
agìarraidh  taitneis  dhi-fèin,  agus  an  saoghala'  snàigeadh 
astigh  air  d'aignidhean,  gidheadh  ann  am  fònn  ceart, 
gnàthaichte,  suidhichte  d'  ìnntinn  agus  d'  aignidhean,  is 
è  Dia  a's  ànnsa  leat  na  gach  uile  ni  's  an  t-saoghal,  Is 


ar  (Jòir  air  Fois  nan  Naonih  f  159 

è  crìoch  do  mhìann  agus  do  shaothair  uile.  Is  ann  gu 
h-àraid  a  chum  thu-fèin  a  dheanamh  cìnnteach  às  an 
£ hois  so,  a  dh-èisdeas  tu  agus  a  ni  thu  ùrnuigh,  agus  a 
dh-ìarras  tu  'bhi  beò  air  thalamh.  Ged  nach  'eil  thu 
'ga  h-ìarraidh  cho  tric,  dìchiollach,  dìan  as  bu  chòir 
dhuit.  gidheadh  is  ì  àrd  chuspair  do  dhèigh  agus 
d'oidhirpean  uile,  agus  cha  n-ìarrar  agus  cha  n-f  heàrr 
leat  cuspair  sam-bith  eile  air  thoiseach  oirre.  Cha 
chruaidh,  searbh  leat  saothair  air-bith  a's  urrainn  thu 
nis  a  dheanamh  air  a  son.  Agus  geda  dh-f  haodas  an 
fheòil  crùbadh,  no  sgàth  a  ghabhail  air  uairibh,  fo'n 
t-saothair  so,  gidheadh  £athast  tha  thusa  gu  toileach  a1 
cur  romhad  seasamh  an  aghaidh  gach  dosguinn  gus  an 
toir  thu  buaidh.  Bithidh  meas  cho  àrd  agad  air  an 
fhois  so,  agus  gràdh  dhì  cho  mòr,  as  nach  tugadh  tu 
do  chòir  oirre  agus  do  dhòchas  ìnnte  airson  ni  's  an 
t-saoghal.  no  airson  an  t-saoghail  so  uile.  Ged  theireadh 
Dia  riut,  So  dhuit  air  aon  làimh.  toil-ìnntinn  shìorruidh 
air  thalamh,  agus  air  an  laimh  eile,  £ois  nan  naomh  air 
nèamh,  agus  gabh  do  roghainn  dhiubh.  dhiùltadh  tu  an 
toil-ìnntinn  thalmhaidh,  agus  ròghnaicheadh  tu  an 
fhois  nèamhaidh. 

Ach  mur  'eil  thu  fathast  air  do  naomhachadh,  is 
feàrr  leat  ann  do  chridhe,  sonas  an  t-saoghail  so  na 
Dia ;  agns  geda  dh-f  haodas  do  bheul  a  ràdh  gur  è  Dia 
an  t-àrd  mhaith.  cha  n-è  sin  idir  barail  do  chridhe. 
Oir  is  ann  an  dèigh  an  t-saoghail  a  tha  do  mhìann  'us 
do  shaothair  uile.  Tha  do  chridhe  dìreach  bunaichte 
air  an  t-saoghal.  Tha  do  chùram  agus  do  shaothair  air 
am  buileachadh  air  do  chreideas  agus  air  do  thaitneas- 
aibh  feòlmhor.  Is  beag  a  dhìarr  thu  riamh  a  thuigsirr.i 
de  ghlòir  neo-f  haicsinnich  sin  an  t-saoghail  eile.  Is  beag 
a  chunnaic  thu  de  àileachd  na  glòire  sin,  agus  mar  sin. 
is  beag  saothair  a  rinn  thu  airson  fois  na  glòire.  M  i 
rinn  thu  saothair  idir  air  a  son,  bu  bhochd,  mi-thoileach 
ì.  Bha  thu  dùrachdach,  cùramach,  dlchiollach  ann  an 
deanamh  seirbhis  do'n  t-saoghal,  ach  bu  leòr  leat 
beagan  smuaintean  fuar.  fànn,  mi-chùramach  a  bhuil- 
eachadh  air  seirbhis  Dhia,  'nuair  nach  robh  an  saoghal 
a'  gairm  ort.  Leigeadh  tu  leis  a'  ghnothach  aimsireil 
'bu  lugha  seasamh  eadar  thu  a£jus  obair  Dhia.    Bu  leòr 

leat  fuighleach  an  t-saoghail  a  thoirt  do  Dhia,  ma  thug 
thu  dad  idir  dhà.  Cha  d'rinn  thu  airson  nèimh  ach  na 
f  huair  thu  fèumail,  taitneach  a  chum  do  chuid,  do  chliù 
agus  do  bhuannachd  a  chumail  riut  air  thalamh.  Faod- 
aidh  tu  beagan  a  dheanamh  airson  Dhia  an  dràst  agus 
arìst,  'nuair  a  cheadaicheas  an  saoghal  dhuit,  air  eagal 
gu'n  tilgear  do  ifrinn  thu  an  dèigh  do  bhàis.  Ach  an 
urrainn  thu-fein  a  ràdh  gur  seirbhìs  dhìleas  sin  do  Dhia? 
Ach  ma  theirear  an  fhìrinn,  is  ro  theànn  leat  òrdugh 
Dhe,  agus  an  lorg  sin  cha  n-àill  leat  gnàth-ghluasad 
agus  saothair  a  dheanamh  arèir  riaghailt  an  t-soisgeil, 
agus  an  uair  a  dhearbhar  thu  gu  cnàimh  do  dhroma 
'dh-f heuchainn  co  aca  is  feàrr  leat  Criosd,  no  do  shonas 
saoghalt'  a  thrèigsinn,  gheibhear  thus'  a'  dol  leis  an 
t-saoghal  's  a'  diùltadh  ùmhlachd  a  thoirt  do  Dhia.  Na'n 
ceadaicheadh  Dia  dhuit  a  bhi  beò  gu  bràth  ann  an 
slàint  'us  saoibhreas  air  thalamh,  b'ànnsa  leatsa  sin  na 
fois  nan  naomh.  Iarradh  ìadsan  leis  an  àill  gu  nèamh, 
ach  is  è  sid  sonas  a  b'fheàrr  's  a  b'àirde  leat-sa.  So 
anisdo  chor,  mur  'eil  thu  fathast  air  d'  ath-ghineamhuinn, 
no  air  d'  ath-breith, — mur  'eil  do  chridhe  air  'athar- 
rachadh  o  staid  nàduir  gu  staid  naomhachd, — tha  thu 
gun  chòir  ann  am  fois  nan  naomh. 

Ach  ma  tha  thu  nis  a'  socrachadh  do  chridhe  air  Dia, 
mar  d'  àrd  mhaith,  gabhaidh  tu  gu  toileach,  taitneach 
ri  Criosd  mar  do  Shlànuighear  agus  do  Thighearn  a 
chum  do  threòrachadh  a  dh-ionnsuidh  na  foise  so.  Anng, 
a'  cheud  chomharradh  bha  suim  "  na  ceud  àithne  agus 
na  h-àithne  mòire,"  eadhon  àithn  an  lagha,  "  Gràdhaich- 
idh  tu  an  Tighearn  do  Dhia  le  d'  nile  chridhe."  Agus 
anns  an  dara  comharradh  so,  a  bheir  mì  dhuit  anis,  tha 
sùim  àithn'  an  t-soisgeil,  "  Creid  anns  an  Tighearn  Iosa 
Criosd,  agus  tèarnar  thu."  Agus  is  è  an  dà  àithn  sin  a 
choimhlionadh,  an  diadhachd  agus  an  creidimh  Criosd- 
ail  uile.  Is  mìneachadh  so  air  creidimh.  Am  bheil 
thus'  a'  tuigsinn  gur  peacach  càillte  thu  do  thaobh 
nàduir,  agus  air  do  dhìteadh  an  lorg  do  bhriseadh  air  a' 
cheud  chùmhnant  ?  Am  bheil  thus'  a'  tuigsinn  gur  è 
Iosa  Criosd  an  t-eadar-mheadhonair  a  thug  làn  rìarach- 
adh  do'n  lagh  ?  agus  air  dhuit  a  chluinntinn  anns  an 
t-soisgeil  gu'm  bheil  è  air  a  thairgse  gu   saor  do  na 

h-uile  dhaoine,  am  bheil  thu  gu  toileach  a'  dlù-ghabhail 
ri  Criosd  'n  a  aonar,  mar  do  Shlànuighear,  gun  earbsa 
sam-bith  a  chur  ann  an  obair,  no  ann  an  dleasanas  air- 
bith  a  ni  thu-fèin,  ach  amhàin  mar  mheadhonaibh  air 
an  òrduchadh  fo  làimh  Chriosd.  Am  bheil  thus7  ag 
amharc  air  gach  obair,  dleasanas,  no  gnìomh  a  nì  thu- 
fèin,  mar  nithe  nach  'eil  comasach  ann  an  tomhas  air- 
bith  air  gairm  an  lagh'  a  rìarachadh  agus  a  mhallachd 
a  thoirt  air  falbh,  no  mar  nithe  anns  nach  'eil  fìreantachd 
laghail  air-bith?  Am  bheil  thu  toilichte  teàrnadh 
d'anam'  earbsa  ris  an  t-saorsa  mhòir  a  choisinn  Criosd  ? 
Am  bheil  thu  mar-an-cè'udna  toilichte  Criosd  a  ghabb- 
ail  mar  do  Thighearn  agus  do  Rìgh,  a  chum  a  bhi  air 
do  rìaghladh  agus  air  do  threòrachadh  le  lagh  agus  le 
spiorad  Chriosd  ?  Am  bheil  thu  toileach  agus  ullamh  gu 
ùmhlachd  a  thoirt  do  àithn  Chriosd,  eadhon  an  uair  a 
chuireas  è  na  dleasanais  a's  truime  agus  a's  cruaidhe 
mu  do  choinnimh,  seadh,  na  dleasanais  a's  mì-thaitniche 
do  chàil  na  feòla  ?  Am  bi  doilgheas  ort,  am  brònach 
leat,  ma  thuiteas  dhuit  do  rùn  suidhichte  mu  aon  de  na 
nithibh  sin  a  bhriseadh  uair  air-bith,  agus  an  aoibhneas 
mòr  dhuit  an  coimhead  gu  ceart,  agus  fìor  ùmhlachd  a 
thoirt  do  Chriosd?  An  neach  thu  nach  trèigeadh  do 
Thighearn  agus  do  Mhaighstear  airson  an  t-saoghail 
uile  ?  Ma's  fìor  Chriosduidh  thu,  bheir  do  chridhe 
freagradh  glan  do  na  ceistibh  sin  uile.  Ach  ma's 
cealgadair  thu,  cha  taitinn  ìad  idir  ri  do  chridhe  truagh. 
Faodaidh  tu  "  Mo  Thighearn"  'us  "  mo  Shlànuighear"  a 
ghairm  do  Chriosd,  ach  cha  n-fhaca  tu  riamh  gu'm 
bheil  thu  càillte  gun  Chriosd,  cha  d'ìarr  thu  è  agus  cha 
d'earb  thu  às  mar  do  Shlànuighear,  a'  creidsinn  nach 
urrainn  thu  idir  a  bhi  air  do  theàrnadh  ach  trìd-san 
amhàin.  No  cha  d'aontaich  thu  leis  gu  toileach,  a' 
tabhairt  suas  d'  anam'  agus  do  bheatha  dhà  gu  bhi  gu 
bràth  air  an  ceànnsachadh  agus  air  an  riaghladh  leis  : 
ni  mò  'ghabh  thu  focal  agus  lagh  Chriosd,  a  chum  do 
smuaintean  agus  do  ghnìomhran  a  riaghladh  arèir  a 
thoile.  Faodaidh  gu'm  bu  mhaith  leat  a  bhi  air  do 
theàrnadh  o  ifrinn  le  Criosd,  'nuair  a  ghlacas  am  bàs 
thu,  ach  an  drast  cha  n-àill  leat  ùmhlachd  a  thabhairt 
dà,  no  e-fèin  aideachadh  idir  mar  do  Thighearn,  ach 


J  62  Uionnus  a  an-aithnicheas  smn 

amhàin  cho  fada  's  a  fhreagras  sin  do  d'  thaitneas  agus 
do  d'  bhuannachd  shaoghalta.  Agus  na'n  ceadaicheadh 
è  sin  dhuit,  b'fheàrr  leat  a  bhi  beò  gu  bràth  arèir  an 
t-saoghail  agus  arèir  na  feòla,  na  idir  arèir  an  fhocail 
agus  an  spioraid.  Faodaidh  tu,  air  uairibh,  a  dhol  cèum 
no  dhà  le  Criosd,  ach  tha  rùn  'us  mìann  cumanta  do 
cridhe  suidhichte  air  nithibh  aimsireil — cuspairean  a7s 
ànnsa  leat  na  Criosd.  Agus  air  an  aobhar  sin,  cha  n- 
fhìor  Chriosduidh  thu.  Cha  n-'eil  thu  fathast  a1  fìor. 
chreidsinn  ann  an  Criosd.  Ged  tha  thu  'g  a  aideachadh 
le  do  bhriathraibh, '  tha  thu  ann  an  oibribh 'g  a  àicheadh, 
air  dhuit  a  bhi  gràineil,  agus  eas-ùmhal,  agus  a  thaobh 
gach  deadh  oibre  às  èugmhais  tuigse.'  Tit.  1.  16.  Is 
è  sin  anis  cor  na  muinntir  a  dhùinear  amach  o  fhois 
nan  naomh. 

Thoir  fainear,  is  è  aonta  do  chridhe,  no  do  thoil  a 
thathas  ag  ìarraidh  a  rànnsachadh  gu  h-àraid.  Cha 
n-'eilear  a'  faighneachd  dhìot  an  so,  am  bheil  dearbh- 
bheachd  agad  air  teàrnadh,  no  an  urrainn  thu  'chreidsinn 
gu'm  bheii  do  pheacaidhean  air  am  maitheadh,  agus 
gu'm  bheil  thu  ionmhuinn  le  Dia  agus  le  Criosd  ?  Cha 
phàirtean  na  nithe  sin  idir  de  chreidimh  fìreanachaidh, 
ach  toraidhean  maiseach  a'  chreidimh  sin.  Iadsan  a 
gheibh  na  nithe  sin,  bithidh  ìad  air  an  deanamh  sòlasach 
leo,  ach  theagamh  nach  f  haigh  thus'  ìad  gu  bràth  anns 
a'  bheatha  so,  agus  gidheadh  faodaidh  gur  oighre  fìor 
thu  air  an  f  hois  so.  Na  abair  idir  matà,  "  Cha  n-ur- 
rainn  mis'  a  chreidsinn  gu'm  bheil  mo  pheacaidhean  air 
am  maitheadh,  no  gu'm  bheil  mì  taitneach  do  Dhia, 
's  an  lorg  sin  cha  n-fhìor  chreidmheach  mì."  Na  tilg 
thu-fèin  idir  anns  a'  mhearachd  sin.  Is  ì  so  a'  cheist, — 
Am  bheil  thusa  gu  toileach  a'  gabhail  ri  Criosd,  a  chum 
gu'm  bi  d'  uile  pheacaidhean  air  am  maitheadh  dhuit, 
gu'm  bi  thu  air  do  dheanamh  rèidh  ri  Dia,  tre  Chriosd, 
agus  mar  sin  air  do  theàrnadh  ?  Am  bheil  thu  làn  toil- 
each  Criosd  a  ghabhail,  agus  anis  'g  a  ghabhail  mar  do 
Thighearn,  a  cheannaich  thu,  agus  a  bheir  do  nèamh 
thu  'n  a  rathad  fèin?  Sin  anis  creidimh  fìreanachaidh 
agus  creidimh  tekrnaidh,  agus  an  comharradh  leis  am 
fèum  thusa  thu-fèin  a  dhearbhadh.  Ach  thoir  fainear 
fathast,  fèumaidh  an  t-aontachadh  so  uile  a  bhi  fìor, 

toileach,  deònach,  slàn ;  cha  n-ànn  cealgach,  feallsa, 
faoin  ann  an  tomhas  air-bith.  Cha  n-f  haodar  a  ràdh,  mar 
thuirt  am  mac  cealgach,  "  Thèid  mì,  a  Mhaighstir." 
Agus  an  dèigh  sin,  cha  deachaidh  è.  Ma  tha  do 
chridhe  na's  suidhichte  air  ni,  no  neach  eile,  na  tha  è 
air  Criosd,  cha  dheisciobul  dà  thu,  cha  n-ànn  de  shluagh 
Chriosd  thu.  Is  cìnnteach  mise  gu'm  faighear  an  dà 
chomharradh  sin  aig  gach  f  ìor  Chriosduidh,  agus  nach 
f  haighear  \ad  aig  neach  air-bith  ach  fìor  Chriosduidh. 
0  matà,  gu'n  deanadh  an  Tighearn  thus'  aomadh  anis 
gu  thu-fèin  a  làn-dhearbhadh,  chum  nach  criothnaich 
d'  anam  le  uamhas,  'nuair  a  dhearbhar  thu  le  Breitheamh 
an  domhain  uile,  ach  gu'n  dean  sùil  ri  teachd  bàis  agus 
breitheanais  do  spiorad a  bheothachadh,  agus  do  lìonadh 
le  aoibhneas ! 

Agus  anis,  a  Chriosduidh,  leis  an  àill  sòlas  agus  sonns 
'f  haotuinn  nach  meall  ort  agus  nach  trèig  thu  gu  bràth, 
is  è  gnothach  àraid  do  bheatha,  saothair  mhòr  a  dhean- 
amh  chum  fàs  ann  an  gràs,  cumhachd  Chriosd  a 
mheudachadh  agus  krdachadh  'n  a  d'  anam,  agus  cumh- 
achd  na  feòla  a  lagachadh  agus  a  chlaoidh.  Na  leig 
dhuit-fèin  a  bhi  air  do  mhealladh  le  smuaineachadh  gu'n 
d'rinn  Criosd  na  h-uile  nithe  air  do  shon,  gun  ni  sam- 
bith  fhàgail  agad-fein  ri  dheanamh.  Agad-sa  tha  ri 
buaidh  a  thoirt  air  an  diabhul,  air  an  t-saoghal  agus  air 
an  fheòil,  agus  a  chum  sin  a  dheanamh,  fèumaidh  tu 
caithris  a  dheanamh  agus  seasamh  fo  d'  armachd  an 
còmhnuidh,  a'  sìor-chogadh  gu  foighidneach,  trèun,  gus 
am  faigh  thu  crùn  na  beatha.  Is  ann  le  caithe-beatha 
mar  sin  a's  feàrr  agus  a's  luaithe  a  ruigear  air  dearbh- 
bheachd  air  ar  slàint  shìorruidh.  Sibhse  'tha  air  bhur 
baisteadh,  agus  sibhse,  a  phàrantan,  a  thainig  astigh  fo 
bhòid  a'  bhaistidh  do  Dhia,  ciamar  a  choimhlionas  sibh 
bhur  gealladh  do  Dhia,  agus  ciamar  a  sheasas  sibh  'n  a 
làthair  le  sòlas,  an  dèigh  uair  bhur  bàis,  agus  air  là  mòr 
a'  bhreitheanais,  mur  faighear  sibh  an  diugh  gu  fritheil- 
teach,  riaghailteach  a'  feitheamh  air  na  meadhonaibh 
naomh  sin  a  dh'òrduich  Dia  chum  bhur  sonas  sìorruidh 
a  chur  air  aghaidh  ?  Ge-b'-e  neach  nach  'eil  gu  seas- 
mhach,  d\chiollach  ri  saothair  airson  anama  fèin,  air 
gach  là  sàbaid  'us  seachduin,  cha  Chriosduidh  idir  è. 

Cha  n-'eil  'n  a  chreidimh,  ma  tha  creidimh  idir  aige,  ach 
sgleò.  Cha  n-ann  idir  do  gach  neach  a  chreideas  gu 
dTomhanach,  dàna,  ach  "  do  'n  tì  a  bhuadhaicheas  a 
bheir  Criosd  r'  a  itheadh  do'n  mhana  fholuichte,  agus 
bheir  e  dhà  clach  gheal,  agus  air  a'  chloich  ainm  nuadh 
sgrìobhta,  nach  aithne  do  neach  air-bith  ach  do'n  tì  a 
gheibh  ì ;  ithidh  e  do  chraoibh  na  beatha,  a  tha  ann  am 
meadhon  pàrrais  Dhè,  agus  cha  chiùrrar  leis  an  dara  bàs 
e.  Aidichidh  Criosd  ainm-san  am  fianuis  'Athar,  agus 
am  fìanuis  aingle-san,  agus  nì  se  e  'n  a  phost  ann  an 
teampull  Dhe*,  agus  cha  tèìà.  e  ni  's  mò  amach  às,  agus 
sgrìobhaidh  e  ainm  a  Dhe  air,  agus  ainm  caithreach  a 
Dhè,  a's  ì  Terusalem  nuadh,  a  thig  a  nuas  o  nèamh  o  a 
Dhia  ;  agus  sgriobhaidh  e  ainm  nuadh  fèin  air.  Seadh. 
"  bheir  e  comas  dhà  suidhe  maille  ris  air  a  rìgh-chaithir, 
amhuil  f  òs  a  bhuadhaìch  e-fèin,  agus  a  shuidh  e  maille 
ri  'Athair  air  a  rìgh-chaithir-san.  An  Ù  aig  am  bheil 
cluas,  èisdeadh  e  ciod  a  ta  an  Spiorad  ag  ràdh  ris  na 
h-eaglaisibh."    Taisb.  2.  7,  11,  17  :  agus  Caib.  3. 


Caibdeil  IX. 

'/S  è  Dleasanas  Sluaigh  Dhè  muinntir  eile  'mhisneachadh 
gus  an  Fhois  so  ìarraidh. 

Am  bheil  duais  cho  ghiòrmhor  ri  Fois  nan  Naomh 
air  a  cur  romhainn  le  Dia,  agus  an  d'rinn  è  sinne 
comasach  air  sonas  cho  do-mheasraichte  'f  haotuinn  ? 
Carson,  matà,  nach  'eil  clann  na  rìoghachd  so  a'  saoth- 
rachadh  na's  mò,  chum  muinntir  eile  'thoirt  a  dh-ionn- 
suidh  na  foise  so  ?  carson  nach  'eil  sinn  'g  an  cuideachadh 
na's  mò,  chum  an  treòrachadh  gu  sonas  cho  mòr  a 
mhealtuinn  ?  Mo  chreach  !  nach  beag  sùim  a  gheibhear 
a'  chuid  a's  mò  dhinn  a'  gabhail  do  anamaibh  bochda 
mu-n-cuairt  duinn  !  Tha  sinne  'faicinn  glòir'  na  rìogh- 
achd,  ach  cha  n-'eil  ìadsan :  tha  sinne  'faicinn  truaighe 
na  muinntir  a  tha  mach  àisde,  ach  cha  n-'eil  ìadsan  , 
tha   sinne  'g  am  faicinn  a'  dol  fad  air  seachran  o'n 

t-sligh,  agus  tha  fios  againn  mur  pillear  air  an  ais  ìad, 
nach  tig  ìad  a  dh-ionnsuidh  na  slighe  gu  bràth,  oir  cha 
n-aithne  dhoibh-fè'in  an  t-sligh  gu  fois.  Nach  tigeadh 
dhuinn-ne,  matà,  am  mearachd  's  an  cunnart  'f  heuch- 
ainn  doibh  gu  cùramach,  agus  oidhirp  a  thoirt,  leis 
gach  cuideachadh  ann  ar  comas,  air  an  cur  anns  an 
t-sligh  mhaith,  chum  gu'm  mair  ìad  beò  ?  Och,  is  tearc 
a  gheibhear  Criosduidhean  a  tha  tric  a'  saothrachadh, 
arèir  an  uile  chomais,  a  chum  anamanan  a  shabhaladh  ! 
Neor-thàing  dhuinn-ne,  mur  bi  nèamh  falamh,  agus  mur 
caillear  anamanan  ar  bràithrean.  A'  faicinn,  matà,  cho 
àrd-fheumail  's  a  tha  'n  dleasanas  so,  chum  glòir  Dhè. 
agus  sonas  dhaoine  peacach  a  chur  air  aghaidh,  mìnich- 
idh  mì — Ciamar  is  còir  a  dheanamh, — Carson  a  tha  è 
air  a  dhearmad  cho  mòr ; — agus  an  dèigh  sin,  bheir  mì 
beagan  carailean  a  chum  sluagh  aomadh  gus  a  dheanamh. 

I.  Is  è  dleasanas  gach  Criosduidh  a  bhi  gu  tric  a' 
cuideachadh  's  a'  misneachadh  muinntir  eile  chum  an 
toirt  gus  an  còir  air  fois  nan  naomh  aithneachadh,  ach 
cha  n-'eilear  idir  a'  cìallachadh  le  sin  gur  còir  do  gach 
Criosduidh  a  bhi  'n  a  shearmonaiche  follaiseach,  no 
'dhol  aon  che'um  thairis  air  crìochaibh  na  gairme  sòn- 
ruichte  a  ta  aige,  no  taobh-spiorad  (party  spirit)  àrach, 
no  aon  fhocal  a  ràdh  an  aghaidh  mearachdan  dhaoine 
air  an  cùlaobh,  gun  labhairt  idir  riu-fè'in  anns  an  aoduinn. 
Cha  n-.è  sin  idir  nàdur  an  dleasanais  so.  Is  è  nàdur 
àraid  an  dleasanais  so — Truas  ri  anamaibh  truagh  ar 
co-chrèutairean, — Gach  fàth-chothrom  a  ghlacadh  a 
chum  an  teagasg  ann  an  sligh  na  slàinte, — Am  buann- 
achd  a  chur  air  aghaidh  le  meadhonaibh  follaiseach 
nan  gràs. 

Bitheadh,  matà,  truas  ann  ar  cridhe  ri  anamaibh 
truagh  ar  co-chrèutairean.  Bitheamaid  iochdmhor 
riutha,  agus  ìarramaid  gu  beò-dhùrachdach  an  aiseag 
gu  slàinte.  Ma  bhitheas  fadachd  dhùrachdach  òirnn 
airson  an  ìompachaidh,  agus  ma  bhitheas  ar  cridheach- 
an  e'udmhor  gu  maìth  a  dheanamh  dhoibh,  tòisichidh 
sinn  air  an  obair,  agus  beannaichidh  Dia  ar  saothair. 

Fèumaidh  sinn  gach  f  àth-chothrom  ann  ar  comas  a 
ghabhail,  a  chum  a  theagasg  dhoibh  cionnus  a  dh-f  haodas 
\ad  ruigheachd  air  teàrnadh.     'Nuair  a  choinnicheas  tu 

neach  aineolach  dean  saothair  a  chum  a  thoirt  air  a 
thuigsinn  ciod  è  àrd  shonas  an  duine.  Ciamar  a  chàili 
è  am  f  ìor  shonas  a  bha  aige  air  tùs.  Ciamar  a  bhris  è 
an  cùmhnant  a  rinn  Dia  ris.  Ciod  am  peanas  a  tha  è 
nis  a'  toilltinn  an  lorg  a1  bhrisidh  sin,  agus  meud  na 
truaighe  sin  a  thug  è  air-fèin  le  tuiteam  air  falbh  o  Dhia. 
Teagaisg  dhà  a  mhòr  f  hèum  air  Fear-saoraidh  ;  tròcair 
mhòr  Chriosd  ann  an  teachd  a  shaoradh  dhaoine  ;  mar 
phàidh  è  am  peanas  a  thoill  ìad  ;  ciod  è  brìgh  a'  co- 
cheangail  nuaidh  ;  ciamar  tha  daoine  air  an  toirt  a 
dh-ionnsuidh  Chriosd  ;  na  sochairean  agus  an  saoibhreas 
a  tha  aig  na  creidmhich  ann  an  Criosd.  Mur  dean  na 
nithe  sin  drùigheadh  air  an  aineolach,  feucli  dhà  òir- 
dhearcas  na  glòire  sin  a  tha  e-fèin  a'  dearmad.  Feuch 
dhà  uamhas  agus  teànntachd  na  dòruinn  sìorruidh  a  tha 
aig  a'  mhuinntir  mhallaichte ;  gur  ceart  peanas  na 
h-ifrinn  a  dheanamh  air  gach  h-uile  shluagh  a  tha  nis  a' 
rag-dhiùltadh  gràis :  feuch  dhà  cho  cìnnteach  's  cho 
fagus  's  a  tha  uamhas  a1  bhàis  agus  a1  bhreitheanais  ; 
dìomhanas  nan  uile  nithe  air  thalamh  ;  àrd  luachmhor- 
achd  Chriosd  ;  olcas  a1  pheacaidh ;  fèum  gach  duine  air 
ath-ghineamhuinn,  air  creidimh,  air  naomhachd  agus 
air  fìor  nàdur  nan  nithe  sin  a  làn-thuigsinn.  Ach  ma 
gheibh  thu  do  cho-chrèutair  air  a  mhealladh  le  dòchas 
feallsa,  aslaich  air  a  staid  a  rànnsachadh,  agus  dearbh 
dhà  a  mhòr  fhèum  air  sin  a  dheanamh  ;  cuidich  è,  agus 
na  dealaich  idir  ris,  gus  an  dearbh  thu  air,  càit  am  bheil 
a  dhochann  agus  a  leigheas.  Feuch  dhà  cia  dìomhain, 
millteach  an  obair  a  bhi  Vur  a  dhleasanais  an  àit 
Chriosd,  agus  mar  sin  ag  ìarraidh  e-fèin  ?f  hìreanachadh 
tre  oibribh  luideagach  an  duine.  Ach  air  a  h-uile  cor, 
treòraich  è  gu  gnàthachadh  nan  uile  mheadhon, — lèugh- 
adh  agus  eisdeachd  an  f  hocail ;  gairm  air  Dia  ann  an 
ùrnuigh ;  conaltradh  ri  pobull  Dhia ;  seachnadh  a1 
pheacaidh;  seachnadh  gach  cuideachd  'us  cèum  a 
bhrosnaicheas  gu  peacadh,  gu  h-àraid  droch  còmpan- 
aich.  Comhairlich  na  nithe  sin  dhà,  agus  maille  riutha 
sin,  comhairlich  dhà  a  bhi  gu  tric  a7  feitheamh  gu 
foighidneach  air  Dia  ann  an  gnàthachadh  nam  meadhon, 
ag  ìnnseadh  dhà  gur  ann  amhàin  tre  na  meadhonaibh,  a 
gheibhear  eòlas  air  Dia  8gus  fagus  dà. 

Ach  o'n  is  obair  f  ìor  luachmhor  ì  so,  fèumar  mòr  aire 
'thoirt  do'n  rìin  cridhe  leis  an  deanar  ì.  Air  an  aobhar 
sin.  bi  air  do  stiùradh  g1  a  h-ionnsuidh  leis  na  riagh- 
ailtibh  so : — Tòisich  air  an  obair  le  deadh  rùn.  Iarr 
glòir  Dhia  a  chur  air  aghaìdh  ann  an  teàrnadh  do  cho- 
chrèutair.  Dean  an  obair,  cha  n-ànn  a  chum  ainm  mòr 
'us  meas  'f  haotuinn,  no  idir  a  chum  muinntir  a  chur  fo 
chomain  dhuit,  no  chum  an  aomadh  leat  gu  pàirtidh 
sam-bith  a  leantuinn,  ach  ann  am  fìor  ùmhlachd  do 
Chriosd,  agus  arèir  eisempleir  Chriosd,  gu  tìorail  a' 
gràdhachadh  anamanan  dhaoine.  Na  biodh  d'  obair 
idir  cosmhuil  ri  obair  na  muinntir  sin  a  cheartaicheas 
gu  cùramach  an  clànn  's  an  seirbhisich  'nuair  a  thuiteas 
ìad  ann  am  mearachd  a  chuireas  càll,  no  droch-gean 
orra,  ach  nach  d'ìarr  riamh  an  anamanan  a  threòrach- 
adh  gu  sligh  na  slàinte,  mar  tha  sin  air  'òrduchadh  le 
Dia. 

Dean  an  obair  gu  grad.  Ma's  maith  leat  do  cho- 
chrèutair  pilleadh  gu  sonas  gun  dàil,  na  cuir-sa  dàil  ann 
an  ìarraidh  air  pilleadh.  Am  feadh  a  gheibhear  thus' 
a'  rùnachadh,  no  'smuaineachadh  a  theagasg  's  a  chuid- 
eachadh,  gun  tòiseachadh  air  an  obair,  tha  esan  a'  dol 
na's  doimhne  ann  an  clàbar  a'  pheacaidh ;  fearg  a' 
càrnadh  suas  'n  a  aghaidh  ;  am  peacadh  a'  freumhachadh 
ànn  na's  mò ;  a  chleachdadh  a'  greimeachadh  air ;  a 
bhuaireadh  a'  dol  a  mòid  :  a  choguis  a'  seargadh ;  r 
chridhe  'cruadhachadh ;  an  diabhul  'g  a  riaghladl: 
Criosd  air  a  dhùineadh  amach  leis ;  an  Spiorad  air  ct 
dhiùltadh ,  eas-onoir  air  a  cur  air  Dia  gach  là ;  lagh 
Dhè  air  a  bhriseadh  ;  Dia  gun  seirbhis  o'n  neach  so  'bu 
chòir  a  bhi  deanamh  seirbhis  dhà ;  ùin  a'  ruith  gu 
dlùth  ;  bàs  'us  breitheanas  aig  an  dorus,  agus  dè  ma 
bhàsaicheas  è,  agus  ma  thuiteas  è  ann  an  ifi^inn  am 
feadh  a  tha  thus'  a'  cur  romhad  tòiseachadh  air  a 
chumail  ^s !  'Nuair  a  bhitheas  corp  do  cho-chrèutair 
tìnn,  cha  n-abair  thu  ris  "  Bi  falbh  'us  thig  arist,  am 
màireach  bheir  mì  leigheas  dhuit,  agus  è  agad  anis  aig  do 
làimh.  Ciamar  a  thig  dhuit,  matà,  dàil  a  chur  ann  an 
leigheas,  no  cuideachadh  a  thoirt  dà  airson  'anama  ? 
Cha  n-fheàrr  na  mortair,  an  lèigh  sin  a  chuireas  dàil 
ann  an  ìoc-shlaint,  no  comhairle  sam-bith  a  thoirt  do 

neach  thìnn  gus  am  bàsaich  è,  no  gus  an  tèid  è  thar 
leigheas.  Uainn  leisgeulan  'us  nithe  beaga,  matà,  agus 
"  Earailichibh  a  ch&le  gach  aon  là,  am  feadh  a  ghoir- 
ear  An  là  'n  diugh  dheth  ;  air  eagal  gu'n  cruaidhichear 
neach  air  bith  agaibh  tre  mhealltaireachd  a'  pheacaidh." 
Eabk.  3.  13. 

Bitheadh  d'earail  ann  an  iochd  agus  ann  an  gràdh. 
Cha  n-ànn  le  fala-dhà,  fanaid,  trod,  no  càineadh,  a 
cheartaichear  daoine,  no  idir  a  dh-ìompaichear  ìad  gu 
Dia.  Ruig  am  peacach  le  deòir  ann  do  shùilibh,  a' 
feuchainn  dà  gu'm  bheil  thu  'creidsinn  gu'm  bheil  è 
truagh,  agus  gu'm  bheil  gun  teagamh  truas  agad  ris. 
Bitheadh  do  chomhairle  dhà,  dùrachdach,  iriosal.  Tuig- 
eadh  è  gur  è  dùrachd  do  chridhe  maith  a  dheanamh 
dhà,  nach  'eil  crìoch  sam-bith  eile  agad  ann  an  labhairt 
ris,  ach  a  shonas  sìorruidh  a  chur  air  aghaidh,  agus  gur 
è  dfhios  air  a  chunnart  agus  gràdh  d'a  anam  a 
dh'èignich  thu  gu  labhairt  ris.  Seadh,  gu'm  bheil 
"fios  agad  air  uamhas  an  Tighearna,"  agus  eagal  ort 
gu'm  faodadh  esan  a  bhi  air  a  dhìteadh  fo'n  "  uamhas" 
sin  gu  dòruinn  shìorruidh. 

Abair  ris  a'  pheacach,  "  Mo  charaid,  cha  n-'eil  mis' 
ag  ìarraidh  buannachd  air-bith  dhomh-fein.  Ged  bu 
toilichte  leat  an  dràst  mise  do  bhreugadh,  agus  d'f  hàg- 
ail  mar  tha  thu,  no  leigeil  dhuit  a  bhi  beò  gun  Chriosd, 
gidheadh  cha  cheadaich  mo  ghràdh  do  d'  anam  dhomh 
a  bhi  tosdach,  agus  mì  'g  ad'  fhaicinn-sa  nis  a'  dol  bàs. 
Cha  n-'eil  mì  idir  ag  ìarraidh  ni  sam-bith  uait,  ach  do 
thoirt  gu  sonas  a  ghabhail.  Ma  thig  thus'  a  dh-ionn- 
suidh  Chriosd,  is  ànn  dhuit-fe'in  a  bhitheas  a'  bhuannachd 
agus  an  sòlas  sin  uile."  Na'n  labhramaid  air  an  dòigh 
so  ris  gach  crèutair  aineolach,  no  nàbuidh  aingidh,  cha 
b'f  hada  gus  am  faiceamaid  toradh  beannaichte  an  dèigh 
ar  saothair ! 

Dean  an  obair  gu  soilleir,  sìmplidh,  dìleas.  Na  dean 
idir  peacadh  an  aineolaich  na's  lugha  na  tha  è.  Labhair 
ris  an  aghaidh  an  dòchais  f  heallsa.  Ma  gheibh  thu  è 
gun  solus  idir  'n  a  anam,  ni  a  tha  anabarrach  cunnartach, 
abair  ris  gu  soilleir,  dìreach,  "  Mo  nàbuidh,  tha  eagal 
òrm  nach  d'ath-nuadhaich  Dia  do  chridhe  fathast ;  tha 
eagal  òrm  nach  'eil  thu  fathast  air  do  thoirt  o  chumh- 

achd  Shàtain  a  dh-ionnsuidh  Dhè.  Tha  eagal  òrm  nach 
do  ròghnaich  thu  Criosd  os-ceànn  gach  cuspair  eile, 
agus  nach  do  ghabh  thu  ris  gu  toileach  mar  d'àrd 
Thighearn.  Na'n  gabhadh  tu  ri  Criosd,  is  cìnnteach  nach 
bu  dàna  dhuit  ùmhlachd  a  dhiultadh  dhà,  no  dearmad 
a  dheanamh  cho  tric  air  aoradh  Dhia  ann  do  thigh  fèin, 
agus  gu  follaiseach  anns  an  tigh-aoraidh  air  an  t-sàbaid. 
Ma  ghabh  thu  ri  Criosd,  ciamar  a  tha  do  chridhe  'us  do 
mhìann  gu  lèir  a'  dol  leis  an  t-saoghal,  gun  f  hocal  idir 
agad  ach  air  nithibh  aimsireil  nach  fhad  a  mhaireas 
dhuit  ?  Na'n  do  ghabh  thu  ri  Criosd,  no  na'n  robh  thu 
'  ann  an  Criosd,  bu  chre'utair  nuadh  thu ;  rachadh  na 
seànn  nithe  seach,  agus  bhitheadh  na  h-uile  nithe 
nuadh.'  Bhitheadh  agad  smuaintean  nuadh,  labhairt 
nuadh,  cuideachd  nuadh,  oidhirpean  nuadh,  caithe- 
beatha  nuadh,  agus  còmhradh  nuadh.  Bi  cìnnteach 
mur  faighear  na  nithe  sin  agad,  nach  urrainn  thu  idir  a 
bhi  air  do  theàrnadh.  Theagamh  nach  è  sin  do  bharail 
fem.  Ach  ciod-air-bith  do  bharail  'us  do  dhòchas,  chì 
thu  gu'm  bi  thu  air  do  mhealladh  leò,  agus  gu'm  bàsaich 
ìad  uile  maille  riut."  Air  an  dòigh  so,  fè'umaidh  tu 
labhairt  gu  dìleas  ri  daoine,  ma  tha  rùn  ort  maith  a 
dheanamh  dhoibh.  Cha  n-ionann  leigheas  aw  anama 
agus  leigheas  a'  chuirp.  Ann  an  leigheas  a'  chuirp  cha 
n-fhaodar  gu  tric  a  chunnart  ìnnseadh  do'n  neach  thìnn, 
air  eagal  gu'm  millear  èifeachd  an  leigheis.  Ach  ann 
an  leigheas  an  anama  fèumar  a  chunnart  uile  agus  a 
thruaighe  ìnnseadh  gu  soilleir  do'n  pheacach,  agus 
fèumaidh  e-fèin  an  leigheas  a  chleachdadh  dha-fèin. 
Mur  bi  fios  aige  air  a  thruaighe  fèin,  cha  dean  è  caoidh 
air  a  son  gu  bràth,  agus  cha  n-fhaic  è  idir  a  mhòr 
f hèum  air  Slànuighear. 

Dean  an  obair  gu  beò-dhùrachdach,  èudmhor,  èif- 
eachdach.  Saothraich  a  chum  peacaich  a  thoirt  gu 
thuigsinn  nach  nithe  beaga  nèamh  agus  ifrinn  idir,  nach 
leòr  idir  labhairt,  no  smuaineachadh  ùmpa  gu  cabhagach, 
mi-chùramach  an  dràst  's  arìst.  "  Is  cìnnteach,  a  pheac- 
aich,  nach  f  hada  gus  am  bi  thusa  ann  an  aoibhneas,  no 
ann  an  dòruinn  shìorruidh ;  agus  nach  diùsg  sin  thu  ? 
Nach  beag  an  àireamh  a  tha  air  sligh  na  beatha  ?  nach 
mòr  an  àireamh  a  ta  air  sligh  a1  bhàis  ?   Nach  doirbh  a 

hol  ^s?   nach  soirbh  dhuit  a  bhi  air  do  mhealladh  ? 

gus  thusa   fathast   leisg,   lùnndach,  dìomhanach  gun 

ìùram,  gun  saothair?    Ciod  a  tha  thu  'cìallachadh  ? 

\  n  saoghal  a'  teicheadh  uait :  gach  taitneas,  gach 
>noir  'us  buannachd  a1  seargadh  às,  agus  'g  ad'  fhàgail ; 
ìorruidheachd  dlùth  dhuit ;  Dia  cothromach  'us  èud- 
nhor  ;  a  bhagairtean  cìnnteach.  Bithidh  an  là  mòr 
inmhasach.  Uin  a1  ruith  'n  a  deànn.  Do  bheatha 
ieo-chìnnteach.     Thusa  fad  air   dheireadh.     Do  chor 

unnartach.  Ma  gheibh  thu  bàs  am  màireach,  nach 
nì-ullamh  thu !  Cia  mòr  an  t-uamhas  leis  an  dealaich 
^anam  ri  do  chorp !  Agus  nach  dean  thusa  cabhag 
mis?  Cuimhnich,  tha  Dia  rè  na  h-ùine  so  uile  a1  feith- 
pamh  riut.  Foighidin  Dhia  nis  a1  gìùlain  leat !  Fad 
Phulangas  Dhia  nis  a1  giùlain  leat !  Tròcair  a1  guidhe 
ort !  Fuil  agus  toilltinneas  Chriosd  ?g  an  tairgse  dhuit  ì 
An  Spiorad  a1  strì  riut !  Do  choguis  fèin  a1  dìteadh ! 
v<àtan  ag  ìarraidh  do  ghlacadh  !  Anis, — anis — anis 
d'àm,  no  cha  n-f  haigh  thu  àm  gu  bràth.  An  fheàrr  leat 
a  bhi  gu  bràth  a1  losgadh  ann  an  ifrinn  na  aithreachas 
a  dheanamh  air  thalamh  ?  An  f  heàrr  leat  diabhulan  a 
bhi  ^n  am  pìanadairean  dhuit  na  Criosd  a  bhi  ^n  a  Uachd- 
aran  ort  ?  An  f  heàrr  leat  cùl  a  chur  ri  Dia  agus  glòir, 
na  cùl  a  chur  ris  a1  pheacadh  ?  O  !  mo  charaid,  ciod  a 
tha  thu-fèin  ag  ràdh  ris  na  nithibh  sìn  ?  Einn  Dia 
duine  dhiot.  Thug  Dia  rèusan  dhuit.  0  !  na  tilg  uait 
è  matà,  ^nuair  is  còir  dhuit  a  ghnàthachadh  gu  ceart.1' 
Och  !  Och  !  cha  dean  focail  mhaol,  mhall,  bhlìan,  throm 
am  peacach  cruaidh-chridheach  a  thaiseachadh.  Cha 
dean  fala-dhà,  miodal,  no  magadh,  no  earail  leth- 
dhùrachdach  an  cridhe  marbh  a  dhùsgadh.  Cha 
ghlaodh  fuar,  fànn,  no  òraid  air  nàdur  ?us  cunnart  teine 
a  bheirear  ^nuair  a  bhitheas  tigh  a1  losgadh,  ach  ruith- 
ear  ^us  èighear  gu  h-àrd,  Teine  !  teine  !  Air  uairibh,  is 
beag  maith  a  ni  è,  gu  tric  is  mò  an  c&ll  na  7m  maith,  a 
pheacaidhean  uamhasach  innseadh  do  dhuine  gu  mìn, 
fuar,  socrach,  mar  a  labhair  Eli  ris  na  mic  olc  aige-fèin, 
no  mar  a  chronaich  Iehosophat  Ahab,  ag  ràdh  "  Na  ab- 
radh  an  rìgh  mar  sin.11  Thatar  a1  sgrios  dhaoine  le 
sgàth  mì-thlachd  a  chur  orra,  ann  an  labhairt  riutha  gu 
dileas,  an  aghaidh  a1  pheacaidh  a  ta  ànnta 

Ach  air  eagal  gu'n  abair  thu  ro  bheag,  no  ro  mhòr. 
na's  mò,  no  na's  lugha  na  bu  chòir  dhuit  a  ràdh  ris  a' 
pheacach  mhi-chùramach,  is  ì  mo  chomliairle  dhuit 
labhairt  ris  le  gliocas  agus  cìall.  Ròghnaich  an  t-àm 
a's  freagarraiche.  Na  labhair  ri  daoine  air  a'  chùis  so, 
'nuair  a  bhitheas  fearg,  no  "  paisean"  orra,  no  air  dòigh 
a  bheir  masladh  do  dhuine  sam-bith.  Is  ann  an  uair  a 
bhitheas  an  talamh  bog,  a  thèid  an  crànn  astigh  ànn. 
Labhair  ri  duine  'nuair  a  bhitheas  è  fo  àmhghar,  no  fo 
dhrùigheadh  an  dèigh  searmoin  e'isdeachd.  Mar 
Chriosduidhean  fìrinneach,  is  còir  dhuinn,  cha  n-è 
mhàin  maith  a  dheanarnh  air  gach  àm  air  an  gairmear 
sinn,  ach  gach  f  àth-chothrom  a  ghlacadh  a  chum  maith 
a  dheanamh.  Labhair  arèir  gnè  agus  mèinn  an  duine 
Cleachd  argumaid  'us  rèuson  na's  mò  na  comhairle  ann 
an  labhairt  ri  duine  tùrail,  gèur-chuiseach.  Cleachd 
araon  argumaid  agus  comhairle  ri  neach  aineolach.  Is 
còir  aignidhean  neach,  aig  am  bheil  faireachadh  air  a 
chor,  a  bhlàthachadh.  Is  còir  an  duine  rag-chrosd  a 
chronachadh  gu  gèur.  Labhair  gu  tìorail,  blàth  ris 
gach  lag-chridheach.  Freagraidh  focail  shìmplidh, 
dhùrachdach  a'  ghràidh  do  na  h-uile,  ach  is  gann  a 
dh-f  huiligeas  cuid  focail  atmhor  an  uamhais.  Gnàth- 
aich  briathran  glàn,  fìor  f  hreagarrach  :  oir  gràinichidh 
càinnt  mhì-thlachdmhor  an  luchd-èisdeachd  air  falbh 
o'n  bhiadh  air  am  bu  chòir  dhoibh  a  bhi  beò,  gu  h-àraid 
ma's  sluagh  ìad  aig  am  bheil  cluasan  foirmeil,  no 
cridheachan  feòlmhor.  Is  maiseach  teagasg  na  fìrinn. 
agus  air  an  aobhar  sin,  is  còir  an  teagasg  sin  a  lìrigeadh 
ann  am  briathraibh  maiseach. 

Daingnich  gach  earail  'us  achmhasan  le  focal  Dè. 
Dearbh  air  peacaich  nach  ann  idir  à  do  cheànn  fèin  a 
tha  thus'  a'  labhairt  riutha.  Feuch  dhoibh  an  caibdeil 
's  an  rann  anns  am  bheil  am  peacaidhean  air  an  dìteadh. 
agus  an  dleasanais  air  an  àithneadh  dhoibh.  Is  suarach 
guth  duine,  ach  tha  guth  Dhè  àrd-urramach,  cumhachd- 
ach,  uamhasach.  ladsan  do  nach  dàna  focail  Dhè  a 
dhiùltadh,  faodaidh  ìad  do  theagasg-sa  'chur  suarach. 

Bitheadh  d'  earail  tric  do  dhaoine.  "  Is  còir  urnuigl 
a  dheanamh  do  ghnàth,  agus  gun  f  hannachadh."  Lìic. 
18.  1.    Is  toigh  le  Dia  sinn  a  bhi  'sìor-ìarraidh  air-fdin  ; 

agus  mar  sin,  is  ànn  le  sìor-ìarraidh  air  daoinibh  am 
peacadh  a  thrèigsinn,  is  dòcha  dhuinn  buadhachadh 
orra.  Is  \  so  àithn  Dhè  dhuinn,  "  Earailichibh  a  chèile 
gach  là."  Eabh.  3.  13.  Agus  is  còir  sin  a  dheanamh 
"leis  an  uile  fhad-fhulangas."  2  Tim.  4.  2.  Cha  tric 
a  bheirear  teine  às  an  spor  leis  a'  cheud  bhuille  :  mar 
sin,  cha  n-'eil  aignidhean  dhaoine  air  an  làn  bhlàth- 
achadh  leis  a'  cheud  earail ;  agus  ged  bhitheadh,  is 
goirid  gus  am  f  às  ìad  fuar,  mur  leanar  air  earail  a  thoirt 
doibh  arìst  's  arìst.  Lean  am  peacach,  ag  ìarraidh  air 
gu  caomh,  dùrachdach  gabhail  ri  Crlosd,  agus  na  leig 
fois  leis  anns  a'  pheacadh.  Is  fìor  ghràdh  so.  So  an 
cèum  gu  anamanan  a  theàrnadh,  agus  bheir  è  mòr  shòlas 
dhuits'  a  leanas  è. 

Saothraich  a  chum  d'earailean  a  thoirt  gu  buil 
mhaith.  Ged  labhradh  tu  na  brìathran  a's  drùightiche 
fuaim,  is  ainmig  a  shoirbhicheas  do  shaothair,  ma 
sguireas  do  chùram  uile  maille  ri  do  bhriathraibh.  Ach 
is  tric  Dia  a'  beannachadh  saothair  an  luchd-teagaisg  a 
tha  gu  dùrachdach  ag  ìarraidh  anamanan  ìompachadh, 
agus  a'  suidheachadh  an  cridheachan  air  an  obair  sin. 
'Nuair  a  chronaicheas  tu  peacadh,  na  stad  gus  an  geall  am 
peacach  dhuit  am  peacadh  sin  a  thrèigsinn,  agus  gach 
brosnachadh  d'  a  ìonnsuidh  a  sheachnadh.  'Nuair  a 
chomhairlicheas  tu  do  neach  a  dhleasanas  a  dheanamh, 
ma's  urrainn  thu  idir,  na  leig  £s  è  gus  an  geall  è  tòiseach- 
adh  air  gun  dàil.  Ma's  maith  leat  muinntir  a  threòrach- 
adh  a  dh-ionnsuidh  Chriosd,  na  dealaich  riutha  gus  an 
aidich  ìad  truaighe  na  staide  neo-ìompaichte  anns  am 
bheil  ìad,  am  fèum  air  Criosd,  agus  air  "  cridhe  glan," 
agus  gus  an  geall  ìad  tòiseachadh  air  gnàthachadh  nam 
meadhon.  0  b'fheàrr  gu'n  labhradh,  cha  n-è  amhàin 
ministearan,  ach  na  h-uile  Chriosduidhean  air  an  dòigh 
so  ri  coimhearsnaich  a  ta  'n  an  tràillean  aig  a'  pheacadh, 
agus  aineolach  air  Criosd  ! 

Aon  uair  fathast.  Bi  cìnnteach  gu'n  teagaisg  d'  eis- 
empleir  fèin  sluagh,  cho  maith  ri  do  bhriathraibh. 
Faiceadh  ìad  thu-fein  seasmhach  anns  gach  uile  dhleas- 
anas  a  tha  thu,  uair  sam-bith,  a'  comhairleachadh 
dhoibh-san.  Faiceadh  ìad,  ann  do  chaithe-beatha  fèin, 
an  deadh  ghiùlan  barraichte  sin  a  tha  thu  gu  tric  a* 

moladh  dhoibh-san.  Faiceadh  ìad  do  shaothair  airsoi 
nèimh  a'  dearbhadh  gu  soiileir  gu'm  bheil  thu-fèin  a 
làn-chreidsinn  nan  nithe  sin  a  b'àill  leat  ìadsan  a 
chreidsinn.  'Nuair  a  labhras  tu  ri  muinntir  eile  ai 
aoibhneas  mòr  nèimh,  'us  tu  fèin  cho  tàrlaideach  mu'i 
t-saoghal,  cho  dèigheil  air  saoibhreas,  no  cho  frionasaci 
ri  do  choimhearsnaich,  no  ri  sluagh  eile,  cò  a  chreideas  d< 
bhriathran,  no  'dh-ìarras  sonas  siorruidh  an  dèigh  d 
chomhairle?  Na  faiceadh  daoine  thu-fèin  àrdanach  \u 
tu  'g  an  comhairleachadh  gu  bhi  iriosal,  no  do  chriHh 
fèin  cruaidh,  an-iochdmhor  ann  an  ni  sam-bith,  'nuair  • 
b'  àill  leat  an  cridheachan-san  a  bhi  caoin,  iochdmhor 
tlàth.  Is  pìan  gun  sgur  do  pheacaich  mu-n-cuairt  duit 
caithe-beatha  nèamhaidh,  naomh  a'  sìor-ìarraidh  orra 
fèin  gach  peacadh  a  thrèigsinn. 

A  bhàrr  air  comhairlibh  uaigneach,  is  còir  dhuit  moi 
shaothair  a  dheanamh,  ehum  sluagh  mi-chùramach  ; 
thoirt  amach  gu  meadhonaibh  follaiseach  nan  gràs— 
searmonachadh   an   fhocail  agus   òrduighean   eile   ai 
t-soisgeil :    a'    sìor-chomhairleachadh   dhoibh   fèum    i 
dheanamh  dhe  na  meadhonaibh  sin  a  chum  buannach 
'fhaotuinn  uatha.     Chum  na  crìche  so,   is   còir  ga 
saothair  a  dheanamh  chum  ministearan  dìleas,  diadhakì: 
ullachadh  airson  an  t-sluaigh..     "  Cionnus  a  chluinnea 
\ad  gun  searmonaiche  ?"  Rbm.  10.  14.    Anns  a1  chìiis  s 
gnàthaich  do  dhichioll,  do  chumhachd,  do  chomas  agu 
dochuid,  agus  na  stad  gus  am  buadhaich  thu.    Is  mòr  a 
àireamh  anamanan  a  dh-f  haodas  a  bhi  air  an  teàrnadh  le 
a'  mhinistearachdadh-uallaichear  le  do  chuideachadh-s. 
Is  è  ullachadh  airson  anamanan,  gràdh  a's  àirde  agi 
a's  òirdheirce  gu  mòr,  na  fuasgladh  air  cuirp  dhaoi; ■< 
Is  mòr  am  maith  a   dh-fhaodadh   daoine    saoibhir 
dheanamh  na'm  builicheadh  ìad  beagan  de'n   cuid 
chum  òganaich  dhìleas,  ealamh,  chomasach,  dhiadh  m 
a  theagasg  airson  dreuchd  na  ministearachd.     Is  mò 
am  maith  a  dheanadh  uaislean  na  tìre,  na'n  comhairlicl 
eadh    'us    na'n    cuidicheadh    ìad    anamanan    truagl 
dearmadach  gu  tighinn  amach  a  dh-èisdeachd  an  t-soi 
geilairashearmonachadh.  Bi-samàta, 'gan sìor-tharruin 
a  dh-èisdeachd.      Thoir   tric   gu'n    cuimhne  na   nitl 
prìseil  a  chual'ìad,  agus  cho  tric  's  a  ghabhas  è  deanam! 

bitheadh  na  nithe  sin  air  an  aithris  'n  an  teaghlaichibh* 
A  bhàrr  air  cruinneachadh  gu  follaiseach  anns  a'  cho- 
thionai  air  gach  sàbaid,  cuidich  ìad  a  chum  cruinneach- 
adh  gu  lèughadh  'us  ùrnuigh  maille  ri  'cheile  air  làithibh 
eile,  cha  n-ànn  mar  cho-thional  air-leth,  ach  mar  mheur 
de  cho-thional  na  h-eaglais,  ag  ìarraidh  gu  fìor  dhìchioll- 
ach,  no  na's  dìchiollaiche  na  càch,  a  bhi  nis  "  ag  ath- 
cheannach  na  h-aimsir,"  agus  a'  cuideachadh  a  chèile 
air  an  turus  gu  nèamh.  Teagaisg  dhoibh  mòr  mheas  a 
chur  air  òrduighean  an  t-soisgeil  uile.  Is  beag  a 
dh-oibrichear  air  duine  sam-bith  le  ni  air  am  bheil 
e-fèin  a'  deanamh  dìmeas.  Mar  so  deir  an  t-Abstol, 
"  guidheamaid  oirbh,  a  bhràithre,  aithne  'bhi  agaibh  air 
an  dream  a  tha  saoithreachadh  'n'ur  measg,  agus  a  tha 
os  bhur  ceann  s'  an  Tighearn,  agus  a  tha  'g'ur  comhair- 
leachadh ;  agus  meas  mòr  a  bhi  agaibh  dhiubh  ann  an 
gràdh  air  son  an  oibre.  Bithibh  sìochail  'n'ur  measg 
fèin."    1  Tes.  5.  12,  13. 

II.  Rànnsaichidh  sinn  anis  ciod  is  aobhar  do  'n 
dearmad  nàrach  a  thatar  a'  deanamh  cho  tric  air  an 
dleasanas  so.  Faiceamaid  cò  ìad,  agus  càit  am  bheil  an 
luchd-bacaidh,  agus  an  dèigh  sin  is  còir  dhuinn  \onn- 
sachadh  ciod  ì  an  dòigh  a's  feàrr  a  chum  buaidh  a  thoirt 
orra, — chum  an  tilgeil  às  an  rathad.  Is  ìad  cuid  de'n 
luchd-bacaidh  so,  peacadh  agus  cionta  dhaoine.  Daoine 
aig  nach  'eil  ànnta-fèin  tlachd,  no  aoibhneas  ann  an 
nithibh  nèamhaidh,  is  beag  an  cùram  mu  anamaibh 
muinntir  eile :  is  beag  saothair  dhùraehdach  a  ni  ìad  a 
chum  an  co-chrè'utairean  a  thoirt  gu  tlachd,  no  aiteas  a 
ghabhail  anns  na  nithibh  sin  nach  f  hiù  leo-fèin.  Cha 
do  mhothaich  ìad  fathast  gu'm  bheil  iad-fèin  ann  an 
staid  chàillte,  gu'm  bheil  mòr  f  hèum  aca  air  Criosd  agus 
air  solus  an  Spioraid.  Ciamar  a  b'  urrainn  daoine  anns 
a'  chor  thruagh  sin  saoibhreas  Chriosd  a  dheanamh 
aithnichte  do  mhuinntir  eile  ?  Tha  iad-fèin  ciontach, 
agus  an  lorg  sin,  bithidh  nàir  orra  daoine  ciontach  eile 
'chronachadh  airson  a'  pheacaidh  a  tha  iad-fein  a' 
deanamh  cho  tric. 

Is  aobhar  bacaidh  eile,  an  ain-diadhachd  f  holaichte 
sin  a  gheibhear  a'  buadhachadh  ann  an  cridheachan 
dhaoine.    isa'n  robh  sinn  a'  làn-chreidsinn  gu'm  bi  gach 

anam  neo-ìompaichte,  mì-naomh  air  a  phìanadh  gu 
sìorruidh,  ciamar  a  dh-f  hanamaid  'n  ar  tosd  ?  ciamar 
nach  briseadh  ar  deòir  amach  ?  'nuair  a  shealladh 
sinn  ri  crèutairean  neo-ìompaichte  anns  an  aoduinn, 
gu  h-àraid  ar  luchd-dàimh  agus  ar  càirdean  gràdhach 
fèin.  Ach  tha  sinn  air  ar  bacadh,  air  ar  casgadb 
agus  air  ar  cumail  air  ais  o'n  dleasanas  so  le  cumh- 
achd  an  as-creidimh  fholaichte  sin  a  gheibhear  a' 
snàmh  ann  ar  cridheachan.  0  Chriosduidh,  na'n  do 
chreid  thu  da  rVreadh  gu'm  bi  do  choimhearsnaich,  do 
bhean,  do  chòmpanach,  do  mhac,  do  nighean,  ain-diadh 
aidh  gu  cìnnteach  air  am  pìanadh  ann  an  ifrinn  gu 
bràth,  mur  bi  ìad  air  an  làn-ìompachadh — air  an  dean- 
amh  'n  an  crèutairean  nuadh — mu'n  spìonar  air  falbh 
ìad  leis  a'  bhàs,  nach  bu  leòr  sin  gu  do  ghreasad  gu 
labhairt  riutha,  gach  là  'us  oidhche,  gus  an  faigheadh  tu 
an  toirt  gu  sligh  na  slàinte.  Is  mòr  an  càll  a  tha  'n  t-as- 
creidimh  mallaichte  so  gu  tric  a'  deanamh  air  ar  n-an- 
amaibh  fèin,  agus  air  anamaibh  ar  coimhearsnach. 

Tha  'n  dleasanas  so  air  a  bhacadh  gu  mòr  le  easbhuidh 
gràidh  agus  iochd  ri  anamaibh  dhaoine.  'Nuair  a  chì 
sinn  anamanan  bochda,  truagh,  gabhaidh  sinn  seachad 
orra,  mar  ghabh  an  sagart  agus  an  Lèbhitheach  seachad 
air  an  duine  leòinte.  Lùc.  10.  30-32.  Nise  ged  nach 
iarradh  am  peacach  fe'in,  a  ta  air  a  lot  leis  a'  pheacadh 
agus  air  a  ghlacadh  le  Sàtan,  cuideachadh  air-bith  uait, 
tha  cor  truagh  a'  pheacaich  sin  ag  èigheachd  riut  gu 
h-àrd.  Mur  cluinneadh  Dia  àrd  ghlaodh  ar  truaighean 
mu'n  cual'  è  glaodh  ùrnuigh  uainn,  agus  mur  deanadh  è 
iochd  òirnn,  gus  an  d'ràinig  ar  n-ìarrtas  è,  no  gus  an 
d'ìarr  sinn  tròcair,  is  f  hada  bhitheamaid  'n  ar  tràillean 
aig  Sàtan.  Ni  thu  ùrnuigh  ri  Dia  airson  do  cho-chrèut- 
airean,  a'  guidhe  air  gu'm  fosgladh  è  an  sùilean  agus 
gu'm  pilleadh  è  ìad.  Ach  ma  tha  thus'  a'  miannachadh 
sin,  carson  nach  'eil  thu  idir  a  toirt  oidhirp  air  an 
ìompachadh  ?  Agus  mur  'eil  thu  'g  a  mhìannachadh, 
carson  a  tha  thu  'g  a  ìarraidh  ?  Carson  nach  'eil  thu 
idir  ag  ìarraidh  orra-fèin  smuaineachadh  air  an  cor, 
agus  pilleadh  ri  Dia,  cho  maith  's  a  tha  thu  ag  ìarraidh 
air  Dia  an  ìompachadh  's  am  pilleadh'  Na'm  faiceadh 
tu   do  choimhearsnach  a'  tuiteam  ann  an   toll   dubh, 

domhahan,  am  bu  leòr  leat  ìarraidh  air  Dia  a  chuid- 
eachadh  amach  às  an  tòll,  gun  thu-fèin  do  làmh  a 
shìneadh  idir  g'  a  chuideachadh,  no  aon  seòladh  a 
thoirt  dà  chum  e-fèin  a  chuideachadh  ?  Gu  cìnnteach 
cha  b'  eadh  :  oir  mur  deanadh  tu  ach  ùrnuigh  ri  Dia 
air  a  shon,  rachadh  do  dhìteadh  mar  chealgadair  an- 
iochdmhor.  Is  còir  dhuit,  matà,  furtachd  a  dheanamh 
air  anam  do  choimhearsnaich,  cho  maith  's  a  ni  thu  air 
a  chorp.  "  Ge  b'e  neach  a  chì  a  bhràthair  ann  an 
uireasbhuidh  agus  a  dhruideas  a  chridhe  'n  a  aghaidh, 
cionnus  a  tha  gràdh  Dhè  a'  gabhail  còmhnuidh  ann- 
san?"  1  Eoin  3.  17.  Am  bheil  gràdh  idir  aig  an 
duine  sin  do  anam  a  bhràthar  ? 

Tha  sinn  gu  ro  thric  air  ar  bacadh  o'n  dleasanas  so 
le  spèis  dhiblidh  do  thoil  dhaoine.  Air  eagal  muinntir 
a  mhì-thoileachadh,  am  fàbhar,  an  gean  maith,  an 
glòir,  's  an  deadh  bharail  umainn  a  chàll,  gheibhear 
sinn  a'  dearmad  an  dleasanais  aithnichte  so.  Nach 
b1  amaideach,  mi-dhìleas,  olc,  dochdadair  a  leigeadh  le 
duine  tìnn  bàsachadh,  air  eagal  dragh  a  chur  air. 
'Nuair  a  bhitheas  caraid,  no  coimhearsnach  £s  a  chìall, 
cha  toilich  thu  è  le  ni  sam-bith  a  dh-f  haodas  cron  a 
dheanamh  air — cha  leig  thu  a  dhroch  thoil  fèin  leis. 
Ach  ged  chithear  do  chàirdean  'us  do  choimhearsnaich 
às  an  cìall  do  thaobh  slaint  an  anamanan,  agus  a'  ruith 
gu  gòrach  a  dh-ionnsuidh  sgrios,  cha  chaisg  thu  ìad,  air 
eagal  am .  mi-thoileachadh.  Ciamar  is  Criosduidhean 
sinn  ma's  "  ànnsa  leinn  glòir  dhaoine  na  glòir  Dhè  ?" 
Oir  ma  '  dh-ìarras  sinn  daoine  a  thoileachadh,  cha 
sheirbhisich  do  Chriosd  sinn.'   Gal.  1.  10. 

Is  tric  a  bhacar  an  dleasanas  so  le  saidealtas,  ciontach, 
no  nàire  labhairt  ri  neach  an  aghaidh  a'  pheacaidh. 
'Nuair  bu  chòir  dhuinn  a  bhi  gu  dùrachdach  a' 
nàireachadh  muinntir  eile  air  falbh  o'n  gnìomhraibh 
peacach,  is  ann  a  gheibhear  nàir  òirnn-fèin  an  dleasanas 
sin  a  dheanamh.  Ach  nach  'eil  sinn  air  ar  dìteadh  leis 
na  peacaich  sin  fèin,  oir  cha  bhi  nàir  orra-san  a  bhi  ri 
buaireadh,  ri  mionnan,  ri  misg,  's  a'  dearmad  aoradh  Dhè 
mu-n-cuairt  duinn,  ach  gheibhear  nàir  òirnn-ne  ìarraidh 
orra,  no  'chomhairleachadh  dhoibh  an  t-olc  sin  a 
thrèigsinn  ?  Is  peacach  an  ni  saidealtas  ann  an  cùis 
na  h-èigin,    no    air    uair    do    dhleasanais.      Carson  a 

bhitheadh  saidealtas,  no  nàir  air  neach  ùmhlachd  a 
thoirt  do  Dhia  le  ìarraidh  air  neach  eile  am  peacadh  a 
thrèigsinn  agus  pilleadh  ri  Criosd  ?  Gu  cìnnteach  cha 
n-aobhar  nàire  sin.  Anis,  a  lèughadair,  nach  tric  a 
dh'innis  do  choguis  so  dhuit,  ag  ìarraidh  ort  labhairt  ri 
peacaich  bhochda,  ach  bha  nàir  ort-sa  do  bhèul  'f  hosg- 
ladh,  agus  mar  sin  leig  thu  leo  'dhol  fodha  no  snàmh. 
0  lèugh  focal  Dè  agus  criothnaich,  "  Ge  b'e  neach  a 
ghabhas  nàire  dhiom-sa,  agus  do  m'  f  hoclaibh,  anns  a' 
ghinealach  adhaltrannach  agus  oic  so,  dheth-san  gabh- 
aidh  Mac  an  duine  nàire,  'nuair  a  thig  e  'an  glòir  Athar, 
maille  ris  na  h-ainglibh  naomha."   Marc.  8.  38. 

Is  aobhar  bacaidh  eile  dhuinn,  spiorad  diomhanach, 
mi-fhoighidneach.  Gu  tric  is  obair  neo-thaitneach, 
obair  gun  tàing  an  dleasanas  so,  agus  air  uairibh  togaidh 
ì  naimhdean  dhuinn  ameasg  dhaoine.  A  bhàrr  air  sin, 
is  ainmig  a  shoirbhicheas  a'  cheud  oidhirp,  mur  leanar 
oirre.  Is  f  had  a  dh-f  he'umar  a  bhi  'teagasg  nan 
aineolach  's  a'  coimhairleachadh  chrèutairean  rag- 
mhuinealach,  mu'm  faighear  an  toirt  gu  fìor  eòlos. 
Ach  cuimhnich  thusa  cho  mòr-f  hoighidneach  's  a  bha 
Dia  riut-sa,  'nuair  a  bha  thu-fèin  beò  anns  a'  pheacadh. 
An-aoibhinn  dhuinn-ne,  na'n  robh  Dia  cho  mi-  f  hoighid- 
neach  ruinn-fèin  's  a  gheibhear  sinne  ri  muinntir  eile. 
Is  aobhar  bacaidh  eile,  fèin-ìarraidh,  "  Oir  tha  na  h-uile 
ag  ìarraidh  nan  nithe  a  bhuineas  doibh-fèin,  cha  'n 
iad  na  nithe  a  bhuineas  do  Iosa  Criosd."  Philip. 
2.  21.  Cha  n-è  maith  an  co-chrèutairean  a  mheud- 
achadh. 

Is  ceap-bacaidh  mòr  eile  do  mhòran,  àrdan.  Labh- 
radh  cuid  gu  luath  ri  duine  mòr,  na'n  saoileadh  ìad 
nach  gabhadh  è  gu  h-olc  è.  Ach  \arr  orra  sin  a  dhol 
ameasg  an  t-sluaigh  bhochd,  agus  saothair  a  dheanamh 
'g  an  teagasg  'n  an  tighean-còmhnuidh,  agus  càit  am 
faigh  thu  neach  a  nì  è?  Ni  mòran  uaill  'us  gàirdeachas 
ma  bha  ìad  'n  am  meadhon  air  duine-uasal  ìompachadh, 
(agus  ismòr  an  t-aobhar  gàirdeachais  è,)ach  dearmaididh 
\ad  an  sluagh  bochd,  mar  nach  bitheadh  a  h-uile  anam 
cho  luachmhor  le  Dia.  Mo  chreach  !  is  beag  a  tha  ìad 
sin  a'  toirt  fainear  cho  \osal  's  a  dh'ìlsich  Criosd  e-fein 
a  chum  daoine  bochda,  peacach  a  thearnadh.     (  Cha 

n-iomadh  iad  a  tha  saoibhir,  agus  uasal  agus  glic,  a  ta  air 
an  gairm.'  Is  ìad  na  bochdan  a  gheibhear  a'  gabhail 
ri  deadh  sgèul  mòr-aoibhneach  an  t-soisgeil.  Tha  cuid 
air  an  cumail  o'n  dleasanas  so  le  aineolas.  Ma's  aithne 
dhoibh  idir  gur  dleasanas  Chriosduidhean  so,  cha  n- 
aithne  dhoibh  gur  è  an  dleasanas  fèin  è.  Ma's  ann 
dhiubh  sin  thus',  a  lèughadair,  is  è  mo  dhòchas  gur 
aithne  dhuit  do  dleasanas  anis,  agus  gu'n  tòisich  thu 
air. 

Na  diùlt  do  làmh  a  chur  ris  an  dleasanas'  so,  ag  ràdh 
nach  'eil  thu  comasach  air  earail  a  thoirt  do  neach  eile. 
Mur  urrainn  thu-fèin  a  dheanamh,  faigh  neach  eile  na's 
comasaiche  na  thu-fèin  gu  làmh  a  thoirt  air  an 
obair  gun  dàil,  no  oibrich  gu  iriosal,  dìleas  leis  a' 
bheagan  comais  a  ta  agad,  ag  ìnnseadh  do  pheacaich, 
mar  dh-fhaodas  duine  lag  a  dheanamh,  ciod  a  tha  Dia 
fèin  ag  ràdh  'n  a  f  hocal.  Na  trèig  do  dhleasanas  eadhon 
an  uair  is  còir  dhuit  comhairle,  no  earail  a  thoirt  do 
aeach  a's  mò  inbhe  na  thu-fèin.  Is  teànn,  dìan  a  dh-f  hèu- 
mar  labhairt  air  uair  cunnairt.  Ma's  pàrant,  cèile, 
no  fear-teagaisg  è,  fèumar  labhairt  ris  air  a'  chùis  so. 
^Nuair  a  bhitheas  pàrant  ann  an  uireasbhuidh,  fèumaidh 
a  chlann  a  chuideachadh.  'Nuair  a  bhitheas  duine- 
pòsda  tìnn,  feumaidh  a  bhean  cùram  a  ghabhail,  'n  a 
àit,  de'n  teaghlach.  'Nuair  a  thig  duine  saoibhir  gu 
bochdainn,  fèumaidh  è  dèirc  'fhaotuinn.  'Nuair  a 
bhitheas  an  lèigh  tìnn,  fèumaidh  cuid-eigin  frithealadh 
dhà.  Mar  sin,  is  còir  do'n  t-seirbhiseach  a's  ìlse  earail 
modhail,  dìleaas  a  thoirt  d'  a  mhaighstear,  an  leanabh 
d'  a  phàrant,  a'  bhean  d'  a  companach,  am  pobull  d'am 
ministear,  agus  biodh  sin  air  a  dheanamh  gu  dìleas, 
'nuair  a  bhitheas  aobhar  ceart  air  a  shon,  ach  an 
còmhnuidh  le  fìor  irioslachd,  le  fìor  bhèusachd  agus  fìor 
ehiùineachd. 

Na  abair  idir,  "nithear  luchd-searmonachaidh  dhìnn 
uile  leis  an  obair  sin :"  oir  ged  nach  searmonaiche 
follaiseach  gach  deadh  Chriosduidh,  is  fear-teagaisg  è, 
agus  is  còir  dhà  cùram  a  bhi  air  mu  anam  à  choimh- 
earsnaich.  Is  dochdadair  gach  duine,  far  nach  ruigear 
air  an  dochdadair  aidichte,  agus  far  am  faodar  an  easlaint 
a  leigheas  le  duine  tuigseach  air-bith,  agus  air  an  dòigh 

che'udna,   is   fear-teagaisg    d'a    choimhearsnach    gach 
Criosduidh. 

Na  abair  idir  nach  teid  an  obair  leat.  Nach  maith 
is  uarrainn  Dia  a  thoirt  air  do  shaothair  soirbheachadh  ? 
Agus  nach  ann  le  meadhonaibh,  agus  air  uairibh  le 
meadhon  beag,  a  bheirear  ì  gu  buil  ?  Na  tagair  idir 
nach  'eil  anns  an  obair  so  ach  "  tilgeadh  nèamhnuidean 
am  fìanuis  nam  muc."  'Nuair  a  bhitheas  tu  ann  an 
cunnart  a  bhi  air  do  rèubadh  ^s  a  chèile,  is  àill  le 
Criosd  thu  seasamh  dìleas,  ach  ciod  is  fhìach  do 
leisgeul-sa,  nach  'eil  idir  ann  an  cunnart  mar  sin  ? 
Fhad  's  a  dh-èisdeas  neach  riut,  is  misneachd  sin  dhuit- 
sa  gu  labhairt.  Air  an  aobhar  sin,  na  toir  thairis  idir 
è  mar  chrèutair  suarach.  Agus  na  abair,  "  So  caraid 
do'm  bheil  mì  fo  mhòr  chomain,  agus  ma  thòisicheas  mì 
ri  ìnnseadh  a  pheacaidh  agus  a  thruaighe  dhà,  cha  dean 
è  fàbhar  tuilleadh  rium,  'us  caillidh  mì  an  taic  a's 
feàrr  a  th'agam."  An  luachmhoire  leat  fàbhar  na 
teàrnadh  do  charaid?  An  f  heàrr  leat  sochair  dhuit° 
fèin  na  slàint  do  anam  do  charaid  ?  Am  fuilig  thu  dhà 
gu  tosdach  ruith  gu  sgrios,  o'n  is  è  do  charaid  è  ?  An 
è  sin  comain  a's  feàrr  a  chuireas  tu  air  airson  a 
chàirdeis  riut?  An  fheàrr  leat  è  'bhi  gu  bràth 
a'losgadh  ann  an  ifrinn  na  'n  dìon  's  am  fàbhar  a  nochd 
è  dhuit  a  chall  ? 

III.  Ach  a  chum  na  h-uile  dhaoine,  air  am  bheil 
eagal  Dè,  a  ghluasad  gu  oibreachadh  air  gach  dòigh 
'n  an  comas — agus  tha  beagan  comais  aig  gach  Criosduidh 
— chum  an  obair  bheannaichte  so  a  chuideachadh  air 
aghaidh,  guideam  òirbh  na  h-aobharan  so  a  dh-ainmich- 
ear  anis  a  thoirt  fainear  gu  cùramach.  Seadh  matà — 
tha  nàdur  fèin,  ach  gu  h-àraid  gràs,  ag  aomadh  an 
anama  gu  maith  a  chompàirteachadh  ri  muinntir  eile. 
Uime  sin,  is  peacadh  an  aghaidh  nàduir  agus  gràis, 
dearmad  a  dheanamh  air  an  obair  so.  Nach  bu  mhi- 
nàdurrach  leat  duine  sam-bith  a  leigeadh  le  'leanabh 
fèin,  no  le  coimhearsnach  bàsachadh  le  acras  air  an 
rathad  mhòr,  agus  biadh  aige  'n  a  làimh  a  dh-f  haodadh 
è  'thoirt  doibh  ?  Agus  nach  mi-nàdurraiche  na  sin  an 
neach  a  leigeas  le  cloinn,  no  coimhearsnaich  bàsachadli 
agus  a  bhi  càillte  gu  sìorruidh,  gun  a  bhèul  'fhosgladh 

riamh  chum  ari  teàrnadh?  Is  uile-bheist  an  duine  mì- 
thròcaireach,  an-iochdmhor,  a  dh-fhuathaichear  leis  na 
h-uile.  Na'n  ìarradh  Dia  ort  dealachadh  ri  do  chuid 
de'n  t-saoghal,  no  ri  do  bheatha,  chum  do  cho-chrèutair 
a  theàrnadh,  is  cìnnteach  nach  b'  àill  leat  sin  a  dhean- 
amh,  'nuair  nach  builich  thu  aon  deò  dhe  d'anail, 
eadhon  focal  do  bheòil,  a  chum  a  theàrnadh.  Nach 
airidh  anam  companaich,  no  mnà,  no  leinibh,  no  nàbuidh 
air  beagan  bhriathran  ?  Is  fìor  mhallaichte  am  peacadh, 
an-iochdmhorachd  ri  cuirp  dhaoine,  acha's  mallaichtena 
sin,  an-iochdmhorachd  ri  anamaibh  dhaoine ;  oir  is  è  an 
t-anam  a's  luachmhoire  gu  mòr  na  'n  corp,  agus  is  ì 
sìorruidheachd  a's  luachmhoire  na  tìm.  Is  beag  d'f  hios 
nach  'eil  ìomadh  anam  a'  fulang,  air  a'  mhionaid  so,  ann 
an  ifrinn,  a  bhàsaich  anns  a'  pheacadh,  ach  a  dh-f  haod- 
adh  a  bhi  air  an  teàrnadh,  na'n  tug  thusa  earail  dìleas 
dhoibh. 

Smuainich  ciod  a  rinn  Criosd  a  chum  anamanan  a 
theàrnadh.  Mheas  è  ìad  airidh  air  'fhuil  fèin,  agus  nach 
meas  sinne  ìad  airidh  air  fuaim  ar  beòil.  Nach  dean 
thus'  obair  bheag,  far  an  d'rinn  Criosd  obair  cho  mòr  ? 
Smuainich  cho  fèumach  's  a  tha  anamanan  mì-dhiadh- 
aidh  air  truas.  Tha  ìad  "  marbh  ann  an  euceartaibh, 
agus  ann  am  peacaibh."  Cha  n-'eil  cridheachan  aca,  a 
mhothaicheas  an  truaighean,  no  'ghabhas  truas  dhiubh- 
fèin.  Mur  gabh  muinntir  eile  truas  riutha,  is  beag  truas 
a  ghabhas  ìad  riutha-fèin ;  oir  is  è  droch  nàdur  an  galair 
a  bhi  'g  an  deanamh  an-iochdmhor  riutha-fèin,  seadh 
'n  an  sgriosadairean  ro  chruaidh-chridheach  dhoibh-fèin. 

Smuainich  gu'n  robh  thu-fèin  aon  uair  mar  tha  ìad- 
san.  B'è  òrdugh  Dhia  do  na  h-Israelich  a  bhi  caoimh- 
neil  ri  coigrich,  do  bhrìgh  gu'n  robh  ìad-fe'in  'n  an 
coigrich  ann  an  tìr  na  h-Eiphit.  Mar  sin,  matà,  is  còir 
dhuit-sa  truas  a  ghabhail  ris  na  crèutairean  sin  a  tha 
'n  an  coigrich  do  Chriosd,  agus  do  dhòchas  'us  do 
shòlasaibh  nan  naomh,  do  bhrìgh  gu'm  bu  choigreach 
thu-fèin  aon  uair  do  na  beannachdan  sin. 

Smuainich  air  an  dàimh  anns  am  bheil  thu-f^in  agus 
do  cho-chrdutair  d'a  che'ile.  Is  è  do  choimhearsnaeh, 
do  bhràthair  a's  còir  dhuit  a  ghràdhachadh  mar  thu-fèm. 
"  An  tì  nach  gràdhaich  a  bhràthair,"  ars7  an  t-Abstol 

Eòin,  "  a  tha  e  'faicinn  gach  là,  cionnus  a  dh'fheudas  e 
Dia  nach  fac  e  a  ghràdhachadh."  Agus  am  bheil  an 
duine  sin  a'  gràdhachadh  a  bhràthar,  a  chì  è  nis  a' 
greasad  gu  ifrinn,  agus  nach  dean  saothair  a  chum  a 
chumail  às  ? 

Smuainich  air  a1  chionta  throm  a  tha  dearmad  an 
dleasanais  so  a1  fàgail  air  d5anam  fein.  Tha  thu  ciont- 
ach  ann  am  mort  's  ann  am  mallachadh  nan  anamanan 
sin  uile  air  an  d'rinn  thu  dearmad  ;  tha  thu  ciontach 
anns  gach  peacadh  a  tha  ìad  a1  deanamh  an  diugh ; 
ciontach  anns  gach  eas-onoir  a  tha  ìad  a1  toirt  do  Dhia, 
agus  ciontach  anns  gach  breitheanas  a  bheir  am  peac- 
aidhean  air  a1  bhaile,  no  air  an  dùthaich  anns  am  bheil 
ìad  a1  gabhail  còmhnuidh. 

Smuainich  ciod  a  their  thu  riut-fèin,  ma  chì  thu  an 
dèigh  so  do  chàirdean  bochd  ann  an  lasraichean  sìor- 
ruidh,  agus  do  choguis  fèin  ag  ìnnseadh  dhuit,  mur 
bitheadh  do  dhearmads1  orra,  gu'm  faodadh  ìad  a  bhi 
air  an  teàrnadh.  Ma  sgriosar  thu-fein  mailie  riutha, 
gu^n  dean  an  dearmad  so  do  dhòruinn  an-tromachadh. 
Ma  gheibh  thu  gu  nèamh,  gu1m  bi  thu  brònach  (sin  ri  ràdh 
ma  dh-f  haodas  bròn  idir  a  bhi  's  an  àit  naomh  sin,)  a1 
cluinntinn  nan  anamanan  bochda  sin,  shìos  ann  an  ifrinn, 
ag  èigheachd  amach  riut  gu  bràth,  agus  gach  aon  ag 
ràdh,  "  Och  !  och  !  na?n  d^innis  thusa  mo  pheacadh  agus 
mo  chunnart  dhomh  gu  soilleir,  dìleas  :  na^n  do  labhair 
thusa  gu  dìreach,  teànn  ri  mo  chridhe,  dh-fhaodainn  a 
dhol  às  o^n  dòruinn  so,  agus  a  bhi  ann  am  fois  I11  Nacli 
bu  mhuladach  leat  an  glaodh  sin  ! 

Smuainich  cia  àrd  an  t-aoibhneas  dhuit  air  nèamh, 
coinneachadh  an  sin  ri  anamaibh  a  bha  thu-fèin  a' 
cuideachadh  's  a1  treòrachadh  a  dh-ionnsuidh  an  àite 
sin,  agus  gur  tu  bu  mheadhon  air  an  toirt  ànn  !  Thu 
nis  a1  faicinn  an  aghaidhean  dealrach,  ^us  tu  gu  bràth 
a1  moladh  Dhia  maille  riutha-san  do^n  robh  thu,  gu  tric 
air  thalamh,  a1  teagasg  eòlais  air  Criosd,  's  ag  aslachadh 
orra  ùmhlachd  a  thabhairt  dà  ! 

Smuainich  cia  lìan  anam  a  rinn  thus1  tharruing  gu 
sligh  nam  mallachd,  no  7bha  air  a  chruadhachadh  leat 
anns  an  t-sligh  sin.  Bha  companaich  againn-fein  anns 
a1  pheacadh,  air   làithibh  ar  n-aineolais   agus  ar  mi- 

chìiraim,  'g  am  mealladh  'us  'g  am  misneachadh  anns 
an  droch  shligh.  Agus  nach  cubhaidh  dhuinn  uiread 
a  dheanamh  anis,  chum  anamanan  a  theàrnadh,  's  a  bha 
sinn  a'  deanamh  roimhe  so  chum  an  sgrios? 

Smuainich  cho  dìchiollach  's  a  tha  naimhdean  a  chum 
na  h-anamanan  bochda  sin  a  tharruing  sìos  do  ifrinn. 
An  diabhul  'g  am  buaireadh  a  là  's  a  dh'-oidhche.  An 
ana-nùanna  fèin  'g  an  sìor-mhilleadh.  An  fheòil  a 
sìor-ìarraidh  a  càil  fèin  a  rìarachadh.  Seànn  chompan- 
aich  a'  sìor-f  huathachadh  naomhachd,  agus  mur  faighear 
neach  idir  a  threòraicheas  gu  teàrnadh  ìad,  ciod  a 
dh-èireas  dhoibh  ? 

Smuainich  cho  gèur,  cho  domhamn  's  a  lotas  dearmad 
an  dleasanais  so,  'nuair  a  dhùisgear  suas  a'  choguis : 
'nuair  a  thig  duine  gu  uair  a  bhàis,  their  a  choguis  fèin 
ris, "  Ciod  am  maith  a  rinn  thusa  air  làithean  do  bheatha  ? 
Is  è  sàbhaladh  anamanan  obair  a's  mò  'agus  a's  feàrr, 
ciod  a  rinn  thusa  dhe  'n  obair  mhaith  sin?  Cia  lìan 
anam  ris  an  robh  thus'  a'  labhairt  gu  tric.  dìan,  dileas  ?" 
Ts  tric  a  chunnaic  mì  coguisean  dhaoine,  aig  uair  am 
bàis,  air  an  trom-lot  airson  an  dearmaid  so.  'Nuair  a 
bha  mi-fèin  dlùth  do'n  bhàs,  rinn  mo  choguis  mo  dhìt- 
eadh  airson  dearmaid  an  dleasanais  so,  na's  mò  na  airson 
peacaidh  sam-bith  eile ;  ì  gu  teànn  a'  labhairt  rium  air 
gach  nàbuidh  aineolach,  mi-dhiadhaidh  do  nach  d'innis 
mis'  a  chunnart  riamh.  Theireadh  ì  rium,  "  Bu  chòir 
dhuit  a  dhol  agus  labhairt  riutha  os-ìosal,  agus  an 
cunnart  uamhasach  ìnnseadh  dhoibh  gu  h-onorach,  geda 
b'ànn  air  uair  do  bhèidh,  no  uair  do  chadail,  mur 
faigheadh  tu  fàth-chothrom  eile."  Chuimhnicheadh 
mo  choguis  dhomh  mar  bha  mì  air  leithid  so  no  sid  a 
dh'àm  ann  an  cuideachd  nan  aineolach,  no  ag  imeachd 
air  an  t-sligh  maille  ri  rag  pheacach,  agus  cothrom  agam 
labhairt  ris  air  cor  'anama,  gun  f  hocal  a  ràdh  ris  air  a' 
chùis  sin,  no  ma  thubhairt,  bu  bheag  a  bhuil.  Gu'n 
•  ìeònaicheadh  Dia  dhomh-sa  mo  dhleasanas  a  dheanamh 
fad  làithean  mo  bheatha,  chum  nach  bi  aobhar  mòr  aig 
mo  choguis  mo  dhìteadh  aig  uair  a'  bhàis. 

Smuainich  cho  deadh-thràthail  's  a  tha  do  chothrom 
air  an  obair  so  a  dheanamh  anis.  Faodaidh  uairean 
a  bhi  ànn  air  nach  bi  è  sàbhailt  dhuit  labhairt,  no  air 

an  cailleadh  tu  do  shaorsa,  no  do  bheatha.  Air  an 
aobhar  sin,  bi  dìchiollach,  èudmhor  f  had  's  a  mhaireas 
do  chothrom.  Cha  n-f  had  gus  an  gairm  am  bàs  thu- 
fèin  agus  do  choimhearsnaich  amach  £s  an  t-saoghal 
so.  Greas  ort,  matà,  a  Chriosduidh  co-air-bith  thu, 
agus  labhair  riutha,  cho  fad  's  a  dh-f  hàgar  an  cothrom 
agad. 

Smuainich  gur  ì  so  obair  a's  mò  gràdh,  agus  gu'm 
faod  ì  gu  cìnnteach  a  bhi  air  a  deanamh  leis  na  h-uile, 
— leis  na  h-uile  aig  am  bheil  gràdh  do  Dhia,  agus  gur 
còir  dhì  'bhi  air  a  deanamh  leis  gach  Criosduidh,  agus 
leis  gach  ban-Chriosduidh — leis  gach  aon  de  shluagh 
Dhè,  bitheadh  è  bochd,  no  saoibhir.  Tha  teangaidh 
ann  am  bèul  gach  aoin  gu  focal  caoimhneil,  dìleas  a 
labhairt  ann  an  deadh  àm  ri  peacach. 

Aon  uair  fathast,  smuainich  air  toraidhean  sona, 
saoibhir  na  h-oibre  so,  far  an  deanar  ì  gu  dìleas,  ceart. 
Thàinig  Criosd  anuas  o  nèamh  agus  bhàsaich  è  chum 
anamanan  a  theàrnadh,  agus  tha  ainglean  Dhè  a'  sìor- 
dlieanamh  gàirdeachais  airson  an  teàrnaidh,  agus  ma's 
instrumaid  thusa  air  teàrnadh  anamanan,  beannaichidh 
ìad  sin  thu  tre  thìm  agus  tre  shìorruidheachd.  Glòraich- 
ear  Dia  le  do  shaothair.  Meudaichear  agus  ùraichear 
an  eaglais  leis.  Leasaichear  agus  neartaichear  d'anam 
fèin  le  sòlas  a'  chreidimh,  agus  le  spionnadh  na  beatha 
diadhaidh  agus  meudaichear  sìth  do  choguis,  agus 
d'aoibhneas  anns  an  Spiorad  Naomh.  Le  labhairt  ri 
muinntir  eile  air  lànachd  Chriosd,  bithidh  do  chridhe 
fèin  air  a  bheothachadh,  agus  do  ghràdh  air  a  bhlàth- 
achadh.  Fosgail  suas  olcas  agus  cunnart  a'  pheacaidh 
do  mhuinntir  eile,  agus  bithidh  d'fhuath  fèin  do'n 
pheacadh  agus  do  bhuaidh  'n  a  aghaidh  air  am  meud- 
achadh  gu  mòr.  Bu  lìonmhor  tròcairean  Dhia  riamh 
do  m'  anam  fèin.  Gràdh  Dhia  ann  an  Crìosd  do  m' 
anam,  an  tròcair  a's  àirde  luach,  agus,  anns  an  ath  cheum 
do,  sin  molaidh  m\  Dia  gu  h-aoibhneach,  a  shoirbhich 
cho  pailt  le  mo  shaothair  ameasg  muinntir  eile.  0  cia 
mòr  an  toradh  a  chithinn,  na'n  robh  mì  na  b'f  hìrinniche ! 
Is  maith  a  tha  fios  agam  gu'm  fèum  sinn  a  bhi  glè 
amharusach  air  ar  cridheachan  fèin  anns  a'  chùis  so,  air 
eagal  nach  faighear  ann  ar  gàirdeachas  ach  uaill,  no 

fe'in-ghlòir.  Is  nàdurrach  dhuinn  cliù  ìarraidh  dhuinn- 
fèin  airson  gach  deadh  oibre.  Ach  is  è  dleasanas  gach 
aoin  de  chloinn  Dè,  eisempleir  'Athar  nèamhaidh  a  lean- 
tuinn  ann  an  deanamh  iochd  'us  maith ;  agus  gàirdeachas 
a  dheanamh  arèir  an  tomhais  anns  an  deanar  maith. 
Dh'innis  mi  dhuit  mar  so,  matà,  fiosrachadh  m'  anama 
fein  air  an  dleasanas  so,  chum  do  mhisneachadh,  agus 
na'm  b'aithne  dhuit  a  thoradh  aoibhneach,  is  cinnteach 
mì  nach  b'urrainn  cùis,  no  gnothach  air-bith  do  sgàth- 
achadh  o'n  obair  bheannaichte  so  air  là,  no  oidhche. 

Togaibh  oirbh,  matà,  gach  aon  aig  am  bheil  teangaidh 
'n  a  cheànn,  agus  a  ta  'n  a  sheirbhiseach  do  Chriosd, 
deanadh  è  beagan  ann  an  seirbhis  a  Mhaighsteir. 
Carson  a  thug  è  teangaidh  dhuibh,  ach  gu  labhairt  'n  a 
sheirbhis  ?  Agus  ciod  an  t-seirbhis  a's  urramaiche  is 
nrrainn  sibh  a  dheanamh  dhàna  treòrachadh  anamanan 
d'a  ionnsuidh?  An  Tì  a  ghairmeas  "  beannaichte 
sibh"  air  an  là  dheireannach,  agus  a  dh-fhàilticheas 
sibh  a  dh-ionnsuidh  "  na  rìoghachd  a  ta  air  a  deasach- 
adh  dhuibh,"  a  chionn  gu'n  '  tug  sibh  biadh  dhà,  gu'n 
d'eudaich  sibh  è,  agus  gu'n  tàinig  sibh  a  dh-amharc  air' 
ann  an  nochdadh  caoimfmeis'  "  do  aon  de  na  bràithribh 
a's  lugha,"  gu  cìnnteach  gairmidh  è  "  beannaichte  sibh" 
airson  obair  cho  mòr  ri  treòrachadh  anamanan  a 
<!h-ionnsuidh  a  rìoghachd.  An  T\  a  thubhairt,  "  Tha  na 
bochdan  agaibh  a  ghnàth  maille  ribh,"  dh'fhàg  è  na 
daoine  mi-dhiadhaidh  "  a  ghnàth  maille  ribh"  chum 
gu'm  bitheadh  agaibh  fathast  cuspairean  air  an  tigeadh 
dhuibh  bhur  gràdh  a  thaomadh  amach.  Ma  tha  cridh- 
eachanChriosduidhean,  no  dhaoine  agaibh,  tiomaicheadh 
ìad  anis  ri  bhur  coimhearsnaich  aineolach,  mhi-dhiadh- 
aidh.  Abraibh,  mar  thuirt  lobhair  Shamaria,  "  Cha  'n  'eil 
sinn  a'  deanamh  gu  ceart  ;  is  là  deadh  sgeil  an  là  so, 
agus  tha  sinne  'n  ar  tosd."  2  Rì.  7.  9.  Nach  mòr  an 
tròcair  a  rinn  Dia  òirbh-fèin,  agus  nach  dean  sibhse 
tròcair  air  bhur  coimhearsnaich  bhochd  ? 

Buinidh  an  dleasanas  so  do  gach  uile  Chriosduidh, 
ciod-air-bith  inbhe,  no  suidheachadh  anns  am  bheil  è, 
ach  gu  h-àraid  do  chuid,  arèir  mar  a  ghairm  Dia  iad, 
no  mar  a  dheasaich  è  ìad  air  a  shon.  Dhoibh  sin  gu 
tonruichte,  matà,  bheirear  earail  anis. 

Tha  Dia  ag  ìarraidh  an  dleasanais  so  uait-sa  gu 
h»àraid  a's  mò  ionnsachadh  agus  eòlas,  agus  a's  feàrr 
comas  labhairt  na  do  choimhearsnaich.  Cuimhnich,  is 
è  Dia  a  bhuilich  na  tàlantan  sin  ort,  agus  is  àill  leis 
thus'  am  buileachadh  air  a  sheirbhis  fèin.  Is  còir 
dhoibh-san  a  tha  làidir  a'  mhuinntir  lag  a  chuideachadh  ; 
agus  fèumaidh  ìadsan,  a  ta  nis  a'  faicinn,  na  doill  « 
threòrachadh.  Is  i  toil  Dhe'  thusa  gach  cuid,  gibht  'us 
gràs,  a  thug  è  dhuit,  a  ghnàthachadh  ann  an  deanamh 
an  dleasanais  so  gu  fìrinneach,  agus  ma  dhearmaideas  tu 
sin  a  dheanamh,  b'f  heàrr  dhuit  nach  d'fhuair  thu  riamh 
ìad  ;  oir  meudaichidh  ìad  do  dhìteadh,  agus  cha  n-oibrich 
ìad  teàrnadh  dhuit-fèin,  no  do  mhuinntir  eile. 

Tha  Dia  ag  ìarraidh  an  dleasanais  so  air  na  h-uile  a 
ta  eòlach  air  muinntir  mhi-dhiadhaidli.  agus  aig  am 
bheil  cùram  àraid  dhiubh.  -Dh'ith  'us  dh'òl  Criosd  fèin 
maille  ri  c\s-mhaoir  agus  ri  peacaich,  ach  is  ann  a 
chum  an  teagasg,  no  chum  a  bhi  'n  a  Leigh  dhoibh  a 
rinn  è  sin,  agus  cha  n-ànn  idir  a  chum  a  bhi  'n  a 
chòmpanach  dhoibh  ann  an  amaideas.  Cò  is  urrainn  a 
ràdh  nach  do  chuir  Dia  do  luchd-eòlais,  no  do  chàirdean 
fo  do  chùram-sa  chum  na  crìche  so  ?  Cha  n-  'eil  f  hios 
nach  tus'  an  instrumaid,  no  'm  meadhon  leis  am  bheil 
ìad  gu  bhi  air  an  ìompachadh.  Iadsan  nach  èisd  ri 
guth  coigrich,  faodaidh  ìad  eisdeachd  ri  bràthair,  no  ri 
piuthair,  no  cèile,  no  mnaoi,  no  caraid,  oir  is  mòr 
cumhachd  càirdeis,  seach  dàimh  air-bith  eile,  gu  iochd 
agus  caoimhneas  a  ghintinn  eadar  duine  'us  duine. 

Is  còir  do  lèighean,  no  do  dhochdadairibh  a  tha  tric 
mu  thimchioll  dhaoine  tìnn,  no  ri  uchd  a'  bhàis,  a  cheart 
aire  'thoirt  do  'n  dleasanas  so.  Is  mòr  am  fàth-chothrom 
àraid  a  ta  aca-san  air  maith  a  dheanamh  do  anamaibh 
an  co-chrèutairean.  Gheibhear  ìad  maille  riutha  air 
àm  na  h-euslaint'  agus  a'  chunnairt — àm  air  an  èisd  a 
chluas,  agus  air  an  lhb  an  cridhe  na's  feàrr  na  air  uair 
na  slàinte.  Amliaircidh  daoine  air  an  dochdadair  mar 
dhuine  aig  am  bheil  am  beatha  'n  a  làimh,  no  an  car  a's 
lugha,  mar  neach  a  dh-fhaodas  mòr  chobhair  a  thoirt  a 
chum  an  slàint  aiseag  dhoibh,  agus  mar  sin  gabhaidh 
ìad  a  chomhairle  gu  toileach.  Sibhse  aig  am  bheil 
dreuchd  urramach  na  dochdadarachd,  na  abradli  aoa 

dibh  gu  bràth  nach  buin  dhuibh-se  comhairle  dhiadhaidh 
a  thoirt  do  dhuine  tìnn,  no  slàn  ;  na  abraibh  nach  buin 
do  bhur  gairm-sa  saothair  a  dheanamh  churri  anamanan 
a  theàrnadh ;  na  abraibh  idir  gur  ànn  amhàin  do 
mhinistearan  a  bhuineas  an  obair  so  uile,  mur  àill  leibh 
a  ràdh  nach  Criosduidhean  sibh-fè'm,  no  nach  bu  chòir 
dhuibh  a  bhi  iochdmhor.  0  dhochdadair,  matà,  cuidich 
na  h-euslaintich  chum  slàint  'fhaotuinn  d'an  anam- 
aibh !  Ma's  beatha,  no  bàs  doibh,  teagaisg  dhoibh  ciamar 
is  còir  dhoibh  a  bhi  beò,  agus  ciamar  is  còir  dhoibh 
bàsachadh.  Thoir  leigheas  airson  an  anama,  cho  maith 
's  a  bheir  thu  airson  a'  chuirp.  Glòir  do  Dhia,  is  iomadh 
àrd  dhochdadair  diadhaidh  a  gheibhear  a'  deanamh  an 
dleasanais  so  anns  an  lìnn  so,  agus  mar  sin  a'  glòrachadh 
Dhè,  agus  ag  àrdachadh  an  dreuchd  fèin. 

Is  mòr  fath-chothrom  dhaoine  saoibhir,  cumhachdach 
aig  am  bheil  mòran  luchd-eisimeil  f  òpa,  air  an  dleasanas 
so  a  dheanamh,  na'm  b'àill  leo  an  làmh  a  chur  ris. 
Na'n  gnàthaicheadh  uaislean  an  ùghdarras  agus  an 
cumhachd  a  chum  sonas  ìslean  a  chur  air  aghaidh,  is 
mòr,  maireannach  am  maith, — maith  nach  gabhadh 
àireamh,  no  ainmeachadh, — a  dheanadh  ìad  ameasg 
dhaoine !  0  dhaoine  saoibhir,  cumhachdach,  nach  è 
Dia  fèin  a  thug  dhuibh  gach  saoibhreas  'us  onoir  a  ta 
agaibh  ?  Nach  'eil  Criosd  ag  ràdh,  "  Gach  neach  d'an 
d'  thugadh  mòran,  ìarrar  mòran  uaith?"  Na'n  labhradh 
sibh  ri  bhur  luchd-eisimeil — riutha-san  a  ta  fo  bhur 
cumhachd,  air  an  dleasanas  do  Dhia,  faodaidh  gu'n 
gabhadh  ìad  bhur  comhairle,  'nuair  a  dheanadh  ìad 
dìmeas  air  comhairle  ministeir.  Anis,  Uachdarain,  raa's 
luachmhor  leat  onoir  Dhè,  ma's  luachmhor  leat  do 
shòlas  fèin  agus  teàrnadh  anamanan,  deanadh  do  chumh- 
achd  thairis  air  tuathanaich  'us  coimhearsnaich  an 
treòrachadh  a  dh-ionnsuidh  Chriosd.  Kuig  an  tighean- 
còmhnuidh.  Faic  am  bheil  ìad  ag  aoradh  do  Dhia  'n  an 
teaghlaichibh.  Glac  gach  fàth-chothrom  chum  an  toirt 
gu'n  dleasanas  a  dheanamh  do  Dhia.  Na  dean  tàir  idir 
orra.  Cuimhnich,  "  Cha  n-'eil  Dia  ag  amharc  air 
pearsaibh  seach  a  chèile."  Faiceadh  daoine,  mar  tha 
toiseach  agad  air  muinntir  eile  ann  an  saoibhreas  agus 
onoir  an  t-saoghail,  gu'm  bi  toiseach  agad  orra  ann  an 

oibribh  dìchiollach,  iochdmhor,  diadhaidh.  Feumar 
aideachadh  gu'n  dean  an  obair  so  duine  sònruichte 
— air-leth  dhiot,  ach  bithidh  tusa  "  sònruichte"  ma 
ruigeas  tu  air  glòir  nèimh ;  oir  "  cha  'n  iomadh  iad  a  ta 
cumhachdach  agus  uasal  a  ta  air  an  gairm."  Ach  glòir  do 
Dhia,  tha  cuid  de  na  daoine  mòra,  cumhachdach  air  an 
gairm  anns  gach  rìoghachd,  agus  gheibhear  ìad  sin  a1 
saothrachadh  guh-èifeachdach  anns '  a'  ghàradh-f  hìona.' 

Agus,  a  Mhinistearan  an  t-soisgeil,  is  è  anamanan  a 
chuideachadh  'n  an  turus  gu  nèamh,  obair  mhòr,  àraid 
bhur  gairme-sa.  Cuimhnichibh  matà,  amharc  an  còmh- 
nuidh  air  an  obair  so  mar  àrd  chrioch  bhur  meòrachaidh 
agus  bhur  searmonachaidh.  Is  è  am  ministear  sgileil,  eòl- 
ach,  comasach,  am  fear  a's  feàrr  eòlas  air  teagasg,  air  soil- 
leireachadh,  air  comhairleachadh,  agus  an  lorg  sin,  air 
buinnigeadh  anamanan  ;  agus  is  ì  an  t-searmoin  leis  an 
deanar  sin,  searmoin  a's  feàrr.  Ma's  è  bhur  glòir  fèin  a's 
feàrr  leibh  na  glòir  Dhè,  is  sibh  a's  suaraiche  de  na  h-uile 
dhaoine  ann  am  fìanuis  Dhè.  Is  f  ìor  do  thaobh  bhur  cliù 
fèin  an  ni  a  ta  Criosd  ag  ràdh  do  thaobh  bhur  beatha. 
"  Esan  a  ghràdhaicheas  'anam  (a  bheatha)  caillidh  se 
è."  Dearbhadh  spionnadh  gach  earail  a  bheir  sibh, 
gu'm  bheil  sibh-fèin  a'  làn-mhothachadh  mòr  luach  a1 
ghnothaich  air  am  bheil  sibh  a'  labhairt.  Searmonaich- 
ibh  gu  stòlda,  dìan.  dùrachdach  mar  dhaoine  a  tha  da 
rìreadh  a'  creidsinn  an  teagaisg  fèin,  agus  aig  am  bheil  fios, 
mur  creid  an  luchd-èisdeachd,  gu'm  bi  ìad  mallaichte. 

Ullaichibh  gu  cùramach  airson  na  cùbaid,  oir  is  è  am 
ministear  a's  feàrr  a  dh-ullaicheas  a's  feàrr  a  shearmon- 
aicheas.  Ach  cuimhnichibh  nach  'eil  bhur  n-obair  uile 
anns  a'  chùbaid.  Is  buachaillean  sibh  aig  an  còir  fios  a 
bhi  air  cor  gach  aoin  de'n  trèud  ;  gach  aon  a  tha  fathast 
fo  ghalar  a'  pheacaidh  a  chuideachadh  gu  leigheas,  agus 
gach  aon  a  theìd  air  seachran  a  threòrachadh  dhach- 
aidh.  Fòghlumaibh  o  Phòl,  cha  n-è  mhàin  an  sluagh 
"  a  theagasg  am  follais,"  ach  "  o  thigh  gu  tigh."  Fios- 
raichibh  ciamar  a  tha  ìad  a'  fàs  ann  an  eòlas,  agus  ann 
an  naomhachd,  agus  ciod  am  bònn  air  am  bheil  ìad  a1 
stèidheachadh  an  dòchais  airson  slàinte,  agus  co  dhiubh 
a  tha  ìad  'g  an  giùlain  fèin  gu  cotliromach,  agus  a1 
deanamh  an  dleasanais,  gach  aon  *:i  a  àit  fèin.     Biodh 

fios  agaibh  am  bheil  ìad  a'  cumail  aoradh  Dhè  'n  an 
teaghlaichibh,  agus  biodh  eòlas  agaibh  orra,  chum  an 
treòrachadh  a  dh-ionnsuidh  Dhè.  Faicibh  ciod  am 
feum  a  tha  ìad  a'  deanamh  de  shearmonachadh  an  fhoc- 
ail.  Mur  'eil  aca  ach  beag  tlachd  ann  an  nithibh 
spioradail,  gabhaibh  truas  dhiubh,  ach  na  dearmaidibh 
ìad. 

Ma  chithear  aon  air-bith  a'  gluasad  gu  mi-riaghailt- 
each,  ìarraibh  a  chur  ceart  le  dìchioll  agus  foighidin. 
Ma  gheibhear  cuid  aineolach,  faodaidh  coire  sin  a  bhi 
agaibh-se,  cho  mòr  riutha-fèin.  Feuchaibh  nach 
caidil  sibh  's  am  madadh-alluidh  'n  a  dhùisg.  Buinibh 
gu  dìleas  ris  gach  neach.  Cha  n-àill  le  cuid  am  peac- 
aidhean  mnseadh  do'n  t-sluagh,  a  chionn  gur  daoine 
mòra,  no  daoine  diadhaidh  ìad,  mar  nach  bu  chòir 
labhairt  gu  soilleir,  dìleas  an  aghaidh  a'  pheacaidh,  ach 
amhàin  ri  creutairean  aingidh,  bochd. 

Bithibh  glic,  seòlta,  ciallach  ann  an  labhairt  ris  gach 
neach,  chum  gu'm  freagair  an  dòigh  oibreachaidh  do 
òirdhearcas  na  h-oibre.  Gheibhear  gràdh  agus  tuigse 
aig  gach  anam  rèusonta,  air  an  aobhar  sin,  bitheadh 
gach  searmoin  spioradail,  reusonta,  tuigseach,  caidreach. 
Meòraichibh  agus  aslaichibh,  agus  aslaichibh  agus 
meòraichibh,  a  chum  saothrachadh  mar  luchd-oibre 
"  nach  ruig  a  leas  nàire  a  gbabhail,  a'  roinn  focail  na 
firinn  gu  ceart,"  ionnus  gu'm  bi  araon  taitneas  agus 
buannachd  aig  an  t-sluagh  ann  an  èisdeachd  ruibh. 

Teagaisgeadh  bhur  caithe-beatha,  cho  maith  ri  bhur 
briathran.  Bitheadh  bhur  caithe-beatha  nèamhaidh, 
naomh,  a'  còrdadh  ris  an  teagasg  a  tha  sibh  a'  sparradh 
air  muinntir  eile.  Bitheadh  bhur  searmoinean  spiorad- 
ail  's  a'  togail  suas  ìnntinn  an  t-sluaigh  ann  an  eòlas. 
Fuiligibh  gach  uile  nì,  mu'n  leig  sibh  leis  an  t-soisgeul 
agus  le  anamaibh  dhaoine  fulang  fo  bhur  làimh. 
Faiceadh  muinntir  nach  ann  amhàin  mar  cheàird  gu 
bhi  beò  oirre,  a  ghabh  sibh  dreuchd  na  ministearachd, 
ach  gu'm  bheil  bhur  cridheachan  suidhichte  air  sonas 
anamanan  a  chur  air  aghaidh. 

Mar  theagaisgeas  sibh  macantas,  irioslachd,  suairceas, 
no  fèin-àicheadh  o'n  t-soisgeul,  teagaisgibh  sin  mar-an- 
cèudna  le  bhur  deadh  eisempleir  fèin.      Iarraibh  gu 

cùramach  aonachd  agus  sìth  a  ghnà-chumail  suas 
ameasg  an  t-sluaigh.  Ma's  maith  leibh  aobhar  Chriosd 
agus  slàint  an  t-sluaigh  a  chur  air  aghaidh,  deanaibh 
gach  nì  ann  an  cèum  na  sìth  agus  a'  ghràidh.  Bu  cho 
turasda  coinneal  a  chumail  beò  ann  an  stoirm,  ri  sluagh 
a  chumail  ann  an  deadh  eagar  coguis,  no  ann  am  fonn 
fallain,  tuigseach,  cìallach,  gràsrahor,  nèamhaidh,  spior- 
adail,  diadhaidh,  agus  ann  an  caithe-beatha  riaghailt- 
each,  ameasg  aisith  agus  còmhstri.  Uime  sin,  matà, 
àraichibh-se  aonachd,  sìth  agus  gràdh  ameasg  an 
t-sluaigh.  "  Is  beannaichte  an  seirbhiseach  sin,  a 
gheibh  a  Thighearn,  an  uair  a  thig  e,  a'  deanamh  mar 
sin."   Lùc.  12.  43. 

Agus  deanadh  am  pobull  an  dleasanas  fein  do'n 
luehd-teagaisg.  Eisdeadh  ìad  gu  dùrachdach  agus 
gabhadh  ìad  gu  toileach  ri  teagasg  a'  mhinisteir  a  tha 
gu  dìleas  a'  searmonachadh  soisgeil  Chriosd  dboibh. 
Cuidicheadh  ìad  è ;  neartaicheadh  ìad  a  làmhan,  agus 
misnicheadh  ìad  a  chridhe,  air  gach  dòigh  'n  an  comas, 
a  chum  obair  an  Tighearn'  a  chur  air  aghaidh.  Cuimh- 
nichibh-se,  a  phobuill,  gu'm  fèum  gach  ministear  fìrinn- 
each,  dìchiollach,  là  no  làithean  de'n  t-seachduin  a  chur 
air  leth,  a  chum  ullachadh  a  dheanamh  gu  h-uaigneach 
'n  a  sheòmar-smuaineachaidh,  airson  gach  sàbaid.  Agus 
ma's  maith  leibh  biadh  spioradail  a  bhi  air  'ullachadb 
air  bhur  son  fèin,  ma's  maith  leibh  obair  an  Tighearn1  a 
chuideachadh  air  a  h-aghaidh  ann  bhur  measg  fèin, 
leigibh  fois  le  bhur  ministear  air  làithibh  an  ullachaidh. 
Gabhaibh  a'  cheart  aire  nach  fhaighear  sibh  a'  cur 
dragh  air,  no  'g  a  ^hluasad,  gun  aobhar  ro  àraid,  air  na 
làithibh  sin.  Chithear  crèutairean  cho  feòlmhor, 
talmhaidh,  no  aineolach,  ionnus  gu'm  bheil  ìad  coma 
ciamar  a  thèid  obair  naomh  an  ullachaidh  so  air  a 
h-aghaidh,  ma  gheibh  ìad  an  gnothach  fèin,  geda 
dh-f  haodadh  è  'bhi  deante  air  là  eile.  '  Bitheadh  aithne 
agaibh  air  seirbhisich  an  Tighearna,  a  tha  os  bhur 
ceànn,  agus  'g  a  bhur  comhairleachadh  ;  agus  biodh 
meas  mòr  agaibh  dhiubh  ann  an  gràdh  airson  an  oibre.' 
1  Tes.  5.  12,  13. 

Anis  sibhse  uile  ris  an  d'earb  Dia  clann  agus 
seirbhisich,  cuimhnichibh  cùram  a  ghabhail  de'n   an 

amaibh.  Bithidh  gu  tric  'g  an  cuideachadh  agus 
'g  an  treòrachadh  a  dh-ionnsuidh  na  foise  nèamhaidh. 
Faic,  a  phàraint,  cho  soilleir  's  a  tha  an  dleasanas  so 
air  'àithneadh  dhuit  le  Dia  'n  a  f  hocal,  "  Agus  bithidh 
na  briathra  so,  a  tha  mi  ag  àithneadh  dhuit  an  diugh,  ann 
ad'  chridhe  ;  agus  teagaisgidh  tu  iad  do  d'  chloinn,  agus 
labhraidh  tu  orra  'nuair  a  shuidheas  tu  a'd'  thigh,  agns 
an  uair  a  dh'imicheas  tu  air  an  t-slighe,  agus  an  uair  a 
luidheas  tu  sìos,  agus  an  uair  a  dh'èireas  tu  suas." 
Deut.  6.  6-7.  "  Teagaisg  leanabh  a  thaobh  na  slighe 
air  an  còir  dha  imeachd  ;  agus  an  uair  a  bhios  e  sean, 
cha  trèig  e  i."  Gnàth.  22.  6.  "Togaibh  bhur  clann 
ann  an  oilean  (eòlas)  agus  ann  an  teagasg  an  Tigh- 
earna."  Eph.  6.  4.  Abraibh  agus  deanaibh,  mar  a 
thuirt  's  a  rinn  Iosua  diadhaidh,  "  Ach  air  mo  shon-sa 
agus  airson  mo  thighe  ni  sinne  seirbhis  do'n  Tighearn." 
Ios.  24.  15.  Agus  tha  Dia  fèin  a'  moladh  cùraim 
Abrahaim  mu'n  dleasanas  so,"  Oir  is  aithne  dhomh  e, 
gu'n  toir  e  àithne  d'a  chloinn,  agus  d'a  theaghlach 
'n  a  dhèigh  agus  gleidhidh  iadsan  slighe  an  Tigh- 
earna."  Gen.  18.  19.  Cuimhnich  gur  còir  dhuit, 
arèir  ceartais,  an  dleasanas  so  a  dheanamh  airson 
do  chloinn  fèm.  Ts  ann  uait-sa  a  thug  ìad  truighe 
agus  truaillidheachd  an  nàduir ;  àgus  air  an  aobhar 
sin,  is  è  do  dhleasanas  gach  saothair  'us  dichioll  ann 
do  chomas,  a  dheanamh  chum  an  aiseag  gu  slàint. 
Smuainich  cho  dlùth  's  a  tha  do  chlànn  dhuit.  Is 
pàirt  dhìot-fein  ìad.  Ma  shoirbhicheas  ìad  an  dèigh  do 
bhàis,  tha  sin  leat  mar  gu'm  bitheadh  tu-fèin  beò  agus 
a'  soirbheachadh  ànnta ;  agus  nach  còir  dhuit  mar  sin 
d'ìnntinn  a  shuidheachadh  air  am  fois  shìorruidh  ?  Ma 
dhearmaideas  tu  an  dleasanas  so,  is  fìanuis  thu  an 
aghaidh  d'anama  fèin.  Is  mòr  do  chùram,  do 
shaothair  agus  do  chosdas  a  chum  an  cuirp  a  bheath- 
achadh,  ach  ditidh  sin  thu,  ma  dhearmaideas  tu  an 
anamanan  prìseil.  Seadh,  dìtear  thu  leis  na  brùidean 
fèin,  oir  gheibhear  ìad  sin  uile  glè  chùramach  mu 
thimchioll  an  òg  shliochd  fèin. 

Smuainich  gur  è  Dia  ièin  a  chuir  clànn  agus  seirbhisich 
air  do  chùram.  An  abair  thu  gu'm  bheil  \ad  air  cùram 
a'  mhinisteir  agus  a'  mhaighsteir-sgoile  ?    Cuimhnich 

thusa  gur  còir  dhuit  cùrara  na's  mò  a  ghabhail  de  gach 
anam  ann  do  theaghlach,  na  ghabhas  ministear,  no 
duine  sam-bith  eile  ;  oir  gu  cìnnteach  gairmidh  Dia  gu 
cùnntas  thus',  a  phàraint,  no  thus'  a  mhaighsteir,  airson 
do  theaghlaich.  Is  è  so  cùram  a's  mò  a  dh'earbadh 
riamh  riut,  agus  an-aoibhinn  duit-sa,  ma  leigeas 
tu  dhoibh  a  bhi  aineolach,  aingidh,  an  lorg  do 
mhi-chùraim  de'n  taobh.  Smuainich  air  an  obair  a 
tha  dhuit  'n  an  nàdur,  'n  an  togradh  agus  'n  an  caithe- 
beatha.  Cha  n-aon  pheacadh  ach  mìle  a  gheibhear  an 
sin  :  eucailean  lìonmhor,  dùchasach  a'  pheacaidh  air 
am  measgachadh  'n  an  nàdur  truaillidh.  Agad-sa  tha 
le  teagasg  fhallain  ri  buaidh  a  thoirt  air  na  h-uilc  sin 
uile.  Na  lagaicheadh  do  mhisneachd,  ged  gheibhteadh 
na  leasanan,  a's  còir  dhuit  a  theagasg,  a'  dol  calg-dhìr- 
each  an  aghaidh  tlachd  'us  toil  na  feòla.  Gu'n  deòn- 
aicheadh  Dia  dhuits'  a  thuigsinn  cho  mòr,  luachmhor 
's  a  tha  do  chùram  agus  d'obair  ! 

Smuainich  cia  searbh  am  bròn  a  tha  thus'  ag  uilach- 
adh  dhuit-fèin,  ma  tha  thu  nis  a'  deanamh  dearmaid  air 
teagasg  do  theaghlaich.  Ma  bhitheas  a  chlann  sin 
fathast  'n  an  sguilb  ghoirt  dhuit,  cuimhnich  is  ànn  de 
do  shuidheachadh  fe'in  ìad.  Ma  bhitheas  tu-fèin  air  do 
theàrnadh,  agus  ìadsan  air  am  mallachadh,  nach  uamh- 
asach,  goirt  dhuit  smuaineachadh  gur  è  do  mhi-chùram 
fèin  a  b'aobhar  d'an  sgrios  ?  Ma  bhàsaicheas  tu-fèin 
agus  ìadsan  anns  a'  pheacadh,  mallaichidh  ìad  thu,  ag 
èigheachd  amach  gu  garg  'n  ad'  aghaidh  ann  an  ifrinn, 
"  Is  tus'  a  thug  an  truaighe  so  òirnn  uile.  Bu  chòir 
dhuit  ar  dleasanas  a  theagasg  dhuinn,  ach  cha  d'rinn  thu 
è.  Bu  chòir  dhuit  sinne  'chasgadh  's  a  chronachadh  o'n 
olc,  ach  cha  d'rinn  thu  sin."  Nach  teannaichear  do 
thruaighe  fèin  gu  mòr  leis  gach  glaodh  dòruinneach 
dhiubh  sin ! 

Smuainich,  air  an  làimh  eile,  air  an  t-sòlas  a  bhitheas 
agad,  ma  gheibhear  fìrinneach  thu  anns  an  dleasanas  so. 
Mur  teid  è  leat,  bithidh  d'anam  saor  o  chiont'  a 
dhearmad,  agus  bithidh  sìth  aig  do  choguis.  Ma  thèid 
è  leat,  bithidh  do  shòlas  do-labhairt.  Chì  tha  do  chlànn 
grkdhach,  ùmhal,  taitneach,  taiceil  dhuit,  anns  a'  chuid 
a  tha  romhad  de  do  thurus  gu  glòir.    Is  mòr  u  fheàirrd 

do  theaghlach  uile  è,  ma  gheibhear  eadhon  aon  Ieanabh, 
no  aon  seirbhiseach  diadhaidh  ànn.  Ach  is  mòr  d'  aoibh- 
neas  an  là  a  their  thu,  "  a  Thighearna,  Feuch  mise,  agus 
a'  chlànn  a  thug  thu  dhomh."  An  deigh  sin  bithidh 
tu  beò  gu  h-aoibhneach  maille  riutha  gu  bràth. 

Smuainich  cho  mòr  's  a  tha  maith  na  h-eaglais  agus 
na  rìoghachd  an  eisimeil  an  dleasanais  so.  Cha  n-ur- 
rainn  riaghailtean  maith  an  lagha  sluagh  glic,  diadhaidh 
a  dheanamh  dhmn,  mur  tòisich  ar  teagasg  ann  an  uchd 
an  teaghlaich.  Agaibh-se,  a  phkranta,  tha  'n  obair  so 
ri  dheanamh,  agus  ma  dh-fhàgar  ì  gun  deanamh,  gus 
an  tig  bhur  clann,  aineolach  agus  cruadhaichte  leis  a' 
pheacadh,  fo  làimh  mhinistearan,  ciod  is  urrainn  minis- 
tearan  a  dheanamh  ?  Ach  na'n  robh  ìad  air  an  teagasg 
leibh-se  ann  an  eagal  Dè  air  làithibh  an  òige,  agus  air 
an  treòrachadh  ann  an  eòlas,  agus  ann  an  cleachdadh  na 
diadhachd,  0  bu  mhòr  a'  mhisneachd  sin  do  mhinis- 
tearan,  agus  shoirbhicheadh  obair  an  Tighearna  gu  mòr 
'n  an  làmhan  !  Innseam  dhuibh  gu  cùramach,  gur  è 
dearmad  air  teagasg  na  cloinne  ann  an  eòlas  air  an 
dleasanas  do  Dhia,  a's  aobhar  do  uile  thruaighean  na 
h-eaglais  agus  na  rìoghachd. 

Guidheam  f  òs  air  pàrantaibh  smuaineachadh  air  na 
cothroman  lionmhor,  luachmhor  a  tha  aca,  chum  an 
clann  a  theàrnadh.  Tha  ìad  fo  bhur  làimh,  am  feadh 
a  ta  ìad  maoth,  sùbailt,  òg.  Cha  chrànn  garbh  daraich 
a  ta  agaibh  ri  lùbadh,  ach  fiùran  a  dh-aomas  leibh. 
Na'n  spìonadh  pàrantan  meacain  a'  pheacaidh  amach  à* 
cridheachan  an  cloinne  fèin,  cha  bhitheadh  dubhailcean 
freumhaichte,  cruaidh,  garbh  a'  pheacaidh  cho  tric  ri 
ghearradh  àsda  an  dèigh  dhoibh  f  às  suas.  Cha  n-'eil 
coguisean  na  cloinne  air  an  cruadhachadh  cho  mòr  le 
cleachdadh  a'  pheacaidh  agus  le  diùltadh  gràis,  's  a  tha 
coguisean  muinntir  eile.  Tha  cridheachan  na  cloinne 
mar  an  talamh  bog,  tais  a  ghabhas  astigh  an  crànn  gu 
luath,  ach  tha  cridheachan  na  h-aois  mar  thalamh 
cruaidh,  clachaidh  air  a  theannachadh  fad  iomadh 
bliadhna  fo  che'umaibh  an  uilc.  Is  obair  dhùbailt  ìad- 
san,  nach  d'f  huair  an  ionnsachadh  air  làithibh  an  òige, 
a  theagasg  anis  ;  oir  fèumar  air  tùs  am  pilleadh  o'n  olc. 
's  an  dèigh  sin  maith  a  theagasg  dhòibh.     Ach  na'n 

d'f  huair  ìad  an  teagasg  òg,  bu  leòr  leth  na  h-oibre  sin. 
Is  ann  duibhs'  a's  mò  an  gràdh  air  thalamh.  Is  sibhse 
a's  mò  ùghdarras  os  an  ceànn.  Is  ann  ruibh-se  tha 
ìad  a'  sealltuinn  airson  am  beathachaidh  uile.  Is  ann 
duibh-se  a's  feàrr  is  aithne  am  mèinn  's  an  togradh. 
Tha  sibh  maille  riutha  do  ghnàth,  agus  fàth-chothrom 
agaibh  an  còmhnuidh  gu  bhi  'bìadhadh  an  cridheachan 
le  eòlas  maith.  Cuimhnichibh-se  so  gu  h-àraid,  a 
mhàthraichean,  a  tha  na's  trice  na  'n  aithrichean  maille 
ri  bhur  cloinn,  am  feadh  a  tha  ìad  fathast  òg.  Is  mòr 
bhur  dìchioll  a  chum  an  cuirp  a  bheathachadh.  Is  mòr 
bhur  pìan  agus  bhur  saothair  'g  an  toirt  astigh  do'n 
t-saoghal.  Agus  nach  dean  sibh  saothair  a  chum  an 
anamanan  a  theàrnadh  ?  Tha  dìan  ghràdh  blàth  agaibh 
dhoibh,  agus  an  leig  sibh  dhoibh  a  bhi  càillte  gu  sìor- 
ruidh  ?  Guidheam  òirbh,  matà,  air  sgàth  sliochd  bhur 
cùim  fèin,  teagaisgibh  ìad,  comhairlichibh  ìad,  agus 
gabhaibh  mòr  chùram  dhiubh,  agus  na  leigibh  fois  leo, 
gus  am  faigh  sibh  an  treòrachadh  a  dh-ionnsuidh  Chriosd. 
Guidheam  òirbh,  a  phàranta  Criosdail,  a  leughas  na 
briathran  so,  deanaibh  iochd  air  anamaibh  bochd  bhur 
cloinne  fèin.  Bithibh  fìrinneach,  dìleas  do  Dhia  a 
dh'earb  clànn  ruibh.  Mur  urrainn  sibh  na  b'  àill  leibh 
a  dheanamh,  deanaibh  na  's  urrainn  sibh  air  an  son. 
Tha  'n  eaglais  agus  an  stàit,  gach  baile  agus  dùthaich 
ag  osnaich  gu  tròm  fo'n  dearmad  a  thathas  a'  deanarnh 
air  an  dleasa^as  so.  Cha  n-'eil  eòlas  aig  bhur  cloinn 
air  Dia,  no  air  a  lagh,  ach  bheir  ìad  "  ainm  Dhè'  an 
diomhanas ;"  nì  ìad  tàir  air  aoradh  Dhe' ;  agus  cha 
theagaisg  'us  cha  chronaich  sibh  ìad.  Air  an  aobhar 
sin,  cronaichidh  Dia  ìadsan  agus  sibhse.  Cha  lèir  do 
bhur  gràdh  do  bhur  cloinn  am  peacaidhean.  Na  bith- 
eadh  ioghnadh  òirbh,  matà,  ged  ghoirticheadh  Dia  sibli 
airson  peacaidhean  bhur  cloinne,  oir  tha  sibh  ciontach 
anns  gach  peacadh  a  tha  ìad  a'  deanamh,  a  chionn  gu'n 
d'rinn  sibh  dearmad  air  an  teagasg  agus  air  an  cron- 
achadh.  Tòisiehibh  anis,  matà,  air  an  dleasanas  so, 
agus  na  deanaibh  dearmad  air  na's  fhaide.  Cuimh- 
nichibh  air  Eli.  Tha  bhur  clànn  mar  bha  Maois  ameasg 
nan  cuilc,  ullamh  gu  bàsachadh  mur  faigh  lad  an 
cuideachadh.      Ma's  àill  leibh  nach  dìtear  sibh   mar 

mhortairean  an  anamanan,  no  ma's  àill  leibh  nach 
cluinn  sibh  an  glaodh  'g  a  bhur  dìteadh  fèin  anns  an 
teine  shiorruidh,  tòisichibh  gu  grad  ri  teagasg  dhoibh 
ciamar  a  dh-fhaodas  ìiad  a  dhol  às  o'n  teine  sin  ;  agus 
togaibh  ìad  ann  an  naomhachd  'us  ann  an  eagal  Dè. 

Tha  m\  nis  a'  sparradh  air  gach  aon  dibh,  arèir  bhur 
bòidean-baistidh  do  Dhia,  agus  mar  dh-fhèumas  sibh 
uile  freagairt  do  Dhia  'an  ùin  glè  aithghearr,  na  diùltaibh 
agus  na  dearmaidibh  an  dleasanas  àrd-f  heumail  so  air 
chor  sam-bith.  A  phàraint,  mur  'eil  thu  toileach  a 
dheanamh,  agus  fios  agad  gur  dleasanas  mòr  è,  is 
ceannairceach  thu,  agus  cha  sheirbhiseach  fìrinneach 
do  Chriosd.  Ma  tha  thu  toileach,  ach  gun  f  hios  agad 
ciamar  is  còir  dhuit  do  dhleasanas  a  dheanamh  ri  do 
chloinn  fèin,  gabh  anis  beagan  seòlaidh,  chum  do 
chuideachadh.  Treòraich  do  chlànn,  le  do  dheadh 
eisempleir  fèin,  gu  ùrnuigh  agus  dleasanasaibh  diadhaidh 
eile.  Teagaisg  an  tuigse.  Lion  an  cuimhne  le  eòlas 
maith.  Ceartaich  an  toil.  Beothaich  an  aignidhean. 
Cum  an  coguis  beò,  blàth.  Caisg  an  teangaidh.  Teag- 
aisg  briathran  glan  dhoibh.  Caithris  'us  ceartaich  an 
giùlain  's  an  caithe-beatha.  Faigh  Bìobuill  'us  leabh- 
raichean  maith  eile  dhoibh,  agus  faic  ìad  'g  an  le'ughadh. 
Ceasnaich  ìad  gu  tric  air  na  nithibh  a  tha  ìad  ag  ìonn- 
sachadh.  Cuimhnich  gu'm  bi  thu-fèin  'us  ìadsan  ris  an 
obair  so  air  gach  là  sàbaid.  Na  ceadaich  idir  dhoibh 
a  bhi  ri  amaideachd,  cluith,  no  dìomhanas  sam-bith  air 
an  là  naomh  sin.  Thoir  maille  riut  gu  "  Tigh  Dhè" 
ìad.  Cum  anns  an  sgoil-shàbaid  ìad  gu  seasmhach, 
riaghailteach.  Is  mòr,  luachmhor  an  cuideachadh  do 
phàrantaibh  an  sgoil-shàbaid.  Bi  gu  tric  a'  mìneachadh 
dhoibh  brìgh  nan  nithe  a  tha  ìad  a'  leughadh  's  ag 
ìonnsachadh.  Na  leig  le  leisgeulan  beaga  an  cumail  às 
an  sgoil ;  oir  gach  là  a  chailleas  ìad  de'n  sgoil,  cha 
bheir  ìad  gu  bràth  air.  Na  dearmaid  an  Leabhar-cheist 
a  theagasg  dhoibh.  Cum  amach  à*  droch  cuideachd  ìad. 
Treòraich  ìad  gu  eòlas  air  sluagh  diadhaidh.  Thairis 
air  gach  uile  nì,  teagaisg  agus  cuimhnich  dhoibh  gu  tric 
cho  fèumail,  cho  òirdheirc,  cho  taitneach,  cho  luach- 
mhor,  glòrmhor  's  a  tha  eòlas  air  Dia,  agus  air  a  sheirbhis ; 
agus  saothraich  a  chum  làn  bheachd  air  sin  a  shuidh- 
'ìachadh  gu  teànn  air  an  cridheachan. 

Caibdeil  X. 

Cha  n-fhaighear  Fois  nan  Naonih  air  thalamh. 

Clia  n-'eil  sinn  fathast  air  teachd  a  dh-ionnsuidh  ar 
n-àite-tàimh.  Ach  tha  àit-tàimh  a'  feitheamh  òirnn. 
0  matà,  nach  peacach,  amaideach  a  bhi  'g  a  ìarraidh, 
no  dùil  a  bhi  againn  ris  an  so !  Càit  am  faighear 
Criosduidh  nach  'eil  toilltinneach  air  achmhasan  do 
thaobh  na  cùise  so  ?  B'àill  leinn  gach  cùis  soirbheach- 
adh  leinn  an  còmhnuidh.  Dh-ìarramaid  gach  ni  a  tha 
socrach,  taitneach  do'n  f  heòil.  Is  beag  a  tha  sinn  a' 
tuigsinn  cho  mi-rèusanach  's  a  tha  ar  mìann.  Ma 
gheibh  sinn  àitean-còmhnuidh  goireasach,  biadh  'us 
aodach,  fearann  'us  teachd-astigh,  agus  meadhonan 
nan  gràs  a  dh'òrduich  Dìa,  chum  ar  maith  spioradail,  is 
leòr  sin  leinn,  agus  ìarraidh  sinn  fois  ànnta.  Ma's 
fortanach,  no  mì-t  hortanach  ar  staid,  ma's  tmn  no  slàn 
sinn,  gheibhear  sinn  gu  dìan  a'  sìor-ìarraidh  fois'  ann 
am  mealtuinn  a'  chrèutair, — ann  an  taitneasaibh  faic- 
sinneach.  'Nuair  a  bhitheas  taitneas  aimsireii  uainn, 
nach  fhaighear  sinn  'g  a  ìarraidh  na's  dùrachdaiche  na 
dh-ìarras  sinn  Dia  fèin  ?  Nach  fheàrr  leinn  a  mheaìtuinn 
na  mealtuinn  Dhè  ?  Agus  ma  chaiileas  sinn  ar  tait- 
neas  aimsireil,  nach  truime  leinn  sin  na  làthaireachd 
Dhè  fèin  a  chàll  ?  Cha  leòr  leinn  ar  beannachdan 
aimsireil  a  ghnàthachadh  a  chum  ar  cuideachadh  agus  ar 
n-ùrachadh  air  an  t-sligh  gu  nèamh,  ach  fèumar  nèamh 
fèin  a  dheanamh  dhuinn  dhiubh  sin.  A  Chriosduidh  a 
lèughas  so,  cha  n-'eil  peacadh  sam-bith  eile  's  an 
t-saoghal  a  b'f  heàrr  leam  thus'  a  thuigsinn  's  a  sheachnadh 
na  'm  peacadh  so,  na'm  b'  urrainn  mì  ìnnseadh  ciamar 
a  thuigear  è ;  oir  is  mòr  cònsachadh  an  Tighearna 
ruinn  anns  a'  chùis  so.  Anis  a  chum  sin  a  thuigsinn 
guidheam  ort  gu  dùrachdach  smuaineachadh — cho 
rèusanta  's  a  tha  trioblaidean  na  beatha  so, — agus  cho 
mi-rdusanta  's  a  tha  fois  ìarraidh  ann  an  toil-ìnntinn 
aimsireil ; — smuainich  fòs  cho  mì-thoileach  's  a  tha 
sinn  a  dhol  anùll  air  a'  bhàs  a  chum  seilbh  'f  haotuinu 
air  fois  shìorruidh. 

I.  Chum  rèusantachd  nan  trioblaid  a  thuigsinn, 
smuainich — gur  ìad  an  t-sligh  gu  fois, — Tha,  ìad  a' 
teagasg  dhuinn  gu  soilleir  càit  am  Dheil  ar  fois, — Tha 
ìad  'g  ar  treòrachadh  air  an  t-sligh  gu  fois, — Tha  ìad 
a'  greasad  ar  ce'um  d'a  h-ionnsuidh, — Is  ànn  gu  h-àr- 
aid  do'n  fheòil  a  tha  ìad  draghail, — fo  thrioblaidibh 
gheibh  sluagh  Dhè  gu  tric  an  roimh-bhlas  a's  mìlse 
air  am  fois. 

1.  Thoir  fainear,  gur  è  saothair  '  us  trioblaid  an 
rathad  cumanta  gu  fois,  araon  ann  an  cùrsa  nàduir  agus 
gràis.  An  urrainn  idir  fois  a  bhi  ànn  gun  sgìos  ? 
Coisichidh  agus  oibrichidh  tu  an  toiseach,  's  an  dèigh 
sin,  gabhaidh  tu  fois.  Caithear  an  là  ri  saothair  's  an 
dèigh  sin,  thig  an  oìdhche  le  fois.  Carson  a  dh-ìarr- 
amaid  cùrsa  gràis  atharrachadh  na's  mò  na  cùrsa  nàduir  ? 
Is  òrdugh  suidhichte  "  gur  ann  tre  iomadh  àmhghar  is 
èigin  duinn  dol  a  steach  do  rìoghachd  Dhè."  Gnìomh. 
14.  22.  Agus  "  ma  dh'fhuiligeas  sinn,  rìghichidh  sinn 
mar  an  ceudna  maille  ri  Criosd."  2  Tim.  2.  12.  Agus 
ciod  è  sinne  gu'm  bitheadh  reachdan  Dhè  air  an 
atharrachadh  a  chum  taitneas  a  thoirt  duinn? 

2.  Tha  trioblaid,  no  àmhghar  ro  fhèumail  a  chum  a 
dhearbhadh  dhuinn  càit  am  bheil  ar  fois.  Is  cèum 
toileach,  agus  cha  chèum  èignichte,  cèum  a'  Chriosd- 
uidh  gu  nèamh.  Air  an  aobhar  sin,  is  fè'umail  gach  ni 
cruaidh,  no  socrach  a  chuidicheas  athoil  agus  a  thuigse. 
ls  è  am  mearachd  a's  cunnartaiche  d'ar  n-anamaibh,  an 
crèutair  a  chur  an  àit  Dhe,  agus  an  talamh  a  chur  an 
àit  nèimh.  Nach  blàth,  deothasach,  dìan  ar  cridheachan 
a'  dol  an  dèigh  an  t-saoghail,  gus  am  fuaraichear  's  an 
ceànnsaichear  ìad  le  trioblaidibh.  Labhraidh  trioblaid 
gu  h-èifeachdach,  agus  èisdear  rithe  le  cuid  nach  d'èisd 
riamh  gu  ceart  agus  nach  èisd  ri  searmonaiche.  Is 
iomadh  Criosduidh  bochd  a  gheibhear  air  uairibh  a7 
suidheachadh  a  smuaintean  air  saoibhreas,  no  air 
feòil-thaitneas,  no  air  cliù  tìmeil,  agus  mar  sin,  a'  call  a 
thlachd  ann  an  Criosd,  agus  ann  an  aoibhneas  nèamh- 
aidh,  gus  am  buailear  a  shaoibhreas,  a  chlànn,  a  choguis, 
no  a  shlàint  le  Dia,  agus  am  brisear  sìos  a  neart  a  shaoil 
è  cho  mòr.  Agus  an  uair  a  thilgear  è,  an  dèigh  sin,  ann 
an  geimhlibh  Mhanasseh,  no  air  leabaidh  na  h-easlaint, 

is  neo-ni  leis  an  saoghal,  ach  is  rud-eigin  nèamh  leis. 
Mur  cuireadh  ar  Tighearn  gràdhach  na  stuib  sin  ann  ar 
cluasaig,  chaidleamaid  amach  ar  beatha,  agus  chaill- 
eamaid  ar  glòir. 

3.  Tha  Dia  a'  gnàthachadh  trioblaid  mar  mheadhon 
fìor  eifeachdach  a  chum  sinne  'threòrachadh  agus  & 
chumail  air  an  t-sligh  gu  fois.  A  dh-easbhuidh  na 
callaide  drisich  so  air  an  làimh  dheis  'us  chlìth,  is  gànn 
a  chumadh  sinn  an  rathad  gu  nèamh.  Ma  chì  sinn  aon 
bheàrn,  no  cachlaidh  fosgailt'  air,  nach  ullamh  sinn  gu 
lèum  amach  oirre  ?  'Nuair  a  dh-fhàsas  sinn  mear,  no 
saoghalta,  no  uaibhreach,  faic  mar  dh-ìslichear  sinn  le 
tinneas,  no  trioblaid  eile  !  Faodaidh  gach  Criosduidh 
a  ràdh,  cho  maith  ri  Luther,  gur  è  trioblaid  aon  de  na 
maighstearan-sgoil'  a's  feàrr  a  bha  riamh  àige ;  agus  a 
ràdh  maille  ri  Daibhidh,  "  Mu'n  robh  mi  ann  an 
àmhghar  chaidh  mi  air  seacharan  ;  ach  a  nis  tha  mi  a' 
gleidheadh  t'fhocail."  Salm.  119.  67.  Is  iomadh 
mìle  peacair  ìompaichte  a  dh-f  haodas  èigheachd  amach, 
"  0  thinneis  shlàinteil !  0  bhròin  shòlasaich  !  0  chall- 
daich  tharbhaich !  0  bhochduinn  shaoibhir !  0  là 
bheannaichte  air  an  robh  mis'  ann  an  trioblaid !" 
1  Bheir  na  cluaine  glasa  agus  na  uisgeachan  ciùin,  agus 
cadhon  an  t-slat  agus  an  lorg  comhf  hurtachd  dhuinn.' 
Is  è  am  focal  agus  an  Spiorad  a  ni  an  fhìor  obair 
èifeachdach  air  a'  chridhe,  ach  bheir  trioblaid  'us  fulang 
an  crann-dùnaidh  dhe  dorus  a'  chridhe,  chum  rathad 
rèidh  a  dheanamh  do'n  f  hocal  gu  dhol  astigh. 

4.  Tha  trioblaid  fèumail,  mar-an-cèudna,  chum  ar 
oeum  a  ghreasad  a  dh-ionnsuidh  na  fois'.  B'fheàrr 
gu'm  fòghnadh  gràdh  gu  sinne  '  thàladh  gu  nèamh  !  ach 
am  far  nach  gluaisear  fo  ghairm  a'  ghràidh,  is  tric  a 
ghreasar  fo  bhuille  na  slaite.  O-na  tha  ar  cridheachan 
cho  rag-olc  as  nach  gabh  ìad  tarruinn  le  caomh  thròc- 
air,  is  feàrr  ar  greasad  leis  an  sgiùrsair  a's  geòire  buille 
na  maille  chàillteach  a  dheanamh,  cosmhuil  ris  "  na 
h-òighean  amaideach,"  gus  am  bi  an  dorusair  a  dhìmadh. 
0  nach  dian,  làn,  dùrachdach  an  ùrnuigh  a  ni  sinn  ann 
am  builsgean  na  h-easlainte,  seach  an  ùrnuigh  eutrom, 
fhuar,  fhoirmeil  a  gheibhear  againn  air  làithibh  ar 
slàinte !    Co  dhiubh   a's   doimhne   an   t-aithreachas  a 

nithear  air  là  na  socair,  no  air  là  na  h-anshocair  ?  Och ! 
Och  !  mur  cuirteadh  an  spur  annainn  air  uairibh,  bu 
mhàll  cèum  na  cuid  a's  mò  dhinn  gu  nèamh !  Carson, 
matà,  nach  gabhamaid  gu  toileach  buillean-greasaidh 
geur  o  Dhia,  chum  ar  maith,  'us  feum  cho  mòr  aig  ar 
droch  nàdur  orra  ?  Smuainich  fèin,  a  Chriosduidh,  nach 
cùramach,  caithriseach,  luath  a  ghluaiseas  do  chèum  gu 
nèamh  fo  bhuillibh  na  h-easlainte,  seach  do  chèum  fo 
thaitneas  soirbheachaidh. 

5.  Thoir  fainear  arìst — is  ì  gu  h-àraid  an  fheòil  a's 
mò  a  gheibhear  air  a  buaireadh  agus  air  a  goirteachadh 
le  trioblaidibh.  Gheibhear  an  t-anam  saor  o'n  chuid  a's 
mò  de  na  fulangasaibh  do'm  bheil  sinn  buailteach,  mur 
dean  sinn-fèin  a  phìanadh  d'ar  deòn.  "  Carson,  matà,  O 
m'  anam,  a  tha  thus'  a'  dol  leis  an  f  heòil  sin,  agus  a'  gearan 
mar  tha  ise  ri  gearan  ?  Nach  bu  chòir  dhuit  a  cumail 
fodha,  agus  a  cur  fo  smachd;  agus  ma  ni  Dia  sin  air  do 
shon,  an  tig  dhuit  a  bhi  mì-thoilichte  ?  Nach  è  thus'  a 
bhi  'g  a  toileachadh  a  thug  ach  beag  gach  bròn  spioradail 
ort?  Carson,  matà,  nach  deanadh  a  mì-thoileachadh 
d'aoibhneas  a  mheudachadh?  '  Nach  sèinn  Pol  agus  Sìlas 
laoidh-mholaidh,  ged  tha  'n  casan  daingnichte  anns  a' 
cheap'  ?  Cha  robh  an  spioradan  ann  am  prìosan.  Ah, 
anam  neo-airidh !  an  è  sin  do  thàingealachd  do  Dhia  a 
dh'àrdaich  thu  cho  mòr  os-ceànn  do  chuirp  ?  'Nuair  a 
bhitheas  do  chorp  a'  grodadh  anns  an  uaigh,  is  còmp- 
anach  thusa  do  spioradaibh  foirfichte  nam  fìrean.  Nach 
'eil  sòlas  agad  an  dràst,  air  nach  'eil  fios  aig  an  f  heòil  ? 
Na  gearan  idir,  matà,  air  làimh  Dhè,  'nuair  a  bheanas 
ì  ri  do  chorp.  Is  gràdh  gach  smachdachadh  a  bheir  a 
làmh  :  agus  carson  nach  buineadh  è  riut-sa  mar  bhuin 
è  ris  na  naoimh  uile  ?  Na  creid  .gu  bràth  gu'm  mìnich 
an  fheòil  dhuit  gu  ceart  a'  chùis  a  tha  'n  t-slat  a'  cìall- 
achadh.  Their  d'f heòil  gur  fuath,  gràdh  ;  agus  gu'm 
bheil  Dià  a'  sgrios,  an  uair  a  tha  è  'teàrnadh.  Tha 
d'fheòil  a'  fulang,  agus  an  lorg  sin  cha  bhreitheamh 
freagarrach  idir  ì."  0 !  na'n  creideamaid  Dia  fèin,  na'n 
gèilleamaid  do'n  t-slait-smachdachaidh,  mar  tha  focal 
Dhè  ag  àithneadh,  na'n  tuigeamaid  cho  tarbhach  's  a 
tha  ì  do'n  anam,  na'm  faiceamaid  mar  thaì  'g  ar  greasad 
a  dh-ionnsuidh  ar  fois',  agus  na'm  b'urrainn  sinn  tosd  a 

chur  air  craos  collaideach  na  feòla,  is  ànn  an  sin  bu 
chothromaiche  ar  beachd  agus  ar  breth  air  aobhar  agus 
deadh  thoradh  ar  trioblaidean  uile. 

6.  Ach  smuainich  fathast — is  ainmig  a  bheir  Dia 
d'a  shluagh  roimh-bhlas  air  an  fhois  ri  teachd,  cho 
milis  's  a  bheir  è  dhoibh  'n  an  àmhghar  trom.  Gleidhidh 
è  dhoibh  an  deoch-ùrachaidh  a's  mò  luach,  gus  an  tig 
an  uair  a's  mò  am  fannachadh  agus  an  cunnart.  Bheir 
è  dhoibh  ì  'nuair  a  chì  è  fèum  oirre,  agus  an  uair  a  chì 
ìadsan  a  luach,  agus  a  bheir  ìad  tàing  dhà  air  a  son, 
agus  a  bhitheas  ìad  air  an  deanamh  aoibhneach  leatha. 
Gu  h-àraid,  ma  gheibhear  sinn  a'  fulang  dìreach  airson 
aobhair  Dhe'  fèin.  is  tric  leis,  air  an  àm  sin,  cupan  searbh 
na  trioblaid  a  dheanamh  milis.  Is  ann  an  uair  bu 
ghoirte  agus  bu  doimhne  fulangas  nam  martarach  a 
b'  àirde  agus  bu  mhìlse  an  aoibhneas.  Is  ann  an  uair 
a  bha  cridheachan  nan  deisciobul  brònach  a'  dealachadh 
ri  Criosd,  bu  mhò  leo  an  sòlas  a  labhair  è  riutha.  Is 
ànn  an  uair  a  '  bha  ìad  cruinn  agus  na  dorsa  dùinte 
orra,  air  eagal  nan  Iudhach,  a  thàinig  Iosa  agus  a  sheas 
è  's  a'  mheadhon,  ag  ràdh  riu,  Sith  dhuibh.'  Is  ann  an 
uair  a  bha  Stephen  a'  toirt  suas  a  bheatha,  mar  fhianuis 
airson  Chriosd,  a  chunnaic  è  nèamh  fosgailte.  Nach  1 
staid  a's  feàrr,  an  staid  sin  anns  am  mò  a  chì  's  a  gheibh 
sinn  de  Dhia?  Carson  eile  tha  sinn  ag  ìarraidh  gu 
nèamh.  Ma  dh-ìarras  sinn  fois  nèimh  ann  an  taitneas- 
aibh  feòlmhor,  bithidh  sinn  air  ar  mealladh.  Abair, 
matà,  nach  misd  aon  air-bith  de  na  naoimh,  trioblaid 
'n  a  thurus  air  an  t-sligh  gu  fois.  Am  bheil  sinne  na's 
glice  na  Dia  ?  Nach  aithne  dhà  ciod  a  tha  chum  maith 
dhuinn,  cho  maith  ruinn-fèin  ?  Nach  'eil  è  cho  cùramach 
umainn  agus  cho  toileach  maith  a  dheanamh  dhuinn 
's  a  tha  sinn-fèin  ?  An-aoibhinn  dhuinn-ne,  mur  bitheadh 
Dia  mòran  na's  cùramaich'  umainn  na  tha  sinn-fèin !  agus 
mur  tugadh  è  grkdh  na's  feàrr  dhuinn  na  tha  sinne  'toirt 
dhà-san,  no  dhuinn-fèin  ! 

Na  abair  idir,  "  b'fheàrr  leam  giùlain  le  trioblaid 
air-bith  eile  na  leis  an  trioblaid  so."  Na'n  cronaicheadh 
Dia  thti  le  trioblaid  a  b'urrainn  thus'  a  ghiùlain,  cha 
n-fhaiceadh  agus  cha  trèigeadh  tu  d'iodhol.  Agus  n;v 
abair  ni's  mò,  "  Na'n  saoradh  Dia  mì  o'n  trioblaid  so, 

is  ànn  bu  toilichte  leam  a  giùlain."  Nach  mòr,  maith 
leat  gealladh  Dhè,  'us  e-fein  ag  ràdh  gu'n  oibrich  ì  chum 
do  mhaith?  Nach  leòr  leat  a  bhi  air  do  dheanamh 
cìnnteach  gu'n  saorar  thu  bho  gach  "  trioblaid  agus 
tèinn"  aig  uair  a'  bhàis  ?  Na  abair,  "  Na'n  robh  mì 
comasach  air  mo  dhleasanas  a  dheanamh,  is  ànn  a 
b'f  husa  leam  giùlain  le  mo  thrioblaid."  Tha  thu  comas- 
ach  air  an  dleasanas  sin  a  dheanamh  a  ta  chum  do 
mhaith  fèin  ;  oir  is  ann  a  chum  do  dheanamh  na's 
dùrachdaiche,  do  bheothachadh  agus  clo  chuideachadh 
na's  mò  ann  an  deanamh  do  dhleasanais  dhuit-fein,  a 
thàinig  an  trioblaid  so  ort.  Agus  anis  a  thaobh  do 
dhleasanais  do  mhuinntir  eile,  cha  n-'eil  sin  air  'ìarraidh 
uait  le  Dia,  gus  an  toir  e-fèin  comas  dhuit  a  dheanamh. 
Theagamh  gu'n  abair  thu,  "  Tha  mis'  air  mo  shàrachadh 
le  sluagh  diadhaidh  :  na'm  b'è  daoine  mì-dhiadhaidh  a 
thug  an  trioblaid  so  òrm,  is  ànn  bu  shocraiche  leam  ì." 
Ciod-air-bith  an  instrumaid  tre  'n  tàinig  do  thrioblaid, 
is  ann  o  Dhia  a  ta  ì,  agus  is  tu-fèin  a  thoill  ì ;  agus  nach 
f  heàrr  dhuit  anis  sealltuinn  na's  mò  ri  Dia  agus  riut- 
fèin  ?  Nach  'eil  f  hios  agad  gu'm  bheil  na  daoine  sin  a's 
feàrr,  fathast  peacach  ann  an  cuid.  Na  abair  idir, 
•'  Na'n  robh  agam  an  sòlas  sin  a  tha  Dia,  mar  theirear, 
a'  toirt  air  amaibh  fulangais,  is  ànn  bu  toilichte  leam 
fulang :  ach  cha  n-'eil  mis'  a1  faicinnn  dad  de  sin." 
Mar  a's  mò  Mh'f  huiligeas  tu  air  sgàth  fireantachd,  is 
ilnn  a's  mò  'dh-fhaodas  do  dhòchas  a  bhi  ris  a'  bheann- 
achd  sin  ;  agus  mar  is  mò  'dh-f  huiligeas  tu  airson  do 
dhroch  giùlain  fèin,  is  ann  a's  f  haide  'bhitheas  mìlseachd 
a'  bheannachd  sin  gun  teachd.  Nach  'eil  an  sòlas  a  tha 
thus'  ag  ìarraidh  air  a  dhearmad,  no  air  a  dhiùltadh 
leat  ?  An  d'oibrich  do  thrioblaid  gu  fàbharach  ort, 
agus  an  d'ullaich  \  thu  airson  sòlais  ?  Am  bheil  thu  air 
d'irioslachadh?  Am  bheil  thu  air  do  thoirt  gu  do 
chionta  mòr  aideachadh  gu  firinneach,  agus  gu  do 
pheacadh  sin  a  b'ànnsa  leat,  a  thrèigsinn ;  agus  am 
raighear  thu  nis  gu  dìchiollach,  dùrachdach  a'  dean- 
amh  nan  dleasanas  a  bha  cho  fad  air  an  dearmad  leat  ? 
An  d'rinn  do  thrioblaid  do  chridhe  peacach  a  thearbadh 
o  na  h-iodholaibh  a  bh'agad  roimhe,  agus  do  thoirt  gu 
Dia  fein  a  ghabhail  gu  sìmplidh,  mar  do  chuibhrionn 

agus  mar  d'f  hois  ?  Mur  d'rinn,  cionnus  is  u  rrainn 
dùil  a  bhi  agad  ri  sòlas  ?  Am  b'àill  leat  Dia  do  lot  a 
cheangal  suas,  agus  ì  fathast  ag  ionerachadh  'n  a  taobh- 
stigh  ?  Cha  n-è  na  tha  thus'  a'  fulang  a  dh-ullaicheas 
tu  airson  sòlais,  ach  deadh  bhuaidh  agus  deadh  thoradh 
do  thrioblaid  air  do  chridhe,  no  fèum  maith  a  dheanamh 
dhì. 

II.  Chum  'fhaicinn  cho  mi-rèusanta  's  a  tha  fois 
iarraidh  ann  an  toil-ìnntinnibh  aimsireil,  no  anns  na 
nithibh  a  ta  làthair,  smuainich, — Sin  a  bhi  nis  a'  dean- 
amh  dia  dhiubh, — Sin  àicheadh  na  crìche  'tha  aig  Dia 
'n  an  tabhairt  duinn, — Sin  an  cèum  gus  an  diùltadh 
dhuinn,  an  toirt  uainn,  no  an  deanamh  searbh  dhuinn  ; — 
Cha  n-'eil  mallachd  ann  cho  mòr  ri  cheadachadh  dhuinn 
ar  fois  a  ghabhail  's  an  t-saoghal  so, —  sin  fois  ìarraidh 
am  far  nach  'eil  ì :  mheudaicheadh  na  crèutairean,  no 
nithe  an  t-saoghail,  gun  Dia,  ar  truaighe  gu  mòr, — agus 
dearbhar  sin  uile,  le  beachdachadh  air  ar  fiosrachadh 
fèin  agus  air  fìosrachadh  muinntir  eile. 

1.  Is  iodhol-aoradh  grkineil,  no  breug-aoradh,  fois 
ìarraidh  do'n  anam  ann  an  creutair,  no  ann  am  meadhon 
air-bith.  Is  ì  còir  àraid  Dhè  fèin  'n  a  aonar,  a  bhi  'n  a 
fhois  do'n  anam.  Is  iodhol-aoradh  soilleir  ar  fois 
ìarraidh  ann  an  saoibhreas,  no  onoir,  agus  cha  n-'eil  ach 
ìodhol-aoradh  beagan  na's  grinne,  no  na's  fasanta  na  sin 
ann  am  fois  ìarraidh  ann  am  meadhonaibh  maiseach 
nan  gràs.  Faic  cho  mì-thaitneach  's  a  tha  so  do'n  Tigh- 
earn  bhèannaichte  :  e'isd  anis  ri  gearan  an  Tighearna 
òirnn-fèin  agus  air  luchd-iodhol-aoraidh  eile,  "  Bu 
chaoraich  chàillte  mo  shluagh-sa,  leig  iad  an  àite-fois 
air  dìchuimhne."  Ier.  50.  6.  "  Is  feàrr  le  mo  shluagh- 
sa  fois  ann  an  ni  sam-bith  eile  na  annam-fèin.  Is  feàrr 
leo  taitneas  a  ghabhail  ann  an  cach  a  chèile,  na  annam- 
sa.  Ni  ìad  gàirdeachas  ann  an  leantuinn  mo  chre'utair- 
ean  agus  m'  òrduighean,  ach  cha  dean  ìad  gairdeachas 
annam-sa.  Seadh,  ìarraidh  ìad  fois  ann  an  saothair  'us 
ann  an  dleasanas,  ach  cha  n-ìarr  ìad  fois  annam-sa. 
B'f  heàrr  leo  'bhi  ann  an  àit  air-bith  eile  na  maille  rium- 
sa.  An  ìad  sin  an  diathan  ?  An  ìad  sin  a  shaor  ìad  ? 
Am  bi  ìad  sin  na's  feàrr  dhoibh  na  bha  mise,  no  na  bT 
àill  leam  a  bhi  dhoibh  ?'       Na'm  biodh  agad-fèin  cèile 

no  bean,  mac  no  nighean  leis  am  b'f  heàrr  a  bhi  ann 
an  àit  air-bith  eile  na  maille  riut-sa,  agus  a  gheibhteadh 
toilichte,  subhach  'nuair  a  b'fhaide  uait  ìad,  nach 
gabhadh  tu  gu  h-olc  è  ?     Mar  sin  gabhaidh  Dia  è  matà. 

2.  Tha  thus'  ag  àicheadh  na  crìche  sia  a  tha  aig  Dia  ann 
am  buileachadh  nan  toil-ìnntirm  sin  ort'  Thug  è  dhuit 
ìad  a  chum  do  chuideachadh  gu  teachd  d'a  ionnsuidh, 
^gus  an  cuir  thus'  ìad  'n  a  àite  fèin?  Thug  è  dhuit  ìad 
mar  bhiadh-ùrachaidh  dhuit  air  do  thurus,  agus  am  fan 
thu  's  an  tigh-òsda  gun  dol  cèum  na's  f  haide  ?  Faodar  a 
ràdh  mu  na  sòlasaibh  agus  na  h-òrduighean  againn,  mar 
chaidh  a  ràdh  mu  na  h-Israelich  o  shean,  "  Chaidh  àirc 
coimhcheangail  an  Tighearna  rompa  astar  thrì  làithean, 
a  rànnsachadh  a  mach  àite-tàimh  dhoibh."  Air.  10.  33. 
Mar  sin,  tha  tròcairean  an  Tighearna  a'  sìor-dhol  romh- 
ainn  an  so,  ach  cha  n-iad  na  tròcairean  sin  ar  fois.  Cha 
n-'eil  ànnta,  mar  dh'aidich  Eòin,  am  Baisteach,  nach 
b'esan  Criosd,  ach  iomadh  guth  a'  glaodhaich  anns  an 
i  hasach  so,  's  ag  ìarraidh  òirnn  sinn-fèin  ullachadh  air- 
son  rìoghachd  Dhè,  's  ag  ìnnseadh  dhuinn  gu'm  bheil 
ar  fìor  f  hois  am  fagus.  Air  an  aobhar  sin,  ma  dh-ìarrar 
fois  an  so,  gheibhear  sinn  a'  dol  calg-dlrìreach  an  aghaidh 
nan  crìoch  airson  an  tug  Dia  na  tròcairean  sin  duinn, 
'g  am  mi-ghnàthachadh  gu  cronail,  agus  'g  ar  milleadh 
fem  leis  na  nithibh  a  dh'òrduich  Dia  chum  ar  cuideach- 
adh  agus  ar  treòrachadh  suas  d'a  ionnsuidh  fèin. 

3.  Ma  dh-ìarrar  fois  an  so,  is  ì  sin  an  dòigh  gu  thoirt 
air  Dia  na  tròcairean  a  tha  sinn  ag  ìarraidh,  a  dhiùltadh 
dhuinn,  no  na  tròcairean  a  ta  againn  a  ghearradh  uainn. 
no  an  car  a's  lugha,  an  deanamh  searbh  dhuinn.  Tha 
Dia  èudmhor  anns  a'  chùis  so  seach  cùis  air-bith  eile. 
Na'm  bitheadh  agad-sa  seirbhiseach  'bu  docha  le  do 
mhnaoi  na  thu-fèin,  nach  gabhadh  tu  sin  gu  h-olc  dhì, 
agus  nach  cuireadh  tu  an  seirbhiseach  sin  air  falbh  à 
do  thigh  ?  Mar  sin,  matà,  ma  gheibh  an  Tighearn  thus' 
a'  socrachadh  do  chridhe  air  an  t-saoghal,  agus  ag  ràdh, 
"  An  so  gabhaidh  mì  fois,"  na  bitheadh  iongantas  idir 
ort  geda  dheanadh  è  gu  h-èudmhor,  luath  an  t-socair 
sin  anshocrach  dhuit.  Ma  tha  gràdh  aige  dhuit,  na 
gabh  iongantas  geda  bheireadh  è  uait  an  ni  sin  leis  am 
bheil  è  'g  ad'  fhaicinn  a'  deanamh  "  croin  ort-fein."    Is 

tvic  a  chunnaic  mise  daoine  's  an  t-saoghal  so  a'  toirt 
ionnsuidh  air  nithibh  mòra  's  a'  caitheamh  mòr  ùine  ri 
oibribh  ainmeil,  cosgail ;  agus  a  fhuair  an  toil  a  rìarach- 
adh  le  fortan  mòr  an  oidhirpean ;  agus  muinntir  eile  an 
deigh  dhoibh  a  bhi  fada  air  an  sàrachadh  le  trom  thriob- 
laidibh,  a  f  huair  buaidh  orra,  agus  an  sin,  thòisich  ìad  ri 
toil-ìnntinn  agus  fois  a  ghabhail  anns  an  staid  gus  an 
robh  ìad  air  an  toirt  leis  an  fhortan  a  dh'oibrich  an 
oidhirpean  fe'in  amach  dhoibh.  A  dh'  aon  fhocal, 
shaoil  leo  gu'n  robh  ìad  anis  socrach,  sona,  saoibhir. 
Ach  mar  bu  trice,  is  gànn  a  thòisich  ìad  ri  mealtuinn 
na  toil-ìnntinn  so,  'nuair  a  bhuail  am  bàs  ìad,  no  'thàinig 
aimhleas  air-chor-eigin  eile  orra  leis  an  robh  an  taitneas 
so  uile  air  a  dheanamh  neo-thaitneach,  gruamach,  no 
searbh  dhoibh.  Cho  luath  's  a  gheibhear  a'  chàinnt  so 
ann  an  cridhe  duine,  "  Anam  gabh  fois,  ith,  òl  agus  bi 
subhach,"  is  ì  gu  tric  an  ath  theachdaireachd  a  thig, 
"  Amadain,  air  an  oidhche  so  fèin,"  no  air  a'  mhìos  so, 
no  air  a'  bhliadhna  so,  "ìarrar  d'anam  uait :  an  sin  cò 
dhà  a  bhuineas  na  nithe  sin  a  dh'ulluich  thu  ?"  Luc. 
12.  19.  Càit  am  bheil  tigh  anns  nach  faighear  an 
"  t-amadan"  sin  a  gabhail  còmhnuidh  ?  Feuchadh  gach 
aon  dhinn-ne  nach  è  sin  a  cheart  ainm  fèin.  Is  iomadh 
aon  de  sheirbhisich  Dhè,  a  f  huair  a  làithean  a  ghiorr- 
achadh  air  an  talamh,  an  lorg  a  bhi  air  a  mheas  agus 
air  a  ghràdhachadh  na's  mò  na  b'fhìach  è.  Is  dearbh 
leam  nach  'eil  gach  smuain  mì-thoilichte  agus  gach 
gearan  eile  a  gheibhear  againn,  cho  mì-thlachdmhor  le 
Dia,  ri  fois  ìarraidh  agus  toil-ìnntinn  ro  mhilis  a 
ghabhail  ann  an  nithibh  taitneach  na  beatha  so.  Ma 
bhuail  Dia  thusa  le  do  bhean,  do  chlànn,  do  chuid  'us 
do  chàirdean,  no  do  thaitneas  ànnta  sin,  a  thoirt  uait, 
feuch  thusa  nach  ànn  an  lorg  do  thoil-inntinn  a  bhi 
'sìor-stad  ànnta  sin,  agus  thu-fèin  ag  ràdh,  "  Tha  mì 
ceart  anis,"  agus  mar  sin  a'  deanamh  dia  dhe  do  chor 
taitneach,  a  bhrosnaich  thu  an  Dia  èudmhor  gus  a  làmh 
a  shìneadh  amach  a'd'  aghaidh  ?  Co  dhiubh  is  caraid 
no  nàmhuid  do  Dhia  thu,  na  biodh  dùil  agad  gu  bràth 
gu'n  ceadaich  è  dhuit  d'  iodholan  a  mhealtuinn  le  socair. 
4.  Na'n  ceadaicheadh  Dia  dhuit  fois  a  ghabhail  anns 
an  t-saoghal  so,  is  è  sin  mallachd  a's  mò  'b'  urrainn 

tuiteam  ort.  B'fheàrr  dhuit  a  bhi  gun  aon  là  fois' 
riamh  anns  an  t-saoghal  so,  oir  mar  sin  dh-f  haodadh 
sgìos  an  t-saoghail  a  thoirt  ort  an  f  hior  fhois  ìarraidh. 
Ach  ma  cheadaichear  dhuit  suidhe  sìos  socrach,  agus 
fois  a  ghabhail  an  so,  is  truaghan  gun  f  hois  thu  tre 
àlaibh  na  bith-bhuantachd.  ls  è  làn  chuibhrionn  a 
ghabhail  anns  a'  bheatha  so,  crannchur  nam  peacach 
ro  thruagh  a  bhitheas  càillte  gu  siorruidh.  An  tig  è  do 
Chriosduidhean,  matà,  dùil  mhòr  a  bhi  aca  ri  fois  an 
so  ?  Is  ì  ar  fois  a's  nèamh  dhuinn  ;  agus  far  an  gabh 
sinn  fois,  ni  sinn  nèamh  dhuinn-fein  an  sin.  Agus  nach 
ìarradh  tu  nèamh  na's  feàrr  na'n  saoghal  so  ? 

5.  Ma's  ànn  an  so  a  tha  thus1  ag  ìarraidh  fois', 
tlia  thu  'g  a  h-ìarraidh  am  far  nach  'eil  ì — am  far  nach 
urrainnear  a  faotuinn.  Agus  ma  leanas  tu  air  a 
h-ìarraidh  an  so,  bithidh  araon  do  shaothair  agus  fois 
smorruidh  d'anama  càillte.  Is  ì  ar  fois,  èirigh  suas  mu- 
dheireadh  gu  làn  mhealtuinn  Dhè.  Ach  cha  ruigear 
air  sin  anns  a'  bheatha  so,  ni  mò  'dh-f  haodas  dùil  a  bhi 
ri  fois  an  so.  Am  faodar  Dia  a  mhealtuinn  anns  an 
eaglais  a's  feàrr  air  thalamh,  mar  tha  è  air  a  mhealtuinn 
air  nèamh  ?  Fada  bho  sin.  Nach  beag  a  tha  na 
naoimh  a'  mealtuinn  de  Dhia  fo  na  meadhonaibh  a's 
feàrr?  Innseadh  an  gearan  's  an  osnaich  fèin.  Is 
bochd  na  comhf  hurtairean  na  h-òrduighean  a's  feàrr  a 
dh-easbhuidh  Dhè  fèin.  An  tigeadh  do  fhear-astair 
tàmh  air  an  t-sligh  ?  Cha  tigeadh  idir,  do  bhrìgh  gu'm 
bheil  a  dhachaidh  aig  ceànn  na  slighe.  'Nuair  a  gheibh 
thu  gach  uile  ni  a's  urrainnear  a  thoirt  duit  tre  chrèut- 
airibh  agus  tre  mheadhonaibh,  an  d'fhuair  thu,  am 
bheil  agad  na  nithe  sin  uile  anns  an  robh  thu  cho 
fad  a'  creidsinn,  na  nithe  a  bha  thu  cho  tric  ag 
ìarraidh  ann  an  ùrnuigh,  agus  an  duais  àrd  sin  air- 
son  an  robh  thus'  a'  fulang  ?  Thar  leam  nach  dàna 
dhuit  a  ràdh  gu'n  d'f  huair.  Is  cosmhuil  sinn  ri  cloinn 
bhig,  a  chaidh  air  seachran  o  thigh  an  athar,  agus  tha 
Dia  anis  'g  ar  treòrachadh  dhachaidh,  ach  gheibhear 
sinne  ullamh  gu  dhol  asteach  do  thigh  sam-bith  eile,  gu 
stad  'us  cluith  ris  gach  ni  a  choinnicheas  sinn  air  an 
t-sligh,  agus  gu  suidhe  sìos  air  gach  tolman  uaine  ;  agus 
gu  dearbh  chabheag  an  t-saothair  ar  faighinn  dachaidh. 

An  so  tha  sinn  gach  là  ameasg  shaothair  'us  chunnart, 
agus  am  fois,  no  àite-fois  sin  ?  Nach  tròm  an  obair  a 
ta  romhainn  ?  Feuch,  ar  coimhearsnaich,  ar  n-anam- 
anan  agus  ar  Dia,  agus  nach  mòr  an  obair  a  tha  againn 
ri  dheanamh  do  thaobh  gach  aoin  diubh  sin  !  Agus  an 
urrainn  sinn  fois  a  ghabhail  ameasg  nan  obair  sin  uile  ? 
Is  ionann  ar  fois  air  thalamh  ri  fois  na  h-àirc'  ann  am 
meadhon  Iòrdain  :  fois  bheag,  ghoirid  :  no  ri  Abraham 
ag  ìarraidh  air  na  h-ainglibh  tionndadh  asteach  agus  an 
anail  a  leigeil  'n  a  bhùth,  far  nach  bu  taitneach  leo 
còmhnuidh  a  ghabhail.  An  tigeadh  do  na  h-Israelich 
fois  a  ghabhail  anns  an  f  hàsach  ameasg  nathraichean, 
ameasg  naimhdean  's  ameasg  sgìos  'us  gorta  ?  An 
tigeadh  do  Noah  dachaidh  bhuan  a  dheanamh  de'n  àirc, 
agus  a  bhi  duilich  gluasad  amach  àisde,  an  de'igh  "  do  na 
h-uisgeachan  traoghadh?"  An  tigeadh  do'n  mharaiche  a 
dhachaidh  a  thogail  air  druim  a'  chuain,  agus  fois  a 
ghabhail  ameasg  nan  creag,  nan  gaineamh  agus  nan 
stoirm  feargach  ?  An  tigeadh  do'n  t-saighdear  fois  a 
ghabhail  ann  an  teas  meadhon  a  naimhdean  ?  Agus 
nach  'eil  Criosduidhean  mar  luchd-turuis,  mar  mhar- 
aichean  agus  mar  shaighdearan  ?  Nach  'eil  eagalan 
againn  astigh,  agus  cunnartan  amuigh  ?  Nach  'eil  sinn 
ann  an  cunnartaibh  an  còmhnuidli  ?  Cha  n-urrainn  sinn 
ith,  no  òl,  no  cadal,  no  obair,  no  ùrnuigh,  no  eisdeachd, 
no  còmhradh  a  dheanamh,  ach  ameasg  ribichean  :  agus 
an  suidhear  sìos  a  ghabhail  fois  an  so  ?  0  nis,  a 
Chriosduidh,  lean  air  d'obair ;  seall  ri  do  chunnart ;  cum 
romhad  gu  ruig  a'  chrìoch,  coisinn  am  blàr,  agus  fàc 
an  taiamh,  mu'n  smuainich  thu  air  fois  gun  anshocair. 

Ge-b'-e  uair  a  labhras  tu  air  fois  'fhaotuinn  air  thal- 
amh,  is  cosmhuil  thu  ri  Peadar  air  a'  bhèinn  ;  '  tha  thu 
gun  fhios  agad  ciod  a  tha  thu  ag  ràdh.'  Na'n  dubhairt 
Criosd  ris  a'  ghaduiche  ìompaichte,  gabhaidh  tu  fois  an 
so  air  a'  chrànn-chèusaidh,  an  àit  a  ràdh  ris,  "  Bithidh 
tu  maille  rium-sa  an  diugh  ann  am  pàrras,"  nach  dona 
'chòrdadh  sin  ris  ?  Thar  leam  gu'm  bu  bhochd  an  f  hois 
do  neach,  fois  a  ghabhail  ann  an  easlaint,  ann  an  cràdh, 
ann  an  gèur-leanmhuinn  's  ann  an  àmhghar.  Ach  mur 
dearbhar  òirnn  le  ni  sam-bith  eile  nach  f  haighear  fois 
an  so,  is  cìnnteacli  bu  chòir  do  fhuighleach  a'  pheao- 

aidh,  "  a  ta  gu  furas  ag  ìadhadh  umainn,"  a  dhearbhadh 
gu  luath  air  gach  creidmheach,  nach  ànn  an  so  à  gheibh 
è  fois.  Air  an  aobhar  sin,  deiream  ris  gach  neach  a  ta 
nis  agìarraidh  fois'  air  thalamh,  "  Eiribh  agus  imichibh, 
oir  cha-n  ì  so  bhur  còmhnuidh,  a  chionn  gu'm  bheil  e 
air  a  shalachadh."  Mic.  2.  10.  Ann  an  nàdur  nan 
nithe  sin  cha  n-'eil  fìor  fhois  do'n  f  hìor  Chriosduidh. 
Tha  ìad  ro  bhochd  gu  sinne  'dheanamh  saoibhir ;  ro 
ìosal  gu  sinne  àrdachadh  gu  sonas ;  ro  f  halamh  gu 
anam  a  shàsachadh  ;  ro  dhiombuan  gu  sinne  'dheanamh 
toilichte  gu  siorruidh.  Ma's  ro  shuarach  fortan,  no  ni 
sam-bith  a  mhiannaichear  leinn  gu  dia  a  dheanamh 
dheth,  gu  cìnnteach,  is  ro  shuarach  è  gu  fois  ìarraidh 
ànn/  Fèumaidh  fois  an  anama  'bhi  iomlan,  a  chum 
toil-ìnntinn  mhaireannach  a  thabhairt  dà.  Ach  f  àsaidh 
gach  toil-inntinn  sean,  a  bheir  crèutairean,  agus  sìol- 
aidhidh  ì  às  an  dèigh  a  mealtuinn  car  ùine  bige.  Ged 
f  hrasadh  Dia  biadh  ainglean  anuas  òirnn,  is  goirid  gus 
an  gabhamaid  sgìos  de'n  mhana  fèin.  Is  neo-bhlasda, 
tròm  a  dh-fhàsas  gach  taitneas  air  thalamh,  mur  ath- 
bheothaichear  è  le  annas.  Tha  na  h-uile  chrèutairean 
dhuinn-ne,  mar  tha  na  fliùraichean  do'n  t-seillean  ;  is 
beag  mil  a  gheibh  è  air  aon  diubh,  air  an  aobhar  sin, 
fè'umar  greasad  a  dh-ionnsuidh  aoin  eile.  Mar  a's  mò 
'chi  sinn  de  'n  chrèutair,  is  ann  a's  lugha  gu  mòr  a 
rìaraichear  sinn  leis.  Is  ìadsan  amhàin  nach  f  haic  na's 
mò  na  sgeimh  a  leth-muigh,  a  ta  air  an  làn-toileachadh 
leis  a'  chrèutair,  gun  aithneachadh  idir  cia  mòr  an 
diomhanas  a  ta  anns  an  leth-stigh  dheth.  'Nuair  a 
dh-aithnichear  gu  soilleir,  làn,  cor  dhaoine  eile,  agus  a 
chithear  an  t-olc  's  am  maith,  a'  ghaoid  cho  maith  ris 
an  tomhas  iomlanachd  a  ta  ànnta,  sguiridh  ar  meas  orra, 
agus  ar  taitneas  ànnta. 

6.  Ma  ghabhas  sinn  tlachd  ann  an  creutairibh  agus 
ann  am  meadhonaibh,  a  dh-easbhuidh  Dhè  leo,  meud- 
aichidh  sin  ar  truaighe.  Na'n  abradh  Dia  riut,  "  Gabb 
mo  chreutairean,  m'  fhocal,  mo  sheirbhisich  agus 
m'òrduighean,  ach  na  gabh  mi-fèin ;"  am  bu  shonas  sin 
leat  ?  Na'n  robh  focal  Dhè  agad  gun  am  Focal,  a's  è 
Dia  fèin,  a  bhi  agad  ;  no  aran  an  Tighearna,  'dh-eas- 
bhuidh  an  Tighearna  fèin,  neach  a's  è  an  t-aran  fìor ; 

no  na'n  abradh  tu  leis  na  h-Iudhaich,  "  Teampull  an 
Tighearna,"  agus  tu  gun  Tighearn  an  teampuill  agad, — 
nach  bu  bhochd  an  sonas  dhuit  sin  ?  An  robh  muinntir 
Chapernaum  air  an  deanamh  na  bu  shona,  no  na  bu 
truaighe  le  faicinn  nan  oibre  cumhachdach  a  chunnaic 
ìad,  agus  le  cluinntinn  briathran  Chriosd  a  chual'  ìad  ? 
Is  cìnnteach  cha  n-f  hois  dhuinn  an  ni  sin  a  mheud- 
aicheas  ar  peacadh  agus  ar  truaighe. 

7.  Anis,  matà,  dearbhar  na  nithe  sin  uile  le  beachd 
achadh  air  ar  fiosrachadh  fèin  agus  air  fiosrachadh 
muinntir  eile.  Is  iomadh  ceud  mìle  anam  a  dh'f  heuch 
ri  fois  iomlan  'f  haotuinn  air  thalamh,  ach  riamh  cha 
d'f  huair  aon  anam  fois  iomlan,  no  fois  gu  leòr  an  so. 
Cha  n-'eilear  ag  ràdh  nach  d'fhuair  ìad  toil-ìnntinn, 
shiubhlach,  ach  fois  agus  rìarachadh,  sin  nithe  nach 
d'f  huaradh  riamh  agus  nach  f  haighear  gu  bràth  anns  a' 
bheatha  so.  Agus  am  faod  dùil  a  bhi  againn-ne  ris  an 
ni  sin  'fhaotuinn  an  so,  nach  d'f huair  duine  sam-bith 
eile  riamh  romhainn.  Bu  bheag  aig  Ahab  a  rìoghachd, 
a  dh-easbhuidh  fìon-lios  Naboit,  ach  cha  robh  è  air  a 
rìarachadh  an  dèigh  dhà  am  fìon-lios  'fhaotuinn. 
1  Ri.  21.  2.  Geda  shealladh  tu  thairis  air  an  talamh, 
mar  a  rinn  columan  Noah,  ag  ìarraidh  àite-fois,  philleadh 
tu  air  d'ais  ag  aideachadh  nach  robh  è  idir  ànn.  Rach 
'us  faighnich  ri  onoir,  Am  bheil  fois  an  so  ?  Bu  cho 
math  dhuit  fois  ìarraidh  air  sgòrr  àrd  nam  beànn  a's 
gailbhiche  stoirm,  no  ann  an  lasraichibh  iEetna*. 
Faighnich  ri  saoibhreas,  Am  bheil  fois  an  so  ?  Tha 
dìreach  a  leithid  's  a  gheibhear  ann  an  leabaidh  dhris. 
Iarr  fois  ann  an  taitneas  saoghalta  ;  is  cosmhuil  an 
f  hois  sin  ris  an  ìasg  a'  slugadh  a'  mhaghair  :  'nuair  a's 
milse  leis  an  greim,  is  ann  a's  f  haisg'  am  bàs  air.  Iarr 
fois  do  d'anam  ann  'an  ìonnsachadh,  agus  eadhon  ann  an 
òrduighean  na  diadhachd  :  faodaidh  tu  ola-ghèug  an 
dòchais  'fhaotuinn  ànnta  sin,  mar  mheadhon  a'  foill- 
seachadh  nithe  na  siorruidheachd,  agus  a'  treòrachadh 
dhaoine  'dh-ionnsuidh  am  fois,  ach  cha  n-urrainn  ìad 
sin  idir,  dhiubh-fein,  fois  a  thoirt  dhuit  gu  bràth.  Is 
maith  a  dh-f  haodadh  gach  aon  diubh  sin  uile  freagairt 

*  Bèinn  tUeine  ann  an  eilean  Shicilia,  air  taobh  de<\s  na  h-Eaciail4. 

a  thoirt,  mar  thug  Iacob  do  Rachel,  "  Am  bheil  mis'  an 
àite  Dhe,"  gu'n  tigeadh  tu  do  m'  ionnsuidh  a  dh-ìarr- 
aidh  fois  do  d'anam  ?  Cha  n-urrainn  stàitean  dhaoine, 
dùthaich  no  cùirt,  bailtean  no  bùth-thighean,  achaidh- 
ean  no  coilltean,  airgiod  no  ionmhas,  uaigneas  no  cuid- 
eachd,  leabhradan,  searmoin  no  searmonachadh,  ni 
sam-bith  cosmhuil  ris  an  fhois  bheannaichte  so  a 
thabhairt  dhuinn.  Na'm  b-urrainn  thu  fhaighneachd 
de  dhaoine  marbh  nan  uile  lìnn  a  bh'ànn,  no  de  dhaoine 
beò  air  feadh  uile  rìoghachdan  a'  chruinne-chè,  càit  am 
faighear  fois,  theireadh  ìad  uile  riut,  "  Cha  n-'eil  fois  an 
so."  Ach  mur  leòr  leat  fiosrachadh  dhaoine  eile,  seall 
ri  d'fhiosrachadh  fèin.  An  cuimhne  leat  anis  a  bhi 
riamh  ann  an  staid  a  rinn  do  làn-rìarachadh,  no  ma 
bhà,  an  urrainh  thus'  a  ràdh  gu'm  mair  an  staid  sin 
dhuit  gu  bràth  ?  Faodar  a  ràdh  leinn  uile,  do  thaohh 
ar  fois  air  thalamh,  mar  a  thuirt  Pòl  do  thaobh  ar 
dòchais,  "  Ma's  anns  a'  bheatha  so  a  mhàin  a  tha  ì,  is 
sinn  a's  truaighe  do  na  h-uile  dhaoinibh."  1  Cor.  15.  19. 
Anis,  matà,  ma  chreidear  an  Sgriobtuir,  no  rèusan,  no 
ar  fiosrachadh  fèin,  agus  fianuis  an  t-saoghail  uile,  faod- 
aidh  sinn  'f  haicinn  gu  soilleir.  nach  'eil  ionad-tàimh  an 
so.  Agus  ged  is  fìor  sin,  nach  ciontach  a  gheibhear  a' 
chuid  a's  mò  dhinn  do  thaobh  a'  pheacaidh  so — ìarraidh 
fois  am  far  nach  f  haighear  ì.  Nach  iomadh  ceum  mì- 
thoileach,  stad  'us  seasamh  a  gheibhear  sinne  gu  tric  a' 
deanamh  mu'n  àill  leinn  an  Tighearn  fèin  a  ròghnachadh 
mar  ar  fois  !  Gu  tric  fèumaidh  Dia  ar  ceum  a  ghreasad 
agus  sinne  iomain  air  falbh  o  gach  cuspair  eile,  air  eagal 
gu'n  suidh  sinn  sìos  a'  gabhail  fois  an  so.  Ma  bheir  è 
dhuinn  fortan,  saoibhreas,  no  onoir  an  so,  tòisichidh 
sinn  ann  ar  cridhe  ri  sùgradh  agus  dànnsa  'n  an  làthair, 
mar  a  rinn  na  h-Israelich  an  làthair  an  laoidh  òir  a  rinn 
ìad  dhoibh-fèin,  ag  ràdh,  "  Sin  do  dhèe,"  agus  their  sinn 
"Is  maith  a  bhi  an  so."  Agus  ma  ni  Dia  na  nithe  sin 
searbh  dhuinn,  nach  beag  ar  fois  gus  an  deanar  ar  staid 
milis,  no  taitneach  dhuinn,  chum  gu'm  faigh  sinn  suidhe 
sios  arìst  a'  gabhail  fois  ànnta !  Ma  bheir  Dia  an  crèut- 
air  uainn  gu  lèir  a  chum  ar  leigheas,  nach  dìan,  dùrachd- 
ach  a  gheibhear  sinn  ri  saothair,  ri  èigheachd  'us  ùrnuigh 
ag  ìarraidh  air  an  crèutair  aiseag  dhuinn,  a  chum  fois  a 

ghabhail  ànn  arìst !  Agus  am  feadh  a  chumar  uainn  an 
t-iodhol  anns  an  robh  ar  taitneas  roimhe,  is  feàrr  leinn 
a  bhi  beò  ann  an  dòchas  gu'm  faigh  sinn  fathast  è,  agus 
fois  a  dheanamh  dhuinn-fèin  dhe  'n  dòchas  sin,  na  teachd 
a  dh-ionnsuidh  Dhe ;  no  thdid  sinn  o  chrèutair  gu 
crèutair,  ag  ìarraidh  cuspair  e'igin  eile  'n  a  àit ;  agus  mur 
faighear  ni  sam-bith  eile  a  lìonas  suas  àit  na  toil-ìnntinn 
a  chaill  sinn,  is  feàrr  leinn  'fantuinn  mì-thoilichte,  agus 
fois  a  ghabhail  ann  am  beatha  na  truaighe,  na  na  h-uile 
nithe  a  thrèigsinn  agus  greasad  a  dh-ionnsuidh  Dhè  ! 
0  nach  mallaichte  Mi-thoil  ar  n-anamanan  an  aghaidh 
teachd  a'  dh-ionnsuidh  Dhe  !  0  thus'  a  mhì-thoil,  is 
tu  ban-mheirleach  ar  sìthe  ! 

Na'n  robh  àit  so-iomchair,  no  car  socrach  air-bith 
ann  an  ifrinn,  b'fheàrr  leis  an  anam  fois  a  ghabhail  ànn, 
na  teachd  a  dh-ionnsuidh  Dhe\  Seadh,  an  uair  a  tha 
Dia  'g  ar  treòrachadh  d'a  ionnsuidh  f&n,  agus  an  dèigh 
dhà  luachmhorachd  a  shlighean  agus  a  sheirbhis  fèin  a 
dhearbhadh  òirnn,  gheibhear  sinne  fathast  'g  ar  meall- 
adh  fèin  eadhon  anns  a'  chè'um  mhaith  so,  oir  is  feàrr 
leinn  ar  cridheachan  a  shocrachadh  air  na  ce'umaibh  a 
tha  'g  ar  treòrachadh  a  dh-ionnsuidh  Dhe',  agus  air  na 
h-òrduighean  a  ta  nis  a'  labhairt  ruinn  mu  Dhia,  agus 
air  na  gibhtibh  's  air  na  beannachdan  a  thig  o  Dhia  na 
teachd  gu  làn-toileach  d'a  ionnsuidh  fèin.  Anis,  a 
Chriosduidh,  na  gabh  iongantas  mis'  a  bhi  cho  dìan  a' 
labhairt  an  aghaidh  foiseachaidh  anns  na  nithibh  sin  : 
ach  gabh  an  aire  nach  'eil  thu-  fèin  a'  gabhail  fois'  ànnta. 
Thar  leam  gu'm  bheil  fios  agad  gur  dìomhanas  saoibh- 
reas,  onoir  agus  toil-ìnntinn  na  beatha  so  ;  agus  gu'm 
bheil  thu  'g  an  àicheadh  mar  nithe  anns  nach  faighear 
fois  ;  agus  is  maith  dhuit,  ma's  f  hìor  sin.  Acb  is  beag 
d'amharus  air  meadhonaibh  nan  gràs.  Saoilidh  tu 
nach  urrainn  thu  toil-ìnntinn  ro  mhòr  a  ghabhail  ànnta, 
'nuair  a  chì  thu  a'  chuid  a's  mò  de'n  t-saoghal  'g  an  cur 
suarach,  no  a'  gabhail  beag  tlachd  ànnta.  Is  maith  is 
aithne  dhomh-sa  gur  còir  an  gràdhachadh,  agus  mòr 
mheas  a  chur  orra,  agus  cha  Chriosduidh  am  fear  leis 
nach  taitniche  ìad  na  ni  sam-bith  eile  's  an  t-saoghal. 
Ach  an  uair  a  gheibhear  sinne  (ni  a  tha  ro  thric  a'  tach- 
airt,)  toilichte  le  òrduighean  a  dh-easbhuidh  Dhe'  leo, 

'nuair  is  feàrr  leinn  searmoin  mhaith  na  nèamh  ;  agus 
an  uair  is  ànnsa  leinn  ball  de'n  eaglais  a  ta  bhos  na  'n 
eaglais  iomlan  a  ta  shuas  ;  is  brònach  am  mearachd  sin. 
Na  gabhadh  d'anam  sòlas  ann  an  òrduighean,  ach 
amhàin  cho  fad  's  a  gheibhear  Dia  fèin  ànnta,  a'  cuimh- 
neachadh  nach  ìad  sin  nèamh,  ach  an  ceud  thoradh. 
'  Am  feadh  a  ta  sinn  aig  an  tigh  's  a'  choluinn,  tha  sinn 
air  choigrich  (air  falbh)  o'n  Tighearn'.  2  Cor.  5.  6. 
Agus  am  feadh  a  ta  sinn  air  falbh  o'n  Tighearn,  tha 
sinn  air  falbh  o'n  f  hois.  Na'n  robh  Dia  cho  toileach  a 
bhi  air  falbh  uainn-ne  's  a  tha  sinne  'bhi  air  falbh 
uaith-san,  agus  na'n  robh  è  cho  mì-thoilichte  a  bhi  'n  a 
fhois  duinn,  's  a  tha  sinne  fois  a  ghabhail  ànn-san, 
bhitheamaid  dealaichte  uaith  agus  air  ar  fàgail  gun 
f hois  gu  siorruidh.  A  dh'  aon  fhocal,  faic  cho  peacach 
's  a  tha  è  dhuit  a  bhi  mì-thoilichte  le  do  staid  air  thal- 
amh,  agus  cho  neo-sheasmhach  's  a  tha  do  thoil-ìnntinn 
ann  an  Dia  fèin,  agus  bitheadh  d'ùrnuigh  gu  tric  ri 
Dia,  ag  ìarraidh  air  an  cionta  sin  a  mhaitheadh  dhuit. 
Os-ceànn  gach  plàigh  eile  a  ta  air  an  taobh  so  do  ifrinn, 
feuch  gu'n  dean  thu  caithris  agus  ùrnuigh  nach  faighear 
thu  gu  bràth  a'  socrachadh  do  chridhe  air  ni,  no  neach 
sam-bith  ach  nèamh,  no  idir  a'  gabhail  fois'  do  d'  anam 
ann  an  ni,  no  neach  air  bith  eile,  ach  Dia  fèin. 

III.  Is  è  nis  an  ath  ni  a  bheirear  fainear,  an  so, — 
an-toil  neo-rèusanach  an  aghaidh  bàs  'f  haotuinn.  Cha 
n-àill  leinn  idir  dealachadh  ris  an  fheòil  bhochd  so, 
chum  seilbh  'f  haotuinn  air  glòir  agus  fois  nan  naomh. 
Gheibhear  sinn  a'  sìor-stad  agus  a'  deanamh  maille, 
cosmhuil  ri  Lot  ann  an  Sòdom,  gus,  "  air  do'n  Tighearn 
a  bhi  tròcaireach  dhuinn,"  an  spion  è  air  falbh  sinn  an 
aghaidh  ar  toile.  Aidicheam  nach  'eil  am  bàs  idir 
taitneach  ann-fèin ;  ach  is  taitneach  fois  an  anama 
maille  ri  Dia,  agus  is  è  am  bàs  an  rathad  cumanta  air 
an  tèidear  a  dh-ionnsuidh  na  foise  sin.  Agus  a  chionn 
gu'm  bheil  a'  chùis  so  air  a  cur  suarach  le  mòran,  agus 
grathail,  no  mì-thaitneach  do  na  h-uile,  feuchaidh  mì 
dhuibh  anis  nàdur  agus  leigheas  na  h-an-toile  so,  le 
caochladh  argumaid,  mar  a  leanas  : — 

rFha  mòran  as-creidimh  ìnnte.  Na'n  creideamaid  d;i 
rìreadh  anns  a'  ghealladh  a  tha  Dia  'n  a  f  hocal  a'  toirt 

air  fois  na  glòire  ;  na'n  creideamaid  da  rìreadh  gu'm 
bheil  Dia  gun  teagamh  a'  cìallachadh  mar  tha  e-fèin  ag 
ràdh  ;  na'n  creideamaid  gu'm  bheil  Dia  a'  làn-rùnachadh 
gach  gealladh  a  làn-cho-lionadh,  agus  gu'm  bheil  sonas 
cho  mòr,  's  a  chuala  sinn,  air  'ullachadh  airson  nan 
creidmheach,  'an  àit  dhuinn  a  bhi,  mar  gheibhear  sinn 
anis,  mì-thoileach,  no  fo  eagal  bàsachadh,  gu  cìnnteach 
is  ànn  a  b'f  hada  leinn  ar  beatha,  bu  bhliadhna  leinn 
gach  lk,  gus  an  tigeadh  ar  la  mu-dheireadh.  An 
urrainnear  idir  a  ràdh  gu'm  bheil  sinne  da  rìreadh  a' 
creidsinn  gu'n  togar  suas  leis  a'  bhàs  sinn  o  thruaighean 
cho  mòr,  gu  glòir  cho  mòr,  agus  sinne  fathast  an-toileach 
bàs  'fhaotuinn?  Ma's  è  ar  teagamh  fèin  air  còir  anns 
a'  ghlòir  sin.  is  aobhar  eagail  dhuinn,  tuigeamaid  gu'n 
deanadh  f  ìor  chreidimh  ann  an  cìnnteas  agus  ann  an 
òirdhearcas  na  foise  so,  sinne  mì-fhoisneach  gus  am 
faiceamaid  ar  còir  oirre  air  a  deanamh  soilleir  dhuinn. 
Geda  gheibhear  mòr  chreidimh  agus  mòr  dhiadhachd 
ann  ar  bilibh,  gidheadh  tha  fathast  mòran  mì-chreidimh 
agus  mòran  pàganachd  anns  na  cridheachan  againn, 
agus  is  è  sin  is  àrd  aobhar  do'n  an-toil.  no  do'n  eagal  a 
gheibhear  annainn  a  dhol  anùll  tre'n  bhas. 

Gheibhear  an  an-toil  so  ag  èirigh  bho  fhuarachd 
reòta  ar  gràidh.  Ma's  gràdhach  leinn  ar  caraid,  is  toigh 
leinn  a  chuideachd,  is  toigh  leinn  a  làthaireachd,  is 
duilich  leinn  uainn  è.  'Nuair  a  thig  è  h-ugainn,  cuiridh 
sinn  fàilt  air,  agus  gabhaidh  sinn  ris  le  gàirdeachas 
'Nuair  a  gheibh  è  bàs,  ni  sinn  caoidh  air  a  shon,  agus 
gu  tric  caoidh  ro  mhòr.  'Nuair  a  dhealaichear  neach  o 
charaid  gràdhach,  dìleas,  tha  sin  dhà  mar  bhall  air  a 
ghearradh  o  'chorp.  Agus  nach  bitheadh  ar  deigh  air 
Dia  cho  làidir  sin,  na'n  robh  f ìor  ghràdh  againn  dà  ? 
Ni-h-eadh,  ach  nach  bu  chòir  dhuinn  gràdh  fada  nan 
cìan  na's  mò  na  sin  a  thoirt  do  Dhia,  oir  is  fìor  àillidh 
esan  seach  gach  uile  charaid  eile  ?  0  gu'n  teagaisgeadh 
an  Tighearn  sinn  gu  sealltuinn  astigh  gu  dlùth  air  ar 
cridheachan  fèin,  agus  gus  an  aire  cheart  a  thoirt,  nach 
f  haighear  sinn  'g  ar  mealladh  fèin  anns  a'  chùis  so  ! 
Ciod-air-bith  a  dh-aidicheas  sinn,  ciod-air-bith  a  their, 
no  'chreideas  sinn,  ma  ghràdhaicheas  sinn  athair, 
màthair,  fear-pòsda,  bean,  leanabh,  caraid,  saoibhreas, 

no  ar  beatha  fèin,  na's  mò  na  Criosd,  cha  dheisciobuil 
dhà-san  sinn  idir  fathast.  'Nuair  a  thig  là  mòr  an 
dearbhaidh,  cha  n-\  idir  a'  cheist,  Co  a's  mò  a  shearmon- 
aich,  no  cò  a's  mò  a  labhair,  ach,  cò  a's  mò  a  ghràdhaich? 
Cha  ghabh  Criosd  searmoinean,  no  ùrnuighean,  no 
trasgadh,  no  idir  ar  maoin  a  thoirt  do  na  bochdan,  no 
ar  cuirp  a  thoirt  gu  bhi  air  an  losgadh,  'an  àit  gràidh. 
Agus  an  urrainn  gràdh  a  bhi  againn  dhà,  agus  sinn 
fathast  coma  cia  fad  a  bhitheas  sinn  uaith-fèin  ?  Nach 
b'  aoibhneach  Iacob  a'  dol  a  dh-f  haicinn  gnùis  Iòseiph 
's  an  Eiphit  ?  agus  am  bi  sinne  toilichte  gun  sealladh 
'fhaicinn  do  Chriosd  ann  an  glòir,  agus  sinn  ag  ràdh 
gu'm  bheil  gràdh  againn  dà  ?  Cha  dàna  dhomh  a  ràdh 
nach  'eil  gràdh  idir  againn  dà,  'nuair  a  gheibhear  sinn 
cho  an-toileach  a  dhol  dachaidh  gu  fois  na  glòire  ;  ach 
their  mi,  na'n  robh  tuilleadh  gràidh  againn,  bhitheamaid 
na's  toiliche  falbh.  Na'n  robh  lasair  naomh  a'  ghràidh 
air  a  làn-bheothachadh  ann  ar  broilleach,  is  toileach  a 
theireamaid  le  Daibhidh,  "  Mar  a  thogras  am  fìadh 
chum  nan  sruth  uisge,  mar  sin  tha  m'anam  a'  togairt  a' 
d'  ionnsuidh-sa,  a  Dhè.  Tha  tart  air  m'anam  chum  Dhè, 
chum  an  Dè  bheò  :  c'uin'  a  thig  mi,  agus  a  nochdar  mi 
'am  fianuis  Dhè  ?"   Salm  42.  1,  2. 

Bho'n  an-toh\  so  a  ta  annainn  a  dhol  tre  chèum  a'  bhàis, 
tha  è  soilleir  nach  'eil  sinn  ach  beag-sgìth  de'n  pheac- 
adh.  Na'm  b'  è  am  peacadh  olc  a's  gràineile  agus  a's 
mò  leinn,  cha  bhitheamaid  toileach  fuireach  'n  a  chuid- 
eachd  cho  fada.  "  0  thus'  a  chridhe  pheacaich,  am- 
aidich !  thusa-fèin  a  b'àit-còmhnuidh,  cho  fada,  do 
gach  ana-mìann  neo-ghlan  ;  thusa,  tobar  a'  sìor-thaom- 
adh  amach  uisgeachan  searbh,  salach  a'  pheacaidh,  nach 
'eil  thu  fathast  sgìth  dheth  ?  Anam  bhochd !  thu 
fèin  'us  d'uile  bhuaidhean  a'  crìonadh  sìos,  thu  cho 
doilgheasach,  truagh,  mall  anns  gach  gnìomh,  thu 
cho  luchdaichte  leis  gach  èucoir,  agus  nach  'eil  thu 
fathast  sgith  dhe  sin  ?  Am  b'àill  leat  laidhe  sìos 
fathast  fo  d'  è'igin,  fo  do  laigse,  agus  fo  d'  uireasbhuidh  ? 
An  d'fhuair  thus'  am  peacadh  'n  a  bhuannachd  cho 
tarbhach,  'n  a  chompanach  cho  fèumail,  'n  a  obair  cho 
taitneach,  'nuair  a  tha  eagal  cho  mòr  ort  roimh  uair  do 
dhealachaidh  ris  ?  Nach  ceart  a  dh-fhaodadh  Dia  do 
thoil  a  dheònachadh  dhuit,  c^us4  arèir  d'  ìarrtais,  d'àit 

a  sheulachadh  dhuit,  astar  fada  uaith-fèin,  agus  do 
chluasan  a  thairgneachadh  ri  dorsaibh  sin  na  truaighe, 
agus  do  ghlasadh  amach  gu  sìorruidh  bho  fhois  na 
glòire  ?" 

Chithear  nach  'eil  mothachadh  againn  air  dìomhanas 
a'  chrèutair,  'nuair  is  fuathach  leinn  cluinntinn,  no 
smuaineachadh  air  an  imrich.  "  Ah  !  anam  amaidich, 
mhi-shona !  Nach  'eil  gach  prìosanach  eile  nis  ag 
osnaich  an  dèigh  fuasglaidh  ?  Nach  mìannach  leis  gach 
tràill  là  saoraidh'?  Nach  mìannach  gach  duine  tìnn  air 
slàint  ?  Nach  f  hada  leis  gach  acrach  gus  am  faigh  h 
biadh?  agus,  0  m'  anam,  am  fuathach  leat-sa-fein 
fuasgladh  ?  Nach  ìarr  an  seòladair  am  fearann  'f  haicinn  ? 
Nach  ìarr  an  tuathanach  am  foghar,  agus  an  cosnach  a 
phàidheadh  ?  Nach  fhada  leis  an  f  hear-astair  gus  an. 
ruig  è  a  dhachaidh  ?  Nach  f  hada  leis  an  rèisear  gus  an 
coisinn  è  an  duais,  agus  leis  an  t-saighdear  gus  an 
coisnear  am  blàr  ?  agus  am  fai^hear  thus'  amhàin  mì- 
thoileach  toradh  do  shaothair  a  mhealtuinn,  agus  crìoch 
do  chreidimh  agus  d'fhulangais  'fhaicinn  'us  'fhaot- 
uinn  ?  Am  bruadar  do  bhròn  ?  Ma's  eadh,  is  dona 
'thig  dhuit  eagal  a  bhi  ort  dùsgadh.  Ach  nach  èudar 
aideachadh  gur  bruadar  agus  sgleò  uile  thaitneas  an 
t-saoghail,  mur  'eil  an  saoghal  anis  airfàs  tairis, — air  fàs 
na's  caoimhneile  na  b'àbhaist  dà?"  Faodaidh  sinne, 
fo  chunnart  ar  n-anamanan,  sinn-fèin  a  dheanamh  rèidh 
ris  an  t-saoghal,  ach  gu  bràth  cha  dean  an  saoghal 
e-fèin  rèidh  ruinn-ne."  0  thus'  anam  neo-airidh  ? 
leis  am  b'f  heàrr  còmhnuidh  a  ghabhail  ann  an  tìr  an 
dorchadais  agus  a  dhol  air  seachran  anns  an  f  hàsach 
thioram,  chruaidh,  neo-thorach  so  na  bhi  ann  am  fois 
maille  ri  Criosd  !  thusa  leis  am  b'f  heàrr  fantuinn  ameasg 
nam  madadh-alluidh,  agus  fulang  gach  là  fo  ghathaibh 
an  scorpioin,  na  'dhol  a  mholadh  an  Tighearna  maille  ri 
armailtibh  nèimh  !" 

Is  ceannairc  mhòr  an  droch  an-toil  so  an  aghaidh  an 
Tighearna.  Nach  'eilì  gu  soilleir  a1  dearbhadh  gur  feàrr 
leinn  an  talamh  so  na  Criosd,  agus  na  nithe  'ta  làtl  air  na 
sonas  buan,  agus  gu'm  bheil  sinn  mar  sin  a'  deanamh  fìor 
dhia  dhiubh  ?  Na'n  ròghnaicheamaid  Dia  fèin  mar  ar 
crìoch,  ar  fois,  ar  cuibhrionn,  ar  n-ionmhas,  ciainar  a  b'urr- 


214  Cha  n-fhaìghear  Fois 

ainn  sinn  a  bhi  toilichte  'dh-easbhuidh  a  bhi  gu  dùrachd 
ach  ag  \arraidh  a  mhealtuinn  ?  Agus  chithear  cealgair- 
eachd  anns  an  an-toil  so.  Am  b'àill  leat  duine  am-bith 
do  chreidsinn,  'nuair  atheir  thu  gur  è  an  Tighearn  fèm 
d'aon  dòchas;  agus  a  labhras  tu  mu  Chriosd  mar  "  na 
h-uile  anns  na  h-uile,"  agus  air  an  "  lànachd  aoibhneis 
a  ta  'n  a  làthair,"  agus  an  dèigh  sin  uile,  is  feàrr  leat  a 
bhi  air  do  shàrachadh  fo  na  buillibh  a's  goirte  's  a' 
bheatha  so,  na  dealachadh  riutha  agus  a  dhol  astigh  do 
làthair  an  Tighearna.  Nach  'eil  sinn  ag  àicheadh  ar 
briathran  fèin,  'nuair  a  labhras  sinn  cho  garg  an  agh- 
aidh  an  t-saoghail  agus  na  feòla,  's  a  gheibhear  sinn  ri 
osnaich  'us  gearan  air  fulang  fo  thrioblaidibh  goirt  a' 
pheacaidh,  agus  gidheadh  cha  n-'eil  cùis  eagail  ann  a's 
mò  leinn  na  'n  uair  sin  a  bheir  fuasgladh  dhuinn  gu 
bràth  o  gach  trioblaid  ? 

Nach  mòr  a'  chealgaireachd  so  !  sluagh  ag  aideach- 
adh  a  bhi  ri  spàirn  chruaidh,  agus  a'  cogadh  airson 
nèimh,  agus  ìad  mì-thoileach  a  dhol  do  nèamh  :  ag 
ùrnuigh  là  an  dèigh  là,  's  ag  ìarraidh  beannachd  nach 
àill  leinn  a  ghabhail ! .  Is  èucoir  a'  mhì-thoil  so  an  agh- 
aidh  an  Tighearna  agus  a  gheallaidhean.  a'  maslachadh 
a  shlighean  ann  an  sùilibh  an  t-saoghail.  'Nuair  a  chì 
sluagh  an  t-saoghail  sinne  cho  mì-thoileach  a  dhol  gu 
fois  na  glòire,  nach  'eil  ar  giùlain  'g  am  brosnachadh  gu 
teagamh  a  chur  ann  am  focal  's  ann  an  gealladh  Dhè  ? 
Nach  abair  ìad,  Am  bheil  glòir  ann  cho  mòr  's  a  tha 
anSgriobtuiragainmeachadh?  'Xuair  a  chììadsinne  cho 
mì-thoileach  dealachadh  ris  na  nithibh  a  ta  làthair, — 
sinne  a  dh'aidich  a  bhi  beò  tre  chreidimh, — sinne  a  bha 
gu  tric  a'  deanamh  uaill  às  ar  dòchas  ri  fois  ann  an 
saoghal  eile — sinne  a  bha  cho  tric  ag  ìnnseadh  do 
mhuinntir  eile  gur  suarach  na  h-uile  nithe  a  ta  bhos 
ann  an  coimeas  ris  na  nithibh  maireanriach  a  ta  shuas, — 
fathast  mì-thoileach  a  dhol  suas  a  mhealtuinn  nan  nithe 
sin  ;  nach  teannaich  an  droch  eisempleir  so  gu  mòr 
sluagh  an  t-saoghail  'n  an  as-creidimh  agus  'n  am  feòl- 
mhorachd !  "  Gu  cìnnteach,"  their  ìad,  "  na'n  robh 
dùil  aig  an  luchd-aideachaidh  sin  ri  glòir  cho  mòr,  na'n 
robh  an  saoghal  cho  suarach  leo  's  tha  ìad  ag  ràdh,  cha 
bhitheadh  ìad-fèin  cho  mì-thoileach  a  dhol  imrich  ds." 

0  cia  mòr  an  è'ucoir  so  an  aghaidh  Dhè  agus  anamanan ! 
ciamar  a  f  hreagras  sinn  air  a  son  ?  Nach  bu  mhòr  an 
onoir  do  Dhia,  nach  bu  mhòr  an  neart  do  na  creidmhich, 
agus  nach  bu  mhòr  an  dearbhadh  's  an  teagasg  do 
as-creidmhich,  na'n  deanadh  Criosduidhean  arèir  an 
aideachaidh  anns  a'  chùis  so  :  na'm  f  àilticheadh  ìad  an 
teachdair  gu  suilbhir,  'nuair  a  thigear  'g  an  gairm 
dhachaidh  gu  fois  na  glòire. 

Tha  è  soilleir  o'n  mhi-thoil  so  gur  beag  fèum  a  rinn 
sinn  de'n  ùin  mhòir  a  chaith  sinn  air  an  talamh.  Nach 
d'fhuair  sinn  uile  làithean  ar  beatha  chum  sinn-fèin 
ullachadh  gu  bàsachadh  ?  cho  liuthad  bliadhna  gu  sinn- 
f'èin  a  dheanamh  ullamh  airson  aon  uair,  agus  am  bheiì 
sinn  fathast  cho  mì-ullamh  'us  chp  mì-thoileach  ?  Ciod 
a  bha  sinn  a'  deanamh  ?  Carson  a  dh'fhàgadh  cho  fada 
beò  sin  ?  An  robh  gnothach  a  b'f  heàrr  na  so  againn  ri 
chuimhneachadh  ?  Am  b'  àill  leinn  rabhadh  'f  haotuinn 
na  bu  trice  ?  Nach  tric  a  chunnaic  sinn  am  bàs  a'  gairm 
air  ar  coimhearsnaich  ?  Nach  tric  a  bhuail  è  aig  ar 
dorus  fèin !  Nach  iomadh  èucail  a  chiùrr  ar  cuirp, 
ionnus  gu'm  b'èigin  duinn  èisdeacM  ri  "  bìnn  a'  bhàis  !" 
Agus  am  bi  sinn  mì-ullamh  agus  mì-thoileach  an  dèigh 
sin  uile  ?  0  nach  mi-chùramach,  marbh-chridheach  na 
peacaich  sinne,  crèutairean  mi-dhìleas,  neo-airidh  a' 
dearmad  nan  iomadh  rabhadh  a  thugadh  dhuinn  le  Dia, 
agus  a'  brath  ar  n-anamanan  fèin  ! 

Cuimhnich,  mur  bàsaichear,  cha  ruigear  air  sonas  gu 
bràth.  B'è  am  bàs  a  sheachnadh,  àrd  shonas  a  chàll, 
mur  togadh  Dia  suas  sinn,  mar  thog  è  Enoch  agus 
Eliah,  ni  nach  d'rinn  è  riamh  roimh  sin,  no  'n  a  dhèigh, 
ri  neach  air-bith  eile.  "  Ma's  anns  a'  bheatha  so 
amhàin  a  tha  dòchas  againn,  is  sinn  a's  truaighe  de  na 
h-uile  dhaoinibh."  1  Cor.  15.  19.  Mur  b'àillleat  bàsach- 
adh  agusadhol  do  nèamh,  ciod  tuilleadha  b'àillleat  seach 
geòcair,  no  brùid  ?  Carson  a  gheibhear  sinn  ri  ùrnuigh, 
agus  ri  trasgadh  agus  ri  caoidh  ?  Carson  a  tha  sinn  a' 
fulang  tàire  bho'n  t-saoghal?  Carson  is  Criosduidhean, 
agus  nach  Pàganaich  agus  as-creidmhich  sinn  ;  mur  'eil 
sinn  ag  ìarraidh  na  beatha  ri  teachd  ?  Anis,  a  Chriosd- 
uidh,  am  b'àill  leat  do  chreidimh  agus  do  shaothair,  tor 
adh  do  dhleasanais  agus  d'fhulangais,  uile  chrìoch  dc 

bheatha,  agus  slàint  tre  fhuil  Chriosd,  a  chall,  agus  a 
bhi  toilichte  le  cuibhrionn  spìocaire,  no  brùid  ?  Gu-ma 
feàrr  leat  a  ràdh,  mar  thuirt  aon  àraid  air  a  leabaidh- 
bhàis,  an  dèigh  do  neachfhaighneach  dheth,  co  dhiubh 
a  bha,  no  nach  robh  è  mì-thoileach  bàsachadh,  "  An 
urrainn,"  ars'  e-fèin,  "  neach  a  tha  toileach  a  bhi  maille 
ri  Criosd,  a  bhi  mì-thoileach  bàsachadh  !" 

Nach  'eil  Dia  toileach  sinne  'ghlòrachadh  leis  a'  bhàs, 
agus  carson  a  gheibhear  sinn  cho  mì-thoileach  bàsach- 
adh,  a  chum  a  bhi  air  ar  glòrachadh  ?  Shaoilinn,  na'm 
bitheadh  prìonnsa  toileach  oighre  'dheanamh  dhìot 
air-fèin,  gur  gann  a  dhiùltadh  tus1  an  onoir  sin.  Bu 
mhi-thaingeil,  neo-airidh  neach  a  dhiùltadh  caoimhneas 
cho  mòr.  Is  teànn  a  bhuineas  Dia  ris  a'  mhuinntir  a 
bhitheas  a'  gabhail  leisgeulan,  'nuair  bu  chòir  dhoibh 
teach.d  a  dh-ionnsuidh  Chriosd  :  tha  è  nis  a'  labhairt 
'n  an  aghaidh,  mar  so,  "  Cha  bhlais  aon  de  na  daoinibh 
ud  a  fhuair  cuireadh,  de  m'  shuipeir-sa."  Lùc.  14.  24. 
Dìreach  mar  sin,  matà,  buinidh  è  ruinn-ne,  ma  gheibhear 
sinn  a'  deilbh  leisgeulan,  'nuair  bu  chòir  dhuirm  a 
dhol  gu  toileach  a  chum  fois  na  glòire. 

Bu  toileach  an  Tighearn  Iosa  teachd  anuas  o  nèamh 
a  dh-ionnsuidh  na  talmhainn  air  ar  son-ne,  agus  am  bi 
sinne  mì-thoileach  a  dhol  imrich  o'n  talamh  gu  nèamh, 
air  ar  son-fèin  agus  air  a  shon-san  ?  Dh-f  haodadh  è 
''ràdh,  "  Ciod  è  sin  dhomh-sa,  ma  dh-fhuiligeas  na 
peacaich  sin  ?  Ma's  luachmhoire  leo  am  feòii  na  'n 
anamanan  fèin,  agus  an  ana*miannan  fèin  na  gràdh 
m'  Athar-sa ;  ma  reiceas  ìad  an  anamanan  air  neo-ni, 
cò  is  còir  an  càll  sin  'fhulang?  An  h  Mise,  air  an  d'rinn 
ìad  èucoir  ?  Am  faod  \ad  d'an  deòn  mo  lagh  a  bhriseadh, 
agus  am  fèum  mis'  am  pìan,  a  thoill  ìad,  'fhulang?  An 
eudar  dhomh  teachd  anuas  o  nèamh  a  dh-ionnsuidh  na 
talmhainn  agus  mi-fein  èideadh  le  feòil  an  duine,  gu  bhi 
air  mo  chur  fo  smugaidean  'us  fo  mhagadh  dhaoine,  gu 
trasgadh  agus  guil  a  dheanamh,  agus  gu  fallas  trom  a 
shileadh,  agus  gu  m'  fhuil  a  dhòrtadh  agus  gu  bàs 
mallaichte  'f  hulang ;  agus  sin  uile  airson  dhurragan 
truagh  leis  am  b'fheàrr  an  anamanan  fèin  a  chur  fo 
cunnart,  na  aon  ghreim  toirmisgte  àicheadh  dhoibh-fèin? 
An  tilg  ìadsan  air  falbh  ìad-fèin  cho  suarach,  'us  mise 

'g  an  saoradh  le  luach  cho  daor?"  Mar  so  chithear 
gu'n  robh  cion-fàth  mòr  aig  Criosd  a  bhi  mì-thoileach 
teachd  'g  ar  saoradh,  ach  gidheadh  thàinig  è  gu  toileach, 
deònach.  Ach  cha  n-'eil  rèusan  air-bith  ann  gu  sinne 
'chumail  o  theachd  a  dh-ionnsuidh  Chriosd,  mur  labhair 
sinn  an  aghaidh  ar  dòchais,  ag  ìarraidh  fantuinn  gu 
bràth  ann  ar  dosgainnibh  fèin.  Thàinig  Criosd  anuas 
a  chum  sinne  'thogail  suas.  Agus  am  b'àill  leinn 
Criosd  'f  huil  a  dhòrtadh,  saothair  cho  mòr  a  dheanamh 
air  ar  son,  agus  falbh  arìst,  gun  sinn-fein  a  dhol  mailìe 
ris  idir.  An  do  cheannaich  è  fois  dhuinn  le  èirig  cho 
luachmhor  ?  Am  bheil  oighreachd  '  air  a  ceannach 
dhuinn  le  fuil  Chriosd?'  Agus  am  bheiì  sinne,  an 
dèigh  sin  uile,  mì-thoileach  a  dhol  astigh  do'n  oigh- 
reachd  againn-fèin  ?  Ah !  a  dhaoine,  is  ann  aig  Criosd 
'us  cha  n-ann  idir  againn-ne,  a  bha  cion-fàth  a  bhi 
mì-thoileach.  O  gn'n  deanadh  an  Tighearn  ar  mì-thoii 
a  mhaitheadh  dhuinn,  agus  a'  mhi-thàingealachd  so  a 
shlànacharlh,  a'  gearradh  uainn  gach  smuain  nach  'eil 
arèir  a  thoile  fèin. 

Nach  'eil  sinn  a'  cuideachadh  le  droch  ìnnleachdan 
nan  naimhdean  a's  miosa  agus  a's  an-iochdmhoire  a  ta 
againn,  'nuair  a  gheibhear  sinn  mì-thoileach  siubhal. 
agus  a  dhol  do  nèamh  ?  Ciod  ì  obair  an  diabhuil  gach 
là  ?  Dìreach  ar  n-anamanan  a  chumail  o  Dhia.  Agus 
am  bi  sinne  toilichte  le  sin  ?  Nach  'eil  sinn  ag  ìarraidh 
leth  na  h-ifrinn  dhuinn-fèin,  am  feadh  a  gheibhear  sinn 
ag  ìarraidh  a  bhi  air  falbh  o  nèamh  ?  Nach  taitneach 
an  spòrs  so  le  Sàtan,  a  Chriosduidh,  do  mhìann-sa  agus 
a  mhìann  fèin  a  bhi  nis  a'  còrdadh  anns  a'  chuis  so  ? 
'Nuair  a  chì  è  nach  urrainn  è  do  mhealladh  sìos  leis  gu 
ifrinn,  is  maith  leis  gur  urrainn  è  do  chumail  cho  fad 
amach  à  nèamh,  agus  a  thoirt  ort-fein  a  bhi  gu  dùrachd- 
ach  ag  ìarraidh  sin !  Ho  !  na  toilich  idir  an  diabhul. 
a'  deanamh  croin  cho  mòr  ort-fèin  !  Nach  'eil  eagal  a' 
bhàis  gach  là  anshocrach  dhuinn,  's  a'  sìor-phìanadh  ar 
beatha,  'nuair  bu  chòir  dhuinn  a  bhi  làn  aoibhneis,  's  a' 
meòrachadh  air  a'  bheatha  bheannaichte  ri  teachd ; 
gach  là  'us  uair  air  air  beothachadh  suas  le  smuaintibh 
milis,  sòlasach  air  sonas  sìorruidh  na  glòire  ?  Ach  is 
ànn  a  gheibhear  sinne  gu  ro  thric  air  ar  crathadh,  air 

ar  giuasad,  no  air  ar  buaireadh  le  droch  eagalaibh  gun 
aobhar  !  Mar  sin,  a'  milleadh  ar  sòlais  fèin,  's  a'  rèubadh 
às  a  chèile  nan  toil-ìnntinn  a's  àirde  luach.  'Nuair  a 
dh-fhaodamaid  laidhe  sìos,  èirigh  suas  agus  gluasad 
mu-n-cuairt  le  cridheachan  air  an  sàr-lìonadh  le  aoibh- 
neas  ann  an  Dia,  is  ànn  a  gheibhear  sinn  an  còmhnuidh 
air  ar  lìonadh  le  grath  'us  uamhas.  An  tì  air  am  bheil 
eagal  a'  bhàis,  bithidh  eagal  air  a  ghnàth  ;  a  chionn 
gu'm  bheil  aobhar  aige  do  ghnàth,  dùil  a  bhi  aige  ris  a' 
bhàs.  Agus  cionnus  is  urrainn  beatha  an  duine  sin  a 
bbi  sòlasach,  a  tha  beò  fo  eagal  gun  sgur,  gu'n  càill  è 
gach  sòlas  'us  taitneas  ? 

Cò  às  a  tha  eagal  a'  bhàis  ?  nach  sinn-fèin  a  chruth-^ 
aich  è  ?  nach  è  am  fulangas  so  ar  deanadas  fèin  ?  Mar 
nach  bu  leòr  leinn  gach  cronachadh  a  thug  Dia  dhuinn 
a  chum  ar  maith,  fèumaidh  sinne  sinn-fèin  a  shàrachadh 
a  chum  ar  cron.  Nach  'eil  am  bàs  searbh  gu  leòr 
<lheth-fèin,  ged  nach  deanadh  sinne  a  shearbhachd 
dùbailt,  no  trì-fìllte?  Tha  na  trioblaidean  a  leigear 
òirnn  le  Dia,  gu  lèir  a'  treòrachadh  gu  buil  mhaith. 
Tha  ìad  'g  ar  toirt  o  thrioblaid  gu  foighidin,  o  sin  gu 
dearbhadh,  agus  arìst  gu  dòchas,  agus  fa  dheòigh  gu 
glòir.  Ach  tha  na  trioblaidean,  a  bheir  sinn  òirnn-fèin, 
a'  sìor-ìadhadh  umainn,  'g  ar  sìor-chuairteachadh,  agus 
sinn-fèin  a'  dol  o  pheacadh  gu  trioblaid,  o  thrioblaid 
gu  peacadh,  agus  o  thruaighe  gu  truaighe  gun  stad. 
Cha  n-è  sin  uile,  ach  f  àsaidh  ìad  mòr,  lìonmhor  'n  an 
cèum.  Is  mò  gu  tric  gach  peacadh  ùr  na  'm  peacadh  a 
rinneadh  roimhe,  agus  mar  sin  meudaichidh  trioblaid 
òirnn  :  ionnus,  mar  abair  sinn  gu'n  d'rinn  Dia  pìanad- 
airean  dhuinn-fein  dhìnn,  gur  beag  ar  fèum  air  a  bhi 
cho  tric  ag  altrum  eagal  a'  bhàis. 

Ach  nach  beag  is  fhiach,  agus  nach  neo-tharbhach 
an  t-eagal  so  ?  '  Cha  n-urrainn  ar  cùram  uile  aon 
fhuiltein  a  dheanamh  geal  no  dubh/  no  "aon  làmh- 
choille  a  chur  ri  ar  n-àirde  fein."  Agus  cha  mhò  is 
urrainn  eagal  ar  trioblaidean  a  bhacadh,  no  idir  uair  ar 
bàis  a  chur  aon  mhionaid  na's  f  haide  uainn ;  oir  toil- 
each,  no  mì-thoileach  sinn,  fèumar  falbh.  Is  tric  a 
gheibhear  eagal  a'  greasad  muinntir  a  dh-ionnsuidh  a' 
bhàis.  ach  cha  chualas  riamh  gu'n  robh  bàs  duine  sam- 


nan  Naomh  air  ihalamh.  2 1 9 

bith  air  a  chasgadh  le  eagal.  Ou  cìnnteach  is  maith 
dhuinn  eagal  glic,  cùramach  a  bhi  òirnn  às  a'  chunnart 
a  ta  an  dèigh  a'  bhàis.  Bu  tarbhach  an  t-eagal  so  do 
mhòran,  agus  tha  è  anabarrach  fèumail  a  chum  sluagh 
a  chumail  amach  as  a'  chunnart  sin  a  tha  air  taobh 
thall  a'  bhàis  ;  ach  is  neo-tharbhach,  peacach  eagal  a 
bhi  air  aon  de  oighreachan  Chriosd  a  dhol  astigh  d'a 
oighreachd  fein.  Nach  'eil  eagaì  a'  bhàis  a'  ribeadh  ar 
n-anamanan,  's  ag  àrach  iomadh  buairidh  ?  Ciod  a 
thug  air  Peadar  a  Thighearn  àicheadh  ?  Ciod  a  bheir 
air  luchd-claonaidh  an  f  hìrinn  a  thrèigsinn  air  amaibh 
dearbhaidh,  no  fulangais  ?  Carson  a  sheargas  duilleag 
ghorm  agus  bhog  a'  chreidimh  neo-fhreumhaichte  fo 
theas  na  geur-leanmhuinn  ?  Is  olc  eagal  prìosain,  is  olc 
eagal  bochduinn,  ach  is  è  eagal  a'  bhàis  a's  mìosa  gu  mòr. 
Mar  is  mò  d'eagal  às  a'  bhàs,  is  ànn  gu  tric  is  mò  do 
ghealtachd  agus  do  neo-dhìlseachd  ann  an  seirbhis  Dhè. 
Is  è  am  peacadh  so,  anns  am  bheil  sinn  ciontach  cho 
tric,  an  toll  dorch,  truaillidh  sin  anns  am  bheileas  a' 
deilbh  ìnnleachdan  lìonmhor  an  as-creidimh,  gearan 
air  riaghladh  glic  Dhè,  agus  droch  smuaintean  mu 
oibribh  a  f  hreasdail. 

Smuainkh  air  an  ùin  fhada,  chubhaidh,  chuimsich  a 
fhuair  mòran  dhìnn  air  thalamh.  Ma's  àill  le  duine 
siubhal  idir,  carson  a  bhitheadh  è  mi-thoileach  a  dhol 
imrich  gu  fois  na  glòire,  aig  aois  dheich  bliadhna  fichead, 
no  aig  dà  fhichead,  machì  Diaiomchuidh  a  ghairm,  cho 
deònach  's  a  rachadh  è  aig  trì  fichead  's  a  deich,  no  aig 
ceithir  fichead  ?  Cha  dean  ùin  f  hada  truaillidheachd  a 
cheànnsachadh.  Cha  shearg  agus  cha  chrìon  ì  gu  brkth 
le  aois.  Mur  faigh  sinn  tuille  gràis  maille  ri  làithean 
fada,  is  ann  a  bhitheas  sinn,  arèir  nàduir,  a'  fas  na's 
miosa. 

"  0  m'anam  siubhaii  'an  sìth !  Mur  b'àill  leat 
saoibhreas  'us  onoir  gun  tomhas,  na  ìarr  hin  ro  fhada 
air  thalamh.  0  m'anam  !  na'n  tuigeadh  tu  cho  neo- 
airidh  's  a  tha  thu  air  aon  uair  de'n  fhoighidin  sin  a 
ghiùlain  leat  cho  fada.  theireadh  tu,  Is  mòr  mo  thìm. 
Nach  'eil  crìoch  do  làithean  air  a  suidheachadh  le 
gliocasDhè?  Cuiridh  Dia  onoir  air-fèin  le  caochladh 
duine  agus  le  iomaclh  lìnn,  agus  cha  n-ann  le  aon  duine 

BO  aon  lìnn.  Air  dhuit-sa  d'obair  fein  a  dheanamh, 
agus  do  rèis  òrduichte  fèin  a  ruith,  gluais  dhachaidh  gu 
toilichte,  agus  lìonadh  muinntir  eile  d'àit,  gach  aon 
diubh  a'  dol  's  a'  tighinn  'n  a  char  fèin,  cho  maith  riut-sa. 
Is  lìonmhor  dleasanas  a  tha  aig  làithean  fada.  Iarr 
thusa,  matà,  gràs  a  chum  feum  na's  feàrr  a  dheanarah 
dhe  d'aimsir,  agus  bi  toilichte  le  àireamh  do  làithean. 

"  0  m'anam  !  agad-sa  bha  tomhas  freagarrach  de 
shòlasaibh  na  beatha  so.  Dh-f  haodadh  Dia  do  bheatha 
'dheanamh  truagh.  tròm  dhuit ;  dh-f  haodadh  a  sgìos 
agus  a  h-uallach  a  bhi  air  an  deanamh  cho  mì-thaitneach 
dhuit  's  a  tha  d'  eagal  anis  dealachadh  rithe.  Dh-f  haod- 
adh  è  'cheadaohadh  dhuit  do  làithean  a  chaitheamh  ann 
an  dorchadas  an  aineolais  gun  eòlas  teàrnaidh  air 
Criosd :  ach  faic  mar  dh'fnosgail  è  do  shuilean  air 
maduinn  do  làithean,  a'  teagasg  eòlais  dhuit  gu  tric  air 
obair  do  bheatha.  An  do  thilg  d'Athair  nèamhaidh 
do  chrannchur  anns  an  JRoinn-Eòrpa,  agus  cha  n-ann 
's  an  Asia,  no  ann  an  Africa ;  ann  an  America,  no  ann 
an  Sasunn,  agus  cha  n-ànn  's  an  Spàinn,  no  's  an 
Eudailt  ?  Nach  do  lìon  è  d'uile  bheatha  le  tròcairibh 
prìseil,  agus  am  beag  leat  anis  do  chuibhrionn  ?  Smuain- 
ich,  nach  iomadh  uair  shòlasach,  nach  ìomadh  sàbaid 
thaitneach.  lèughadh  luachmhor,  còmpanach  dìleas, 
ftirtachd  iongantach.  fàth-chothrom  òirdheirc,  obair 
tharbhach,  sgèul  aoibhneach,  fiosrachadh  milis  agus 
freasdal  miorbhuileach  a  shealbhaich  do  bheatha  !  .\n 
robh  do  bheatha  cho  milis  dhuit  as  nach  àill  leat  deal- 
achadh  rithe  ?  An  è  sin  do  thàing  do  'n  Tì  sin  a  tha, 
mar  sin,  ag  ìarraidh  do  thoirt  a  dh-ionnsuidh  na  mìl- 
seachd  a  thaisg  e-fèin  snas  dhuit  ?  0  thus'  anam  amaid- 
ich  !  b'fheàrr  gu'n  robh  thu  cho  sànntach  an  deigh  na 
siorruidheachd  's  a  tha  thu  an  dèigh  na  beatha  sin  a 
tha  gach  uair  a'  seargadh  agus  a'  crìonadh  as.  B'f  heàrr 
gu'n  robh  thu  cho  dèigheil  air  gnìds  Dhia  ann  an  glòir 
's  a  tha  thu  air  còmhnuidh  air  thalamh  !  Na'n  robh. 
ghlaodhacìh  tu,  *  C'arson  a  ta  'charbad  co  fhad  a' 
teachd  ?  c'arson  a  ta  rothan  a  charbaid  a'  deanamh 
moille  ?'    Cia  f  had,  a  Thighearna  !  cia  f  had  ! 

"  Ciod,  na'n  ceadaicheadh  Dia  dhuit  abhi  beò  mòran 
bhliadhnachan  air  talamh,  ach  na  tròcairean,  a  Tbha  ag- 

ad  roimhe,  àicheadh  dhuit  ?  Nach  f  haodadh  è  beatha 
'thabhairt  duit,  mar  thug  è  na  gearra-goirt  do  na 
h-Israelich  ghearanach  ?  Dh-f haodadh  è  beatha  'thabh- 
airt  duit  gus  am  bitheadh  tu  sgìth  dhì,  agus  cho  toilichte 
dealachadh  rithe  's  a  bha  Iùdas,  no  Ahitophel ;  agus 
gus  am  fàgaidh  ì  thu  cosmhuil  ri  iomadh  creutair 
truagh  's  an  t-saoghal,  a's  gann  is  urrainn  ìad-fèin  a 
chumail  o  làmh-mharbhaidh  a  chur  'n  am  beatha  fèin 
Na  bì-sa,  matà,  ag  ìarraidh  làithean  cho  fada,  air  eagal 
gu'm  faod  ìad  a  bhi  'n  am  mallachd  'us  cha  n-ann  idir 
'n  am  beannachd  dhuit. 

"  0  m'anam  !  nach  lìonmhor  seirbhiseach  luachmhor 
le  Dia,  às  gach  lìnn  agus  àit,  a  chaidh  dhaehaidh 
romhad !  Cha  n-ànn  idir  air  rathad  neo-choisichte  'tha 
thus'  a'  dol.  Cha  tus'  idir  an  ceud  neach  a  chaidh 
nùll  air  an  t-sligh  so.  Cò  de  na  naoimh,  ach  Enoch 
agus  Eliah,  nach  deachaidh  tre  chèum  a'  bhàis  ?  Agus 
am  feàrr  thusa  na  ìadsan  ?  Is  iomadh  ceud  mìle  de  na 
naoimh  a  fhuair  bàs,  seach  na  tha  an  diugh  air  an 
talamh  dhiubh.  Nach  mòr  an  àireamh  dhe  do  chàir- 
dean  gràdhach  fèin.  agus  dhe  do  chòmpanaich  ann  an 
dleasanas,  a  dh'fhalbh,  agus  carson  a  bhitheadh  tusa 
cho  mì-thoileach  an  leantuinn  ?  Ni-h-eadh,  ach  nach 
deachaidh  Criosd  fèin  air  an  t-sligh  so  ?  Nach  d'rinn 
è,  le  'chorp  fèin,  an  uaigh  socrach,  agus  an  dus  cubh- 
raidh  dhuinn,  agus  am  bheil  thusa  m-ìthoileach  Crio,-d 
a  leantuinn  cuideachd  ?  Gu-ma  feàrr  leat  a  ràdh  le 
Tòmas  '  Rachamaid-ne  mar  an  ceudna,  chum  gu'm 
faigh  sinn  bàs  maille  ris'." 

Mur  leòr  na  chaidh  a  ràdh  gu  muinntir  a  dheanamh 
rèidh  ri  imrich  a'  bhais,  is  beag  a  ni  Sgriobtuir  no 
rèusan.  Labhair  mì  gu  pailt  air  a'  chùis  so,  a  chionn 
gu'n  d'fhuair  mì  sin  fèumail  dhomh-fèin  agus  do 
mhuinntir  eile  ;  agus  a  chionn  gu'm  faca  mi  mòran 
Chriosduidhean  a  b'urrainn  mòran  a  dheanamh,  agus 
mòran  'f  hulang  airson  Chriosd,  acli  is  beag  dhiubh  sin 
a  b'urrainn  am  bàs  'f  hulang  gu  toileach ;  agus  àireamh 
lìonmhor  eile,  geda  thug  ìad,  ann  am  pàirt,  buaidh 
air  truaillidheachd  an  nàduir,  is  ro  bheag  dhiubh  a 
f huair  buaidh  air  an  an-toil  so.  Cha  n-'eil  mì  idir  ag 
ìarraidh  air  slua<rh  mi-dhiadhaidh,  no  air  na  h-ain<ndli 

engal  a'  bhàis  a  chur  uatha :  is  ànn  is  iongantach,  gu 
dearbh,  nach  'eil  tuilleadh  orra  dheth.  Is  iongantach 
nach  'eil  ìad  an  còmhnuidh  fo  chrith  eagal  às  a'  bhas. 
Tuilleadh  teannachaidh  dhoibh-san  fo'n  eagal  so,  gur. 
an  tig  ìad  a  dh-ionnsuidh  Chriosd  a  sgapas  air  falbh 
gach  eagal,  mar  a  sgapas  a'  ghaoth  am  moll. 


Caibdeil  XI. 

Mòr  luach  Caithe-beaiha  Nèamhaidh  a  choimhead9 
no  àiteachadh  air  ihalamh. 

Am  bheil  fois  cho  glòrmhor  air  a  fàgail  dhuinn? 
Carson.  matà,  nach  'eil  sinn  a'  smuaineachadh  oirre 
na's  trice  ?  Carsuii  nach  'eil  ar  cridheachan  suidhicht' 
oirre  an  còmhnuidh  ?  Carson  nach  'eil  ar  cridheachan 
a'  tuineachadh  air  an  f  hois  so,  agus  a'  meòrachadh  oirre 
gu  seasmhach  ?  Ciod  idir  is  aobhar  do'n  dearmad  so  ? 
Am  bheil  sinn  reusantach  arms  a'  chùis  so  ?  Freagair 
a'  cheist.  Dh'ullaich  an  Dia  sìorruidh  glòir  cho  mòr 
dhuinn,  agus  gheall  è  sinn-fèin  a'  thogail  suas  a  chum 
còmhnuidh  a  ghabhail  maille  ris-fèin,  agus  nach  fhìach 
sin  smuaineachadh  air?  Nach  bu  choir  do  mhìann  ar 
cridheachan  a  bhi  'plosgartaich  an  dèigh  na  foise  so  ? 
Am  bheil  sinn  a'  creidsinn  so,  agus  sinn  fathast  'g  a 
dhì-chuimhneachadh  agus  'g  a  dhearmad  ?  Mur  cead- 
aich  Dia  dhuinn  teachd  dlùth  do'n  t-solus  so,  ciod  a 
thathas  a'  cìallachadh  leis  gach  cuireadh  dùrachdach  a 
tha  e-fèin  a'  tabhairt  dhuinn  ?  Carson  a  tha  è  cho  tric 
a'  dìteadh  talmhaidheachd  ar  n-ìnntinn,  agus  ag  àith- 
neadh  dhuinn  ar  cridheachan  a  shocrachadh  air  na 
nithibh  a  ta  shuas  ?  Ah !  cridheachan  truaillidh ! 
Na'n  robh  fois  nèimh  air  a  toirmeasg  dhuinn  le  Dia, 
is  ànn  bu  dòcha  sinn  a  h-ìarraidh,  ach  cha  ghluais  ar 
cridheachan  aon  òirleach  d'a  h-ionnsuidh,  'nuair  a  tha 
Dia  ag  àithneadh  dhoibh  eirigh  suas  gu  nèamh.  Cos- 
mhuil  ri  ar  sìnnsearaibh  peacach,  na  h-Israelich,  nach 
gluaiseadh  cèum,  ach  a  dh'èirich  ann  an  ceannairc. 
'nuair  a  dh'òrduich  Dia  dhoibh  gluasad  a  dh-ionnsuidh 
tir  Chanàain  ;  ach  cho  luath  's  a  thoirmisg  è  dhoibh  a 

dhol  air  an  aghaidh,  thog  ìad  orra  gu  falbh  gun  dàil. 
Mar  a's  trice  'their  Dia  a  Na  gràdhaichibh  an  saoghal, 
no  na  nithe  a  tha  's  an  t-saoghal,"  is  ann  a's  teotha 
dh-fhàsas  ar  gràdh  do'n  t-saoghal.  Nach  saor,  tric 
a  gheibhear  sinn  a'  smuaineachadh  air  ar  taitneasaibh, 
air  ar  càirdean,  air  oibribh,  air  an  fheòil  's  a  h-ana- 
mìarmaibh,  seadh  air  èucoiribh  'us  truaighean,  air 
eagalan  'us  trioblaidean  !  Ach  càit  air  thalamh  am 
faighear  Criosduidh  aig  am  bheil  a  chridhe  làn-shuidh- 
ichte  air  an  f  hois  nèamhaidh  ?  Dè  so  ?  Am  bheil  sinn 
cho  làn  aoibhneis,  agus  gun  fhèum  air  tuilleadh? 
Nach  'eil  dad  idir  air  nèamh  gu  sinne  'dheanamh  aoibh- 
neach  ?  Ach  nach  ann  againn  a  tha  na  cridheachan 
feòlmhor,  tròm,  dall.  Islicheamjaid  na  cridheachan 
feòlmhor  sin  anns  am  bheil  cho  beag  sùim  mu  Chriosd, 
agus  mu  ghlòir.  Mur  labhramaid  air  ni  sam-bith  eile, 
ach  air  nithibh  an  t-saoghal  so,  mheasadh  na  h-uile  sinn 
mi-dhiadhaidh  ;  carson,  matà,  nach  meas  sinn  ar  cridh- 
eachan  fe'in  mi-dhiadhaidh,  'us  cho  beag  tlachd  aca  ann 
an  Criosd  agus  ann  an  neamh  ? 

Ach  is  ànn  amhàin  riutha-san  aig  am  bheil  an 
cuibhrionn  air  nèamh  a  thatar  a'  labhairt  an  so, — 
riutha-san  aig  am  bheii  an  dòchas  an  sin,  agus  a  threig 
na  h-uile  nithe  airson  na  glòire  so  :  agus  am  bi  sgàth 
òrm  a  chomhairleachadh  dhoibh-san  ìnntinn  nèarnhaidh 
àiteachadh  air  thalamh?  Mo  chomh-Chriosduidhean, 
mur  èisd.  mur  gèill,  mur  creid  sibhse,  cò  eile  a  nì  è  ? 
Is  maith  a  dh-f  haodas  sinn  gearan  a  dheanamh  nach 
eisd  an  saoghal  ain-diadhaidh.  dall  ri  earaii  dìleis,  agus 
a  ràdh,  mar  thuirt  Maois,  "  Peuch,  cha  d'èisd  clann 
Israeil  rium;  cionnus  ma  tà  'dh'èisdeas  Pharaoh  rium- 
sa?"  Ach,  a  leughadair,  comhairlicheam  dhuit,  ma  tha 
dòchas  agad  ri  cuid  anns  a'  ghlòir  so,  do  chridhe  fein  a 
ghairm  anis  gu  cùnntas.  Cronaich  è  gu  sgaiteach  airson 
a  dhearmaid  air  Dia.  Tog  suas  clo  smuaintean  de  gach 
dìomhanas.  Lùbadh  d'anam  agus  smuainicheadh  è^air 
sìorruidheachd.  Dean  saothair  chabhagach  airson  na 
beatha  ri  teachd.  Cleachd  thu-fèin  ri  meòrachadh 
spioradail.  Na  biodh  do  smuaintean  air  na  nithibh  so, 
ainmig,  no  èutrom.  Fairc  d'anam  ann  an  sòlasaibh 
nèimh.      Ma  gheibh  thu  d'anam  mì-tlioileach,  ceànn- 

saich  è.  Ma  thòisicheas  è  ri  fannachadh,  beothaich  è. 
Ma  thòisicheas  do  smuaintean  nèamhaidh  ri  sgaoileadh, 
cruinnich  astigh  ìad ;  cum  air  an  obair  ìad,  agus  na 
ceadaich  dhoibh,  air  chor  sam-bith,  a  bhi  rag,  leisg, 
no  dearmadach.  Agus  an  dèigh  dhuit,  ann  an  ùmh- 
lachd  do  Dhia,  oidhirp  a  thoirt  air  an  obair  mhaith  so, 
agus  fàs  eòlach  oirre,  dean  faire  air  do  smuaintibh, 
gus  an  ìonnsuich  ìad  ge'illeadh  :  an  sin  gheibh  thu  thu- 
fein  fagus  do  nèamh,  agus  blaisidh  tu  air  a'  mhìlseachd 
a  ta  ann  an  oibribh  agus  ann  an  slighibh  Dhè,  agus 
tuigidh  tu  gur  beatha  aoibhneach,  beatha  dhiadhaidh. 
Gheibh  thu  an  sòlas  pailt  sin  a  bha  d'ùrnuigh,  do 
phlosgartaich  agus  d'osnaich  ag  ìarraidh — sòlas  nach 
'eil  mòran  Chriosduidhean  a'  faotuinn  anns  a'  bheatha 
so,  do  bhrìgh  nach  aithne  dhoibh  an  rathad  ceart  d'a 
ionnsuidh,  no  ma's  aithne,  cha  n-f  haighear  ìad  gu  dìleas. 
dùrachdach  a'  gluasad  ànn  le'n  uile  chride.  Na  abair 
idir,  "  Cha  n-urrainn  sinne  ar  cridheachan  a  shocrach- 
adh  air  nèamh  ;  is  è  sin  obair  Dhè  fein."  Gun  teagamh, 
is  è  Dia  àrd  f  hear-riaghlaidh  a'  chridhe,  ach  cuimhnich, 
is  tu-fèin  an  ath  f  hear-riaghlaidh  fo  Dhia  air  do  chridhe 
fèin.  Ged  '  nach  urrainn  sinne  ni  sam-bith  a  dheanamli 
às  èugmhais  Chriosd,'  gidheadh  fo  làimh  Chriosd,  faod- 
aidh  tu  an  obair  mhòr  so  a  dheanamh,  agus  feumaidh 
tu  a  deanamh,  mur  dean,  bithidh  tu-fèin  agus  do  shaothair 
càillte,  an  lorg  do  dhearmaid.  Anis,  a  Chriosduidhean, 
na'n  robh  bhur  n-anamanan  beò-dhùrachdach,  slàinteach, 
neartmhor,  gheibheadh  ìad  taitneas  agus  mìlseachd  ann 
an  smuaintibh  aoibhneach  a'  chridimh  air  an  t-sonas  ri 
teachd,  mòran,  mòran  na's  mò  na  gheibh  an  stamag  a's 
fallaine  càil  anns  a'  bhiadh  a's  mìlse  blas,  no  ann  an 
cuspair  tìmeil  air-bith  a's  urrainnear  a  mhealtuinn :  agus 
thuigeadh  sibh  cho  sòlasach,  socrach,  prìseil  's  a  tha  an 
obair  bheannaichte  so. 

Tha  fios  agam  gur  ro  ghànn  ar  togradh  a  dh-ionnsuidh 
an  dleasanais  so,  fhad  's  a  bhitheas  sinn  air  ar  cuairt- 
eachadh  leis  an  f  heòil,  agus  le  fuighleach  na  h-ìnntinne 
feòlmhoire  sin  a  ta  'n  a  naimhdeas  an  aghaidh  Dhè, 
agus  an  aghaidh  na  h-oibre  so,  agus  air  an  aubhar  sin, 
cuiridh  mì  sìos  an  so  cùisean  smuaineachaidh  a  bhitheas 
gun    teagamh    fìor    luachmhor    agus  eifeachdach   do 

Chriosduidhean,  agus  a  ghluaiseas  ìad  gu  tòiseachadh 
air  an  dleasanas  òirdheirc  so,  ma  dh-èisdeas  agus  ma 
ghabhas  ìad  riutha  gu  cùramach,  'g  an  tuigsinn  areir 
an  luach.     Smuainich  gu  h-àraid  matà  : — 

Dearbhaidh  an  obair  so  dìlseachd  do  dhiadhachd, — 
Is  ì  òirdhearcas  a's  àirde  ann  an  nàdur  a'  Chriosduidh, 
— Is  ì  an  dòigh  a's  feàrr  gu  bhi  beò  gu  toilichte, — Is  ì 
dìon  a's  feàrr  a  ghleidheas  tu  bho  bhuaireadh  a'  pheac- 
aidh, — Beothaichidh  ì  do  ghràs  agus  do  dhleasanas, — 
Js  ì  deoch-ùrachaidh  a's  feàrr  anns  gach  trioblaid, — 
Fàgaidh  ì  thu  tarbhach  do  mhuinntir  eile, — Cuiridh  ì 
onoir  air  Dia  ;—  A  dh-easbhuidh  na  h-oibre  so  diùltaidh 
tu  ùmhlachd  athoirt  do  àithntibh  Dhè,  agus  caillidh  tu 
solus  f ìor  ghràsmhor  agus  fìor  shòlasach  an  fhocail, — 
Is  ì  d'obair  a's  rèusantaiche  chum  do  'chridhe  'shoc- 
rachadhair  Dia,  mar  thaa  chridhe-fèin  cho  mòr  ort-sa, — 
agus  air  nèamh  far  am  bheil  còir  'us  dàimh  cho  mòr  agad ; 
A  bhàrr  air  sin,  cha n-'eil  nì  sam-bith  eile  ànn, ach  nèamb, 
air  an  f  hìach  dhuit  do  chridhe  bochd  a  shocrachadh. 

1.  Smuainich,  ma  tha  do  chridhe  suidhichte  air 
nèamh,  cha  n-urrainn  thu  dearbhadh  na's  feàrr  na  sin 
'fhaotuinn  air  ionracas  do  chreidimh,  no  foillseaehadh 
na's  soilleire  air  fìor  obair  nan  gràs  a  bhi  nis  a'  teàrnadh 
d'anama.  Is  tric  a  dh-f  haighnicheas  tu,  "  Cionnus  a 
dh-aithnicheas  mì,  am  bheil  mì  air  mo  naomhachadh 
gu  lìor  ?"  So  dhuit  comharradh  neo-mhearachdach  o 
bhèul  Chriosd  fèin  :  "  Ge  b'e  àit  am  bheil  bhur  n-ion- 
mhas,  is  ann  an  sin  a  bhios  bhur  cridhe  mar  an 
ceudna  "  Mata  6.  21.  Is  è  Dia  ionmhas  agus  sonas 
nan  naomh ;  nèamh  an  t-àit  anns  an  dean  ìad  a  làn- 
mhealtninn.  Air  an  aobhar  sin,  is  è  'n  cridhe  a  ta 
suidhichte,  air  nèamh,  an  cridhe  sin  a  ta  suidhichte  air 
Dia :  agus  ciod  an  dearbhadh  a's  cìnntiche  do'n 
chridhe  air  gràs  teàrnaidh,  na  e-fèin  a  bhi  cheana 
suidhichte  air  Dia  tre  Chriosd  ?  'Nuair  nach  urrainn 
ìonnsuchadh,  no  eòlas  air  do  dhleasanas,  no  argumaid 
do  theanga,  no  idir  obair  do  làmh,  a  chùis  so  a  dhearbh- 
adh  dhuit,  dearbhaidh  staid  do  chridhe  dhuit  ì.  Gabh 
Criosduidh  bochd  aig  am  bheil  tuigse  lag,  cuimhne  Iag 
agus  teangaidh  mhànntach,  gidheadh  ma  tha  a  chridhe 
suidhichte  air  Dia,  ghabh  è  ris  mar  a  chuibhrionn,  agus 

bithidh  a  smuaintean  air  nèamh,  agus  ìarraidh  è 
'dh-ionnsuidh  an  àite  sin,  ag  ràdh  "  0  riach  robh  mis' 
an  sin  I"  Is  prìosan  leis  gach  là  gus  am  faigh  è  seall- 
adh  ùrachaidh  de'n  t-sìorruidheachd.  B'fheàrr  leam 
bàs  'fhaotuinn  ann  an  cor  an  duine  sin,  na  ann  an  cor 
duine  a  ta  glè  ainmeil,  barraichte  do  thaobh  ghibhtea'n 
'us  ghnìomhran,  mur  robh  a  chridhe  suidhichte  air  Dia. 
Is  è  an  duine  aig  uach  bi  am  fòrm  cridhe  so,  am  fear  a 
ghlacar  's  a  dhìtear  le  Criosd  air  an  là  dheireannach. 
a  chionn  nach  'eil  "  trusgan  na  bàinnse  uime."  Cha  n-i 
idir  a'  cheist  air  an  là  sin,  Cia  uiread  's  a  b'aithne 
dhuit,  a  dh'aidich,  no  labhair  thu  ?  ach  ciod  an  gràdh 
a  thug  thu,  agus  càit  an  robh  do  chridhe?  Anis.  a 
Chriosduidh,  ma's  maith  leat  dearbhadh  a  bhi  agad  air 
do  chòir  air  glòir,  saothraich  a  chum  do  chridbe  'chumail 
shuas.  Mur  cum  am  peacadh  agus  Sàtan  d'aignidhean 
de  na  nithibh  glòrmhor  a  ta  shuas,  cha  n-urrainn  ìacl 
gu  bràth  do  phearsa  'chumail  uatha. 

2.  Is  è  cridhe  nèamhaidh,  òirdhearcas  a's  àirde  ann 
an  nàdur  a'  Chriosduidh.  Tha  òirdhearcas  cumauta  ann 
an  Criosduidhean  a  ta  'g  an  àrdachadh  os-ceànn  an 
t-saoghail,  ach  is  onoir  àraid  so  leis  am  bheil  a'  chuid 
a's  òirdheirce  dhiubh  air  an  àrdachadh  os-ceànn  na 
cuid  eile.  Tha  aghaidhean  nan  crèutairean  a's  inbheile 
ri  nèamh,  mar  sin.  tha  cridheachan  nan  Criosduidhean 
a's  inbheile  spiorad  air  an  sìneadh  na's  dìriche  suas  ri 
nèamh.  Faic  an  cridhe  nèamhaidh,  naomh  an  dèigh  a 
thogail  suas,  le  meòrachadh  aoibhneach,  a  dh-ionnsuidh 
Dhè,  thig  è  nuas  arìst  le  lan  shealladh  de  Chriosd,  agus 
le  àrd  eòlas  air  àitibh  na  glòire  !  Nach  naomh,  àrd  a 
labhairt !  Is  leòr  è  gu  dhearbhadh  air  gach  neach  a 
dh-èisdeas  's  a  thuigeas,  gu'm  fac'  è  an  Tighearn,  agus 
nach  b'urrainn  duine  sam-bith  briathran  cho  nèamhaidh 
a  labhairt,  mUr  bitheadh  è  maille  ri  Dia.  So,  so  an 
Criosduidh  inbheil.  Is  ainmeil  le  daoinibh  a'  bhèinn 
's  a1  chraobh  a's  àirde  ceànn  agus  a's  faisg'  air  na 
spèuraibh,  agus  is  è  'n  Criosduidh  a's  roghnaiche  le  Dia, 
am  fear  sin  aig  am  bheil  a  chridhe  gu  tric,  taitneach  a' 
dìreadh  àrd  gu  nèamh.  Ma  bha  neach  a'  gabhail 
còmhnuidh  fagus  do'n  rìgh,  no  ma  chunnaic  è  Sultan 
Phersia,  no  rìgh  nan  Turcach,  theirear  gu'm  bheil  h 


a  choimhead  air  thalamh.  227 

cèum  na's  àirde  na  sluagh  eile  nach  d'fhuair  an  onoir 
sin.  Ciod  a  theirear,  matà,  ris  an  fhear  a  choisicheas 
gach  là  gu  nèamh,  agus  a  chì  Rìgh  nan  rìgh  an  sin,  a' 
dol  astigh  gu  tric  an  làthair  Dhè,  agus  a'  sàsachadh 
anam'  air  "  craoibh  na  beatha?"  Arèir  mo  bheachd 
fèin,  tha'n  daine  sin  fad  air  thoiseach,  ann  an  onoir, 
air  na  daoinibh  a's  mò  saoibhreas,  urram  'us  ìonnsuch- 
adh  's  an  t-saoghal. 

3.  Is  ì  ìnntinn  nèamhaidh  ceum  a's  cìnntiche  agus 
a's  faisge  'bheir  sinn  air  beatha  shòlasaich,  thoilichte. 
Is  fuar,  reòta  na  diichan  a's  fhaide  gu  tuath,  a  chìonn 
gu'm  bheil  ìad  astar  fada  bho  theas  na  grèine.  Carson 
a  gheibhear  Criosduidhean  cho  fuar,  cho  reòta,  cho 
mi-shòlasach,  ach  ìad  a  bhi  beò  astar  cho  fada  bho 
nèamh?  Agus  ciod  a  tha  'deanamh  cuid  diubh  cho 
blàth,  cho  toilichte,  cho  sòlasach,  ach  ìad  a  bhi  na's 
àirde  agus  na's  fhaisg'  air  Dia.  'Nuair  a  thig  a' 
ghrìan  fagus  duinn  's  an  earrach,  faic  mar  dh-fhàiltich- 
eas  gach  nì  a  teachd !  Fàsaidh  an  talamh  gorm,  cuiridh 
na  craobhan  amach  am  blàth,  ath-bheothaichidh  na 
luibhean,  seinnidh  na  h-eòin,  agus  bithidh  f  ìamh  ghàire 
air  gach  nì.  Anis  na'n  caitheamaid  ar  beatha  maille 
ri  Dia,  a'  sìor-chumail  ar  cridheachan  air  na  nithibh  a 
ta  shuas,  is  ann  againn  a  bhitheadh  an  t-earrach 
aoibhneis  's  an  taobh-stigh  dhìnn  !  Cha  b'  fhada  gus 
am  falbhadh  geamhradh  searbh  ar  bròin !  Is  moch  a 
dh-èireamaid  a  mholadh  a'  Chruthaidheir  ghlòrmhoir  ! 
0  Chriosduidh,  faigh  suas.  Sin  an  t-àit  anns  am 
faighear  co-chomunn  blàth  ri  Dia.  I  s  milis,  blàth  an 
co-chomunn  so  leis  gach  neach  a  bha  shuas !  Creideam 
gu'n  do  bhlais  thu-fein  air  an  t-sòlas  so  air  uairibh. 
Cuin  bu  mò  do  shòlas  ?  Nach  ann  an  uair  a  bha  thu  gu 
h-iriosal  a'  còmhradh  ri  Dia  agus  a'  labhairt  ri  luchd- 
àiteachaidh  an  t-saoghail  a's  àirde,  agus  a'  beachdach- 
adh  air  an  àitibh-còmhnuidli,  agus  d'anam  air  a  lìon- 
adh  le  roimh-bhlas  air  glòir  ?  Ma's  aithne  dhuit,  o 
d'fhiosrachadh  fèm,  ciod  èàrd  luach  a'  chleachdaidh  so, 
faodar  a  ràdh  gur  aithne  dhuit  ciod  è  sin  aoibhneas 
spioradail.  "  'Nuair  a  thogas,"  mar  tha  Daibhidh  ag 
ràdh,  "  an  Tighearn  solus  a  ghnùise,  air  a'  chridhe, 
cuiridh  è  a^ibhneas  ànn  ni's  mò  na  'nuair  a's  pailte 

arbViar  agus  fìon."  Uime  sin,  ìadsan  a's  faisge  'thig 
air  Dia,  agus  a's  mò  'chì  dheth,  is  ìad  a's  mò  aoibhneas. 
Cò  a  choiricheas  sinn,  matà,  'nuair  a  gheibhear  ar 
sòlas  cho  beag,  ach  dearmad  ar  cridheachan  fèin  ? 

Dh'ullaich  Dia  crùn  glòire  air  ar  son,  agus  gheall  è 
dhuinn  a  chur  gu  goirid  air  ar  cìnn,  agus  cha  n-àill 
leinn  uireadagus  smuaineachadh  air.  Tha  Dia  ag  ìar- 
raidh  òirnn  beachdachadh  ìe  aoibhneas  air  ar  crìm,  ach  is 
gànn  a  bheir  sinn  sùil  air.  Gidheadh  gheibhear  sinn  a' 
gearan  air  lughad  ar  sòlais.  Is  ann  le  làn-chreidsinn 
ann  an  Dia  fèin  a  lìonar  sinn  le  sìth  agus  aoibhneas,  ach 
cha  mhair  sin  ach  amhàin  cho  fad  's  a  bhitheas  ar 
cridheachan  a'  beò-chreirlsinn.  Is  ànn  'an  "  dòchas" 
a  tha  na  naoimh  "  a'  deanamh  gàirdeachais,"  ach  cha 
mhair  an  gàirdeachas  na's  fhaide  na  gheibhear  ìadsan 
air  an  lìonaclh  le  dòchas  Tha  Spiorad  Dhè  ag  oib- 
reachadh  sòlais  dhuinn  le  ar  spioradan  fèin  a  chur  a 
smuaineachadh  le  taitneas  air  na  geallaidhean,  agus 
togaidh  è  suas  ar  smuaintean  a  dh-ionnsuidh  ionaid  ar 
sòlais.  Thoilicheadh  tu  duine  sanntach  le  meall  òir 
'f  heuchainn  dà  ;  mar  sin,  tha  Dia  gu  tric  a'  toileachadh 
a  phobuill  fèin  le  bhi,  mar  gu'm  b'eadh,  'g  an  treòrach- 
adh  suas  gu  nèamh,  agus  'g  a  f  heuchainn  fein,  agus  am 
fois'  dhoibh.  Cha  toir  è  aoibhneas  duinn  'nuair  a 
gheibh  è  dìomhain  sinn,  no  air  ar  lìonadh  le  tlachd  ann 
an  nithibh  eile.  Is  ann  amhàin  an  uair  a  threabhas, 
a  dh-ullaicheas,  a  shìol-chuireas,  a  mhathaicheas,  a 
dh-uisgicheas  agus  a  ghlanas  sinn  an  talamh,  a'  feith- 
eamh  gu  foighidneach  ri  beannachd  Dhia  air  ar  saoth- 
air,  a  gheibh  sinn  toradh  na  talmhainn  :  agus  mar  sin, 
is  ànn  an  dèigh  saothair  spioradail  a  dheanamh,  a 
bheir  Dia  sòlas.  do'n  anam.  Guidheam  ort,  a  le'ugh- 
adair,  ann  an  ainm  an  Tighearna,  ma's  luachmhor  leat 
beatha  aoibhneach  gun  sgur,  agus  sìth  thaitneach  na 
deadh  choguis,  nì  a's  cuilm  thaitneach  a  ghnàth  do  gach 
neach  aig  am  bi  ì,  buail  gun  dàil  air  an  obair  so  le  beò 
dhnrachd,  agus  gabh  eòlas  air  ìnntinn  nèamhaidh,  agus 
chì  thu  fàs  ceud-f  ìllte  air  d'anam,  agus  bithidh  agad 
beannachd  a's  luachmhoire  gu  mòr  na  do  shaothair. 
Ach  so  an  truaighe  mhòr  a  gheibhear  ann  an  nàdur  an 
duine  :  geda  tha  gu  nàdurrach  fnath  aig  gach  duine  do 

bhròn,  agus  ged  is  toigh  leis  gach  neach  a'  bheatha  sin 
a's  pailte  sabhachas  agus  aoibhneas,  gidheadh  is  beag  an 
àireamh  leis  an  toigh  sligh  an  aoibhneis  f  hìor  ;  is  beag 
saothair  a  ni  ìad,  agus  is  beag  dragh  a  dh-fhuiligeas 
ìad  a  chum  sòlas  'fhaotuinn.  Is  feàrr  leo  ni  sam-bith  a 
thig  's  an  rathad  a  ghabhail,  agus  a  bhi  toilichte  le  tait- 
neasaibh  talmhaidh,  na'n  cridheachan  a  thogaii  suas 
gu  nèamh  a  dh-ìarraidh  sòlais.  Agus  an  dèigh  an 
saothair  uile,  fèumaidh  ìad  sòlas  'fhaotuinn  air  nèamh, 
no  'bhi  gu  bràth  gun  sòlas  idir. 

4.  Is  è  cridhe  nèamhaidh,  dìon  a's  feàrr  a  chum  do 
ghleìdheadh  o  bhuaireadh  a'  pheacaidh.  Cumaidh  è 
thu  ri  deadh  obair.  'Nuair  a  gheibhear  dìomhain  sinn 
tha  sinn  a'  brosnachadh  an  diabhuil  gu  sinn-fèin  a 
bhrosnachadh,  dìreach  mar  a  bheir  cre'utairean  mi-chùr- 
amach  misneachd  agus  fàth-chothrom  do  mheirlich 
lèum  air  an  cuid.  Faodaidh  an  cridhe  nèamhaidh  am 
buaireadair  a  fhreagairt,  mar  a  rinn  Nehemiah,  ag  ràdh 
"  Tha  mi  a'  deanamh  oibre  mòire,  agus  cha-nurrainn 
mi  'dhol."  Cha  n-'eil  adhais  aige  gu  bhi  ana-mìannach, 
no  iollagach,  àrd-ìnntinneach,  no  saoghalta.  'Nuair  a 
bhitheas  neach  ag  obair  gu  sùrdail,  dìchiollach,  cha  bhi 
ùin  aige,  no  cha  bhi  è  cho  ullamh  gu  èlsdeachd  ri  sanas- 
aibh  a'  bhuairidh,  gu  h-àraid  ma  bhitheas  neach  a' 
smuaineachadh  gu  cùramach  air  Dia.  Cò  am  breith- 
eamh  a  dh-èireadh  o'n  bhòrd,  'nuair  a  tha  è  'toirt  breith 
eadar  beatha  agus  bàs,  gu  dhol  amach  a  chluith  maille 
ri  cloinn  air  na  sràidibh  ?  Agus  cha  mhò  na  sin  a  dh-èisd- 
eas  an  Criosduidh  dìleas,  aig  am  bheil  a  chridhe  air 
fois  nèimh,  ri  geasaibh  meallaidh  Shàtain.  Cha  tig  idir 
do  chloinn  na  rìoghachd  nèamhaidh  mionaid  a  chaith- 
eamh  air  dìomhanas,  gu  h-àraid  an  uair  a  tha  ìad  air 
gnothach  na  rìoghachd  sin,  agus  cha  n-'eil  didean  eile 
aig  na  naoimh  an  aghaidh  buairidh,  na's  feàrr  na  so- 
crachadh  an  cridheachan  air  a'  ghnothach  sin. 

Is  è  gach  neach  aig  am  bheil  cridhe  nèamhaidh  a's 
saoire  agus  a's  glaine  bho'n  pheacadh,  a  chionn  gu'm 
bheil  mothachadh  na's  cìnntiche  agus  na's  geòire  aige 
air  nithibh  spioradail;  agus  gur  aithne  dhà  olcas  a' 
pheacaidh,  dìomhanas  a'  chrèutair  agus  gràinealachd 
nan  taitneas  feòlmhor,  cha  leig  è  leo  sin  a  bhuaireadh, 

cha  n-'eil  ach  beag  cumhachd  aca  thairis  air.  "  Is 
dìomhain,"  arsa  Solamh,  "  an  lìon  a  sgaoileadh  ann  an 
sealladh  eòin  air  bith."  Agus  gu  tric  is  clìomhain  do 
Shàtan  a  ribichean  a  shuidheachadh  a  chum  an  t-anam,  a 
ta  'g  am  faicinn  gu  soilleir,  a  ghlacadh.  Is  ann  air  thal- 
amh  a  tha  Sàtan  a'  brosnachadh  agus  a'  buaireadh,  agus 
gu  cumanta,  is  ann  de'n  talamh  an  greim  meallaidh  leis 
am  bheil  è  gu  tric  a'  brosnachadh  sluaigh,  ach  ciamar  a 
mheallar  an  Criosduidh  sin  a  thrèig  an  talamh,  agus  a  tha 
nis  a'  gluasad  maille  ri  Dia?  Nach  è  còmhradh  ri 
daoinibh  glice  agus  ionnsuichte  an  rathad  gu  fàs  glic  ? 
ach  is  glice  gu  mòr  na  sin  a  dh-fhàsar  le  còmhradh  ri 
Dia.  Gheibhear  gliocas  'us  fiosrachadh  aig  daoinibh  a 
shiubhail  tre  iomadh  àit  de'n  t-saoghal,  an  dèigh  dhoibh 
pilleadh  dhachaidh,  ach  nach  mò  gu  mòr  na  sin  a 
gheibhear  aig  an  fhear-astair  a  shiubhlas  gu  nèamh? 
Tha  cuirp  dhaoine  air  an  deanamh  freagarrach  ri  àile 
agus  nàdur  na  dùcha  anns  am  bheil  ìad  fad  a'  gabhail 
còmhnuidh,  ach  cia  mòr  a  shoillsichear,  le  solus  glan, 
tuigse  gach  duine  diadhaidh  a  chòmhnaicheas  maille  ri 
"  Athair  na  soillse  !" 

Is  dubh,  dorch  tuigse  dhaoine  saoghalta ;  agus  cha 
n-iongantach  è,  oir  glacaidh  Sàtan  ìad  'nuair  is  àill  leis, 
do  bhrìgh  gu'm  bheil  an  smuaintean  uile  air  nithibh 
talmhaidh,  agus  nach  'eil  ìad  idir  ag  èirigh  aon  òirleach 
na's  àirde  na  'n  talamh  fèin.  Cionnus  a  chì  na  famhan 
agus  na  durragan  aig  am  bheil  an  àit-còmhnuidh  do 
ghnàth  anns  an  talamh  ?  Fhad  's  a  bhitheas  dus  na 
talmhainn  ann  an  sùilibh  dhaoine,  cha  n-iongantach  ged 
chuireas  ìad  buannachd  thìmeil  'an  àit  na  diadhachd,  am 
peacadh  'an  àit  gràis,  an  saoghal  an  àit  Dhè,  an  toil  fèin 
'an  àit  lagh  Chriosd  agus  mu-dheireadh,  ifrinn  'an  àit 
nèimh.  Air  do'n  Chriosduidh  a  chridhe  fèin  a  thogail 
de  smuaintibh  saoghalta,  agus  tòiseachadh  air  còmhradh 
ri  Dia  air  nèamh,  faodar  a  ràdh  gu'm  bheil  è  mar  bha 
Nebuchadnesar  an  deigh  dhà  'bhi  air  a  thoirt  o  mheasg 
bheathaichean  na  machrach  a  dh-ionnsuidh  na  caith- 
reach  rìoghail,  agus  a  reusan  anis  air  pilleadh  d'a  ionn- 
suidh.  Air  do'n  Chriosduidh  boillsgeadh  'fhaotuinn 
de'n  t-sìorruidheachd  agus  sealltuinn  sìos  arìst  air  an 
t-saoghal,   their  è  air  an  uair  sin,  0  nach  bu  dubh- 

amaideach  mo  rìhearmad  air  Cnosd,  nach  bu  truagh  mo 
thaitneas  feòlmhor  agus  mo  chùram  talmhaidh  !  "  Mu 
ghàire,"  their  è,  "  Is  cuthach  e  ;  agus  mu  shùgradh, 
Ciod  a  ni  è?"  Nach  abair  è,  Cha  n-'eil  duine  ann  am 
"  bedlain"*  cho  beag  cìall  ri  peacaich  reasgach,  agus 
riutha-san  a  tha  gu  tric  a'  deanamh  tàir'  air  Criosd  agus 
glòir  !  Ni  so  duine  ri  uchd  a'  bhàis  gu  tric  na's  glice  na 
muinntir  eile,  a  chionn  gu'm  bheil  è  nis  a'  faicinn  na 
sìorruidheachd  dlùth  dhà,  agus  gu'm  bheil  a  chridhe  air 
a  bhioradh  le  smuaintibh  na's  driiightiche  mu  thimchioll 
na  beatha  ri  teachd,  na  bha  è  riamh  air  làithibh  a 
shlàinte  agus  a  shoirbheachaidh.  'Nuair  a  thig  uair  am 
bàis,  fosglar  sùilean  mhòran  de  naimhdibh  guineach, 
garg  nan  naomh,  agus  èighidh  ìad  amach,  mar  a  rinn 
Balàam,  ag  ràdh,  "  Faigheam-sa  bàs  an  ionracain.  agus 
bitheadh  mo  chrìoch  dheireannach  cosmhuil  r'a  chrìch- 
san."  Ach  faigheadh  na  daoine  sin  an  aiseag  gu 
slàint  agus  tuilleadh  làithean  air  an  talamh,  agus,  mar 
tha  tric  a'  tachairt,  seargaidh  an  smuaiutean  's  an  cùram 
mu  nithibh  na  beatha  ri  teachd,  agus  is  goirid  an  dèigh 
sin  gus  am  fàs  ìad  cho  mì-thuigseach,  cho  mi-chùramach, 
agus  cho  dearmadach  mu  nithibh  spioradail.  's  a  bha  ìad 
mu'n  do  bhuail  eagal  a'  bhàis  ìad  !  Labhair  eadhon  ri 
peacair  neo-ìompaichte  ri  uchd  a'  bhàis,  air  saoibhreas. 
air  onoir  'us  taitneas  an  t-saoghail  so,  agus  an  sin 
their  è  riut,  "  Is  beag  agam  ìad  uile  ;  ciod  is  f  hìach  na 
nithe  sin  dhomh-sa,  a  dh-fhèumas  seasamh  gun  dàil  an 
làthair  Dhè,  agus  cùnntas  a  thabhairt  dà  air  mo  bheatha 
gu  lèir  ?"  Anis,  a  Chriosduidh,  ma  dheargar  cho  mòr 
air  daoine  mi-dhiadhaidh,  ma  dh-atharraichear  am 
beachd,  agus  ma  nithear  ìad  mòran  na's  glice  na  bha 
ìad  roimhe,  an  uair,  fo  eagal  a  bhàis,  a  chì  ìad  an 
t-sìorruidheachd  glè  dhhith  dhoibh ;  0  nach  b'òirdheirc. 
luachmhor  a'  bhuil  gus  an  tigeadh  è  dhuit-sa,  na'n 
cumadh  tu  do  shùil  an  còmhnuidh  air  Dia,  agus  dc 
smuaintean  gu  làn,  riochdail  air  do  staid  shìorruidh  ! 
Is  cìnnteach,  faodaidh  an  creidmheach,  ma  dh-oibricheas 
è  a  chreidimh  gu  dleasanach,  a  bhi  air  a  mhisneachadh 

*    Tigh-luehd-cuthaich  ;  ti^h  anns  am  hh^il  c^utaireau  pòrach,  \\o 
gUD  chìaìl,  gun  rèusan,  air  an  curnail. — EaD.aR. 

le  sealladh  na's  soilleire  de'n  bheatha  ri  teachd  air 
làithibh  a  shlàinte,  na  bhitheas  mi-chreidmheach  aig 
uair  a'  bhàis. 

Is  dìdean  fòs  ìnntinn  nèamhaidh  an  aghaidh  gach 
buairidh,  a  chionn  gu'm  bheil  na  h-aignidhean  cheana 
làn-shuidhichte  air  àrd  thoil-ìnntinnibh  an  t-saoghail 
eile.  (Faic  Caib.  XIV. — Ear.  II.)  Is  ann  do'n  neach 
a's  mò  gràdh,  'us  cha  n-ànn  do  'n  neach  a's  mò  eòlas,  is 
fusa  seasamh  amach  an  aghaidh  gairm  a'  pheacaidh. 
Tha  maitheas  cho  taitneach  leis  an  toil  's  a  tha 
'n  f  hìrinn  leis  an  tuigse.  Sin  taitneas  àrd  anns  am  faigh 
an  Criosduidh  mòr  neart.  'Nuair  a  bhlaiseas  tu  air 
sòlas  ùr,  milis  o  nèamh,  is  duilich  a  thoirt  ort  dealachadh 
ris.  Cha  n-àill  le  leanabh  dealachadh  ri  'chuid  aran 
milis  's  a  bhlàs  fathast  milis  'n  a  bhèul.  0  b'fheàrr 
gu'n  robh  thus'  a'  beathachadh  na's  mò  air  "  a'  mhana 
fholuichte,"  agus  a'  blasad  gu  tric  air  sòlasaibh  nèimh  ! 
An  sin,  bhitheadh  do  rìm  diadhaidh  air  a  dhaingneach- 
adh,  an  sin,  bu  bheag  agad  amaideachd  an  t-saoghail, 
agus  bu  shuarach  leat  a  bhi  air  do  thàladh  le  faoineas. 
Na'n  do  bhuail  an  diabhul  air  Peadar  a  bhrosnachadh, 
'nuair  a  bha  è  shuas  air  "bèinn  a'  chruth-atharrachaidh" 
a'  faicinn  Mhaois  agus  Eliah  a'  labhairt  ri  Criosd,  'saoil 
thu-fèin  am  bitheadh  è  cho  furasd'  a  thoirt  air  a 
Thighearn  àicheadh  ?  Ciod  !  cha  bhitheadh  idir,  's  an 
sealladh  glòrmhor  ud  a'  dealrachadh  gu  làn  air  a  shùìl. 
Arèir  sin,  matà,  na'n  gabhadh  an  diabhul  air-fein  tighinn 
a  bhuaireadh  a'  chreidmhich,  'nuair  a  gheibhear  'anam 
shuas  maille  ri  Criosd  air  a'  bhèinn,  nach  abradh  è  ris 
air  ball,  "  Imich  air  mo  chùl  a  Shàtain,  am  b'àill  leat 
mis'  a  mhealladh  sìos  à  so  le  taitneasaibh  faoin,  agus 
mo  chridhe  aoibhneach  a  ghoid  air  falbh  o  àit  so 
m'  f hois'  ?  Am  b'àill  leat  mise  m'aoibhneas  a  reic  air 
neo-ni  ?  Am  bheil  onoir,  no  sòlas  ann  cosmhuil  ri  so  ? 
Càit  am  bheil  a'  bhuannachd  a  b'fhìach  m'fhois,  no 
sealladh  de  m'f  hois  a  thoirt  air  a  son  ?"  Ach  cha  n-abair 
Sàtan  aon  fhocal  brosnachaidh  ruinn,  gus  an  tig  sinn 
anuas  o'n  bheinn,  agus  gus  an  tèid  blas  nèimh  amach  às 
ar  bèul,  agus  gus  an  dì-chuimhnich  sinn  a'  ghlòir  a  chun- 
naic  sinn,  agus  an  dèigh  sin,  is  furasda  dhà  gu  tric  ar 
cridheachan  a  mhealladh.  'Nuair  a  bha  na  h-Israelich  aig 

ìochdar  an  t-slèibh,  ag  ith  's  ag  òl,  ag  e'irigh  's  a'  sùg- 
radh,  agus  'g  an  truailleadh  fèin  an  làthair  an  iodhoil, — 
an  laogh  òir  a  rinn  ìad  dhoibh-fèin, — cha  bì  sin  idir  an 
obair  a  bha  aig  Maois  shuas  air  an  t-sliabh.  O  na'n 
gleidheamaid  an  còmhnuidh  blas  milis,  taitneach  nan 
nithe  a  ta  shuas,  ùr  agus  beò  ann  ar  n-anamaibh,  is 
suarach  a  thilgeamaid  uainn  greimean  meallaidh  a' 
pheacaidh  ! 

A  bhàrr  air  sin,  am  feadh  a  bhitheas  an  cridhe 
suidhichte  air  nèamh,  tha  duine  fo  theàrmunn  Dhè. 
Ma  bhuaileas  Sàtan  òirnn  air  an  àm  sin,  tha  Dia  na's 
fhaisge  dhuinn  a  chum  ar  dìon,  agus  gu  cìnnteach 
seasaidh  è  dlùth  dhuinn,  ag  ràdh  ris  gach  aon  dhìnn, 
"  Is  leòir  mo  ghràs-sa  dhuit."  'Nuair  a  tha  neach  ag 
ìarraidh  beannachd  Dhè,  is  ann  a's  lugha  'chunnart  a 
bhi  air  a  mhealladh  leis  a'  pheacadh.  Anis,  a  Chriosd- 
uidh,  so  dhuit  dìdean  cumhachdach  an  aghaidh  gach 
buairidh, — leigheas  maith  an  aghaidhgach  brosnachaidh, 
— cum  dlùth  ri  Dia  le  ìnntinn  nèamhaidh.  Bi  maiìle 
ri  Criosd,  a'  smuaineachadh  air  na  nithibh  a  ta  shuas. 
Sin  cuideachadh  is  cinntiche  dhuit  a's  urrainn  thu 
'f  haotuinn.  "  Tha  slighe  na  beatha  shuas  do'n  duine 
ghlic,  chum  dol  £s  o  ifrinn  shìos."  Gnàth.  15.  24. 
Cuimhnich,  "  bu  duine  cothromach  Nòah,  agus  iomlan 
'n  a  lìnn,"  oir  "ghluais  è  maille  ri  Dia."  Agus  thubh- 
airt  Dia  ri  Abraham,  "  Gluais  a'm'  f  hianuis,  agus  bi 
iomlan." 

5.  'Xuair  a  chumas  tu  do  chridhe  gu  seasmhach  air 
nèamh,  neartaichear  do  ghràsan  uile,  agus  beothaichear 
do  dhleasanais  uile.  Is  è  an  Criosduidh  nèamhaidh, 
an  Criosduidh  neartmhor,  beothail.  Is  fuar,  marbh 
ar  cridheachan,  'nuair  a  gheibhear  \ad  fada  bhò  nèamh. 
Thèid  an  saighdear  ann  an  cunnart  a  bheatha,  agus 
seòlaidh  am  maraiche  tre  stoirmibh  fiadhaich  nan  tònn  ; 
is  beag  aca  sin  gach  cùis  eagail,  'nuair  a  shaoileas  ìad 
gu'm  faighear  eadhon  ionmhas  tìmeil  nach  mair  ach 
goirid.  0  nach  bu  bheothail,  tarbhach  oidhirpean  a' 
Chriosduidh,  na'n  smuainicheadh  è  gu  tric  air  an  ion- 
mhas  mhaireannach  a  ta  air  a  thasgadh  dhà  air  nèamh  ! 
Is  màll  a  gheibhear  sinn  a'  ruith,  agus  is  leisg  a  gheibhear 
sinn  "a'  deanamh  cruaidh  spàirnY'  agus  carson?  Direach 

lughad  ar  sùim  do'n  duais.  Beachdaich  air  a'  Chriosduidh 
a  bhitheas  tric  air  nèamh,  agus  chì  thu  nach  ionann  idir 
dà  as  do  Chriosduidhean  eile  ;  chithear  tomhas  de  na 
nithibh  sin  a  chunnaic  è  shuas,  ann  an  iomairt  a  dhleas- 
anais,  agus  a  chaithe-beatha.  Ma's  fear-searmonach- 
aidh  è,  nach  nèamhaidh  a  shearmoin !  Ma's  Criosduidh 
uaigneach  è,  nach  nèamhaidh  a  chonaltradh,  'ùrnuigh 
agus  a  ghiùlain !  Tòisich  air  an  obair  so,  agus  chithear 
"  aghaidh"  do  chonaltraidh  "  a'  dealrachadh,"  agus 
their  muinntir  eile,  Gu  cìnnteach  bha  è  shuas  "  air  an 
t-sliabh  maille  ri  Dia."  Ach  ma  chromas  tu  sìos,  a' 
gearan  air  do  mharbhachd  's  air  do  chadalachd,  air  aon 
nì  'us  nì  eile,  ag  ràdh  gur  beag  do  ghràdh  do  Chriosd, 
gur  beag  d'aoibhneas  'n  a  ghràdh,  gur  fann  d'ùrnuigh, 
agus  gur  màll,  fuar  thu  anns  gach  dleasanas  eile,  agus 
an  obair  bheothachaidh  so  fathast  air  a  dearmad  leat, 
cuimhnich,  is  tu-fèin  cion-fàth  do  ghearain.  Nach  'eil 
do  "  bheatha  folaichte  maille  ri  Criosd  ann  an  Dia  ?" 
Càit  an  tèid  thu  'g  a  h-ìarraidh,  matà,  ach  a  dh-ionnsuidb 
Chriosd  fèin,  agus  càit  am  bheil  sin,  ach  air  nèamb, 
far  am  bheil  Criosd.  "  Cha  n-àill  leat  teachd  a 
dh-ionnsuidh  Chriosd,  chum  gu'm  faigheadh  tu  beatha." 
Eò.  5.  40. 

Ma's  àill  leat  solus  agus  teas,  carson  nach  'eil  thu 
na's  trice  ann  an  deàrsadh  na  grèine.  Ma's  àill  leat 
tuilleadh  'fhaotuinn  de'n  ghràs  sin  a  tha  nis  a'  sruthadh 
o  Chriosd,  carson  nach  'eil  thu  na's  trice  maille  ri 
Criosd  'g  a  ìarraidh?  Tha  do  neart  ann  an  nèamh 
agus  do  bheatha  ann  an  nèamh,  agus  o  sin  fèumaidh  tu 
an  tarruing  gach  là,  ma's  àill  leat  am  faotuinn.  Mur  bi 
thu  gu  tric  a'  tarruing  do  bheatha  bho  nèamh,  bithidh 
d'anam  mar  lòehran  gun  lasadh,  agus  do  dhleasanais 
mar  ìobairt  gun  teine.  Thoir  aon  "  èibhleag"  gach  là 
bhàrr  na  h-altair  so,  agus  chì  thu  mar  loisgeas  do  thabh- 
artas.  Las  do  lòchran  aig  an  altair  agus  lìon  è  gach 
là  leis  an  ola  sin  a  gheibhear  an  sin,  agus  chi  thu  cho 
glòrmhor  's  a  dhealraicheas  è.  Cum  dlùth  ris  an  teine 
ath-bheothachaidh  so,  agus  bithidh  d'aignidhean  air 
am  blàthachadh.  'Nuair  is  beag  leat  do  ghràdh  do 
Dhia,  tog  suas  sùil  a'  chreidimh  ri  nèamh  agus  faic 
maise   Dlìè;   meòraich   air  òirdhearcas  Dhè,  agus  chi 

thu  mar  bheothaichear  do  chridhe  le  smuaineachadh 
air  àillteachd  agus  air  maitheas  iomlan  Dhè.  Bheir 
obair  thìmeil  càil,  neart  'us  treòr  do'n  chorp,  air  an 
dòigh  cheudna  meudaichear  gu  laath  gras  agus  beatha 
spioradail  do'n  anam,  le  oibribh  nèamhaidh.  Ach  cha 
n-è  "  teine"  feallsa,  no  "  coimheach"  a  gheibh  thu  bho 
nèamh  airson  d'ìobairtean  a  bhlàthachadh.  Is  dòcha 
gur  è'ud  nèamhaidh  an  t-eud  a  dhùisgear  annad  le 
meòrachadh  nèamhaidh.  Tha  cuid  de  dhaoine  air  an 
deanamh  dùrachdaeh  le  ìeughadh  leabhraichean,  cuid 
le  àmhghar  searbh,  cuid  le  bèul  dùsgaidh  ministeir,  agus 
cuid  le  amharc  air  luchd-èisdeachd  cùramach  :  ach  an 
t-anam  do'n  aithne  an  rathad  dìreach  gu  nèamh,  agus 
a  bhitheas  ag  òl  gach  là  à*  "  tobar  na  beatha,"  ath- 
bheothaichear  è  gach  là  le  uisg  na  beatha,  agus  leis  an 
t-sòlas  sin  a  ta  na  naoimh  a'  mealtuinn  ! 

'  Tre  'n  chreidimh  so  bheir  thu  suas  ìobairt  Abeil, — 
ìobairt  na's  òirdheirce  na  bheir  daoine  cumanta,  leis  am 
faigh  thu  teisteas  gur  f  ìrean  thu,  air  bhi  do  Dhia  a' 
deanamh  flanuis  mu  do  thiodhlacaibh',  gu'm  bheil  ìad 
treibh-dhireach'.  Eabh.  11.  4.  'Nuair  a  bhitheas 
muinntir  eile,  cosmliuil  ri  sagartaibh  Bhàail,  ullamh  gu 
ìad-fèin  a  ghearradh,  a  chionn  nach  loisg  an  ìobairtean, 
faodaidh  do  chridhe-sa  'bhi  air  a  mhòr-mhisneachadh, 
agus  èirigh  suas  gu  h-àrd  ann  an  carbad  a*  mheòrach- 
aidh,  gus  am  bi  d'anam  agus  d'ìobairt  a*  lasadh  gu 
glòrmhor,  agus  cha  n-urrainn  an  saoghal  agus  an  fheòil 
lasair  d'aoibhneis  a  mhùchadh  le'n  uisgeachan  naimh- 
deil  uile.  Na  abair  idir,  "  Cionnus  is  urrainn  daoine 
bàsrohor  èirigh  suas  gu  nèamh  ?"  Tha  sgiathan  aig 
creidimh  agus  is  è  meòrachadh,  no  smuaineachadh  a 
charbad.  Nach  fhaic  thu  so,  'nuair  a  chumas  tu 
criomag  ghloine,  mu  leud  bònn  sgillinn,  dìreach  ri 
aghaidh  na  grèine,  glacaidh  ì  gathan  teth,  agns  fadaidh 
ì  teine  ann  am  bòrd  ris  an  cuimsich  thu  builsgean  na 
gloine,  ach  bu  bheag  blàs  a'  bhìdrd  mur  rachadh  gathan 
na  grèine  'chruinneachadh  d'a  ionnsuidh  leis  a'  ghloine. 
Anis  is  è  creidimh  gloine-losgaidh  d'ìobairt-sa,  agus  is 
è  meòrachadh  an  làmh  a  chumas  ì  ri  aghaidh  na  grèine 
gus  an  glacar  blàs,  ach  gabh  an  aire  nach  toir  thu  air 
falbh  an  làmh  sin  ro  luath,  ach  cum  sìnte  ris  a'  ghrèin 


236  Caithe-heatha  neamhaidh 

ì  fad  ùine,  's  an  dèigh  sin,  bithidh  d'anam  a'  lasadh  le 
sòlas  nèamhaidh. 

Nach  abair  thus',  a  lèughadair,  'nuair  a  chì  thu 
Criosduidh  beothail,  agus  a  dh-èisdear  leat  a  chòmhradh 
solusach,  agus  'ùrnuighean  blàth,  dhrachdaeh,  "  0  cia 
sona  an  duine  sin  !  0  nach  robh  m'anam  fèin  anns  an 
staid  bheannaichte  sin  !"  Seadh,  matà,  is  ì  mo  chomh- 
airle  dhuit  o  Dhia,  thusa  d'anam  a  shuidheachadh  gu 
coguiseach  air  an  obair  so.  Nigh  thu-fèin  gu  tric  anns 
an  Iòrdan  so,  agus  ath-bheothaichear  d'anam  lobhar- 
ach,  marbh,  agus  "  bithidh  fios  agad  gu'm  bheil  Dia 
ann  an  Israel,"  agus  faodaidh  do  bheatha  'bhi  beoth- 
ail  agus  aoibhneach,  mur  clean  thu-fèin  a  milleadh  le 
dearmad  air  do  thròcairibh. 

6.  Is  è  sealladh  tric  air  glòir,  an  deoch-ùrachaidh  a's 
luachmlioire  do'n  chreidmheach  anns  gach  trioblaid. 
Misnichidh  an  deoch  so  ar  spioradan  ;  f  àgaidh  ì  gach 
fulangas  na's  socraiche  dhuinn ;  comasaichidh  ì  sinn  air 
gach  trioblaid  a  ghiùlan  le  foighidin  'us  aoibhneas  ; 
neartaichidh  ì  ar  rùn,  agus  bheir  ì  òirnn  nach  trèig  sinn 
Criosd  le  eagal  trioblaid.  Faodaidh  an  rathad  a  bhi 
garbh,  ach  cha  n-fhada  leinn  è,  ma  tha  è  'g  ar  treòr- 
achadh  gu  nèamh  0  nach  milis  dhomh  thus'  a 
thinneis,  thus'  a  mhaslaidh,  thus'  a  phrìosain,  no  thus' 
a  bhàis,  'nuair  a  bheir  thu  òrm  blasad  air  m'  f  hois  ri 
teachd  !  Cha  leig  so  leis  an  anam  fulang :  cha  n-fhuilig 
ach  amhàin  an  fheòil — an  corp  truaillidh  so.  Mur 
bitheadh  am  blasad  beag  (Och !  cia  beag  !)  a  f  huair  mì 
de  'n  f  hois,  bu  doilgheasach,  tròm  mo  thrioblaid  dhomh, 
agus  bhitheadh  am  bàs  na  b1  uamhasaiche  dhomh. 
Faodaidh  mi  'ràdh,  u  dh-f  hannaichinn,  mur  biodh  gu'n 
do  chreid  mì  gu'm  faicinn  maitheas  an  Tighearna  ann 
an  tìr  nam  beò."  Salm  27.  13.  Mur  biodh  gu'm  b'è 
an  f  hois  so,  a  ta  air  a  gealltuinn  dhomh,  "  mo  thlachd, 
an  sin  gheibhinn  bàs  a'm1  àmhghar.11  Salm  119.  92. 
"  Aon  ni  ghuidh  mi  air  an  Tighearn,  sin  ìarraidh  mi, 
a  bhi  'm  chòmhnuidh  ann  an  tigh  an  Tighearna  rè  uile 
làithean  mo  bheatha,  chum  gu  faicinn  maise  an  Tigh- 
earn1,  agus  gu  fiosraichinn  'n  a  theampull.  Oir  folaichidh 
e  mi  'n  a  sgàth-thigh  ann  an  là  an  uilc  ;  folaichidh  e  mi 
ann  an  dìomhaireachd  a  plìàilliuin  :  air  carraig  togaidh 

e  suas  mi.  Agus  a  nis  togar  suas  mo  cheann  os  ceann 
mo  naimhdean  mu'n  cuairt  orm  ;  agus  ìobraidh  mi  'n  a 
phàilliun  ìobairtean  aoibhneis  ;  seinnidh  mi,  agus  can- 
aidh  mi  cliù  do'n  Tighearn."  Salm  27.  4-6.  Is  neo-ni 
gach  trioblaid  leinn,  f  had  's  a  gheibh  sinn  ar  neartachadh 
le  aoibhneas  mar  sin.  An  dèigh  do  ghèur-leanmhuinn 
agus  do  eagal  na  dorsan  a  dhùnadh,  is  urrainn  Criosd 
tighinn  astigh,  agus  seasamh  anns  a'  mheadhon.  agus  a 
rkdh  ri  'dheisciobuil,  "  Sìth  maille  ribh."  Is  urrainn 
Pòl  agus  Sìlas  a  bhi  ann  an  nèamh,  an  uair  a  tha  "  ìad 
air  an  tilgeil  do'n  phrìosan  a's  fhaide  astigh,"  an  cuirp 
air  an  sgiùrsadh  le  "  iomadh  buille,"  agus  "  an  casan 
air  an  daingneachadh  anns  a'  cheap."  Is  mò  fois  nam 
martarach  anns  na  lasraichean,  na  fois  an  luchd-sàrach- 
aidh  'n  am  mòr-chuis  'us  'n  an  aintighearnas  ;  a  chionn 
gu'm  bheil  ìad  (na  martaraich)  a'  roimh-fhaicinn  nan 
lasair  ifrinneil  o'n  teid  ìad  às,  agus  na  foise  gus  am  bheil 
an  carbad  teine  'g  an  giùlain.  Ma  dh-imicheas  Mac 
Dhè  maille  ruinn,  tha  sinn  sàbhailt  "  ann  am  meadhon" 
nan  lasair  sin  a  sgriosas  ìadsan  a  thilgeas  ànnta  sinn. 
Chaidh  Abraham  amach  às  a  dhùthaich  fèin,  "  gun 
f  hios  a  bhi  aige  càit  an  robh  e  'dol,"  a  chionn  "  girn 
robh  sùil  aige  ri  baile  aig  am  bheil  bunaitean,  air  am 
bheil  Dia  'n  a  f  hear-dealbhaidh  agns  'n  a  fhear-togail." 
"  Bu  mhò  an  saoibhreas  masladh  Chriosd  le  Maois,  na 
ionmhais  na  h-Eiphit;  oir  bha  sùil  aige  ris  an  luach- 
saoithreach."  "  Thrèig  è  'n  Eiphit  gun  eagal  a  bhi  air 
roimh  chorrnich  an  rìgh  :  oir  bha  e  làidir  'n  a  ìnntinn, 
mar  neach  a  bha  'faicinn  an  tì  a  ta  neo-fhaicsinneach." 
"  Chrkdh-phtanadh  dream  eile,  gun  ìad  a  ghabhail  ri 
saorsa  ;  chum  gu'm  faigheadh  ìad  aiseirigh  a  b'fheàrr." 
Eadhon  "Iosa,  ceannard  agus  fear-crìochnaich  ar  creid- 
imh,  neach  air  son  an  aoibhneis  a  chuireadh  roimhe,  a 
dh'fhuiling  an  crann-ceusaidh,  a'  cur  na  nàire  an  neo- 
shuim,  agus  a  shuidh  air  deis  rìgh-chaithreach  Dhè." 
Eabh.  11.  8-35:  Caib.  12.  2.  So  anis  buannachd 
urramach  a'  chreidimh,  chì  è  am  meadhon  agus  a' 
chrìcch  le  'cheile. 

'Nuair  a  sheallas  sinn  ris  an  olc  fèin,  gun  idir  ar 
smuaintean  a  shocrachadh  air  na  cuspairibh  glòrmhor  a 
ta  air  an  taobh  thàll  deth,  fàsaidh  sinn  m\-fhoighid- 

neach,  agus  tòisichidh  sìnn  ri  coireachadh  Dhè.  Iadsan 
nach  fhaic  Criosd  ach  amhàin  air  a1  chrànn,  no  anns 
an  uaigh,  crathaidh  ìad  an  cìnn,  a'  saoiltinn  gu'm  bheil 
è  càillte ;  ach  chunnaic  Dia  Criosd  a1  bàsachadh,  air 
adhlaiceadh,  ag  èirigh,  air  a  ghlòrachadh,  agus  sin  uile 
ann  an  aon  sealladh.  An  so  leanaidh  creidimh  Dia  fein, 
cho  fad  's  a  chuidichear  è  le  solus  geallaidh.  An  diugh 
chì  sinn  Dia  'g  ar  càramh  anns  an  ùir,  ach  cha  lèir 
dhuinn  roimh-làimh  là  mòr  an  earraich  sin  air  an  ath- 
bheothaichear  sinn  uile.  Na'm  faiceamaid  gu  soilleir 
gur  è  sinn-fèin  àrdachadh  gu  nèamh,  crìoch  nan  uile 
nithe  socrach,  no  anshocrach  a  tha  Dia  a1  deanamh 
ruinn,  is  cìnnteach  cha  bu  shearbh  leinn  aon  air-bith 
de  dheanadasaibh.  Na'n  togadh  Dia  suas  sinn  anis  gu 
beatha  na  glòire,  chitheamaicl,  ged  is  fhada  nèamh  agus 
am  peacadh  o  cheile,  nach  f  had  idir  o  'chèile  nèamh  agus 
prìosan,  no  fògradh,  nèamh  agus  com  na  muice-mara, 
no  "  gàradh  nan  leòmhan,"  nèamh  agus  tinneas  tròm, 
no  teachd  a1  bhàis.  Ach  mar  a  "  chunnaic  Abraham 
là  Chriosd,  agus  a  rinn  è  gàirdeachas11  air  a  shon, 
dh-fhaodamaicl-ne,  eadhon  air  àm  ar  trioblaid,  an  là  sin 
'fhaicinn,  air  an  toir  Criosd  fois  dhuinn,  agus  gàird- 
eachas  a  dheanamh  ànn.  Guidheam  ort,  a  Chriosduidh, 
air  sgàth  an  t-soisgeil  agus  air  sgàth  slàinte  d'anama, 
na  cuir  dàil  anns  an  eòlas  nèamhaidh  so  ionnsuchadh, 
gus  an  tig  an  uair  a's  mò  d'èiginn,  agus  a's  mò  d'f  hèum 
air  a  ghnàthachadh.  Gach  neach  a  chì,  mar  chunnaie 
Stephen,  "  glòir  Dhè,  agus  losa  ^n  a  sheasamh  air  deas 
ìàimh  Dhè,"  giùlainidh  è  gu  toilichte  le  buillibh  nan 
clach.  "  Is  e  gàirdeachas  an  Tighearna  ar  neart."  Agus 
fèumaidh  sinne  an  gàirdeachas  sin  a  tharruing  o'n  àit 
anns  am  bheil  ar  gàirdeachas.  Ma  ghluaiseas  sinn  a 
dh-easbhuidh  ar  neirt,  cha  n-urrainn  dòchas  a  bhi 
againn  ri  seasamh  fada,  foighidneach  fo  thrioblaid. 

7.  Is  tarbhach  dhoibh-san  uile,  a  ta  mu-n-cuairt  dà, 
an  Chriosduidh  aig  am  bheil  a  ■"  chaithe-beatha  air 
nèarah."  'Nuair  a  bhitheas  duine  ann  an  tìr  chèin,  no 
ann  am  measg  choigreach,  cia  taitneach  leis  cuideachd 
r-eaeh  a  bhuineas  d'a  dhùthaich  fèin  ! .  Nach  sòlasach 
leo  labhairt  air  an  dùthaich  fèin,  air  an  luchd-eòlais, 
agus  air  na  nithibh  a  dh'f  hàg  ìad  aig  an  dachaidh  ! 


a  choimhead  air  ihalamh.  239 

Nach  bu  taitneach  le  lòseph  labhairt  ann  an  tìr  na 
h-Eiphit  ri  'bhràithribh  agus  feòrachadh  dhiubh  mu 
thimchioll  'athar,  agus  a  bhràthar,  Beniamin  I  Agus 
nach  taitneach  fòs  leis  a'  Chriosduidh  labhairt  ri 
'bhràithribh  a  bha  shuas,  agus  feòrachadh  dhiubh  mu 
thimchioll  'Athar,  agus  Chriosd,  a  Thighearn  !  Cha 
labhair  an  duine  talmhaidh  air  ni  sam-bith  ach  an 
saoghal,  cha  labhair  am  "  bailtear"  (politician)  air  ni 
sam-bith  ach  gnothaichean  na  stàite,  cha  labhair  an 
lòm  sgoileir  air  ni  sam-bith  ach  foghlum  aimsireil,  agus 
cha  labhair  am  fear-aideachaidh  cumanta,  no  foirmeil 
ach  air  a  dhleasanasaibh  eile  ;  ach  gheibhear  an  duine 
nèamhaidh  a'  labhairt  mu  nèamh,  agus  mu'n  ghlòir 
iongantaich  a  chunnaic  è  le  sùil  a1  chreidimh,  agus  mu'n 
choinnimh  bheannaichte  sin  a  bhitheas  gu  goirid  aig 
pobull  Dhe  air  nèamh.  0  nach  ùrail,  fèumail,  tarbhach, 
taitneach  briathran  an  duine  sin !  Bioraidh  agus  leagh- 
aidh  a  bhriathran  an  cridhe,  agus  cruth-atharraichear 
ìadsan,  a  dh-èisdeas  ris,  gu  sluagh  eile  !  "  Silidh  a 
theagasg  mar  an  t-uisge,  tuitidh  mar  an  drùchd  a 
chàinnt ;  mar  mhìn  uisg  aìr  an  lus  mhaoth  agus  mar 
f  hrasan  air  an  f  hèur,  'nuair  a  bhitheas  a  bhilean  a'  foill- 
seachadh  ainm  an  Tighearna,  agus  a'  toirt  mòrachd  d'  a 
Dhia !"  Nach  faighear  a  chòmhradh  milis  mu  nèamh, 
cosmhuil  ris  a'  bhocs'  olaidh  luachmhoir  a  "lìon  an 
tigh  le  f  àile  cùbhraidh,"  an  deigh  dhà  "  bhi  air  a  dhòrtadh 
air  ceàun  Chriosd  ?"  Faodaidh  gach  neach,  a  ta  fagus 
do'n  duine  bheannaichte  sin,  a  bhi  air  a  làn-ùrachadh 
le  sileadh  taitneach  a  bhriathran.  Is  sona  an  sluagh 
aig  am  bheil  ministear  nèamhnidh!  Is  sona  a'  chlànn 
agus  na  seirbhisich  aig  am  bheil  pàrant,  no  maighstear 
nèamhaidh  !  Is  sona  an  duine  aig  am  bheil  companach 
nèamhaidh  a  ni  caithris  thairis  air  a  shlighibh,  a  neart- 
aicheas  è  air  uair  a  lag-chuis,  a  mhisnicheas  è  'ouair  a 
bhitheas  è  fànn,  no  fo  eagal,  agus  a  shòlasaicheas  è  leis 
an  t-sòlas  sin  leis  an  robh  e-fèin  gu  tric  air  a  dheanamh 
sòlasach  ann  an  co-chomunn  ri  Dia  !  Sin  an  duine 
còir  a  bhitheas  an  còmhnuidh  a'  sèideadh  sradaig'  na 
beatha  spioradail,  agus  a'  tarruing  d'anam'  a  dh-ionn- 
suidh  Chriosd,  agus  a  their  riut,  mar  thuirt  bean 
Shamaria,  "  Thigibh,  faicibh  aon  a  dh'innis  dhomh-sa 

na  h-uile  nithe  a  rinn  mi  riamh  !"  Aon  a  ghràdhaich 
ar  n-anamanan  eadhon  gu  bàs  !  "Nach  è  so  Criosd  !" 
Nach  è  eòlas  air  Dia  agus  air-san,  a'  bheatha  mhaireann- 
ach  !    Nach  è  glòir  nan  naomh,  a  ghlòir-san  'f  haicinn  ? 

Thig  do  thigh  an  duine  so,  agus  suidh  sìos  aig  a 
bhòrd,  agus  sàsaichidh  è  d'anam  le  biadh  blasda  nèimh. 
Coisich  maille  ris  air  an  t-sligh,  agus  seòlaidh  agus 
beothaichidh  è  thu  air  do  thurus  gu  nèamh.  Dean 
reic  'us  ceannachd  ris  anns  an  t-saoghal,  agus  comhair- 
lichidh  è  dhuit  "  an  nèamhnuid  ro  luachmhor"  a 
cheannach.  Ma  ni  thu  èucoir  air,  is  aithne  dhà  maith- 
eanas  a  thoirt  duit,  a'  cuimhneachadh  gu'n  do  mhaith 
Criosd  a  chuid  eucoirean  mòra  dhà-fèin.  Ma  bhitheas 
fearg  ort,  gheibh  thu  ciùin  è,  a  chiùineachd  arèir  an 
eisempleir  nèamhaidh  a  ta  e-fèin  a'  leantuinn ;  no  ma 
thèid  sibh  amach  air  a  cheile,  is  goirid  gus  am  bi  è 
rèidh  riut,  air  dhà  cuimhneachadh  gur  èudar  dhuibh  a 
bhi  rèidh,  càirdeil,  gràdhach  gu  sìorruidh  air  nèamh. 

So  an  Criosduidh  air  am  bheil  an  comharradh  glan, 
ceart.  Is  mòr  is  fheàirrd  a  choimhearsnaich  è.  Nach 
neo-tharbhach  cuideachd  gach  uile  sheòrsa  Chriosd- 
uidhean  eile,  ann  an  coimeas  ris  an  daine  so  !  Na'n 
tigeadh  duine  'nuas  o  nèamh,  nach  b'fhada  le  sluagh 
gus  an  cluinneadh  ìad  uaith  an  sgèul  a  thug  è  leis  air 
an  t-saoghal  eile,  ciod  a  chunnaic  è,  agus  ciod  a  tha  aig 
an  t-sluagh  bheannaichte  's  an  àit  sin  !  Nach  è  'n  duine 
sin  còmpanach  a  b'fheàrr  agus  nach  è  còmhradh  an 
duine  sin  'bu  tarbhaiche  leo  ?  'S  è  gun  teagamh. 
Cuime,  matà,  nach  'eil  cuideachd  nan  naomh  na's 
luachmhoire  leat  an  diugh  ?  Carson  nach  'eii  thus'  a' 
farraid  tuille  dhiubh  ?  Carson  nach  'eil  an  còmhradh 
na's  blasda  leat  ?  Oir  thèid  gach  naomh  do  nèamh  ann 
am  pearsa,  agus  is  tric  an  sin  a  spiorad.  Is  tric  gach 
naomh  a'  faicinn  nèimh  tre  ghloine  mhòir  an  t-soisgeil. 
B'fheàrr  leam-fein  cuideachd  a'  Chriosduidh  nèamh- 
ìnntinnich,  na  cuideachd  an  deasbair  a's  mò  ionnsach- 
adh,  agus  na  cuideachd  nam  prionnsachan  a's  àirde 
cumhachd. 

8.  Cha  n-urrainn  duine  sam-bith  onoir  cho  àrd  a 
chur  air  Dia,  ris  an  duine  sin  aig  am  bheil  a  "  chaithe- 
beatha  air  nèamh."     Nach  maslaichear  pàrant  an  uair 

a  gheibhear  a  chlànn  ag  itheadh  nam  plaosg,  air  an 
èideadh  le  luideagan,  agus  ìad  gun  chuideachd  idir  aca 
ach  slaightearan  'us  baigearan  ?  Agus  nach  maslaichenr 
ar  n-Athair  nèamhaidh  ìnar-an-cèudna,  'nuair  a  gheibli- 
ear  sinne,  d'an  ainm  a  chlann,  'g  ar  beathachadh  fein 
air  nìthibh  talmhaidh ;  agus  trusgan  ar  n-anamanan 
cosmhuil  ri  sgleò  an  t-saoghail  rùisgte,  agus  an  uair  is 
feàrr  le  ar  cridheachan  saor  chonaltradh  agus  dlù-lean- 
tuinn  ris  an  duslach,  na  seasamh  an  còmhnuidh  an 
làthair  ar  n- Athar  nèamhaidh  ?  Is  cìnnteach,  tha sinn  beò 
ann  an  staid  na's  ìlse  na  thig  do  chloinn  rìgh,  'us  cha 
n-ànn  arèir  àirde  ar  dòchais,  no  lòin  tigh  ar  n-Athar, 
agus  an  ullachaidh  mhòir  a  rinn  è  airson  nan  naomh. 
Is  maith  gu'm  bheil  againn  Athair  aig  am  bheil  cridhe 
iochdmhor,  truasail  a  dh-aidicheas  a  chlànn  fein  'n  an 
luideagaibh.  Is  maith  gu'm  "  bheil  bunait  Dhè  a'  seas- 
anah  daingean,"  agus  gur  "  aithne  do'n  Tighearn  an 
dream  sin  a's  leis,"  no  mur  b'aithne,  is  gànn  a  ghabh- 
adh  è  sinne  mar  a  chuid  fein,  oir  tha  sinn  beò  cho  fada 
bho  'n  onoir  a  bhuineas  do  na  naoimh.  Mur  tagradh 
an  Tighearn  air  tùs  a  chòir  fèin  òirnn,  cha  n-aithnich- 
eadh  sinn-fèin,  no  muinntir  eile  gur  sinn  a  shluagh. 
Ach  an  uair  a  bhitheas  cridhe,  no  caithe-beatha  Criosd- 
uidh  air  nèamh,  gabhaidh  'anam  aoibhneas  anns  na 
nithibh  sin  a  ta  neo-fhaicsinneach,  agus  cuiridh  è  onoir 
àrd  air  Dia.  Togaidh  an  Tighearn  fìanuis  air  taobh  a' 
Chriosduidh  sin,  ag  ràdh,  "  Tha  'n  duine  so  a'  creidsinn 
annam-sa,  agus  a1  gabhail  rium  air  m'  fhoeal :  tha  è 
'deanamh  gàirdeachais  ann  mo  ghealladh  ;  tha  è  tàingeil 
airson  nan  nithe  nach  fhaca  sùil  a  chuirp  riamh; 
tha  è  ri  gàirdeachas,  ach  cha  n-ann  's  an  f  heòil ;  gheibh- 
ear  a  chridhe  maille  rium-sa ;  is  toigh  leis  mo  chomunn  ; 
agus  gu  cìnnteàch  mealaidh  è  mo  làthaireachd  gu  bràth 
ann  mo  rìoghachd."  "  Is  beannaichte  iadsan  nach 
faca,  agus  a  chreid."  Eb.  20.  29.  "  Dhoibh-san  a  bheir 
urram  dhomh-sa,  bheir  mise  urram."  Nach  do  mheas 
Dia  mar  onoir  dhà-fèin  giùlain  dileas  Chàlebagus  Iosua, 
'nuair  a  chaidh  ìad  suas  a  rànnsachadh  "  tir  a'  gheall- 
aidh,"  agus  a  phìll  ìad  arìst,  a'  toirt  leo  blasad  de  "  thor- 
adh  na  tire,"  ag  ìnnseadh  d'am  bràithribh  gu'n  robh 
"am   fearann   ro   mhaith,"   agus   a'   misneachadh  an 

t-sluaigh  gu  dhol  suas!  Feuch,  an  gealladh  agus  an 
duais  a  f  huair  ìad ! 

9.  An  t-anara  sin  nach  socraich  'aignidhean  air  na 
nithibh  a  ta  shuas,  diùltaidh  è  ùmhlachd  a  thoirt  do 
àithntibh  Dhè,  agus  caillidh  è  solus  gràsmhor,  taitneach 
an  fhocail — focal  Dhè.  Is  è  an  Dia  sin  fèin  a  dh'àithn 
dhuit  creidsinn,  agus  abhibeò  mar  dheadh  Chriosduidh, 
a  tha  nis  ag  àithneadh  dhuit  una  nithe  a  ta  shuas  ìarraidh, 
far  am  bheil  Criosd  'n  a  shuidhe  air  deas  làimh  Dhè," 
agus  "  d'aigne  a  shuidheachadh  air  na  nithibh  a  ta 
shuas,  agus  cha-n  ann  air  na  nithibh  a  ta  air  an  tal- 
amh."  Col.  3.  1,  2.  Is  è  an  Dia  sin  fèin  a  thoirmisg 
dhuit  mortadh,  gadachd,  no  adhaltrannas  a  dheanamh, 
a  tha  nis  a'  toirmeasg  dhuit  dearmad  a  dheanamh  air  an 
dleasanas  mhòr  so;  agus  an  dàna  dhuit  a  dhiùltadh? 
Carson  nach  'eil  do  choguis  a'  toirt  ort  an  dleasanas  so 
a  dheanamh,  cho  maith  ris  an  dleasanas  ud  eile  ?  Nach 
d'òrduich  Dia  an  dleasanas  so  dhuit  cho  maith  ri 
instrumaid  do  shòlais,  chum  do  neartachadh  gu  làn 
ghreim  a  dheanamh  air  do  thròcairean  fèin  ?  A  bhàrr 
air  sin,  dearmaid  an  dleasanas  so,  agus  ciod  is  fheàirrd 
thu  gach  cùnntas  f  ìor  ghlòrmhor  mu  nèamh,  gach  iom- 
radh  fìor  air  an  t-sonas  ri  teachd,  agus  gach  gealladh 
prìseil  air  ar  fois  ?  Nach  ìad  sin  na  rèultan  a  chithear 
a'  dealrachadh  ann  an  ìarmailt  an  Sgriobtuir,  agus  na 
còrdan  òir  a  chithear  ann  an  leabhar  Dhè  ?  Shaoilinn 
nach  dealaicheadh  tu  ri  aon  idir  de  na  geallaidhean  sin 
airson  an  t-saoghail  uile. 

Is  è  nèamh  iomlanachd  ar  tròcairean  uile,  mar  sin  is 
ìad  geallaidhean  nèimh  anns  an  t-soisgeul,  fìor  anam 
an  t-soisgeil  fèin.  Nach  neo-ni  uile  shòlas  an  t-saoghail 
ann  an  coimeas  ri  aon  fhocal  sòlais  o  bhèul  Dhè  ?  Is 
eadh.  Carson,  matà,  tha  thus'  a'  deanamh  dearmaid 
agus  dimeas  air  cho  liuthad  focal  sòlais  ?  Carson  a 
dh'fhoillsich  Dia  a  chomhairle  fein  duinn  ann  an 
tomhas  cho  mòr,  agus  carson  a  labhair  è  ruinn  roi- 
làimh  air  an  lànachd  aoibhneis  a  tha  sinn  gu  shealbh- 
achadh,  ach  a  chum  ar  deanamh  aoibhneach  le  fìos 
'f  haotuinn  air  ?  Mur  b'àill  leis  sinne  'dheanamh 
aoibhneach  le  fios  a  thoirt  duinn  air  ar  sonas  roi-làimh, 
dh-fhaodadh   è  a  rùn  a  chumail  aige-fèin;    gun   aon 

fhocal  ìtmseadh  dhuinn  mu  'thimchioll,  gus  an  tig  an 
uair  air  an  togar  suas  gu  glòir  sinn.  Seadh,  a  chionn 
gu'm  bheil  ar  fois  ann  an  làimh  Dhè  fein,  dh-f  haodadh 
è  a  buan  mhaireannachd  a  cheiltinn  òirnn,  ni  a  dhean- 
adh  ar  gàirdeachas  milis  a  lughdachadh  gu  mòr  fo 
eagal  a  chàll.  Ach  b'ì  toil  ar  n-Athar  nèamhaidh  a 
chomhairle  fein  'f  hosgladh  suas,  agus  fios  a  thoirt  duinn 
air  làn  rtm  a  chridhe,  '  chum  guìn  bitheadh  ar  gàird- 
eachas  coimhlionta',  agus  gu'm  bitheamaid  beò  mar 
oighreachan  air  a  rìoghachd.  Agus  an  dean  sinne  nis 
dìmeas  air  sin  uile  ?  Am  bi  sinn  beò  ann  an  iomadh 
cùram  agus  bròn,  gun  ghàirdeachas  na's  mò  'dheanamh 
anns  na  nithibh  foillsichte  sin,  na  ged  nach  sgrìobhadh 
làmh  an  Tighearna  riamh  ìad  ?  Na'n  sèulaicheadh 
rìgh  na  tìre  so  dhuit  còir-sgrìobhte  air  moraireachd,  no 
gealltuinn  morair  a  dheanamh  dhìot,  nach  tric  a  bheir- 
eadh  tu  sùii  air  do  chòir-sgrìobhte,  a'  smuaineachadh 
oirre  le  taitneas  gus  am  faigheadh  tu  an  onoir  sin  ? 
Ach  nach  do  shèulaich  Dia  còir-sgrìobhte  dhuit  air 
onoir  nèimh,  agus  am  fàg  thu  ì  'n  a  laidhe  dùinte  ri  do 
thaobh,  gun  smuain,  gun  sùil  a  thoirt  oirre,  mar  nach 
bitheadh  cuimhne  agad  gu'm  bheil  a  leithid  ànn  ?  Ho  ! 
b'fheàrr  gu'n  robh  ar  cridheachan  cho  àrd  ri  ar  dòchas, 
agus  ar  dòchas  cho  àrd  ris  na  geallaidhean  neo-mhear- 
achdach  sin ! 

10.  Is  còir  d'ar  cridheachan  a  bhi  suidhichte  air 
Dia,  oir  tha  cridhe  Dhè  làn-shuidhichte  òirnn-ne.  Nach 
ìosal  a  dhìslich  Tighearn  na  glòire  e-fèin  air  ar  son-ne 
ann  an  suidheachadh  a  chridhe  òirnn-ne,  creutairean 
peacach  an  duslaich  !  Nach  bu  chòir  dhuinn-ne,  matà, 
ar  cridheachan  a  shocrachadh  gu  toileach,  taitneach  air 
Criosd  agus  air  glòir,  a'  togail  suas  ar  n-aignidhean 
gach  là  'dh-ionnsuidh  an  Tì  sin  a  dhìlsich  e-fèin  cho 
mòr  a  chum  sinne  àrdachadh  I  Anis,  a  Chriosduidh, 
nach  'eil  thus'  a'  tuigsinn  gu'm  bheil  cridhe  Dhè  air  a 
shuidheachadh  ort,  agus  gu'm  bheil  è  fathast  a'  cuimh- 
neachadh  ort  le  gràdh  tìorail,  eadhon  an  uair  a  gheibh- 
ear  thus'  a'  deanamh  dì-chuimhne  ort-fèin  agus  air-san  ? 
Nach  'eil  a  thròcairean  air  an  ath-nuadhachadh  dhuit 
gach  là  ?  Nach  'eil  è  a'  sìor-labhairt  ri  d'anam  leo  ? 
Nach  'eil  è  ag  ullachadh  airson  do  chuirp,  agus  a'  gleidh- 

eadh  araon  do  chuirp  agus  d'anama  ?  Nach  'eil  è  'g  a 
do  ghiùlain  an  còmhnuidh  ann  an  gàirdeanaibh  a 
ghràidh,  agus  a1  gealltuinn  "  gu'n  comh-oibrich  na 
h-uile  nithe  chum  maith"  dhuit,  agus  gu'm  bi  gach  ni 
a  nì  è  riut  a  chum  d'àrd  bhuannachd,  agus  gu'n  toir  è 
"  àithn  d'a  ainglibh  mu  d'thimchioll  ?"  Agus  am  bi 
thusa  toilichte  le  aoibhneas  ìosal  na  talmhainn,  agus  an 
dì-chuimhnich  thu  do  Thighearn  a  tha  cho  cuimhneach 
ort-sa?  Ah  !  a  mhi-thàingealachd  neo  chaoimhneil ! 
Eisd  ris  a'  labhairt  air  a  cbaoimhneas  fein  ruinn-ne, 
"  Ach  thubhairt  Sion,  Thrèig  an  Tighearn  mi,  agus  rinn 
mo  Thighearn  mo  dhì-chuimhneachadh.  An  di-chuimh- 
nich  màthair  a  leanabh  cìche,  gun  iochd  a  dheanamh 
air  mac  a  cuim?  Feudaidh  eadhon  ìadsan  dì-chuimh- 
neachadh,  ach  cha  di-ehuimhnieh  mise  thusa.  Feuch 
air  dearnaibh  mo  làmh  ghearr  mi  thu ;  tha  do  bhallachan 
a'm'  fhianuis  an  còmhnuidh."  Isà.  49.  14-16.  Ach 
èisd  ris  anis  a1  labhairt  air  ar  cùram-ne  d'a  thaobh  fèin 
'us  cluinnidh  tu  è  ri  gearan  òirnn,  "  Am  feud  òg-bhean  a 
h-usgraichean  a  dhearmad?  no  bean-bainnse  a  h-èid- 
eadh  ?  Gidheadh  dhearmaid  mo  shluagh  mise  làithean 
gun  àireamh.  ler.  2.  32.  Mar  gu'n  abradh  è,  "  Air  gach 
maduinn  a  dh-èireas  sibh,  is  taitniche  libh  dìomhanas 
'us  èideadh  grìnn  a  chuimhneachadh  na  mise.  An  ìad 
sin  a's  luachmhoire  dhuibh  na  bhur  Dia  ?  An  f heàrr 
dhuibh  na  nithe  sin  na  bhur  beatha  mhaireannach  ? 
Nach  'eil  sibh  a'  dearmad  na  nithe  sin  a's  feàrr  là  an 
dèigh  là?"  Na  tugamaid  aobhar  do  Dhia  a  bhi  ri 
cònsachadh  ruinn.  Gu-ma  feàrr  leinn  ar  n-anamanan  a 
thogail  suas  a  dh-ionnsuidh  Dhe',  taoghal  aige  gach 
maduinn,  agus  ar  cridheachan  bochd  a  shìneadh  d'a 
ionnsuidh  gach  mionaid. 

11.  Nach  'eil  ar  còir  ann  an  nèamh,  agus  ar  dàimh 
ris  an  àit  sin,  agìarraidh  òirnn  ar  cridheachan  a  chumail 
an  còmhnuidh  air  nèamh?  An  sin,  tha  cùirt  ar  n-Athar. 
Gairmidh  sinn  dheth  "Ar  n-Athair  a  ta  air  nèamh. 
Clann  neo-airidh  sinne  !  a  bhitheas  toilichte  le  cluith  'iks 
faoineas,  gun  chuimhne  air  Athair  cho  maith.  An  sin, 
tha  Criosd  ar  Ceànn,  ar  C&le,  ar  Beatha;  agus  nach  seall 
sinn  suas  ris,  agus  nach  ìarr  sinn  è  cho  tric  's  is  urrainn 
sinn,  gus  an  tig  an  là  air  am  faic   sinn  è  aghaidh  ri 

aghaidh  ?  A  chionn  gur  "  eigin  do  nèamh  a  ghabhail 
gu  aimsiribh  aisig  nan  uile  nithe ;"  gabhadh  nèamh 
mar-an-ce'udna  na  cridheachan  againn-ne  maille  ris.  An 
sin  fòs  "  a  ta  an  Ierusalem  nuadh  a's  màthair  dhuinn 
uile."  Gal.  4.  26.  An  sin  tha  mòr  àireamh  ar  bràith- 
rean  a's  sine.  An  sin  tha  ar  càirdean,  ar  seànn  luchd- 
eòlais,  ìadsan  'bu  chuideachd  thaitneach  leinn  anns  a' 
bheatha  so,  agus  bu  bhrònach  sinn  a'  dealachadh  riutha 
aig  uair  am  bàis  !  agus  nach  tog  sin  suas  ar  smuaintean 
gu  nèamh  ?  Na'n  robh  ìad  sin  fathast  air  thalamh,  nach 
rachamaid  astar  fada  g  am  faicinn.  Agus  carson,  màta, 
nach  'eil  ar  spioradan  a1  dìreadh  suas  na's  trice  d'an 
ionnsuidh  air  nèamh,  agus  le  aoibhneas  a'  smuaineach- 
adh  roi-làimh  air  an  àit  agus  air  an  là  ghlòrmhor  sin 
's  an  coinnich  ìadsan  agus  sinne  fathast  ?  B'aoibhneach 
le  Socrates  bàsachadh,  a  chionn  gu'n  robh  è  'creidsinn 
gu'm  faiceadh  è  Hòmer,  Hesiod,*  agus  daoine  comhar- 
raichte  eile  air  taobh  thall  a'  bhàis.  "  Nach  mò  gu  mòr 
na  sin  m'  aobhneas-sa,"  arsa  ministear  diadhaidh,  aosda, 
"  agus  mì  cìnnteach  gu'm  faic  mì  Criosd  mo  Shlàn- 
uighear,  Mac  sìorruidh  Dhè,  a  ghabh  air-fein  nàdur  an 
duine,  maille  ri  mòran  aithrichean,  fhàidhean  'us  abstol 
glic,  naomh,  ainmeil,"  &c.  Is  còir  do  gach  cridmheach 
sealituinn  suas  gu  nèamh,  a'  meòrachadh  air  staid 
bheannaichte  nan  naomh,  agus  a'  labhairt  ri  'chridhe 
fein,  mar  so,  "  Ged  nach  'eil  mise  fathast  cho  sona  's  a 
tha  sibhse,  gidheadh  is  sòlas  dhomh  gach  là,  gur  sibhse 
mo  bhràithrean  agus  mo  chomh-bhuill  ann  an  Criosd, 
agus  air  an  aobhar  sin,  is  è  bhur  gàirdeachas-sa  mo 
ghàirdeachas-sa,  agus  bhur  glòir-sa,  an  lorg  mo  dhlùth 
dhàimh  so  ruibh,  mo  ghlòir-sa !  ISeadh  gu  h-àraid  'us 
mis'  a'  creidsinn  ann  an  Criosd  fein,  agus  a'  deanamh 
teànn  ghreim  air  a'  cheart  chreidimh  agus  air  a'  cheart 
ùmhlachd  sin  leis  an  robh  sibhse  mar  so  air  bhur  n-àrd- 
achadh,  agus  a'  deanamh  gàirdeachais  ann  mo  spiorad 
maille  ribh-se,  's  a'  meòrachadh  le  tàingealachd  'us 
taitneas  air  bhur  sonas  gach  là." 

A  bhàrr  air  sin,  is  ànn  shuas  a  tha  ar  tigh  's  ar  dach- 

*  Socrates,  Homer,  Hesiod,  sin  ainmean  thriùir  dhaoine  tìosrach, 
ainmeil  de  mhuinntir  na  Grèige.  Bha  ìad  àun  roimli  theachd  arSlàn- 
uigheir.— EadaE- 

aidh.  "  Oir  a  ta  fios  againn,  na'n  sgaoilteadh  o  chèile 
ar  tigh  talmhaidh  a'  phàilliuin  so,  gu  bheil  againn 
aitreabh  o  Dhia,  tigh  nach  do  thogadh  Ie  làmhaibh, 
siorruidh  anns  na  nèamhaibh."  Carson,  matà,  nach  'eil 
sinn  a'  sealltuinn  suas  ris  na's  trice,  agus  "  ag  osnaich 
's  a'  mìannachadh  a  bhi  air  ar  n-èideadh  le  ar  tigh  o 
nèamh?"  2  Cor.  5.  1,  2.  Na'n  robh  ar  dachaidh 
mòran  na's  fhaisge,  is  cìnnteach  chuimhnicheamaid 
oirre,  do  bhrìgh  gnr  \  ar  dachaidh.  Na'n  robh  thu  air 
d'fhògradh  air  falbh  gu  tìr  fad-às,  nach  tric  a  smuain- 
icheadh  tu  air  do  dhachaidh.  Carson,  matà,  nach 
f  haighear  thu  gu  tric  a'  smuaineachadh  air  nèamh?  Nach 
è  sin  gu  ceart,  cìnnteach  ar  dachaidh  bhuan,  far  am.bi  ar 
còmhnuidh  shìorruidh,  agus  cha  n-ann  's  an  t-saoghal  so 
ris  am  bheil  sùil  againn  dealachadh  air  gach  uair? 

Is  coigrich  sinn,  agus  is  è  nèamh  ar  dùthaich.  Is 
oighreachan  sinn  agus  is  è  nèamh  ar  n-oighreachd  ; 
eadhon  "  oighreachd  neo-thruaillidh,  agus  neo-shalach, 
agus  nach  searg  às,  a  ta  air  a  coimhead  anns  na  nèamh- 
aibh  dhuinn."  Pead.  1.  4.  An  so,  tha  sinn  fo  àmhghar 
agus  fo  uireasbhuidh  an  còmhnuidh,  ach  a  ta  ar  "  maoin" 
air  nèamh ;  eadhon  "  maoin  a's  feàrr  a  ta  maireannach." 
Eabh.  10.  34.  Seadh,  tha  ar  fìor  dhòchas  air  nèamh  ; 
ar  n-uile  dhòchas  ri  fuasgladh  o  gach  trioblaid,  ar  n-uile 
dhòchas  ri  sonas,  'nuair  is  truagh  sinn  an  so  :  agus  '  tha 
an  dòchas  so  uile  air  athasgadh  suas  dhuinn  air  nèamh/ 
Col.  1.  5.  Carson,  a  Chriosduidhean  ionmhuinn,  a  tha 
còir  cho  mòr  againn  air  nèamh  agus  cho  beag  smuaint- 
ean  againn  an  sin  ?  dàimh  cho  dlùth,  agus  gràdh  cho 
beag  ?  An  tig  dhuinn  tlachd  cho  mbr  a  ghabhail  ann  an 
cuideachd  choigreach ;  agus  ar  n-Athair  's  ar  Tighearn 
a  dhì-chuimhneachadh?  no  'bhi  cho  toilichte  leo-san  a 
ta  'g  ar  fuathachadh  agus  'g  ar  sàrachadh,  agus  ar 
càirdean  a's  feàrr  agus  a's  dìlse  a  dhì-chuimhneachadh? 
no  'bhi  cho  dèigheil  air  ìasad  faoin,  agus  dearmad  a 
dheanamh  air  ar  seilbh  agus  air  ar  n-ionmhas  fein  ?  no 
'bhi  cho  mòr  air  ar  cìùrradh  le  deòir  'us  uireasbhuidh, 
agus  ar  gàirdeachas  agus  ar  fois  a  dhì-chuimhneachadh  ? 
Is  tric  Dia  a'  tagair  a  chòir  annainn;  agus  mar  sin  a' 
dearbhadh  dhuinn  gu'n  oibrich  è  maith  dhuinn,  a  chionn 
gur  sinn  a  shluagh  fdin,  a  roghnaich  è  dhà-fèin  amach 

à\s  an  t-saoghal.  Carson,  matà,  nach  f  haighear  sinne 
gu  tric  a'  tagair  ar  còir  ànn-san,  agus  mar  sin  a'  togail 
suas  ar  cridheachan  a  dh-ionnsuidh  ar  Dè,  agus  a 
dh-ionnsuidh  nèimh,  ar  seilbh  fe'in.  Gu  tric  is  ro  thait- 
neach  agus  is  ro  luachmhor  le  daoine  na  nithe  tìmeil  a 
bhuineas  doibh-fein,  'gan  cuimhneachadh  ro  mhòr.  Ho  ! 
b'fheàrr  gu'n  robh  ar  n-oighreachd  nèamhaidh  leth  cho 
taitneach  agus  leth  cho  luachmhor  leinn  's  is  f  hìach  ì  ! 
12.  Aon  uair  fathast  smuainich,  cha  n-'eil  ni  sam- 
bith  ànn,  ach  nèamh  air  an  f  hìach  dhuinn  ar  cridheachan 
a  shuidheachadh.  Mur  suidhich  sinn  ìad  air  Dia,  cò 
air  a  shuidhicheas  sinn  ìad,  no  cò  dhà  'bheir  sinn  ìad  ? 
Mur  cuimhnich  thu  air  d'fhois,  cò  air  a  chuimhnicheas 
tu  ?  An  d'f huair  thu  mach  dia  eile,  no  ni  sam-bith  eile 
a  sheasas  dhuit  'an  àit  fois1  ?  An  d'fhuair  thu  mach 
sonas  sìorruidh  air  thalamh  ?  Ccàit  am  bheìl  è  ?  Ciod 
de  'm  bheil  è  air  a  dheanamh  ?  Cò  an  duine  fortanach 
a  fhuair  amach  è  ?  Cò  am  fear  mu-dheireadh  aig  an 
robh  è  ?  Càit  an  robh  a  chòmhnuidh  ?  C'ainm  a  bh'  air  ? 
No,  an  tu-fèin  an  cheud  neach  a  f  huair  nèamh  air  thal- 
amh?  Ah  !  a  thruaghain,  na  earb  à  d'fhortan,  na  dean 
uaill  ann  do  bhuannachd,  gus  an.ìarr  làithean  fada,  fios- 
rachaidh  ort  uaill  a  dheanamh.  Na  sàraich  thu-fèin  le 
ìarraidh  ni  air  thalamh  nach  'eil  idir  ànn,  air  eagal  gu'n 
ckill  thu  d'  anam,  agus  gu'n  ionnsuich  thu  le  fiosrachadh 
goirt,  ni  a  dh-fhaodadh  tu,  na'm  b'  àill  leat,  ionnsach- 
adh  gu  toinisgeil  a  chum  do  bhuannachd  a's  feàrr,  le 
èisdeachd  ri  iomadh  rabhadh  o  Dhia  'n  a  f  hocal,  agus 
le  smuaineachadh  air  sgrios  nam  mìltean  a  mheall  's  a 
mhìll  ìad-fèin  romhad.  Geda  choinnicheadh  tu  Sàtan 
air  '  bèinn  a'  bhuairidh,'  agus  geda  '  nochdadh  è  dhuit 
an  sin  uile  rìoghachdan  an  domhain  agas  an  glòir,'  cha 
b'  urrainn  è  ni  sam-bith  a  nochdadh  dhuit  air  am 
b'f  hìach  dhuit  do  smuaintean  a  shocrachadh,  no  idir  ni  a 
b'fhìach  dhuit  a  ròghnachadh  air  thoiseach  air  d'fhois. 
Gun  teagamh,  feumaidh  sinn,  ann  an  ceumaibh  ar  dleas- 
anais,  suim  a  ghabhail  de  na  nithibh  a  ta  bhos,  ach  càit 
am  faighear  duine  nach  ìarr  tuilleadh  ?  no  cò  an  t-anam 
a's  urrainn  fìor  f  hois  'f  haotuinn  ànnta  ?  Am  fear  a's 
lugha  cùram  mu  nithibh  tìmeil,  gheibh  è  cuid  diubh 
draghail,  no  searbh. 

Anis,  a  Chriosduidh,  faic  falamhachd  'us  bochduinn 
nan  uile  nithe  a  ta  bhos,  agus  lànachd  phrìseil  nan  nithe 
a  ta  shuas.  Geda  ruitheadh  do  smuaintean,  cosmhuil 
ris  an  t-seillean  dhichiollach,  thairis  air  gach  ni  's  an 
t-saoghal,  a'  dol  o  luibh  gu  luibh,  o  chrèutair  gu  cre*ut- 
air,  agus  o  shaoibhreas  gu  onoir,  is  beag  mil,  no  mìlseachd 
a  bheireadh  ìad  dachaidh,  ach  na  chruinnicheadh  ìad 
o'n  dàimh  ris  an  t-sìorruidheachd.  Ged  is  fìor  luach- 
mhor  gach  focal  de  f  hìrinn  Dhe,  agus  ged  is  còir  a  dìon 
gu  cùramach,  gidheadh  is  ànn  a  chum  ar  treòrachadh 
a  dh-ionnsuidh  ar  fois',  a  bhuineas  duinn  smuaineachadh 
air  teagasg  na  fìrinn.  Gu  dearbh  is  fìor  cheart  a 
theirear,  "  Nach  robh  cridheachan  luchd-deasboireachd 
air  diadhachd  riamh  air  am  blàthachadh  ann  an  deasbud, 
le  aon  sradaig  de  ghràdh  DheV'  Is  còir  aire  cheart  a 
thoirt  do  "  ghnothaichean  na  h-eaglais  agus  na  stàite," 
f  had  's  a  tha  ìad  a  chum  freasdal  Dè  a  shoilleireachadh, 
chum  an  soisgeul  a  chraobh-sgaoileadh,  a  chum  onoir  a 
chur  air  uachdaranachd  Chriosd,  agus  mar  sin,  a  chum 
ar  n-anamanan  fèin  agus  anamanan  nan  ginealachd  a  thig 
'n  ar  dè*igh  a  theàrnadh ;  ach  is  ìad  sin  nithe  a  bhuineas 
do'n  t-saoghal  shìorruidh.  Cha  n-airidh  na  gnothaichean 
a's  feàrr  agus  a's  àirde  's  an  t-saoghal  so,  eadhon  reic 
'us  ceannach,  ith  'us  òl,  togail  thighean  'us  pòsadh, 
cogadh  agus  sìth,  air  làn  smuaintean  tric  a'  Chriosduidh, 
ach  amhain  cho  fad  's  a  bhuineas  ìad  do'n  bheatha  ri 
teachd,  'us  cha  n-ànn  do  thoileachadh  na  feòla.  Agus 
anis  nach  'eil  do  choguis  fèin  ag  ràdh  nach  'eil  ni  sam- 
bith  ànn  air  an  fhìach  dhuit  d'anam  a  shocrachadh, 
ach  amhàin  nèamh  agus  an  t-sligh  d'a  ionnsuidh  ? 

Anis,  a  lèughadair,  am  bheil,  no  nach  'eil  na  smuaint- 
ean  sin  luachmhor,  cudthromach  ?  An  do  dhearbh  mì 
dhuit  gur  è  do  dhleasanas  do  chridhe  bochd  a  shuidh- 
eachadh  air  na  nithibh  saoibhir  a  ta  shuas  ?  Freagair 
a'  cheist.  Ma  their  thu,  Cha  do  dhearbh,  is  cìnnteach 
mise  gu'm  bheil  thus'  ag  àicheadh  guth  do  choguis  fein. 
Ma  dh-aidicheas  tu  thu-fèin  dearbhte,  gur  è  so  do 
dhleasanas,  dìtidh  do  theangaidh  sin  fèin  thu,  agus 
labhraidh  d'aideachadh  sin  gu  gèur  a'd'  aghaidh,  ma  ni 
thu  dearmad  air  do  dhleasanas  aidichte.  Bi  làn-toil- 
each,  matà,  agus  tha  'n  obair  tuilleadh  'us  leth  deante. 

So  dhuit  anis  beagan  sheòlaidhean  soille'r,  anns  an 
ath  Chaibdeil,  a  chum  do  chuideachadh  ris  an  obair 
mhòir  so.  Ach,  mo  chreach  !  is  dìomhain  an  ainmeach- 
adh,  mur  'eil  thusa  toileach  an  cleachdadh.  Gidheadh, 
bheirear  dhuit  ìad,  agus  gu'n  deanadh  an  Tighearn  do 
chridhe  aomadh  a  dh-ionnsuidh  na  h-oibre  so  ! 


Caibdeil  XII. 

Caochladh  Sebladh  a  cimm  Caithe-beatha  NeamJiaidJi  a 
ckoimhead  air  Thalamh. 

Ma's  luachmhor  leat  an  sòlas  a  thig  o  cJiaithe-beatJia 
nèamhaidh,  guidheam  ort  o  Dhia,  seachainn  gu  cùram- 
ach  luchd-bacaidh  àraid ;  agus  an  d&gh  sin,  dean  gu 
tric,  dìchiollach,  f  ìrinneach  na  dleasanais  sin  a  chuid- 
icheas  tu  gu  mòr  a  chum  ruigheachd  air  caithe-beatha 
nèamhaidh. 

I.  So  anis  an  luchd-bacaidh  a's  còir  dhuit  a  sheachnadh 
gu  curamach,  air  gach  dòigh  ann  do  chomas  ;  eadhon, 
— A  bhi  beò  ann  am  peacadh  aithnichte  sam-bith, — 
Inntinn  thalmhaidh, — Cuideachd  dhaoine  mi-dhiadh- 
aidh,  —  Creidimh  nam  barail,  —  Spiorad  uaibhreach, 
mòr-chuiseach, — Spiorad  limndach, — Earbsadh  ann  an 
uilachadh  lòm  airson  na  beatha  nèamhaidh,  gun  eòlas 
idir  air  a'  bheatha  sin  fèin. 

1.  Is  bacadh  mòr  air  caithe-beatha  nèamhaidh,  a  bhi 
beò  ann  am  peacadh  aithnichte  sam-bith.  Fàsaichidh 
sin  d'anam  gu  tròm.  Mo  thruaighe  S  millidh  è  d'aoibh- 
neas  !  Is  goirt  am  milleadh  a  rinn  è  air  gràsaibh  mhòran  ! 
a'  sìor-lagachadh  neart  an  anama  ann  an  coimhlionadh 
a  dhleasanais  !  Anis,  a  lèughadair,  an  neach  thus'  a  rinn 
ainneart  air  do  choguis  fèin  ?  Ara  fear-dearmaid  thu  air 
do  dhlasanasaibh  aithnichte,  follaiseach  no  uaigneacb, 
conaltrach  no  dìomhair  ?  An  tràill  thu  do  ana-mìann, 
no  do  dhroch  càil  air-bith  ?  Am  bheil  thu  hrdanach, 
agus  ddigheil,  miannach  air  moladh  ?  An  duine  drànn- 
danach,  frionasach  thu,  ullamh  gu  fearg  a  ghabhail  ris 
gach  focal,  'nuair  a  shaoileas  tu  gu'n  dVinneadh  tàire, 

no  dìmeas  ort  ?  Am  fear-meallaidh  thu  ann  an  dean- 
amh  ghnothaichean  ri  muinntir  eile,  no  am  bheil  thu 
'g  ìarraidh  a  bhi  saoibhir,  iochd,  achd,  àraidh  ?  Ma's 
duine  mar  sin  thu,  faodar  a  ràdh  gu'm  bheil  nèamh 
agus  d'anam-sa  gle'  aineolach  air  a  chèile.  Cha  leig 
na  sailean  sin  ann  do  shùilibh  dhuit  amharc  suas  ri 
nèamh.  Is  neòil  ìad  a'  seasamh  eadar  thu-fein  agus 
Dia.  'Nuair  a  dh-fheuchas  tu  ri  smuaineachadh  air  an 
t-sìorruidheachd,  agus  ri  sòlas  a  tharruing  o'n  bheatha 
ri  teachd,  seallaidh  do  pheacadh  riut  anns  an  aoduinn, 
air  a'  cheart  uair  sin,  ag  ràdh  riut,  "  Cha  bhuin  na  nithe 
sin  dhuit-sa.  Cionnus  a  gheibheadh  tusa  sòlas  o  nèamh, 
agus  tlachd  cho  mòr  agad  ann  an  ana-mìannaibh  salach 
na  feòla  ?"  Faic,  0  faic  mar  bhàthas  sin  d'aoibhneas ! 
Ginidh  è  smuaintean  searbh,  agus  cha  n-è  toil-ìnntinn 
mhilis  dhuit !  fàgaidh  è  thu  gun  tlachd  ann  an  staid  na 
fois' !  Bàthaidh  gach  peacadh,  a  ni  thu,  do  shòlas  mar 
bhàthas  uisg  an  teine.  'Nuair  a  shaoileas  tu  gu'm 
beothaichear  do  shòlas,  is  ann  a  bhàthas  do  pheacadh 
às  è  gu  lèir.  Chàill  thu  nise  do  thoil,  chàill  thu  do 
chomas  air  èirigh  suas  gu  nèamh  le  meòrachadh  diadh- 
aidh  ;  oir  chàill  thu  do  sgìath, — eadhon  sgìath  làidir  a' 
chreidimh, — gheàrr  do  pheacadh  dhìot  ì.  Cha  n-urrainn 
thu  èirigh  suas  na's  mò  na  b'urrainn  eun  eirigh  air 
iteig,  an  dèigh  d'a  sgìathan  a  bhi  air  an  gearradh  dheth. 
Gearraidh  am  peacadh  fèithean  na  beatha  nèamhaidh 
so.  O  dhuine  !  Is  mòr  a'  bheatha  sin  a  tha  thus'  a' 
càll !  Is  mòr  an  sòlas  làitheil  a  tha  thus'  a'  reic  air 
ana-mìann  truaillidh  !  Coinnichidh  nèamh  agus  ifrinn 
a  chèile,  agus  gràdhaichidh  Dia  am  pcacadh,  air  an  là 
sin  air  an  urrainn  do  chaithe-beatha-sa  'bhi  air  nèamh 
le  blasad  air  glòir,  'us  tu  fathast  beò  ann  am  peacadh 
air-bith,  's  ag  òi  truaillidheachd.  Gabh  an  aire  nach 
fògair  am  peacadh  do  phearsa  bho  nèamh,  mar  tha  è 
nis  a'  fògradh  do  chridhe  bho  smuaintibh  nèamhaidh. 
Agus  mur  'eil  thu  ciontach  ann  am  peacadh,  mur  'eil 
peacadh  aithnichte  sam-bith  a'rìgheachadh  annad, 
smuainich,  cia  muladach  do  chor,  ma  gheibhear  thu 
.  uair  air-bith  fo  bhuaidh  peacaidh.  Dean  caithris, 
matà  ;  rùnaich  gu  làidir  gach  coslas  peacaidh  a  sheach- 
nadh.  agus  cmm  amach  às  gach  cèum  buairidh.     Is  mòr 

ar  fèum  air  an  ùrnuigh  so  a  chur  suas  gach  uair,  "  Na 
leig  sinn  ann  am  buaireadh,  ach  saor  sinn  o  'n  olc  !" 

2.  Is  bacadh  eile,  ìnntinn  thalmhaidh ;  agus  feumar 
a  seachnadh  gu  cùramach.  Cha  n-urrainn  tlachd  do 
chridhe  'bhi  araon  ann  an  Dia  agus  ann  am  mammon, 
ann  an  nèamh  agus  anns  an  talamh.  'Nuair  a  gheibh- 
ear  an  creidmheach  nèamhaidh  'g  a  thoileachadh  fèin 
le  beannachd  Dhia,  agus  "  a  deanamh  gàirdeachais  'an 
dòchas"  na  glòire  ri  teachd  ;  theagamh  gu'm  faighear 
thusa  'g  a  d'thoileachadh  fèin  le  do  shoirbheachadh 
saoghalta,  agus  a'  deanamh  gàirdeachais  ann  an  dòchas 
do  chinneachaidh  's  an  t-saoghal  so.  'Nuair  a  bhitheas 
an  Criosduidh  nèamhaidh  a'  gabhail  toil-ìnntinn  dhà- 
fèin  ann  an  sealltuinn  suas  ri  Criosd,  ris  na  h-ainglibh 
agus  ris  na  naoimh,  a'  chuideachd  a  bhitheas  aige  gu 
sìorruidh,  bithidh  tus'  a'  gabhail  toil-ìnntinn  dhuit-fèin 
ann  an  sealltuinn  ri  do  shaoibhreas,  ri  do  chuid  pàipeir- 
ean,  ri  do  chùnntais,  ri  do  bhannaibh-sgrìobhte,  ri  do 
bhathar,  do  sprèidh,  no  d'aitreabh  ;  agus  a'  smuain- 
eachadh  air  deadh-ghean  dhaoine  mòra,  air  oighreachd 
mhòir,  thaitnich,  air  ullachadh  mòr  airson  do  chloinne 
an  dèigh  do  bhàis,  air  onoir  do  theaghlaich,  no  air 
meudachadh  do  luchd-eisimeil.  Ma  thuirt  Criosd 
"  amadan"  ris  an  f  hear  a  labhair  ris-fèin,  ag  ràdh, 
"  Anam,  gabh  fois,  a  ta  agad  mòran  do  nithibh  maithe 
air  an  tasgaidh  fa  chomhair  mòrain  bhliadhnachan," 
nach  tus'  "  amadan"  a's  mò  gu  mòr  a'  labhairt  nam 
briathran  cèudna  ann  do  chridhe  le  fios  duit  ?  Innis 
dhomh  anis,  ma's  urrainn  thu,  ciod  an  t-eadar-dheal- 
achadh  a  tha  eadar  briathran  an  "amadain"  so  agus 
smuaintean  do  chridhe-sa  ? 

Cuimhnich,  is  ann  ri  '  Fear-rànnsachaidh  nan  cridh 
eachan'  a  tha  do  ghnothach.  Bi  cìnnteach  à  so,  mar 
a's  mò  do  thaitneas  agus  d'fhois  ann  an  nithibh  tal- 
mhaidh,  is  ann  a's  lugha  do  thaitneas  ann  an  Dia.  Faod- 
aidh  dìnntinn  thalmaidh  còrdadh  ri  d'aideachadh  agus 
do  dhleasanas  o'n  leth-muigh,  ach  cha  n-urrainn  ì  còrd- 
adh  ris  an  dleasanas  nèamhaidh  so.  Is  maith  is  aithne 
dhuit-fèin  cho  ainmig,  fuar,  cho  cabhagach,  gruamach 
's  a  bha  do  smuaintean  air  an  aoibhneas  a  ta  shuas,  riamh 
o'n  thòisichthu  cho  dian  air  marsantachd  an  t-saoghail 

0  nach  mallaichte  boile  sin  mhòran  a  ta  nis  a'  gabhail 
orra-fem  a  bhi  diadhaidh!  Lèumaidh  ìad  air  oibribh 
lìonmhor,  tròm  gus  am  bi  ìad  luchdaichte  le  saothair, 
agus  air  am  bacadh  le  cùram,  ionnus  gu'm  bheil  è  cho 
mì-chomasach  d'an  anamaibh  conaltradh  a  chumail  ri 
Dia  's  a  bhitheadh  è  do  dhuine  coiseachd  le  bèinn  air  a 
dhruim ;  agus  ìad  cho  neo-dheas  gu  èirigh  suas  air 
sgìath  a'  mheòrachaidh  nèamhaidh,  's  a  tha  'n  cuirp  air 
cruinn  lèum  a  thoirt  suas  gu  uchd  na  grèine  !  Agus  an 
uair  a  chailleas  ìad  a'  bheatha  nèamhaidh  sin  a  dh-f  haod- 
adh  ìad  a  choimhead  air  thalamh,  gheibhear  ìad  'g  an 
dìon  fèin,  ni  nach  gabh  idir  deanamh,  le  argumaidibh 
faoin,  grod,  ag  ìarraidh  a  dhearbhadh  gu'm  bheil  an 
cleachdadh  fèin  laghail  gu  leòr. 

Comhairlicheam  dhuit,  a  Chriosduidh,  a  bhlais  air 
taitneasaibh  na  beatha  nèamhaidh,  ma's  maith  leat 
blasad  orra  fathast,  seachainn  pòll-slugaidh  na  h-ìnntinn 
talmhaidh.  Ma's  "  àill  leat  a  bhi  beartach,  tuitidh  tu 
ann  am  buaireadh,  agus  ann  an  ribe,  agus  ann  an  iomadh 
ana-mìann  amaideach  agus  cìùrrail."  1  Tim.  6.  9.  Cum 
na  nithe  sin  air  an  taobh  muigh  dhìot,  chum  gu'm  bi  è 
soirbh  dhuit  an  tilgeil  uait  air  gach  àm,  mar  thilgeadh 
tu  d'f  halluinn  uachdair  ;  ach  cum  Dia  agus  glòir  an 
còmhnuidh  astigh  ann  do  chridhe.  Cuimhnich  gu  bràth 
"  gur  nàimhdeas  an  aghaidh  Dhè,  càirdeas  an  t-saoghail ; 
ge  b'e  air  bith  neach  uime  sin  leis  an  àill  a  bhi  'n  a 
charaid  do'n  t-saoghal,  tha  è  'n  a  nàmhaid  do  Dhia." 
Sèum.  4.  4.  u  Na  gràdhaichibh  an  saoghal,  no  na  nithe 
a  ta  'san  t-saoghal.  Ma  ghràdhaicheas  neach  air  bith 
an  saoghal,  cha-n  'eil  gràdh  an  Athar  ann."  1  Eò.  2. 
15.  Is  soilleir,  dìleas  an  teagasg  sin,  agus  is  sona  do 
gach  neach  a  ghabhas  ris  gu  cùramach,  ceart ! 

3.  Bi  faicilleach  an  aghaidh  cuideaclìd  dhaoine  mi- 
dhiadhaidh.  Ach  cuimhnich,  cha  n-eilear  idir  ag 
ìarraidh  ort  tàir  a  dheanamh  orra,  no  idir  am  fuathach- 
adh.  Na  fuathaich  ach  amhàin  an  droch  gnè,  an  droch 
càinnt  's  an  droch  cleachdadh.  Gràdhaich  an  anam- 
anan,  agus  fhad  's  a  bhitheas  dòchas  de'n  taobh, 
gnàthaich  gach  fàth-chothrom  ann  do  chomas,  a  chum 
an  toirt  gu  ath-leasachadh  beatha.  Na  abair  idir  nach 
f heàrr  ìad  na  madraidh  no  mucan,  agus  mar  sin,  nach 

ihìach  ìad  seasamh  'n  an  cuideachd,  no  idir  kbhairt 
riutha  mu  chor  an  anamanan.  Is  ì  an  dòigh  a's  feàrr 
an  comhairleachadh  gu  ciùin,  dìleas,  gràdhach,  agus 
leantuinn  air  an  comhairleachadh  mar  sin,  fhad  's  a 
bhitheas  dòchas  de'n  taobh.  Ach  gabh  an  aire  nach 
cum  thu  dlùth  chòmpanas  gun  fheum,  gun  mhaith  ri 
daoine  mì-dhiadhaidh. 

Gheibhear  cronail,  cha  n-è  mhàin  cuideachd  dhaoine 
mi-naomh,  am  mionnadair,  am  misgeadair  agus  nàimh- 
dean  na  diadhachd,  ach  gu  ro  thric  còmpanas  dhaoine 
modhail,  sìobhalta  aig  am  bi  còmhradh  faoin,  falamh 
gun  teagasg  nèamhaidh.  Tha  ìad  sin  glè  ullamh  gus  ar 
smuaintean  a  tharruing  air  falbh  o  nèamh.  An  àit  sin, 
is  ànn  a  chuireadh  ar  cridheachan  rag,  fèum  an  còmh- 
nuidh  air  cuideachadh  làidir,  a  chum  an  tarruing  suas 
gu  nèamh  ;  oir  do  thaobh  nàduir,  cha  ghluais  aon  diubh 
;i  dh-ionnsuidh  nèimh,  na's  mò  na  ghluaiseas  clach,  no 
elod  o'n  talamh  a  dh-ionnsuidh  nan  spèur.  Cha  ruig- 
ear  a  leas  na  creagan  a  bhacadh  o  èirigh  suas  anns  na 
spèuraibh,  is  leòr  gun  an  cuideachadh.  Agus  gu  cìnnt- 
each,  mur  faigh  na  spioradan  againn-ne  an  cuideachadh 
gu  mòr,  is  furas  an  cumail  o  èirigh  suas,  ged  nach 
coinnicheadh  ìad  cnap-bacaidh  sam-bith.  0  smuainich 
air  so  'nuair  is  àill  leat  companaich  a  dheanamh  dhuit- 
fèin  !  Ach  an  uair  a  bhitheas  do  spiorad  cho  dèigheil 
air  nèamh,  ionnus  nach  bi  fèum  aige  air  cuideachadh  a 
chum  a  thogail  suas,  ach  è,  mar  lasair,  a'sìor-èirigh  suas, 
agus  a'  trusadh  leis  gach  neach  a  choinnicheas  è  air  an 
t-sligh,  an  sin,  ach  nì  h-ànn  idir  gu  sin,  faodaidh  tus'  a 
bhi  car  coma  cò  a'  chuideachd  anns  an  tuit  thu.  Ciod 
is  fheàirrd  do  bheatha  nèamhaidh  a  chluinntinn  ciamar 
a  tha  'dol  do'n  f  hèill,  agus  do'n  aimsir,  no  dè  an  naigh- 
eachd  ùr  a  tha  'measg  sluaigh  ?  Is  è  sin  còmhradh 
dhaoine  talmhaidh. 

An  cuidichear  do  chridhe  gu  èirigh  suas  a  dh-ionn- 
suidh  Dhè  le  neach  a  chluinntinn  ag  ràdh  4  B'è  sid  am 
ministear  comasach,  no  b'è  sid  an  searmonaiche  tr^un, 
no  b'è  sid  an  Criosduidh  mòr,  no  b'è  sid  an  t-searmoin 
àluinn,  no  b'e  sid  an  leabhar  maith,'  no  le  èisdeachd  ri 
cònsachadh  teànn  gun  stà  mu  chreidirnh  ?  Gu  ro  thric 
is  è  sin  còmhradh  a's  feàrr  a's  dòcha  dhuit  'f  haotuinn 

aig  fear-aideachaidh  foirmeil,  bruidhneach,  marbh- 
chridheach.  Anis  ma  bha  thus'  o  chionn  ghoirid  a' 
blàthachadh  do  chridhe  le  meòrachadh  air  na  h-aoibh- 
neasaibh  beannaicht'  a  ta  shuas,  nach  meilicheadh  an 
còmhradh  sin  d'aignidhean,  agus  nach  grad  a  bheireadh 
è  air  do  chridhe  reothadh  arìst  ?  Tha  mi  nis  a'  faigh- 
neachd  so  dhe  tuigse  gach  neach  a  dh'fheuch  ris  an 
obair  so,  agus  aig  am  bheil  beachd  idir  air  fònn  a  spior- 
aid  fèin.  Cha  mhaith  is  urrainn  daoine  labhairt  air 
aon  ni,  agus  aire  cheart  a  thoirt  do  ni  eile,  gu  h-àraid 
dà  ni  cho  eadar-dhealaichte  'n  an  nàdur  ri  nèamh  'us 
talamh.  Sibhse,  a  mhuinntir  òg,  a  ta  ro  bhuailteach  do'n 
bhuaireadh  ud,  smuainichibh  air  an  teagasg  so.  An 
urrainn  bhur  cridheachan  a  bhi  air  nèamh,  agus  sibh 
maille  ri  companaich  stoirmeil  ag  ergheachd  's  a'  gleadh- 
raich  os-ceànn  na  dibhe-teinntich  anns  an  tigh-òsda  ? 
no  'nuair  a  bhitheas  sibh  ag  obair  maille  ri  crèutairean 
d'an  càinnt  chumanta  "  draosdachd,  no  còmhradh 
amaideach,  no  bao-shùgradh,  nithe  nach  'eil  iomchuidh?" 
Eph.  5.  4.  Ni-h-eadh,  ach  leigibh  dhomh  ìnnseadh 
dhuibh,  ma's  è  sluagh  mar  sin  is  còmpanaich  dhuibh, 
'nuair  a  dh-f  haodadh  sibh,  na'm  b'àill  leibh,  còmpanaich 
na  b'fheàrr  'f haotuinn,  agus  ma's  è  an  cuideachd  toil- 
ìnntinn  a's  taitniche  leibh,  is  fhada  sibhse  bho  chaithe- 
beatha  nèamhaidh ;  cha  n-'eil  còir  agaibh  fathast  air 
nèamh  ;  agus  mur  atharraich  bhur  cridheachan,  bithidh 
sibh  fada,  fada  bho  nèamh  gu  sìorruidh.  Na'n  robh 
bhur  n-ionmhas  shuas,  cha  b'urrainn  bhur  cridhe  'bhi 
air  nithibh  a  ta  cho  fada  bho  nèamh.  A  dh'aon  fhocal, 
is  ì  ar  cuideachd  pàirt  de'n  t-sonas  a  bhitheas  againn 
air  nèamh.  agus  is  ann  arèir  na  cuideachd  a  ròghnaichear 
leinn  air  thalamh,  a  luathaichear  no  'chaisgear  ar  cèum 
gu  nèamh. 

4.  Seachainn  deasboireachd  mu  nithibh  na  diadhachd, 
agus  creidimh  aig  nach  'eil  steidh  sam-bith  ach  barail 
dhaoine.  Is  ìadsan  a's  lugha  eòlas  air  a'  bheatha  nèamh- 
aidh.  deasboirean  a's  braise  agus  a's  teotha  air  na 
nithibh  a  bhuineas  do  thaobh-muigh  na  diadhachd.  Am 
fear  aig  nach  'eil  creidimh  sam-bith  eile,  ach  amhàin 
fuaim  nam  barail,  is  è  a's  trice  agus  a's  èudmhoire 
'glìeibhear  a'  labhairt  's  a'  dìon  a  bharailean  bochd  fe'in 

Ach  am  fear  aig  am  bheil  a  chreidimh  a'  sruthadh  bbo  . 
eòlas  air  Dia,  agus  o  ghràdh  do  Dhia  agus  do  Chriosd, 
is  è  a's  dìchiollaich'  a  iabhras  air  an  là  shona  sin  air  am 
faigh  è  an  làn-mhealtuinn.  Is  tearc,  luachmhor  an 
Criosduidh  sin  d'an  aithne  f  ìor  f  hèum  a  dheanamh  de  'n 
f  hìrinn  shoilleir.  Air  an  aobhar  sin,  comhairlicheam 
dhuit-sa,  ma's  àill  leat  beatha  nèamhaidh,  na  caith  ach 
beag  de  do  smuaintibh,  de  d'ìdn,  de  d'èud,  agus  de  do 
bhriathraibh  air  deasboireachd  nach  urrainn  sìth,  no 
sòlas  a  thoirt  do  d'anam.  'Nuair  a  bhitheas  cealgad- 
airean  beò  air  rùisg  'us  plaoisg,  bì-sa  beò  air  na  h-aoibh- 
neasaibh  a  ta  shuas.  Is  maith  a  bhi  comasach  air  f  ìrinn 
Dhè  a  dhìon  ameasg  dhaoine,  agus  is  còir  dhuinn  lèugh- 
adh  agus  ionnsuchadh  a  chum  na  crìche  sin ;  ach 
thugamaid  a'  cheart  aire  nach  ceadaich  sinn  do  dheasb- 
oireachd  mu'n  fhìrinn  fèin  ar  cridheachan  a  ghluasad 
de  na  nithibh  a  ta  shuas.  Is  tric  a  ehualas  muinntir 
a'  consachadh  ri  'chèile  mu  chreidimh,  ach  is  ainmig  a 
chunnacas  ìad  a'  fàgail  na  cùise  na's  soilleire,  an  dèigh 
dhoibh  sgur,  na  bha  ì  'nuair  a  thòisich  ìad.  Tha  na 
nithe  sin  ro  dhomhain  airson  sealladh  goirid  dhaoine. 

Is  beag  is  f  heàirrd  anam  air-bith  cònsachadh  mu  'n 
fhìrinn,  agus  is  maith  nach  'eil  mòr  chònsachadh  mu 
na  fìrinnibh  a's  prìseile  luach.  Ach  èisdeamaid  anis 
ciod  a  tha  focal  Dhè  fèin  ag  ràdh  air  a'  chùis  so : — 
"  Gabhaibh  ris  an  neach  a  ta  anmhunn  's  a'  chreidimh, 
ach  cha-n  ann  chum  deasboireachd  amharusach."  Rbm. 
14.  1.  "  Ach  seachainn  ceisdean  amaideach  agus  neo- 
f  hòghluimte,  air  dhuit  fios  a  bhi  agad  gu'n  tog  iad  conn- 
saichidhean.  Agus  cha-n  fheud  òglach  an  Tighearna 
'bhiconspoideach.  2  Tim.  2.  23.  "Ach  seachainn  ceisd- 
ean  amaideach,  agus  sloinnteireachd.  agus  cònspoidean, 
agus  consachadh  mu'n  lagh :  oir  tha  iad  gun  tairbhe  agus 
dìomhain."  Tìt.  3.  9.  "  Ma  bheir  aon  neachatharracn- 
adh  teagaisg  uaith,  agus  nach  aontaich  e  do  bhriathraibh 
fallain,  eadhon  do  bhriathraibh  ar  Tighearna  Iosa 
Criosd,  agus  •  do'n  teagasg,  a  ta  rèir  na  diadhachd : 
Tha  e  uaibhreach,  gun  eòlas  aige  air  ni  sam-bith,  ach 
e  às  a  chèill  mu  thimchioll  cheisdean,  agus  bhriathar- 
connsachaidh,  o'n  tig  farmad,  comhstri,  anacainnt 
droch  amharusan,  fiar-dheasboireachd  dhaoine  aig  am 

bheil  ìnntinn  thruaillidh.  agus  as  eugmbais  na  fìrinn, 
a'  meas  gur  buannachd  an  diadhachd :  dealaich  ri  an 
leithidibh  sin."    1  Tim.  6.  3-5. 

5.  Gabh  an  aire  nach  bi  do  spiorad  uaibhreach,  mòr- 
chuiseach.  Tha  fuath  anabarrach  làidir  eadar  Dia 
agus  am  peacadh  so.  Fhad  's  a  bhitheas  am  peacadh  so 
a'  rìgheachadh  ann  do  chridhe,  cha  tig  Dia  agus  do 
chridhe  gu  bràth  fagus  d'a  chèile.  So  am  peacadh  a 
thilg  Sàtan,  agus  na  h-ainglean  a  thuit.  amach  &  nèamh, 
agus  ma  gheibhear  annads'  è,  cumaidh  è  do  chridhe 
mach  a  nèamh.  So  am  peacadh  a  thilg  ar  ceud  sìnn- 
searan  amach  à  pàrras,  agus  a  dhealaich  sinne  bho  'n 
Tighearn.  agus  a  thug  a  mhallachd  air  na  h-uile 
chrèutairibh  an  so  fo  nèamh  ;  agus  gu  cìnnteach  cum- 
aidh  è  ar  cridheachan  o  phàrras,  agus  meudaichidh  è  ar 
dealachadh  mallaichte  bho  Dhia.  Ach  cumaidh  co- 
chomunn  ri  Dia  sinn  iriosal,  agus  meudaichidh  an 
irioslachd  sin  co-chomunn  dhaoine  ri  Dia.  'Nuair  a 
chleachdas  duine  'bhi  tric  maille  ri  Dia,  agus  a  bhi 
'smuaineachadh  air  a  bhuaidhean  glòrmhor,  '  gabhaidh 
è  gràin  dheth-fèin  ann  an  duslach  agus  ann  an  llìaith,, 
agus  is  è  am  fèin-irioslachd  sin  deasachadh  a's  feàrr  a 
chum  a  thoirt  astigh  an  làthair  Dhè,  arìst.  Uime  sin, 
matà,  an  deigh  là  iriosìachaidh  an  anama,  no  air  amaibh 
trioblaid.  'nuair  a's  ìlse  an  t-anam,  is  tric  leis  rathad 
rèidh  'fhaotuinn  a  dh-ionnsuìdh  Dhè,  agus  blasad  gu 
pailt  air  a1  bheatha  sin  a  tu  shuas.  Tha  tlachd  Dhè 
anns  an  duine  sin  "  a  ta  bochd  agus  leònta  'n  a  spiorad, 
agus  a  chriothnaicheas  roimh  'fhocal."  Isà.  56.  2. 
Agus  tha  tlachd  an  anama  sin  ann  an  Dia ;  agus  an 
uair  a  bhitheas  an  tlachd  mar  sin  taobh  air  thaobh, 
bithidh  aca  coinneachadh  rèidh,  fàilt  thaitneach  agus 
conaltradh  tric.  Ach  is  fhada  Dia  bho  chòmhnuidh 
an  anama  sin  a  ta  uaibhreach,  àrdanach,  agus  cha  chead- 
aich  Dia  dhà  teachd  fagus  dà.  "  An  tì  aig  am  bheil  seall- 
adh  àrd,  agus  cridhe  uaibhreach,  esan  cha-n  fhuiJing 
mi."  SalmtlOl.  5.  "Tha  Dia  a'  cur  an  aghaidh  nan 
uaibhreach,  aeh  a'  toirt  gràis  dhoibh-san  a  tha  iriosal.11 
1  Pead.  5.  5. 

Gheibhear  ìnntinn  uaibhreach  'g  a  h-àrdachadh  fein. 
le  fèin-mheas,  fe'in-spèis,  agus  le  eèur-thoeradh  feòl- 

mhor.  Ach  gheibhear  ìnntinn  iriosal  air  a  h-àrdachadh 
gu  ceart  'an  sealladh  Dhè  le  gèur-thogradh  naomh. 
Sin  anis  dà  ìnntinn  àrd  a  tha,  seach  gach  seòrsa  ìnntinn 
eile,  a'  dol  calg-dhireach  an  aghaidh  a  chèile,  mar 
chithearcogadh,mar  a's  trice,  eadar  rìgh  agus  rìgh,  'us 
cha  n-ànn  eadar  rìgh  agus  treabhaiche.  Seadh,  matà, 
an  duine  thus'  a  tha  luachmhor  ann  do  shealladh  fein  ? 
An  taitneach  leat  daoine  eile  mòr  mheas  a  chur  ort, 
agus  an  cuirear  mòr  sprochd  ort,  an  uair  a  ni  ìad  drmeas 
ort  ?  An  docha  leat  muinntir  a  chuireas  onoir  ort :  agus 
an  suarach  leat  ìadsan  nach  cuir.  ged  bu  daoine  còire, 
<liadhaidh  ìad  ?  Am  feumar  do  chàil  a  rìarachadh  ?  an 
àill  leat  do  bharail  fèin  a  bhi  'u  a  rìaghailt,  agus 
d'f  hocal,  olc,  maith  è,  a  bhi  'n  a  lagh  do  na  h-uile  a  ta 
mu-n-cuairt  duit?  An  las  d'fhearg,  ma  dhiùltar  do 
thoil,  no  d'fhocal?  An  ni  suarach,  taireil  leat  spioracl 
iriosal  ?  An  aithne  dhuit  aideachadh  agus  ge'illeadh 
iriosal  a  dheanamh  an  dèigh  dhuit  peacachadh  an 
aghaidh  Dhè,  no  cron  a  dheanamli  air  do  cho-chrdutair  ? 
An  duine  thus'  a  tha  coma  do  na  bochdan,  agus  am  bi 
nàir  ort  a  bhi  air  d'fhaicinn  'n  an  cuideachd  ?  An 
urrainn  thu  seirbhis  a  dheanamh  do  Dhia  ann  an  àit 
air-bith,  àrd,  no  ìosal?  Am  bheil  d'uaillair  a  casgadh 
le  crìonnachd,  no  seòltachd,  agus  cha  n-ann  le  irios- 
lachd  ?  Am  mìannach  ieat  sùilean  nan  uile  dhaoine 
'  'bhi  ort,  agus  an  cluinntinn  ag  ràdh,  "  So  an  duine  ?" 
Am  bheil  thu  aineolach  air  meailtaireachd  'us  aingidh- 
eaclid  do  chridhe  fèin?  An  fheàrr  Jeat  a  ràdh  gu'm 
bheil  thu  neo-chiontach,  na  thu-fè'in  a  choireachadh,  no 
do  chionta  fein  aideachadh?  An  gànn  a  dh-fhuiligeas 
tu  achmhasan,  no  teagasg  teànn,  dìleas  a  rùisgeas  droch 
nàdur  do  chridhe  dhuit  ?  Ma's  ìad  na  nithe  sin  dealbh 
do  chridhe,  is  crèutair  uaibhreach  thu.  Tha  ro 
mhòran  de  nàdur  na  h-ifrinn  a'  gabhaiJ  còmhnuidh 
annad.  Tha  d'anam  cosmhuil  ris  an  diabhul,  's  an  lorg 
^in  tha  thu  aineolach  air  nèamh,  agus  air  dlùth  chon- 
altradh  ri  Dia.  Is  è  'n  duine  uaibhreach  a  dhia  fèin. 
Cuiridh  è  suas  e-fèin  mar  iodhol  dhà-fein.  Ciamar, 
matà.  is  urrainn  aignidhean  an  duine  sin  a  bhi  suidh- 
ichte  air  Dia  ?  Ciamar  idir  is  urrainn  a  chridhe  'l)hi 
air  nèamh  ?    Faoclaidh  ìnnleachd  agus  cuimhne  làidir 

ii  theangaidh  a  lìonadh  le  briathraibh  iriosal  agus 
nèambaidh,  ach  cha  n-'eil  dad  de  nèamh,  no  idir  irios- 
lachd  'n  a  spiorad.  Is  ceart  labhairt  gu  farsuing  air  a' 
cheànn  so,  a  chionn  gur  è  so  am  peacadh  cumanta  agm 
cunnartach  a's  mò  'tha  gach  uair  a'  greasad  dhaoine  gu 
peacadh  mòr  na  h-ain-diadhachd. 

0  nis,  a  Chriosduidh  !  raa's  àill  leat  a  bhi  beò  an 
còmhnuidh  an  làthair  do  Thighearna,  luidh  sìos  anns 
an  duslach,  agas  togaidh  e-fèin  suas  à  sin  thu.  "  Fògh- 
himaibh  uam,"  arsa  Criosd,  "  oir  a  ta  mise  macanta 
sgus  iriosal  an  ciidhe  :  agus  gheibh  sibh  fois  do  bhur 
n-anamaibh."  Mata  11.  29.  Mur  gabh  thu  tairgse 
Chriosd,  bithidh  d'anam  "  cosmhuil  ris  a'  mhuir 
bhuairte,  oir  cha-n  urrainn  ì  bhi  aig  fois  ;  ach  tha  a 
h-uisgeachan  a'  dùsgadh  a  nìos  salchair  agus  làthaich." 
Isà.  57.  20.  Agus  an  àit  dhuit  a  bhi  air  do  lìonadh  le 
tlachd  milis  ann  an  Dia,  lìonaidh  d'uabhar  thu  le 
buaireas  nach  sguir.  "  (ie  b'e  dh'ìslicheas  e-fein  mar 
ìeanaban,  is  e  sin  a's  mòn  a  bhitheas  an  dèigh  so  "ann 
an  rìoghachd  nèimh."  Mata  18.  4.  Agus  mar  sin,  is 
è  neach  a's  mò  roimh-bhl^s  an  diugh  air  an  rìoghachd 
sin.  "  Gabhaidh  Dia  còmhnuidh  maille  ris-san  fòs  a 
ta  leònta  agus  iriosal  'n  a  spiorad ;  a  bheothachadh 
spioraid  nan  iriosal,  agus  a  bheothacliadh  cridhe  nan 
daoine  leònta."  Isà.  57.  15.  Air  an  aobhar  sin, 
"  irioslaichibh  sibh-fèin  am  rianuis  an  llghearna,  agus 
àrdaichidh  è  sibh."  Sèum.  4.  10.  Agus  "  an  uair  a 
dh'ìslichear  daoine,  an  sin  their  thu,  Bithidh  àrdachadh 
ann  ;  agus  saoraidh  è  an  t-iriosal."   Iob  22.  29. 

6.  Is  fear-bacaidh  trom  eile  air  a'  chaithe-beatha 
nèamhaidh  so,  spiorad  Vunndach,  leisg.  Gu  dearbh  is  è 
mo  bheachd  fèin  nach  'eil  ni  sam-bith  eile  'g  a  bhacadh 
na's  mòna  sin  ann  an  daoine  aig  am  bheil  dead  hthuigse. 
Mur  bitheadh  ri  dheanamh  ach  amhàin  gnìomh  pearsa, 
gluasad  nam  bilean,  agu  sliibadh  na  glùine,  rachadh 
daoine  'n  an  lèum  do  nèamh.  cho  tric  's  a  thèid  ìad 
a  dh-fhaicinn  caraid ;  ach  is  leisg,  duilich  leinn  ar 
smuaintean  agus  ar  n-aignidhean  a  tharruing  o'n 
t  saoghal,  gach  giàs  a  ta  againn  a  chur  air  obair,  agus 
a  chumail  air  obair,  'g  a  shìor-mheudachadh  gus  an 
soirbhich  an  obair  ann  ar  làmhaibh. 

A  lèughadaii^  tlia  nèamh  os  do  chionn,  agus  an  saoil 
thu-fèin  gu'n  dìrich  thu  an  àirde  mhòr  sin  gun  rùn,  gun 
saotbair?  An  teid  agad  air  do  chridhe  talmhaidh  a 
thogail  gu  nèamh,  agus  d'ìnntinn  leisg  a  thoirt  a 
dh-ionnsuidh  Dhe*,  'us  tu-fein  sìnte  sios  ris  an  talamh, 
agus  a'  gabhail  fois1,  gun  aon  smuain  agad  air  nèamh  ? 
Na'm  bu  leòr  dhuinn  fantuinn  shìos  aig  ìochdar  na 
beinne,  agus  sealltuinn  suas  le  seòrsa  tograidh  a  mullach 
a  ruigheachd,  gun  saothair  idir  ach  sin,  dh-fhaodamaid 
coiseachd  gach  là  gu  nèamh.  Ach  "a  ta  rìoghachd 
nèimh  a'  fulang  ainneirt  agus  luchd  na  h-ainneirt  'g  a 
glacadh  le  làmhachas  làidir."  Mata  11.  12.  Fèumar 
"  ainneart,"  no  obair  dhìan  a  ghnàthachadh  a  chum  an 
ceud  thoradh  'fhaotuinn,  cho  maith  ri  làn  sheilbh. 
Nach  'eil  thu-fèin  a'  tuigsinn  gur  fìor  sin,  ged  nach 
rachadh  ìimseadh  idir  dhuit  an  so  ?  An  tèid  do  chridhe 
suas,  mur  greas'thu  suas  è  ?  Tha  flos  agad  gur  è  nèamh 
d'uile  dhòehas ;  tha  fìos  agad  nach  urrainn  ni  sam-bith 
air  thalamh  fois  a  thabhairt  duit,  agus  gur  beag  sòlas  a 
gheibh  cridhe  bho  nèainh,  nach  'eil  ach  ainmig  a' 
smuaineachadh  air  nèamh,  agus  gidheadh  nach  'eil 
thus'  a'  fantuinn  shìos  sìnte  ris  an  talamh,  ged  tha  iom- 
adh  fàth-chothrom  agad  air  èirigh  suas,  agus  a  bhi  beò 
maille  ri  Dia?  Nach  tric  a  mholas  tu  mìlseachd  na 
beatha  nèamhaidh,  agus  nach  abair  thu  gur  ìad  na 
Criosduidhean  a's  feàrr  aig  am  bheil  ì,  agus  an  dèigh  sin 
uile.  cha  bhlais  thu-fèin  oirre  ?  Mar  a  shineas  an 
lùnndair  e-fèin  air  a  leabaidh,  ag  èigheachd,  "  O 
b'f  heàrr  gu'm  b'obair  so  !"  mar  sin  gheibhear  thusa  ri 
bruidhinn,  ri  dìomhanas,  agus  tu  beò  ann  am  fois  do 
lùnndaireachd,  ag  ràdh,  "  O  b'fheàrr  gu'm  faighinn 
mo  chridhe  suas  gu  nèamh  !"  Nach  iomadh  neach  a 
le'ughas  leabhraichean  agus  a  dh-èisdeas  searmoinean 
le  dìiil  gu'n  cluinn  ìad  mu  rathad  na's  socraiche,  no 
gu'm  faic  ìad  rathad  na's  giorra  gu  sòlas,  na  gheibhear 
anns  na  Sgriobtuiribh  ?  No  ìarraidh  ìad  seòladh  airson 
beatha  nèamhaidh,  agus  na'm  bu  leòr  èisdeachd  ri 
seòladh,  càit  am  faighear  Criosduidhean  a's  neamhaidh 
na  ìadsan  1  ach  an  uair  a  chomharraicheas  sinn  amach 
an  obair  a  tha  dleasanach  dhoibh,  agus  a  dh-ìnnseas  sinn 
dhoibh  nach  urraihn  ìad  an  sòlas  nèamhaidh  so  'fhaot 

mnn  air  dòigh  na's  socraiche,  no  gun  saothair  cheart  a 
dheanamh  air  a  shon,  an  sin,  fàgaidh  ìad  sinn  mar 
"  dh'f  halbh  an  t-òganach"  o  Chriosd  "  gu  brònach  ;" 
oir  b'ànnsa  leis  a  "  shaoibhreas"  tìmeil  na  "  ionmhas 
air  nèamh."     Mata.  19.  22. 

Anis,  a  le'ughadair,  ma  tha  thu  dearbhta  gu'm  bheil 
an  obair  so  fèumail  a  chum  do  shòlas  a  chur  air  aghaidh, 
tòisich  oirre  gun  dàil  le  d'uile  chridhe.  Ma  dhiùltas  do 
chridhe,  ceànnsaich  è  le  do  rèusan.  Ma  chuireas  do 
reusan  'n  a  h-aghaidh,  leig  àithn  Dhia  air  gu  dìan,  teànn, 
agus  èignicheadh  d'fhèum  è.  Ldugh  arìst  na  smuaint- 
ean  a  ta  air  an  cur  sìos  anns  an  aon  Chaibdeil  deug 
de'n  Leabhar  so.  Na  leig  le  ionmhas  cho  òirdheirc 
laidhe  romhad,  agus  do  làmh  glaiste  'n  a  d'uchd  gun 
a  sìneadh  d'a  ionnsuidh.  Na  biodh  do  bheatha  fo 
shìor  aineadas  'nuair  a  dh-fhaodadh  ì  'bhi  taitneach, 
sòlasach  dhuit,  na'n  robh  thus'  a'  deanamh  spàirn  a 
chum  ruigheachd  air  solus  nèamhaidh.  Na  suidh  sìos 
dìomhain,  dubhach  fo  spiorad  lhnndach  gun  ghluasad  a 
dh-ionnsuidh  nan  sòlas  prìseil  a  ta  nis  a'  fàs  roimh  do 
shùilibh.  Na  bi  cosmhuil  ri  duine  'n  a  shìneadh  ann  an 
lios  fhliùraichean,  leis  nach  àill  èirigh  suas  'gam  faicinn, 
no  idir  a  bhla?ad  air  an  cùbhraidheachd  mhilis.  Is 
è  Criosd  tobar  na  beatha.  Ach  gu  cìnnteach  is 
domhain  an  tobar,  agus  fèumaidh  tusa  dìchioll  a  dhean- 
amh  air  uisg  a  tharruing  £s  an  tobar  so,  mu'n  urrainn 
thu  'bhi  air  d'ùraehadh  leis.  Cho  fad  's  a  tha  do 
chridhe  spioradail,  cha  n-'eil  fèum  agad  air  a'  "  chruaidh 
spàirn"  agus  air  an  "  ainneart"  so  uile  ;  ach  tha  thu 
fathast  feòlmhor  ann  an  cuid,  agus  fhad  's  a  bhitheas. 
tu  feòlmhor  anns  an  tomhas  a's  lugha,  bithidh  mòr 
fhè*um  agad  air  saothair  a  dheanamh  gach  là.  B'è 
cleachdadh  nam  Partach,  gnn  bhiadh  sam-bith  a  thoirt 
d'an  cloinn  anns  a'  mhaduinn,  no  air  toiseach  an  là, 
gus  am  faiceadh  ìad  fallas  air  an  gruaidhean,  an  dèigh 
dhoibh  obair,  no  saothair  a  dheanamh ;  agus  mar  sin 
tha  Dia  gu  tric  a'  deanamh  ri  'chloinn  fein  :  cha  toir  h 
dhoibh  blasad  air  na  sòlasaibh  milis  a  ta  aige  dhoibh, 
gus  an  tòisich  iad  ri  fallas  a  chur  dhiubh  le  saothrach- 
adh  air  an  son.  Thoir  breth,  matà,  co  aca  nis  a's 
feàrr  dhuit  beatha  nèamhaidh,  no  d'fhois  fheòlmhor, 

agus  mar  dhuine  glic,  ròghnaich  arèir  do  bhreith : 
roghnaich  "  a'  chuid  mhaith  "  Seadh  anis,  thoir  leat 
so  chum  do  mhisneachadh  :  Cha  ruig  thu  leas  tuiile 
smuaintean  a  glmàthaehadh  seach  na  tha  nis  agad. 
Ach  so  ni  a  dh-fhèumas  tu  'dheanamh.  socraich  do 
smuaintean  air  nithibh  na's  feàrr,  na's  luachmhoire, 
na's  taitniche.  Builich  air  gach  là  clio  liuthad  smuain 
eùramach,  dùrachdach  air  glòir  òirdheirc  na  beatha  ri 
teachd,  's  a  b'àbhaist  duit  a  bhi  'caitheamh  gach  là 
roimhe  so,  air  nithibh  saoghalta,  seadh,  air  dìomhanas 
'us  amaideas,  agus  cha  n-fhada  gus  am  bi  do  chridhe 
air  nèamh. 

A  dh'aon  f  hocal,  is  è  '  fearann  an  duine  leisg,  a  ta 
uile  air  fàs  suas  le  cluaranaibh,  agus  còmhdaichte  le 
eanntagaeh.  Marbhaidh  mìann  an  leisgein  a  ghàird- 
eachas  ;  oir  diultaidh  a  làmhan  obair  a  dheanamh.  Is 
è  'n  leisgein  a  their,  tha  leòmhan  's  an  t-slighe,  leòmhan 
anns  na  sràidibh.  Mar  a  thionndaidheas  an  dorus  air 
a  lùdanaibh,  mar  sin  an  leisgein  air  a  leabaidh.  Folaich- 
idh  an  leisgein  a  làmh  'n  a  bhroilleach,  is  doilich  leis  a 
toirt  a  chum  a  bheòil,  geda  b'ànn  a  chum  e-fèin  a 
shàsachadh  le  bìadh  na  beatha.'  Gnàtk.  24.  30,  31. 
Caib.  21.  25  Caib.  26.  13-15.  Ciod  a  gheibhear  anns 
an  leisg  so  uile,  ach  milleadh  ar  sòlais,  agus  mar  sin  a' 
tilgeil  uainn  luach  na  fola  prìseil  a  cheannaich  dhuinn 
è?  oir  uan  tì  sin  a  ta  leisg  'n  a  obair,  is  bràthair  ò 
do'n  mhììlteir  mhòr."  Gnath.  18.  9.  Cleachd  an 
teagasg  so  aig  d'obair  spioradail,  agus  smuainich  air  a 
bhrìgh  gu  ceart. 

7.  So  anis  cùis-bhacaidh  fholaichte,  chunnartach 
eile,  agus  is  è  sin,  sinn  a  bhi  toilichte  le  ullachadh 
amhàin  airson  na  beatha  nèamhaidh  so,  agus  sinn 
fathast  tur  aineolach  air  a1  bheatha  sin  fèin.  Nach 
tric  a  gheibhear  sinn  làn-toilichte  le  nithibh  nèamhaidh 
ìonnsuchadh  amhàin,  le  briathraibh  nèamhaidh  'us 
barailibh  umpa,  no  le  labhairt  ri  càch  a  chdile  mu  'n 
timchioll,  mar  gu'm  bu  leòr  sin  gus  ar  cridheachan  a 
dheanamh  ne'amhaidh.  Tha  luchd-teagaisg  na  fìrinn. 
luchd-lèughaidh  agus  gu  h-àraid  luchd-searmonachaidh 
an  t-soisgeil  fo  chunnart  gld  rnhor  tuiteam  anns  an  ribe 
so.     0  cia  furasda  dhoibh  sin  a  bhi  air  am  raealladh. 

mur  dean  ìad  faire  1  Nach  'eil  ìad  sin  a  sìor-leughadh 
agus  a'  sìor-ionnsuchadh  mu  nèamh,  a'  searmonachadh 
's  ag  ùrnuigh,  's  a'  labhairt  gu  tric  mu  nèamh  ;  nach  ì 
sin  an  gnàth  obair,  agus  nach  beatha  nèamhaidh,  nach 
caithe-beatha  nèamhaidh  sin  !  Och  !  cha  n-'eil  anns  na 
nithibh  sin  uile  ach  amhàin  ullachadh  air  a  son  !  Cha 
n-'eil  ànnta  sin  ach  tional  an  stuth',  no  nan  cùngaidhean 
airson  na  h-aitreibh,  agus  cha  n-è  idir  suas-thogail  na 
h-aitreibh  fein.  Cha  n-'eil  ànnta  sin  ach  tional  a' 
mhana  airson  muinntir  eile,  agus  sinn-fèin  gun  dad 
itheadh.  no  'mhearbhadh  dheth. 

Mar  dh-fhaodas  duine  sgileil,  'us  è  'n  a  shuidhe  stigh 
'na  thigh  fèin,  fìor  dhealbh  dùcha  nach  do  choisich  'us 
nach  f  hac'  è  riamh,  a  tharruing  gu  snasmhor,  mar  sin 
faodaidh  tusa  taitneas  agus  aoibhneas  nèimh  a  mhìn- 
eachadh  do  mhuinntir  eile,  agus  gidheadh  gun  do 
chridhe  fèin  a  theachd  riamh  fathast  dlùth  do  nèamh. 
Faodaidh  duine  dall,  ma  dh-ionnsuicheas  è  eòlas  orra, 
labhairt  gu  pùngail,  soilleir  air  solus  agus  dathan  :  mar 
sin  faodaidh  tusa  labhairt  gu  briathrach  ri  muinntir 
eile  air  an  t-solus  nèamhaidh  sin  leis  nach  robh  d'anam 
fèin  air  a  shoillseachadh  riamh,  agus  an  teine  sin  a  thoirt 
gu  cridheachan  do  luchd-èisdeachd,  leis  nach  robh  do 
chridhe  fèin  riamh  air  a  bhlàthachadh.  Bha  mòran 
bhriathran  nèamhaidh  ann  an  teagasg  Bhalàaim,  ach  is 
beag  a  bha  'n  a  spiorad  dhiubh  !  0  mhinistearan  an 
t-soisgeil,  agus  uile  luchd-teagaisg  na  fìrinn,  tlmgamaid 
a'  cheart  aire  nach  bi  sinn  air  ar  mealladh.  rFha  è  na's 
buailtiche  dhuinn-ne  na  tha  è  do  Chriosduidhean  eile, 
a  bhi  air  ar  tàladh  air  falbh  o'n  bheatha  nèamhaidh  so. 
Is  è  ìonnsuchadh  'us  searmonachadh  mu  nèamh  a's  mò 
coslas  ri  beatha  nèamhaidh,  na  smuaineachadh  'us  Jabh- 
airt  mu  nithibh  saoghalta,  agus  tha  sinn  fo  chunnart  a 
bhi  air  ar  mealladh  leis  a'  choslas  sin.  Sin  anis  bas  ro 
thruagh  'fhaotuinn,  eadhon  sinn-fèin  a  reangadh,  agus 
aran  romhainn  air  ar  bòrd  ;  agus  bàs  'f  haotuinn  le  tart, 
agus  sinn  a'  tarruing  uisge  airson  muinntir  eile,  a' 
smuaineachadh  gur  leor  a  bhi  'n  a  mheasg  gach  là,  ged 
nach  òlamaid  fèin  dheth  idir,  a  chum  ar  n-anamanan 
ìirachadh. 

11.  Air  dhomh  innseadh  dhuit  anis  cò  iad  an  luchd- 

bacaidh  a  bhitheas  ag  ìarraidh  do  chumail  o'n  obair  so 
is  è  mo  dhòchas  gu'm  bheil  thus'  a'  làn-rùnachadh  seas- 
amh  amach  'n  an  aghaidh,  agus  gu  dùrachdach,  cùr- 
amach  a'  cur  romhad  an  seachnadh  ;  oir  mur  dean 
thusa  sin,  bithidh  do  shaothair  dìomhain.  Fòs  ìnnseam 
dhuit  an  so,  gur  maith  leam  thus1  a  ghealltuinn,  ma's 
luachmhor  leat  an  roimh-bhlas  taitneach  so  air  nèamh. 
gu'n  coimhlion  thu  na  dleasanais  a  leanas,  le  làn  rùn 
<ìo  chridhe  :  agus  tuig  nach  dean  idir  lèughadh  nan 
dleasanas  sin,  gun  an  cleachdadh,  nèamh  a  thoirt  a 
dh-ionnsuidh  do  chridhe.     Gu  h-àraid,  màta  ; — 

Bi  dearbhtanach  'eil  ionmhas  agus  sonas  ànn  ach  nèamh 
'n  a  aonar, — Saothraich  achum  rios  'fhaotuinn  gur  è  so 
do  shonas  fein  — Cia  fagus  a  tha  d'fhois ; — Labhair 
gu  durachdach,  tric  air  dfhois, — Feuch  ri  d'aignidh- 
ean  a  thogail  na's  fhaisge  air  àit  d'fhois'  anns  gach 
dleasanas, — Gnàthaich  gach  cuspair,  gach  chis  'us  uair 
n  chum  na  crìche  sin, — Bi  tric  ri  obair  dhiadhaidh  a' 
mholaidh, — Sealbhaich  d'anam  le  smuaintibh  creid- 
mheach  air  gràdh  neo-chrìochnach  Dhè, — Faic,  fàiltich 
agus  eaidrich  togradh  agus  aomadh  an  Spioraid  Naoimh ; 
— Agus  na  dearrnaid  eadhon  cùram  dleasanach  a  ghabh- 
aii  mu  shlàint  do  chuirp. 

I.  Bi  dearbhta  nach  'eil  ionmhas  agus  sonas  ann  ach 
nèamh,  agus  saothraich  a  chum  fios  'fhaotuinn  cia  mòr. 
cia  maith  an  t-ionmhas  agus  an  sonas  sin  Mur  creid 
thu  gur  è  sin  an  t-àrd  mhaith,  cha  shocraich  thu  do 
chridhe  gu  brkth  air  :  agus  fèumaidh  an  dearbhadh  so 
greim  domhain  a  dheanamh  air  d'aignidhean  ;  (Faic 
Caih.  XIV — Ear.  11.)  oir  mur  bi  agad  ach  a  mhàin 
barail  air  a'  chuis,  is  beag  èifeachd  a  gheibh  d'  anam  ànn. 
'Nuair  a  shaoil  le  Eubha  gur  è  am  meas  toirmisgte  'bu 
luachmhoire  dhì  na  gràdh  agus  mealtuinn  Dhè,  cha 
b'iongantach  geda  thug  sin  a  cridhe  air  falbh  o  Dhia. 
'Xuair  a's  feàrr  le  do  bheachd-sa  taitneas  na  feòla  na 
sòlas  ann  an  làthair  Dhè,  cha  n-urrainn  do  chridhe  'bhi 
air  nèamh.  Gu  tric  is  ro  luachmhor  le  daoine  nithe 
talmhaidh,  'nuair  nach  aithne  dhoibh  cho  bochd,  falamh 
's  a  tha  ìad  ;  mar  sin,  is  beag  is  fhìach  le  daoine  sòlas 
àrd  nèimh,  'nuair  a  gheibhear  ìad  aineolach  air  a  mhòr 
luach.     Ma  chì  thu  sporan  òir,  agus  fios  agad  nach  'eil 

&nn  ach  droch  airgiod,  no  cùineadh  feallsa,  is  beag  do 
nih  ann  'n  a  dhe'igh.  Cha  n-è  fìor  òirdhearcas  ni  fèiti, 
ach  iìos  air  an  òirdhearcas  a  ta  ànn,  a  dhùisgeas 
mìann  neach  'n  a  dhèigh.  Thoir  do  dhuine  neo- 
ionnsuichte  leabhar  anns  am  bheil  dìomhaireachd  eòlais 
'us  ealantais  air  am  mìneachadh  gu  soilleir,  agus  is 
beag  a's  fhìach  leis  an  leabhar,  cha  n-fheàrr  leis  è  na 
pàipeir  eile,  agus  sin  do  bhrìgh  gu'm  bhèil  è  aineolach 
air  a  luach,  ach  thoir  an  leabhar  do  dhuine  aig  am 
bheil  fios  air  a  luach,  agus  cuiridh  è  mòr  mheas  air  :  is 
feàrr  leis  lèughadh  dheth  na  biadh,  deoch  'us  cadal. 
Chuir  na  h-Iudhaich  am  Mesiah  gu  bàs  air  a'  cheari: 
àm  's  an  robh  ìad  a'  feitheamh  ris,  no  anns  an  robh 
dùil  aca  ri  'theachd.  a  chionn  nach  b'aithne  dhoibh  è, 
agus  mar  sin  tha  sluagh  an  t-saoghail  an  diugh,  a'  sìor- 
èigheachd  airson  fois',  agus  le  mòr  shaothair  ag  ìarraidh 
taitneis  agus  sonais,  a  chionn  nach  aithne  dhoibh  an 
fhìor  fhois  ;  oir  na'n  robh  fìor  eòlas  aca  air  mòr  luach 
na  foise  nèamhaidh,  ciamar  a  b'urrainn  ìad  dìmea- 
cho  mòr  a  dheanamh  air  an  ionmhas  shìorruidh  sin  ? 

2.  Saothraich  f  òs  a  chum  fios  'f  haotuinn  gur  è  nèamh 
do  shonasfein.  Faodaidh  sinn  aideachadh  gur  è  nèamh 
an  t-àit,  's  an  staid  a's  feàrr,  gun  làn  dòchas  a  bhi 
againn  idir  ri  nèamh  a  mhealtuinn ;  faodaidh  sinn  nèamh 
ìarraidh  gu  dùrachdach,  'nuair  a  shaoileas  sinn  gu'n 
tèid  againn  air  a  ruigheachd.  ach  cha  n-urrainn  sinn  gu 
bràth  gàirdeachas  fìor  thaitne«ch  a  dheanamh  ann  an 
smuaineachadh  air  sonas  neimh,  gus  an  tig  sinn  gus  ar 
còir  fèin  air  an  t-sonas  sin  'fhaicinn  ann  an  cuid.  Nach 
beag  an  sòlas  do  dhuine  rùisgte,  aodach  blàth,  grìnn 
'fhaicinn  air  muinntir  eile  ?  Nach  beag  an  sòlas  do 
dhuine  aT"g  nach  'eil  àit  anns  an  cuir  è  a  cheànn  fo 
fhasgadh,  aitreabh  mhòr,  chosgail,  ghoireasach  'fhaic- 
inn  aig  muinntir  eile  ?  Nach  bu  dòcha  sin  a  dheanamh 
na's  mi-thoilichte,  na's  anshoci  aiche,  no  na's  truaighe  ? 
Agus  mar  sin,  gach  neach  a  chluinneas  mu  òirdhearc  a* 
nèimh,  gun  fhios  aige  co  dhiubh  a  tha,  no  nach  'eiS 
còir  aige-fèin  ànn,  faodaidh  an  t-iomradh  sin  a  thoirt 
air  an  t-òirdhearcas  sin  a  mhìannachadh  agus  ìarraidh. 
ach  gidheadh  is  beag  aoibhneas  a  gheibh  è  ànn.  Ciod 
is  f  heàirrd  duine  sam-bith  a  chridhe  fèin  a  shocrachadh 

air  cuid  duine  eile?  Mur  bu  leat-fèin  do  thigh,  do 
mhaoin,  do  sprèldh  'us  do  chlànn,  is  ànn  bu  lugha  do 
chùram  ùmpa,  agus  do  thaitneas  ànnta.  Anis,  0 
Chriosduidh !  na  stad  thusa,  uime  sin,  gus  am  faigh  thu 
fios  air  do  chòir  ann  am  fois  nan  naomh, — gus  an  ur- 
rainn  thus'  a  ràdh,  "  Is  ì  an  fhois  sin  m!  fhois-sa." 
Ceasnaich,  rannsaich  do  chridhe  fèin.  Beachdaich  air 
ullachadh  mòr  nan  naomh,  's  an  dèigh  sin,  air  ullachadh 
d'anama  fèin.  Faic  areir  na  fìrinn  gur  è  ullachadh 
nan  naomh  an  t-ullachadh  air  am  bheil  feum  agad-sa. 
Thoir  breth  ort-fèin  an  diugh  le  focal  na  fìrinn  a  ta 
agad, — a'  cheart  fhocal  sin  leis  an  toirear  breth  ort  air 
"  là  mòr  a'  bhreithanais."  Fench  nach  mì-thuig  thu 
an  t-iomradh,  no  'n  cùnntas  a  gheibh  thu  air  na  naoimh 
anns  an  Sgriobtuir.  Na  ceadaich  dhuit-fèin  a  bhi  air 
do  mhealladh  le  mearachd.  Oir  is  olc  dòchas  feallsa ; 
meallaidh  agus  millidh  è  d'anam.  Is  ann  le  dòchas 
gun  stèidh  cheart  a  bha  's  a  bhitheas  a'  chuid  a's  mò 
de  na  daoine  truagh,  mallaichte  air  am  mealladh.. 
Seachainn  droch  theagamhan, — teagamhan  gun  stèidh, 
— oir  lagaichidh  a^us  millidh  ìad  do  shìth.  Is  mòr  an 
t-aobhar  ^àrachaidh  agus  an  imcheist  ìad  do  na  naoimh. 
Air  an  aobhar  sin.  ceasnaich  thusa  thu-fem  gu  sàbhailt. 
Steidhich  do  dhòchas  air  a'  bhonn  cheart.  Lean  air 
d'obair  rannsachaidh  gu  cìallach,  glic,foighidneach  le  làn 
rùn  do  chridhe,  agus  na  sguir  dhì  gu  bràth  gus  am  faigh 
thu  fios  cìnnteach  am  bheil,  no  nach  'eil  còir  agad  fath- 
ast  anns  an  fhois  so.  Hò  !  na'm  b'aithne  do  dhaoine 
gu  ceart  gur  è  J3ia  an  Athair,  agus  Criosd  am  Fear- 
saoraidh  agus  an  Ceànn,  agus  gur  ìad  sin  an  "aitean- 
còmhnuidh  sìorruidh,"  agus  gu'm  faod  ìad  còmhnuidh 
a  ghabhail  ànnta  sin,  agus  a  bhi  sona  gu  bràth,  ciamar 
nach  ròghnaicheadh  ìad  Je  aiteas  àrd  roimh-bhl^ls  air  an 
t-sonas  sin  ?  Na'n  sealladh  Criosduidh  suas  ris  a'  ghrèin, 
ris  a'  ghealaich  agus  ris  na  rèultaibh,  mar  gu'm  bu  leis 
fèin  ìad  sin  uile  ann  an  Criosd,  ag  ràdh,  "  Sin  beann- 
achdan  a  dh'ullaich  mo  Thighearn  air  mo  shon-sa 
maille  ri  nithibh  eile  a  ta  fada  nan  cìan  na's  mò  na  ìad 
sin/'  cia  mòr  an  t-àrd  aoibhneas  naomh  leis  am  bitheadh 
a  spiorad  air  a  bheothachadh  ! 

Nach  'eil  muinntir  a'  tròm-pheacachadh  an  aghaidh 

an  sòlais  fèin,  agus  an  aghaidh  gràis  an  t-soisgeil,  'nuair 
a  tha  ìad  a1  gèilleadh  do  chumhachd  a'  mhì-chreidimh, 
agus  ag  àrach  smuaintean  an-earbsach  mu  thimchioll 
Dhe,  agus  smuaintean  cronail  mu  thimchioll  Chriosd, 
am  Fear-saoraidh,  a'  labhairt  air  a'  cho-cheangal,  cha 
n-ann  mar  cho-cheangal  gràis,  ach  mar  cho-cheangal 
gnìomha,  a'  cur  dòchais  ann  an  oibribh  a'  chrèutair, 
agus  ag  amharc  air  Criosd  mar  nàmhaid  'us  cha  n-ann 
mar  Shlànuighear,  mar  gu'm  b'àill  leis  ìad  a  bhàsachadh 
'n  am  mì-chreidimh,  an  dèigh  dhà  an  cuireadh  's  an 
gairm  d'  aionnsuidh  fèin  cho  tlàth,  cho  caoimhneil  agus 
cho  tric,  agus  na  pìantan  sin  'fhulang  air  an  son,  'bu 
chòir  dhoibh-fèin  'f  hulang  ?  0  nach  bu  sinn  na  h-èucor- 
aich  !  ag  àrach  amharuis  mu  Chriosd,  ar  Tighearn, 
'nuair  bu  chòir  dhuinn  a  bhi  ri  gàirdeachas  'n  a  ghràdh. 
Càit  am  faighear  neach  a  b'  urrainn  Criosd  aròghnach- 
adh,  mu'n  do  roghnaich  Criosd  esan,  no  càit  am  bheil 
neach  a  bha  na's  toiliche  'bhi  sona,  na  tha  Criosd  air 
a  dheananih  sona.  Uainn,  uainn,  matà,  na  smuaintean 
amharusach  sin,  mur  abair  sinn  toibheumach  riutha.  Ma 
leig  thu  riamh  amharus  astigh  air  dorus  do  chridhe. 
tilg  uait  è  gu  grad,  agus  gabh  a'  cheart  aire  nach 
faighear  amharus  agad  ni's  mò.  Sgrìobh  Dia  ainmean 
a  phobuill  fèin  air  nèamh,  mar  a  sgrìobhas  sinne  ar 
n-ainmean,  no  ar  comharradh  air  bàthar,  no  nithibh  a 
bhuinneas  dhuinn,  agus  am  faighear  sinne  nis  ag  ìarr- 
aidh  ar  n-ainmean  a  dhubhadh  amach  a  nèamh,  agus 
an  sgrìobhadh  air  dorsaibh  na  h-ifrinn?  Ach  gu  ma 
beannaichte  Dia,  oir  '  seasaidh  a  bhunait  daingean/ 
(2  Tìm.  2.  19J  Agus  '  cumaidh  cumhachd  Dhè  sinne 
tre  chreidimh  chum  slàinte.'     1  Pead  1.  5. 

3.  Saothraich  a  chum  flos  'fhaotuinn  cho  fagus  's  a 
tha  d'fhois.  Ciod-air-bith  a  chreidear  a  bhi  faisg 
òirnn,  is  è  sin  a's  aithnichte  leinn  na  ni  a  chithear 
astar  fada  uainn.  Is  beag  ar  ciiram  mu  bhreitheanas- 
aibh  agus  mu  thròcairibh,  fhad  's  a  sheasas  ìad  sin  fada 
uainn,  ach  an  uair  a  thig  ìad  faisg  òirnn,  criothnaichidh 
sinn  fòpa,  no  ni  sinn  gàirdeachas  ànnta.  'Nuair  a 
smuainicheas  daoine  air  nèamh,  mar  àit  fad  às, — àit  a 
tha  astar  flchead,  deich  thar  fhichead,  no  dà  fhichead 
Lliadhna  uatha,  seasaidh  an  cridheachan  fad  às — fad  air 

falbh  o  nèamh.  Cia  mòr  a  b'f  heàrr  dhuinn  "  b\nn  a' 
bhais"  a  ghabhail  "  annainn-fèin,"  ar  sùilean  a  thogail 
a  dh-ionnsuidh  na  sìorrnidheachd,  agus  'f  haicinn  oho 
faisg  's  a  tha  ì  air  làimh  !  2  Cor.  1.  9.  Am  feadh  tha 
mis'  a'  smuaineachadh  's  a1  sgrìobhadh,  tha  ì  'teannadh 
òrm,  agus  bithidh  mì  stigh  air  a  dorus  mu'n  saoil  mì. 
Am  feadh  tha  thus'  a'  lèughadh  nam  briathran  so,  co- 
air-bith  thu,  tha  tìm  a'  taomadh  seachad  ort,  agus  falbh 
aidh  do  bheatha  "mar  sgeul  a  dhìnnseadh."  Na'u 
creideadh  tu  gu'n  robh  thu  gu  bàs  'fhaotuinn  am  màir- 
each,  nach  cùramach  a  smuainicheadh  tu  air  nèamh  a 
nochd  !  'Nuair  a  thuirt  Samuel  ri  Saul,  "  Am  màireach 
bithidh  tu  maille  rium-sa,"  bhuail  sid  a  chridhe  gu  teànn. 
Agus  na'n  abradh  Chriosd  an  dràst  ri  anam  a'  chreid- 
mhich,  Am  màireach  bithidh  tu  maille  rium-sa,  bheir- 
eadh  sin  gu  nèamh  è  roimh-làimh.  Amhairc  ort-fèin, 
matà,  mar  aon  a'  dol  astigh  do  nèamh,  agus  cuidichidh 
sin  do  chridhe  gu  mòr  a  chum  smuaineachidh  na's 
dùrachdaiche  air  sonas  nèimh.  No  bheir  gnàth  mheòr 
achadh  air  an  fhois  nèamhaidh  anam  a'  chreidmhich 
na's  fhaisg'  air  an  fhois  sin. 

4.  Bì-sa  'labhairt  gu  dùrachdach,  tric  air  d'fhois 
shìorruidh ;  gu  h-àraid  ri  muinntir  anns  am  bheil  nàdur 
nèamhaidh,  agus  mar  sin  a's  urrainn  labhairt  riut-sa  do 
rèir  fios  'us  faireachadh  an  cridheachan  fèin.  Is  boclid 
Criosduidhean  'fhaicinn  a'  coinneachadh  a  chèile  air 
thalamh,  gun  aon  f  hocal  a  ràdh  mu'n  dealaich  ìad,  mu 
thimchioll  an  coinnimh  air  nèamh,  no  mu  thimchioll  na 
slighe  d'a  ionnsuidh.  Is  bochd  dhoibh  a  bhi  'caitb- 
eamh  ùine  cho  mòr  air  còmhradh  dìomhain,  agus  air 
deasboireachd  gun  mhaith,  gun  fhocal  dùrachdach  idir 
mu  nèamh  'n  am  measg.  Arèir  mo  bharail  fèin,  bu 
chòir  dhuinn  coinneachadh  a  dh'aon  obair,  a  chum  ar 
spioradan  'fhaotuinn  air  am  blàthachadh  le  labhairt  ri 
'chèile  air  ar  fois.  'Nuair  a  chluinnear  Criosduidh  a' 
labhairt  gu  beò,  soilleir,  comasach  o  ghealladh  an  t-sois- 
geil  air  an  staid  ghlòrmhoir,  bheannaichte  sin,  bu  chòir 
do  sin  a  thoirt  òirnn  a  ràdh,  mar  thuirt  Criosduidhean 
eile,  "  Nach  robh  ar  cridhe  a'  lasadh  annainn,  am  feadh 
a  bha  e  a'  labhairt,  agus  a  dh'fhosgail  e  dhuinn  na 
Sgriobtuirean  ?"    Lùc.   24.    32.      Ma   chriothnaicheas 

Felics  'nuair  a  chluinneas  è  breitheanas  air  a  nochdadh 
dhà  le  fear-searmonachaidh  comasach,  carson  nach 
biodh  an  creidmheach  air  a  bheothachadh  àVùr,  a  h-uile 
uair  a  chluinneas  è  an  f  hois  shìorruidh  air  a  searmon- 
achadh,  no  air  a  h-ainmeachadh  ?  Is  taitneach  le  daoine 
aingidh  labhairt  ri  'chèile  air  an  droch  gnìomhraibh  fèin, 
agus  carson,  matà,  nach  bu  taitneach  le  Criosduidhean 
labhairt  ri  chèile  gu  tric  rnu  Chriosd  ?  carson  nack 
labhradh  oighreachan  nèimh  air  an  oighreachd  fèin  ? 
Faodaidh  sin  ar  cridheachan  ùrachadh,  mar  bha  cridhe 
Tacoib  air  a  mhòr-ùrachadh,  'nuair  a  chuar  è  an 
teachdaireachd  leis  an  robh  è  air  a  ghairm  gu  tìr 
Ghòshein,  agus  a  chunnaic  è  na  carbadan  leis  an  robh 
è  gu  bhi  air  a  ghiùlain  a  dh-ionnsuidh  Iòseiph.  0 
b'fheàrr  gu'n  robh  againn  sgil  na's  mò  agus  rùn  na's 
suidhichte  chum  còmhradh  cumanta  dhaoine  a  tharruing 
gu  nithibh  àrd  agus  luachmhor  nèimh  I  Nuair  a  chluinn- 
ear  muinntir  a'  làbhairt  air  dìomhanas,  no  air  nithìbh 
gun  f hèum,  b'fheàrr  gu'm  b'aithne  dhuinn  focal  a  chur 
astigh  airson  nèimh,  agus  airson  nan  nithe  prìseil  a 
bhuineas  do  fhois  an  anama,  ag  ràdh,  mar  thuirt  Peachir 
mu  lòn  a  chuirp,  ••  Ni  h-eadh,  oir  cha  deachaidh  riamh 
aon  ni  coitchionn,  no  neo-ghlan  a  steach  do  m'  bheul." 
Nach  mòr  am  maith  a  dh-fhaodamaid  a  dheanamh 
dhuinn-fein  agus  do  mhuinntir  eile  leis  a'  chèum  so. 
Nach  ann  a  chum  ar  casgadh  o  chòmhradh  mì-tharbh- 
ach,  a  tha  Criosd  ag  ìnnseadh  dhuinn,  "Gu'n  toir  daoine 
cùnntas  ann  an  là  a1  bhreitheanais  airson  gaeh  focail 
dhìomhain  a  labhrasìad."  Mata  12.  36.  Abair,  matà, 
leis  an  t-Salmadair,  "  Leanadh  mo  theangadh  ri  m' 
ghial,  mur  feàrr  leam  Ierusalem  na  m'  aoibhneas  a's 
àirde."  Salrn  137.  6.  An  sin  chì  thu  gur  fìor  ra 
briathran  eile  so,  "Is  craobh  beatha  teangadh  fhallain.1' 
Gnàth.  15.  4. 

5.  Oidhirpich  anns  gach  dleasanas  air  d'aignidhean 
a  thogail  suas  na's  faisge  air  nèamh.  (Faic  Caib.  XIY. 
— Ear.  II.)  B'è  rùn  Dhè  ann  an  suidheachadh  'òrd- 
uighean  uile,  gu'm  bitheadh  ìad  'n  an  cèuman  treòrach- 
aidh  dhuinn  a  dh-ionnsuidh  ar  foise;  agus  gu'm  bitheadh 
»,y  n-aignidhean,  ann  an  ùrnhlachd  do  Chriof-d,  a'  dìreadh 
suas  gach  là  gu  nèamh,  air  na  cèumaibh  sin.     Gnàth- 


a  choimhead  air  thalamh.  269 

f 
aich  thusa  òrduighean  T>è  chum  na  criche  so,  agus  gu 
cìnnteach  soirbhichidh  leat.  Nach  b'aoibhneach  leat 
sgrìobag  litir  'f  haotuinn  o  charaid,  'nuair  nach  b'urrainn 
thu  'fhaicinn  aghaidh  ri  aghaidh  I  Agus  mar  sin,  nach 
f  haod  ar  cridheachan  co-ehomunn  a  bhi  aca  ri  Dia  'n  a 
òrduighean  fèin,  ged  robh  ar  cuirp  fathast  fada  uaith  ? 
Nach  fhaod  ar  spioradan  gàirdeachas  a  dheanamh  ann 
an  lèughadh  nan  litrichean  sin  air  feadh  an  Sgriobtuir, 
anns  am  bheil  ar  dìleab  agus  ar  còir  air  nèamh  air  an 
sgrìobhadh  dhuinn  ?  Le  aiteas  agus  àrd  aoibhneas 
faodaidh  sinn  lèughadh  mu  ghràdh  Dhè  dhuinn,  agus 
cluinntinn  mu  thimchioll  ar  dùcha  nèamhaidh  fèin,  ged 
nach  tàinig  fathast  an  là  sona  sin  air  an  tèid  sinn  astigh 
a  ghabhail  seilbh  oirre !  Is  maith  is  urrainn  daoine,  a 
tha  air  an  dealachadh  o  'chèile  le  muir  'us  fònn,  labh- 
airt  ri  'ehe'ile,  agus  am  buannachd  a  chur  air  aghaidh  le 
litrichean  a  sgriobhadh  a  dh-ionnsuidh  cach  a  chèile, 
agus  nach  fhaod  an  Criosduidh  a  dhleasanais  fdin  a 
dheanamh  gu  glic,  tarbhach,  agus  a  bhuannachd  shona 
sin  a  ghreasad  air  aghaidh,  a  bheir  gu  fois  è  ! 

Thig  anis,  matà,  tilg  uait  foirmealachd  agus  gach 
cleachdadh  'us  moladh  faoin,  agus  lùb  thu-fèin  sìos  gu 
h-uaigneach,  no  gu  follaiseach  ann  an  ùrnuigh,  agus 
biodh  làn  dòchas  agad  gu'm  faigh  thu  do  chridhe  'thoirt 
na's  fhaisge  air  Dia,  mu'n  èirich  thu  suas.  'Nuair  a 
dh-fhosglas  tu  do  Bhìobull,  no  leabhar  maith  eile, 
bitheadh  dòchas  agad  gu'n  coinnich  thu  earrann  de'n 
fhìrinn,  maille  ri  beannachd  an  Spioraid,  a  bheir  dhuit 
bl&s  na's  mò  air  nèamh.  'Nuair  a  theid  thu  do  thigh 
Dhè  a  dheanamh  aoraidh  do  Dhia,  abair,  "  Tha  mì  'an 
dòchas  gu'm  faigh  mì  neart  o  Dhia  a  thogas  m'  aignidh- 
ean  suas,  mu'm  p\li  m\  dhachaidh  arìst ;  tha  mì  'an 
dòchas  gu'n  coinnich  an  Spiorad  rium  agus  gu'm  mìlsich 
è  mo  chridhe  le  sòlasaibh  nèamhaidh ;  tha  mì  'an  dòchas 
gu'm  'foillsich  Criosd  e-fèin  dhomh  air  an  t-sligh  sin, 
agus  gu'n  dealraich  solus  o  nèamh  mu-n-cuairt  dhomh', 
agus  gu'n  cluinn  m\  a  ghuth  a'  teagasg  agus  ag  ath- 
bheothachadh  m'  anama,  agus  gu'n  toir  èair  na  '  lannan 
tuiteam  o  mo  shùilibh',  chum  gu'm  faic  mì  na's  mò  de'n 
ghlòir  sin  na  chunnaic  mì  riamh  roimhe.  Tha  m\  'an 
dòehas,  mu'ra  pìll  mì,  gu'n  toir  an  Ti^hearn  Iosa  seall- 

adh  do  mo  chridhe  air  an  fhois,  agus  gu'n  suidhich  è 
mo'  chridhe  an  làthair  'Athar,  chum  gu'm  pìll  mì,  mar 
phìll  na  buachaillean  o'n  t-sealladh  nèamhaidh,  '  a' 
glòrachadh  's  a1  moladh  Dhè,  airson  nan  uile  nithe  a 
chuala  's  a  chunnaic  mì'."  A'  cheud  uair  a  chunnaic 
na  h-Innseanaich  gu'm  b'urrainn  na  Sasunnaich  labh- 
airt  ri  'chèile,  agus  an  gnothaichean  a  chur  air  aghaidh 
cho  maith,  le  litrichean,  shaoil  leo  gu'n  robh  spiorad 
air  a  dhùnadh  astigh  anns  gach  litir.  Chuir  fios  a 
ghiùlain  o  àit  gu  àit  le  litrichean  mòr  iongantas  air  na 
h-Innseanaich  bhochd,  aineolach.  Mar  sin,  matà,  gabh- 
aidh  muinntir  eile  iongantas  'nuair  a  chì  ìad  co-chomunn 
aig  Criosduidhean  ri  Uia  'n  an  dleasanasaibh ;  agus 
theirear,  "  Ciod  a  tha  na  Criosduidhean  sin  a'  faotuinn 
anns  na  Sgriobtuiribh  sin,  anns  na  searmoinibh  sin 
agus  anns  na  h-ùrnuighean  sin  a  tha  nis  a'  lìonadh  an 
cridheachan  le  aoibhneas  cho  mòr,  agus  'g  an  togail  cho 
àrd  os-ceànn  muinntir  eile  ?"  Gu  cinnteach,  cuidichidh 
Dia  sinn  gu  pailt  ann  an  coimhlionadh  ar  dleasanais, 
ma  bhitheas  sinn  an  còmhnuidh  dìchiollach,  seasmhach. 
Mur  trèig  thusa  do  shonas  fèin,  cha  trèig  Dia  a 
chaoidh  thu.  Cuimhnich,  uime  sin,  a  bhi  gu  dùrachd- 
ach  a'  sìor-ùrnuigh  airson  do  mhinisteir,  gu'n  cuireadh 
Dia  teachdaireachd  spioradail  'n  a  bhèul,  a  bheathaich- 
eas  agus  a  clh-ùraicheas  do  spiorad  le  blàs  nèamhaidh. 
Ach  gu-ma  feàrr  leat  focal  Dhd  fein  a  thoirt  leat  na 
briathran  a'  mhinisteir. 

6.  Gnàthaich  gach  cuspair,  gach  cùis  'us  uair,  a 
chum  d'anam  a  chumail  ann  am  beò  chuimhne  air 
dlùth  theachd  na  foise  so.  Is  meadhon  gach  freasdal 
•us  crèutair  a  chum  ar  treòrachadh  a  dh-ionnsuidh  ar 
fois' ;  oir  is  ì  crìoch  nan  uile  nithe  anns  a'  bheatha  so 
fein  sinne  'chuideachadhann  an  ullachadh  airson  nèimh. 
Cha  bhitheadh  na  beannachdan  a's  taitniche,  a  tha  Dia 
a'  buileachadh  òirnn  an  diugh,  leth  cho  taitneach  's  a 
tha  ìad,  mur  bitheadh  ìad  a'  comharrachadh  amach 
taitneis  na's  mò  dhuinn.  Cha  n-'eil  agad  ach  an  lòm 
eàrlas,  gun  ghuth  air  d'àrd  thuarasdal,  'nuair  a  ghabhas 
tu  do  thròcairean  eile,  gun  chuimhne  agad  idir  air  do 
chrùn.  0  b'fheàrr  gu'n  robh  Criosduidhean  na's 
eòlaiche  air  an  ealantas  so  1    Faodaidh  tu  do  Bhìobull 

'fhosgladh.agus  sealltuinn  fbs  ann  an  leabhar  niòx  nàduir 
agus  an  fhreasdail  mu-n-cuairt  duit,  agus  lèughadh 
ànnta  sin  mu  Dhia  agus  mu  ghlòir.  Na'n  cleachdamaid 
sinn-fèin  mar  so  ri  cuimhneachadh  air  ar  fois,  dh-fhaod- 
amaid  blasad  air  Criosd  agus  air  nèamh,  aig  gach 
trà  cumanta,  ann  an  tomhas  na's  mò  na  bhlaiseas  a* 
mhòr  chuid  de  dhaoinibh  aig  bòrd  na  sàcramaid.  Ma 
shoirbhicheas  tu  ann  do  ghnothaichean  aimsireil,  dean- 
adh  sin  do  chridhe  na's  cuimhniche  air  do  shoirbheach- 
adh  sìorruidh.  Ma  tha  thu  sgìth  le  obair,  deanadh  sin 
do  smuaintean  air  d'fhois  shìorruidh  na's  mìlse  dhuit 
Ma  bhitheas  cùisean  a'  dol  'n  a  d'  aghaidh,  'us  tu  air  do 
shàrachadh  leo,  deanadh  sin  do  mhìann  na's  dùrachaiche 
chum  crìoch,  'fhaicinn  gu  bràth  air  gach  trioblaid  agus 
bròn.  Am  bheil  do  chorp  air  'ùrachadh  le  biadh  agus 
cadal  ?  cuimhnich  air  an  ùrachadh  do-mheasraichte 
sin  a  gheibhear  maille  ri  Criosd.  'Nuair  a  chluinneas 
tu  deadh  sgèul,  cuimhnich  cia  aoibhneach,  ait  an  sgèul, 
trompaid  Dhè,  agusfàilt  mholaidh  Chriosd  a  chluinntinn. 
'Nuair  a  gheibh  thu  mòr  thaitneas  ann  an  cuideachd 
neo-iomlain  nan  naomh  air  thalamh,  cuimhnich  air  a' 
chuideachd  iomlain  a  bhitheas  air  nèamh.  'Nuair  a 
gheibh  thu  do  spiorad  air  a  bheothachadh  le  Dia, 
cuimhnich  air  àm  do  mhòr  àrdachaidh,  'nuair  a  bhitheas 
do  cho-chomnnn  ri  Dia  agus  d'aoibhneas  sàr  làn. 
'Nuair  a  chluinneas  tu  buaireas  garg  nan  aingidh,  agus 
aimhreit  an  t-saoghail,  cuimhnich  air  a'  chòrdadh  mhilis, 
bheannaichte  sin  a  ta  air  nèamh.  'Nuair  a  chluinneas 
tu  stoirm  atmhor,  gharg  a'  chogaidh,  cuimhnich  air  an 
là  sin  air  am  bi  thu-fdin  ann  an  làn  shìth  gu  bràth  fo 
sgìathaibh  "  Prionnsa  na  sìthe."  Mar  sin  bheir  gach 
uair,  cor  'us  crèutair  comas  dhuinn  cuimhneachadh  air 
a'  bheatha  nèamhaidb,  raa's  àill  leinn  ar  cridheachan  a' 
shocrachadh  air  fèum  a  dheanamh  dhiubh. 

7.  Bi  tric  ri  obair  nèamhaidh  a'  mholaidh.  Mar  a's 
nèamhaidh  d'obair,  is  ànn  a's  nèamhaidh  a  bhitheas  do 
spiorad.  Is  è  moladh  Dhè,  obair  nan  aingeal  agus  nan 
naomh  air  nèamh,  agus  is  ì  sin  an  obair  a  bhitlieas 
againn-ne  gu  sìorruidh,  agus  na'n  robh  sinn  na's  trice 
ris  an  obair  so  an  diugh,  is  ann  bu  choltaiche  'bhith- 
eamaid  ris  an  staid  anns  am  bi  sinn  air  nèamh.     Is  è 

ìarrtas,  creidimh  agus  clòchas  a's  giorra  'mhaireas  na 
gràdh  agus  gàirdeachas ;  agus  mar  sin  sguiridh  sear- 
monachadh,  ùrnuigh  agus  na  Sàcramaidean,  maille  ris 
gach  meadhon  eile  'tha  nis  a'  nochdadh  's  a'  daing- 
neachadh  ar  creidimh  agus  ar  dòchais,  'nuair  a  thòisich- 
eas  guth  àrd-aoibhneach  a'  ghràidh  agus  a'  ghàirdeachais 
sin  a  mhaireas  gu  sìorruidh.  Faic  pobull  Dhe'  cruinn 
maille  ri  'cheile  fo  àrd  mhothachadh  air  a  chumhachd, 
air  'òirdhearcas  agus  air  a  mhaitheas,  an  cridheachan 
air  an  l\onadh  le  aoibhneas  agus  gràdh,  araon  an  cridhe 
's  an  guth  a'  co-aonadh  le  'chèile,  'us  ìad  gu  suilbhir, 
ceòlmhor,  bìnn  a'  sèlnn  àrd  mholaidh  do  Dhia.  Sin  agad, 
matà,  cho  fad  agus  is  aithne  dhomh-sa,  an  sàmhladh 
air  neamh,  a's  soilleire  a's  urrainnear  'fhaicinn  air 
thalamh.  Sin  taitneas  a  dhearbhas,  cosmhuil  ri  obair 
an  Spioraid,  gur  ann  o  Dhia  a  ta  è,  agus  is  fianuis  ànn- 
fèin  gach  taitneas  mar  sin,  gur  nèamhaidh  an  cumhaclid 
leis  an  do  ghineadh  è. 

Is  beag  is  aìthne  dhuinn  am  milleadh  mòr  a  tha  sinn 
a'  deanamh  òirnn-fein,  'nuair  nach  cluinnear  moladh 
Dhè  againn  maille  ri  ùrnuigh,  no  le  ùin  'us  aire  cho 
'beag  a  bhuileachadh  air  obair  a'  mholaidh  's  a  gheibh- 
ear  mòran  a1  toirt  dì,  am  feadh  a  gheibhear  ìad  gu  tric 
'us  pailt  ri  aideachadh  'us  aslachadh.  Cuimhnich,  a 
lèughadar,  guidheam  ort,  tuilleadh  ìiine  agus  mòr 
chùram  a  bhuileachadh  air  moladh  Dhe,  anns  gach 
dleasanas.  Deasaich  do  chridhe  airson  molaidh,  cho 
maith  's  a  dheasaicheas  tu  è  airson  aideachaidh  'us 
aslachaidh.  Chum  na  crìche  sin,  smuainich  air  òir- 
dhearcas  agus  air  maitheas  an  Tighearna,  cho  tric  's  a 
smuainicheas  tu  air  d'  uireasbhuidh  agus  air  do  neo-air- 
idheachd  fèin  ;  smuainich  air  na  tròcairean  a  f  huair  thu, 
agus  air  na  tròcairean  a  tha  air  an  gealltuinn  dhuit,  cho 
tric  's  a  smuainicheas  tu  air  na  peacaidhean  a  rinn 
thu.  Bi  tric  a'  moladh  Dhè  airson  na  thug  agus  na 
gheall  ò  dhuit.  "  Do  na  h-ionraic  tha  clih  cìatach." 
u  Esan  a  dh'ìobras  moladh,  bheir  h  glòir  do  Dhia," 
"  Molaibh  an  Tighearn,  oir  tha  an  Tigliearn  maith  ■ 
seinnibh  cliii  d'a  ainm,  oir  tha  e  taitneach."  Salm  33. 
1 ;  S.  50.  23 ;  S.  135.  3.  "  Thugamaid  suas  ìobairt 
buidheachais   do  Dhia  a  ghnàth,  's  e   sin,    toradh  ar 

bilean,  a  toirt  molaidh  d'a  ainm."  Eabh.  13.  15 
Nach  b'f  hìor  nèamhaidh  spiorad  Dhaibhidh,  a  bha  cho 
dùrachdach,  tric  ris  an  obair  nèamhaidh  so  ?  Nach 
togar  suas  ar  cridheachan,  'nuair  nach  dean  sinn  ach 
amhàin  òran  Mhaois,  agus  sailm  Dhaibhidh  a  le'ugh- 
adh?  Nach  mò  na  sin  gu  mòr  a  gheibheadh  ar  spioradan 
an  togail  agus  an  ùrachadh,  na'n  robh  sinn-fe'in  gu 
h-eòlach,  tric  ris  an  obaìr  so. 

0  nach  eagalach  boile  na  h-òigridh  a  chaitheas 
neart  an  cuirp  agus  an  ìnntinn  air  taitneasaibh  dìomh- 
ain  agus  air  ana-mìannaibh  feòlmhor  a  ta  cho  mì-chubh- 
aidh  do'n  obair  àrd-òirdheirc  a  dh'òrduicheadh  airson 
an  duine  !  Agus  0  !  nach  peacach  amaideas  mhòran 
de  na  naoimh,  a  gheibhear  a'  sìor-bhàthadh  an  spioradan 
fèin  ann  an  dubhachas,  agus  a'  caitheamh  an  làithean 
ri  gearan  'us  osnaich,  agus  mar  sin  'g  an  deanamh  fèin 
eadar  chorp  'us  ìnntinn,  neo-fhreagarrach  gu  dhol  air 
aghaidh  gu  suilbhir,  rèidh  leis  an  obair  mhilis,  nèamh- 
aidh  so  !  'An  àit  a  dhol  le  sluagh  Dhè  'g  a  mholadh  gu 
subhach,  is  ànn  a  gheibhear  na  creutairean  dorch,  gear- 
anach,  gruamach  sin  a'  seasamh  ann  an  teagamh  mu'n 
airidheachd  agus  mu'n  iomchuidheachd  fèin,  agus  a' 
dubh-smuaineachadh  air  an  truaighean  f&n,  agus  leis 
an  droch  dhòigh  sin  a'  spùinneadh  a  ghlòire  fèin  o  Dhia, 
agus  a'  gearradh  air  falbh  an  sòlais  fèin.  Ach  is  beag 
sòlas  faìlain  a  gheibhear  ann  an  obair  a'  mholaidh, 
'nuair  nach  'eil  ìnnte  ach  amhàin  fònn  'us  ceòl  bìnn  a' 
bheòil  a'  toileachadh  na  cluaise,  agus  ar  crideachan 
dìomhanach,  gun  dad  idir  a  dheanamh  dhì,  ged  is  ànn 
doibh  bu  chòir  a  bhi  làn  dhì,  no  mar  tha  'n  t-Abstol 
ag  ràdh,  {  deanamaid  ceòl  do'n  Tighearn  ann  ar  cridhe.' 
Is  mìllteir  mòr  air  obair  an  fhìor  mholaidh  cridhe 
dìomhanach, — cridhe  gun  cheòl  's  an  taobh-stigh  dheth. 

8.  Cum  d'anam  làn  de  smuaintibh  creidmheach  air 
gràdh  neo-chiìochnach  Dhe'.  Is  è  gràdh  a  ghineas- 
gràdh.  Is  tearc  ìadsan  a  tha  cho  fìor  thruail!  dh  as 
nach  gràdhaich  hà  a'  mhuinntir  a  bheir  gràdh  dhoibh. 
Gun  teagamh  is  è  bàs  ar  beatha  nèamhaidh,  smuaintean 
cruaidh,  no  fuathach  a  thogail,  no  altrum  mu  thimchioll 
Dhe,  no  'smuaineachadh  air  mar  aon  leis  am  b'fheàrr 
sinne  'mhallachadh  na   sinne   'theàrnadh.     IVò  sin  an 

Dia  beannaichte  a  clmr  ann  an  coltas  Shàtain.  'Nuair 
a  ghabhas  neach  tre  aineolas  agus  às-creidimh,  droch 
bheachd,  no  barail  chlaon.  chàra  mu  thimchioll  Dhè, 
'n  aìnntinn,  an  sin  tòisichidh  è  air  gearan  nach  urrainn  è 
Dia  a  ghràdhachadh.  Agus  gheibhear  a'  chuis  mar 
sin  do  thaobh  iomadh  mìle  Criosduidh.  Och  !  Och  ! 
sinne  mar  sin  a'  toirt  toibheim  do  Dhia  na  glòire,  a 
ghràdhaich  sinn  cho  mòr,  agus  a'  sgealbadh  ar  gàird- 
eachais  fèin  à\s  a  cheile  !  Nach  'eil  an  Sgriobtuir  'g  ar 
deanamh  cmnteach  gur  "  gràdh  Dia."  1  Eò.  4.  16. 
Agus  nach  'eil  idir  "  dìan  chorruich  ànn-san."  Isà.  27. 
4.  Agus  nach  "  'eil  tlachd  air  bith  aige  ann  am  bàs 
an  aingidh  ;  ach  gu'm  pilleadh  an  t-aingidh,  agus  gu'm 
biodhèbeò."  Esec.  33.  11.  A  bhàrr  air  sin,  dhearbh 
Dia  a  ghràdh  d'a  phobull  taghta  fein,.agus  a  làn  rìra 
an  teàrnadh  gu  h-èifeachdach.  0  b'f  heàrr  gu'n  smuain- 
icheamaid  a  ghnàth  air  Dia,  mar  a  smuainicheas  sinn 
air  caraid,  mar  aon  aig  am  bheil  gràdh  buan,  glan 
dhuinn,  seadh,  gràdh  na's  mò  na  gheibhear  againn-ne 
dhuinn-fèin,  mar  aon  a  shocraich  a  chridhe  fèin  òirnn-ne, 
chura  maith  a  dheanamh  dhuinn,  agus  a  dh'ullaich 
ionad-còmhnuidh  sìorruidh  dhuinn  maille  ris-fèin  ;  na'n 
smuainicheamaid  air  Dia  mar  sin,  is  ànn  bu  taitniche 
leinn  ar  cridheachan  a  ghnà-chumail  maille  ris  !  Is  ànn 
air  a'  chuspair  a's  ànnsa  leis  a'  chridhe,  a  smuainicheas 
è  gu  tric,  taitneach,  suilbhir.  Tha  eagal  òrm  gur  mò 
leis  a'  mhòr  chuid  de  Chriosduidhean  gràdh  caraid 
aoidheil  na  gràdh  Dhe\  Cha  n-ìongantach,  matà,  ma 
ghràdhaicheas  ìad  an  càirdean  na's  mò  na  Dia,  geda 
b'fheàrr  leo  còmhnuidh  a  ghabbai!  maille  riutha,  na 
maille  ri  Dia. 

9.  Thoir  fainear  gu  cùramaeh  agus  caidrich  gach 
aomadh  a  thig  o  spiorad  Dhia.  Ma  dh-direas  d'anam 
gu  bràth  na's  àirde  na  'n  talamh  so,  agus  ma  dh-fàsas 
tu  eòlach  air  a'  bheatha  nèamhaidh  so,  cuimhnich,  feum- 
aidh  d'anam  a  bhi  air  a  thogail  suas  le  Spiorad  Dhia, 
mar  bha  Eliah  air  a  thogail  suas  leis  a'  charbad — is  è 
'n  Spiorad  do  charbad-togail, — seadh,  dìreach  am  beò 
chumhachd  leis  an  èudar  dhuit  a  bhi  air  do  ghluasad 
agus  air  do  thogail.  Hò !  matà,  na  cuir-sa  doilgheas 
air  d'fliear-treòrachaidh  naomh,  na  mùch  do  bheatha, 

na  tilg  uait  cuibhleachan  do  charbaid  !  Ts  beag  d'fhios> 
gus  an  tuig  thu  è,  cia  mòr  a  mheudaichear  gràs  duit? 
agas  a  dh-àraichear  sonas  d'  anama,  le  gabhail  ris  an 
Spiorad  gu  h-ùmhal,  gu  toileach  agus  gu  h-ealamh. 
Ma  dhìùltas  thus'  an  Spiorad,  'nuair  a  dh-aomas  è  do 
chridhe  gu  dleasanas  na  h-ùrnuigh,  uaigneach  no 
follaiseach,  no  'nuair  a  bhacas  è  do  pheacadh  aithnichte 
dhuit,  no  'nuair  a  chomharraicheas  è  mach  dhuit  an 
t-sligh  air  an  còir  dhuit  gluasad,  cha  n-iòngantach  ged 
bhitheadh  nèamh  agus  d'anam  aineolach  air  a  chèile. 
Mur  àill  leat  an  spiorad  a  leantuinn,  'nuair  a  tha  è  ag 
iarraidh  do  tharruing  leis  a  dh-ionnsuidh  Chriosd  agns 
do  dhleasanais  ;  ciamar  a  threòraicheadh  è  gu  nèamh 
thu,  agus  a  bheireadh  è  do  chridhe  stigh  an  làthair 
Dhè.  Is  spioradail  a'  chobhair  agus  is  rèidh  an  rathad 
a  gheibh  d'  anam  gu  teachd  dlùth  do'n  Uile-chumhachd- 
ach,  'nuair  a  bheir  è  làn  ùmhlachd  sheasmhach  do 
ghairmibh  an  Spioraid  !  Ach  nach  rag,  leisg,  marbh, 
nàireach  a  gheibhear  an  duine  sin  ann  an  labhairt  ri  Dia, 
a  bhris  gu  tric  air  falbh  o'n  Spiorad  a  bha  gu  mìn,  ciùin, 
caomh  ag  ìarraidh  a  threòrachadh  !  A  lèughadair,  ma's 
Criosduidh  thu,  nach  fhaigh  thu  air  uairibh  aomadh,  no 
ìarrtas  làidir  annad-fein  gu  dhol  gu  taobh  o'n  t-saoghal, 
agus  gu  teachd  dlùth  do  Dhia  ?  Na  diùlt,  matà,  ach  lean 
an  t-aomadh  maith  so,  gabh  an  tairgse,  agus  tog  suas  na 
siùil  agad,  fhad  's  a  mhaireas  an  oiteag  bheannaichte  so 
a'  sèideadh  air  d'anam.  Mar  a's  mò  'dhiùltas  sinn  an 
Spiorad,  Is  ànn  a's  doimhne  'thèid  ar  lot ;  agus  mar  a's 
mò  ghabhas  sinn  ri  sanasaibh  an  Spioraid,  is  ann  a's 
luaithe  'thig  ar  sith.  Is  ann  o'n  Spiorad  Naomh  a  tha 
gach  deadh  smuain,  gach  deadh  rùn,  gach  deadh  thoil, 
agus  gach  deadh  ìarrtas  a  ghluaiseas  do  cridhe.  Am 
bheil  eagal  glan  ort  nach  'eil  an  Spiorad  agad  ?  Ma  tha, 
sin  dhuit-sa  deadh  chomharradh — obair  an  Spioraid  fèin. 
10.  Is  ì  mo  chomhairle  dhuit,  a  chum  do  chuideach- 
adh  anns  an  obair  nèamhaidh  so,  na  dearmaid  cùram 
dligheach  a  ghabhail  mu  shlàinte  do  chuirp.  Is  feumail 
an  seirbhiseach  do  chorp,  ma  bheirear  a  dhlighe  feir\ 
dhà,  agus  gun  tuilleadh  ach  a  dhlighe  fèin.  Ach  is 
ain-tighearn  cruaidh,  glutach,  bèisteil,  millteach  è,  ma 
rìaraichear  a  ch.Nàl  mhi-reusantach  :  agus  cha  n-fheàrr 

è  na  sgìan  mhaol,  ma  chumar  uaith  gu  mì-cheart  na  tha 
fèumail  a  chum  a  chumail  suas.  'Nuair  a  bheirear 
fainear  cho  tric  's  a  tha  daoine  a'  dol  dochair  anns  an 
dà  chùis  so, — ann  an  toileachadh  a1  chuirp  gu  ro  phailt, 
no  gu  ro  ghànn — agus  cho  tearc  's  a  tha  ìadsan  a 
gheibhear  a'gnàthachadh  nan  corp  aca-fèin  gu  ceart,  cha 
n-iongxntach  ged  bhitheadh  an  conaltradh  ri  nèamh  air  a 
bhacadh  gu  mòr,  no  geda  thaìad  aineolach  air  a1  bheatha 
nèamhaidh.  Gheibhear  a1  mhòr  chuid  de  dhaoine  'n  an 
Tràillean  d?an  càil  fèin ;  is  gànn  a  dhiultas  ìad  ni  sam- 
bith  do^n  f  heòil,  agus  an  lorg  sin  leanaidh  ìad  taitneas 
na  feòla  gu  toileach,  agus  ribear  \ad  le  amaideas,  le 
ana-nrìann  no  còmpanaich  dhìomhain,  ^nuair  bu  chòir 
dhoibh  an  ìnntinn  a  thogail  suas  a  dh-ionnsuidh  Dhè' 
agus  nèimh.  Ma^s  ionmhuinn  leibh  bhur  n-anamanan 
"  na  deanaibh  ullucharih  airson  na  feòla,  chum  a  h-ana- 
mìanna  a  choimhlionadh.'1  Ròm.  13.  14.  Agus  togaibh 
leibh  na  briathran  so  eile,  ^us  bithibh  air  bhur  tea^asg 
leo  gu  slàinteil : — "  Oir  an  inntinn  fheòlmhor  is  bàs  i ; 
ach  an  inntinn  spioradail  is  beatha  agus  sìth  i :  do 
bhrìgh  giir  naimhdeas  an  inntinn  f heòlmhor  an  aghaidh 
Dhè ;  oir  cha-n  'eil  i  ùmhal  do  lagh  Dli^.  agus  cha  mhò 
a  tha^n  comas  di  'bhi.  Uime  sin  cha-n  urrainn  iadsan 
a  tha  'san  fheòil  Dia  a  thoileachadh.  Uime  sin,  a 
bhràithre,  tha  sinn  fo  fhiachaibh,  cha-n  ann  do'n  fheòil, 
chum  ar  beatha  a  chaitheadh  a  rèir  na  feòla.  Oir  ma 
chaitheas  sibh  bhur  beatha  a  rèir  na  feòla,  glieibh  sibh 
bas :  ach  ma  mharbhas  sibh  tre'n  Spiorad  gnìomhara 
na  colla,  bithidh  sibh  beò."  Ròm.  8.  6-8,  12,  13.#  Tha 
cuid  a1  milleadh  an  gàirdeachais  nèamhaidh  fèin  gu 
mòr,  le  àicheadh  a  nithe  fèumail  do^n  chorp,  agus  mar 
sin  'g  a  dheanamh  neo-chomasach  air  a  sheirbhis  a 
dheanamh  dhoibh.  Mur  bitheadh  ìàd  sin  ach  a1  ciùrr- 
adh  na  feòla  ?n  a  h-aonar,  cha  bu  mhòr  an  càll  è,  ach 
tha  ìad  fòs  a'  ciùrradh  an  anamanan  fdin,  dìreach  mar 
chiùrrar  an  luchd-còmhnuidh,  no  teaghlach  'nuair  a 
bhrisear  an  tigh  os  an  ceànn.  ^Nuair  a  bhitheas  au 
corp  tìnn,  lagaichear  ar  misneachd,  agus  is  tròm,  mall, 
funn  a  ghluaiseas  ar  sinuaintean  air  aoibhneasaibh  nèimh. 

Caibdeil  XIII. 

Nàdur  a'  Mkebrachaidh  Neamhaidh,  agus  an  t-Am, 
an  t-Ait,  agus  an  t-Ullachadh  ìnntinn,  a  tafreag- 
arrach  air  a  shon. — (Faic  Caib.  xvi) 

Guidheam  ort  aon  uair  fathast,  a  leughadair,  mar 
dhuine  glic  do'n  aithne  do  dhleasanas  foillsichte,  agus 
do  nach  dàna  gairm  an  Spioraid  a  dhiùltadh  le  do  dheòn, 
agus  leis  an  luachmhor  sòlas  àrd  nan  naomh,  agus  obair 
aoibhneach  a1  mheòrachaidh  nèamhaidh  a  thogas  suas 
an  t-anam, — tòisich  gu  luath,  gu  dìchiollach,  fìrinneach, 
ri  cleachdadh  nan  seòladh  a  bheirear  dhuit  anis.  Mar 
faic  thu  gu'm  meudaichear  d'uile  ghràs  leis  an  obair 
mheòrachaidh  so,  agus  gu'm  fàs  thu  suas  gu  àirde  na's 
mò  na  Criosduidhean  cumanta.  agus  gu'm  bi  thu  air  do 
dheanamh  na's  fèumaile  'n  a  d'àit  fèin,  agus  na's  luach- 
mhoire  ann  an  sùilibh  nan  uile  dhaoine  glice,  tuigseach ; 
mur  faigh  d'anam  co-chomunn  na's  mò  ri  Dia,  agus 
mur  faigh  thu  sòlas  beatha  na's  pailte  agus  dòchas  tre 
'n  obair  so  a  bheir  dhuit  neart  'us  socair  aig  uair  a' 
bhàis — an  sin,  tilg  uait  gach  seòladh  a  thug  mise,  agus 
dìt  mì  gu  bràth  mar  mhealltair. 

So  dhuit,  matà.  an  dleasanas  a  ta  mis'  a'  sparradh 
ort  cho  dùrachdach,  agus  a'  seòladh  dhuit  anis  ciamar 
is  còir  dhuit  a  dheanamh.  Gu  h-àraid, — "  Oibrich  gu 
suidhichte,  cùramach  uile  bhuaidhean  d'anama  le 
meòrachadh,  no  beachd-smuaineachadh  air  d'fhois 
8hìorruidh.,,  A  chum  nàdur  an  dleasanais  so  a  dhean- 
amh  soilleir,  ni  mì,  anns  a  cheud  àit,  beagan  mìneach- 
aidh  air,  agus  an  dèigh  sin  comharraichear  amach  an 
t-Am,  an  t- Ait  agus  a?  mhèinn,  no  amfonninntinnd's 
freagarraiche  air  a  shon. 

1.  Is  è  Meòrachadh  nèamhaidh,  matà,  beachd-smuaìn- 
eachadh  air  nithibh  spioradail.  Aidichear  an  dleasanas 
so  leis  na  h-uile  dhaoine,  ach  gheibhear  a'  mhòr  chuid 
diubh  'g  a  àicheadh  'n  an  cleachdadh.  Dearmaididh 
mòmn  an  dleasanas  so,   do   nach   ceadaich  an  coguis 

dleasanais  eile  'dhearmad.  Is  duilich  leo  ma  chailleas 
ìad  searmoin,  no  là  trasgaidh,  no  uair  na  h-ùrnuigh,  no 
àm  aoraidh  sam-bith  eile,  uaigneach  no  follaiseach,  ach 
cha  duilich  leo  idir  uair  a'  mheòrachaidh  a  chàll,  no 
'dhearmad ;  ma  dhaoite,  fad  uile  làithean  am  beatha, 
gus  an  là  an  diugh,  ged  is  ànn  leis  an  dleasanas  so  a's 
feàrr  a  bheothaichear  agus  a  leasaichear  gach  dleasanas 
eile,  agus  a  bheirear  comas  do'n  anam  air  an  fhìrinn  a 
mhearbhadh  a  chum  a  bheathachadh  agus  a  lìonadh  le 
sòlas.  B'  ì  àithn  Dhè  do  Iosua,  "  Cha  tèid  leabhar  an 
lagha  so  as  do  bheul ;  ach  beachd-smuainichidh  tu  air 
a  là  agus  a  dh'oidhche,  chum  gu'n  toir  thu  'n  aire  gu'n 
dean  thu  a  rèir  gach  ni  a  ta  sgrìobhta  ann  ;  oir  an  sin 
bheir  thu  air  do  shlighe  soirbheachadh  leat,  agus  an  sin 
ni  thu  gu  glic"  Ios.  1.  8.  Mar  thionndaidheas  am 
biadh  anns  an  stamaig  gu  leann-goile  (chyle)  agus  fuil  a 
chum  neart  agus  slàint  a  thoirt  do'n  chorp,  mar  sin 
tionndaidhidh  meòrachadh  na  fìrinnean,  a  ghabhar  agus 
a  chuimhnichear  leis  an  anam,  gu  aignidhean  blàth, 
rùn  làidir  agus  còmhradh  naomh. 

Anns  a'  mheòrachadh  so  oibrichear  uile  bhuaidhean 
an  anama.  Is  ì  so  obair  nam  beò  agus  cha  n-ì  obair 
nam  marbh.  Is  obair  fìor  spioradail  agus  fìor  àrd  ì  so 
seach  gach  obair  air-bith  eile  ;  agus  air  an  aobhar  sin, 
cha  ghabh  ì  deanamh  gu  maith  le  cridhe  nach  'eil  ach 
feòlmhor,  talmhaidh.  Fèumaidh  an  cridhe  beagan 
dàimh  a  bhi  aige  ri  nèamh,  mu'n  urrainn  è  èirigh  gu 
h-eòlach,  saor  a  dh-ionnsuidh  nèimh.  Is  ìadsan  aig  am 
bheil  còir  air  fois,  a  thatar  a'  cìallachadh,  'nuair  a 
thathas  a'  comhairleachadh  dhoibh  gàirdeachas  a  dhean- 
amh  ann  am  meòrachadh  air  fois.  Agus  ma's  Criosd- 
uidh  thus,'  a  lèughadair,  tha  mìs'  anis  a'  comhairleach- 
adh  dhuit  a  bhi  gnìomhach,  dìchiollach.  Is  ì  obair 
d'anam'  a  thathas  a'cur  romhad,  '  oir  is  beag  tairbh  a' 
chleachdaidh  chorporra  an  so.'  Feumar  uile  bhuaidhean 
d'anama  oibreachadh  air  a'  mheòrachadh  so,  chum, 
'eadar-dhealachadh  o  mheòrachadh  cumanta  luchd- 
ionnsuchaidh  eile.  Cuimhnich,  cha  n-ì  do  thuigse, 
d'anam  uile  ;  agus  cha  n-urrainn  do  thuigse  an  obair  so 
a  dheanamh  uile.  Ann  am  beathachadh  do  chuirp, 
f^umaidh  do  stamag  am  biadh  a  thionndadh  gu  leann- 

goile  (mkthair  na  fola,)  agus  a  dheasachadh  airson  an 
sgamhain,  agus  fèumaidh  an  sgamhan  's  an  dubh-lìath 
a  thionndadh  gu  fuil,  agus  a  dheasachadh  airson  a' 
ehridhe  agus  na  h-eanchainn  ;  mar  sin,  matà,  ann  am 
beathachadh  d'anama,  'fèumaidh  do  thuigse  an  fhìrinn 
a  ghabhail  astigh  agus  a  deasachadh  airson  do  thoile, 
agus  do  thoil  a  deasachadh  airson  d'aignidhean.  Tha 
caochladh  òirdhearcas  mòr  ann  an  Criosd  agus  nèamh, 
agus  arèir  sin  thug  Dia  caochladh  comas  do'n  anam  a 
chum  gach  òirdhearcas  a  tha  ànnta  sin  a  thuigsinn. 
Ciod  a  b'f  heàirrd  sinn  luibhean  cùbhraidh,  mur  b'ur- 
rainn  sinn  an  cubhraidheachd  'f  haireachadh  ?  Ciod  a 
b'f  heàirrd  sinn  càinnt,  no  ceòl,  mur  bitheadh  clàisteachd 
againn  ?  Ciod  an  taitneas  a  ghabhamaid  ann  am  biadh 
'us  deoch,  mur  faigheamaid  b  as  orra  ?  Mar  sin,  matà, 
ciod  am  maith  a  dheanadh  uile  ghlòir  nèimh  dhuinn,  no 
ciod  an  tlachd  a  ghabhamaid  ann  an  àrd  iomlanaehd 
Dhè  fèin,  na'm  bitheamaid  a  dh-easbhuidh  aignidhean 
a'  ghràidh  agus  a'  ghàirdeachais  ?  Agus  ciod  an  neart, 
no  idir  a'  mhìlseachd  a's  urrainn  thusa  'f  haotuinn  ann 
am  meòrachadh  air  an  t-sìorruidheachd,  'nuair  nach 
'eil  thu  idir  ag  oibreachadh  aignidhean  sin  d'anama, 
leis  am  fèumar  a'  mhilseachd  agus  an  neart  a  ta  ann  an 
nithibh  sìorruidh  aithneachadh  leat  ?  Is  è  mearachd 
mòr  Chriosduidhean  ìad  a  bhi  'smuaineachadh  nach  'eil 
ni  sam-bith  anns  a'  mheòrachadh  so  ach  obair  na  tuigse 
agus  na  cuimhne, — obair  a  dh-fhaodas  gach  balachan- 
sgoil'  a  dheanamh,  no  ìadsan  leis  am  fuathach  na  nithe 
air  am  bheil  ìad  a'  smuaineachadh  Mar  sin  chithear 
gu'm  bheil  na's  mò  ri  dheanamh  na  lom  chuimhneach- 
adli  agus  lom  smuaineachadh  air  nèamh.  Tha  iomadh 
obair  ann  air  am  fèumar,  cha  n-è  mhàin  làmh  no  cas, 
ach  a'  choluinn  uile  a  làn-oibreachadh  ;  agus  dìreach 
mar  sin,  fèumar  an  t-anam  uile  a  chleachdadh  ris  a' 
mheòrachadh  nèamhaidh. 

Tha  aignidhean  a'  pheacaich  cho  maith  ri  'thuigse 
suidhichte  air  an  t-saoghal,  agus  fuaighte  ri  iodholaibh, 
agus  air  tuiteam  air  falbh  o  Dhia  ;  ach  ann  an  cèum  a 
theàrnaidh,  fèumaidh  aignidhean  a'  pheacaich  cho  maith 
ri  'thuigse  a  bhi  air  an  làn-philleadh  a  dh-ionnsuidh 
Dhè.    Agus  mar  bha'n  t-anam  uile  air  a  lìonadh  roimhe 

leis  a'  pheacadh.  fèumaidh  an  t-anam  nile  'bhi  air  a 
lìonadh  anis  le  Dia.  Faic  iomradh  Dhaibhidh  air  an 
duine  bheannaichte,  "  Tha  tlachd"  an  duine  sin  "  ann 
an  lagh  an  Tighearna,  agus  smuainichidh  (no  meòraich- 
idh)  e  air  a  lagh-san  a  là  agus  a  dh'oidhche." 
Salm  1.  2. 

Is  meòrachadh  suìdhichte  agus  cùramach  è  so.  Is 
ùrnuigh  stòlda,  no  shccrach  a  nithear,  an  uair  a  shuidh- 
icheas  neach  e-fèin  gu  leir  air  an  dleasanas  so  ;  agus  is 
umuigh  ghoirid,  no  chabhagach  a  nithear,  an  uair  a 
chuireas  neach  achanaich  ghoirid,  ghrad  suas  ann  am 
mionaid  a  dh-ionnsuidh  Dhè.  air  an  àm  a's  mò  a 
chabhag  le  gnothaichean  eile.  Mar-an-cèudna,  is  meòr- 
achadh  socrach  a  ni  sinn,  an  uair  a  bheir  sinn  sinn-fèin 
gu  h-iomlan  do'n  obair  mhaith  so,  agus  is  meòrachadh 
caochlaideach  a  ni  sinn  an  uair  a  ghleidheas  sinn 
smuaintean  maith  mu  Dhia  ann  ar  cridheaehan,  ameasg 
ghnothaichean  eile.  Agus  mar  nithear  ùrnuigh  air 
amaibh  suidhichte,  gu  cunbhalach  mar  dhleasanas,  no 
air  uairibh,  no  air  àm  sònruichte,  mar  sin  fòs  nithear 
meòrachadh.  Anis  is  maith  meòrachadh  a  dh-fhaodas 
a  bhi  air  a  mhe«?gachadh  le  gnothaichean  cumanta,  no 
air  a  dheanamh  mar  ghairmeas  làithean  àraid  ort,  ach 
is  feàrr  gu  mòr  a  dheanamh  gach  là  gu  seasmhach,  mar 
dhleasanas  cunbhalach,  mar  nithear  ùrnuigh,  èisdeachd, 
agus  ldughadh  nan  Sgriobtuir  air  gach  là ;  agus  na 
measgaich  cùisean  eile  maille  ris  an  obair  so,  na's  mò 
na  mheasgaicheas  tu  ìad  maille  ri  ùrnuigh,  no  dleasanas 
naomh  eile. 

Bithidh  am  meòrachadh  so  air  d'fhois  shìorruidh. 
Cha  n-'eilear  idir  ag  ìarraidh  ort  gach  meòrachadh 
ceart  eiìe  a  leigeil  dhìot.  Ach  a  chionn  gur  è  nèamh  a's 
àrd-inbhiche  luach,  gu  cìnnteach  is  è  àit  a's  feàrr  is 
fhìach  dhuinn  meòrachadh  air.  Is  è  'n  ni  sin  a's  sona 
a  ni  sinn  an  uair  a  gheibhear  è,  a's  aoibhnich'  a  ni  sinn 
an  uair  a  mheòraichear  air.  Is  iomadh  meòrachadh 
eile  a  ta  ànn.  Tha  ìad  cho  honmlior  ri  ruinn  nan 
Sgriobtuir,  no  ri  cre'utairibh  an  domhain,  no  ri  freasdal- 
aibh  àraid  ann  an  riaghladh  an  t-saoghail.  Ach  is 
cdum  am  meòrachadh  so  gu  "  sliabh  Shioin," — gluasad 
o  rìoghachdan  an  t-saoghail  so  gu  rìoghachd  nan  naomh  ; 

0*11  th-tlamh  gu  nèamh  ;  o  thìm  gu  siorruidheachd.  Is 
è  so  sràid-imeachd  a'  chridhe  air  a'  ghrèin,  air  a1  gheal- 
aieh,  agus  air  na  rèultaibh  ann  an  gàradh  's  am  pàrras 
J)hè.  Faodar  nèamh  a  shaoiltinn  fad-às,  ach  is  Iuath- 
chasach  spioradan  ;  "  ma's  ann  's  a'  choluinn,  no  às  a' 
choluinn,"  is  luath,  grad  an  cèum  gu  nèamh.  Na  bith- 
eadh  eagal  ort,  cosmhuil  ri  sluagh  an  t~saoghail,  gu'n 
cuir  na  smuaintean  sin  à  do  chìall  thu.  Thoir  an  aire, 
is  ànn  gu  nèamh,  'us  cha  n-ànn  gu  ifrinn,  a  thàtar  a' 
comhairleachadh  dhuit  gluasad.  Is  è  gàirdeachas,  'us 
cha  n-è  bròn,  a  thàtar  a'  comhairleachadh  dbuit  a 
chleachdadh  .Cha  n-'eilear  a'  sparradh  idir  ort  amharc 
air  cuspMÌribh  suarach,  tàireil  ach  amhàin  air  glòir  àrd- 
aoibhnich  nan  naomh,  agus  air  òirdhearcas  do-labhairt 
Dhè  na  glòire,  agus  air  na  gathaibh  soluis  a  tha  nis  a' 
sruthadh  amach  o  ghnùis  a  Mhic.  Am  buairear  duine 
le  smuaineachadh  gu  ceart  air  a  shonas  fèin  ?  Am  buair- 
ear  crèutairean  tru-igh  le  smuaineachadh  air  tròcair? 
Am  buairear  am  priosanach  le  sùil  a  thoirt  roi-làimh  air  a 
shaorsa  fèin  ?  Am  buairear  daoine  bochda  le  smuain- 
eachftdh  air  teachd  dlùth  air  saoibhreas  agus  onoir 
dhoibh-fèin  ?  Is  ànn  a  shaoileamaid  gur  ann  bu  dòcha 
duine  cìallach  a  bhi  air  a  bhuaireadh  le  smuaineachadh 
air  a  bhith  beò  anns  an  t-saoghal  thruagh  so,  agus  air 
fantuinn  ann  am  bochduinn  's  'an  easlaint,  ameasg  nan 
aingidh  gun  chìall,  na  le  smuaineachadh  air  a  bhith  beò 
gu  bràth  maille  ri  Criosd  ann  an  sonas  na  glòire. 
"  Ach  a  ta  gliocas  air  a  fìreanachadh  le  a  cloinn  uile." 
Lìic.  7.  35.  Cha  n-'eil  nàmhaid  aig  eòlas  ach  na 
h-aineolaich.  Cha  n-abair  neach  aon  f  ìiocal  an  aghaidh 
an  rathaid  nèamhaidh  so,  ach  ìadsan  do  nach  b'aithne 
riamh  è,  no  ìadsan  nach  do  choisich  riamh  air.  Is  mò 
m'  eagal  do  thaobh  na  muinntir  a  gheibhear  ag  aontach- 
adh  leis,  na  do  thaobh  nan  ìnnleachd  agus  nan  argumaid 
a  thogar  'n  a  aghaidh. 

I.  Theirear  focaì  anis  air  an  dm  a's  freagarraiche 
airson  a'  mheòrachaidh  nèamhaidh  so.  Matà,  bitheadh 
an  t-dm  so — suidhichte,  bidheanta,  deadh-thràthail. 

1  Thoir  dm  suidhichte  do'n  mheòrachadh  so.  Seall 
ri  buannachd  na  h-oibre,  agus  air  eagal  tuiteam  ann  am 

baoth-chreidimh,*  feuch  nach  saoil  thu  gu'm  bheil 
diadhachd  air-bith  anns  an  àm  fèin.  Is  callaid,  no 
balla-dìon  do  dhleasanas,  àm  suidhichte.  Is  teàrmunn 
è  fòs  an  aghaidh  iomadh  buairidh  agus  dearmaid.  ls 
lìonmhor  ìadsan  aig  nach  'eil  an  ùin  'n  an  làimh  fein, 
agus  an  lorg  sin  cha  n-urrainn  ìad  uair  a  shuidheach- 
adh,  agus  tha  mòran  eile  cho  bochd  as  nach  ceadaich 
easbhuidhean  an  crannchuir  dhoibh  an  t-saorsa  so  a 
ghabhail.  Ach  bitheadh  muinntir  mar  sin  gu  caith- 
riseach  ag  ath-cheannach  na  h-aimsir,  agus  a'  glacadh 
gach  mionaid  a's  urrainn  ìad,  agus  a'  deanamh  greim 
air  gach  fàth-chothrom  a  thuiteas  amach,  gu  h-àraid, 
cuimhnicheadh  ìad  meòrachadh  goirid  a  dheanamh 
maille  ri  ùrnuigh,  'nuair  a  bhitheas  ìad  air  ceànn  an 
gairmean  laghail,  no  ri  obair.  Ach  cuimhnieheadh 
ìadsan  uile  aig  am  bheil  an  tìm  'n  an  làimh  fèin,  agus 
ìadsan  a  dh-fhaodas,  ma's  àill  leo,  uair  a'  mheòrachaidh 
a  ghlacadh  gach  là,  an  dleasanas  so  a  dheanamh  air 
àm  suidhichte.  Ma  nithear  obair  gach  là  gu  riaghailt- 
each  air  a  h-àm  fèin,  is  ann  a's  feàrr  a  gheibh  sinn 
comas  agus  eòlas  air  ùin  a  dheadh-ghnàthachadh,  agus 
air  ar  dleasanas  a  choimhlionadh  gu  ceart. 

2.  Bitheadh  am  meòrachadh  so  bidheanta  cho  maith 
ri  suidhichte.  Ach  cia  tric  is  còir  dhà  'bhith,  sin  ni 
nach  urrainnear  a  ràdh,  a  chionn  nach  ionann  cor,  no 
crannchur  do  na  h-uile  dhaoinibh.  Ach  tha  è  soilleir 
o  theagasg  an  Sgriobtuir  gur  còir  a  dheanamh  tric. 
Tha'n  Sgriobtuir  a'  labhairt  air  "  smuaineachadh  (no 
meòrachadh)  a  là  agus  a  dh'  oidhche."  Air  an  aobhnr 
sin,  is  còir  do  gach  cridhe  meòrachadh  air  Dia  gach  là, 
do  rèir  an  tomhais  anns  an  ceadaich  ùin  dhà.  Faod- 
aidh  cuid,  ìadsan  a'  smò  cothrom,  a  bhi  na's  bidheanta  rìs 
an  dleasanas  so,  na  cuid  eile,  ach  cha  n-'eil  neach  sam-bith 
ànn  nach  fhaod  beagan  ùine, — beagan  mhionaidean, — a 
bhuileachadh  air  gach  là,  geda  b'ànn  aig  obair  an  ach- 


*  Is  è  Baoth-chreidimh  no  saobh-chreidimh  {superstition,)  a  bhi 
'creidsinn  ann  an  nl  nach  'eil  idir  5nn,  mar  tha buitseachd,  taibhsean'vs 
giseagan  eile  gun  bhrì^h,  gun  chomas,  anns  am  bi  creutaireau  aineol- 
ach  a'  creidsinn.  Is  è  aineolas  'us  eagal  a  bhithcas  a'  toirt  air  muinntir 
creidsinn  ann  an  nithibh  faoin  mar  sin,  cumhachd  nach  'eil  idir  ann,  no 
aig  nach  'eilbonn  air-bith,  ach  fìamh  nahìnntmn  aineolaich. —  Ea'tac, 

aidh,  no  'nuair  a  dh-imichear  air  an  t-sliabh,  no  'nuair 
a  sheòlar  air  a'  chuan.  Tha  meòrachadh  bidheanta 
air-leth  fèumail.  Fagaidh  è  an  t-anam  eòlach  air  Dia, 
agus  bheir  è  misneachd  dhà  gu  labhairt  ris.  Faic 
dithis  dhaoine  tuigseach  a  bhitheas  gu  bidheanta  ann 
an  cuideachd  a  chèile,  fàsaidh  ìad  fìor  eòlach  air  a 
cheile;  meudaichidh  an  gràdh  d'  a  chèile;  bithidh  tait- 
neas  aca  ann  an  comunn  a  cheile,  agus  làn  mhisneachd 
gu  labhairt  ri  'cheile.  Arèir  sin,  màtà,  is  è  crìoch  àraid 
an  dleasanais  so  ar  n-eòlas  air  Dia,  agus  ar  co-chomunn 
ris  a  mheudachadh.  Ach  ma's  ainmig  a  mheòraicheas 
tu  air  Dia,  is  beag  eòlas  a  gheibh  thu  air.  Is  coigreach 
dhà  thn  fathast.  'Xuair  a  mhothaicheas  neach  a  mhòr 
fhèum  air  Dia,  agus  a  dh-ìarras  è  cobhair  o  Dhia  air 
uaira  the'inn,  is  mòr  a  mhisneachd  air  an  là  sin  gu  dhol 
a  dh-ionnsuidh  an  Dè  sin  air  am  bheil  è  eòlach,  agus  a's 
aithne  dhà  gu  maith.  "  0  moladh  do  Dhia !"  arsa 
Criosduidh  a'  chridhe  nèamhaidh,  "  is  aithne  dhomh-sa 
càit,  agus  cò  dh-ionnsuidh  a  thèid  mì.  Is  iomadh  uair  a 
chaidh  mis'  air  an  t-sligh  sin  roimhe  so.  Is  è  so  mo 
Dhia  ris  an  robh  mo  chonaltradh  gach  là,  agus  so  an 
t-sligh  air  am  b'àbhaist  dhomh  gluasad  gach  la.  Is 
maith  is  aithne  do  Dhia  mise,  agus  tha  mis'  eòlach 
air-san. 

Air  an  làimh  eile,  cia  mòr  an  t-uamhas,  am  buair- 
eas  agus  a'  mhì-mhisneachd  a  ghlacas  an  t-anam,  'nuair 
a  dh-èignichear  è  air  uair  a  thdinn  gu  le'um  a  dh-ionn- 
suidh  Dhè,  ag  ràdh  le  caoidh,  "  Och  mise  !  cha  n-f  hios 
domh  càit  an  tèid  m\ !  Cha  deachadh  mi  riamh  a 
dh-ionnsuidh  Dhè.  Cha  n-aithne  dhomh  an  t-sligh  sin. 
Cha  n-'eil  eòlas  agam  air  cùirt  nèimh.  Cha  n-aithne 
do  m'  anam  an  Dia  sin  ris  am  fèum  mi  labhairt,  agns 
tha  eagal  òrm  nach  gabh  è  rium."  Ach  an  uair  a 
thigear  gu  uchd  a'  bhàis,  agus  a  dh-fhèumar  seasamh 
gun  dàil^an  làthair  Dhè,  agus  dùil  aig  neach  ri  dhol 
astigh  do  hi  f  hois  shìorruidh,  sin  an  uair  air  am  faicear 
agus  air  am  fairichear  gu  soilleir,  taitneach  mòr  thor- 
adh  agus  mòr  aoibhneas  a'  mheòrachaidh  nèamhaidh, 
agus  a  their  gach  fear-meòrachaidh  dìleas,  "  Tha  mis' 
anis  a'  dol  a  dh-ionnsuidh  an  àite  sin  anns  an  robh 
cèum  'us  mìann  mo  chridhe  gach  là  roimhe  so.     Tha 

mis'  a'  dol  a  dh-ionnsuidh  an  àite  sin  o'n  d'fhuair  mì 
gu  tric  blasad  air  taitneas  mòr.  Tha  m7  anam  a'  dol  a 
dh-ionnsuidh  Dhè  a's  tric  a  choinnich  è  air  uair  a' 
mheòrachaidh.  Is  tric  a  bha  mo  chridhe  air  nèamh 
roimhe  so,  agus  a  bhlais  è  air  a'  mhilseachd  ath-bheoth- 
achaidh  sin  a  gheibhear  ann  am  meòrachadh  air  Dia ; 
agus  ma  bha  mo  shìùlean  air  an  soillseachadh  cho  mòr, 
agus  mo  spiorad  air  'ùrachadh  cho  mòr,  'nuair  nach 
d'f  huair  mì  ach  blasad  air  a'  mhìlseachd  sin,  cia  mòr 
m'aoibhneas  agus  mo  shonas,  'nuair  a  bhitheas  mis' 
a'  beathachadh  air  gu  saor  gun  sgur!"  Air  an  làimh 
eile  cia  grathail  do  neach  a  smuaineachadh  agus  a  ràdh, 
"  Fèumaidh  mi  bàsachadh  agus  mì  gun  f  hios  agam 
càit  am  bheil  mì  'dol,  a  dhol  o  àit  air  am  bheil  mì  eòl- 
ach  gu  àit  nach  aithne  dhomh,  agus  air  nach  'eil  eòlas 
idir  agam  !"  Is  uamhasach,  ann  an  tomhas  nach  gabh 
ìnnseadh,  smuaintean  an  duine  sin  a  gheibhear  aineol- 
ach  air  Dia  agus  air  nèamh,  aig  uair  a  bhàis.  Cha 
n-'eil  teagamh  nach  'eil  eagal  a'  bhàis  air  a  dheanamh 
searbh  do  dhaoine  diadhaidh  fèin,  le  dearmad  air  an 
dleasanas  so.  Uime  sin,  bitheadh  gach  Criosduidh  a' 
meòrachadh  gu  bidheanta  air  Dia. 

Mar  mheudaicheas  an  obair  so  d'eòlas  air  Dia, 
meudaichidh  ì  fòs  do  sgil  air  an  dleasanas  fèin.  Nach 
slaodach,  cearbach  a  chuireas  daoine  an  làmhan  ri  obair 
nach  'eil  ìad  a'  cleachdadh  ach  ainmig !  Ach  an  obair 
ris  am  bheil  daoine  air  an  cleachdadh  gu  bidheanta, 
fàsaidh  an  cridheachan  eòlach  oirre,  agus  bithidh  ì 
socrach,  taitneach  dhoibh.  A'  bhèinn  a  bha  duilich 
dhuit  a  dhìreadh,  agus  a  thug  air  d'anail  bualadh  luath 
air  d'uchd,  a'  cheud  uair  a  choisich  thu  suas  gu  'mull- 
ach,  fàsaidh  ì  na's  fhasa  dhuit  a  dhìreadh,  mar  a's 
eòlaich'  a  dh-fhàsas  tu  air  an  rathad  a  threòraicheas 
suas  thu.  Agus  an  dleasanas  a  gheibhear  duilich  a' 
cheud  uair  a  dh-fheuchar  ris,  fàsaidh  è  socrach,  tait- 
neach  an  dèigh  dhuit  thu-fein  a  chleachdadh  ris  gu  tric. 

Gleidhidh  tu  mar-an-ceudna  am  blàs  cridhe  agus 
a'  bheatha  nèamhaidh  a  fhuair  thu  cheana.  Mur  ith 
thu  bìadh  ach  amhàin  aon  uair  fad  dhà,  no  trì  làithean, 
falbhaidh  do  neart  cho  luath  's  a  thig  è.  Ma  gheibh 
thu  fagus  do  Chriosd  tre  mheòrachadh  naomh,  agus  ma 

bhlàthaichear  do  chridhe  ]e  èibhleig  a'  ghràidh,  gun 
teachd  d'a  ionnsuidh  ach  ainmig  an  de'igh  sin,  is  goirid 
gus  am  fàs  thu  cho  fuar  's  a  bha  thu  roimhe.  Oir 
cuimhnich,  is  obair  spioradail, — obair  nach  fàiltich 
nàdur  truaillidh,  a  ta  agad  ri  dheanamh.  Is  cìnnteach 
gu'm  faod  cleachdadh  dhleasanas,  gu  h-àraid  ùrnuigh 
uaigneach,  mòran  a  dheanamh  chum  d'anam  a  chumail 
shuas  ;  ach  's  a'  chuid  a's  mò,  is  è  meòrachadh  beatha 
nan  dleasanas  eile,  agus  is  è  sealladh  de  nèamh  beatha 
do  mheòrachaidh. 

Roghnaich  fòs  xan  t-àm  a's  deadh-thràthaile.  Is 
maiseach,  maith  na  h-uile  nithe  'n  an  àm  fèin.  Mur  bi 
d'àm  deadh-thràthail,  faodaidh  tu  toradh  do  shaothaìr 
a  chàll,  d'obair  a  dheanamh  an-shocrach  agus  do 
dhleasanas  a  thionndadh  gu  peacadh  dhuit-fèin.  Faod- 
aidh  nach  bi  an  uair  a  bhitheas  deadh-thràthail  do  aon 
neach,  deadh-thràthail  do  neach  eile.  Fèumaidh 
seirbhisich  'us  cosnaich  an  t-àm  sin  a  ghabhail  a's  feàrr 
a  cheadaicheas  an  gnothaichean  eile  dhoibh.  Ach 
faodaidh  tu,  ma's  àill  leat.  an  dleasanas  so  a  dheanamh 
ann  an  tomhas  maith  air  ceànn  d'oibre  aimsireil,  air 
turus,  no  'nuair  a  tha  thu  sìnte  air  do  leabaidh  mu'n 
caidil  thu  's  an  oidhche.  Iadsan  a  dh-fhaodas  uair  sam- 
bith  de  'n  là  'ghabhail,  deanadh  \ad  àm  suidhichte  de  'n 
uair  sin  air  am  mò  'gheibh  ìad  an  spioradan  air  am  beoth- 
achadh,  agus  air  an  deanamh  freagarrach  airson  meòr- 
achaidh.  Is  è  'm  feasgar,  o  dhol  fodha  na  grèine,  anns 
a'  ghlomanaich,  an  t-àm  a's  freagarraich'  afhuair  mi-fein 
riamh.  Dh'ainmich  mì  so  do  bhrìgh  gu'm  b'è  sin  àm 
meòrachaidh  duine  'bu  ghlice  agus  a  b'fheàrr  na  mise  ; 
oir  tha  è  sgrìobhta,  "  Chaidh  Isaac  amach  a  bheachd- 
smuaineachadh  's  an  f  haiche  air  feasgar."  Gen.  24. 
63.  Tha  là  an  Tighearna  anabarrach  freagarrach  airson 
an  dleasanais  so.  Ciod  an  t-àm  a's  freagarraiche  gu 
meòrachadh  air  fois,  na  là  sin  na  fois'  a  tha  cho  soilleir 
a'  sàmhlachadh  amach  ar  foise  sìorruidh  ?  Gu  cìnnteach 
is  airidh  an  dleasanas  àrd-spioradail  so  air  cuid'de'n  la 
sin  a's  còir  a  chaitheamh  uile  ri  dleasanas  spioradail. 
Nach  ì  so  àrd  obair  na  sàbaid  Criosdail,  agus  an  obair 
a's  feàrr  a  fhreagras  do'n  là  sin  a  shuidhich  Dia  le 
òrdugh  cho  soilleir,  teànn  a  chum  fois  a  ghabhail  air  o 

oibribli  aimsireil  ?  Ciod  àn  t-àm  a's  freagarraiche  gu 
labhairt  ris  an  Tighearn  na  là  an  Tighearna  ?  Ciod  an 
là  a's  freagarraiche  do  'nchridhe  gu  èirigh  suas  gu 
nèamh,  na  'n  là  sin  air  an  d'èirich  an  Tighearn  suas  o'n 
talamh,  an  dèigh  dhà  buaidh-chaithream  a  dheanamh 
gu  làn  thairis  air  a'  bhàs  agus  ifrinn  ? 

Is  è  'm  fòìm  ìnntinn  a's  freagarraiche  airson  fìor 
Chriosduidh,  a  bhi,  mar  bha  Eòin,  "  anns  an  Spiorad 
air  là  an  Tighearna."  Taisb.  1.  10.  Àgus  ciod  a's 
feàrr  a  threòraicheas  sinn  a  dh-ionnsuidh  an  aoibhneis 
so  anns  an  Spiorad,  na  fhaicinn  gu  spioradail  gu'm  bheil 
ar  glòir  a1  teachd  fagus  ?  Smuainichibh  air  so,  sibhse 
do'n  àbhaist  là  an  Tighearn'  a  chaitheamh  amhàin  ri 
aoradh  follaiseach,  gun  mhionaid  idir  dheth  a  bhuileach- 
adh  air  dleasanas  uaigneach ;  tha  sibh  a'  deanamh  mòr 
chroin  air  bhur  n-anamaibh  fèin,  le  bhi  air  an  là  naomh 
sin  a'  deanamh  dearmaid  air  dleasanas  spioradail  a' 
mheòrachaidh.  Agus  sibhse  fòs  a  bhitheas  a'  caitheamh 
na  h-ùine  ri  diomhanas  agus  ri  còmhradh  amaideach  air 
là  an  Tighearna,  na'm  b'aithne  dhuibh  cho  luachmhor 
's  a  tha  dleasanas  a'  mheòrachadh  so,  cha  n-ìarradh  sibh 
fearas-chuideachd  eile  ach  è ;  bu  ghoirid  leibh  an  là  sin 
a's  fhaide  'chaitheamh  ris,  agus  bu  duilich  leibh  'nuair 
a  ghiorraichteadh  bhur  toil-ìnntinn  le  ni  sam-bith  eile. 
Anis,  a  Chriosduidhean,  faigheadh  nèamh  àit  na's  mò 
ann  bhur  làithibh-sàbaid  ;  seadh,  nèamh  anns  am  faigh 
sibh-fèin  gu  goirid  bhur  sàbaid  shìorruidh.  Gnàth- 
aichibh  bhur  sàbaidean  mar  chèuman  soilleir  a  tha  nis 
a'  treòrachadh  gu  glòir,  gus  an  coisich  sibh  seachad  orra 
gu  lèir,  agus  an  ruig  sibh  bhur  ceànn-uidhe.  Gu 
h-àraid  sibhse,  a  tha  bochd  ann  'ur  crannchur,  agus  an 
lorg  sin,  nach  urrainn  uairean  meòrachaidh  'fhaotuinn, 
ach  gann  air  làithibh  eile  na  seachduin,  cuimhnichibh 
fèum  maith  a  dheanamh  de  là  na  sàbaid.  'Nuair  a 
gheibh  bhur  coluinnean  fois  o  oibribh  aimsireil,  ìarradh 
bhur  spioradan  an  dèigh  na  fois'  a  ta  o  Dhia. 

A  bhàrr  air  uairean  freagarrach,  cunbhalach  air  gach 
là,  agus  gu  h-àraid  air  là  an  Tighearna,  gheibhear  fòs 
uairean  comharraichte  eile  airson  meòrachaidh  nèamh- 
aidh.     Is  ìad  na  h-uairean  sin  an  leithid  so  : — 

'Nuair  a  bhlàthaicheas  Dia  do  spiorad  gu  pailt  b 

eibhleig  bheò  bho  shuas,  sin  uair  àraidh  air  am  faocl 
thusa  dìreadh  suas  le  mòr  shaorsa, — saorsa  na's  mò  na 
gheibhear  air  amaibh  eile.  Is  beag  an  t-saothair  a 
chuireas  do  chridhe  air  obair  air  uair  mar  sin,  geda 
dh-fhaodadh  tu  air  uairibh  eile  saothair  air  bheag  fèum 
a  dheanamh.  Thoir  fainear  oiteagan  blàth  an  Spioraid, 
agus  ciamar  a  tha  Spiorad  Chriosd  a'  gluasad  do 
spioraid  fèin.  "  As  cuigmhais  Chriosd  cha'n  urrainn 
sinn  aon  ni  a  dheanamh."  Air  an  aobhar  sin,  bith- 
eamaid  a'  deanamh  na  h-oibre  maith  am  feadh  a  tha 
Criosd  a'  cuideachadh  leinn.  Thugamaid  an  aire  nach 
faighear  sinn  amach  a*  sligh  ar  dleasanais,  no  'n  ar  cadal, 
'nuair  a  thig  è.  'Nuair  a  gheibh  an  Spiorad  do  chridhe, 
mar  fhuair  è  Peadar,  ann  am  prìosan,  agus  ann  an 
ìarunn,  agus  a  bhuaileas  è  thu,  ag  ràdh,  "  Eirich  gu 
grad,  agus  lean  mise  ;"  bi  cìnnteach  gu'n  èirich  thu  air 
an  uair  sin,  agus  gu'n  lean  thu  è,  agus  chì  thu  do 
"  cheanglaichean  a'  tuiteam"  dhìot,  agus  "  fosglaidh  na 
dorsan"  uile  dhuit,  agus  bithidh  tu  aig  nèamh  mu'n 
f  hios  duit. 

So  dhuit  àm  comharraichte  eile  airson  a'  mheòr- 
achaidh  nèamhaidh,  agus  is  è  sin  an  uair  a  bhitheas  tu 
fo  thrioblaid,  a'  fulang,  air  do  shàrachadh,  no  air  do 
bhuaireadh.  Cuin  a  dh-òlamaid  ar  deoch-ùrachaidh 
ach  air  uairibh  ar  fannachaidh?  Ciod  an  t-àm  a's 
freagarraiche  gu  gluasad  gu  nèamh,  na  'n  uair  sin  air 
nach  f  haighear  aon  oisinn  de'n  talamh  anns  am  faod 
sinn  a  bhi  beò  le  sòlas  idir?  no  cuin  bu  chòir  dhuinn  ar 
smuaintean  a  thogail  suas,  ach  air  an  uair  sin  air  nach 
faighear  ni  sam-bith  a  bhos,  ach  pìan  'us  bròn  ?  Càit 
an  tigeadh  do  choluman  Noah  a  bhi,  ach  anns  an  àirc, 
'nuair  a  bha  'n  talamh  uile  còmhdaichte  leis  na  garbh 
uisgeachan,  agus  nach  b'urrainn  è  fois  'fhaotuinn  do 
bhonn  a  choise  ?  Cò  air  bu  chòir  dhuinn  smuaineachadh, 
ach  air  tigh  ar  n-Athar,  'nuair  nach  faighear  eadhon 
plaoisg  an  t-saoghail  a  chum  ar  beathachadh?  Gu 
cìnnteach  is  ànn  a  chum  do  thoirt  d'a  ìonnsuidh  fe'in  a 
tha  Dia  a'  ceadachadh  do  thrioblaid  thus'  a  bhualadh. 
Is  sona  dhuit-sa,  matà,  a  dhuine  bhochd,  ma's  è  so  fèum 
ani  thu  dhe  do  bhochduinn,  agus  is  sona  dhuits'  a  dhuine 
thinn,  ma  dh-oibricheas  tu  do  thinneas  a  chum  na  crìche 


288  Nàdur  a'  Mhebrachaidh  Neamhaidh 

cèudna !  Is  è  'n  t-àm  deadh-thràthail  gu  teicheadh  gu 
"  tìr  a'  gheallaidh,"  an  uair  sin  air  am  meudaichear  ar 
n-uallaichean  trom  anns  an  Eiphit,  agus  air  am  faigh 
sinn  ar  fàsgadh  gu  goirt  anns  an  fhàsach  chruaidh. 

Anis,  a  leughadair,  na'm  b'aithne  dhuit  mar  dh-ùr- 
aicheas  sealladh  dùrachdach  air  glòir  thu  ann  am 
builsgean  do  thrioblaid  agus  do  bhròin,  is  ànn  gu  mòr 
bu  lugha  d'eagal  às  na  trioblaidibh  neo-lochdach  sin, 
agus  is  ànn  bu  mhò  do  dhèigh  air  an  ìocshlaint  sin  a 
dh-ath-bheothaicheas  agus  a  chumas  suas  thu.  "  Ann 
an  lìonmhoireachd  mo  smuaintean  an  taobh  a  stigh 
dhiom,"  arsa  Daibhidh,  "  thug  do  chomhfhurtachd-sa 
sòlas  do  m' anam."  Salm  94.  19.  "  Tha  mì  a' meas- 
adh,"  arsa  Fòl,  "  nach  airidh  fulangais  na  h-aimsir  a  ta 
làthair  a  bhi  air  an  coimhmeas  ris  a'  ghlòir  a  dh-f  hoill- 
sichear  annainn."  Ròm.  8.  18.  "  Uime  sin  cha-n  'eil 
sinn  a'  fannachadh,  ach  ged  thruaillear  ar  duine  o'n  leth 
muigh,  gidheadh  tha  an  duine  o'n  leth  stigh  air  ath- 
nuadhachadh  o  là  gu  là.  Oir  a  ta  ar  n-àmhghar  eutrom, 
nach  'eil  ach  rè  sealain,  ag  oibreachadh  dhuinne  trom- 
chudthrom  glòire  a  ta  ni's  ro  anabharraich  agus  sìor- 
mhaireannach ;  air  dhuinn  bhi  ag  amharc  cha-n  ann  air 
na  nithibh  a  tha  r'am  faicinn,  ach  air  na  nithibh  nach  'eil 
r'am  faicinn :  oir  tha  na  nithe  a  chithear,  aimsireil ;  ach 
tha  na  nithe  nach  faicear,  sìorruidh."  2  Cor.  4.  16-18. 

Agus  is  àm  eile  a  ta  gu  h-àraid  freagarrach  air- 
son  an  dleasanais  nèamhaidh  so,  an  uair  a  thig  teachd- 
airean  Dhè  h-ugainn  le  gairm  a'  bhàis.  Cuin  bu  chòir 
dhuinn  a  bhi  glè  thric  a'  lìonadh  ar  n-anamanan  le 
smuaintibh  taitneach,  creidmheach  mu'n  bheatha  ri 
teachd,  ach  an  uair  a  ch\  sinn  a*  bheatha  so  gu  ìre  bhig 
air  falbh  ?  Càit  am  faighear  muinntir  a's  mò  fe'um  air 
aoibhneas  neartachaidh  na  daoine  ri  uchd  a'  bhàis,  agus 
càit  an  tèidear  a  dh-ìarraidh  sòlais  aig  uair  a'  bhàis,  ach 
a  dh-ionnsuidh  ar  n-aoibhneis  shìorruidh  ?  Gheibhear 
taitneas  nèamhaidh  na's  mìlse,  'nuair  nach  'eil  è  air  a 
mheasgachadh  le  ni  talmhaidh  sam-bith,  mar  sin  gheibh 
an  Criosduidh  gu  tric  taitneas  na's  mìlse  aig  uair  a' 
bhkis  na  fhuair  è  riamh  roimhe  sin.  Nach  bu  mhòr, 
taitneach  na  beannachdan  f  àistinneach  a  bha  aig  Isaac 
agus  Iacob  d'am  mic,  aig  uair  am  bàis !    Cia  nèamhaidh 

an  t-òran,  agus  cia  naomh  am  beannachadh  leis  an  do 
chrìochnaich  Maois  cuairt  a  bheatha  air  an  talamh  ! 
Nach  bu  nèamhaidh  a'  chomhairle  agus  an  ùrnuigh  a 
fhuair  na  deisciobuil  o'n  Tighearn.  'nuair  a  bha  è  'dol 
a  dhealachadh  riutha  !  Nuair  a  'bha  Pòl  anis  gu  bhi 
air  'ìobradh,'  nach  bu  nèamhaidh  a'  chomhairle  agus 
an  earail  a  thug  è  do  na  Philipianaich,  do  Thimoteus, 
agus  do  sheanairibh  Ephesuis !  Nach  b'fhagus  air 
nèamh  Eòin  ann  an  eilean  Phatmois,  goirid  mu'n  robh 
è  air  a  thogail  suas  !  Is  è  fònn  coitchionn  nan  naomh  a 
bhi  na's  nèamhaidh,  air  an  uair  sin  a's  f  haisge  ìad  air 
nèamh. 

Ma  chì  thus',  a  leughadair,  uair  do  bhàis  a'  teachd 
dlùth  dhuit.  0  càit  an  tigeadh  dhuit  do  chridhe 
'shuidheachadh  's  an  uair  sin,  ach  air  Criosd  ?  Nach 
bu  chòir  dhuit  'fhaicinn  'n  a  sheasamh  ri  d'thaobh 
agus  labhairt  ris,  'g  a  f hàilteachadh  mar  d'Athair.  do 
Chompanach,  do  Lèigh,  do  Charaid  ?  Nach  bu  chòir 
dhuit,  mar  gu'm  b'eadh,  na  h-ainglean  'f  haicinn  'g  ad' 
chuairteachadh,  agus  a'  feitheamh  chum  an  t-seirbhi^ 
mu-dheireadh  a  dheanamh  airson  d'anama,  eadhon  na 
h-ainglean  sin  a  ghinlain  le  taitneas  anam  Lasuruis 
"  gu  uchd  Abrahaim,"  is  taitneach  an  obair  leo  thus'  a 
thoirt  a  dh-ionnsuidh  na  h-onoire  sin.  Amhairc  air 
do  thinneas  agus  air  do  phìan  mar  dh'amhairc  Iacob 
air  carbadaibh  Iòseiph,  agus  ath-bheothaicheadh  do 
spiorad  's  an  taobh-stigh  dhìot,  agus  abair  "  Is  leòr  e, 
tha"  Criosd  ;>  fathast  beò ;"  agus  "  do  bhrìgh  gu'm  bheil 
esan  beò  bithidh  mise  beò  mar  an  ceudna !"  Eb.  14. 
19.  Am  bheil  fèum  agad  air  an  deoch-nraohaidh  a's 
feàrr  ?  An  sin  gheibh  thu  deoch  shòlais  a's  feàrr  na's 
urrainn  an  saoghal  a  thabhairt ;  an  sin  gheibh  thu  làn 
aoibhneas  nèimh,  chì  thu  Dia  agus  Criosd,  agus  gheibh 
thu  uile  shonas  nan  daoine  beannaichte.  Tha  na 
beannachdan  milis  sin  air  an  tairgse  dhuit  le  làimh 
Chriosd,  dh'ullaich  è  air  nèamh  ìad,  sgrìobh  è  còir 
dhuit  orra  ann  an  gcallaidhean  an  t-soisgeil ;  amhàin 
sìn  amach  làmh  a'chreidimh,  agus  glac  ìad,  agus 
beathaich  d'anam  orra ;  dean  gàirdeachas  agus  mair 
beò.  Tha'n  Tighearn  ag  ràdh  riut,  mar  thuirt  è  ri 
Eliah,  "  Eirich,  ith  ;  oir  tha  'n  turus  mòr  air  do  shon." 

1  Rì.  19.  7.  Agus  ged  nach  'eil  do  thurus  fada,  thà 
làthach  anns  an  t-sligh  :  air  an  aobhar  sin,  gèill  do 
ghuth  an  Tighearna,  èirich  agus  ith,  "  agus  ann  an  neart 
a'  bhìdh  sin"  faodaidh  tu  'dhol  gu  "sliabh  Dhè,"  agus, 
cosmhuil  ri  Maois,  bàs  'fhaotuinn  's  an  t-sliabh  d'an 
teid  thu  snas' ;  agus  a  ràdh  le  Simeon  diadhaidh,  "  A  nis, 
a  Thighearna,  a  ta  thu  'leigeadh  do  d'sheirbhiseach 
siubhal  an  sìth ;  oir  chunnaic  mo  shùilean  (sùilean  mo 
chreidimh)  do  shlàinte."  Luc.  2.  29,  30. 

II.  Do  thaobh  an  aite  sin  a's  freagarraiche  airson 
meòrachaidh  ncamhaidh,  is  leòr  a  ràdh  gur  è  àit  uaig- 
neach  a's  iomchuidh  air  a  shon.  'Nuair  a  bhitheas 
sinn  ris  an  obair  so,  is  mòr  feum  ar  spioradan  air  gach 
cobhair,  agus  air  a  bhi  dealaichte  bho  gach  ni  a 
dh-fhaodadh  ar  meòrachadh  a  bhacadh.  Tha  Criosd  a' 
teagasg  dhuinn,  'nuair  a  ni  sinn  ùrnuigh  uaigneach, 
imeachd  a  steach  dar  seòmar,  agus  an  dorus  a  dhtm- 
adh,  chum  gu'm  faic  ar  n-Athair  nèamhaidh  sinn  an 
uaignidheas'.  Mata  6.  6.  Mar  sin,  matà,  is  còir 
dhuinn  meòrachadh  air  sonas  nèamhaidh.  Nach  tric 
a  chaidh  Criosd  fèin  a  thaobh  gu  bèinn,  no  gu  fàsach, 
no  gu  àit  uaigneach  eile,  a  mheòrachadh  agus  a  dhean- 
amh  ùrnuigh  ;  mar  sin  a'  fàgail  eisimpleir  againn-ne, 
chum  gu'n  ìeanamaid  è  anns  a'  chùis  so,  mar  ann  an 
c  ùisiblì  maith  eile  !  Sin  anis  mar  thig  dhuit  meòrachadh 
socrach,  cùramach  a  dheanamh  air  d'km  suidhichte. 
Ach  na  dì-chuimhnich  am  meòrachadh  goirid  a 
dh-f haodar  a  dheanamh  air  uairibh  eile  ga  tric  ameasg 
do  ghnothaichean  aimsireil.  Anis  air  uair  shuidhìchte 
do  mheòrachaidh,  matà,  fàg  cuideachd  gach  uile  neach, 
eadhon  cuideachd  dhaoine  diadhaidh,  chum  gu'm  faigh 
thu  car  ùine  cuideachd  chiùin  do  Thighearna.  Mur 
urrainn  sgoilear,  aig  nach  'eil  ach  amhàin  ri  ìnnleachd 
a  chìnn  agus  a  chuimhne  oibreachadh  air  nithibb 
tìmeil,  a  leasan  ìonnsuchadh  le  sìth  ameasg  cuideachd^ 
ciamar  a  b'urrainn  thusa,  ann  an  cuideachd,  uile 
bhuaidhean  d'anama  oibreachadh  le  meòrachadh  air 
Dia  a  tha  cho  àrd  seach  an  saoghal  so  agus  gach  nì  a 
gheibhear  ànn.  Na  leanamaid  idir  uaigneas  nam 
baoth-chreidmheach ;  ach  bitheamaid  gu  tric  ann  an 
uaigneas  ris  a'  mheòrachadh  sin  a  dh-àraicheas  fìor 

dhiadhachd  anns  an  anam.  Is  ainmig  a  gheibhear, 
anns  an  Sgriobtuir,  Dia  a1  labhairt  e-fèin.  no  le  'ainglibh 
ri  aon  air-bith  de  na  faidhean,  no  de  na  naoimh  ameasg 
euideachd  eile,  ach  is  tric  a  gheibhear  Dia  agus  'ainglean 
'g  am  foillseachadh  fèin  dhoibh  sin  'us  ìad  leo-fèin. 

2.  Ach  ròghnaich  thusa  dhuit-fèin  àit  air-bith  a's  feàrr 
a  chòrdas  ri  do  spiorad  ;  ma's  ann  astigh,  no  'muigh. 
Ki  Chaidh  Isaac  amach  a  bheachd-smuaineachadh,  (no  a 
mheòrachadh)  's  anfhaiche  :"  agus  creideam  gu'n  lean 
mòran  eisimpìeir  Isaaic,  'nnair  a  cheadaicheas  an  aimsir 
dhoibh.  Bu  tric  ar  Tighearn  ri  ùrnuigh  ann  an  lios 
uaigneach.  "  agus  b'aithne  do  ludas,"  'nuair  a  thàinig 
è  chum  a  bhrath,  "  an  t-àit"  's  am  faighteadh  è  ;  agus 
geda  thug  Criosd  a  dheisciobuil  leis  a  dh-ionnsuidh  an 
àite  sin,  chaidh  è  astar  beag  uatha.  chum  ùrnuigh  uaig- 
neach  a  dheanamh  :  agus  ged  nach  'eil  meòrachadh  air 
a  làn  ainmeachadh,  cha  n-'eil  teagamh  nach  robh  è  ri 
meòrachadh  maille  ri  ùrnuigh ;  oir  is  ann  fo  mheòr- 
achadh  gèur  air  an  fhulangas  agus  air  a'  bhàs  a  bha 
nis  a'  dlnthachadh  air,  a  thubhairt  è.  "  Tha  m'anam  ro 
bhrònach,  eadhon  gu  bàs."  Marc.  14.  34.  Agus  mar 
a  roghnaich  Criosd  .àit  uaigneach,  air-leth  anns  am 
b'àbhaist  dà  'bhi  ris  an  dleasanas  so,  is  còir  dhuinn-ne 
sin  a  dheanamh  mar-an-ceudna.  Eòghnaich  è  àit  uaig- 
neach  gus  an  deachaidh  è  gu  taobh  air  falbh  o  chuid- 
eachd  nan  deisciobul  aige-fèin,  agus  fèumaidh  sinne  an 
t-ei?impleir  sin  a  dh'fhàg  è  againn  a  leantuinn.  Bu 
domhain,  trom  meòrachadh  Chriosd  seach  a  bhriathran  ; 
a  chridhe  agus  'anam  anis  air  am  bua^adh  le  smuaintibh 
drùighteach,  gèur.  agus  mar.  sin  fèumar  meòrachadh  a 
dheanamh  Jeinn-ne.  Ach  cha  b'ionann  idir  cuspair 
meòrachaidh  do  Chriosd  agus  dhuinn-ne.  Mheòraich 
Criosd  air  na  fulangasaibh  tròm  sin  a  thoill  peacaidhean 
dhaoine,  'us  corruich  'Athar  a'  bualadh  tre  'anam  uile, 
ach  is  è  'tha  againn-ne  ri  meòrachadh  air  a'  ghlòir  a 
cheannaich  Criosd  dhuinn.  chum  gu'm  bi  ar  smuaintean 
air  an  togail,  ar  n-aignidhean  air  an  ath-bheothachadh 
agus  ar  n-anamanan  air  an  sàr-lìonadh  le  gràdh  an 
Athar  agus  le  aoibhneas  an  Spioraid. 

III.  Bheirear  an  ath  chomhairle  mu  nllachadh  do 
chridhe  airson  a'  mheòrachaidh  so.      Tha  moran  ai^ 

fònn,  no  mèinn  do  chridhe  ri  dheanamh  anns  an  obair 
so,  ma's  maith  leat  ì  soirbheachadh  leat.  'Nuair  nach 
robh  ni  sam-bith  ann  an  cridhe  an  duine  a  chuireadh 
doilgheas  air  an  Spiorad,  bu  taitneach  air  an  là  sin  an 
t  ionad-còmhnuidh  leis  a'  Chruthaidhear  è.  Cha  d'f  hàg 
Dia  an  t-àit-còmhnuidh  a  bha  aige-fèin  ànn  air  tùs,  gus 
an  dThuadaich  an  duine  air  falbh  às  è  le  brosnachadh 
olc.  Cha  robh  sgàth,  no  saidealtas  anns  a'  chridhe  gus 
an  d'fhàs  è  peacach,  agus  'n  a  thòll  ro  ghràineil  le  l)ia 
gu  taitneas  a  ghabhail  ànn.  Agus  na'n  robh  an  cridhe 
so  air  'aiseag  anis  a  dh-ionnsuidh  na  staide  neo-chiont- 
aich  anns  an  robh  è  roimhe,  philleadh  Dia  air  ball  d'a 
ionnsuidh  a  ghabhail  còmhnuidh  ànn  arìst.  Seadh, 
geda  chaidh  cridhe  an  duine  cho  fad  air  seachran  o 
Dhia,  gidheadh  tha  Dia  ag  ìarraidh  seilbh  air  fathast, 
agus  arèir  an  tomhais  anns  am  faighear  è  air  a  ghlanadh 
o  'ana-mìannaibh.  air  a  chàramh  agus  air  'ath-nuadh- 
achadh  leis  an  Spiorad,  agus  air  a  dheanamh  maiseach 
arìst  le  ìomhdgh  Dhe,  aidichidh  Dia  fathast  è  mar  a 
chaid  fein.  Foillsichidh  Criosd  e-fèin  dà,  agus  gabh- 
aidh  an  Spiorad  è  mar  theampull  agus  mar  chòmhnuidh 
dhà-fèin.  Is  ànn  arèir  an  tomhais  anns  deasaichear  an 
cridhe  chum  conaltradh  ri  Dia,  a  gheibh  è,  mara's  trice, 
Dia  a  mhealtuinn,  no  co-chomunn  ris  ann  an  dleasanas 
a1  mheòrachaidh.  Air  an  aobhar  sin  matà,  "  leis  gach 
uile  dhìchioll  glèidh  do  chridhe ;  oir  às  a  sin  tha 
sruthan  na  beatha."  Gnàth.  4.  23.  Thoìr  fainear 
gu  h-àraid  gach  seòladh  a  leanas  : — 

1.  Faigh  do  chridhe  a  dhealachadh  o'n  t-saoghal  air 
uair  do  mheòrachaidh,  cho  maith  's  a  ghabhas  deanamh. 
Tilg  amach  às  gach  uile  smuain  mu  do  ghnothaichean, 
do  thrioblaidean,  do  thoil-ìnntinn  eile,  seadh,  gach 
smuain  a  dh-fhaodas  àit  a  thogail  air  taobh-stigh 
d'anama.  Eitheadh  do  chridhe  cho  falamh  de  gach  ni 
eile  's  a  ghabhas  deanamh,  a  chum  a  bhi  air  a  dhean- 
anìh  na's  comasaiche  gu  bhi  air  a  lìonadh  le  smuaintibh 
glan  mu  thimchioll  Dhè.  Geda  rachadh  agad  air 
dleasanas  o'n  leth-muigh  a  dheanamh  le  cuid  de  do 
chridhe  'shocrachadh  air,  bi  làn  chìnnteach  nach  ur- 
rainnear  an  dleasanas  naomh  so  a  dheanamh  le  sòlas,  a 
dh-easbhuidh  d'uile  chridhe  ;  oir  seasaidh  smuaintean 

eile  eadar  d'anam  agus  Dia,  agus  bithidh  do  shealladh 
dheth  air  a  dheanamh  dorch  leo,  amhuil  mar  dhorch- 
aicheas  neòil  dhubh  gnùis  na  greine.  'Nuair  a  theirl 
thu  suas  gu  bèinn  a'  mheòrachaidh,  is  cosmhuil  thu  ri 
duine  sànntach  'us  càrn  òir  air  a  chur  'n  a  làthair. 
maille  ri  cead  na's  àill  leis  a  ghabhail  dheth,  agus  a 
dh-fhalbhas  a'  caoidh  nach  b'urrainn  è  tuiileadh  a 
thoirt  leis  de'n  mhiotailt  luachmhor  a  ghabhadh  faotuinu 
a  nasgaidh  :  mar  sin  matà,  gheibh  thusa  uiread  de 
Dhia  'us  de  ghlòir  agus  a's  urrainn  do  chridhe  cumhang 
a  chumail,  gun  ni  sam-bith  ach  gànn  gu  seilbh  a  bhac- 
adh  dhuit  air  tuilleadh  'us  tuilieadh,  ach  mi-chomas 
agus  cuingead  do  spioraid  fèin.  An  sin  their  do  chridhe, 
"  0  b'fheàrr  gu'm  b'urrainn  mo  thuigse  agus  m'  aig- 
nidhean  tuilleadh  a  chumail !  0  na'n  robh  mise  na's 
freagarraiche,  na'n  robh  mo  chridhe  na's  ullaichte  ìi* 
tha  è,  bu  nèamh  dhomh  an  t-àit  so  !  '  Gu  cìnnteach  tha 
an  Tighearn  's  an  àit  so,  agus  cha  robh  fios  agam  air. 
'  Tha'n  sliabh  so  làn  do  charbadaibh  teine'  ach  tha  m(ì 
shùilean-sa  cho  dùinte  as  nach  n-urrainn  mì  am  faicinn. 
0  na  focail  ghràidh  a  tha  aig  Criosd  ri  labhairt !  0 
iongantas  a'  ghràidh  sin  a  tha  aige  ri  fhoillseachadh, 
ach  air  mo  shonsa-sa,  cha  n-urrrainn  mì  an  giìilain 
fathast !  Tha  nèamh  ullamh  air  mo  shon-sa.  ach  cha 
n-'eil  mo  chridhe-sa  ullamh  airson  nèimh  !" 

2.  Uime  sin,  a  lèughadair,  air  dhuit  'fhaicinn  gur 
ann  an  uair  a  chuireas  tu  do  chridhe  ann  am  fonn 
maith  airson  do  dleasanais,  a  gheibh  thu  Dia  a  mheal- 
tuinn  anns  a'  mheòrachadh  so,  ìarr  anis  è  le  d'anam 
uile, — ìarr  è  anns  a'  mheòrachadh  so,  ma  dh-ìarras  tu 
gu  bràth  è.  Na  tilg  Criosd  '  anns  a'  phrasaich  's  an 
stàpull/ mar  gu'm  bitheadh  aoidhean  na's  feàrr  agad 
airson  nan  seòmar  sgìamhach.  Abair  ri  d'  uile  ghnoth- 
aichean  agus  ri  d'uile  smuaintean  saoghalta,  mar 
thubhairt  Criosd  ri  'dheisciobluibh,  k'  Suidhibh-se  an 
so,  gus  an  tèid  mise  a  dheanamh  ùrnuigh  an  sud,"  no 
mar  thubhairt  Abraham  ri  'sheirbhisich.  'nuair  a  bha  è 
'dol  a  dh-ìobradh  a  mhic,  Isaac,  u  Fanaibh-se  an  so,  agus 
thèid  mise  gu  ruige  sud,  agus  ni  mì  aoradh,  agus  thig 
mi  a  rìs  d'ur  n-ionnsuidh."  Mar  thilg  na  sagartàn  rìgh 
Usiah  amach  a^s  an  teampull,  'nuair  a  ghabh  è  air-fciu 

tùis  a  losgadh,  air  dhoibh  a'  mhùir  'fhaicinn  air;  mar 
cin,  tiìg-sa  mach  à  teampull  do  chridhe  gach  smuain 
nach  'eil  taitneach  do  Dhia. 

3.  Bi  cìnnteach  gu'n  tòisich  thu  air  an  obair  so  le 
làn  chùram  agus  mòr  stòldachd  cridhe  agus  ìnntinn. 
Cha  n-'eil   faoin   obair   idir  ann   an   nithibh  naomh 

'  Naomhaichear  Dia  annta-san  a  thig  am  fagus  dha.' 
Lebh.  10.  3.  Is  fior  tharbhach  an  dleasanas  spioradail 
òirdheirc  so,  ag  àrdachadh  an  anama,  'nuair  a  chuairt- 
ichear  è  gu  cùramach,  ceart ;  ach  is  fìor  chunnartach  a 
dheanamh  gu  mi-chùramach,  no  le  leth-taobh  do  chridhe. 
Saothraich  thusa,  uime  sin,  a  chum  làn  mhothachadh 
'fhaotuinn  air  làthaireachd  Dhè,  agus  air  a  mhòrachd 
do-mheasraichte.  Mur  faodadh  a'bhan-rìgh  Ester 
teachd  am  fagus  do'n  rìgh,  gus  '  an  sìneadh  è  mach  an 
t-slat  òir  rìoghail ;'  smuainich  thusa,  matà,  cia  mòr  an 
t-urram  leis  an  còir  dhuit-sa  teachd  am  fagus  Dhà-san 
%  rinn  na  saoghail  le  focal  a  bheòil,  a  ta  nis  a'  cumail 
suas  na  talmhainn  mar  le  bois  a  làimh',  a  ta  'cumail  na 
grèine,  na  geaiaiche  agus  nan  reult  'n  an  àit  agus  'n  an 
Hstar  àillidh  fèin,  agus  a'  suidheachadh  chrìochan  na 
mara  mòire,  feargaich'.  Cuimhnich,  is  ànn  ri  Dia  a 
tha  thus'  a'  dol  a  labhairt;  roimh-san  crithidh  an 
talamh,  agus  criothnaichidh  deamhnan ;  agus  is  goirid 
gus  am  fèum  thusa  agus  uile  luchd-àiteachaidh  an 
t-saoghail  seasamh  an  làthair  caithir  a  bhreitheanais, 
far  an  toirear  breth  air  na  h-uile  dhaoine  mu  dheireadh. 
Hò  smuainich  !  agus  abair,  "  an  sin,  gheibh  mise  làn 
mhothachadh  beò  air  a  mhòrachd.  An  sin,  dùisgear 
suas  mo  spiorad  tromsanach,  agus  tilgear  air  falbh  m' 
eas-urram.  Carson  nach  bitheadh  m'  anam  air  a 
ghluasad  agus  air  a  lìonadh  an  diugh  le  beò  bheachd  air 
a  mhòrachd,  agus  le  eagal  urramach  roimh  'ainm  ?" 

4.  Saothraich  f  òs  a  chum  meud,  luachmhorachd  agus 
òirdhearcas  na  h-oibre  so,  ris  am  bheil  thu  nis,  a  làn- 
thuigsinn.  Na'n  robh  thu  nis  a'  tagair  aìrson  do 
bheatha  'an  làthair  breitheimh  aimsireil,  is  dùrachdach 
a  smuainicheadh  tu  air  a'  chùis,  ged  is  neo-ni  sin  ann 
an  coimeas  ris  an  dleasanas  so.  Ged  robh  thu  ri  obair 
cho  mòr  's  a  bha  aig  Daibhidh  'nuair  a  chaidh  è  mach 
a  chogadh  ri  Goliah,  a  chum  sonas  rìoghachd  a  dhìon 

le  'làimh,  bu  neo-ni  an  obair  sin  ìnnte-fe'in  ann  an 
coimeas  ris  an  dleasanas  so.  Abair  gu'n  robh  thu  nis 
a'  dol  a  ghleacadh  mar  a  rinn  Iacob,  no  'dh-faicinn  an 
t-seallaidh  a  chimnaic  an  triùir  dheisciobul  air  ■l  bèinn 
a'  chruth-atharraehaidh,"  nach  stòlda,  dìirachdach,  ur- 
ramach  a  ghluaiseadh  agus  a  shealladh  tu  !  Na'n  rcbh 
eadhon  aingeal  o  nèamh  gu  do  choinneachadh  ann  an 
àit  agus  air  uaii*  do  mheòrachaidh,  cia  mòr  am  i'ìamh 
leis  arn  bitheadh  tu  air  do  lìonadh  !  Smuainich,  matà, 
cia  stòlda.  dùrachdach  am  fònn  cridhe  leis  an  tig  dliuit 
an  Tighearn  fèin  a  choinneachadh,  agus  cia  mòr  an 
stòldachd,  an  dùrachd  agus  am  fìamh  leis  an  tig  dhuit 
labhairt  ris  gach  là  !  Smuainich  f  òs  air  deadh  thoradh 
na  h-oibre  so.  Ma  shoirbhicheas  ì  leat,  agus  carson 
nach  soirbhicheadh  ì  leat-sa  cho  maith  ri  neach  eiìe  ? 
bheir  ì  'stigh  'an  làthair  Dhe'  thu,  tòisichidh  ì  do  ghlòir 
sìorruidh  air  thalamh,  bheir  ì  dhuit  a  bhi  beò  ann  an 
staid  na's  àirde  agus  na's  taitniche  na  muinntir  eile. 
àrdaichidh  ì  thu  gus  an  ath  chèum  do  onoir  nan  aingeal 
fèin,  agus  bithidh  tu  beò  'us  gheibh  thu  bàs  le  aoibhneas. 
Ts  mòr  do  dhuais,  uime  sin  bitheadh  d'ullachadh  areir 
do  dhuais.  Cha  n-'eil  idir  beatha  cho  beannaichte 
agus  cho  aoibhneach  aig  neach  air  thalamh  's  a  gheibh- 
ear  aca-san  a  ta  eòlach  air  a'  chonaltradh  nèamhaidh  so. 
Cha  n-'eil  aoibhneas  nan  uile  dhaoin'  eile,  ach  mar 
chluith  na  cloinne  bige,  mar  ghàire  nan  amadan,  no 
mar  bhruadar  an  duine  thìnn  mu  shlàint.  Ge-b'-e 
neach  a  dh-oibricheas  airson  nèimh,  sin  amhàin  an 
neach  a  bhuannaicheas.  Agus  ge-b'-e  neach  a  dhear- 
madas  nèamh,  sin  amhàin  an  neach  a  chailleas.  Cia 
tric,  dìan,  dùrachdach.  matà,  is  còir  do'n  obair  nèamh- 
aidh  sin  a  bhi  air  a  deanamh  leis  gach  Criosduidh ! 


Caibdeil  XIY. 

Mar  niihear  Meorachadh  Nèamhaidh  le  Smuaineachadh, 
leis  na  h-Aignidhean.  le  Fèin-labhairt,  agus  Ur- 
nuigh. — (Faic  Caib.  XVI.) 

Air  dhuit  do  chridhe  'fhaotuinn  air  a  ghle'usadh, 
tòisicheamaid  anis  air  a'  cheòl.  Air  dhuit  càil  'fhaot- 
uinn  thig  anis  a  dh-ionnsuidh  na  cuilni',  a^us  •  sàsaicb 

d'  anam  le  smior  agus  saill'.  '  Thig,  oir  a  ta.na  h-uile 
nithe  ullamh."  Mata  22.  4.  Tha  nèamh,  agus  Criosd, 
agus  glòir  anabarrach  mòr  romhad.  Na  diùlt  an  cuir- 
eadh  so.  Na  tòisich  idir  ri  leisgeulan  a  ghabhail. 
Co-air-bith  thu,  bi  saoibhir  no  bochtì,  biodh  do  chòmh- 
nuidh  arm  an  tigh-deirce,  ann  an  ospadal,  anns  na 
rathadaibh  mòra,  no  anns  na  gàraidhean,  is  è  mo 
chomisean-sa,  ma's  urrainnear  idir,  clo  "  cho-èigneachadh 
gu  teachd  a  steach ;"  agus  "  is  beannaichte  esan  a 
dh'itheas  aran  ann  an  rìoghachd  Dhè !"  Tha  'm  mana 
,  sgaoilte  mu  thimchioll  do  bhutha,  gluais  amach,  tionail 
leat  è,  thoir  dhachaidh  è,  agus  beathaich  air.  Ach 
seòlam  dhuit  anis  ciamar  a  ghnàthaicheas  tu  do  Smuain- 
eachadh  agus  d'Aignirlhean,  d'Fhèin-labhairt  agus 
d'Urnuigh  chum  na  crìche  so. 

I.  Is  è  Smuaineachadh  an  instrumaid  mhòr  leis  am 
bheil  an  obair  nèamhaidh  so  air  a  cur  air  aghaidh.  Ach 
feumaidh  an  smuaineachadh  so  a  bhi  air  a  dheanamh  gu 
toileach  agus  cha  n-anu  idir  èignichte.  Smuainichidh 
cuid  gu  mì-thoileach,  mar  nì  na  h-aingidh,  'nuair  a 
dh-eignicheas  Dia  ìad  '  gu  smuaineachadh  air  am 
peacaidhean  fein,  agus  a  chuireas  è  an  òrdugh  iad  fa 
chomhair  an  sùilean.'  Salm  50.  21,  22.  Mar  sin, 
smuainichidh  an  sluagh  mallaichte,  gun  eifeachddhoibh 
anis,  air  òirdhearcas  Chriosd  air  an  d'rinn  ìad  dìmeas 
roimhe  so  ;  agus  air  an  aoibhneas  shìorruidh  a  chàill 
ìad  le'n  amaideachd.  Is  mòr  cumhachd  an  smuain- 
eachaidh  a  chum  na  h-aignidhean  a  ghluasad,  agus  a 
chum  nithe  maith  a  theannachadh  air  a'  chridhe  ;  mar 
chithear  o'n  teagasg  àraid  a  leanas. 

1.  Foslgaidh  Smuaineachadh,  mar  gu'm  b'eadh, 
an  dorus  eadar  an  ceànn  agus  an  cridhe.  'Nuair  a 
ghabbhas  an  tuigs'  astigh  an  fhìrinn,  taisgidh  ì  suas  ì 
anns  a'  cliuimhne,  agus  giùlainidh  smuaineachadh  an 
fhìrinn  às  a'  chuimhne,  'dh-ionnsuidh  nan  aignidhean. 
Cia  mòr  an  t-òirdhearcas  a  gheibhteadh  ann  am  mòr 
ionnsuchadh  agus  ann  am  mòr  eòlas,  na'n  robh  rathad 
reldh  air  'fhosgladh  dhoibh  eadar  an  ceànn  agus  an 
cridhe,  agus  na  h-aignidhean  's  an  tuigs'  a'  co-fhreag- 
nirt  d'a  chèile  !  'Am  bidheanras,  is  è  'n  sgoilear  a's 
feàrr,  esan  aig  am  bheil  tuigse  ghlan,  ealamh,  shoilleir, 

dhìonach.  Ach  gu  tric  is  è  'n  Criosduidh  a's  feàrr, 
esan  aig  am  bheil  tuigse  fìor  dhomhain  agus  fìor 
chaidreach,  agus  anns  am  faigh  an  f  hìrinn  rathad  rèidh, 
cha  n-ànn  amhàin  o'n  chluais  a  dh-ionnsuidh  ua  h-ean- 
chainn,  ach  o  n  chluais  a  dh-ionnsuidh  a'  chridhe.  Agus 
ged  is  è  an  Spiorad  Naomh  a  ni  an  obair  shlàinteil  air 
a'  chridhc,  is  è  do  chuid-sa  dhì  an  dorus  'fhosgladh 
dhà  le  smuaineachadh  air  a  chumhachd. 

2.  Feuchaidh  Smuaineachadh  do  na  h-aignidhean  na 
nithe  sin  a's  mò  luach.  Cha  toir  an  cuspair  a's  tait- 
niche  toil-ìnntinn  air-bith,  am  far  nach  f  haicear  è,  agus 
cha  dean  an  sgèul  a's  aoibhniche  deargadh  sam-bith  air 
an  fhear  nach  cluinn  è.  Ach  bheir  smuaineachadh 
sealladh  dhuinn  air  na  nithibh  sin  a  bha  às  ar  sealladh 
roimhe,  agus  giùlainidh  è  ìad  gu  sùil  agus  cluais  an 
anama.  Nach  drùighteach  na  cuspairean  Criosd  agus 
glòir  ?  Nach  oibricheadh  ìad  gu  h-iongantach  air  an 
anam  na'n  robh  ìad  air  am  faicinn  gu  soilleir,  agus  ar 
tuigse  'g  an  gabhail  astigh  ann  an  tomhas  car-freagar- 
rach  ri'n  luach  ?  Is  è  smuaineachadh  orra  sin  a  nochdas 
dhuinn  ìad.  Is  è  smuaineachadh  suil-ghloine,  no  gloine- 
bheachdachaidh  a'  Chriosduidh,  leis  am  faic  a  chridhe 
an  rathad  uile  bho'n  talamh  gu  nèamh. 

3.  Fòs  nochdaidh  Smuaineachadh  na  nithe  sin  a's  mò 
luach  dhuinn  air  an  dòigh  a's  drùightiche.  Rèusan- 
aichidh  è  gach  cùis  gu  dìreach  ris  a'  chridhe  fèin. 
'Nuair  a  bheir  an  creidmheach  a  chridhe  gu  smuaineach- 
adh  nèamhaidh,  nach  honmhor  argumaid  a  bhuaileas 
air  a  chridhe  's  an  uair  sin  mu  Dhia  agus  mu  Chriosd, 
mu  gach  aon  de  bhuaidhean  iomlan  Dhè,  mu'n  staid 
anns  an  robh  agus  anns  am  bheil  sinn,  mu  na  geallaidh- 
ean,  mufhulangais  agus  mu  thoil-ìnntinnibh  na  h-aimsir 
a  ta  làthair,  mu  nèamh  agus  if'rinn !  Nochdaidh  na 
h-uile  nithe  maith  iad-fdin  dhuinn  a  chum  ar  gàird- 
eachas  a  mheudachadh,  agus  is  è  smuaineachadh  an 
làmh  leis  an  deanar  greim  orra.  Bheir  è  dearbhadh 
an  deigh  dearbhaidh  dhuit,  clhisgidh  ò  suas  do  ghaird- 
eachas,  agus  nì  è  aobhar  do  ghàirdeachais  làn  shoilleir 
dhuit,  a'  fosgladh  suas  agus  a1  socracliadh  gach  ceiste, 
gus  an  tosdaichcar  gach  eagal,  teagamh  agus  gearan. 
Ma   dh-èisdeas  sinn  ri  reusanachadh   duine  eile,  gun 

fhios  cìnnteach  againn  ciod  an  run  leis  am  bheil  è 
'Jabhairt,  110  co  dhiubh  a  b'àill  leis  ar  cur  ceart,  no 
dochair,  nach  mò  na  sin  bu  chòir  dhuinn  èisdeachd  ri 
guth  àr  rèusanachaidh  fèin,  'us  ]àn  f  hios  againn  air  rùn 
ar  cridhe  fèin  !  Ni-h-eadh,  ach  fad  air  thoiseach  air  sin 
uile,  nach  bu  chòir  dhuinn  gèilleadh  gu  toileach  do 
rèusanachadh  Dhìa,  agus  sinn  cìnnteach  nach  dean  è  ar 
mealladh  agus  nach  urrainnear  e-fèin  a  mhealladh  I 
Anis  is  è  smuaineachadh  an  dòigh  air  an  lèughar  agus 
air  an  aithrisear  arìst  's  arìst  rèusanachadh  Dhè,  leis  a' 
chridhe.  Is  iomadh  aobhar  teànn  a  bha  aig  "  a' 
mhac  struidheil"  gu  rèusanachadh  ri  'chridhe  fèin  mu 
philleadh  dhachaidh  gu  "  tigh  'athar  ;"  mar  sin  fèumaidh 
sinne  reusanachadh  ris  na  h-aignidhean  againn  a  chum 
an  greasad  dhachaidh  gu  àit-còmhnuidh  siorruidh  ar 
n-Athar  nèamhaidh. 

4.  Ardaichidh  Smuaineachadh  reusan  an  duine 
'dh-ionnsuidh  a  làn  ùghdarrais  fèin.  Cuidichidh  è  chum 
a  shaoradh  o  dhaorsa  nan  ceud-fàdh,  no  nan  ana-mìann, 
agus  suidhichìdh  è  rèusan  arìst  mar  rìgh  air  an  anam. 
Fhad  's  a  bhitheas  rèusan  'n  a  thosd,  gn  tric  is  iochd- 
aran  gun  sgoinn  è,  agus  riaghlaidh  na  càilean  feòlmhor 
arèir  an  toil  fèin,  'nuair  a  gheibh  ìad  esan  'n  a  chadal. 
Ach  dùisgidh  smuaineachadh  ar  rèusan,  agus  an  sin 
mosglaidh  è  suas  .gu  grad,  cosmhuil  ri  Samson,  a' 
briseadh  dheth  's  a'  buaiadh  sìos  uile  cheanglaichean 
agus  uiie  mhealltaireachd  na  feòia.  Nach  beag  neart  a 
chuireas  an  leòmhan  dheth  'f  had  's  a  bhitheas  è'na 
chadal  ?  Ciod  è  rìgh  seach  duine  eile,  'nuair  a  thilgear 
sìos  a  bhàrr  na  caithreach  è?  'Nuair  a  thogar  suas 
rèusan  spioradaì  an  duine  :  chan-ann  ie  gairm,  no  càil 
na  feòla,  ach  le  meòrachadh  nèamhaidh,  tuigidh  è  ciod 
è  sin  aoibhneas  nèamhaidh.  Ardaichidh  smuaineach- 
adh  cuspairean  ar  creidimh  ann  ar  snilibh,  a  'comhar- 
rachadh  amach  dhuinn  cho  suarach  's  a  tha  cuspairean 
nan  càil  feòlmhor,  ann  an  coimeas  ri  nithibh  nèamhaidh. 
Is  ìad  na  daoine  sin  a's  lugha  smuaineachadh  a's  mò 
feòhnhorachd.  Is  furasda  agus  is  ro  thric  le  daoine 
peacachadh  an  aghaidh  eòlais,  ach  is  ainmig  a  gheibh- 
ear  neach  a  ni  dìmeas  air  smuaineachadh  dùrachdach, 
stòlda,  dìan,  leanmhuinneach  a  chridhe  fèin. 

5.  Bheir  Smuaineachadh  air  rèusan  f  às  làidir,  gnìomh- 
ach,  cuvnhachdaeh.  Bha  è  roimhe  mar  uisge-tàmh,  ach 
anis  mar  shruth  làidir,  bras  a  sgnabas  sìos  gach  ni  leis 
'n  a  chèum  grad.  Bha  è  roimhe  mar  chloich  sìnte 
's  an  t-sruth.  ach  is  clach  è  nis  air  a  tilgeil  le  "  crann- 
tabhuill"  Dhaibhaidh,  leis  am  buailear  Goliah  an  as- 
creidimh  ann  an  "  clàr  'èudain."  Mairidh  claoine 
aingidh  cho  aingidh  's  a  bha  ìad  riamh,  gus  an  tòisich 
ìad  air  an  rèusan  oibreachadh  gu  gnìorahach,  glic  :  agus 
mar  sin  is  gànn  sòlas  dhaoine  diadhaidh,  fhad  's  a 
bhitheas  an  rèusan  agus  an  creidimh  'n  an  cadal,  gus 
an  dùisgear  suas  ìad,  agus  an  gairmear  ìad  gu  fèum  le 
obair  a1  mheòrachaidh  so.  Nach  lìonmhor  eagal,  bròn 
'us  aoibhneas  a  thogar  annainn  le  bruadaraibh  na 
h-oidhche !  Ach  cia  mòr  a's  feàrr  na  sin  a  dhruighear 
òirnn  le  meòrachadh  glan,  cùramach. 

6.  Mairidh  agus  leanaidh  Smuaineachadh,  ma's  àiìì 
ìeat,  air  an  obair  rèusantaich  so.  Gumaidh  meòrachaclh 
rèusan  agus  creidimh  aig  an  obait  fèin,  agus  sèididh  è 
an  teine,  gus  an  las  è  gu  soilleir,  làn.  Is  beag  teas  a 
chuirear  air  duine  le  beagan  chèuman  a  dheanamh,  ach 
ma  choisicheas  è  gu  luath  fad  uair  no  dhà,  faodaidh  è 
f  às  blàth  ;  agus  mar  sin  cha  n-f  haigh  ar  n-aignidhean 
an  togail  suas,  no  teas  spioradail  air-bith  ann  an 
smuaintibh  goirid,  cabhagach  an  dràst  's  arìst  mu  nèamh, 
ach  bheir  meòrachadh  air  ar  smuaintean  leantuinn  gun 
stad,  gus  am-fàs  ar  cridheachan  blàth.  Mar  sin  chì 
thu  gu'ra  bheil  làmh  chomasach  aig  smuaineachadh  a 
chum  an  t-anam  a  thogail  suas  gu  mòr,  àrd  ann  an 
obair  a'  mheòrachaidh  nèamhaidh. 

II.  Faiceamaid  anis  ciamar  a  dh-oibricheas  gach  aon 
fa-leth  de  na  h-aignidhean  ann  an  cur  air  aghaidh  na 
h-oibre  nèamhaidh  so.  Is  ann  le  smuaineachadh  a 
ghairmeas  sinn  an  toiseach  air  a'  chuimhne,  agus  a 
bheirear  àisde  na  fìrinnean  nèamhaidh  sin  air  am  bheil 
sinn  a'  dol  a  mheòrachadh  's  an  àm,  mar  tha  gràdh 
neo-chrìochnach  Dhè  ann  an  Criosd,  geallaidhean  na 
beatha  maireannaich,  iomradh  air  glòir  nan  naomh,  agus 
an  aiseirigh,  &c.  Bheir  sirìn  ìad  an  dèigh  sin  a  dh  ionn- 
suidh  ar  tuigse,  ag  ìarraidh  oirre  beachdacliadh  orra  gu 
socrach,  sealladh  soilleir,  làn  a  ghabhail  dhiubh  agus 

'fhaicinn  gu  cothromach  cho  iomlan  's  a  tha  ar  sonas 
nèamhaidh,  gun  èisdeachd  air-bith  a  thoirt  do  chàil,  no 
do  ghuth  na  feòla ;  mar  sin  a'  moladh  an  Tighearn' 
ann  ar  cridhe,  gus  an  lìonar  sinn  le  iongantas  agus 
aoiblmeas  naomh. 

Ach  cha  n-è  mhàin  ar  t.uigse,  no  ar  comas  breith- 
neachaidh  an  nì  àraid  a  dh-f  heumas  sinn  oibreachadh, 
ach  ar  creidimh  anns  an  fhìrinn  leis  am  bheil  ar  fois 
shìorruidh  air  a  deanamh  cìnnteach  dhuinn  ;  seadh 
araon  ann  am  fìrinn  nan  geallaidhean,  ann  ar  comh- 
roinn  fein  annta.  agus  ann  ar  còir  orra.  Na'n  creid- 
eamaid  da  rìreadh,  agus  gu  daingean  gu'm  bheil  glòir 
cho  mòr  ann,  agus  gu'm  faiceadh  ar  sùilean  è  ann  am 
beagan  làithean,  0  cia  làidir,  dìan  am  mìann  a  thogadh 
è  annainn  !  Cia  iongantach  am  mothachadh  a  bheir- 
eadh  è  dhuinn  air  a  bheatha  ghlòrmhoir  ri  teachd  !  Cia 
mòr  an  gràdh  's  an  fhadachd  a  dhuisgeadh  è  suas  's  an 
taobh-stigh  dlùnn !  0  mar  bheothaicheadh  è  gach 
aigneadh  !  0  mar  mheudaicheadh  aoibhneas  annainn 
fo  dhearbh-bheachd  air  ar  còir  air  fois  !  Ach  cha  dean 
gràdh  'us  aoibhneas  aon  cheum  annainn,  'nuair  a  stadas 
creiclimh.  Is  ànn  le  creidimh  a  dh-fheumar  an  dùsgadh, 
agus  an  treòrachadh  air  aghaidh.  Air  an  aobhar  sin, 
oibrich  do  chreidimh  gach  là,  faiceadh  è  cho  làn,  cho 
saor  's  a  tha'n  gealladh  ;  faiceadh  è  Dia  a'  sìor-chuir- 
eadh  nan  uile  gus  an  gealladh  a  ghabhail ;  faiceadh  è 
rùn  gràsmhor  Chriosd,  dearbhadh  air  gràdh  agus  air 
dilseachd  Chriosd  ;  faiceadh  è  Chriosd  a'  coimhlìonadh 
a  gheallaidh  anns  gach  ni,  agus  faiceadh  è  dearbhadh 
air  gràdh  Chriosd  annainn-fein.  Càraich  na  nithe  sin 
uile  fo  shùil  do  chreidimh,  agus  smuainich  cia  mòr  an 
dearbhadh  ìad  air  deadh  thoil  Dhè  do  thaobh  ar 
slàinte  ;  agus  mar  dh-f  haodar,  an  uair  a  thuigear  ìad 
gu  ceart,  beul  an  as-creidimh  a  dhìmadh  leo.  Mar  sin, 
matà,  'nuair  a  bhreithnicheas  do  thuigse,  agus  a  chì  do 
chreidimh  an  f  hìrinn  leis  am  bheil  sonas  a1  Chriosduidh 
air  a  dheanamh  làn-cliìnnteach  dhà,  faodaidh  d'  aignidh- 
ean  a  bhi  air  am  beothachadh  suas  le  obair  a1  mheòr- 
achaidh  nèamhaidh :  Gu  h-àraid  na  h-aignidhean 
so,  eadhon, — Gràdh — Mìann — Dòchas — Mlsneachd  no 
Ddnachd — agus  Gdirdeachas. 

1.  Is  è  Gradh  a'  clieud  aigneadh  a  dhùisgear  ann  an 
obair  a'  mheòrachaidh  nèamhaidh.  Is  è  maitheas  cuspair 
an  aignidh  so.  So  anis,  a  Chriosduidh,  a'  chuid,  e 
de  d'obair  a  dh-ath-bheothaicheas  d'anam.  Kach  a 
dh-ionnsuidh  do  chuimhne,  do  thuigse.  agus  do  chreid- 
imh.  agus  faigh  ànnta  sin  òirdhearcas  d'  f  hois'.  Nochd 
an  t-òirdhearcas  sin  do  aigneadh  do  ghràidh,  agus  an 
dèigh  sin,  gheibh  thu  thu-fèin,  mar  gu'm  b'eadh,  ann 
an  saoghal  eìie.  Labhair  amach,  agus  èisdidh  gràdh. 
Amhàin  foillsieh  an  ni  so  dhà,  agus  chì  gràdh  è.  Is 
dàll  gràdh  brùideil  an  t-saoghail,  ach  is  ro  ghèur-shuil- 
each  an  gràdh  diadhaidh.  Deanadh  do  chreidimh 
greim  air  do  chridhe,  agus  feuch  dhà  an  aitreabh 
ghreadhnach,  àluinn  anns  am  bi  d'àit-còmhnuidh 
sìorruidh,  agus  na  neamhnuidean  glòrmhor  a  tha  ann 
an  tigh  d'Athar,  eadhon  na  h-àitean-còmhnuidh  a 
dh'ullaich  Criosd,  agus  iomadh  onoir  a  rìoghachd. 
Treòraicheadh  do  chreidimh  do  chridhe  gu  làthair  Dliè, 
agus  air  dhuit  a  thoirt  cho  faisg  air  agus  is  urrainn 
thu,  abair  ris  "  Feuch  Aosda  nan  làithean,  an  Tighearn 
lehòbhah,  d'an  ainm  is  mi.  Is  è  so  an  Tì  a  rinn  na 
saoghail  le  focal  a  bheòil,  a  tha  nis  a'  cumail  suas  na 
talmhainn,  a'  riaghladh  nan  cinneach,  ag  òrduchadh 
gach  cìdse,  a'  ceànnsachadh  a  naimhdean,  a'  casgadh 
thònn  atmhor,  bèucach  a'  chuain,  a'  stiùradh  nan  gaoth 
's  nan  stoirm,  agus  a'  toirt  air  a'  ghrèin  a  rèis  a  ruith, 
agus  air  na  rèultaibh  an  cùrsan  fèin  aithneachadh  ; — 
So  an  Tì  a  ghràdhaich  thus'  o  shiorruidheacìid,  a 
dheilbh  thu  anns  a'  bhroinn,  a  thug  dhuit  an  t-anam 
so,  a  thug  amach  à  broinn  do  mhàthar  thu.  a  dh'f  heuch 
an  solus  dhuit,  agus  a  shuidhich  thu  mar  aon  de  na 
crèutairean  a's  àirde  gliocas  air  thalamh  ; — So  an  lì  a 
thug  tuigse  dhuit,  a  sgeadaich  thu  le  tiodhlacaibh  a 
ghràidh,  a  tha  nis  a'  gleidheadh  do  bheatha  agus  do 
shòlais  uile  dhuit,  agus  'ga  d'  eadar-dhealachadh  uatha- 
'san  a's  suaraiche  agus  a's  truaighe  ameasg  dhaoine. 
An  so  tha  cuspair  airidh  air  do  ghràdh !  An  so  thigeadh 
dhuit  do  chridhe  'dhòitadh  amach  ann  an  gràdh  !  An 
so  cha  n-urrainn  thu  gràdhachadh  ro  mhòr  !  So  an 
Tighearn  a  bheannaich  thu  le  'thiodhlacaibh,  a  '  dkeas- 

aich  bòrd  dhuit  am  f  ìanuis  do  nàimhdean,  agus  a  thug 
air  do  chupan  cur  thairis' !  So  an  Tìa  tha  na  h-ainglean 
agus  na  naoimh  a'  sìor-mholadh,  agus  a  dh-àrd-mholar 
gu  brath  le  feachd  glòrmhor  nèimh!"  Mar  sin  meòr- 
aicheadh  do  chridhe  air  cumhachd,  air  maitheas  agus 
air  cliù  Dhè.  Fosgail  do  chridhe  agus  feuch  dhà  iom- 
adh  òirdhearcas  an  Tighearna,  gus  an  tòisich  teine 
naomh  a'  ghràidh  ri  lasadh  's  an  taobh-stigh  dhìot. 

Mur  faigh  thu  do  ghràdh  a'  lasadh  fathast,  treòraich 
do  chridhe  ceum  na's  f  haicle,  agus  feuch  tuilleadh  dhà, 
feuch  dhà  Mac  an  Dè  bheò,  cì'an  ainm  "  Iongantach, 
Comhairliche,  an  Dia  cumhachdach,  an  t-Athair  sior- 
ruidh,  Prionnsa  na  sìthe."  Feuch  dhà  "  Rìgh  nan 
naomh"  air  caithir  rìoghail  a  ghlòire,  "  an  Ceud  neach 
agus  an  neach  Deireannach  ;  an  Tì  a  ta,  agus  a  bha, 
agus  a  ta  ri  teachd ;  an  Tì  a  ta  beò,  agus  a  bha  marbh, 
agus  feuch,  tha  è  beò  gu  bràth  ;"  an  Tì  a  rinn  do  shìth 
le  fuil  a  chruinn-che'usaidh,  agus  a  dh'ullaich  àit  na 
sìthe  dhuit  maille  ris-fèin.  So  am  Fear-sìtheachaidh 
mòr, — sin  a  dhreuchd.  Is  ì  a  rìoghachd-san,  rìoghachd 
na  sìthe, — a  shoisgeul,  deadh  sgèul  na  sìthe, — a  ghuth 
riut-sa  nis,  guth  na  sìthe.  Thig  am  fagus  dà,  matà,  agus 
amhairc  air.  Nach  cluinn  thu  nis  a  ghuth  ?  An  Ti 
a  thuirt  ri  Tòmas,  Thig  am  fagus,  agus  faic  "  aileadh 
nan  tairngean,  agus  cuir  do  mheur"  anns  na  lotaibh  air 
mo  thaobh;  sin  an  Tì  a  ta  nis  a'  gairm  ort-sa,  agus  ag 
ràdh  '  Thig  am  fagus,  agus  faic  an  Tighearn  do  Shlàn- 
uighear,  agus  na  bi  mi-chreideach,  ach  creideach : 
Sìth  dhuit ;  na  biodh  eagal  ort,  is  è  mi-fèin  a  ta  ànn'. 
Amhairc  air  gu  maith.  Nach  aithne  dhuit  è  ?  '  So  an 
caraid  a's  dìlse  na  bràthair.' 

Sin*  an  Tì  a  thog  suas  thu  à  slochd  na  h-ifrinn,  a 
dh'atharraich  bìnn  do  dhìtidh,  a  ghiùlain  am  mallachd 
'bu  chòir  dhuit-fèin  a  ghiùlain,  a  dh'aisig  dhuit  na 
beannachdan  a  chàill  thu,  a  cheannaich  dhuit  an  crìm 
glòire  sin  a  shealbhaicheas  tu  gu  sìorruidh.  Agus  nach 
aithne  dhuit  è  fathast  ?  Chaidh  a  làmhan  a  tholladh, 
chaidh  a  cheànn,  a  chridhe  's  a  thaobh  a  tholladh, 
a  chum  gu'n  aithnicheadh  tus'  è  do  ghnàth  leis  na 
lotaibh  sin.  Nach  cuimhne  leat  an  uair  a  fhuair  è 
thu  sìnte  'n  a  d'  fhuil,  agus  a  ghabh  è  truas  dhìot, 

agus  a  cheangail  è  suas  do  chre'uchdan.  agus  a  thog 
è  dhachaidh  thu,  ag  ràdh  riut,  Mair  beò?  An  do 
dhì-chuimhnich  thu  gu'n  do  lot  sè  e-fein,  a  chum  do 
lotan-sa  'shlànachadh,  agus  gu'n  do  dhòirt  è  'fhuil  fein 
a  chum  casgadh  a  chur  air  dòrtadh  d'fhola-sa  ? 

Mur  aithnich  thu  è  air  a  ghnùis,  air  a  ghuth,  air  a 
làimh,  faodaidh  tu  'aithneachadh  air  a  chridhe, — an 
cridhe  sin  aige-san  cho  iochdmhor  ri  anamaibh, — sin  a 
chridhe-san.  Is  è  gràdh  'us  ìochd  dà  shèula  chomhar- 
raichte  a  chridhe.  So  an  Tì  a  roghnaich  do  bheatha-sa 
air  thoiseach  aira  bheatha  fein  ;  a  tha  nis  a'  tagair  air 
do  shon  le  luach  'fhola  fein  an  làthair  'Athar,  agus  a' 
deanamh  gnàth  eadar-ghuidhe  air  do  shon  an  sin.  Mur 
fuiligeadh  an  Tì  so,  nach  mòr  a  dh-fhèumadh  tus' 
?f hulang  ?  Cha  robh  ach  ceum  beag  eadar  thusa  agus 
ifrinn,  'nuair  a  lèum  è  stigh  'n  a  d'àit  agus  a  ghinlain 
è  na  buillean  tròm,  goirt  ud  a  bha  'dol  a  thuiteam  ort- 
sa.  Nach  leòr  an  connadh  sin,  matà,  chum  do  ghràdh 
a  bheothachadh  agus  a  chumail  leò  ?  Nach  'eil  do 
chridhe  plosgach  a'  stad  an  so  a  chum  e-fèin  èutromach- 
adh  agus  thusa,  cosmhuil  ri  lòseph,  ag  ìarraidh  àite  anns 
an  guil  thu?  No  nach  'eil  deòir  do  ghràidh  anis  a' 
sileadh  sìos  air  an  duilleig  so?  Gabh  air  d'aghaidh, 
matà,  oir  is  farsuing  achadh  a'  ghràidh  Ls  è  faicinn 
agus  gràdhachadh  an  obair  shìorruidh  a  bhitheas  agad, 
agus  is  geal  is  f  hìach  dhuit  meòrachadh  air  an  obair  sin 
an  diugh. 

Nach  tric  a  f huair  an  Tighearn  thusa,  mar  fhuair  è 
Hàgar,  a'  suidhe,  agus  a'  guil,  agus  thu  fo  eagal  gu'n 
robh  d'anam  càillte,  agus  a  dh'fhosgail  è  tobar  sòlais 
dhuit,  agus  do  shùilean  a  chum  an  tobar  sin  'fhaicinii  ! 
Nach  tric  a  fhuair  è  thu,  'us  tu  cosmhuil  ri  Eìiah,  ;.g 
ìarraidh  bàsachadh  amach  à  do  thruaighe,  agus  a 
dheasaich  è  bòrd  air  do  shon,  agus  a  thug  è  fuasgladh 
dhuit,  'nuair  nach  robh  ach  beag  dùil  agad  ris,  agus  a 
chuir  è  thu  gu  'obair  fèin  leis  an  robh  thu  air  d'ùrach- 
adh  agus  air  do  mhisneachadh  !  Nach  tric,  'us  tu  mar 
bha  seirbhiseach  an  f  hàidh  ag  èigheachd  amach,  '  Mo 
thruaigh !  cionnus  a  ni  sinn,  tha  armailt  'g  ar  cuairt- 
eachadh  ;'  a  dh'fosgail  è  do  shùilean  a  dh-f  haicinn  gur 
lìonmhoire  ìadsan  a  tha  leat  na  ìadsan  a  tha  'n  a  d' 

aghaidh  !'  Nach  tric,  'us  tu  coltach  r'i  Iòna,  frionasach, 
crosd'  agus  sgìth  dhe  do  bheatha,  a  thuirt  è  riut  gu 
mìn,  blath,  "  Am'maith  a  thig  clhuit  fearg  a  bhi  ort," 
no  gearan  a  dheanamh  a'm'  aghaiclh-sa  ?  Nach  tric  a 
chuir  è  thus'  a  dheanarah  faire,  ùrnuigh,  aithreachais, 
agus  a  dh-oibhreachadh  do  chreidimh,  agus  an  dèigh 
dhà  pilleadh  do  d'ionnsuidh  a  fhuair  è'thu  a'd'  chadal, 
agus  giclheadh  chòmhdaich  è  do  lag-chuis  le  falluinn 
gràidh,  gu  caomh  a'  togair  air  clo  shon  gu'm  "  bheil  an 
spiorad  togarach  ach  a  ta'n  f heòil  anmhuinn !  An 
urrainn  do  chridhe  'bhi  fnar,  'nuair  a  smuainicheas  tu 
air  sin  ?  An  urrainn  è  'bhi  'n  a  thosd,  'nuair  a  chuimh- 
nicheas  è  air  an   iochd  neo-chrìochnach  sin  ? 

Mar  so,  a  lèughadair,  labhair  thus'  air  maitheas  mòr 
Chriosd  ri  do  chridhe  fein.  Mar  so  tagair  ri  d'anam 
fuar,  gus  am  faod  thu  'ràdh  le  Daibhidh,  "  Dh'fhàs  mo 
chridhe  teth  'an  taobh  a  stigh  dhìom  ;  'nuair  a  bha  mi 
a'  beachd-smuaineachadh.  las  an  teine."  Mur  mosgail 
sin  do  ghràdh,  tha  uile  òirdhearcas  eile  Chriosd  agacl 
gu  meòrachadh  air  maille  ri  sid, — a  thròcairean  àraicl 
dhuit-fèin,  a  dhàimh  mhilis,  dhlùth  riut,  agus  sonas  do 
chòmhnuidh  sìorruidh  maille  ris-fèin.  Ach  air  a  h-uile 
cor,  cum  ìad  sìn  teànn,  dlùth  ri  do  chriclhe.  Buin  ris 
mar  bhuin  Criosd  ri  Peadar,  'nuair  a  dh'fharraid  è 
dheth  trì  chuairt,  "  An  toigh  leat  mise  ?"  gus  an  robh 
Peadar  "  doilich,"  agus  a'  freagairt,  "  A  Thighearna 
tha  fhios  agad  gur  toigh  leam  thu!".  Mar  sin,  matà, 
dean-sa  do  chridhe  duilich,  agus  nàirich  amach  as  a 
chadal  fuar  è,  gus  am  faod  thu  'ràdh  gu  fìor,  taitneach, 
u  Tha  fios  agam,  agus  tha  fios  aig  mo  Thighearn,  gur 
toigh  leam  è." 

2.  Is  è  Mlann  an  ath  aigneadh  a  ta  ri  ghluasad  ann 
am  meòrachadh  nèamhaitlh.  Is  cuspair  dhà  maitheas 
a  chithear  fad  no  goirid  uainn,  no  air  nach  d'ràinig 
neach  fathast.  Ma's  teth  do  ghràdh,  cha  bhi  do  mhìann 
fuar.  Smuainich  agad-fèin  "  Ciocl  a  chunnaic  mì  ? 
0  glòir  do-mheasraichte  !  0  maise  bharraichte  I  0  cia 
sona  sibhse,  anamana,  a  ta  nis  a'  mealtuinn  an  t-sonais 
ghlòrmhoir  air  nèamh !  a  ta  nis  a'  faicinn  mise 
agus  glòir  nèimh,  mìle  cuairt  na's  soilleire  na  chuiin- 
acas   riamh   ìad   leinn-ne,    a    ta   fathast   astar   uatha 

Cia  taitneach  bhur  staid-se  seach  mo  staid-sa !  Mis'  ag 
'g  am  faicinn  tre  neulaibh  dorch  !  0  cia  àrd,  cia  sona 
sibhse  seach  mise :  mis'  ag  osnaich,  agus  sibhse  nis  a* 
sèinn,  gu  h-aoibhneach,  àit.  Mis'  a'  peacachadh,  agus 
sibhse  a'  toileachadh  Dhè.  Is  cùis  truais  mise,  coltach 
ri  lob,  no  ri  Lasarus,  ach  tha  sibhse  foirfe,  gun  gbaoid 
air-bith !  Mise  air  mo  ribeadh  ann  an  gràdh  an  t-saoghail, 
agus  sibhse  air  bhur  slugadh  suas  ann  an  gràdh  Dhè  ! 
Agaibh-se  cha  n-'eil,  mar  gheibhear  agam-sa,  eagal  no 
cùram.  Cha  ghuil  sibh  'an  uaigneas,  cha  n-f  hannaich 
sibh  le  caoidh,  no  bròn  gu  bràth  ;  tha  bhur  '  deòir  uile 
air  an  tiormachadh  air  falbh  o  bhur  sùilibh.'  0  nach 
sona,  nach  anabarrach  sona  na  h-anamanan  sibhse  !■■" 

"  Och  mise  !  an  f  heòil  pheacach  so  m'àit-còmhnuidh 
fathast,  'us  mo  bhràithrean  agus  mo  chompanaich  a' 
gabhail  còmhnuidh  shuas  maille  ri  Dia !  Is  fhada  mis' 
an  so  bho  'n  cuideachd  agus  o'n  àrd  thoil-ìnntinn  !  Is 
bochd,  lag  mo  smuaintean  mu  Dhia !  Is  fuar  m'  aig- 
nidhean  dhà !  Nach  beag  a  gheibhear  agam-sa  de'n 
bheatha,  de'n  ghràdh  agus  de'n  ghàirdeachas  làn  sin 
leis  am  bheil  na  naoimh  gach  mionaid  air  an  deanamh 
aoibhneach,  ait  air  nèamh  !  Nach  goirid  a  mhaireas  mo 
sholus  beag  air  an  t-sonas  mhòr  sin,  oir  gu  tric  teichidh 
è  uam,  'ga  m'  fhàgail  ann  an  tiugh  dhorchadas  !  An 
dràst  's  àrìst  tuitidh  sradag  shoilleir,  bheò  air  mo  chridhe, 
amhaircidh  mì  oirre,  agus  dubhar  às  ì,  no  bàthaidh  mo 
chridhe  fuar  ì  I  Ach  tha  solus  aig  na  naoimh  air  nèamh 
ann  an  soius  an  Tighearna,  agus  òlaidh  rad  à  tobar  an 
aoibhneis  an  còmhnuidh  !  Anns  a'  bheatha  bhochd  so 
gheibhear  sinn  a'  buaireadh  a  chèile,  gach  aon  ri  carraid, 
cònsachadh  'us  aimhreit  ri  aon  eile,  ach  shuas  air 
nèamh  cha  n-'eil  ach  aon  chridhe,  aon  ghuth  'us  aon 
ghràdh  aig  na  h-uile  'us  ìad  gu  lèir  aon-ìnntinneach, 
agus  Alelùia  nèamhaidh  anns  gach  bèul  'g  a  shèinn  gu 
ceòlmhor,  rèidh  gach  uair.  O  cia  mòr  a'  chuilm  a 
fhuair  mo  chreidimh,  ach  cia  mòr  a'  ghort  a  ta  air  mo 
spiorad  !  0  anamana  beannaichte  !  cha  n-f  haod  mì,  cha 
dàna  dhomh  farmad  a  ghabhail  ruibh,  0  cha  ghabh  idir  ; 
is  feàrr  leam  mòr  ghàirdeachas  a  dheanamh  ann  bhur 
sonas,agus  abhi  toilichte  le  smuaineachadh  gu  taitneach 
airan  làshona  sin  airan  ^xbharastigh  mise  do  bhurcuid- 

eachd !  Cha  n-è  mo  mhìann  àit  aoin  dibh a  ghabhail,  ach  is 
è  mo  mhìann  a  bhi  cho  sona  's  a  tha  sibh, — mo  mhìann 
a  bhi  maillo  ribh.  Cuime  'dh-fhanas,  a  ghuileas,  a 
dh-fheitheas  mì  an  so?  Dh'fhalbh  mo  Thighearn. 
Dh'fhàg  è  an  talamh  so,  agus  chaidh  è  stigh  d'a  ghlòir. 
Dh'f  halbh  mo  bhràithrean ;  tha  mo  chàirdean  air 
nèamh,  mo  thigh,  mo  dhòchas  agus  m'  uile  chuid  an  sin. 
Am  feadh  a  bhitheas  mise  astar  cho  fada  bho  mo  Dhia, 
na  gabh  iongantas  ciod  a  bhitheas  a'  tighinn  rium,  ma 
chluinnear  mì  ri  gearan  anis.  Ma  dh'ìarr  Mìcah  aineol- 
ach  an  dèigh  'iodhoil,  nach  ìarr  m'anam-sa  gu  dìan  a 
dh-ionnsuidh  an  Dè  bheò  ?  Mur  bitheadh  dòchas  agam 
ri  àrd  thoil-ìnntinn,  rachainn  g'  am  fholach  fèin  anns 
an  fhàsach,  agus  laidhinn  sìos  ag  ulartaich  ann  an  àit 
fàsail,  dorch  air-chor-eigin,  a'  caitheamh  mo  làithean 
ri  mìannachadh  gun  fhèum.  Ach  romham-sa  tha  tìr 
na  fois',  agus  dhomh-sa  tha  tir  'us  fois  shor;a  air  an 
gealltuinn,  agus  maille  riutha  sin  àrd  ghlòir  gus  an 
àrdaichear  suas  mì.  Tha  m'  anam  anis  a'  teannadh 
dlùth  air  m'  f  hois  ;  is  beag  nach  'eil  è  aice  cheana.  Air 
an  aobhar  sin,  gràdhaichidh  agus  mìannaichidh  mì, 
amhaircidh  agus  ìarraidh  mì,  agus  bithidh  mis'  ag 
ùrnuigh.  Cia  f had  a  Thighearna  ?  cia  f had  a  dh-fhàg- 
as  tu  an  t-anam  so  ri  plosgartaich  'us  osnaich, 
gus  am  fosgail  thu  an  dorus  gu  glòir  dhà-san  a  tha  nis 
a'  feitheamh  's  a'  miannachadh  a  bhi  maille  riut  ?" 

Mar  sin,  a  Chriosduidh,  ìarradh  do  smnaintean  suas, 
gus  am  bi  mìann  air  d'  anam,  mar  bha  air  Daibhidh  ag 
ràdh,  "  0  gu'n  tugadh  fear-èigin  dhomh  deoch  uisge  o 
thobar  Bhet-lehem  I"  2  Sam.  23.  15.  Agus  gus  am 
faod  thu  'ràdh,  mar  thuirt  è  uair  eile,  "  Bha  mi'n  geall 
air  do  shlàinte,  a  Thighearna."  Agus  mar  chuir  màthair 
agus  bràithrean  Chriosd  fios  d'a  ionnsuidh,  'nuair  nach 
b'urrainn  ìad  teachd  am  fagus  dà  le  dòmhlachd  an 
t-sluaigh,  ag  ràdh,  "  Tha  do  mhàthair  agus  do  bhràithre 
'n  an  seasamh  a  muigh  agìarraidh  d'fhaicinn  ;"  mar  sin 
ruigeadh  do  mh\ann-sa  Criosd,  agus  aidichidh  è  thu,  oir 
thubhairt  è,  "  Ts  iad  mo  mhàthair  agus  mo  bhràithrean 
ìadsan  a  dh'eisdeas  ri  focal  Dhè,  agus  a  ni  e."  Lùc.  8. 
20,  21. 

3.  Js  è  Dòchas  aigneadh  eile  a  ta  ri  oibreacruidh  ann 

am  meòrachadh  nèamhaidh.  Cuidichidh  è  gu  mòr  a 
chum  an  t-anam  a  chumail  suas  fo  thrioblaid ;  misnichidh 
è  sinn  anns  gach  eiginn,  no  cruaidh  chàs  ;  neartaichidh 
è  agus  ni  è  seasmhach  sinn  fo  na  deuchainnibh  a's 
geòire  beum  ;  beothaichidh  è  sinn  anns  gach  dleasanas. 
Is  è  dòchas  am  fìor  ìnneal  leis  am  bheil  uile  chuibh- 
leachan  na  h-inntinn  air  an  gluasad.  Cò  a  chreideadh, 
cò  a  dheanadh  cruaidh  spàirn  airson  nèimh  mur  bith- 
eadh  dòchas  aige  ri  dhol  do  nèamh?  Cò  a  dheanadh 
ùrnuigh,  'raur  bitheadh  dòchas  aige  gu'n  èisd  Dia  ris  ? 
Ma  bhàsaicheas  do  dhòchas,  bksaichidh  do  dhleasanas. 
bàsaichidh  d'oidhirp,  bàsaichidh  do  gbàirdeachas  agus 
bàsaichidh  d'anam.  Agus  mur  bi  do  dhòchas  ag  obair, 
ach  'n  a  chadal.  is  beag  nach  'eil  è  marbh  cheana,  no  tha 
è  anns  an  ath  chèum  do  bhàsachadh.    Hò!  cum  beò  è. 

Air  an  aobhar  sin,  a  Chriosduidh,  'nuair  a  bhitheas 
tus'  a'  togail  suas  d'aignidhean  eile  gu  nèamh,  tog  àrd 
do  dhòchas.  Smuainich  mar  so,  agus  reusanaich  mar 
so  ri  do  chridhe  fè'n.  "  Carson  nach  bitheadh  dòchas 
earbsach.  sòlasach,  làidir  agam-sa,  agus  m'anam  ann  an 
làmhan  Slànuigheir  cho  iochdmhor?  agus  Dia  cho 
fìalaidh  a'  rìaghladh  's  a'  buileachadh  na  rìoghachd? 
Àm  facas  riarah  è  air  dòigh  sam-bith  mi-thoileach  maith 
a  dheanamh  dhomh,  no  toileach  mo  sgrios  ?  Nach  do 
mhionnaich  è  '  nach  'eil  tlachd  air-bith  aige  ann  am  bàs 
an  tì  a  bhàsaicheas,  ach  gu'm  fheàrr  leis  è  aithreachas 
a  dheanamh  agus  a  bhi  beò  ?'  Xach  'eil  gach  ni  a  rinn 
è  rium  a'  dearbhadh  sin  dhomh  ?  Nach  d'innis  è  mo 
chunnart  dhomh,  'nuair  nach  robh  eagal  cunnairt  òrm, 
a  chionn  gu'm  àill  leis  mo  theàmadh  ?  Nach  d'innis  è 
dhomh  càit  am  bheil  mo  shonas.  'nuair  nach  robh  sùim 
idir  agam-fèin  dhà,  a  chionn  gu  ni  b'àill  leis  mo  dhean- 
amh  sona  ?  Xach  tric  a  tharruing  è  mì  d'a  ionnsuidh 
fèin  agus  a  dh-ionnsuidh  Chriosd,  nuair  a  bha  mis'  a' 
seasamh  air  m'ais  ?  Nach  robh  a  Spioraid  a'  sìor-ìarr- 
aidh  mo  chridhe  ?  Agus  an  deanadh  è  sin  uile  air  mo 
shon,  na'm  b'àill  leis  mis'  a  bhi  càillte  ?  Na'n  robh 
m'anam  ann  an  làrnhan  mo  nàimhdean  fuilteach,  an  sin 
bu  bheag  m'  aobhar  dòchais  ri  teàrnadh  ;  seadh,  na'n 
robh  è  gu  lèir  'an  earbsa  rium-fein,  dheanadh  m'f  heòil 
agus  m'araaideas  a  sgrios.     Ach  an  tig  dhomh-sa  'bhi 

an-earbsach  mu  Dhia,  mar  bhithinn  mu  naimhdibh  agus 
umam-fèin  ?    Gu  cmnteach  cha  tig. 

"  Nach  tigeadh  dhomh  dòchas  a  bhi  agam,  na'n 
gealladh  duine  còir  dhomh  ni  àraid  a  bha  'n  a  ehomas  a 
dheanamh  air  mo  shon  ?  Agus  nach  còir  dhomh 
dòchas*  a  bhi  agam  'us  co-cheangal  agus  focai  Dhè 
agam  ?  Is  fìor,  nach  d'f huair  sinn  làn  shealladh  air 
glòir  fathast ;  cha  n-fhaca  sinn  ionad-còmhnuidh  sìor- 
ruidh  nan  naomh  fathast,  ach  nach  cmntiche  gealladh 
Dhè  na  ar  sealladh-ne  ?  Is  ann  le  dòchas  'us  cha  n-ann 
le  sealladh  a  dh-fhèumas  sinn  a  bhi  air  ar  teàrnadh, 
agus  '  dòchas  a  chithear  cha  dòchas  è  :  oir  an  ni  a  ta 
duine  'faicinn,  c'arson  a  bhios  dòchas  aige  ris  ?  Ach 
ma  tha  dòchas  againn  ris  an  ni  nach  'eil  sinn  a'  faicinn, 
feithidh  sinn  gu  foighidneach  ris.'  Ròm.  8.  24,  25.  Bha 
nàir  òrm  airson  mo  dhòchas  a  chur  ann  an  gàirdean 
feòla,  no  ann  an  duine,  ach  cha  '  nàraich  an  dòchas>  a 
chuirear  ann  an  gealladh  Dhe\  Ròm,  5.  5.  An  uair  a's 
truime  mo  shàrachadh  agus  a's  mò  mo  theinn  their  mì, 
"  Is  e  an  Tighearn  mo  chuibhrionn,  tha  m'anam  ag  ràdh  ; 
uime  sin  cuiridh  mi  mo  dhòchas  ann.  Is  maith  an 
Tighearn  dhoibh-sa  an  dh'fheitheas  air,  do'n  anam  a 
dh'iarras  e.  Is  maith  bhi  ann  an  dòchas,  agus  feitheamh 
gu  fòil  ri  slàinte  an  Tighearna.  Oir  cha  ti]g  an  Tighearn 
uaith  gu  bràth  ;  ach  ged  bheir  e  aobhar  bròin,  gidheadh 
ni  e  iochd  a  rèir  lìonmhoireachd  a  thròcairean."  Tuir. 
3.  24-32.  Ged  dh-fhannaichinn,  ged  bhàsaichinn, 
fathast  bithidh  dòchas  agam ;  oir  '  bithidh  dòchas  aig 
an  fhirean  'n  a  bhàs.'  Gnàth.  14.  32.  Ged  laidhinn 
sìos  ann  an  duslach  dorchadais,  eadhon  an  sin  '  gabh- 
aidh  m'fheòil  fois  ann  an  dòchas.'  Salm  16.  9.  Agus 
an  uair  nach  bi  aobhar  gàirdeachais  air-bith  eile  aig 
m'f  heoìl,  fathast  ni  mì  greim  teànn  air  l  gàirdeachas  an 
dòchais  gu  daingean  gus  a'  chrìoch.'  Eabh.  3.  6.  Oir 
'  bithidh  duil  (no  dòchas)  nam  fìrean  'n  a  aobhar 
aoibhneis.'    Gnàth.  10.  28. 

"  Gu  dearbh  na'n  robh  agam-fèin  ri  eeartas  Dhè  a 
rìarachadh,   cha   bhitheadh   dòchas   idir   agam.     Ach 

Dochas :  dùil,  uo  fiughair  ri  ni  a  ta  neach  a'naìannachadh  ;  inuinighin 
aan  am  maith  ri  teachd  — EaDak. 

(  thug  Criosd  a  steach  dòchas  a's  feàrr,  tre  'm  bheiì 
sinn  a'  teachd  am  fagus  do  Dhia.'  Eahh.  7.  19.  No. 
na'm  b'ànn  ri  crèutair  lag — cre'utair  air-bith — a  bha  mo 
ghnothach,  bu  bheag  an  dòchas  dhomh  sin  ;  oir  cionnus 
a  b'urrainn  è  mo  chorp  a  thogail  suas  o'n  duslach,  agus 
m'àrdachadh  os-ceànn  na  grèine  ?  Ach  ciod  è  sin  ann 
an  coimeas  ris  a'  Ghàirdean  uile-chumhachdach  a  rinn 
nèamh  agus  talamh  amach  a  neo-ni  ?  Nacli  urrainn  an 
Gàirdean  sin  a  thog  Criosd  o  na  mairbh,  mis'  a  thogaiì : 
agus  nach  urrainn  an  Tì  a  ghlòraich  an  Ceànn,  na  buili 
a  ghlòrachadh  mar-an-cèudna  ?  Gun  teagamh,  'le  fuil 
a'  choimhcheangail,  cuiridh  Dia  amach  a  phrìosanaich 
às  an  t-slochd  anns  nach  'eil  uisge  sam-bith ;'  air  an 
aobhar  sin,  (  pillidh  mi\*e  chum  an  daingnich,  mar 
phrìosanach  an  dòchais.'  "   Sech.  9.  11,  12. 

4.  Is  è  Misneachd  no  Ddnachd  aigneadh  eile,  a 
dh-f  hèumar  oibreachadh  ann  am  meòrachadh  nèamhaiclh. 
Treòraichidh  an  t-aigneadh  so  an  cridhe  gu  deadh  rùn, 
agus  crìochnaichidh  è  ann  an  gniomh.  An  dèigh  dhuit 
do  ghràcih,  do  mhìann  agus  do  dhòchas  a  dhùsgadh  suas, 
gabh  air  d'aghaidh,  a'  smuaineachadh  agad-fèin  mar  so, 
"  An  gabh  Dia  da  rìreadh  còmhnuidh  maille  ri  daoine  ? 
An  ruig  dòchas  air  glòir  cho  mòr  ?  Carson,  matà,  nach 
'eil  mise  nis  a'  deanamh  greim  air  a'  ghlòir  sin  ?  Càit 
am  bheil  spionnadh  mo  chridhe  ?  càit  am  bheil  neart 
suilbhir,  dòchasach  mo  spioraid  ?  Carson  nach  'eil  mis' 
a'  '  crioslachadh  leasraidh  m'  ìnntinn  ?'  1  Pead.  1.  13. 
Carson  nach  'eil  mis'  a'  casgaclh  mo  naimhdean, — an 
fheòil  's  a  feachd, — air  gach  taobh  dhìom,  agus  gu 
fearail  a'  briseadh  tre  gach  cùis-bhacaidh  ?  Cicd  a 
chuireadh  stad,  sgàth,  no  eagal  òrm  ?  Nach  'eil  Dia 
leam?  nach 'eil  Criosd  leam  anns  an  obairso?  Agus 
ma  tha  '  Dia  agus  Criosd  leam  cò  'dh'fheudas  a  bhi  a'm' 
aghaidh?'  Ròm.  8.  31.  Ann  an  obair  a'  pheacaidh  is 
beag  nach  cuidich  na  h-uile  nithe  leinn.  cha  n-'eil  ach 
amhàin  Dia  agus  a  sheirbhisich  'n  ar  n-aghaidh  anns 
an  obair  sin.  Ach  ann  mo  cheum-sa  gu  nèamh,  is  beag 
nach  'eil  na  h-uile  nìthe  ag  oibreachadh  a'm'  aghaidh, 
gidheadh  tha  Dia  leam  ;  agus  an  lorg  sin  theid  an  obair 
leam  gu  comasach,  taitneach  ! 

"  Am  buail  mì  air  an  obair  so  ann  mo  neart  fein  ? 

Nach  ann  le  neart  Chriosd,  mo  Thighearn,  a  ghabhas  ì 
deanamh  dhomh  ?  Agus  nach  '  urrainn  mì  na  h-uile 
nithe  a  dheanamh  tre  Chriosd  a  neartaicheas  rmV 
Philip.  4.  13.  An  d'fhairtlich  nàmhuid  riamh  air 
Criosd  ?  Gu  dearbh  is  iomadh  nàmhuid  a  thug  ionn- 
suidh  gharbh  air,  ach  cò  a  thug  buaidh  air  ?  Carson, 
matà,  a  gheibhear  m'f  heòil  a'sior-ghearan  gu'm  bheil  an 
obair  duilich,  cruaidh?  Am  bheil  nì  sam-bith  ro  chruaidh 
air  an  Uile-chumhachdach  ?  Nach  f  haod  Peadar 
imeachd  gu  dàna  air  an  fhairge,  'nuair  a  bheir  Criosd 
comas  dhà  ?  Ma  thòisicheas  è  air  dol  fodha,  an  ann  o 
easbhuidh  neirt  ann  an  Criosd,  no  bho  lughad  a 
chreidimh  fèin  ?  Nach  maith  is  airidh  mis'  air  mo 
thilgeil  do  ifrinn,  ma  leigeas  mì  le  bagairtean  bàsmhor 
m'  iomain  do'n  àit  sin  ?  Nach  airidh  mì  air  mo  dhùnadh 
amach  à  nèamh,  ma  leigeas  mì  le  eagal  na  droch 
theanga  mo  chumail  anis  o  obair  an  àite  sin  ?  Ciod ! 
geda  b'athair,  no  màthair,  fear-pòsda,  no  bean,  no  abair, 
mo  charaid  a's  feàrr  's  an  t-saoghal,  ma's  fhìach  an 
leithid  càirdean  a  ghairm  dhiubh,  a  mhealladh  m'  anam 
gu  àit  nam  mallachd,  nach  bu  chòir  dhomh  ìad  sin  agus 
gach  uile  chrèutair,  a  chumadh  mì  bho  Criosd,  a  thrèig- 
sinn?  Ma  thuiteas  mì  fo  chorruich  Dhe,  an  urrainn 
càirdeas  dhaoine  mo  thogail,  no  sòlas  a  thoirt  do 
m'anam  mallaichte?  Am  bi  mis'  a'  geilleadh  do  thoil 
dhaoine  agus  le  sin  a'  cruadhachadh  mo  chridhe  fèin  an 
aghaidh  an  Tighearna  ?  larradh  ìad  òrm  air  an  glùinibh, 
ach  so  am  fear  leis  nach  f  hiù  ìad,  nach  trèig  gu  bràth 
a  chdum  nèamhaidh  fèin  air  an  son,  agus  nach  èisd  idir 
ri'n  guth  meallaidh.  Bitheadh  ìad  sodalach,  no 
gruamach  ;  gèuraicheadh  ìad  an  teangaidh  's  an  claidh- 
eamh  a'm'  aghaidh,  bèumadh  ìad  mi  mar  is  àill  leo,  ach 
ann  an  neart  Chriosd,  seasaidh  mise  mach  'n  an  aghaidh, 
dùlanaichidh  mì  ìad  agus  amhaircidh  mì  orra  mar 
dhuslach :  geda  thairgeadh  ìad  onoir,  eadhon  rìoghachd- 
an  dhomh,  chum  mo  mhealladh,  cha  b'  fhearr  leam 
ìad  na  inneir  na  talmhainn.  0  thusa  m'  fhois  bheann- 
aichte  I  0  thus'  a  staid  ghlòrmhor !  cò  a  reiceadh  tu 
air  faoin  dhòchas,  faileas  agus  sgleò  ?  cò  a  threigeadh 
do  chèum  le  guth  meallaidh,  no  eagail  ?  Cò  nach  dean- 
adh  cruaidh  spàirn,  agus  cogadh,  agus  faire,  agus  rnith 

'us  lèum,  agus  sin  le  '  ainneart,'  eadhon  gu  bàs,  a  ehum 
d'fhaotuinn?  Cò  ach  amhàin  ìadsan  aig  nach  'eil 
eòlas  ort,  agus  nach  'eil  a'  creidsinn  ann  do  ghlòir." 

5.  Is  è  Gàirdeachas  an  t-aigneadh  mu-dheireadh  a 
ta  ri  oibreachadh  ann  am  meòrachadh  nèamhaidh. 
Tha  gràdh,  mìann,  dòchas  agus  misneachd  a'  co- 
oibreachadh  uile  chum  ar  gàirdeachas  a  thogail.  Gu 
nàdurrach  is  mìannach,  taitneach  leis  gach  duine 
gàirdeachas  a  dheanamh,  agus  tha  fios  aig  na  h-uile 
nach  urrainn  neach  a  bhi  sona  gun  ghàirdeachas.  Is  è 
mo  dhòchas,  uime  sin,  a  lèughadair,  nach  ruigear  a  leas 
mòran  a  ràdh  riut  a  chum  d'aomadh  an  dèigh  ni  sam- 
bith  a  ni  do  bheatha  taitneach  dhuit.  Anis,  matà, 
ma's  duine  thu  aig  am  bheil  làn  dearbhadh  annad-fèin 
gur  brùideil,  diombuan  taitneas  na  feòla,  agus  gur  ann 
o  nèamh  a  gheibhear  gàirdeachas  làn,  làidir,  maireann- 
ach,  cha  n-'eil  fèum  cho  mòr  agad  air  do  chomhairleach- 
adh  an  so,  agus  air  an  aobhar  sin,  tòisichear  anis  air 
do  sheòladh.  Ma  rinn  thu  d'obair  eile  gu  maith  roimhe 
so,  fhuair  thu  sealladh  air  d'f  hois,  tha  thu  nis  a'  creid- 
sinn  ìnnte  ;  tha  dearbhadh  agad  air  a  h-òirdhearcas  ; 
tha  thu  air  tuiteam  ann  an  gaol  oirre  ;  tha  fadachd  ort 
'n  a  dèigh  ;  tha  dòchas  agad  rithe ;  agus  tha  thu  le  làn 
mhisneachd  a'  cur  romhad  a  dhol  tre  gach  cunnart  a 
chum  a  faotuinn.  Ach  am  bheil  obair  idir  aig  gàird- 
eachas  an  so  ?  Is  taitneach  leinn  am  maith  a  ta  againn. 
Is  è  am  maith  a  ta  làthair  cuspair  a'  ghàirdeachais  ; 
agus  their  thusa,  u  Mo  thruaigh  mise !  tha  mì  gun 
ghàirdeachas  òrm."  Ach  smuainich  car  beag  agad- 
fèin,  "  Nach  dad  idir  còir  sgrìobhte  bho  Dhia  ?  Nach 
aobhar  gàirdeachais  a  gheallaidheanneo-mhearachdach? 
Nach  dad  idir  a  bhi  beò  gach  là  ann  an  dòchas  ri  dhol 
asteach  do'n  rìoghachd  ?  Nach  làn  aobhar  gàirdeachais 
do-labhairt  dhomh  mo  dhearbh-bheachd  gu'm  bi  mì  air 
mo  ghlòrachadh  an  dèigh  so  ?  Nach  taitneach  do 
oighre  rìoghachd  smuaineachadh  air  an  onoir  sin  a 
gheibh  è  'an  ùin  ghoirid,  ged  nach  'eil  è  an  d'tugh  na's 
àirde  na  seirbhiseach  ?  Nach  'eil  araon  àithn  'us 
eisimpleir  againn  gu  gàirdeachas  a  dheanamh  'an  dòchas 
glòireDhè.,,    Eòm.  5.  2:   Caib.  12.   12. 

An  so  anis,  a  lèughadair,  gairm  air  do  chridhe  aon 

uair  fathast,  agus  tog  suas  è  gu  mullach  na  beinne  sm 
a's  àirde.  '  Nochd  dhà  rìoghachd  Chriosd  agus  a  glòir,' 
agus  abair  ris,  '  So  uile  bheir  do  Thighearn  dhuits'  a 
chreid  ànn,  agus  a  bha  'deanamh  aoraidh  dhà.'  '  Is  è 
deadh  thoil  an  Athar  an  rìoghachd  so  a  thoirt  dhuit.' 
Lùc.  12.  32.  Nach  fhaic  thu  nis  a'  ghlòir  ìongantach 
a  ta  os  do  chionn?  So  uile  d'oighreachd  fèin.  Is  leats' 
an  crùn  sin,  Is  leat-sa  na  taitneasa  sin,  a'  chuideachd 
sin,  an  t-àit  maiseach  sin  ;  is  leat-sa  ìad  sin  uile ;  a 
chionn  gur  le  Criosd  thusa,  agus  gur  leat-sa  Criosd. 
'Nuair  a  bha  thu  air  d'aonadh  ris,  bu  leat  na  nithe  sin 
uile  maille  ris." 

Mar  sin,  treòraich  do  chridhe  'dh-ionnsuidh  "  tìr  a' 
gheallaidh."  Feuch  dhà  nis  na  beànntan  taitneach,  na 
glìnn  thorach.  Feuch  dhà  na  "  bagaidean  dhearcan"  a 
chruinnich  thu,  chum  a  dhearbhadh  air  gur  tìr  bheann- 
aichte  sin  "  a'  sruthadh  le"  nithibh  a's  feàrr  na  "  bainne 
agus  mil."  Rach  astigh  air  geataibh  a'  "  bhaile 
naoimh,"  imich  tre  shràidibh  na  h-ierusaleim  Nuaidh. 
•  Cuairtich  Sion,  agus  rach  m'a  timchioll,  àireamh  a 
ttiir ;  thoir  an  aire  d'a  balla  làidir,  comharraich  a 
luchairtean,  chum  gu'n  cuir  thu  an  cèill  e  do  d'anam.' 
Salm  48.  12,  13.  <  Nach  'eil  glòir  Dhè  aig  a'  bhaile 
sin,  agus  nach  'eil  a  shoillse  cosmhuil  ri  cloich  ro  luach- 
mhoir,  mar  chloich  iaspis,  soilleir  mar  chriostal  ?  Faic 
dà  bhunait  dheug  a  bhalla,  agus  annta-san  ainmean  dà 
abstol  deug  an  Uain.  Agus  tha  a  bhalla  air  a  thogail  do 
ohloich  iaspis  ;  is  òr  fìor  ghlan  am  baile,  cosmhuil  ri 
gloine  shoilleir ;  agus  tha  bunaitean  balla  a1  bhaile  air 
an  deanamh  sgìamhach  leis  gach  uile  ghnè  chlocha 
luachmhor,  Agus  an  dà  gheata  dheug,  is  dà  neamhnuid 
dheug  ìad,  agus  is  neamhnuid  gach  aon  gheata  fa  leth, 
agus  is  òr  fior  ghlan  sràid  a'  bhaile,  mar  ghloine  shoil- 
leir.  Cha  n-'eii  teampull  ann,  oir  is  e  'n  Tighearn 
Dia  uile-chumhachdach,  agus  an  t-Uan  a's  teampull  dà. 
Agus  cha  n-'eil  feura  aig  a'  bhaile  air  a'  ghrèin,  no  air 
a'  ghealaich  a  dhealrachadh  ànn  :  oir  shoillsich  glòir 
Dhè  e,  agus  is  e  an  t-Uan  a's  solus  dà ;  agus  gluaisidh 
cinnich  na  muinntir  sin  a  shaorar  'n  a  sholus.  Tha  na 
briathran  so  dìleas  agus  fìrinneach.  Agus  chuir  an 
Tighearn,  Dia  nam  fàidhean  naomha,  'aingeaj  fèin,  ag- 

us  a  Mhac  fèin  a  nochdadh  d'a  sheirbhisich  na  nithe 
sin  a's  èigin  tachairt  gu  h-aithghearr/  Taisb.  21. 11-24: 
Caib.  22.  6. 

Abair  anis  ri  sin  uile,  "  Sin  d'fhois  0  m'anam  !  Agus 
is  è  'n  t-àit  sin  do  chòmhnuidh  shìorruidh.  '  Deanadh 
mic  Shioin  aoibhneas,  deanadh  nigheana  lerusaleim 
gàirdeachas  ;  oir  is  mòr  an  Tighearn,  agus  is  ro  airidh 
air  cliù  è  ann  am  baile  ar  Dè,  ann  an  sliabh  a  naomhachd; 
sgìamhach  'n  a  shuidheachadh,  aoibhneas  na  talmhainn 
uile,  is  e  sliabh  Shioin  Aithnichear  Dia  'n  a  lùchairtibh 
mar  theàrmunn.'  "   Salm  48,  11,  1-3. 

Fathast  gabh  air  d'aghaidh.  An  t-anam  a  ghràdh- 
aicheas,  dìridh  è  suas  gu  bidheanta,  agus  ruithidh  è  gu 
h-eòlach  tre  shràidibh  na  h-Ierusaleim  nèamhaidh,  a1 
faicinn  nan  aithrichean  agus  nam  fàidhean.  a'  fàilteach- 
adh  nan  abstol,  ag  amharc  le  iongantas  air  armailtibh 
nam  martarach  ;  mar  sin,  treòraich  thusa  do  chridhe 
bho  shràid  gu  sràid ;  thoir  astigh  è  do  lùchairt  an 
"  Kìgli  mhòir ;"  treòraich  è,  mar  gu'm  b'eadh,  bho 
sheòmar  gu  seòmar.  Abair  ris,  "  An  so  gabhaidh  mise 
còmhnuidh.  An  so  bithidh  mise  beò.  An  so  molaidh 
mise.  An  so  gràdhaichidh  mise  agus  gràdhaichear  mì. 
Gu  goirid,  is  mise  aon  de'n  luchd-ciùil  nèamhaidh  ;  an 
sin  bithidh  mì  na's  eòlaiche  air  a'  cheòì,  eadhon  ceòl  a' 
mholaidh  nèamhaidh.  Gabhaidh  mì  m'àit  ameasg  na 
cuideachda  beannaichte  so,  agus  togaidh  mo  ghuth  an 
t-òran  ceòlmhor,  bìnn  maiìle  riutha.  An  sin  tiormaichear 
air  falbh  mo  dheòir  uile.  Tionndaidhear  m'osnaich  gu 
fonn  eile.  Atharraichear  mo  bhothan  creadha  gu  bhi 
mar  an  lùchairt  so.  Nithear  luideagan  mo  phrìosain 
cosmhuil  ris  na  trusganaibh  àluinn  sin.  Cuiridh  mi 
dhìom  an  fheòil  shalach  so,  agus  cuirear  umam  corp 
spioradail,  glan,  sgìamhach  mar  a'  ghrìan  :  oir  an  sin 
'  chaidh  na  ceud  nithe  thairis.'  Toùb.  21.  24,  '  Innsear 
nithe  glòrmhor  ort-sa,  a  chaithir  Dhè.'    Salm  87.  3. 

u  'Nuair  a  sheallas  mì  suas  ris  an  àit  ghlòrmhor  so, 
is  otrach  agus  toll  dubh  an  talamh  ann  mo  shùilibh. 
0  ciod  è  duine  lag  air  a  phìanadh,  ri  osnaich,  a'  bàs- 
achadh  's  a'  grodadh  sìos  do'n  uaigh,  ann  an  coimeas  ri 
aon  de  na  naoimh  àrd-aoibhneach,  dhealrach  sin  !    An 

sin  l  òlaidh  mi  à*  amhainn  nan  sòlas,  's  a  sruthain  a' 
deanamh  caithir  Dhè  ait.'   Salm  36.  8.  :  agus  46.  4. 

" '  Bhuineadh  do  Israel,  'us  ìad  fo  dhaorsainn  an  lagha, 
seirbhis  a  dheanamh  do'n  Tighearn  le  gàirdeachas,  agus 
subhachas  cridhe,  airson  pailteis  nan  uile  nithe.'  Deut. 
28.  47.  Agus  nach  dean  mise  seirbhis  dhà  le  gaird- 
eachas  agus  subhachas  cridhe,  airson  pailteis  na  glòire? 
*  Ma  ghabh  naoimh  'us  ìad  fo  ghèur-leanmhuinn,  le 
luath-ghàir  ri  creachadh  am  maoin,'  (Eabh.  10.  34,) 
nach  gabh  mise  le  gàirdeachas  làn  aiseag  nan  uile  nithe 
dhomh  ?  Nach  bu  là  iomraideach  '  an  là  air  an  d'f  huair 
na  h-Iudhaich  fois  o'n  naimhdibh,'  a  chionn  gu'n 
'  d'iompaicheadh  è  dhoibh  o  thuirse  gu  aoibhneas  agus 
o  bhròn  gu  àm  maith  ?'  Est.  9.  22.  Ach  0  !  cia  mòr 
an  là  sin  do  m'anam-sa,  'nuair  a  dh-atharraichear  è  gu 
fois  fada  nan  cìan  na's  mò  na  sin  !  *  'Nuair  a  chunnaic 
na  drùidhean  (daoine  glice)  an  reult,'  a  threòraich  ìad  a 
dh-ionnsuidh  Chriosd,  '  rinn  ìad  gàirdeachas  le  h-aoibh- 
neas  ro  mhòr.'  Mata  2.  10.  Acb  nach  mis'  a  ni  an 
gàirdeachas  gu  h-aithghearr,  'us  mì  'faicinn  Chriosd, 
'  rè'ult  dhealrach  na  maidne  !'    Taisb.  22.  16. 

"  '  Dh'imich  na  deisciobuil  o'n  uaigh  le  mòr  ghàird- 
eachas',  'nuair  a  chual'  ìad  gu'n  robh  an  Tighearn  '  air 
èirigh  o  na  mairbh.'  Mata  28.  7,  8.  Ach  cia  mòr  mo 
ghàirdeachas-sa,  'nuair  a  chi  mì  mo  Thighearn  a' 
rìgheachadh  ann  an  glòir,  agus  mi-fdin  air  m'àrdachadh 
gu  co-chomunn  beannaichte  maille  risgubràth?  An 
sin  gheibh  mì  '  maise  'an  àit  luaithre,  oladh  aoibhneis 
'an  àit  bròin,  èididh  mholaidh  an  àit  spioraid  airsneil ;' 
agus  '  nithear'  Sion  '  'n  a  h-òirdhearcas  sìorruidh,  'n  a 
h-aobhar  gàirdeachais  feadh  lìnn  nan  lìnn.'  Isà.  61.  3  : 
Caib.  60.  15.  Carson,  matà,  nach  'eil  mis'  ag  èirigh 
suas  o'n  duslach,  agus  a'  sgur  de  gach  gearan  ?  Carson 
nach  'eil  mì  nis  a'  pronnadh  smuaintean  dìomhain  fo 
mo  chosaibh,  agus  a'  beathachadh  air  sòlasaibh  na 
glòire,  a  chithear  mar  so  roi-làimh?  Carson  nach 
gàirdeachas  gun  sgur  mo  bheatha,  agus  carson  nach  'eil 
^lànuighear  nèimh  an  còmhnuidh  air  mo  spiorad  ?" 

Anis,  a  lèughadair,  ceadaich  dhomh  ainmeachadh 
dhuit,  nach  ruigear  aleas  na  h-aignidhean  sin  oibreach- 
adh   anns  a'   cheart   òrdugh   's  am   bheil   ìad  air   an 

sgrìobhadh  sìos  an  so,  ni  mò  a  ruigear  a  leis  an 
oibreachadh  uile  còmhla.  Air  uairibh  faodaidh  fèum 
a  bhi  agad  air  aon  de  d'aignidhean  a  dhùsgadh  gu  obair, 
na's  mò  na  aon  eile,  no  faodaidh  aon  a  bhi  na's  beothaile 
na  'chuid  eile  dhiubh  ;  mur  bi  do  chothrom  ach  goirid, 
faodar  aon  aigneadh  oibreachadh  an  diugh,  agus  fear 
eile  am  màireach,  a'  dol  thairis  orra  mar  sin,  a  lìon  fear 
'us  fear,  mar  cheadaicheas  do  chrannchur,  agus  mar 
sheòlas  do  ghliocas  dhuit. 

Faodaidh  tu,  ma's  àill  leat,  aignidhean  eile,  a  bhàrr 
orra  sid  oibreachadh, — aignidhean  car-measgaichte  do 
nach  ionann  idir  'us  dhoibh-san  a  chaidh  ainmeachadh 
roimhe  so.  Is  ìad  sin  Fuath  do'n  pheacadh  a  dh-iarradh 
an  t-aoibhneas  neo-bhàsmhor  ud  a  ghearradh  amach  à 
d'anam.  Eagal  diadhaidh  gu'm  mi-ghnàthaich  thu  do 
thròcairean  uair  air-bith.  Nàire  dhiadhaidh  agus  bron 
airson  gu'n  d'rinn  thu  am  mi-ghnàthachadh  cho  tric. 
Fìor  aithreachas  glan.  Fein-dhìombadh.  Amharus 
air  do  chridhe  fein.  Truas  ris  a'  mhuinntir  sin  a  tha 
ann  an  cunnart  an  t-aoibhneas  sìorruidh  ud  a  chall. 
(Faic  Caib.  IX.) 

III.  Bheirear  anis  fainear  mar  chuirear  rneòrachadh 
nèamhaidh  air  aghaidh  le  Fèin-labhairt  agus  Urnuigh. 
Ged  is  ànn  le  smuaineachadh  a  nithear  a'  chuid  a's  mò 
de'n  obair  so,  cha  n-'eil  è  cho  dualach  dhà  deargadh 
air  a'  chridhe  leis-fèin  'n  a  aonar.  Anns  a'  chuis  so  tha 
meòrachadh  coltach  ri  searmonachadh  leis  am  mìnichear 
an  fhìrinn,  agus  leis  an  teagaisgear  do  dleasanais  dhuit, 
achis  ain  miga  dheargas  sin  air  a'  chridhe,  gus  an  cluinn- 
ear  co-chur  beò,  drùighteach  na  searmoin,  a'  labhairt  gu 
dìreach,  dìleas,  dìan,  drùighteach  ris  a'  choguis  ;  agus 
sin  gu  h-àraid  'nuair  a  dh-ìarrar  gu  dùrachdach  bean- 
nachd  Dhè  air  co-chur  na  searmoin. 

1.  Is  è  Fèin-labhairt,  labhairt  ri  do  chridhe  fe'in — 
tagair  na  cùise  gu  direach,  dìleas,  teànn  ri  do  chridhe  ; 
oir  fèumaidh  tu  air  àm  do  mheòrachaidh  do  chridhe  fèin 
a  làn-bheothachadh.  Feumaidh  tu  'dhol  ann  an  deasbud 
chùramach,  dhùrachdach  ris.  Labhair  agus  tagair  ris  gu 
drùighteach,  dlùth,  agns  gluais  è  leis  gach  argumaid 
làidir  a's  cumhachdaiche  buaidh.  Mar  sin  chleachd 
"  daoine   naomha  Dhè"  labhairt  ri'n  cridhe  fein   anns 

gach  lìnn  de'n  t-saoghal.     Mar  so  gheibhear  Daibhidh 
a'  labhairt  ris-fèin  :  — 

"  O  m'anam,  c'uim'  a  leagadh  thu, 

Le  diobhail  misnich  sìos  ? 
Is  c'uim'  am  bheil  thu'n  taobh  stigh  dhiom 

Fo  aimheal  is  fo  sgìos  ? 
Cuir  dòchas  daingean  ann  aa  Dia  : 

Oir  molam  e  a  ghnàth, 
0  's  e  a's  slàinte  do  mo  ghnùis, 

Is  e  mo  Dhia  gu  bràth." — Salm  42.  11. 
Faic  arìst  cho  maiseach,  drùighteach  's  a  gheibhear 
an  Rìgh  diadhaidh  sin  a'  tagair  ri  'anam  fèin  leis  na 
briathraibh  milis  so  : — 

"  0  m'anam,  beannaich  thusa  nis 

An  Dia  lehobhah  mòr  : 
Moladh  gach  ni  an  taobh  stigh  dhiom 

'Ainm  caomha  mar  is  còir. 
0  m'anam,  beannaich  fèin  a  nis 

Iehobhah  mòr  do  Dhia 
Na  dì-chuimhnich  na  tiodhìacan 

A  dheònuich  dhuit  an  Triath." — Salm  103.  1-5. 
Is  còir  an  fhein-labhairt  so  a  dheanamh  arèir  gach 
aoin  fath-leth  de  aignidhean  an  anama,  agus  areir  gach 
suidheachaidh  anns  am  bi  neach.  Le  fèin-labhairt  tha 
neach  a'  searmonachadh  dhà-fèin :  Is  searmonaiche 
maith  gach  maighstear  maith.  no  deadh  athair  teagh- 
laich  d'a  theaghlach  fèin ;  mar  sin  is  searmo'naiche 
maith  gach  deadh  Chriosduidh  d'a  anam  fèin.  Uime 
sin,  ceart  mar  labhras  gach  ministear  dìleas  ris  an 
t-sluagh,  buinidh  do  gach  Criosduidh  oidhirp  a  thoirt 
air  labhairt  ri  'chridhe  fèin.  Thoir  fainear  na  briathràn, 
agus  an  dòigh  theagaisg  leis  an  fheàrr  a  rànnsaichear 
an  cridhe,  agus  a  dheargar  air  fo  shearmonachadh 
drùighteach,  no  dìreach  mar  a  làimhsicheas  ministear 
fìrinneach  cridheachan  an  t-sluaigh,  a'  rùsgadh  am 
peacaidhean  doibh,  a'  feuchainn  an  cunnairt  doibh 
'gan  soillseachadhagus  'g  an  cronachadh,  'gammisneach- 
adh  agus  'g  an  treòrachadh  a  dh-ionnsuidh  Chriosd  le 
teagasg  na  firinn  ;  làimhsich  agus  treòraich  thusa  do 
chridhe  mar-an-cèudna.  Dean  sin  air  uair  do  mheòr- 
achaidh  neamhaidh.     Mìnich  dhuit-fèin  na  cùisean  air 

am  bheil  thu  nis  a'  meòrachadh.  Daingnich  do  ehreid- 
imh  ànnta  leis  an  Sgriobtuir.  Co-chuir  riut-fèin  ìad 
arèir  na  fìrinn  agus  mar  tha  d1  f  he'um  fèin  ag  ìarraidh. 
Cha  leisgeul  idir  dhuit  a  ràdh  nach  'eil  thu  comasach 
air  an  dleasanas  so  a  dheanamh.  An  d'fheuch  thu  ris, 
arìst  's  arìst  ?  Na  abair  gu  bràth  nach  'eil  thu  comasach 
air  a  dheanamh,  gus  am  feuch  thu  ris  gu  tric,  dùrachd- 
ach  ;  agus  ma  dh-f  heuchas  tu  ris  gu  deònach,  ann  an 
ainm  Dhè,  agus  ann  an  neart  a  Spioraid,  bi  cinnteach 
gu'n  tèid  agad  air.  Kach  'eil  Dia  fèin  ag  àithneadh 
dhuit  na  Sgriobtuirean  a  "  theagasg  do  d'chloinn,  agus 
labhairt  orra  'nuair  a  shuidheas  tu  ann  do  thigh,  agus 
an  uair  a  dh'imicheas  tu  air  an  t-slighe,  agus  an  uair  a 
luidheas  tu  sìos,  agus  an  uair  a  dh'èireas  tu  suas  ?" 
Deut.  6.  7.  Agus  ma  dh-fhèumas  tu  beagan  comais  a 
bhi  agad  a  chum  do  chlànn  a  theagasg,  cia  mòr  na's 
mò  na  sin  a  chum  thu-fein  a  theagasg :  agus  ma's  ur- 
rainn  thu  labhairt  air  nithibh  na  diadhachd  ri  muinntir 
eile,  carson  nach  labhradh  tu  orra  ri  do  chridhe  fèin 
mar-an-cèudna  ? 

2.  Fòs  neartaichear  meòrachadh  nèamhaidh  gu  mòr 
le  labhairt  ri  Dia  ann  an  ùrnuigh,  mar  nithear  le  tagair 
ruinn-fein  ann  am  fèin-labhairt.  Faodar  ùrnuigh  ghoirid, 
luath  a  dheanamh  gu  maith  maille  ri  meòrachadh,  no 
meòrachadh  a  mheasgachadh  le  ùrnuighean  goirid,  beo- 
thail.  Is  ì  ùrnuigh  cuid  mhaith  de  dhleasanas  a' 
mheòrachaidh.  Nach  tric  a  gheibhear  Daibhidh  anns 
an  aon  Salm,  air  aon  uair  a'  tagair  ri  'anam  fèin,  agus 
air  uair  eile  ri  Dia.  Tha  'n  t- Abstol  ag  ìarraidh  òirnn 
"  labhairt  ruinn-fèin  ann  an  salmaibh,  ann  an  laoidhibh 
agus  ann  an  dànaibh  spioradail."jE^.  5.  19.  Agus  gu 
cìnnteach  is  còir  dhuinn  labhairt  ri  Dia  ànnta  sin. 
Cumaidh  sin  làthaireachd  Dhè  ann  an  sùil  an  anama, 
agus  treòraichidh  è  gu  mòr  a  chum  a  bheothachadh 
agus  a  thogail  suas.  Is  è  Dia  fèin  cuspair  a's  àirde  air 
an  urrainnear  smuaineachadh,  agus  le  beachdachadh 
air  le  labhairt  agus  tagair  ris,  àrdaichear  an  t-anam 
agus  misnichear  na  h-aignidhean  na's  mò  na  nithear  le 
meòrachadh  air  dòigh  sam-bith  eile.  Geda  dh-fhaodas 
nach  deanar  ach  beag  drùigheadh  air  ar  cridheachan 
fhad    's   a   bhitheas  sinn  a'tagair  na  cùise  ruinn-fein, 

gidheadh  cho  luath  's  thòisicheas  sinn  air  labhairt  ri  JDia 
fein  faodar  ar  bualadh  le  fìarah  agus  cùram  naomh,  ag- 
us  faodaidh  naomhachd  agus  mòrachd  an  Tì  ris  am 
bheil  sinn  a'  labhairt,  a  thoirt  araon  air  an  f  hocal  agus 
air  a  bhrìgh  deargadh  gu  domhain,  tarbhach  air  a1 
chridhe. 

Tha  sinn  a'  leughadh  gu'n  "  deachaidh  Isaac  amach 
a  bheachd-smuairieachadh  's  an  fhaiche."  Anns  a1 
Bhìobull  Eabhrach  tha  'm  focal  sin.  a  chaidh  eadar- 
theangachadh  gu  "beachd-smuaineachadh,"  a'  cìallach- 
adh  ùrnuigh  a  dheanamh,  cho  maith  ri  meòrachadh.  Is  è 
meòrachadh  mar  sin  le  cuideachadh  fèìn-labhairt  agus 
ùrnuigh, — aon  uair  a'  tagair  ri  ar  cridheachan  fèin,  agus 
uair  eile  a'  tagair  ri  Dia, — an  cèum  a's  àirde,  do  rèir  mo 
bheachd  fèin,  a's  urrainn  sinn  a  ghabhail  anns  an  obair 
nèamhaidh  so.  Na  abair  idir  gur  leòr  ùrnuigh  a  dhean- 
amh  a  dh-easbhuidh  meòrachaidh,  oir  cuimhnich,  is  dà 
dhleasanas  àraid  ìad,  agus  fèumar  an  deanamh  le  'chèile. 
Tha  mòr  f  hèum  againn  orra  le  'cheile,  agus  ma  dhear- 
madas  sinn  aon  diubh,  ni  sinn  cron  òirnn-fèin.  A  bhàrr 
air  sin,  le  'm  measgachadh  gheibhear  ìad,  coltach  ri 
ceòl,  na's  taitniche  leinn,  oir  cuiridh  aon  diubh  beatha, 
treòir  agus  fonn  milis  anns  an  aon  eile.  Agus  is  còir 
dhuinn  Jabhairt  ruinn-fèin  ann  am  meòrachadh,  mu  'n 
labhair  sinn  ri  Dia  ann  an  ùrnuigh.  Mur  toirear  a' 
cheart  aire  do'n  òrdugh  so  'n  a  àm  fèin,  labhraidh  daoine 
ri  Dia  le  urram  'us  togradh  na's  lugha,  na  labhradh  "ìad 
ri  aingeal,  na'm  faicteadh  aingeal  leo,  no  ri  breithreamh, 
na'n  robh  ìad  a'  tagair  ris  airson  am  beatha.  Is  àrd- 
luachmhor  agus  cudthromach  labhairt  ri  Dia  nèimh 
ann  an  ùrnuigh,  seach  na  tha  mòran  a'  saoiltinn. 


Caibdeil  XY. 

Mebrachadh  Nèamhaidh  air  a  chuideachadh  le  Nithibh 
faicsinneach,    agus   air   a   dhion    an   aghaidh   a1 
Chridhe  sheachranaich. 

Is  ì  nis  a'  chuid  a's  dorra  de  mheòrachadh  nèamhaidh, 
beachd  beò,  ceart  mu  nithibh  nèamhaidh  a  làn-chumail 
air  a'  chridhe.      Is  fihusa  smuaineachadh  air   nèamh 

fèin  fad  là,  na  'bhi  beothail  agus  togaracli  ann  ar 
smuaintibh  mu  nèamh,  aon  chairteal  na  h-uaire.  Is 
neo-iomlan  ar  creidimh,  oir  cha  n-'eil  sinn  air  ar  n-ath- 
nuadhachadh  fathast  ach  ann  an  cuid,  agus  tha  aige  ri 
cogadh  an  aghaidh  an  t-saoghail  cheannaircich,  ach  aìr 
dhà  'bhi  spioradail  tha  è  ullamh  gu  fannachadh  agus 
crìonadh,  mur  beothaichear  agus  mur  misnichear  è  an 
còmhnuidh.  Is  làidir  cumhachd  nan  càil  talmhaidh  ait 
an  neartachadh  leis  an  fheòil.  Is  nàdurrach  an  cumh- 
achd  sin,  agus  mairidh  è  cho  fad  's  a  mhaireas  nàdur  fèin. 
Is  fhada  uainn  cuspairean  a'  chreidimh,  ach  is  fagus 
cuspairean  nan  càil.  Feumaidh  sinn  a  dhol  cho 
fad  às  ri  nèamh  a  dh-ìarraidh  aoibhneis.  Cha  n-'eil 
è  idir  cho  furasda  dhuinn  aoibhneas  a  dheanamh 
ann  an  nì  nach  f  haca  sinn  riamh,  no  duine  sam~bith  a 
chunnaic  è,  gun  sealladh  againn  air  ach  amhàin  geall- 
adh  anns  a'  Bhìobull,  ri  aoibhneas  a  dheanamh  ann  an 
ni  a  ta  sinn  a'  faicinn  agus  a  ta  againn.  Anis,  matà,  is 
è  cuid  de  ghliocas  spioradail  nithe  faicsinneach,  no 
cuspairean  nan  càil  a  ghairm  astigh  a  chum  ar  cuid- 
eachadh  ann  ar  turus  a  dh-ionnsuidh  Dhè  ;  agus  is 
maith  an  gnothach,  ma  gheibhear  càirdean  a  dheanamh 
de  na  naimhdibh  cumanta  sin,  agus  instrumaidean  a 
dheanamh  dhiubh-san  a  chum  ar  togail  a  dh-ionnsuidh 
Dhè,  a  tha  cho  tric  'g  ar  tarruing  air  falbh  uaith. 
Carson  a  thug  Dia  dhuinn  ar  càilean  (senses)  nàdurrach 
agus  an  cuspairean  nàdurrach,  ach  a  chum  e-fein  a 
mholadh  leo?  Carson  a  tha  'n  Spiorad  Naomh  ag 
ìnnseadh  glòir  na  h-Ierusaleìm  Nuaidh  ann  am  briath- 
raibh  a  tha  taitneach  eadhon  do'n  fheòil  fèin?  An 
ànn  a  chum  gu'n  saoileamaid  gur  ànn  de  neamhnuid- 
ean  'us  òr  a  tha  nèamh  air  a  dheanamh  ?  no  gu'm 
bheil  naoimh  'us  ainglean  ag  itheadh  agus  og  òl  ?  Cha 
n-ànn  idir,  ach  a  chum  ar  cuideachadh  gu  nithe  nèamh- 
aidh  a  thuigsinn  's  a  bhreithneachadh,  arèir  ar  comais, 
le  nithibh  talmhaidh  a  ta  dhuinn  mar  ghloine  leis  am 
faicear  ìad  an  diugh  ann  an  tomhas  beag,  gus  an  tig  an 
là  aoibhneach  sin  air  an  ruigear  ìad,  agus  air  am  faicear 
ìad  gu  h-iomlan  'g  an  làn-mhealtuinn.  Agus  a  bhàrr  air 
sin,  faodar  meòrachadh  nèamhaidh  a  chuideachadh  le 
nithibh  faicsinneach. 

I.  A  chum  meòrachadh  nèamhaiclh  a  chuideachadhle 
DÌthibh  faicsinneach,  comhairlicheam, — Iomadh  Sàmh- 
ladh  làidir  a  thogail  o  nithibh  a  chithear,  agus  Cuspair- 
ean  nan  càil  a  choimeas  ri  cuspairibh  a'  chreidimh. 

1.  Smuainich  air  an  aoibhneas  a  ta  shuas,  mar  gheibh 
thu  è  air  'ainmeachadh  gu  làn  dhuit  anns  an  Sgriobtuir  ; 
's  an  dèigh  sin,  ìslich  do  smuaintean  gu  crìochaibh  nan 
càil  nàdurrach.  Meudaichear  gràdh  agus  aoibhneas 
le  companas  'us  eòlas  càirdeil.  'Nuair  a  dh-oidhirpich- 
eas  sinn  air  smuaineachadh  air  Dia  agus  glòir,  gun 
bheachdachadh  orra,  mar  tha  na  Sgriobtuirean  'g  am 
foillseachadh  dhuinn,  caillidh  sinn  ar  sealladh  orra, 
agns  fàgar  sinn  gun  ni  sam-bith  againn  air  an  socraich 
sinn  ar  smuaintean.  Cuiridh  sinn  fada  uainn  ìad,  agus 
bithidh  ar  smuaintean  gun  ghreim  ac'  orra,  agus  sinn- 
fèin  ullamh  gu  ràdh,  "  Is  neo-ni  dhuinn-ne  na  nithe 
àrd  a  ta  shuas."  Is  beag  gràdh  a  ghinear  ann  an  neach 
le  smuaineachadh  amhàin  air  Dia  agus  glòir,  mar 
chuspairean  a  ta  ro  àrd  os-ceànn  na's  urraiun  sinn  a 
bhreithneachaclh,  agus  is  beag  aoibhneas  a  ghinear  le 
smuaineachadh  nach  ruig  ar  gràdh  idir  orra.  Air  an 
aobhar  sin,  na  cuir  Criosd  na's  fhaide  uait  na  chuir  se 
e-fèin  uait,  air  eagal  gu'n  càill  thu  do  shealladh  air 
nithibh  diadhaidh.  Ach  smuainich  air  Criosd  mar  tha 
è  air  a  ghlòrachadh  ann  ar  nàdur-ne;  oir  ghabh  è  nàdur 
an  duine  air-fèin.  Smuainich  air  na  naoimh  ghlòraichte, 
mar  dhaoine  air  an  deanamh  foirfe.  Abair  gur  còmp- 
anach  thu-fèin  do  Eòin,  an  diadhair,  a'  beachdachadh  air 
an  "  lerusalem  Nuadh,"  no  air  a'  bhaile  nèamhaidh,  ag 
amharc  air  na  rìgh-chaithrichibh,  air  a'  mhòrachd 
ghlòrmhoir,  air  an  armailt  nèamhaidh,  air  a'  ghreadh- 
nachas  clhealrach  a  chunnaic  è.  Abair  gur  còmpanach- 
turuis  dhà  thu-fèin  a'  dol  leis  gus  an  rloghachd  nèamh- 
aidh,agusgu'm  faca  tu  nanaoimh  uile'n  an  "trusganaibh 
geala,  agus  pailm  aca  'n  an  làmhaibh,"  agus  gu'n  cuala 
tu  u  òrain  Mhaois  agus  an  Uain."  Na'm  faca  agus 
na'n  cuala  tu  na  nithe  sin  da  rìreadh,  nach  bu  mhòr 
d'àrd  aoibhneas  !  Matà,  mar  a's  mò  agus  mar  a's  dùr- 
achdaich'  a  shaoileas  tu  annad-fein  gu'm  faca  tu  ìad,  is 
ànn  a\s  àirde'thogar  suas  do  chridhe  le  meòrachadh  orra. 

Na  dean,  coltach  ris  na  Pàpanaich,  na  nithe  glòrmhor 

sin  a  riochdachadh  dhuit-fein  ann  an  dealbhan,  no 
ìomhaighean.  ach  faigh  an  dealbh  a  tharruing  cho  làn, 
cho  beò,  cho  soilleir  agus  is  urrainn  thu,  air  clàr  do 
chridhe  le  meòrachadh  air  an  Sgriobtuir  anns  am  bheil 
ìad  air  an  sgrìob-hadh,  gus  am  faod  thu  'ràdh,  "  Thar 
leam  gu'm  bheil  agam  boillsgeadh  de  ghlòir !  Thar 
leam  gu'n  cluinn  mì  iolach  an  aoibhneis  agus  a'  mhol- 
aidh,  gu'in  bheil  m\  nis  a1  faicinn  Abrahaim  agus 
Dhaibhidh,  Pheadair  agus  Phòil  mailìe  ris  na  naoimh 
àrd-aoibhneach  eile  ann  an  glòir !  Thar  leam  givm 
faicear  leam  Mac  Dhè  anis  a'  dealradh  anns  na  c  neul- 
aibh.'  agus  an  saoghal  a'  seasamh  an'làthair  caithir  a 
#  bhreitheanais,  a  chum  am  bìnn  'f  haotuinn  ;  agus  gu'n 
cluinn  mì  an  Tighearn  ag  ràdh  ris  na  naoimh,  c  Thigibh, 
a  dhaoine  beannaichte  m'Athar-sa ;'  agus  'g  am 
faicinn  a'  dol  astigh  le  gàirdeachas  c  do  aoibhneas  an 
Tighearna  !'  Air  uairibh,  ni  eadhon  mo  bhruadar  air 
na  nithibh  sin  mòr  dhrùigheadh  òrm,  ach  cia  mòr  na's 
mò  na  sin  bu  chòir  dhoibh  drìiigheadh  òrm,  'nuair  a 
smuainicheas  mì  orra  do  rèir  na  firinn  !  Ciod  a  theirinn 
na'm  faca  nù  na  nithe  do-labhairt  ud  a  chunnaic  Pòl ! 
No,  an  sealladh  ud  a  f  huair  Stephen,  'nuair  a  chunnaic 
è  '  nèamh  fosgailte,  agus  Criosd  'n  a  shuidhe  air  deas 
làimh  Dhè  !'  Is  cìnnteach  bu  bheag  aige  an  f  hras  chlach 
Jeis  an  robh  è  air  a  ghoirt-bhualadh,  an  deigh  an  t-seal- 
laidh  ud !  Gnìomh.  7.  55-59.  Ciod  a  theirinn  na'm  faca 
mì,  mar  chunnaic  Micaiah,  '  an  Tighearn  'n  a  shuidhe 
air  a  rìgh-chaithir,  agus  uile  shlòigh  nan  nèamh  'n  an 
seasamh  air  a  làimh  dheis,  agus  air  a  làimh  chlì !' 
(1  Ri.  22.  19.)  Sin  nithe  àrd,  glòrmhor  a  chunnaic 
sluagh  sin  Dhè,  agus  is  goirid  gus  am  faic  mise  mòran 
na's  mò  na  chunnaic  na  daoine  maith  sin,  mu'n  robh 
ìad  air  am  fuasgladh  o  phrìosan  na  feòla,  o'n  èigin 
dhomh-sa  'bhi  air  m'  fhuasgladh  mar  ìadsan."  Air  an 
dòigh  so,  chithear  mar  dhùisgear  agus  mar  thogar  suas 
ar  n-aignidhean  anns  an  obair  nèamhaidh  so,  'nuair  a 
ghabhar  sàmhladh  soilleir,  làidir  air  an  staid  bhean- 
naichte  ri  teachd,  o  nithibh  faicsinneach,  no  bho  chàilibh 
a'  chuirp,  oir  tha  'n  Spiorad  Naomh  a'  labhairt  ruinn, 
air  an  dòigh  sin,  gu  tric  anns  na  Sgriobtuiribh. 

2.    Is  ì  nis  an  ath  dhòigh  air  am  faodar  an  obair 

nèamhaidh  so  a  chuideachadh  le  nithibh  faicsinneach, 
sàmhladh,  no  coimeas  a  tharruing  eadar  cuspairean  nan 
càii  agus  cuspairean  a'  chreidimh.  Mar  so,  faodaidh 
tu  rèusanachadh  ri  do  chridhe  fein  eadar  taitneas 
truaillidh  dhaoine  feòlmhor  air  thalamh,  agus  an  tait- 
neas  glan,  aoibhneach  a  ta  air  nèamh.  Abair  annad- 
fèin,  "  An  taitneach  leis  a'  pheacach  a  bhi  beò  ann  an 
aingidheachd  ?  Agus  nach  taitueach  leam-sa  'bhi  beò 
maille  ri  Dia  ?  Am  bheil  tlachd  cho  mòr  aig  a'  mhisg- 
eadair  ann  an  cupan  salach  na  dibhe  làidir,  ionnus  nach 
toir  eagal  a  bhi  mallaichte  gu  bràth  air  a  thrèigsinn  ? 
An  f  heàrr  leis  an  druisear,  no  le  striopadair  dealachadh 
ri  cuid,  cliù,  creideas  agus  slàint,  na  ri  'thaitneas^ 
brùideil  ?  Ma  gheibh  droch  dhaoine  taitneas  cho  mòr 
air  an  t-sligh  gu  ifrinn,  cia  mòr  seach  sin  taitneas  nan 
naomh  air  nèamh  ?  Ma  tha  tlachd  cho  mòr  aig  an 
duine  shànntach  ann  an  saoibhreas,  aig  an  duine 
'mhìannaicheas  glòir  tìmeil,  ann  an  àit  àrd,  cumhachd 
'us  onoir,  cia  mòr  seach  sin  tlachd  nan  naomh  ann  an 
ionmhas  sìorruidh,  agus  ann  an  onoir  nèamhaidh,  agus 
anns  an  ionad  ghlòrmhor  sin  far  an  àrdaichear  sinn 
os-ceànn  gach  uachdaranachd  agus  cumhachd,  agus  an 
deanar  sinn  'n  ar  còmpanaich  ghlòrmhor  do  Chriosd  ? 
Nach  taitneach  le  daoine  sòghmhor  an  cleasachd  fèin  a 
leantuinn  o  mhaduinn  gu  feasgar^no  an  là  's  an  oidhche 
'chaitheamh  ri  cluith  air  chairtean  'us  dìsnean  !  Ach  0  ! 
cia  taitneach  seach  sin  an  toil-ìnntinn  a  gheibhear 
againn-ne,  'nuair  a  ruigeas  sinn  ar  fois,  a'  faicinn  gnùis 
an  De  bheò,  's  a'  moladh  Dhè,  agus  an  Uain !" 

Sàmhlaich  f  òs  an  taitneas  a  ta  shuas,  ri  taitneasaibh 
laghail,  ceart,  measarra  nan  càil.  Abair  riut-fèin, 
"  Nach  milis  dhomh  blasad  air  biadh,  'nuair  a  bhitheas 
mì  acrach ;  gu  h-àraid,  mar  a  thuirt  Isaac,  '  Biadh 
blasda,  mar  is  ionmhuinn  leam,'  'us  mì  'g  a  ghabhail 
ann  am  measarrachd  a  chum  mo  chorp  a  bheathachadh  ! 
Ach  cia  mòr  seach  sin  an  taitneas  a  gheibh  m'anam 
ann  am  beathachadh  air  4  Criosd,  an  t-aran  beò/  agus 
ann  an  '  itheadh  maille  ris  aig  a  bhòrd  'n  a  rìoghachd  !' 
Bu  mhilis  le  Esau  '  a'  mhìas  bhrochain  ud,  agus  is  daor 
a  cheannaich  è  ì,  'nuair  a,reic  è  a  chòir-bhreithe  air  a 
son  ;'  ach  0  !  cia  milis,  luachmhor  dhomh-sa  am  biadh 

nach  teirig  gu  bràth !  Cia  taitneach  deoch  òl  an  uair 
bhitheas  neach  tioram,  tartmhor,  seadh  a'  bàsachadh 
le  tart ;  bu  leòr  è  gu  '  neart  Shamsoin  fein  ath-bheoth- 
achadh  !'  0  cia  taitneach  do  m'anam-sa  '  òl  à  tobar  nan 
uisgeachan  beò  ;  oir  ge  b'e  neach  a  dh'òlas  às  an  tobar 
sin,  cha  bhi  tart  gu  bràth  airl'  Cia  taitneach,  cùbhraidh- 
eachd  ghlan  do'n  t-sròin  !  ceòl  bìnn  do'n  chluais  !  seal- 
ladh  bòidheach  do'n  t-sùil !  Ach  cia  taitneach  seach  sin, 
cùbhraidheachd  mhilis  na  h-olaidh  luachmhoir  a  ta  air 
a  dòrtadh  air  ceànn  ar  Slànuigheir  ghlòraichte,  agus 
a  dhòirtear  air  cìnn  nan  naomh  uile,  agus  a  lìonas 
nèamh  uile  le  f  àile  cùbhraidh  !  Cia  taitneach  ceòl  nan 
'  armailt  nèamhaidh  !'  Cia  taitneach  a  gheibhear  na 
nithe  sàr-mhaiseach  a  ta  shuas !  Cia  glòrmhor  an 
'  aitreabh  nach  do  thogadh  le  làmhaibh  dhaoine,'  an 
tigh  anns  am  bheil  Dia  fèin  a'  gabhail  còmhnuidh,  gach 
sràid  'us  sealladh  àluinn  ann  am  baile  Dhia,  agus  am 
pàrras  nèamhaidh  I" 

Sàmhlaich  f  òs  an  taitneas  a  ta  shuas,  ris  gach  taitneas 
a  gheibhear  ann  an  eòlas  nàdurrach.  Is  àrd  taitneas 
an  eòlais  nàdurraich  seach  taitneas  nan  càil,  ach  cia  àrd 
seach  sin  taitneas  nèimh !  Abair,  raatà,  "  Nach  bu 
mhòr  an  t-aoibhneas  agus  an  taitneas  leis  an  robh  an 
sgoilear  mòr,  ainmeil,  Archimèdes,*  air  a  lìonadh  'nuair 
a  fhuair  è  mach  meur  eòlais, — eòlas  air  tomhas  cìan 
astar  nan  rèult, — air  nach  robh  fios  aig  daoine  riamh 
roimh  lìnn  a'  chàileadair  mhòir  sin  !  Geda  bha  a  luchd- 
dùcha  aineolach  gu  tric  a'  bagairt  a  chur  gu  bàs  'nuair 
a  thòisich  è  air  teagasg  an  eòlais  ùir  so  mu  nach  cual' 
ìad  riamh,  b'f heàrr  leis  am  bàs  'fhulang  na  dealachadh 
ri  solus  an  eòlais,  no  sgur  de  mheòrachadh  air  I  Agus 
nach  còir  dhomh-sa  'bhi  air  mo  lìonadh  le  taitneas  na 
glòire,  agus  a  bhi  toileach  caochladh  às  an  t-saoghal  so, 
le  ùr  mheòrachadh  mu  nèamh  air  m'anam,  agus  fios 
agam  gu'm  bi  mo  thaitneas  air  a  dheanamh  iomlan  an 
dèigh  mo  bhàis ;  ach  bhàsaich  taitneas  Archimèdeis 
maille  ris-fein.  Is  mòr  an  taitneas  a  blii  'rànnsachadh 
nithe  folaichte  nàduir,  agus  dìomhaireachd  an  ealantais 

*  Archimèdes :  Ard  sgoilear,  agus  speuradair  ionnsuichte.  bnrrniclite 
de  mlminntir  Shiracuis  ann  an  Sicilia.  Bha  è  ann  mu  dhà  cheud 
hliadhna  roimh  theachd  ar  Slànuigfheir. — PìaDAR. 

agus  an  eòlais  'f  haotuinn  amach  ;  gu  h-àraid  an  uair  a 
gheibhear  amach  nì  nuadh  mu  nach  cualas  riamh ! 
Ach  cia  lnachmhor,  àrd  seach  sin  eòlas  air  Dia  agus  air 
Criosd  !  Is  suarach,  brùideil  taitneas  dhaoine  feòlmhor 
ann  an  coimeas  ris  a'  mhaise  sin  a  chithear  ann  an 
ionnsuchadh  glan  dhaoine  ;  ach  0  !  cia  maiseach  gnùis 
Dhè  !  'Nuair  a  gheibh  sinn  leabhar  ùr,  fe'umail,  leanaidh 
sinn  air  a  lèughadh  le  taitneas  a  là  's  a  dh'oidhche  'g  a 
ròghnachadh,  ach  beag,  air  thoiseach  air  biadh,  deoch 
'us  cadal !  Ach  0  !  cia  mòr  an  taitneas  a  gheibhear  air 
deas  làimh  Dhè,  far  am  faigh  sinn  fìos  air  na  h-uile 
nithibh  ann  am  mionaid  !" 

Sàmhlaich  fòs  an  taitneas  a  ta  shuas,  ri  taitneasaibh 
na  bèusachd  agus  nan  aignidhean  nàdurrail.  Bu  mhòr 
taitneas  iomadh  aoin  de  na  Pàganaich  mheasarra  ann 
an  riaghailtibh  'us  ann  an  cleachdadh  dleasanach  nan 
deadh-bhèus.  Cha  bu  duine  ceart,  onorach  leo,  ach 
amhàin  am  fear  a  bha  air  a  riaghladh  le  subhailc  nam 
bèus,  cha  n-ann  o  eagal  peanais,  ach  a  chionn  gur 
ionmhuinn,  maith  an  t-subhailc  sin  ìnnte-fèin.  B'àrd- 
luachmhor  leo  subhailc  na  bèusachd.  Arèir  am  beachd- 
san  is  ànn  amhàin  o  leantuinn  na  subhailce  sin  a 
b'urrainn  duine  ruigheachd  air  àrd  shonas.  Abair, 
matà,  "  Cia  mòr  an  t-òirdhearcas  a  gheibhear  ann  an 
ìomlanachd  nèamhaidh  a'  Chriosduiclh,  agus  ann  an 
iomlanachd  neo-chruthaichte  sin  Dhè  a  bhitheas  sinn 
a'  faicinn  !  Nach  mòr  an  taitneas  a  gheibhear  ann  an 
oibreachadh  a'  ghràidh  nàdurraich  fèin,  ma's  gràdh 
cloinne,  gràdh  phàrantan,  gràdh  ehompanach,  no 
chàirdean  eòlach,  dìleas  è !  Nach  dubhairt  Daibhidh  ri 
lonatan,  '  B'iongantach  do  ghràdh  dhomh-sa,  a'  toirt 
barrachd  air  gràdh  nam  ban  ?'  Nach  robh  '  anam 
lonatain  ceangailte  ri  anam  Dhaibhidh,  'g  a  ghràdhach- 
adh  mar  'anam  fèin  ?'  Nach  '  b'ionmhuinn,  air  dòigh 
àraidh,  le  Criosd  aon  deisciobul  do'm  b'àbhaist  luidhe 
air  'uchd  ?'  Anis,  matà,  ma  gheibhear  taitneas  cho  mòr 
ann  an  càirdeas  dlùth,  dìleas  ameasg  dhaoine,  cia  mòr 
seach  sin  an  taitneas  a  gheibhear  ann  an  càirdeas  an  Ti 
a's  Airde,  agus  ann  an  làn  eòlas  air  cuideachd  Chriosd, 
agus  ann  an  gràdh  f  ìor  bhlàth  nan  naomh  air  nèamh  ! 
Gu  cìnnteach,  gheibhear  an  càirdeas  sin  na's  treise  agus 

na's  dìlse,  agus  na  cuspairean  sin  na's  gràdhaiche  agus 
na's  taitniche,  na  chunnacas  riamh  fo'n  ghrein  ;  agus 
bheìr  araon  sinne  do'n  Athair  agus  do'n  Mhac,  ar  l)ia 
agus  ar  Slànuighear,  agus  gu  h-àraid  ìadsan  dhuinn-ne, 
gràdh  fada  nan  cìan  na's  mò  na  b'aithne  dhuinn  rìamh 
anns  a'  bheatha  so.  Ma  bha  neart  aon  aingil  cho  mòr 
as  gu'm  b'urrainn  è  feachd  a  sgrios,  bithidh,  do  rèir 
sin,  gràdh  nan  spiorad  làidir  mar-an-ceudna,  ionnus 
gu'n  gràdhaich  sinne  mìle  cuairt  na's  teotha  agus  na's 
càirdeile  an  dèigh  so,  na's  urrainn  sinn  a  dheanamh  an 
diugh.  Is  do-mheasraicht'  uile  bhuaidhean  agus  oibre 
Dhè,  mar  sin  tha'n  gràdh  so  ;  gràdhaichidh  è  sinne 
ann  an  tomhas  neo-chrìochnach  os-ceànn  a1  ghràidh  a's 
coimhlionta  'bheirear  dhà  leinn-ne.  Cia  mòr,  iongan- 
tach,  matà,  an  gràdh  sin  a  bheirear  taobh  air  thaobh  ! 

Sàmhlaich  fòs  òirdhearcas  nèimh  ri  oibribh  glòrmhor 
sin  a'  chruthachaidh  a  ta  ar  sùilean  a'  faicinn  anis. 
Ciod  an  gliocas,  ciod  an  cumhachd,  ciod  am  maitheas 
a  ta  foillsichte  ànnta !  Ciamar  a  chithear  mòrachd  a' 
Chruthaidheir  a'  dealrachadh  ann  an  aitreibh  mhòir  an 
t-saoghail  so  !  "  Tha  gnìomharan  an  Tighearna  mòr  ; 
rànnsaichear  ìad  leo-san  uile  aig  am  bheil  tlachd 
ànnta."  Cia  mòr  an  sgii  dhiadhaidh  a  chithear  ann 
an  cumadh  chorp  dhaoine  agus  ainmhidhean  !  Cia  mòr 
an  t-òirdhearcas  a  chithear  anns  gach  luibh  !  Faic 
àilleachd  nam  fliùraichean  !  Iomadh  fèum  nan  luibhean, 
nam  measan,  agus  nam  mèinn !  Na  h-iongantais  lìon- 
mhor  sin  a  gheibhear  anns  an  talamh  agus  ameasg  a 
luchd-àiteachaidh ;  cuan  mòr  nan  uisgeachan,  a'  lìon- 
adh  's  a'  traoghadh ;  an  t-earrach  's  am  foghar,  an 
sàmhradh  's  an  geamhradh  a'  teachd  gu  riaghailt- 
each,  gach  aon  diubh  'n  a  àm  fèin  !  Abair  anis,  "  Nach 
làn  na  nithe  sin  uile  de  luachmhorachd  dhìomhair, — 
nithe  air  an  òrduchadh  gu  bhi  'n  an  seirbhisich  do 
dhaoine  peacach.  Ach  0  !  cia  maiseach  an  t-àit  sin 
anns  am  bheil  Dia  fèin  a'  gabhail  còmhnuidh, — an  t-àit 
a  dh'ullaich  è  airson  nam  fìrean  air  an  deanamh  foirfe 
maille  ri  Criosd  !  Cia  iongantach  glòir  gach  reult  a's 
lugha !  Nach  mòr,  dealrach  am  bàll  a'  ghealach  ud ; 
agus  nach  àillidh  gach  rèult !  Cia  do-mheasraichte 
glòir  na  greine  !    Ach  ànnta  sin  uile  cha  n-'eil  ach  neo» 

ni  ann  an  coimeas  ri  glòir  nèimh.  Dubhar  às  a'  ghrìan 
ud,  cha  n-'eil  ìnnte  ach  dorchadas  ann  an  coimeas  ri 
tigh  m'Athar-sa.  Bithidh  mi-fèin  cho  glòrmhor  ris  a' 
ghre'in  ud.  Cha  n-'eil  anns  an  talamh  so  uile  ach 
stòl-coise  m'Athar.  Is  neo-ni  an  tàirneanach  ann  an 
coimeas  ri  guth  uamhasach  Dhè*.  Cha  n-'eil  ann  an 
seideadh  garbh  nan  gaoth  sin  ach  anail  a  bheòil.  Ma's 
iongantach  a  bhi  nis  '  a'  cur  uisge,  agus  a'  tabhairt  air 
a'  ghrèin  èirigh  air  na  fìreanaibh,  agus  air  na  neo- 
fhìreanaibh/  cia  iongantach,  cia  glòrmhor  seach  sin  a' 
ghrian  sin  nach  dealraich  air  aon  sam-bith  ach  air 
naoimh  'us  ainglibh  !" 

Sàmhlaich  fòs  an  toil-ìnntinn  a  ta  shuas  ri  iongantas- 
aibh  an  fhreasdail  ann  an  gleidheadh  na  h-Kaglais, 
agus  ann  an  riaghladh  an  t-saoghail.  Nachb'  f  hior 
iongantach  an  sealladhleinn  na'mfaiceamaid  '  an  fhairge 
'seasamh  mar  bhalla  air  an  làimh  dheis  agus  air  an 
làimh  chlì,  agus  an  talamh  tioram,  soilleir  anns  a' 
mheadhon,  agus  sluagh  Israeil  a'  dol  anùll  tioram, 
sàbhailt,  agus  Phàraoh  agus  'armailt  air  am  bàthadh  ? 
no  na'm  faiceamaid  deich  plàighean  na  h-Eiphit  ?  no 
a'  charraig  a'  spùtadh  amach  uisge  mar  amhuinn  ?  no 
am  mana  agus  na  gearra-goirt  air  am  frasadh  anuas  o 
nèamh  ?  no  an  talamh  a'  fosgladh  agus  a'  slugadh  sìos 
nan  aingidh'  ?  Ach  chì  sinne  nithe  gu  mòr  a's  mò  na 
ìad  sin  ;  chì  sinn  iomadh  sealladh  a's  iongantaiche  agus 
a's  taitniche  na  sin,  anns  nach  bi  fuil,  no  fearg  air  a 
measgadh,  agus  cha  ghlaodh  sinn  amach,  mar  a  rinn 
u  daoine  Bhet-semeis,"  ag  ràdh  "  Cò  is  urramn  seas- 
amh  an  làthair  an  Tighearna  De  naoimh  so  ?"  1  Sam. 
6.  20.  Nach  b'iongantach  a'  ghrian  'fhaicinn  a' 
seasamh  anns  an  ìarmailt,'  no  'an  dubhar  air  uairead- 
air  greine  Ahais  a'  dol  air  ais  deich  cèumanna  !'  Ach 
chì  sinne  là  air  nach  bi  grìan  ann  ni's  mò ;  no  bithidh 
sinn  gu  bràth  a'  faicinn  na  grèine  sin  anns  am  bheil 
dealradh  buan,  neo-chriochnach.  Nach  bu  chumh- 
achdach  sinn,  nach  b'iongantach  ar  beatha,  na'm  faigh- 
eadh  ar  n-ùrnuighean  tiormachd,  no  uisg,  no  teine  bho 
neamh  a  chum  ar  naimhdean  a  mhilleadh,  'nuair  a 
b'  àill  leinn,  mar  fhuair  Eliah  ;  no  na'm  b'urrainn  sinn 
marbh  a  thoirt  beò  arìst,  mar  a  rinn  Eliah  ;    no  èucail- 

ean  a  leigheas  le  mìorbhuil,  agus  gach  seòrsa  cànain  a 
labhairt,  mar  a  rinn  na  h-Abstoil !  Och !  is  neo-ni  na 
nithe  iongantach  sin  uile  ann  an  coimeas  ris  na  h-iong- 
antasaibh  àrd  a  chì  's  a  gheibh  sinne  maille  ri  Dia : 
agus  is  maitheas  agus  gràdh  ìad  uile.  Nithear  sinn- 
fèin  'n  ar  culaidh-iongantais  na's  mìorbhuiliche  na  aon 
diubh  sin.  Thogadh  suas  Iònah  an  dèigh  dhà  'bhi  trì 
làithean  air  'adhlacadh  ann  am  broinn  an  èisg  mhòir ; 
ach  togar  suas  sinne  an  dèigh  dhuinn  a  bhi  iomadh 
bliadhna  'grodadh  anns  an  duslach,  agus  àrdaichear 
na  cuirp  dhuslaich  so  againn  gu  glòir  na  grèine,  glòir  a 
mhaireas  tre  'n  t-sìorruidheachd.  Ma  bheir  sinn  fain- 
ear  freasdail  chumanta ;  mar  tha  gluasad  na  grèine  ; 
an  làn-mara ;  seasamh  na  talmhainn  ;  an  talamh  air 
'uisgeachadh  mar  lios  ;  riaghladh  an  t-saoghail  aingidh, 
aimlisgieh.  agus  iomadh  freasdal  eile,  gu  cìnnteach,  is 
maith  a  dh-f  haodar  a  ràdh,  "  Is  iongantach  ìad  sin 
uile."  Ach  ciod  ìad  sin  do  Shion  Dhè,  do  sheailadh 
air  Mòrachd  Dhè,  agus  do'n  òrdugh  àrd  anns  am  bheil 
na  slòigh  nèamhaidh. 

Cuir  riutha  sin  anis  na  freasdail  àraid  sin  a  thachair 
dhuit-fèin  ann  an  cuairt  do  bheatha,  agus  sàmhlaich 
ìad  ris  na  tròeairibh  a  bhitheas  agad  shuas.  Cuimhnich 
air  do  thròcairean  ann  an  làithibh  d'òige,  d'aois  agus 
do  neirt,  air  do  shocair  agus  d'an-shocair.  air  d'fhortan 
agus  do  mhì-fhortan,  air  gach  àit  agus  dàimh  fa-leth, 
agus  an  uair  a  nì  thu  sin  gu  ceart,  nach  maith  a  thig 
dhuit  a  ràdh,  Is  òirdheirc,  do-àireamh,  saoioiiir,  mòr, 
taitneach  ìacl  ?  Nach  bu  taitneach  dhuit,  'nuair  a 
dh'fhuasgail  Dia  do  theagamhan,  a  dh'fhuadaich  è  air 
falbh  d'eagal,  a  chaisg  è  an  an-shocair  anns  an  tilgeadh 
do  chomhairle  fein  thu,  a  dh'eutromaich  è  do  phìan.  a 
shlànaich  è  d'easlaint,  agus  a  tliog  è  suas  arìst  thu,  mar 
gu'm  b'ann,  o'n  bhàs  agus  o'n  uaigh !  Abair,  matà, 
u  Cia  taitneach,  luachmhor  na  nithe  sin  uile  !  bu  truagh 
dhomh  mo  bheatha  gach  là  'us  uair  a  dh-easbhuidh 
orra.  Nach  àrd  a  thog  freasdal  Dhè  air  thalamh  mì, 
nach  '  d'rinn  a  chaoimhneas  mòr  mì  ?'  Ach  0  !  cia 
milis  a  gheibh  mis'  a  lhthaireachd  ghlòrmhor  !  Cia  àrd 
a  dh-àrdaicheas  a  ghràdh  siorruidh  mì !  Cia  mòr  mo 
staid  ann  an  co-chomunn  ri  mòrachd  Dhè  !   Is  lionmhor, 

prìseil  mo  thròcairean  ann  an  cuairt  mo  thuruis,  agus 
mo  chogaidh  air  thalamh ;  ach  0  !  faic  mo  ghlòir,  'nuair 
i  thig  mo  chaithream,  agus  a  ruigeas  mì  mo  dhachaidh 
hhuan  !  Is  iomadh  tròeair  a  tha  Dia  a'  buileachadh  òrm, 
ged  is  peacach  mì,  ach  fèuch  !  ciod  a  bhuilicheas  è  orm 
fathast,  'nuair  a  làn-ghlanar  mì  o  gach  peaeadh,  agus  a 
bhitheas  m'àit  agam  ameasg  nan  naomh  foirfichte !  Is 
mòr  a  th'agam  an  diugh,  geda  tha  mì  astar  cho  fada 
bho  Dhia,  ach  cia  mòr  mo  chuid  's  mo  ghlòir,  'nuair  a 
sheasas  mì  dlùth  dhà  gu  bràth  an  làthair  a  rìgh- 
chaithreach  air  nèamh !" 

Sàmhlaich  fòs  an  t-aoibhneas  a  ta  shuas,  ris  na 
sòlasaibh  a  gheibhear  a  bhos  ann  an  òrduighean  an 
t-soisgeil.  Nach  tobar  fosgailte  dhuit  am  Bìobull  a' 
sìor-sruthadli  le  sòlasaibh,  gach  là  'us  oidhche  ?  Nach 
freagarrach,  sòlasach  na  geallaidhean  a  thàinig  gu 
d'ìnntinn,  a'  toirt  dhuit  a  ràdh  le  Daibhidh,  "  Mur 
biodh  gu'm  b'e  do  lagh  mo  thlachd,  an  sin  gheibhinn 
bàs  a'rn'  àmhghar."  Salm  119.  92.  Smuainich,  matà, 
"  Ma  tha  focal  Dhè  cho  làn  sòlais,  nach  tobar  a'  cur 
thairis  le  sòlas  Dia  fèin !  Ma  tha  litrichean  Dhè  cho 
sòlasach,  cia  mòr  an  sòlas  glòir  a  làthaireachd !  Ma  tha 
an  gealladh  cho  milis  cia  milis  a  choimhlionadh  !  Nach 
sòlasach  dhuinn  tiomnadh  ar  Tighearna  agus  ar  còir- 
sgrìobht'  air  an  oighreach,  ach  0 !  cia  sòlasach  ar  seilbh 
air  an  oighreachd  fèin  I"  A  bhàrr  air  sin,  abair,  "  Nach  bu 
taitneach  dhomh-sa  f  òs  am  focal  air  a  shearmonachadh  ! 
'Nuair  a  shuidh  mì  fo  shearmonaiche  nèamhaidh  'us  è 
'rànnsachadh,  a'  gluasad  's  a'  sìtheachadh  a'  chridhe, 
nach  tric  a  bha  mo  chridhe  fèin  air  bhlàthachadh  leis 
an  teagasg !  Thar  leam  gur  beag  nach  d'f  huair  mì 
mi-fèin  ann  an  nèamh !  Nach  tric  a  chaìdh  mì  'dh-ionn- 
suidh  na  h-èisdeachd  agus  mo  spiorad  trioblaideach, 
brònach,  agus  a  phìll  mì  dhachaidh  aoibhneach  !  Nach 
tric  a  chaidh  m\  fo  theagamh  a  dh-ionnsuidh  na  h-èisd- 
eachd,  agus  a  chuir  Dia  dhachaidh  mì  le  dearbh-bheachd 
agam  air  a  ghràdh  ann  an  Criosd !  Nach  iomadh 
deoch-ùrachaidh  a  fhuair  mì  chum  mo  mhisneachadh 
anns  gach  l  còmhrag  !'  Ma  dhealraich  aghaidh  Mhaois 
air  dòigh  cho  glòrmhor,  0  !  cia  glòrmhor  gnùis  Dhè ! 
-  Is  maiseach  cosan  an  teachdair  a  ta  'g  èigheachd  sithe, 

teachdair  an  deadh  sgèil  a  ta  'g  eigheachd  slàinte  ;'  ach 
0 1  cia  maiseach  gnhis  '  Prionnsa  na  Sìthe !'  Ma 
gheibhear  an  '  t-ionmhas,  so  cho  luachmhor  '  ann  an 
soithichibh  creadha;'  cia  lnachmhor  an  t-ionmhas  sin 
a  ta  taisgte  suas  dhomh  air  nèamh !  Is  beannaichte  na 
sùilean  a  chì  na  nithe  glòrmhor  a  chithear  an  sin,  agus 
na  cluasan  a  chluinneas  na  nithe  a  chluinnear  an  sin 
An  sin  cluinnidh  mì  Eìiah,  Isàiah,  leremiah,  Eòin, 
Peadar,  Pòl,  cha  n-ànn  a'  searmonachadh  do  eascairdean, 
ann  an  prìosan,  fo  gheur-leanmhuinn  agus  fo  thàir,  ach 
le  àrd  aoibhneas  a'  moladh  an  Tì  a  thog  snas  ìad  gu 
onoir  agus  glòir." 

Abair  fòs  "  Cia  mòr  an  t-aobhar  aoibhneis  dhomh  an 
diugh,  gu'n  èisdear  ri  m'ùrnuigh,  gu'm  faod  mì  'dhoi 
uair  sam-bith  a  dh-ionnsuidh  Dhè,  mo  chùis  'fhosgladh 
dhà,  agus  m'  anam  a  thaomadh  amach  'n  a  làthair,  mar 
dheanainn  do  mo  charaid  a's  dìlse !  Ach  0  !  m'  aoibh- 
neas  do-labhairt,  'nnair  a  gheibh  mì  gach  beannachd 
gun  'ìarraidh,  agus  a  clh-fhuadaichear  fada  uam  gach 
uireasbhuidh  agus  truaighe,  agus  a  bhitheas  Dia  fèin 
agam,  mar  chuibhrionn  agus  mar  oighreachd  m'  anama.1' 
Agus  do  thaobh  suipeir  an  Tighearna,  "  Cia  mòr  an 
t-sochair  's  an  onoir  dhomh  comas  suidhe  slos  aig  a 
bhòrd,  a  chum  a  chùmhnant  a  shèulachadh  dhomh  an 
sin  !  Ach  cha  n-'eil  anns  gach  beothachadh  agus  sòlas 
dhiubh  sin  ach  eàrlas  cìnnteach  air  na  h-àrd  shòlasaibh 
ri  teachd.  0  !  cia  mòr  an  t-eadar-dhealachadh  a  bhith- 
eas  eadar  suipeir  dheireannach  Chriosd  air  thalamh, 
agus  suipeir-bàinnse  an  Uain  air  an  là  mhòr !  Is  ìad  na 
nèamhan  glòrmhor  is  seòmar  dhà  air  an  là  sin,  armail- 
tean  nan  aingeal  agus  nan  naomh,  a  luchd-frithealaidh 
àluinn.  Cha  bhi  ìùdas,  no  aoidh  neo-ullaichte  an  sin. 
Cha  bhi  ànn  ach  na  creidmhich  iriosal  a'  suidhe  sìos 
maille  ri  Criosd,  agus  is  è  làn  ghràdhachadh  agus  làn 
ghàirdeachas  taobh  air  thaobh  a's  cuilm  dhoibh."  Abair 
riut-fèin  mu  cho-chomunn  nan  naomh,  "  Cia  taitneach 
a  bhi  beò  maille  ri  Criosduidhean  tuigseach,  nòamhaidh  ! 
Gheibhear  Daibhidh  ag  ràdh  mu  'n  timchioll,  '  Tha 
mo  thlachd  uile  annta'  sin.  0  nach  taitneach,  aoibh- 
neach  a'  chuideachd  a  gheibh  mise  shuas  !  Na'm  faca 
mì  Iob,  geda  b'ann  'n  a  shìneadh  air   an  òtrach,  bu 

ghlan  an  sgàthan  foighidin  è !  ach  nach  maiseach 
Thaicinn  ann  an  glòir !  Nach  bu  taitneach  Pòl  agus 
Sìlas  a  chluinntinn  a'  sèinn  's  an  casan  teànn-cheang- 
a;lte  anns  na  cip !  Nach  taitniche  na  sin  an  cluinntinn 
a1  sèinn  molaidh  air  nèamh  !  Nach  bu  bhìnn  an  ceòl  a 
rinn  Daibhidh  air  a  chlàrsaich  fèin  !  ach  nach  ceòlmhoire 
gu  mòr,  am  fear-ciùil  bìnn  sin  a  chluinntinn  ameasg  an 
luchd-ciùil  nèamhaidh  !  Ciod  nach  tugainn  airson  saor 
chòmhradh  fad  aon  uair'  ri  Pòl,  chofluath  's  a  thàinig  è 
nuas  o'n  '  treas  nèamh!'  Ach  is  goirid  gus  am  faic 
agus  an  sealbhaich  mi-fèin  na  nithe  sin  uile." 

Aon  uair  fathast,  smuainich  air  moladh  Dhe'  maille 
ris  na  naoimh,  "  Ciod  a  theirinn  na'n  robh  mì  maille 
ris  na  buachaillean  ud,  a  chunnaic  agus  a  chuala  '  cuid- 
eachd  mhòr  do  armailtibh  nèimh  a'  moladh  Dhe',  agus 
ag  ràdh,  '  Glòir  do  Dhia  anns  na  h-àrdaibh  agus  air 
talamh  sìth,  deadh  ghean  do  dhaoinibh  V  Ach  chì  agus 
cluinnidh  mi  nithe  na's  glòrmhoire.  Bu  shona  leam 
mì-fèin,  na'n  cuala  mì  Criosd  a'  tabhairt  buidheachais 
d'a  Athair !  Ach  cia  sona  mì,  'nuair  a  chluinneas  mì 
Criosd  'g  a  m'  èigheachd  beannaichte !  Bu  mhòr  an 
t-aoibhneas  a  bha  ann  an  Ierusalem  aig  '  toirt  na  h-àirce 
air  a  h-ais,'  agus  aig  '  ath-thogail  an  teampuill ;'  ach 
cia  mòr  an  t-aoibhneas  a  bhitheas  anns  an  '  lerusalem 
Nuadh  I'  Kèubadh  an  talamh  le  fuaim  an  t-sluaigh  a1 
deanamh  mòr  ghàirdeachais,  an  uair  a  bhathas  a' 
crùnadh  Sholaimh  !  Ach  cia  aoibhneach,  àrd  an  iolach 
a  bheirear,  an  uair  a  chithear  Rìgh  na  h-Eaglais  a' 
leachd  !  Ma  k  shèinn  reulta  na  maidne  cuideachd,  agus 
ma  rinn  uile  mhic  Dhè  gàirdeachas,  'nuair  a  leigeadh 
bunaitean  na  talmhainn  ;'  cia  aoibhneach  an  t-òran  a 
sheinnear,  'nuair  a  stèidhichear  agus  a  chrìochnaichear 
saoghal  na  glòire,  'nuair  a  shuidhichear  a'  chlach- 
mhullaich,  agus  a  bhitheas  '  am  baile  naomh  air  a  sgead- 
achadh  mar  bhean-bàinnse,  eadhon  bean  an  Uain' !" 

Sàmhlaich  an  t-aoibhneas  a  bhitheas  agad  air  nèamh, 
ris  an  aoibhneas  a  f  huair  na  naoimh  gu  tric  'n  an  sligh 
gu  nèamh,  agus  'n  an  roimh-bhlas  air.  An  d'fhoillsich 
Dia  e-fein  riamh,  air  àm  air-bith,  ann  an  tomhas  beag. 
no  mòr,  do  aon  air-bith  de  na  naoimh,  ach  àm  air  an 
robh  aoibhneas  an  cridheaclian  arèir  an  taisbeanaidh  a 

thugadh  dhoibh  ?  Faic  mòr  aoibhneas  Pheadair  shuas 
air  "  beinn  a'  chruth-atharrachaidh!"  "  A  Thighearn," 
ars'  e-fèin,  "  is  maith  dhuinne  'bhi  an  so ;  deanamaid 
trì  pàilliunna  an  so  :  aon  dhuit-se  ;  agus  aon  do  Mhaois. 
agus  aon  do  Elias."  Mata  17.  4.  Mar  gu'n  abradh  è, 
"  Ho  !  na  rachamaid  sìos  arìst  ameasg  na  gràisge  gèur- 
leanmhuinnich  ud.  Na  pilleamaid  tuilleadh  gu  staid 
cho  suarach,  trioblaideach.  Nach  f  heàrr  dhuinn  fan- 
tuinn  shuas  an  so  fèin,  far  am  bheil  sinn  anis  ?  Nach  ì 
so  cuideachd  a's  feàrr,  agus  toil-ìnntinn  a's  mìlse  ?" 
Ciamar  a  bha  Pòl  air  a  thogail  suas  leis  an  t-sealladh  a 
f huair  è  ?  Ciamar  a  dhealraich  aghaidh  Mhaois  an 
dèigh  dhà  labhairt  ri  Dia  air  sliabh  Shinai !  Bu  roimh- 
bhlas  sònruichte  gach  sealladh  dhiubh  sin,  ach  is  beag 
ìad  ann  an  coimeas  ris  an  t-sealladh  uile-bheannaichte. 
Nach  tric  a  leugh  's  a  chuala  sinn  mu  naoimh  a  bha, 
aig  uair  am  bàis,  cho  làn  aoibhneis  's  a  b'urrainn  an 
cridheachan  a  chumail ;  agus  air  a'  cheart  uair  air  an 
robh  an  cuirp  air  an  fàsgadh  le  tinneas  'us  pìan  ro 
chruaidh,  bha  sealladh  cho  mòr  de  nèamh  aig  an  spiorad- 
aibh,  ionnus  gu'm  bu  mhò  gu  mòr  an  gàirdeachas  na  'm 
bròn !  Cia  glòrmhor  aon  sradag  de'n  t-  solus  so  do'n  anam 
fo  àmhghar  trom,  ach  cia  mòr,  làn  ghlòir  fèin  !  0  !  nach 
bu  làidir  aoibhneas  nam  martarach  anns  na  lasraichean 
B'f  huil  'us  feòil  na  cuirp  aca-san  cho  maith  ris  na  cuirp 
againn-fein.  Ciod,  matà,  ach  cumhachd  òirdheirc,  ion- 
gantach  a  rinn  an  spioradan  a  lìonadh  le  aoibhneas  cho 
mòr,  's  an  uair  air  an  robh  an  cuirp  a'  losgadh  ! 

Abair  annad-fèin,  a  lèughadair,  "  Gu  cìnnteach,  is  è 
roimh-bhlas  iongantach  air  glòir  a  rinn  lasraichean  an 
teine  cho  socrach,  agus  '  rìgh  dubh  nan  uamhas'  cho 
taitneach  do  na  martaraich  dhiadhaidh  ud.  Ciod  è, 
matà,  glòir  fèin  !  Cia  beannaichte  fois  nan  naomh  l 
An  dèigh  do  Phòl  smuaineachadh  air  an  f  hois  so,  bha 
è  '  togarach  air  siubhal,  agus  a  bhi  maille  ri  Criosd/ 
ag  ràdh,  '  is  e  so  a's  ro  fheàrr.'  Agus  mar-an-cè'udna 
their  na  naoimh  uile  nach  bi  ìad  ceart  gu  bràth,  gus  am 
faigh  ìad  bàs  agus  an  ruig  ìad  am  fois !  Am  f  àiltich  am 
martarach,  Saunders,  an  crann-losgaidh,  ag  èigheachd 
amach,  '  Fàilt  air  mo  bhàs  !  agus  nach  fàiltich  raise 
na's  tàitniche  mo  shonas,  ag  èigheachd,  '  Fàilt  air  mo 

chrìm  ?'  Anrpòg  am  martarach,  Bradford,  an  connadh 
leis  an  robh  e-fèin  gu  bhi  nis  air  a  losgadh  ?  agus  nach 
pòg  mise  mo  Shlànuighear  ?  Am  bi  aoibhheas  air  ban- 
mhartaraich  bhochd  eile,  a  cas  a  chur  ann  an  tòll  nan 
ceap  anns  an  robh  casan  a'  mhartaraich,  Mr.  Philpot, 
air  an  teannachadh  gu  oruaidh  roimpe  ;  agus  nach  bi 
aoibhneas  òrm-sa  gu'm  bi  m'anam  beò  gu  bràth  ann  an 
àit  na  glòire  sin  gus  an  deachaidh  Criosd  agus  na 
h-Abstoil  romham  ?  Am  fàiltioh  muinntir  eile  teine 
agus  connaclh,  prìosan  'us  f  ògradh,  t'anaid  agus  sgiùrsadh 
searbh,  an-iochdmhor,  na's  mò  na  dh-fhàilticheas  mise 
Criosd  agus  glòir  !    Nar  leigeadh  Dia." 

Sàmhlaich  glòir  na  rìoghachd  nèamhaidh,  ri  glòir  na 
h-eaglais  air  an  taiamh,  agus  ri  glòir  Chriosd  ann  an 
staid  irioslachaidh.  Nach  mòr  an  t-òirdhearcas  a  ta 
ann  am  fulangas  Chriosd  airson  pheacach  ;  ach  cia  mòr 
òirdhearcas  Chriosd  air  'àrdachadh  air  deas  làimh 
'Athar  !  Ts  mòr  àilleachd  na  h-eaglais  an  so,  eadhon  fo 
bhuaireadh  a  peacaidh  agus  fo  shàrachadh  a  naimhdean ; 
ach  cia  mòr  a  h-àilleachd  'nuair  a  thig  "  Pòsadh  an 
Uain  I"  Nach  b'iongantach  Mac  Dhè  ann  an  "  cruth 
seirbhisich"  air  thalamh !  Faic  è  air  a  bhreith  ann  an 
stàpull,  'us  reult  a'  dealradh  os  a  cheànn,  's  a'  treòrach- 
adh  choigreach  a  dheanamh  aoraidh  dhà,  'us  è  sìnte  ann 
am  prasaich  fhuair  an  eich ;  armailtean  nèimh  le  'n 
òranaibh  ceòlmhor,  bìnn  a'  moladh  uair  a  bhreith  !  Faic 
è,  'us  è  fathast  'n  a  leanabh,  a'  deasboireachd  ris  an  àrd 
luchd-teagaisg  anns  an  teampull !  Faic  arìst  è,  an 
dèigh  dhà  tòiseachadh  air  a  dhreuchd,  a'  tionndadh 
uisge  gu  fìon,  a'  beathachadh  mhìltean  le  beagan 
bhuilinnean  agus  dà  ìasg  bheag,  a'  glanadh  nan  lobhar, 
a'  slànachadh  an  t-sluaigh  thìnn,  a'  neartachadh  nam 
bacach,  a'  toirt  leirsinn  do  na  doill  agus  a'  toirt  beò  nam 
marbh  !  Cia  iongantach  è,  matà,  'n  a  ghlòir  nèamhaidh ! 
Ma  bha  'leithid  'a  ghearradh  air  gèu^raibh.  a  leithid  a 
sgaoiìeadh  air  faluinnibh  a  sgeadachadh  na  slighe,  agus 
gach  beul  ag  èigheachd  HoFanna,'  'nuair  a  bha  Criosd 
a'  marcachd  air  asal  astigh  do  ierusalem,  ciod  a  their 
's  a  nì  sluagh  'nuair  a  thig  è  'n  a  ghlòir  air  a  chuairt- 
eachadh  le  'ainglibh  ! 

Is  è  thubhairt  an  sluagh  a  chuala  Criosd  a1  searmon 

achadh,  soisgeil  na  rìoghachd,  "  Cha  do  labhair  duine 
riarah  mar  an  duine  so  ;"  ach  is  è  their  ìadsan  a  chì  a 
mhòrachd  'n  a  rìoghachd,  "  Cha  n-fhacas  riamh  glòir 
cosmhuil  ris  a'  ghloir  so."  Ma  "  thuit"  a  naimhdean 
"  air  an  làr"  'nuair  a  thàinig  ìad  g'a  ghlacadh ;  ma 
"  chriothnaich  an  talamh,"  ma  "  rèubadh  brat-roinn 
an  teampuill,"  ma  "  dhorchaicheadh  a'  ghrìan,"  ma 
"  sgoilteadh  na  creagan,"  ma  "  dh'eirich  cuirp  nan 
naomh  as  na  h-uaighibh,"  agus  ma  dh'aidich  an  luchd- 
coimhid  air  dhoibh  na  nithe  uamhasach  sin  'f  haicinn  air 
uair  a  bhàis,  "  Gu  fìrinneach  b'e  so  Mac  Dhè  ;"  0  !  cia 
mòr  an  là  sin  air  an  e'irich  na  mairbh  uile  gu  seasamh 
'n  a  làthair :  air  an  là  sin,  "  Aon  uair  eile  fathast, 
crathaidh  e  cha-n  e  an  talamh  amhàin,  ach  nèamh  mar 
an  ceudna ;"  air  an  là  sin,  spìonar  a'  ghrìan  ud  às  na 
spe'uraibh,  agus  f  àgar  i-fein  's  a  glòir  dorch  gu  bràth  ; 
air  an  là  sin,  aidichidh  gach  teangaidh  esan  mar 
Thighearn  agus  mar  Rìgh  !  Ma  chàill  am  bàs  agus  an 
uaigh  an  cumhachd,  an  deigh  dhà  èirigh  arìst,  ma 
"  charuich  aingeal  a'  chlach"  air  falbh  "  o  dhorus"  na 
h-uaighe,  a'  cur  "  eagail  air  an  luchd-coimhid"  gus  an 
deachaidh  "  ìad  'an  riochd  mairbh,"  agus  ag  ìarraidh 
orra  'dhol  agus  "ìnnseadh  d'a  dheisciobluibh  gu'n 
d'èirich  losa  o  na  mairbh,"  agus  ma  chaidh  è  suas  air 
nèamh  fo'n  sùil,  cia  mòr  an  cumhachd,  an  neart  agus  a 
ghlòir  a  ta  aige  nis,  agus  a  bhitheas  againn-ne  gu  bràth 
maille  ris  ! 

'Nuair  dh'eirich  Criosd  suas  gu  glòir,  thug  è  cumh- 
achd  do  àireamh  bheag,  do  iasgairean  agus  do  phàill- 
iunnaich  {tent-mahers)  bhochd,  na  bacaich,  na  doill  agus 
na  h-easlaintich  a  leigheas,  prìosain  'fhosgladh,  na 
h-aingidh  a  sgrios,na  mairbh  a  dhùsgadh,  agus  iongantas 
a  chur  air  an  naimhdean.  Ach  0  !  cia  iongantach  an 
saoghal  sin  anns  an  dean  gach  aon  oibrean  a's  mò  na 
ìad  sin!  Nach  cumhachdach  searmonachadh  an  t-soisgeil 
a'  rànnsachadh  amach  dìomhaireachd  a'chridhe,  ag 
irioslachadh  nam  peacach  uaibhreach,  a'  taiseachadh  a' 
chridhe  chruaidh,  's  a'  toirt  air  na  h-aingidh  criothnach- 
adh  :  Seadh,  a'  toirt  air  '  daoine  an  droch  leabhraichean 
a  losgadh,  am  fearann  a  reic  agus  teachd  leis  an  luach 
'g  a  leigeil  sìos  aig  cosaibh  an  t-searmonaiche  ;'  seadh. 

ag  ìompachadh  mhìltean,  agus  "  a'  cur  an  t-saoghail 
bun  os  ceànn ;"  seadh,  ma  bheir  teagasg  an  t-soisgeil 
air  gach  seòrsa  sluaigh  o'n  phrìosanach  gu-ruig  am 
breitheamh  air  a'  chaithir-cheartais,  o'n  bbaigear  gu- 
ruig  am  prionnsa,  criothnachadh  ;  ma  tha  an  cumhachd 
agus  an  onoir  so  aig  Criosd  agns  aig  na  naoimh  air  là 
an  irioslachaidh,  agus  air  àm  òrduichte  am  fulangais 
agus  am  maslaidh  air  thalamh,  cia  mòr,  matà,  an  làn 
chumhachd,  an  làn  onoir,  agus  an  làn  àrclachadh  ann  an 
rìoghachd  na  glòire  ! 

Sàmhlaich  an  t-atharrachadh  glòrmhor  a  thig  ort 
mu-dheireadh,  ris  an  atharrachadh  ghràsmhor  sin  a 
dh'oibrich  an  Spiorad  air  do  chridhe  anns  a'  bheatha 
so.  Is  luachmhoire  am  fìor  ghràine  gràis  a's  lugha  'ta 
annad  na  saoibhreas  nan  Innseachan.  Cha  n-'eil  tog- 
radh,  no  osnadh  a  bheir  do  chridhe  an  dèigh  Chriosd, 
nach  luachmhoire  dhuit  na  uile  rìoghachdan  an  t-saogh- 
ail  so.  Is  è  nàdur  ath-nuadhaichte,  fìor  'iomhaigh 
Dhè ;  Criosd  a'  gabhail  còmhnuidh  annainn ;  agus 
Spiorad  Dhè  a'  fantuinn  annainn.'  Is  gath  soluis  è  bho 
ghnùis  Dhia ;  sìol  Dhè  a1  fantuinn  annainn,  aon  mhaise 
chòir,  cheart,  rèusantach  an  anama  :  ag  àrclachadh  an 
duine  os-ceànn  gach  uaisleachd,  'g  a  ulJachadh  a  chum 
tlachd  a  Chruthaidheir  a  thuigsinn,  chum  a  thoii  a 
dheanamh,  agus  a  dhol  astigh  d'a  ghlòir.  Ma  tha  an 
"  gràine"  so  "  de  shiol  mustaird"  cho  luachmhor,  cia 
luachmhor  "  craobh  na  beatha,  a  tha  ann  am  meadhon 
pàrrais  Dhè  I"  Ma's  iuachmhor  sradag  de'n  bheatha 
spioradail  nach  dean  ach  cogadh  an  aghaidh  truaillidh- 
eachd,  agus  beagan  mìann  'us  osnaich  a  lasadh  anns  an 
anam,  cia  glòrmhor  tobar  na  beatha  sin  !  Ma  theirear 
gu'm  bheil  sinn  cosmhuil  ri  Dia,  'nuair  a  dh-ìslichear 
sìos  sinn,  agus  a  leònar,  agus  dh-atharraichear  ar 
cridheachan  le  fìor  aithreachas  agus  tròm  bhròn  airson 
peacaidh,  is  cìnnteach  gu'm  bi  sinn  fada  nan  cìan  na's 
coltaiche  ri  Dia,  'nuair  nach  bi  peacadh  idir  annainn. 
Kach  maiseach  gràdh  'us  dèigh  air  nèamh ;  ach  0  ! 
cia  maiseach  nèamh  fèin  !  Nach  milis  an  t-aoibhneas  a 
gheibhear  an  diugh  anns  na  chì,  na  chluinneas  agus  na 
chreideas  sinn  mu  ghlòir  nèimh  ;  ach  cia  mòr,  milis  an 
t-aoibhneas,  làn  sheilbh  air  a'  ghlòir  sin !    Cia  aoibh- 

neach  an  Criosduidh  'nuair  a  gheibh  è  a  chridhe  'blàth- 
achaclh,  a'  taiseachadh  's  a'  leaghadh  sìos  le  bròn  fo 
smuaineachadh  air  a  pheacadh  agus  aii*  a  mhi-thàingeal 
achd.  Bheir  eadhon  am  bròn  sin  fèin  gàirdeachas  dhà 
0,  matà,  ciod  an  gàirdeachas  a  gheibhear,  an  uair  a  clrì 
agus  a  ghràdhaicheas,  agus  a  nì  sinn  aoibhneas,  agus  a 
mholas  sinn  anns  an  tomhas  a  s  àirde  foirfeachd  ! 

Smuainich  annad-fèin,  "  Cia  prìseil  an  t-atharrachadh 
dhomh-sa  'bhi  air  mo  thoirt  o'n  staid  thruailliclh  anns 
an  d'rugadh  mì,  agus  ris  an  robh  mì  fuaighte  le  cleachd 
adh,  'us  mìle  peacadh  air  mo  cheànn ;  agus  na'n  do 
bhàsaich  mì  anns  an  staid  sin,  bha  mì  mallaichte  gu 
sìorruidh !  0  nach  iongantach  m'atharrachadh  gràs- 
mhor,  mì  nis  air  m'fhireanachadh  o  na  ciontaibh 
uamhasach  sin  uile,  agus  air  mo  shaoradh  o  na  plàigh- 
ean  oillteil  sin  uile,  agus  air  mo  dheanamh  'n  a  m' 
oighre  air  nèamh  !  Nach  tric  a  ghlaodh  mis'  amach  'us 
mì  gu  tàingeil  a'  smuaineachadh  air  là  m'ath-ghin- 
eamhuinn,  O  mo  mhìle  beannachd  air  an  là  sin  !  gu-ma 
beannaichte  mo  Thighearn,  gu'm  faca  mis'  an  là  sin  ! 
Agus  nach  èigh  mì  mach  air  nèamh,  0  nis  a  shìorruidh- 
eachd  bheannaichte !  agus  gu-ma  beannaichte  mo 
Tighearn  a  thug  mise  gu  ruige  so  !  Nach  d'rinn  na 
h-ainglean  gàirdeachas  airson  m'ìompachaidh !  Is 
cìnnteach  gu'n  dean  ìad  comh-ghàirdeachas  maille  rium 
airson  mo  shonais  agus  mo  shlàinte.  Cha  n-'eil  ann  an 
gràs  ach  sradag  bheag  a  thionailear  suas  às  an  luath, 
sradag  a  ta  còmhdaichte  le  feòil  o  shùil  an  t-saoghail, 
agus  air  uairibh  folaichte  le  truaillidheachd  o  mo  shùil 
fèin,  ach  cha  bhi  mo  ghlòir  sìorruidh  neulach,  no  còmh- 
daichte  le  ni  sam-bith.  Cha  chuirear  mo  '  sholus  fo 
shoitheach,  ach  air  sliabh,  eadhon  sliabh  Shioin,  sliabh 
Dhè.'  " 

Aon  uair  fathast,  sàmhlaich  an  t-aoibhneas  a  gheìbh 
thu  shuas,  ris  gach  roimh-bhlas  a  thug  an  Spiorad  dhuit 
air,  anns  a'  bheatha  so.  Nach  dT  hoillsich  Dia  e-fèin 
gu  comharraichte  air  uairibh  do  d'anamja'dòrtadhsileig1 
ghlòir  air  ?  Nach  robh  thu  ullamh  gu  ràdh,  "  0  b'f  heàrr 
gu'm  faigheadh  m'anam  sin  an  còmhnuidh  !"  Nach  do 
ghlaodh  thu  riamh  amach  leis  a'  mhartarach  an  deigh 
dhà  feitheamh  fada  le  caoidh,  "  Thàinig  è,  Thàinig  è  !" 


336  Meòrachadh  Nèamhaidh 

Nach  do  mhothaich  thu  fo  shearmoin  shoilleir,  bheò 
mu  nèamh,  no  fo  mheòrachadh  uaigneach  mu  'n  staid 
nèamhaidh,  do  spiorad  tròm,  fànn  ag  ath-bheothachadh, 
do  chridhe  cròm  fo  sprochd  a'  suas-thogail  a  chìnn, 
agus  solus  nèimh  a'  dealradh  air  d'anam  ?  Abair  anis 
annad-fèin,  "  Nach  beag  an  t-eàrlas  sin  ann  an  cuimeas 
ris  an  làn  oighreachd  !  Och  !  cha  n-'eil  anns  an  t-solus 
iongantach,  aoibhneach  so  uile  ach  coinneal  a'  lasadh  o 
nèamh,  a  chum  mis'  a  threòrachadh  tre'n  t-saoghal 
dhorch  so  suas  gu  àit  na  glòire  nèamhaidh.  Maghlaodh 
daoine  diadhaidh,  'nuair  a  bha  ìad  air  an  sàr-lìonadh  le 
aoibhneas  nèamhaidh,  '  Stad  a  Thighearna,  gu  leòr,  gu 
leòr ;  cha  n-urrainn  mì  tuilleadh  a  ghiùlain !'  cia  làn, 
matà,  an  t-aoibhneas  a  gheibh  mis'  air  nèamh,  'nuair  a 
bhitheas  m'  anam  cho  comasach  air  Dia  'fhaicinn  agus 
a  mhealtuinn  ;  agus  geda  bhitheas  an  solus  an  sin  mìle 
cuairt  na's  mò  na  solus  na  grèine,  is  urrainn  mo  shuilean 
amharc  air  le  àrd  aoibhneas  gu  bràth."  No,  mur 
d'fhuair  thusa  fathast  roimh-bhlàs  dhiubh  sin  air 
nèamh,  (oir  cha  d'fhuair  a  h-uile  creidmheach  è,)  oib- 
rich  gu  maith  gach  taitneas  agus  gealladh  nèamhaidh  a 
tha  nis  agad,  a  chum  gu'n  tuig  thu  na's  feàrr  na  gheibh 
agus  na  mhothaicheas  tu  an  dèigh  so. 

II.  Comharraichear  amach  anis  ciamar  dh-fhaodar 
meòrachadh  nèamhaidh  a  dhìon  o  chridhe  seachranach. 
Is  ì  nis  d'obair  àraid  an  so,  do  chunnart  'f  haicinn  gu 
soilleir,  agus  treòraichidh  sin  thu  gu  leigheas  freagar- 
rach  air  do  chunnart.  Is  è  do  cridhe  fèin  an  cnap-bacaidh 
a's  rniosa  'gheibhear  ag  oibreachadh  an  aghaidh  do 
mheòrachaidh  nèamhaidh.  Anns  a'  chridhe  gheibhear 
— Mì-thoil  do'n  dleasanas  so, — no  Faoin  obair, — no 
Kuith  air  falbh  gu  tric  a  dh-ionnsuidh  nithe  eile, — no 
Grad  sgur  de'n  dleasanas  mu'n  ceart  a  thòisichear  air. 
Ma's  luachmhor  leat  idir  sòlas  a'  mheòrachaidh  so, 
fèumaidh  tu  na  h-uilc  chunnartach  sin  a  sheachnadh  gu 
cùramach,  agus  èirigh  suas  'n  an  aghaidh  gu  duineil, 
fìrinneach,  dùrachdach,  dìan. 

1.  Gheibh  thu  do  chridhe  mì-thoileach  tòiseachadh 
air  an  obair  so  ;  cha  n-'eil  obair  eile  's  an  t-saoghal  air 
am  mì-thoiliche  leis  a'  chridhe  tòiseachadh  na  ì  so.  0 
nach  iomadh  leisgeul  a  ghabhas  è  I  Nach  iomadh  rathad 

seachnaidh  a  gheibh  è  mach !  Nach  iomadh  dàil  'us 
teagamh  'us  màirneal  a  nì  è,  eadhon  an  uair  a  tha  è 
dearbhte  gur  ceart  an  obair  ì  so  !  Their  è  riut  "  Cò  aig 
tha  fhios  an  dleasanas  so  idir?  no  ma  bhuineas  an 
dleasanas  so  do  mhuinntir  eile,  cò  is  urrainn  a  ràdh 
gu'm  buin  è  dhuit-se  ?"  Their  è  riut,  "  So  obair 
mhinistearan  aig  nach  'eil  tuilleadh  ri  dheanamh,  no 
obair  do  mhuinntir  aig  am  bheil  pailteas  ùine  'n  an 
làimh  fèin,  ni  nach  'eil  agad-sa."  Ma's  ministear  thu 
their  è  riut,  "  Is  è  'm  meòrachadh  nèamhaidh  so  dleas- 
anas  a'  phobuill.  Is  leòr  dhuit-sa  meòrachadh  amhàin  a 
chum  ìadsan  a  theagasg,  agus  meòraicheadh  ìadsan  air 
na  chluinneas  ìad."  Mar  gu'm  b'è  do  dhleasanas 
amhàin  am  biadh  a  dheasachadh  dhoibh,  a  roinn  orra, 
agus  ìad-fèin  amhàin  'itheadh,  a  mhearbhadh  agus  a 
bhi  beò  air  gun  thu-fèin  blasad  air  aon  chriomaig  dheth. 
Mur  bac  sin  thu,  gheibh  do  chridhe  leisgeul  làidir  eile. 
Labhraidh  è  riut  air  obair  eile,  no  cuiridh  è  thu  air 
dleasanas  àraid  eile,  oir  is  feàrr  leis  dleasanas  air-bith 
eile  na'n  dleasanas  so.  Theagamh  gu'n  abair  è  riut, 
Tha  dleasanais  eile  na's  mò  na  so  agad  ri  dheanamh  ; 
air  an  aobhar  sin,  fèumar  am  meòrachadh  so  'fhàgail 
gun  deanamh  gus  ain  faighear  ùin  dhà.  Is  iad  dleas- 
anais  fhollaiseach  a's  feumaile,  is  è  searmoinean  ullach- 
adh  agus  an  searmonachadh  a  chum  anamanan  a 
theàrnadh,  a's  àirde  gairm  dhuit  na'm  meòrachadh 
uaigneach  so."  Mar  gu'n  abradh  è  nach  'eil  ùin  agad 
gu  cùram  a  ghabhail  mu  shlàint  d'anama  fèin,  'nuair  a 
bhitheas  tu  nis  ag  ullachadh  airson  anamanan  muinntir 
eile,  no  gu'm  bheil  do  ghràdh  do  mhuinntir  eile  cho 
mòr  as  gu'm  faod,  no  gu'm  fèum  thu  do  shonas  sìorruidh 
fèin  a  dhearmad  air  an  son  ;  no  gu'm  faod  do  theagasg 
a  bhi  freagarrach,  fèumail,  tarbhach  do  shluagh  eile, 
ged  nach  dearbhadh  tu  thu-fèin  idir  leis  an  teagasg  a 
bheir  thu  dhoibh.  Gun  teagamh  is  è  nèamh  solus  a's 
feàrr  a  chum  ar  coinneal  a  lasadh  leis,  agus  leabhar  a's 
feàrr  is  f  hìach  do  gach  searmonaiche  ionnsuchadh,  agus 
na'n  ionnsuicheadh  ministearan  an  leabhar  sin  gu  pailt, 
gheibhteadh  tuilleadh  choinnlean  nèamhaidh, — tuilleadh 
shearmoinean  nèamhaidh, — anns  an  eaglais.  An  uair 
a  gheibhear    ar    n-ionnsucliadh    diadhaidh,    agus   ar 

spioradan  diadhaidh,  bithidh  ar  searmonachadh  diadh- 
aidh  mar-an-cèudna,  agus  an  sin  ach  ni  h-ànu  gu  sin, 
faodar  a  ràdh  gur  diadhairean  sinn  da  rìreadh. 

Ach  theagamh  nach  abair  do  chridhe,  an  dràst,  a'on 
fhocal  bàll-dìreach  an  aghaidh  an  dleasanais  so. 
gidheadh  cuiridh  è  dàil  anns  an  obair  là  an  dèigh  là,  a' 
sìor-ghealltuinn  tòiseachadh  oirre,  an  diugh  's  am 
raàireach,  ach  fathast  a'  seasamh  air  ais  uaipe ;  no  mu- 
dheireadh,  diùltaidh  è  thu  ball-dìreach,  agus  labhraidh 
a  mhì-thoil  an  aghaidh  do  rdusain.  Is  ànn  mu  thimchioll 
a'  chridhe  'thatar  ag  ràdh  so  uile,  cho  fad  's  a  gheibhear 
feòlmhor  è ;  oir  tha  fìos  againn,  cho  fad  's  a  gheibhear 
spioradail  e,  gu'n  abair  e-fèin  gur  ì  so  obair  a's  mìlse 
leis  's  an  t-saoghal. 

Ciod  a  nithear  ris  anis,  matà  ?  An  dean  thu  è  nis, 
ma  dh-mnsear  dhuit  ?  Ciod  a  dheanadh  tu  ri  cùis  eile 
de'n  t-seòrsa  so  ?  "  Ciod  a  dheanainn  ri  seirbhiseach 
nach  dean  obair  ?  no  ri  each  nach  coisich  leam  ?  An 
cum  mi  suas  ìad  amhàin  gu  arnharc  orra  ?"  Matà,  buin 
gu  fìrinneach,  teànn,  dìleas  ri  do  chridhe  fèin.  Na 
ìeig  leis  a  thoil  fèin  a  ghabhail,  ach  gairm  gu  'obair  è. 
Na  gabh  diultadh  idir  dheth.  Cronaich  è.  Smachdaich 
è  airson  a  mhì-thoil.  Dean  ainneart  air.  Nach  'eil 
cumhachd  agad  thairis  air  do  smuaintibh  f&n  ?  Nach 
'eil  comas  meòrachaidh  air  'fhàgail  dhuit  gu  saor  fo  do 
thoil  fèin  an  so  ?  Is  cìnnteach,  ma  f  huair  thu  nàdur 
nuadh,  gu'n  tug  Dia  dhuit,  maìlle  ri  sin,  tomhas  comais 
air  do  smuaintean  fèin  a  cheànnsachadh.  An  tràill  thu 
rìst  do  d'  nàdur  truaillidh  ?  Cleachd  d'ùghdarras  gun 
dàil.  Gairm  astigh  Spiorad  Chrìosd  chum  do  chuid- 
eachadh.  Cha  robh  esan  riamh  agus  cha  n-'eil  è  mì- 
thoileach  a  làmh  a  chur  ri  obair  cho  maith.  Cha  diùlt 
è  idir  a  chobhair  dhuit  ann  an  aobhar  cho  cliùiteach. 
ceart.  Abair  ris,  "a  Thighearna,  thug  thu  dhomh 
rèusan  a  chum  mo  smuaintean  agus  m'aignidhean  a 
a  stiùradh  's  a  riaghladh.  Is  ànn  uait-fein  a  fhuah 
mise  m'  ùghdarras  thairis  orra,  agus  feuch,  tha  ìad  anis 
a'  diùltadh  umhlachd  a  thabhairt  do  d'ùghdarras  fèin. 
Dh'àithn  thu  dhomh  an  gairm  gu  obair  a'  mheòrachaidh 
nèamhaidh,  ach  bhreab  ìad  a'm'  aghaidh,  rag-dhiùlt  ìad 
an  dleasanas.     Cuidich  mis',  a  Thighearna,  chum  ai> 


le  Aignidhean  Diadhaidh.  339 

t-ùghdarras  a  thug  thu  dhomh  a  gnàthachadh  gu  glic. 
Ho !  cuir  anuas  do  Spiorad  chum  gun  deanar  leis  gu 
h-èifeachdach  an  cridhe  so  èigneachadh  gu  làn  ùmh- 
lachd  a  thoirt  do  d'àithn,  agus  gu'm  bi  do  thoil-sa  air  a 
deanamh  leis."  An  delgh  sin  chì  thu  gu'n  gèill  do 
chridhe  gu  taitneach,  gu'm  fuadaichear  air  falbh  a 
mM-thoih  agus  gu'n  dean  è  obair  a'  mheòrachaidh 
nèamhaidh  gu  h-ùmhal,  toileach,  suilbhir. 

2.  Gabh  an  aire  nach  leig  thu  le  do  chridhe  do  mheall- 
adh  ìefaoin  ohair,  no  d'ùin  iuachmhor  a  chaitheamh  ri 
dìomhanas,  'nuair  bu  chòir  dhà  'bhi  ri  meòrachadh  glan, 
taitneach,  èifeachdach.  Theagamh,  'nuair  a  gheibh  thu 
uair  gu  meòrachadh,  gu'n  leig  do  chridhe  seachad  x, 
rau'n  tòisich  è  le  dùrachd  shuidhichte  air  an  obair.  Tha 
dleasanas  a  dheanamh,  mar  sin  gu  mi-chùramach,  leisg, 
mar  nach  deanamaid  idir  è ;  agus  millidh  è  air  mòran, 
cho  maith  ri  dearmad  dleasanais.  An  so,  matà,  bitheadh 
do  shùil  a  ghnàth  air  do  chridhe,  dean  faire  thairis  air. 
Is  feàrr  dhuit  sealltuinn  air  meud  'us  baaidh,  'us  luach 
an  dleasanais  a  nithear  na  ris  an  ùin  a  chaithear  ris. 
'Nuair  a  chì  thu  obair  air  a  deanamh  le  do  sheirbhiseach, 
faodaidh  tu  ìnnseadh  co  dhiubh  a  bha,  no  nach  è 
dìchiollach  ris  an  obair  a  thug  thu  dhà.  Feòraich 
dhìot-fèin,  "  Cia  lian  de  m'aignidhean  a  ta  nis  air  an 
làn-oibreachadh  ?  (Faic  Caib.  XIV. — Ear  II.)  Am 
bheil  mì  nis  na's  fhaisg'  air  nèamh  ?"  Na  abair  idir, 
"  Tha  mo  chridhe-sa  cho  faoin,  dìomhain,  is  feàrr 
dhomh  leigeil  leis."  Ma  ni  thu  sin,  fuadaichidh  tu  gach 
ùmhlachd  spioradail  air  falbh  uait-fèin.  Cuimhnich 
cha  n-'eil  na  cridheachan  a's  feàrr  air  an  naomhachadh 
ach  amhàin  ann  an  caid,  agus  an  lorg  sin,  diùltaidh  ìad 
cho  fad  's  a  gheibhear  feòlmhor  ìad.  Ach  gu-ma  feàrr 
leat-sa  ceart-smuaineachadh  air  do  nàdur  truaillidh 
fèin;  agus  a'  cheart  aire  'thoirt  nach  fhaod  togradh 
peacach  air-bith  àithn  Dhè  a  thilgeil  seachad,  agus 
nach  leisgeul  aon  pheacadh  airson  peacaidh  eile  ;  agus 
gu'n  d'òrduich  Dia  meadhonan  a  chum  ar  n-aignidhean 
a  dhùsgadh  gu  smuaineachadh  air-fèin ;  agus  is  meadhon 
fìor  shònruichte,  fìor  èifeachdach  rèusanachadh  ruinn- 
fèin,  agas  smuaineachadh  annainn-fdin  air  dleasanas  a' 
mheòrachaidh  nèamhaidh,  a  chum  ar  gràdh  a  bheoth- 

achadh  agus  a  mheudachadh.  Air  an  aobhar  sin,  lean 
thusa  air  an  dleasanas  so  gus  am  blàthaichear  do 
chridhe  le  gràdh  do  Dhia,  ceart  mar  a  leanadh  tu  air 
thu-fèin  a  gharadh  aig  an  teine  'us  tu  fuar,  gus  am 
fàsadh  tu  blàth.  Oibrich  gu  dlùth,  dìleas,  dìchiollach, 
gus  am  beothaichear  do  ghràdh  's  an  dèigh  sin, 
co-èignichidh  gràdh  thu  gu  do  dhleasanas  a  dheanamh 
gu  taitneach,  suilbhir,  pailt. 

3.  Gheibh  thu  do  chridhe  air  uairibh  d1  lèum  air 
falbh  o  do  mheòrachadh  nèamhaidh,  gu  nithibh  eile. 
Seallaidh  è  null  's  anàll  ri  iomadh  ni  eile,  coltach  ri 
seirbhiseach  mi-chùramach,  sgaomach  a  thogas  a 
cheànn  de  'obair  gu  labhairt  ris  gach  neach  a  ghabhas 
seachad.  'Nuair  nach  bu  chòir  ni  sam-bith  eile  'bhi 
agacl  air  d'ìnntinn  ach  nèamh  fèin,  bithidh  do  chridhe 
nis  a'  smuaineachadh  air  do  ghairm,  no  air  do  thriob- 
laidibh,  no  air  d'uireasbhuidh,  no  air  gach  eun,  no 
craoibh,  no  àit  a  chithear  leat.  Cha  n-'eil  leigheas  air 
an  t-seachran  so  ach  an  leigheas  a  chaidh  ainmeachadh 
cheana,  eadhon  faire  agus  ainneart,  no  cednnsachadh. 
Abair  ri  do  chridhe,  "  Dè  so  1  an  tàinig  mis'  an  so  leat 
a  smuaineachadh  air  mo  ghnothach  saoghalta,  air 
muinntir,  air  àitean,  air  naigheachdan,  no  air  dìomhanas, 
no  air  ni  sam-bith  ach  nèamh,  air  am  feothas  ?  '  Nach 
urrainn  thu  faire  a  dheanamh  aon  uair?  Am  b'àill 
leat  an  saoghal  so  'fhàgail  agus  còmhnuidh  a  ghabhail 
maille  ri  Criosd  gu  bràth  air  nèamh,  agus  nach  builich 
thu  '  aon  uair'  air  còmhnuidh  maille  ri  Criosd  ann  am 
meòrachadh  ?  An  è  sin  do  ghràdh  do  d'charaid  ?  Nach 
mò  na  sin,  do  ghràdh  do  Chriosd  agus  do  d'ionad- 
còmhnuìdh  sìorruidh,  beannaichte  ?"  Is  fuilteach,  lon- 
ach  eunlaith  do  smuaintean  seachranach  ;  ma  leigeas 
tu  leo  uair  do  mheòrachaidh  nèamhaidh  a  shlugadh 
suas,  sluigidh  ìad  suas  beatha  agus  aoibhneas  do 
smuaintean.  Air  an  aobhar  sin,  ruaig  air  falbh  o  d'ìob- 
airt  ìad,  agus  cum  do  chridhe  gu  teànn  air  an  obair. 

4.  Is  dòigh  eile  air  an  dean  do  chridhe  do  mhealladh, 
an  obair  mheòrachaidh  a  ghrad-chrìochnachadh  mu'n 
ceart  a  thòisicheas  ì  annad.  Faodaidh  tu  sin  aithneach- 
adh  gu  soilleir  aig  dleasanais  eile.  Nach  tric,  aig 
d'ùrnuigh  uaignich,  a  gheibh  thu  do  chridhe  a'  cur 

cabhaig'  ort,  a  dìan-ìarraidh  ort  a  gearradh  goirid  agus 
sgur  dhì  ?  Mar  sin,  matà,  aig  do  mheòrachadh  nèamh- 
aidh,  bithidh  do  chridhe  sgHh  de'n  obair,  agus  caisgidh 
è  do  chèum  nèamhaidh,  mu'n  ceart  a  bhlàthaichear  thu. 
Ach  smachdaich  thusa  do  chridhe  ann  an  ainrn  Dhe', 
thoir  gu  làn  ùmhlachd  è,  agus  na  fàg  obair  cho  mòr  leth- 
dheante.  Abair  ris,  "  A  chridhe  amaidich  !  agìarraidh 
dèirce  car  ùine,  agus  falbh  mu'ra  faigh  thu  ì,  nach 
obair  chàillte  dhuif  sin  ?  Ma  stadas  tu  mu'n  ruig  thu 
do  cheann-uidhe,  nach  bi  do  thurus  dìomhain  ?  Thàinig 
thu  an  so  fo  dhòchas  sealladh  'f haotuinn  de  'n  ghlòir  a 
shealbhaicheas  tu  mar  oighreachd,  agus  an  stad  thu 
faisg  air  mullach  an  t-slèibh,  agus  an  tionndaidh  thu  air 
d'ais  mu'n  gabh  thu  sealladh  air  ?  Thàinig  thu  an  so 
'an  dòchas  labhairt  ri  Dia,  agus  am  falbh  thu  mu'm 
faic  thu  è  ?  Thàinig  thu  chum  thu-fein  ionnlad  ann  an 
sruthaibh  an  t-sòlais,  agus  a  chum  na  crìche  sin,  chuir 
thu  dhìot  rùsg  do  smuaintean  talmhaidh,  agus  am  pìll 
thu  air  falbh  anis  gun  bheantuinn  ach  amhàin  ri  bruaich 
na  h-aimhne  beò  ?  Thàinig  thus'  an  so  '  a  ghabhail 
beachd'  air  '  tìr  a'gheallaidh,'  na  falbh,  matà,  gus  am 
faigh  thu  '  aon  bhagaid  f  hìon-dhearcan'  a  dh-f heuchas 
tu  do  d'bhràithribh,  chum  am  misneachadh  Faiceadh 
ìad,  le  aoibhneas  do  chridhe,  gu'n  do  bhlais  thu  air  an 
fhìon  ;  faiceadh  ìad  o  shuilbhireachd  do  ghnùis'  gu'n 
robh  thu  air  d'ùngadh  leis  an  ola ;  faiceadh  ìad  o 
chiùineachd  do  nàduir  agus  o  mhìlseachd  do  bhriathran, 
gu'n  robh  thu  air  do  bheathachadh  leis  a'  'bhainne' 
agus  leis  a'  '  mhil.'  Is  teine  nèamhaidh  so  a  leaghas  do 
chridhe  reòta,  a  ghlanas  è,  agus  a  ni  spioradail  è,  ma 
gheibh  è  ùin  gu  oibreachadh  air  d'aignidliean."  Mar 
sin,  lean  air  an  obair,  gus  am  faighear  rud-eigin  a  dhean- 
amh,  gus  am  bi  do  ghràsan  air  an  oibreachadh,  d'aig- 
nidhean  air  an  dùsgadh,  agus  d'anam  air  a  bheò-ùrach- 
adh  leis  na  taitneasaibh  a  ta  shuas  :  no,  mur  ruig  thu 
air  na  nithibh  sin  uile,  aig  aon  àm,  thoireadh  sin  ort  an 
ìarraidh  na's  durachdaiche  air  àm  eile.  "  Is  beannaichte 
an  t-òglach  sin,  a  gheibh  a  Tighearn,  ri  àm  dha  teachd, 
a'  deanamh  mar  sin."     Mata  24.  46. 

Caibdeil  XVI. 

Comhradh  Diadhaidh  a'  Mheòrachaidh  Nèamhaidh,  no 
Meorachadh  nèamhaidh  air  a  dheanamh,  no  air  a 
chleachdadh  ;  agus  an  obair  air  a  comh-dhùnadh. 

Agus  anis,  a  le'ughadair,  bi  gach  là  ag  oibreachadh 
do  ghràis  air  a  lughad,  araon  air  meòrachadh  agus 
ùrnuigh  arèir  nan  seòladh  a  thugadh  dhuit  anns  na 
Caibdeilibh  roimhe  so.  Teich  air  falbh  gu  àit  uaig- 
neach  air-chor-eigin,  air  an  àm  a's  feàrr  a  fhreagras 
dhuit,  a'  tilgeil  uait  d'uile  smuaintean  talmhaidh,  cho 
stòlda,  cho  beò-dhùrachdach,  iriosal  's  a  ghabhas  dean- 
amh,  agus  seall  suas  gu  nèamh,  a'  cuimhneaehadh  an  sin 
air  d'fhois  shìorruidh.  Ionnsuich  cho  cìnnteach  'us 
cho  òirdheire  's  a  tha  d'fhois.  Eireadh  d'anam  suas  o 
nithibh  faicsinneach  gu  nithibh  brìghmhor  a'  chreidimh, 
a'  sàmhlachadh  nan  aoibhneas  nèamhaidh  ris  na  h-aoibh- 
neasaibh  aimsireil  ,uair  mu  seach  ri  grad  ùrnuigh  agus 
fèin-labhairt,  no  'g  an  deanamh  ameasg  a  chèile,  a'  tag- 
air  do  chùis  gu  h-iriosal  ri  Dia,  agus  gu  làn-dhùrachdach 
ri  do  chridhe  fèin, — a'  sìor-thagair  mar  sin,  gus  an 
lìonar  do  chridhe  le  sealladh  beò,  blàth,  aoibhneach  air 
nithibh  nèamhaidh,  gus  nach  clodan  talmhaidh  thu,  na's 
fhaide,  ach  deàrsadh  nèamhaidh,  gus  am  faighear  thus' 
am  peacach  dearmadach,  a  ghràdhaich  an  saoghal,  anis 
a'  gràdhachadh  Dhe  gu  beò,  blàth,  gus  am  bi  an  gealtair 
air  a  thionndadh  gu  Criosduidh  trèun,  dìleas,  rùnach 
gun  eagal ;  gus  an  atharraichear  do  bhròn  agus  do 
mhulad  gun  fhèum,  gu  làn  aoibhneas.  A  dh'aon 
fhocal,  gus  an  tagair  thu  do  chridhe  bho  thalamh  gu 
nèamh ;  o  chuideachd  thalmhaidh  gu  gluasad  maille  ri 
Dia,  agus  gus  am  faod  thu  do  chridhe,  'us  è  aoibhneach, 
a  shineadh  anis  air  d'fhois,  mar  ann  an  uchd  Chriosd, 
agus  do  mheòrachadh  a'  labhairt  air  d'fhois  shìorruidh, 
arèir  an  t-seòlaidh  a  bheirear  dhuit  anis,  a  chum  do 
chuideachadh.  Meòraich  agus  labhair  riut-fèin  mar  so : — 

"  0  m'f  hois  !  Cia  milis  d'f  huaim  'us  d'ainm  !  Is 
ceòl  bìnn  thu   do  mo   chluais !    Deoch-ùrachaidh  mo 

chridhe,  a'  taomadh  air  mo  spiorad,  agus  a'  ruith  tre 
uile  chuislibh  m'anama !  M'f  hois !  cha  n-è  fois 
cloiche  air  an  talamh,  no  fois  a'chuirp  so  anns  an 
uaigh,  no  idir  an  f hois  a  dh-iarras  an  saoghal  feòlmhor. 
0  m'  f  hois  bheannaichte  !  'nuair  nach  '  sguir  sinn  a  là 
no  dh'oidhche,  a  ràdh,  is  Naomh,  Naomh,  Naomh  an 
Tighearn  Dia  Uile-chumhachdach.  'Nuair  a  gheibh 
sinn  fois  o'n  pheacadh,  ach  cha  n-ann  o  aoradh ;  o 
f  hulangas  agus  o  bhròn,  ach  cha  n-ànn  o  aoibhneas  !  0 
mo  là  beannaichte  !  'nuair  a  gheibh  mise  fois  maille  ri 
Dia  !  'nuair  a  ghabhas  mì  tàmh  ann  an  uchd  mo  Thigh- 
earna !  'nuair  a  gheibh  mì  fois  ann  an  aithneachadh, 
ann  an  gràdhachadh,  ann  an  deanamh  gàirdeachais,  ann 
am  moladh  ,  'nuair  a  bhitheas  m'anam  agus  mo  chorp 
iomlan  a'làn-mhealtuinn  Dhè  uile  choimhlionta !  'nuair 
a  làn-ghràdhaichear  mise  le  Dia,  neach  a's  gràdh 
fèin,  agus  a  ghabhas  è  fois  'n  a  ghràdh  dhomh-sa,  mar 
ghabhas  mise  fois  ann  mo  ghràdh  dhà-san,  agus  a  ni  è 
gàirdeachas  thairis  òrm  le  aoibhneas,  agus  gàirdeachas 
thairis  òrm  le  ceòl,  agus  a  ni  mise  gàirdeachas  ànn-san  ! 

"  Cia  fagus  an  là  fìor  bheannaichte,  fìor  aoibhneach 
sin !  Tha  è  'teachd  gu  grad.  'An  tì  a  ta  ri  teachd, 
thig  è,  agus  cha  dean  è  moille'.  Ged  shaoilear  gu'm 
bheil  mo  Thighearn  a'cur  dàil  'n  a  theachd,  fathast 
tamull  beag,  agus  bithidh  è  an  so.  Nach  goirid  beagan 
cheudan  bhliadhnachan  an  dèigh  dhoibh  a  dhol  seachad? 
Cia  cìnnteach  a  chithear  a  chomharradh  !  Cia  grad  a 
ghlacas  è  an  saoghal  mi-chùramach,  eadhon  '  mar  thig 
an  dealanach  o'n  àird  an  ear,  agus  a  dhealraicheas  e  gus 
an  àird  an  ìar,'  bithidh  teachd  mo  Thighearna''  Thar 
leamn  gu'n  cluinn  mi  nis  fead  a  thrompaid !  Thar 
leam  gu'm  faic  mì  nis  '  e  'teachd  le  neulaibh,'  air  a 
chuairteachadhle  'ainglibh,  annam  mòrachd  agus  ann  an 
glòir  ! 

0  pheacacha  gun  chùram  !  Ciod  a  ni  sibh  anis  ? 
Càit  am  folaich  sibh  sibh-fèin  ?  Ciod  a  dh-fholaicheas 
sibh?  Dh'fhalbh  na  beànntan.  Chaidh  na  nèamhan 
agus^  an  talamh,  a  bh'ànn,  seachd.  Sgrios  an  teine 
mìlltèach  na  h-uile  nithe  ach  sibh-fèin,  a  dh-f  he'umas 
a  bhi  mar  chonnadh  gu  bràth.  0  na'n  gabhadh  sibh 
losgadh  às  cho  luath  ris  an  talamh ;  agus  leaghadh  às 

mar  rirm  na  nèamhan  !  Ah  !  is  dìomhain  an  ìarrtas  sin 
anis!  B'è  an  t-Uan  fèin  bhur  Caraid  ;  ghràdhaicheadh 
è  sibh ;  threòraicheadii  ò  sibh,  agus  anis  shaoradh  è 
sibh  ;  ach  cha  b'àill  leibhs1  è  roimhe  so,  agus  anis  tha  è 
ro  anmoch.  Tha  è  ro  anmoch  èigheachd,  '  a  Thigh- 
earn,1  a  Thighearna1  ;  ro  anmoch,  ro  anmoch,  a  dhuine  ! 
Guime  'sheallas  tu  mu-n-cuairt  ?  Cò  is  urrainn  do 
theàrnadh  ?  Càit  an  ruith  thu  ?  Cò  is  urrainn  do 
dhìon  ?    0  thruaghain,  sgrios  thu  thu-fèin  ! 

"  Anis,  a  dhaoine  naomh,  beannaichte,  a  chreid  's  a 
ghèill  1  So  crioch  bhur  creidimh  agus  bhur  foighidin. 
So  an  t-àit  a  dh'ìarr  sibh,  so  an  onoir  ris  an  dh'fheith 
sibh.  An  aithreachas  dhuibh  anis  gach  sàraehadh, 
gach  bròn,  gach  trioblaid  a  dh'f  huilig  sibh,  agus  gach 
fèin-àicheadh  'us  cèum  naomh  a  rinn  sibh  ?  Am  bheil 
deòir  bhur  n-aithreachais  anis  searbh  no  milis  ?  Faicibh 
ma  Breitheamh  'us  fìamh-ghàir'  air  ruibh  !  gràdh  'n  a 
ghnùis  !  natiodalan,  Fear-saoraidh,  Còmpanach,  Ceànn, 
sgrìobhte  air  'aoduinn  a's  graclhaich'  agusa's  dealraiche 
snuadh.  Eisd !  ghairm  è  sibh,  ag  ìarraidh  oirbh  seas- 
amh  an  so  '  air  a  làimh  dheis.'  Na  bitheadh  eagal  òirbh, 
oir  sin  an  t-àit  àrd  anns  an  '  cuirear  a  chaoraich  fèin'. 
O  cia  aoibhneach  an  f  hàilt !  '  Thighibh,  a  dhaoine 
beannaichte  m'Athar-sa,  sealbhaichibh  mar  oighreachd 
an  rìoghachd  a  ta  air  a  deasachadh  dhuibh  o  leagadh 
bunaite  an  domlìain.'  Gabhaidh  è  air  làimh  sibh,  tha  'n  * 
dorus  fosgaiite,  is  leis-fèin  an  rìoghachd,  agus  uime  sin, 
is  ì  bhur  cuid-sa :  sin  bhur  n  -àit  an  làthair  a  rìgh- 
chaithreach  !  Gabhaidh  an  t-Athair  ruibh  mar  chèile 
sgìamhach  a  Mhic,  agus  fàiltichidh  è  sibh  gu  crùn  na 
glòìre.  Ciod-air-bith  cho  neo-airidh  sibh,  fèumar  bhur 
crùnadh.  So  an  ni  a  chnuasaich  saor  ghràs  teàrnaidh, 
so  rìm  a1  ghràidh  shìorruidh.  0  ghràis  bheannaichte  ! 
0  ghràidh  bheannaichte !  0  mar  dh-èireas  gràdh  'us 
gàirdeaehas  1  Ach  cha  n-urrainn  mise  càinnt  a  chur  air, 
cha  n-urrainn  mis'  a  mheasrachadh.  '  Is  ro  iongantach 
an  t-eòlas  so  air  mo  shon :   tha  e  àrd ;  cha  ruig  mi  air.' 

"  So  an  t-aoibhneas  sin  a  chaidh  cheannach  le  bròn, 
so  an  crùn  a  chaidh  cheannach  leis  a1  chrànn-chèusaidh. 
Ghui!  mo  Thighearn,  chum  gu'n  tiormaichteadh  mo 
dheòir-sa  nis   air   falbh.      Dh'fhuilich   è,    chum  gu'n 

deannainn-sa  gàirdeachas  anis.  Chaidh  a  threigsinn, 
chum  nach  trèigteadh  mis'  anis.  Bhàsaich  è  roimhe  so, 
chum  gu'm  mairinn-sa  beò  anis.  0  thus'  a  shaor  thròc- 
air,  a's  urrainn  truaghan  cho  suarach  àrdachadh !  A 
nasgaidh  thu  dhomh-sa,  ged  bu  daor  thu  do  Chriosd ! 
Is  è  saor  ghràs  a  ròghnaich  mise,  'nuair  a  dh'f  hàgadh 
mìltean.  Mo  chòmpanaich  's  a'  pheacadh  a'  losgadh 
ann  an  ifrinn  'us  mise  ri  gairdeachas  an  so  ann  am  fois  ! 
Mise  beò  an  so  maille  ris  na  naoimh  sin  uile !  O  cia 
sòlasach  mo  choinneamh  ri  mo  sheànn  luchd-eòlais. — 
ìadsan  a  bha  tric  ag  ùrnuigh  leam,  a'  guil  leam  agus  a' 
fulang  maille  rium,  agus  a  labhair  rium  gu  tric  air  an 
là  's  air  an  àit  so  !  Chì  mì  cha  b'urrainn  an  uaigh  bhur 
cumail  ìnnte.  An  gràdh  sin  a  shaor  mise,  shaor  è 
sibhse  mar-an-cèudna. 

"  Cha  chosmhuil  so  ris  na  bothanaibh  creadha,  na 
prìosanaibh,  na  tighean-còmhnuidh  truagh  anns  an  robh 
sinn  air  thalamh.  Cha  chosmhuil  an  guth  aoibhneis  so 
ris  na  seànn  ghearanaibh,  na  cneadaibh  's  an  osnaich  a 
bh'againn.  Cha  chosmhuil  am  moladh  bìnn  so  ris  an 
fhanaid  agus  ris  a'  chàineadh,  no  ris  na  mionnan  agus 
na  mallachdan  a  chuala  sinn  air  thalamh.  Cha  chos- 
mhuil  na  cuirp  so  ris  na  cuirp  a  bh'againn,  no  na  h-anam- 
anan  so  ris  na  h-anamaibh  a  bh'againn,  no  a'  bheatha 
so  ris  a'  bheatha  bh'againn.  Chuir  sinn  dhìnn  an  t-àit, 
an  staid,  an  t-aodach,  na  smuaintean,  a'  chàinnt  agus  a' 
chuideachd  sin  a  bh'againn.  Roimhe,  bu  lag,  suarach 
iomadh  aon  de  na  naoimh,  cho  uaibhreach,  frionasach, 
as  gu  tric  gur  gànn  a  dh-aithnicheadh  neach  ciod  an 
gràs  a  bha  aige  :  ach  cia  glòrmhor  anis  gach  aon  de  na 
naoimh,— gach  aon  bu  shuaraiche  dhiubh  roimhe  !  Càit 
anis  am  bheil  an  corp  peacaidh  leis  an  robh  ìad-fèin  'us 
muinntir  eile  mu-n-cuairt  doibh  gu  tric  air  an  sgìtheach- 
adh  ?  Càit  anis  am  bheil  na  barailean  caochlaideach 
sin,  na  h-ainmean  tàireil  sin,  na  roinnean  feargach  sm, 
na  h-ìnntinnean  brosnaichte,  gach  sealladh  coimheach 
'us  dìteadh  neo-charranntach  leis  an  robh  sinn  air  ar 
buaireadh  roimhe?  Cha  n-'eil  againn  anis  ach  aon 
bharail,  aon  ainm,  aon  chridhe,  aon  tigh  agus  aon  ghlòir. 
0  cia  milis  an  rèite  !  'Aonaidh  bheannaichte  !  Cha  n-'eil 
anis  amaideachd  annainn  ni's  mò,  no  aineolas  a  chuireas 

eas-onoir  air  an  t-soisgeul.  Cha  deanar  ni's  mò  tuir- 
eadh.  airson  fulang  nan  naomh,  no  airson  sàraehadh  na 
h-eaglais.  Cha  deanar  caoidh  thairis  air  fulang  chàird- 
ean,  cha  deanar  guil  aig  leabaidh  am  bàis,  agus  cha 
silear  deòir  aig  an  uaigh.  Cha  n-fhaigh  thu  gu  bràth 
do  bhuaireadh  aon  uair  eile  le  Sàtan,  leis  an  t-saoghal, 
no  le  d'fheòil  fèin.  Tha  do  thinneas,  do  phìan  'us  do 
bhròn  air  an  leigheas  gu  lèir.  Cha  luchdaich  do  chorp 
thu  ni's  mò  le  anmhuinneachd  agus  sgìos.  Cha  bhi 
agad  ni's  mò  ceànn.  no  cridhe  goirt,  acras  no  tart,  cadal 
no  saothair.     Dh'fhalbh  ìad  sin  uile  uait  gu  bràth ! 

"  O  nach  cumhachdach  an  t-atharrachadh  so  !    Mi 
nis  air  m'  àrdachadh  o'n  òtrach  gu  caithir  rìoghail ; 

0  chuideachd  nam  peacach  geur-leanmhuinneach  gu 
comunn  molaidh  nan  naomh  !  Bho  chorp  truaillidh  gu 
corp  a  '  dhealraicheas  mar  shoilleireachd  nan  spèur  !' 
Bho  mhothachadh  air  feirg  Dhè,  gu  Dia  a  làn-mhealtuinn 
ann  an  gràdh  !  Bho  m'  uile  theagamhan  agus  m'  eagalan, 
a  dh-ionnsuidh  nah-oighreachd  a  dh-fhuadaicheas  gach 
teagamh  fada  uam  !  Bho  m'  uile  smuaintean  uamhasach 
air  a'  bhàs.  a  dh-ionnsuidh  na  beatha  aoibhnich  so  !  0 
m'  atharrachadh  beannaichte  !  Soraidh  leat  anis  a  pheac- 
aidh,  agus  a  bhròin,  agus  a  bhàis  gu  bràth  !  Soraidh  le 
mo  chridhe  creagach,  uaibhreach,  mì-chreideach !  Sor- 
aidh  le  mo  chridhe  collaidh,  talmhaidh,  feòlmhor,  agus 
f  àilt  anis  air  mo  nàdur  fìor  naomh,  fìor  nèamhaidh  I 
Soraidh  leat  'aithreachais,  a  chreidimh,  agus  a  dhòchais  ; 
agus  fàilt  ort-fèin  a  ghràidh,  a  ghàirdeachais  agus  a 
mholaidh  !  Bithidh  agam  anis  foghar  torach  gun  treabh- 
adh,  gun  chur,  gun  chlìathadh  !  Bithidh  m'  aoibhneas 
gun  searmonachadh,  gun  ghealladh !  na  h-uile  nithe 
agam  ball-dìreach  o  ghnùis  Dhe'  fèin  !  Is  iomadh  measg- 
adh  a  gheibhear  anns  an  t-sruth,  ach  is  aoibhneas  glan 
a  gheibhear  anns  an  tobar  fèin.  An  so  cuairtichear  mì 
leis  an  t-sìorruidheachd,  agus  bithidh  mì  beò  gu  bràth, 
ag  àrd-mholadh  an  Tighearna !  Cha  n-fhàs  m'aoduinn 
preasach,  cha  n-f hàs  m'fhalt  lìath  ;  oir  cuiridh  '  an 
corp  truaillidh  so  neo-thruailiidheachd  uime,'  agus  cuir- 
idh  '  an  corp  bàsmhor  so  neo-bhàsmhorachd  uime/  agus 

1  sluigear  suas  am  bàs  le  buaidh  i  0  bhcàis,  c'àit  am 
bheil'  anis  '  do  ghàth  !  0  uaigh,  c'àit  am  bheil'  anis  '  do 

bhuaidh  !'  Cha  ruith  là  m'  aonta  de'n  bheatha  so  gu 
bràth !  Cha  chuirear  dragh  òrm  ni's  mò  le  smuaintibh 
air  uamhas  a'  bhàis  !  Cha  n-f  huaraichear  m'  aoibhneas 
le  eagal  a  chall !  An  dèigh  do  iomadh,  iomadh,  iomadh 
mìle  lìnn  a  rlhol  seachad,  cha  bhi  mo  ghlòir  ach  a  tòis- 
eachadh ;  agus  an  dèigh  do  iomadh  ceud  mìle  lìnn 
tuilleadh  gabhail  seachad,  cha  n-fhaisge  crìoch  mo 
ghlòire.  Is  àrd  ghrian  gach  là,  is.foghar  gach  mìos,  is 
gàirdeachas  gach  bliadhna,  is  làn-aois  neartmhor,  aoibh- 
neach  gach  lìnn,  agus  is  aon  sìorruidheachd  so  uile  !  0 
shìorruidheachd  bheannaichte  !  glòi-r  mo  glòir' !  iomian- 
achd  m'iomlanachd  ! 

"  Ah  !  nis,  a  chridhe  lùnndaich,  thromsanaich,  nach 
màll,  fuar  a  gheibhear  thus'  a1  smuaineachadh  air  là 
d'ath-bheothachaidh  so!  An  fheàrr  leat  suidhe  sìos  anns 
a'  phòll,  na  gluasad  ann  an  lùchairt  Dhè  ?  Am  bheil 
thu  nis  a'  cuimhneachadh  air  do  ghnothach  aimsireil, 
no  'smuaineachadh  air  d'  ana-mìann,  air  do  thait- 
neas  talmhaidh,  no  air  do  chòmpanaich  aighearach  ? 
An  f heàrr  a  bhi  bhos  an  so,  na  shuas  maille  ri  Dia  ? 
Cò  cuideachd  a's  feàrr  ?  Cò  taitneas  a's  mò  ?  Tiugainn, 
tiugainn  ;  uam  do  leisgeul,  uam  do  dhàil.  Tha  Dia 
anis  ag  àithneadh  dhomh-sa,  agus  tha  mis1  anis  ag  àith- 
neadh  dhuit-sa.  Tog  ort,  matà,  crioslaich  suas  do 
leasrach.  Dìrich  an  sliabh.  Seall  mu-n-cuairt  cluit  le 
creidimh  agus  cùram.  Na  seall  air  d'ais  air  sligh  an 
fhàsaich,  mur  ann  gu  smuaineachadh  cho  glòrmhor, 
maireannach  's  a  tha  an  rìoghachd  a  ta  shuas,  agus  gu 
thuigsinn  na's  feàrr  cho  taitneach  's  a  tha  ì  seach  fasach 
sin  na  h-ulartaich.  ,  Sid  shuas  glòir  d'Athar !  Sid,  O 
m'anam  !  an  t-àit  gus  an  giùlainear  thusa,  'nuair  a 
dhealaicheas  tu  ris  a'chorp  so ;  agus  an  dèigh  do 
chumhachd  do  Thigliearna  an  corp  so  a  thogail  suas  o'n 
uaigh,  agus  thu-fèin  'us  esan  aonadh  arìst  ri  'chèile, 
bithidh  sibh, — m'  anam  agus  mo  chorp, — beò  gu  bràth 
maille  ri  Dia.  An  sid  chithear  an  *  Ierusalem  Nuadh' 
ghlòrmhor,  na  geatachan  neamhnuideach,  na  bunaitean 
neamhnuideach,  na  sràidean  òir,  agus  an  t-ùrlar  òir  a's 
soilleire  dreach.  Cha  bhi  feum  an  sid  air  a'  ghrèin  ud 
a  tha  nis  a'  soillseachadh  an  t-saoghail  so  ;  dealraichidh 
tu-fèin  cho  soilleir  ris  a  ghrein  ud.     Is  è  Dia  fèin  a' 

ghrìan,  agus  is  è  Criosd  f&n  an  solus  an  sid,  agus  'n  a 
sholus  gheibh  thusa  solus. 

O  m'anam !  am  bheil  thus'  { a'  cur  'an  amharus 
gealladh  Dhè  le  mì-chreidimh?'  Is  mòr  m'amharus  ort. 
Na'n  do  chreid  thu  gu  làn  anns  a'  ghealladh,  bhiodh  tu 
air  do  lìonadh  leis  na's  mò  na  tha  thu.  Nach  'eil  è 
agad  fo  làimh-sgriobhaidh,  fo  she'ulaagus  fo  fhocalDè? 
An  urrainn  Dia  brèug  a  dheanamh?  An  urrainn  an 
Tì,  a's  è  an  fhìrinn  fèin,  a  bhi  brèugach?  Carson  a 
ghealladh  è  dhuit  na's  mò  na  's  àill  leis  a  choimhlionadh  ? 
An  f  heàirrd  Dia  thus'  a  mhealladh  le  brosgul  ?  Na  bu 
dàna  dhuit  an  Dia  glic,  cumhachdach,  fìrinneach  a 
choireachadh.  Nach  iomadh  gealladh  a  bha  air  a 
choimhlionadh  dhuit  ann  an  gnìomh  d'ìompachaidh  I 
An  abair  thu  gu'n  tig  focal  meallaidh  o  Dhia?  0 
thus',  a  chridhe  thruaigh  an  as-creidimh !  Nach  tug 
Dia  dhuit  gealladh  air  fois,  agus  an  diùlt  thu  è  ?  Faod- 
aidh  do  shùilean,  do  chluasan,  agus  do  chàilean  uile  do 
mhealladh,  ach  cha  dean  gealladh  Dhè*  do  mhealladh. 
Is  cìnntiche  dhuit  gealladh  Dhe,  sgrìobhte  'n  a  fhocal, 
na  ged  chitheadh  tu  è  le  do  shùilibh,  no  ged  làimhsich- 
eadh  tu  è  le  do  làmhan.  An  cìnnteach  thu  gur  beò  thu, 
no  gur  è  so  an  talamh  air  am  bheil  thu  a'd'  sheasamh, 
no  gu'm  bheil  do  shùilean  a'  faicinn  na  greine  ?  Cho 
cìnnteach  sin  tha  uile  ghlòir  so  nan  naomh ;  cho 
cìnnteach  sin  bithidh  mise  na's  àirde  na  rèultan  nan 
spèur  ud,  agus  beò  gu  bràth  anns  a'  bhaile  naomh,  agus 
seinnidh  mì  eliù  m'Fhear-saoraidh  gu  h-aoibhneach, 
ait ;  mur  bi  mì  air  mo  dhùnadh  amach  le  mo  '  dhroch 
cridhe  mì-creidimh'  so,  a'  toirt  òrm  imeachd  air  falbh 
o  n  Dia  bheò. 

"  Agus  am  bheil  an  fhois  so  cho  milis  'us  cho 
cìnnteach  sid  ?  Ciod,  matà,  is  cìall  do  mhi-chùram  an 
t-saoghail?  An  aithne  dhoibh  ciod  a  tha  ìad  a' 
dearmad?  An  cual'  ìad  riamh  mu  'timchioll,  no  'm 
bheil  ìad  'n  an  cadal,  no  marbh  ?  An  aithne  dhoibh 
gu'm  bheil  an  crùn  rompa,  'us  iad-fèin  gun  aon  chèum 
'n  a  dhèigh,  no  fathast  a'  ruith  air  dìomhanas  ?  Nach 
gòrach  ìad  a'  stad  's  a'  tional  cho  dìan  air  an  t-sligh, 
'us  ìad  a'  greasad  gu  luath  gu  saoghal  eile,  agus  an 
sonas  siorruidh  r.nn  am  mòr  chunnart.     Na'n  robh  aon 

srad  rèusain  aca,  cha  reiceadh  ìad  am  fois  air  faoin 
obair,  cha  reiceadh  ìad  an  glòir  air  dìomhanasaibh 
saoghalta,  no  idir  nèamh  air  taitneasaibh  peacach.  A 
dhaoine  truagh !  0  na'n  tugadh  sibh  fainear  bhur 
cunnart,  an  sin  bu  shuarach  leibh  gach  greim  meallaidh 
dhiubh  sin  ?  Gu-ma  beannaichte  gu  bràth  an  gràdh 
sin  a  shaor  mise  o'n  dorchadas  mhealltach  so  ? 

"  Thig  na's  faisge  fathast,  0  m'anam  !  le  do  ghràdh 
a's  dùrachdaiche  cèum.  So  dhuit  gnothach  air  an 
oibrich  è,  rud-eigin  a's  fhìach  dhuit  a  ghràdhachadh. 
0  faic  an  àilleachd  a  chithear  an  so  !  Nach  'eil  gach 
maise  's  an  t-saoghal  cruinn  an  so  !  Nach  mì-dhreach 
gach  àilleachd  eile  !  Am  fèumar  do  ghairm  anis  gu  sin 
a  ghràdhachadh.  So  dhuit  anis  cuilm  mhilis  air  a 
sgaoileadh  fo  do  shùilibh  do  uile  chumhachdan  d'anama  ; 
agus  am  fe'umar  ìarraidh  ort  beathachadh  oirre  ?  Agus 
nach  urrainn  thu  an  Dia  sin,  an  Criosd  sin,  a'  ghlòir  sin 
a  ghràdhachadh,  a  ta  cho  f  ìor  airidh  air  gràdh  ann  an 
tomhas  gun  tomhas, — gu  neo-chrìochnach  ?  Gràdh- 
aichidh  tu  do  charaid,  a  chionn  gu'm  bheil  gràdh  aige 
dhuit,  agus  nach  'eil  gràdh  do  charaid  cosmhuil  ri 
gràdh  Chriosd  ?  Cha  n-urrainn  guil,  fuil,  no  fulang  do 
caraid,  socair  a  thabhairt  duit,  no  do  dheòir  'us  do  bhàs 
fèin  a  chasgadh,  ach  tha  àrd  chumhachd  slànachaidh 
nach  dìobair  a  chaoidh,  anns  na  deòir  agus  anns  an 
fhuil  a  thuit  o  phearsa  do  Thighearna. 

"  0  m'anam  !  ma's  airidh  gràdh,  agus  ma  ghinear 
gràdh  le  gràdh,  cia  do-mheasraichte  an  gràdh  a  ta 
romhad  an  so  !  Taom  amach  uile  stòras  d'aignidhean 
an  so,  ach  is  ro  bheag  ìad  uile.  Hò !  nach  robh  tuil- 
leadh  ann  !  Hò !  nach  robh  è  mile  cuairt  na's  mò ! 
Fritheil  Dhà-san  an  toiseach,  a  fhritheil  dhuits'  an 
toiseach.  Faigheadh  E  ceud-ghin  agus  neart  d'anama, 
a  thug  a  neart  agus  a  bheatha  fèin  ann  an  gràdh  air  do 
shon-sa.  0  m'anam,  an  gràdhaich  thu  òirdhearcas  ? 
Sid  agad  tìr  an  t-soluis  !  So  tìr  an  dorchadais.  Sid 
agad  na  rèultan  a'  boillsgeadh,  a1  ghealach  a'  dealradb, 
agus  a'  ghrìan  a'  deàrsadh ;  ach  is  beag  ìad  sin  uile, 
cha  n-'eil  ìad  ach  mar  lòchrain  an  crochadh  air  taobh- 
muigh  tigh  d'Athar,  a  chum  do  shligh  a  shoillseachadh 
dhuit,  fhad  's  a  bhitheas  tu  a£  imeachd  tre  'n  t-saoehal 

dhorch  so  :  ach  is  beag  is  aithne  dhuit  an  sonas  agus 
a'  ghlòir  a  ta  air  a  thaobh-stigh !  An  gràdhaich  thu 
freagarrachd  ?  Cò  is  freagarraiche  na  Criosd  ?  A 
dhiadhachd  agus  a  dhaonnachd,  a  lànachd  agus  a 
nasgaidheachd,  a  dheònachd  agus  a  sheasmhachd,  ìad 
sin  uile  a'  sìor-èigheachd  gur  è  caraid  a's  freagarraiche. 
Ciod  is  freagarraiche  airson  do  thruaighe  na  tròcair  ? 
Ciod  is  freagarraiche  airson  do  pheacaidh  agus  do 
thruaillidheachd  na  onoir  'us  iomlanachd  na  naomh- 
achd  ?  Ciod  an  t-àit  a's  freagarraiche  air  do  shon  na 
nèamh?  Am  bheil  an  saoghal  so  ag  còrdadh  ri  do 
mhìann  ?  Nach  'eil  gu  leòr  agad  deth  ?  No,  an  gràdh- 
aich  thu  buannachd  agus  dlùth  dhàimh?  Càit  am  faigh 
thu  buannachd  a's  feàrr  na  gheibhear  air  nèamh,  no 
dàimh  a's  dlùithe  na  gheibhear  an  sin. 

"  An  gràdhaich  thu  fear-eòlais  ?  Ged  nach  f  haca  do 
shùil  do  Thighearn  riamh,  chuala  tu  a  ghuth,  fhuair 
thu  gu  tric  a  bheannachd,  agus  bha  thu  beò  'n  a  uchd. 
Theagaisg  è  dhuit  eòlas  ort-fèin  agus  air-fein ;  dh'f  hosg- 
ail  è  dhuit  a'  cheud  uinneag  sin  tre  'm  faca  tu  an  rathad 
glan  astigh  do  nèamh.  An  dì-chuimhnich  thu  'nuair  a 
bha  do  chridhe  mi-chùramach,  agus  a  clhuisg  è  dhuit  e ; 
cruaidh  agus  a  thaisich  è  dhuit  e  ;  fuar,  agus  a  bhlàth- 
aich  è  dhuit  è  ;  rag,  agus  a  thug  è  air  gèilleadh  ;  ann  an 
sìth  ris  a'  pheacadh,  agus  a  ghluais  è  gu  cogadh  ;  slàn, 
agus  a  bhris  è  dhuit  è,  'g  a  shlànachadh  arìst?  An 
dì-chuimhnich  thu  na  h-uairean  air  an  d'fhuair  è  fo 
dheòir  thu,  ag  èisdeachd  ri  d'osnaich  agus  ri  d'acain 
uaignich,  a'  fàgail  nan  uile  nithe,  's  a'  teachd  a  thoirt 
sòlais  dhuit ;  'g  a  do  ghlacadh,  mar  gu'm  b'ann,  'n  a 
ghàirdeanaibh  agus  ag  ràdh,  '  Anam  bhochd,  ciod  a  tha 
'cur  ort  ?  Am  bheil  thu  ri  guil,  an  deigh  dhomh-sa 
guil  cho  mòr  air  do  shon  ?  Biodh  deadh  mhisneachd 
agad  ;  is  slàint  agus  cha  bhàs  do  lotan ;  is  mise-fèin, 
leis  nach  àill  do  chron,  a  rinn  ìad ;  geda  leigeas  mì 
ruith  le  d'fhuil,  cha  leig  mì  idir  ruith  le  do  bheatha.' 
Is  cuimhne  leam  a  ghuth.  Cia  mìn,  ciùin,  socrach  a 
thog  è  suas  mì !    Cia  cùramach  a  cheangail  è  mo  lotan  ! 

<;  Thar  leam  gu'n  cluinn  mì  è  fathast  ag  ràdh,  '  A 
pheacaich  bhochd,  ged  is  mi-chaoimhneil  a  bhuin  thusa 
rium-sa,  agus  geda  thilg  thu  air  falbh  uait  mì,  fathast 

cha  bhuin  mise  mar  sin  riut-sa.  Geda  chuir  thusa 
suarach  mi-fèin  agus  mo  thròcairean,  fathast  is  leat-sa 
mise  agus  mo  thròcairean  uile.  Ciod  a  b'àill  leat  mis' 
a  thoirt  duit  ?  Agus  ciod  a  tha  dh-easbhuidh  ort,  nach 
urrainn  mis'  a  thoirt  duit?  Ma's  taitneach  leat  nì 
sam-bith  a  ta  agam,  gheibh  thu  è.  An  gabhadh  tu 
maitheanas  ?  Matà.  maithidh  mì  dhuit  gu  saor  d'f  hìach- 
an   uile.      An  gabhadh   tu  gràs    agus    sìth  ?     Matà, 

fheibh  thu  ìad  sin  le  chèile.  An  gabhadh  tu  mi-fèin  ? 
'èuch,  is  leat-sa  mise — do  Charaìd,  do  Thighearn,  do 
Bhràthair,  do  Chòmpanach,  agus  do  Cheànn.  An 
gabhadh  tu  an  t-Athair  ?  Bheir  mise  d'a  ionnsuidh 
thu,  agus  bithidh  è  agad,  annam-sa  agus  tromham-sa.' 

"  B'ìad  sin  focail  ath-bheothachaidh  mo  Thighearna. 
Ach  an  dèigh  sin,  an  uair  a  chuir  mise  teagamh  'n  a 
ghràdh,  is  cuimhne  leam  fathast  na  h-argumaidean 
làidir  a  labhair  è  rium  agus  a  bhuadhaich  air  gach 
teagamh,  ag  ràdh,  l  0  pheacaich,  am  bheil  thu  fathast 
ann  an  teagamh  an  dèigh  dhomh-sa  uiread  a  dheanamh 
chum  mo  ghràdh  a  dhearbhadh  dhuit  ?  Nach  robh  mì 
fada,  fada  'g  am'  thairgse  fein  's  a'  tairgse  mo  ghràidh 
dhuit,  agus  am  bheil  thu  fathast  fo  theagamh  nach  'eil 
mì  toileach  a  bhi  leat  ?  Nach  daor  a  dhearbh  mì  dhuit 
gu'm  bheil  gràdh  agam  dhuit  ?  Nach  creid  thu  am 
fulangas  searbh  sin  a  thug  mo  ghràdh  dhuit  òrrn.  '  Nach 
'eil  mì  anns  an  t-soisgeul  mar  leòmhan  an  aghaidh  do 
naimhdean,  agus  mar  uan  dhuit-sa,  agus  nach  fhiach 
leat  mo  chaoimhneas  blàth  agus  mo  nàdur  min  ?  Na'm 
àill  leam  do  bhàs,  carson  a  dh-fhuiliginn  's  a  dheanainn 
uiread  a  chum  thus'  a  chumail  beò  ?  An  robh  fèum 
agam  air  d'ìarraidh  cho  liosda ;  agus  air  do  leantuinn 
cho  foighidneach  ?  Carson  a  tha  thu  nis  ag  ìnnseadh 
d'uireasbhuidh  dhomh  ?  Nach  'eil  gu  leòr  agam  air  mo 
shon  fèin  agus  air  do  shon-sa  ?  Cuime  'dh-ìnnseas  tu 
do  neo-airidheachd  dhomh  ?  oir  na'n  robh  thu-fein 
airidh,  càit  an  robh  d'f hèum  air  m'airidheachd-sa  ?  An 
tug  m\  riamh  cuireadh,  no  teàrnadh  do  mhuinntir  airidh 
agus  f hìreanta,  no  am  bheil  an  leithid  sin  air  thalamh  ? 
Am  bheil  thu  gun  ni  sam-bith  agad?  am  bheil  thu 
càillte  agus  truagh,  gun  chuideachadh  agus  tu  uirblieas- 
ach?    Am  bheil  thu  nis  a'  creidsinn  gur  Slànuighear 

uile-f hoghainteach  mise,  agus  an  àill  leat  mo  ghabhail  ? 
Feuch  !  is  leat-sa  mì,  gabh  mì ;  ma  tha  thusa  toileach, 
tha  mise  toileach ;  agus  cha  n-urrainn  peacadh,  no 
Sàtan  ar  pòsadh  a  bhriseadh.' 

"  Sin,  0  sin  na  focail  bheannaichte  a  labhair  Spiorad 
an  Tighearna  rium  anns  an  t-soisgeul,  gus  an  tug  è  òrm 
mi-fèin  a  thilgeil  sìos  aig  a  chosaibh,  agus  èigheachd 
amach,  '  Mo  SShlanuighear,  agus  mo  Thighearna,  bhris 
thu,  dh'ath-bheothaich  thu  mo  chridhe;  thug  thu  buaidh 
air,  choisinn  thu  è  ;  gabh  è  ;  is  leat  è  ;  ma  thoilicheas  a 
]eithid  de  chridhe  thu,  gabh  è;  mur  toilich,  dean  è  mar 
a  b'àill  leat  è  'bhith.'  Mar  sin,  0  m'anam  !  faodaidh 
tu  cuimhneachadh  air  a'  chòmhradh  mhilis,  eòlach, 
shaor  a  bha  agad  ri  Criosd  ;  uime  sin,  ma  ghinear  gràdh 
le  eòlas  taitneach  air  neach,  dòirt  amach  do  chridhe  do 
Chriosd.  Is  e-fèin  a  sheas  aig  leabaidh  do  '  thinneis 
ìarganaich  ;'  is  e-fèin  a  lughdaich  do  phian  ;  is  e-fèin  a 
dh'ùraich  thu  'us  tu  sgìth  ;  is  e-fèin  a  dh'fhuadaich  air 
falbh  d'eagal.  B'ullamh  riamh  è  gu  do  fhreagairt, 
'nuair  a  ghairm  thu  air  gu  dùrachdach ;  choinnich  è 
riut  ann  an  àitibh  follaiseach  agus  uaigneach  ;  f  huaradh 
leat  è  anns  a'  choimhthional,  ann  do  thigh,  ann  do 
sheòmar,  anns  an  achadh,  ann  m  faire  na  h-oidhche, 
agus  ann  an  iomadh  cunnart  mhòr. 

"  Ma  tharruingear  gràdh  le  fìalachd  agus  iochd,  is 
mòr,  ann  an  tomhas  gun  tomhas,  m'fhìachan-sa  do 
ghràdh  Chriosd !  Gach  tròcair  ann  an  cuairt  mo 
bheatha,  gach  àit  anns  an  robh  mo  chòmhnuidh,  gach 
cuideachd  'us  neach  air  an  robh  mì  eòlach,  gach  seirbhis, 
obair  agus  dàimh,  gach  cor  anns  an  robh  mì  agus  gach 
atharrachadh  tre  'n  deachaidh  mì  riamh — tha  ìad  sin 
uile  nis  ag  ìnnseadh  dhomh,  gur  maitheas  a'  sìor-sruth- 
adh  an  tobar.  0  Thighearna,  is  mòr  an  gràdh  a  ta 
agam  ri  phàidheadh  dhuit !  Agus  tha  m'fhìachan  a' 
sìor-mheudachadh  gach  là  !  Ciamar  a  bheirinn-sa  gràdh 
arìst  airson  gràidh  cho  mòr !  Ach  an  dàna  dhomh 
smuaineachadh  air  thus  a  phàidheadh,  no  air  do 
ghràdh-sa  ath-dhìoladh  le  moghradh  fèin?  Am  pàidh  mo 
sgillinn  bhochd-sa  thusa  airson  nam  mèinn  òir  a  thug 
thu  dhomh  ?  Am  pàidh  mìarrtas  ainmig  d'f  hìalachd 
nach  sguir  ?    Mo  chuid-sa,  neo-ni,  ma  tha  cuid  agam, 

airson  do  chuid-sa  a  ta  neo-chìiochnach  ?  An  dàna 
dhomh-sa  strì  riut-sa  ann  an  obair  gràidh ;  no  mo 
shradag  fhànn  a  chur  a  strì  ri  Grèin  a'  ghràidh.  An 
urrainn  mise  gràdhachadh  cho  àrd,  cho  domhain,  cho 
leathann,  cho  fada,  ri  Gràdh  fèin ;  cho  mòr  ris  an  Tì 
a  rinn  mì,  agus  a  rinn  mo  ghràdh,  agus  a  thug  dhomh 
am  beagan  gràidh  a  ta  agam  ?  Cha  mhac-samhuil  mise 
dhuit  ann  an  oibribh  cumhachdach,  no  ann  an  cruth- 
achadh,  no  ann  an  gleidheadh,  no  ann  an  riaghladh  an 
t-saoghail,  ni  mò  is  mac-samhuil  mi  dhuit  ann  an 
gràdh.  Cha  n-eadh,  cha  n-eadh,  a  Thighearna,  ach 
gèilleam  dhuit-sa,  oir  thug  thu  buaidh  òrm.  0  bhuaidh 
bheannaichte  I  Gabh  air  d'aghairt  gu  buadhmhor,  agus 
buadhaich  fathast,  a'  deanamh  buaidh-chaithream  ann 
an  gràdh.  Eighidh  prìosanach  a'  ghràidh  do  bhuaidh, 
'nuair  a  threòraicheas  tu  mì  le  àrd  chaithream  o'n 
talamh  gu  nèamh,  o  bhàs  gu  beatha,  o  bhreitheanas  gu 
do  rìgh-chaithir.  An  sin,  aidichidh  mi-fèin,  agus  gach 
uile  neach  a  chì  è,  gu'n  tug  thu  buaidh,  agus  their  na 
h-uile,  *  Feuch  cionnus  a  ghràdhaich  se  è  !' 

"  Ach  bitheadh  mo  ghràdh-sa  sìnte  fo  do  ghràdh-sa ; 
oir  ged  nach  mì  do  choimeas,  is  mì  do  phrìosanach  air 
mo  shaoradh  leat.  Nach  toir  mì  gràdh  idir,  a  chionn 
nach  urrainn  mo  ghràdh  eirigh  gu  meud  do  ghràidh-sa? 
Hò !  nach  mise  b'urrainn  a  ràdh  gu  beò-chridheach, 
'Is  toigh  leam  thu,'  eadhon  mar  is  toigh  leam  mì-fèin, 
?us  mo  charaid  !  Ged  nacli  urrainn  mì  ràdh,  mar  thuirt 
an  t-Abstol,  '  Tha  fios  agad  gur  toigh  leam  thu  ;'  gi- 
dheadh  is  urrainn  mì  'radh,  a  Thighearna,  tha  fios  agad 
gur  è  mo  mhìann  do  ghrkdhachadh.  Tha  fearg  òrm  ri 
mo  chridhe,  nach  'eil  gràdh  na's  mò  aige  dhuit ;  cron- 
aichidh  mì  è,  ach  cha  tèid  è  am  feothas  ;  reusanaichidh 
mì  ris,  agus  bu  bhuidhe  leam  'aomadh  leam,  ach  cha 
n-fhaigh  mì  gluasad  ànn  ;  buailidh  agus  suatliaidh  mì 
è  le  òrduighean  an  t-soisgeil,  ach  fathast,  cha  n-fhaigh 
mi  bìàth  ò  's  an  taobh-stigh  dhìom.  Anam  neo-airidh  ! 
nach  'eil  do  shùil  anis  air  an  aon  chuspair  a's  àillidh  a 
ta  ann  ?  Nach  fhaic  thu  nis  glòir  anabarrach  aoibh- 
neach  nan  naomh  ?  Agus  nach  gradhaich  thu?  Nach 
anam  rèusanta  thu,  agus  nach  tigeadh  do  d1  reusan  ìnn- 
seadh  dhuit  gur  tull  dubh  an  talamh  so,  ann  an  coiineas 

ri  glòir  nèimh  ?  Nach  spiorad  thu-fèin,  agus  nach  bu 
chòir  dhuit  Dia  a  ghràdhachadh,  oir  is  Spiorad  Dia, 
agus  is  e-fèin  Athair  nan  Spiorad  ?  Cuime  'ghràdhaich- 
eas  tu  do  chrìadh  bhàsmhor  cho  mòr,  agus  nach  gràdh- 
aich  thu  glòir  nèamhaidh  na's  mò  ?  An  gràdhaich  thu 
'nuair  a  ruigeas  tu  shuas  ?  'nuair  a  thogas  an  Tighearn 
do  chorp  às  an  uaigh,  agus  a  bheir  è  ort  dealradh  mar 
a1  ghrìan  ann  an  glòir  fad  saoghal  nan  saoghal ;  an  gràdh- 
aich  thu  air  an  là  sin  ?  Nach  coinneamh  luchd-gràidh 
an  t-àit  sin  gus  an  togar  suas  thu  ?  Nach  staid  gràidh 
a'  bheatha  an  sin  ?  Nach  ì  sin  là-bàinnse  mòr  an  Uain  ? 
Nach  obair  gràidh,  an  obair  an  sin,  far  am  faigh  anam- 
nnan  an  lìonadh  le  gràdh  maille  ri  Criosd  ?  Matà,  0 
m'anam,  tòisich  air  an  obair  an  so  !  Bi  tìnn  le  gràdh  anis 
a  chum  a  bhi  slàn  le  gràdh  an  sid.  Cum  thu-fèin  anis 
ann  an  gràdh  Dhè,  agus  na  leig  le  beatha,  no  bàs,  no 
ni  sam-bith  do  sgaradh  uaith,  agus  gleidhear  thu  ann 
an  lànachd  a'  ghràidh  gu  bràth  ;  agus  cha  lughdaichear, 
cha  searbhaichear  do  thoil-ìnntinn  le  ni  sam-bith ;  oir 
dh'ullaich  an  Tighearn  baile  gràidh  agus  àit  chum  a 
ghràdh  a  thaomaclh  air  a  shluagh  taghte,  agus  ìadsan  a 
bheir  gràdh  d'a  ainm,  còmhnaichidh  ìad  ann. 

"  Dùisg,  dùisg,  matà,  0  m'anam  chadalaich  !  Is  mi- 
rè'usanach  cadal  fo  sholus  a'ghràis,  agus  is  miosa  na 
sin  cadal  fo  dhlùth-theachd  soluis  na  glòire.  Thig  a- 
mach  anis,  mo  spiorad  trom,  reòta  agus  do  Thighearn  ag 
ìarraidh  ort  gàirdeachas  a  dheanamh  arìst  's  arìst. 
Laidh  thu  fada  gu  leòr  ann  am  prìosan  na  feòla,  far  an 
robh  Sàtan  'n  a  dhorsair  dhuit,  cùraman  'n  an  ìarunn 
ort,  eagalan  'n  an  sgìùrsaran  dhuit,  aran  agus  uisg  àmh- 
ghair  'n  am  biadh  dhuit,  far  am  b'è  bròn  do  thigh- 
còmhnuidh,  do  pheacaidhean  agus  do  naimhdean  a1 
deanamh  do  leapa  dhuit,  agus  do  chridhe  mì-chreideach 
na  dorsan  agus  na  cruinn-dùnaidh  a  bha  'g  ad'  cumail 
astigh.  Tha  Aingeai  a'  cho-cheangail  a'  gairm  ort 
anis,  a'  bualadh  aig  do  dhorus  anis,  agus  ag  ìarraidh 
ort  eirigh  anis  agus  a  leantuinn.  Eirich,  0  m'  anam  ! 
agus  freagair  agus  lean  è  gu  suilbhir,  agus  teichidh  do 
cheanglaichean  agus  do  ghlasan  air  falbh  gu  lèir.  Lean 
an  t-Uan  ge-b'-e  taobh  a  thèid  è.  An  tigeadh  dhuit 
eagal  a   bhi   ort   Fear-treòrachaidh  a  leantuinn?   An 

urrainn  a'  Ghrìan  do  threòrachadh  gu  àit  dorchadais  ? 
An  treòraich  an  Tì  sin  gu  bàs  thu,  a  bhàsaìch,  agus  a 
tha  beò,  chum  thus'  a  shaoradh  o'n  bhàs  ?  Lean  è  gu 
luath  agus  nochdaidh  è  pàrras  Dhè  dhuit.  Bheir  è 
dhuit  sealladh  de'n  '  Ierusalem  Nuadh,'  agus  blasad  air 
'  craoibh  na  beatha.'  Thig  amach,  mo  spiorad  fuar, 
fann,  agus  cuir  dhìot  d'eideadh  geamhraidh ;  feuchadh 
d'èideadh  aoibhneis  agus  molaidh  gu'm  bheil  d'earrach 
air  teachd,  agus  mar  tha  do  shòlas  anis  ùrail,  gòrm, 
nach  f  hada  gus  am  bi  thu-fèin  geal,  abuich  airson  an 
f  hoghair  ;  agus  an  sin  gairmear  thu  gu  buain,  gu  tional, 
agus  gu  seilbh  a  ghabhail.  Ach  an  tig  dhomh  dàil  a  chur 
'n  am  aoibhneas,  agus  a  shìneadh  uam  gus  an  là  sin  ? 
Nach  còir  do  aoibhneas  an  earraich  a  dhol  roimh  aoibh- 
neas  an  fhoghair?  Nach  f  hìach  tiodal  mu'm  faighear  làn 
sheilbh  air  ?  Nach  àirde  staid  an  oighre  na  staid  tàrlaid  ? 
"Theagaisg  mo  Thighearn  dhomh  gàirdeachas  a 
dheanamh  ann  an  dòchas  a  ghlòire  fèin  ;  agus  ciamar  a 
chì  mì  a  ghlòir  tre  bhallachan  prìosain  ;  oir  an  uair  a 
nithear  '  gèur-leanmhuinn  òrm  airson  na  còrach/  thu 
e-fèin  ag  àithneadh  dhomh  '  gàirdeachas  a  dheanamh 
agus  a  bhi  ro  shubhach,  a  chionn  gur  mòr  mo  dhuais 
air  nèamh.'  Tha  rlos  agam  gu'm  b'àill  leis  mo  ghàird- 
eachas  a  bhi  na's  mò  na  mo  bhròn,  agus  tha  fios  agam, 
ged  is  mòr  a  thlachd  anns  an  anam  a  ta  '  iriosal,  briste, 
brùite,'  gur  mo  na  sin  a  thlachd  anns  an  anam  aig  am 
bheil  tlachd  ànn-fèin.  Nach  do  dheasaich  mo  Thigh- 
e*arn  bòrd  dhomh  anns  an  fhàsach,  agus  nach  do 
chòmhdaich  è  dhomh  è  le  geallaidhean  air  glòir  sìorruidh, 
'us  biadh  ainglean  romham  air  ?  Nach  tric,  dìirachd- 
ach,  fìal  a  chuireadh  dhomh  gu  suidhe  sìos  aig  a  bhòrd, 
agus  itheadh  gun  sòradh?  Nach  do  bhuilich  è  òrm, 
chum  na  crìche  sin,  rèusan,  cìall,  creidimh  agus  nàdur 
aoibhneach,  agus  am  faod  è  'bhith  nach  b'àill  leis  mis' 
a  bhi  aoibhneach  ?  Nach  'eil  è  nis  ag  àithneadh  dhuit 
'tlachd  a  ghabhail  anns  an  Tighearn'  agus  a'  gealltuinn 
'  ìarrtais  do  chridhe  thabhairt  duit  ?'  Nach  'eil  è  nis 
ag  ràdh  riut,  '  Dean  gàirdeachas  a  ghnàth  ;'  seadh. 
sèinn  gu  h-ait,  agus  dean  iolach  ait  ?  Carson,  matà,  a 
bhithinn-sa  fo  lag  mhisneachd  ?  Tha  mo  Dhia  toileach. 
na'n  robh  mise  toileach.      Tha  tlachd  aige  ann  mo 

thlachd-sa.  Is  àill  leis  mis1  a  bhi  fagus  dà  gach  là  'us 
uair,  agus  a  bhì  do  ghnath  anns  gach  gnothach  a1 
creidsinn  ànn,  a1  meòrachadh  air,  agus  air  mo  lìonadh 
le  smuaintibh  milis,  beò  air  a  mhaitheas.  0  nr'  obair 
bheannaichte,  freagarrach  do  mhic  Dhè !  Ach,  0 
Thigearna,  ged  is  mòr  a'  chuilm  ud  a  chuir  thu  romham, 
is  beag  ì  dhomh-sa  gus  an  cuirear  acras  òrm.  Chuir 
thusa  biadh  milis,  blasda  nèimh  romham,  ach  mo 
chreach !  tha  mise  cho  dall  as  nach  f  haic  mi  è,  cho 
tìnn,  fànn  as  nach  fhaigh  mì  blas  milis  air,  cho  meil- 
ichte,  fuar,  rag  as  nach  sìn  mì  mach  làmh  d'a  ionnsuidh. 
Air  an  aobhar  sin,  a  Thighearna,  ìarram  gu  h-iriosal  an 
gràs  àraid  so  uait,  mar  dh'fhosgail  thu  nèamh  dhomh  le 
d'f  hocal,  fosgail  mo  shuilean,  chum  gu'm  faic  mì  è,  agus 
mo  chridhe  gu  tlachd  a  ghabhail  ànn  ;  air-neo  cha  bhi 
nèamh  'n  a  nèamh  dhomh-sa.  0  thus',  a  Spioraid  na 
beatha,  sèid  air  do  ghràsaibh  fèin  annam-sa.  Gabh  air 
ìàimh  mì.  Tog  suas  o'n  talamh  mì,  chum  gu^m  faic  mì 
a1  ghlòir  sin  a  dh^ullaich  thu  airson  na  muinntir  aig  am 
bheil  gràdh  dhuit  ! 

"  Teichibh  uam  anis,  sibhs1  a  chùraman  agus  eagalan 
a  bha  ^buaireadh  m'anama,  agus  teich  thus',  a  bhròin,  a 
bha  gu  tric  a1  ciùrradh  mo  chridhe.  Hò !  Teichibh  uam 
car  ùine ;  leigibh  dhomh  car  tamuill ;  seasaibh  air  ais  ; 
fanaibh  shìos  an  so,  gus  an  tèid  mise  suas  agus  am 
faic  mì  m'fhois.  Ged  nach  'eil  mise  fìor  eòlach  air  an 
rathad,  is  eòlach  Criosd  air.  Sin  an  t-àit-còmhnuidh 
sìorruidh  a  bha  riamh  aige  mar  Dhia  glòrmhor.  Sin 
an  t-àit  gus  an  tug  è  a  chorp  glòraichte  fèin.  Bì  obair 
Chriosd  an  t-àit  sin  a  cheannach.  Is  ì  obair  Chriosd 
an  t-àit  sin  ullachadh,  agus  mise  ullachadh  air  a  shon, 
agus  mo  thoirt  d'a  ionnsuidh.  Thug  Dia  sìorruidh 
na  fìrinn  gealladh  dhomh, — gealladh  sèulaichte  le  sèula 
agus  le  focal  Dhè, — ma  chreideas  mì,  agus  is  mì  a 
ehreideas  '  ann  an  Criosd,  nach  sgriosar  mì,  ach  gu'm 
bi  a1  bheatha  shìorruidh  agam.1  Is  goirid  an  ùia  gus 
an  togar  m'anam  a  dh-ionnsuidh  an  àite  naoimh  sin, 
agus  cha  n-fhada  gus  an  lean  mo  chorp  è.  Agus  am 
faod  mo  theangaidh  a  ràdh,  Is  cìnnteach,  cha  n-fhada 
gus  am  bi  mise  beò  maille  ri  Dia,  agus  nach  le'um  mo 
chridhe  nis  le  aoibhneas  ^s  an  taobh-stigh  dhìom  ?    Am 

faod  mì  sin  a  ràdh  tre  chreidimh,  agus  nach  fhaod  mì 
a  ràdh  le  aoibhneas  ?  Ah !  thus'  a  chreidimh,  is 
soilleir  dhomh  anis  do  laigse  !  Ach  geda  dheanadh 
mì-chreidimh  mo  sholus  dorch,  agus  mo  bheatha  tròm, 
agus  m'  aoibhneas  a  mhùchadh,  cha  n-urrainn  è  buaidh 
a  thoirt  òrm,  no  idir  mo  sgrios.  Geda  ghabhadh  è 
farmad  ri  mo  shòlasaibh  uile,  fathast,  ge  b'oil  leis, 
gheibh  mise  criomag  'us  criomag  shòlais  an  so  :  ach 
nach  bu  mhòr,  làn,  pailt  mo  shòlas,  mur  beanadh  làmh 
a'  mhì-chreidimh  rium  idir !  an  sin  dhealraicheadh 
solus  aoibhneach  nèimh  air  mo  chridhe,  agus  is  beag 
nach  bithinn  cho  eòlach  air  nèamh  's  a  tha  m\  air  an 
talamh.  Tiugainn,  matà,  0  m'anam,  dùn  do  chluasan, 
'nuair  a  chluinneas  tu  càinnt  'us  fuaim  aineolach  an 
as-creidimh.  Faodaidh  tu  gach  argumaid,  a  chluinn- 
ear  'n  a  bheul,  a  f  hreagairt  agus  a  chur  'n  a  tosd,  no 
mur  tèid  agad  air  sin  a  dheanamh,  dean  a  saltairt  fo  do 
chasan  gun  dàil.  Tiugainn,  tiugainn,  0  m'anam  !  na  seas 
idir  ag  amharc  air  an  uaigh  sin,  a'  tionndadh  nan 
cnàmhan  tioram  sin,  no  idir  a'  leughadh  do  leasain  anis 
anns  an  duslach  ;  oir  is  goirid  gus  an  dubhar  amach  na 
litrichean  sin.  Ach  tog  suas  do  cheànn  gu  h-àrd,  amh- 
airc  anis  gu  nèamh,  agus  faic  d'ainm  ann  an  litrichibh 
òir,  (  sgrìobhta  o  thoiseach  an  t-saoghail  ann  an  leabhar 
beatha  an  Uain  a  chaidh  'inharbhadh.' 

"  Ciod  a  theireadh  tu  na'n  tigeadh  aingeal  a  dh-ìnn- 
seadh  dhuitanis,  gu'm  bheilàit-còmhnuidh  air'ullachadh 
dhuit  air  nèamh,  agus  gur  leats'  è  gu  bràth  gun  teagamh 
air-bith,  nach  b'aoibhneach  leat  an  teachdaireachd  sin  ? 
Agus  an  cuir  thu  suarach  focal  a'  gheallaidh  a  thugadh 
dhuit  leis  an  Spiorad,  agus  eadhon  le  Mac  Dhè  fèin  ? 
Abair  anis  gu'm  faca  tu  carbad  teine  a'  teachd  anuas  o 
nèamh  a  chum  thus'a  thogail  suas  ànn,  mar  thogadh  suas 
Eliah,  nach  b'aoibhneach  leat  sin  ?  Ach  nach  'eil  thu 
air  do  dheanamh  làn-chìnnteach  le  do  Thighearn,  gu'n 
robh  anam  Lasuruis  air  a  ghiùlain  le  cuideachd  ainglean 
gu  uchd  Abrahaim,  \s  è  sin  ri  radh,  gu  onoir  'us  glòir 
nèimh?  Nach  aighreach  a  chithear  am  misgeadair 
ameasg  nan  cuach  rapach,  agns  nach  sùnntach  a  shluig- 
eas  an  geòcair  a  ghreim  reamhar,  làn,  agus  carson  nach 
bithinn-sa  aighreach,  sùnntach  aoibhneach,  ait  'us  mì 

air  mo  rathad  dìreach  gu  nèamh  ?  An  taitneach  leam 
biadh  'us  deoch,  'nuair  a  bhitheas  acras  agus  tart  òrm  ? 
an  taitneach  leam  imeachd  air  sràidibh  breagha,  ann  an 
liosaibh  òrdail,  grìnn,  agus  còmhnuidh  a  ghabhail  ann  an 
tigh  goireasach  ?  An  taitneach  nithe  bòidheach  do  mo 
shùilean,  an  taitneach  ceòl  binn  do  mo  chluasan,  agus 
am  mol  mì  fàile  cùbhraidh  ?  agus  nach  gabh  mì  tlachd 
'us  taitneas  ann  an  smuaineac.hadh  roimh-làimh  air 
sonas  nèamhaidh  ? 

."  Faigheam  mo  làithean  a  chaitheamh,  a'  cruinneach- 
adh  eòlais  gu  milis,  toilichte  ameasg  mo  chuid  leabh- 
raichean,  an  sin,  theirinn  soraidh  leat  a  shaoghail,  agus 
ghabhainn  truas  ris  na  daoine  mòra,  saoibhir  sin  do 
nach  aithne  an  sonas  so.  Ach  cia  mòr  mo  shonas  air 
nèamh,  far  am  bi  m'eòlas  iomlan !  Thàinig  bàn-r\gh 
Shèba  bho  àitibh  iomallach  na  talmhainn  a  dh-èisdeachd 
ri  gliocas  Sholaimh,  agus  a  dh-f  haicinn  a  ghlòire,  ach 
cia  suilbhir  bu  chòir  dhomh-sa  nis  a  dhol  o'n  talamh  gu 
nèamh  a  dh-fhaicinn  glòir  an  Righ  shìorruidh,  agus  a 
mhealtuinn  a1  ghliocais  a's  àirde  ;  oir  ann  an  coimeas 
ri  sin,  is  amadain  'us  amhlairean  na  flr  a's  ionnsuichte 
air  thalamh  ?  Ciod  na'n  deanadh  Dia  àrd  ìompair 
dhìom  thairis  air  an  talamh  uile  :  ciod  na'm  b'urrainn 
mì  beànntan  atharrachadh,  è*ucailean  a  shlànachadh  le 
m'fhocal,  no  le  bàrr  mo  mheòir,  no  deamhain  a  thilg- 
eil  amach,  nach  tigeadh  dhomh  aoibhneas  a  dheanamh 
aun  an  cumhachd  's  ann  an  onoir  cho  mòr  sin  ?  agus 
nach  dean  mi  aoibhneas  gu'm  bheil  m'ainm  sgrìobhta 
ann  an  nèamh  ? 

"  An  so  gabhaidh  mi  taitneas  ann  mo  phàrantaibh 
agus  ann  mo  chàirdean  dìleas,  gaolach  uile  :  nach 
bu  taitneach  leam  iomairt  mo  ghràidh,  'nuair  a  leig 
mì  ris  è  do  mo  charaid !  Ach  0  !  cia  taitneach  a  bhi  beò 
gu  bràth  ann  an  gràdh  maireannach  Dhè  !  '  Feuch, 
cia  maith  agus  cia  taitneach  an  ni  do  bhràithribh 
còmhnuidh  a  gabhail  cuideachd  ann  an  aonachd !' 
Cia  taitneach  teaghlach,  fear-pòsda  agus  a  bhean, 
pàrantan  'us  clann,  maighstearan  'us  seirbhisich  'fhaic- 
inn  beò  agus  a'  deanamh  gach  nì  d'a  chèile  ann  an 
gràdh !  cia  taitneach  baile  'fhaicinn  beò*  ann  an 
gràdh,  gun  fharmad,  gun  trod,  gun  chònsachadh,  gun 

chòmhstri,  gun  aimhreit,  eas-aontachd,  no  roinn,  ach 
gach  neach  a'gràdhachadh  a  -ehoimhearsnaich  mar 
e-fèin,  gach  aon  ag  ìarraidh  tuilleadh  'us  tuilleadh  a 
dheanamh  airson  aoin  eile,  agus  a'strì  cò  a's  mo  gràdh 
do  mhuinntir  eile  ;  cia  sona,  cia  taitneach  an  sealladh 
sin  !  0.  matà,  cia  sona  seach  sin  an  teaghlach  a  bhitheas 
air  nèamh,  agus  luchd-àiteachaidh  sìtheil  na  h-Ieru- 
saleim  Nuaidh,  far  nach  'eil  roinn,  no  eas-aonachd,  no 
mì-run,  no  fuath,  no  càirdeas  cealgach,  no  aon  fhocal 
mì-chaoimhneil,  no  sealladh,  no  smuain  feargach,  ach 
na  h-uile  'n  an  aon  ann  an  Criosd,  neach  a's  aon  maille 
ris  an  Athair,  agus  na  h-uile  beò  ann  an  gràdh  an  Ti 
a's  gràdh  fèin  !  An  sin,  cha  mhò  beatha  na  gràdh  an 
anama.  Cia  fagus  an  sin  a  bhitheas  m'  anam  do  Dhia, 
'nuair  a  ghràdhaicheas  mì  è  cho  toileach,  cho  taitneach, 
cho  laidir  gun  sgur !  Ah !  thus'  a  chridhe  thruaigh, 
as-creidmhich,  a  smuainicheas  air  là,  air  obair  agus  air 
beatha  cho  mòr  so,  le  aoibhneas  cho  beag,  ìosal,  fànn  ! 
Ach  bithidh  mo  thoil-ìnntinn  na's  aoibhniche  an  deigh 
so  ! 

"  Cia  taitneach  dhomh-sa  nis  oibre  mòra  ach  ìosal 
sin  a'  chruthachaidh  'f  haicinn  agus  ionnsuchadh  !  Nach 
maiseach  an  aitreabh  an  talamh  so  air  am  bheil  mo 
chòmhnuidh  an  dràst ;  an  t-ùrlar  air  a  sgeadachadh  le 
luibhean,  fliùraichean  agus  craobhan,  agus  air  'uisgeach- 
adh  le  tobraichean  agus  aimhnichean,  an  ìarmaìlt  àrd 
os  mo  cheànn,  air  a  sgaoileadh  amach  cho  farsuing, 
iongantach,  àillidh !  Nach  lìonmhor  iongantas  a  chith- 
ear  anns  a'  ghrèin,  anns  a'  ghealaich  agus  anns  na  rèult- 
aibh,  anns  na  cuantaibh  agus  anns  na  gaothaibh  !  Nach 
mòr,  iongantach  an  tigh  sin  a  dh'uìlaich  Dia  airson 
chre'utairean  truaillidh,  airson  anamanan  ceangailte  ann 
am  priosan  ;  iomadh  mìle  iongantas  air  am  buileachadh 
air  anaimhdean  !  Ach  0  1  cia  mòr  an  tigh-còmhnuidh 
àrd  sin  a  dheasaich  è  airson  a  shluaigh  fèin, — a  chlann 
ionmhuinn,  ghràdhach  fèin  !  Cia  mòr  glòir  na  h-Ieru- 
saleim  Nuaidh  seach  glòir  nan  uile  chreutairean  a 
chithear  an  diugh  !  Eirich,  matà,  O  m'  anam,  tog  suas 
do  smuaintean,  bitheadh  do  smuaintean  air  a'ghlòir  sin  ! 
smuainich  cìa  mòr,  cia  àrd,  cia  taitneach  glòir  nèimh 
seach  òirdhearcas  na  talmhainn  !  Na  bitheadh  eagal  ort 

a  dhol  amach  às  a'  chorp  so,  agus  araach  às  an  t-saoghal 
so  ;  oir  is  beannaichte  d'imrich,  is  beannaichte  d'ath- 
arrachadh  ;  ach  abair  mar  thuirt  aon  roimhe  aig  uair  a 
bhàis,  '  Tha  mì  nis  aoibhneach,  lèumaidh  m\  le  aoibh- 
neas ;  oir  thàinig  m'uair,  an  uair  air  am  faic  mì 
Iehobhah  uile-chumhachdach  aghaidh  ri  aghaidh; 
roimhe  so  chunnaic  mi  le  tlachd  a  mhòrachd  ann  an 
obair  a  làmhan,  mhol  mì  a  mhaitheas,  dhìarr  'us  mhìann- 
aich.  mì  è  gu  dìan  tre  chreidimh,  agus  anis  bithidh  m\ 
maille  ris  ann  an  glòir !' 

"  Nach  iongantach  fòs  iomadh  obair  an  fhreasdail ! 
Cia  taitneach  an  Dia  mòr  'fhaicinn  a'  gabhail  cùraim 
de  na  naoimh — beagan  chreutairean  iriosal — luchd- 
ùrnuigh  air  an  cur  suarach  leis  an  t-saoghal,  ach  air  an 
teàrnadh  agus  air  an  àrdachadh  le  Dia !  Nach  taitneach 
dhomh  cuimhneachadh  air  na  tròcairean  milis,  mais- 
each,  àraid  a  nochd  è  dhomh-fdin  ann  an  cuairt  mo 
bheatha !  Nach  tric  a  dh'èisd  è  ri  m'ùrnuigh,  a  chruinn- 
ich  è  mo  dheòir,  agus  a  dh'fhuasgail  è  m'anam  o 
thrioblaid  !  Nach  tric  a  thubhairt  mo  Thighearn  rium, 
'  Biodh  deadh  mhisneachd  agad  !'  Nach  mòr  an  neart 
dhomh  gach  riosrachadh  dhiubh  sin,  nach  soilleir  gach 
dearbhadh  dhiubh  sin  air  gràdh  m'Athar,  do  mo  chridhe 
fìamhaidh,  mì-chreideach!  Ach  0!  cia  beannaichte  an 
là  sin  air  am  faigh  mì  gach  uile  thròcair,  tròcair  ìomlan 
agus  làn  mhealtuinn  Dhè  na  tròcair !  Air  an  là  sin 
seasaidh  mì  air  an  tràigh  mhòir,  a'  sealltuinn  air  m'ais 
air  na  fairgibh  fiadhaich,  atmhor,  buaireasach  tre  'n 
tàinig  mì  gu  sàbhailt ;  air  an  là  sin  seallaidh  mì  air  m'ais 
air  gach  pìan  'us  bròn,  air  gach  eagal  'us  dèur,  'us  mì 
nis  a'  mealtuinn  na  gloire  sin  'bu  chrìoch  dhoibh  sid  uile ! 
0  na'n  robh  aon  bhoinne  de  chreidimh  beò  agam  maille 
ris  na  smuaintibh  sin,  cia  nèarahaidh  an  cridhe  'bhith- 
eadh  agam  's  an  taobh-stigh  dhìom  !  Ach  is  mìannach 
leam  a  ràdh,  l  A  ta  mì  'creidsinn,  a  Thighearna ;  cuidich 
thusa  le  mo  mhì-chreidimh.' 

"  Cia  milis,  0  m'anam,  òrduighean  an  t-soisgeil  dhuit ! 
Nach  bu  taitneach  ùrnuigh,  moladh  agus  searmonach- 
adh  nèamhaidh,  agus  cuideachd  nan  naomh  dhuit,  a' 
faicinn  an  '  Tighearn'  a'  cur  ris  an  eaglais  an  dream  a 
thèaruinear !'     Ach    cha    n-urrainn    mo    chridhe    nis 

ruigheachd  air  an  aoibhneas  sin  a  bhitheas  agam,  'nuair 
a  chì  m\  an  eaglais  fhoirfichte  air  nèamh,  agus  a 
ghabhar  astigh  mì  do'n  teampull  nèamhaidh,  a  mholadh 
an  Tighearna  gu  bràth  maille  ri  armailtibh  nèimh.  Bu 
mhìlse  le  lob  focal  an  Tighearna  na  biadh  a  bheòil ;  bu 
mhìlse  le  Daibhidh  è  na  eadhon  a'  mhil  agus  a'  chìr- 
mheala ;  b'àrd  aoibhneas  agus  gàirdeachas  è  do  chridhe 
leremiah ;  ach  cia  beannaichte  an  là  sin  air  an  dean 
sinn  làn  aoibhneas  ann  an  Tighearn  an  t-saoghail  so, 
gun  f  hèum  tuilleadh  air  àithn,  no  air  gealladh  sgriobhte, 
no  idir  air  leabhar  a  lèughadh ;  oir  chì  sinn  na  h-uile 
nithe  ann  an  gnùis  ghlòrmhoir  Dhè  !  '  Ghabh'  an  sluagh, 
a  chuala  Criosd  a'  labhairt  air  an  talamh,  ' iongantas 
ri  'ghliocas  agus  ri  'f  hreagraibh,  agus  ris  na  briathraibh 
gràsmhor  a  thàinig  amach  às  a  bhèul ;'  ach  cia  mòr  an 
t-iongantas  a  bhuaileas  mise,  'nuair  a  chì  mì  a  mhòrachd 
gu  làn  shoilleir ! 

"  An  toir  sùil  ris  a'  ghloir  so  air  muinntir  eile  fàilt  a 
chur  air  anshocair  a'  chruinn-chèusaidh  agus  fuasgladh 
a  dhiùltadh,  agus  nach  toir  dòchas  na  glòire  òrm-sa 
giùlain  car  tamuill  gu  suilbhir  le  trioblaidibh  beaga  ? 
An  dean  sùil  ri  glòir  na  lasraichean  milis  do  na  martar- 
ach  dhiadhaidh,  agus  nach  dean  an  dòchas  cèudna  mo 
bheatha,  no  mo  thinneas,  no  mo  bhàs  nàdurrach,  milis 
dhòmh-sa?  Nach  ann  's  an  aon  bhaile  nèamhaidh  a 
bhitheas  ìadsan  agus  mise  beò  ?  Nach  ionann  Dia  agus 
Criosd  agus  crùn  'us  glòir  dhòmh-sa  agus  dhoibh-san  ? 
Carson,  matà,  a  gheibhear  mo  shùil  cho  dorch,  mo 
chridhe  cho  marbh,  mo  ghnùis  fo  sprochd?  Nach 
d'fhuair  mì  cheana  roimh-bhlas  beag  air  a'  ghlòir  ud, 
agus  cia  taitneach  è  seach  na  h-uile  nithe  talmhaidh, 
ach  0 !  cia  taitneach  a  gheibh  mì  mo  slionas  iomlan 
air  nèamh  ! 

"  Cia  maiseach  gràsan  an  Spioraid,  ged  nach  ruigear 
orra  an  so  ach  ann  an  tomhas  neo-iomlan  !  Ach  is  beag 
ìad  sin  ann  an  coimeas  ris  an  staid  iomlain  gus  an 
àrdaichear  m'anam  an  dèigh  mo  bhàis  !  Nach  bu  shona 
mo  bheatha  air  thalamh  na'm  urrainn  mì  Dia  a 
ghràdhachadh  cho  mòr  's  a  b'àill  leam  ;  na'm  bu  ghràdh 
mì  uile,  a'  gràdhachadh  do  ghnàth !  0  m'anam  !  ciod 
nach  tugadh  tu  airson  a  leithid  de  bheatha  ?    0  naeh 

robh  agam  eòlas  air  Dia  agus  air  'fhocal,  cho  mòr  's  a 
tha  mì  nis  a'  mìannachadh !  0  nach  mis'  a  b'urrainn 
earbsa  làn  a  chur  ann  an  Dia  air  uair  gach  tèinn,  'g  a 
leantuinn  cho  beò-dhùrachdach  's  a  chuireas  mì  mo 
làmh  ri  dleasanas  air-bith,  'g  a  mhìannachadh  an 
còmhnuidh,  mar  thaitneas  milis  m'anama ;  an  sin  cha 
ghabhainn  farmad  ri  toil-ìnntinn,  onoir,  no  glòir  an 
t-saoghail.  Ach,  0  m'anam  !  is  goirid  gus  am  bi  thusa 
ann  an  staid  uile  bheannaichte  anns  am  faigh  thu  sòlas 
fada  nan  cìan  na's  mò  na  's  urrainn  thu  ìarraidh  anis, 
ag  oibreachadh  d'uile  bhuaidhean  naomh  le  àrd  aoibh- 
neas  'an  dluth  làthair  Dhè  fèin,  'g  a  f  haicinn  gu  soilleir, 
agus  cha  n-ànn  gu  dorch,  fada  uaith,  mar  tha  thu  an 
dràst ! 

"  Nach  òirdheirc  Eaglais  Chriosd  an  diugh  seach  aon 
anam  gràsmhor  air-bith,  ged  is  iomadh  peacadh,  àmh- 
ghar,  'us  geur-leanmhuinn  fo  'm  bheil  ì  nis  a'  fulang  ? 
Ach  cia  glan  an  Eaglais,  'nuair  a  làn-chruinnichear 
agus  a  làn-ghlòraichear  ì ;  'nuair  a  dh-èireas  ì  suas  o 
1  ghleànn  nan  dèur'  gu  '  Sliabh  Shioin ;'  'nuair  nach 
peacaich  agus  nach  fuilig  ì  ni's  mò  !  Is  dorchadas 
agus  mi-dhreach  glòir  na  seànn  Ierusaleim  ann  an 
coimeas  ri  glòir  na  h-Ierusaleim  Nuaidh.  An  sin 
togaidh  sinn  iolach  àrd,  aoibhneach,  ait  a'  faicinn  cho 
glòrmhor  's  a  tha  ar  teampull  nèamhaidh,  's  a'  cuimh- 
neachadh  cho  bochd,  suarach  's  a  bha  'n  eaglais  air 
thalamh  ! 

"  Ach,  mo  chreach !  cia  mòr  mo  sheachran  'us  mo 
chall  ameasg  mo  smuaineachaidh.  Shaoil  leam  fad  na 
h-ùine  so  gu'n  robh  mo  chridhe  bochd  a'  dol  leam,  ach 
tha  mì  'faicinn  nach  robh  è.  Is  beag  beatha  'gheibhear 
ann  an  smuaintibh  's  ann  am  briathraibh  falamh  a 
dh-easbhuidh  aignidhean.  (Faic  Caib.  XIV. — Ear. 
II.)  Cha  n-fhaigh  Dia,  no  mi-fèin  taitneas  ànnta. 
Càit  an  robh  thus',  a  chridhe  neo-airidh,  fhad  's  a  bha 
mis'  a'  fosgladh  nan  ionmhas  sìorruidh  ud  dhuit?  Nach 
'eil  nàir  ort  anis  à  do  ghearan  air  easbhuidh  sòlais,  agus 
à  do  thalach  air  Dia  airson  do  lìonadh  le  bròn,  an  dèigh 
dhà  gu  dìomhain  taitneas  ainglean  a  thairgse  dhuit  ? 
Carson  nach  do  lean  thu  mis'  anis  gu  cùramach,  dluth, 
agus  gheibheadh  tu  d'ath-bheothachadh,  lèumadh  tu  le 

aoibhneas,  agus  dhì-chuimhnicheadh  tu  do  pbìan  'us  do 
bhròn.  Nach  beag  a  shaoil  leam  gu'n  robh  mo  chridhe 
<3ho  leisg  air  gàirdeachas  a  dheanamh  ? 

"  Ach,  a  Thighearna,  dh'ullaich  thusa  làn  aoibhneas 
dhomh  air  nèamh.  Air  an  aobhar  sin,  cuidich  leam  gu 
bhi  gach  uair  'g  a  ìarraidh  gus  am  faigh  mì  è ;  agus 
meudaich  mo  mhìann  'us  m'fhadachd  'n  a  dhèigh, 
'nuair  nach  urrainn  mì  gàirdeachas  a  dheanamh,  mar  a 
b'àill  leam.  0  m'anam  !  is  aithne  dhuit,  tre  bhuillibh 
do  bhròin,  nach  d'ràinig  thu  d'fhois  fathast.  Cuin  a 
ruigeas  mì  an  caladh  ciùin,  sàbhailt  sin  anns  nach  'eil 
stoirm,  no  gaoth,  no  tònn,  no  cunnart  ?  an  t-àit  anns 
nach  bi  mì  sgìth  gu  bràth,  agus  anns  nach  bi  agam  là 
no  oidhche  gun  fhois  !  An  sin,  cha  bhi  mo  bheatha  air 
a  measgachadh  le  dòchas  agus  eagal,  le  aoibhneas  agus 
bròn,  agus  cha  bhi  m'f  heòil  agus  mo  spiorad  a'  cogadh 
ri'chèile  's  an  taobh-stigh  dhìom ;  cha  bhi  còmhrag 
gun  sgur  eadar  creidimh  agus  mi-chreidimh,  eadar 
irioslachd  agus  uabhar.  Hò !  cuin  a  gheibh  mì  thairis 
air  gach  eagal,  gach  cùram  'us  doilgheas  a  tha  nis 
ciùrradh  m'anama?  Cuin  a  gheibh  mì  mach  às  an 
fheòil  so,  a  tha  nis  a'milleadh,  a'mealladh  agus  a' 
ribeadh  m'anama  ?  Cuin  a  thre'igeas  m\  an  corp  truaill- 
idh  so,  an  saoghal  dìomhain,  draghail,  bnaireasach  so  ? 
Och  'us  Oeh  !  fèumar  fantuinn  agus  eaglais  'us  aobhar 
Chriosd  'fhaicinn  air  an  luasgadh  le  cònspoid  dhaoine, 
air  an  deanamh  'n  an  seirbhisich  mharsantachd  le  daoine 
chum  am  buannachd  thìmeil  fèin  a  mheudachadh,  no 
air  am  maslachadh  le  barailibh  mealltach,  faoin  !  Aoh 
cha  n-'eil  aon  srad  de'n  aimhreit  sin  anns  an  '  Ierusalem 
11^^^^^^^,'  An  sin  gheibh  mì  spioradan  foirfichte 
nan  naomh  a'còrdadh  gu  h-aon-ìnntinneach,  dìleas, 
rèidh,  agus  le  làn  ùmhlachd  a'  moladh  an  Rìgh  shìor- 
ruidh.  0  cia  mòr  a  b'f  heàrr  dhomh  a  bhi  a'm'  '  dhorsair' 
an  sin,  seach  a  bhi  a'm'  àrd  uachdaran  air  an  t-saoghal 
bhuaireasach  so  uile  !  Cuime  nach  'eil  mì  na's  sgìthe 
de'n  sgìos  so  ?  Carson  a  tha  mì  cho  ro  thric  a'  dì- 
chuimhneachadh  m'àite-tàimh  ? 

"  Suas,  matà,  0  m'anam,  tog  suas  do  mhìann  gu 
beò-dhùrachdach  !  Na  fuirich  idir  gus  am  mìannaich  an 
fheòil  so  'dhol  suas  leat.     Na  bitheadh  idir  dùil  a<>;ad 

gu'n  tuig  càil  na  feòla  cò  è  sin  do  chuspair  beannaichte, 
no  gu'n  innis  ì  dhuit  ciod  a's  feàrr  dhuit  a  mhìannach- 
adh.  Nach  marbh  do  mhìann  an  dèigh  fois'  ?  Nach 
'eil  thu  air  do  choireachadh  le  mi-thaingealachd  'us 
amaideachd  ghràineil  do  nàduir  ?  Nach  daor  an  luach  a 
phàidh  Criosd  airson  d'fhois',  agus  nach  cuir  thusa 
tuilleadh  meas  oirre  ?  Nach  deachaidh  è  suas  romhad 
a  dh-ullachadh  aite-còmhnuidh  ghlòrmhoir  air  do  shon, 
a  thruaghain !  agus  an  leisg  leats'  &  dhol  a  ghabhail 
còmhnuidh  ànn  ?  Nach  'eil  Tighearn  na  glòire  nis  ag 
ìarraidh  do  chuideachd-sa,  agus  nach  ìarr  thus'  a 
chuideachd-san  ?  Am  fèumar  an  talamh  a  dheanamh 
mar  ifrinn  fèin  dhuit,  mu'm  f  às  thu  toileach  dealachadh 
ris,  agus  còmhnuidh  a  ghabhail  maille  ri  Dia? 

"  0  m'anam  !  amhairc  air  a'  chre'utair  a's  àillidh,  no 
air  an  staid  a's  taitniche,  agus  innis  dhomh  càit  am 
b'àill  leat  a  bhith,  ach  maille  ri  Dia?  Is  èire  throrn 
bochduinn  ;  is  ribe  saoibhreas ;  is  mì-thaitneach  eas- 
laint ;  is  neo-chìnnteach  slàint ;  '  bruthaidh'  an  saoghal 
coimheach  '  do  shàil ;'  gonaidh  an  saoghal  micdalach, 
fìamh-ghàireach  thu  gu  do  chridhe.  Mar  a's  mo 
dh-ìarrar  's  a  ghràdhaichear  an  saoghal  leat,  is  ànn  a's  mò 
dh-f  hàsas  do  chron  agus  do  chunnart ;  agus  mur  faodar 
an  saoghal  a  ghràdhachadh,  carson  a  dh-ìarramaid  è  ? 
Ma  mholar  thu,  gu  tric  is  plàigh  dhuit  oiteag  a'  mhol- 
aidh.  Ma  chùl-chàinear  thu,  no  ira  bhuinear  riut  gu 
mì-chaoimhneil,  an  airidh  grèidheadh  mar  sin  air  do 
ghràdh?  Ma  tha  gach  gnothach  a'  soirbheachadh  leat 
gu  pailt,  agus  ma's  fheàrr  leat  do  chàirdean  diadhaidh 
na  'bhi  beò  maille  ri  Dia,  is  mithich  do  Dhia  an  toirt 
uait.  Ma  fhuair  thu  d'obair-ionnsuchaidh  milis,  nach 
d'fhuair  thu  searbh  ì  mar-an-ceudna?  Ciod  is  fhìach 
na  nithe  sin  a's  feàrr  a  chithear  no  'gheibhear  ann  an 
cuairt  ghoirid  na  beatha  so  ann  an  coimeas  ri  co-chom- 
unn  sìorruidh  ri  Dianafìrinn  ?  Bu  taitneas  do  chàirdean 
dhuit ;  ach  nach  bu  dragh  'us  bròn  dhuit  ìad  cuideachd  ? 
Tha  ìad  bàigheil,  ach  nach  'eil  ìad  peacach  cuideachd  ? 
Tha  ìad  caoimhneil,  ach  nach  aithghearr  a  ghabhas  ìad 
fearg  ?  Tha  ìad  iriosal,  ach  mo  chreach  !  cia  àrclanach 
ìad  cuideachd  !  Is  milis  an  deadh-ghean  agus  is  fdumal 
aii  tabhartas  ;  ach  nach  searbh  an  truaillidheachd,  nach 

cronail  an  gaoidean  ?  Agus  an  duilich  leat  am  fàgail 
agus  a  dhol  a  dh-ionnsuidh  do  Dhia  ? 

"  0  m'  anam  !  seall  suas  os-ceànn  an  t-saoghail  so — 
saoghal  nan  iomadh  bròn !  Thus'  a  bha  cho  fada  air  do 
bhualadh  le  slait  ghoirt  na  trioblaid,  nach  do  thuig  thu 
fathast  na1s  feàrr  ciod  a  tha  na  buiilean  sin  a'  cìallach- 
adh  ?  Nach  b'ì  crìoch  gach  buille  do  ghreasad  air  falbh 
à  so?  Nach  'eil  a  guth,  mar  an  guth  a  thubhairt  ri 
Eliah,  '  Ciod  è  do  ghnothuch  an  so  ?'  Nach  'eil  do 
Thighearn  ag  ìnnseadh  dhuit  '  Anns  an  t-saoghal  bith- 
idh  àmhghar  agaibh,'  ach  '  annam-sa  bithidh  sìth  ag- 
aibh  ?'  Ah  !  mo  Thighearn  gràdhach,  is  mis'  a  tha  nis 
a'  mothachadh  brìgh  d'fhocail ;  tha  è  sgrìobhte  'n  am' 
fheòil  agus  geàrrte  air  mo  chnàmhan.  Tha  thus'  ag 
ìarraidh  mo  chridhe ;  do  slilat  a'  greasad ;  còrd  mìn, 
blàth  do  ghràidh  a'  tarruing ;  agus  sin  uile  chum  mis'  a 
thoirt  h-ugad-fein.  Ach,  a  Thighearna,  an  fhìach 
dhuit  cridhe  cho  neo-airidh  a  ghabhail  ?  Dean  airidh 
è,  agus  is  leat  è.  Gabh  h-ugad-fèin  è,  agus  gabh  mise 
leis.  Gluaisidh  an  clodan  so,  ach  cha  n-eirich  è  suas, 
gus  am  beothaichear  è.  Mar  naoidhean  lag  ann  an 
uchd  a  mhàthar,  seallaidh  è  suas  riut,  a'  sìneadh  amach 
a  làmhan  agus  a'  mìannachadh  gu'n  togadh  tusa  suas 
è.  Ged  nach  urrainn  mis'  a  ràdh,  '  Tha  m'anam  a7 
mlannachadh  le  deigh  ort ;'  gidheadh  is  urrainn  mì 
ràdh,  Is  è  mo  mhiann  cridhe  glan  air  a  lìonadh  le  dèigh 
ort.  '  Is  togarach  an  spiorad,  ach  is  anmhuinn  an 
fheòil.'  Eighidh  mo  spiorad,  '  Thigeadh  do  rìoghachd/ 
no  thigeam-sa  gu  do  rìoghachd,  ach  tha  eagal  air  an 
f  heòil  gu'n  è'isd  thu  ri  m'ùrnuigh  agus  gu'n  gabh  thu 
mì  aìr  m'fhocal.  0  gu-ma  beanuaichte  do  ghràs  a 
bheir  air  mo  thruaillidheachd  ì-fein  a  mharbhadh,  oir 
is  eagal  dhomh  m'eagalan,  agus  is  bròn  dhomh  mo 
bhròn,  agus  is  fhada  leam  gus  am  meudaichear  mo 
mhìann,  agus  mar  sin  tha  m\  air  mo  shàrachadh  le  lugliad 
mo  mlùann,  agus  tha  sin  a'  meudachadh  mo  sgìos,  agus 
a'  toirt  òrm  a  ràdh  le  osnaich,  Hò  !  b'f  heàrr  gu'n  robh 
mì  aig  m'fhois. 

"  Gu  dearbh,  a  Thighearna,  tha  m'anam  ann  an 
cruaidh  chàs,  air  a '  theannachadh,'  agus  cha  n-aithne 
dhomh  ciod  a's  feàrr  dhomh  ìarraidh ;  ach   is    aithne 

clhuit-sa  ciod  a's  feàrr  a  thabhairt  dhomh.  Is  è  '  siubhal 
agus  a  bhi  maille  ri  Criosd  a's  ro  f  heàrr.'  Ach  chithear 
'  fèumail  fantuinn  's  an  fheòil'  Tha  fios  agad  nach 
'eil  mì  idir  sgìth  dhe  d'obair,  ach  tha  mìsgìth  peacaidh 
agus  bròin.  Tha  mì  toileach  fantuinn  fhad  's  a  bheir 
thus'  obair  dhomh  an  so,  agus  gach  obair  a  thug  thu 
dhomh  a  dheanamh  gun  dàil ;  ach,  guidheam  ort,  na 
fàg  an  so  mì  na's  fhaide,  an  dèigh  do'n  obair  sin  a  bhi 
seachad  ;  agus  fhad  's  a  dh-f  hèumas  mì  fantuinn  an  so, 
bitheam  a'  dol  am  feothas,  agus  a'  dìreadh  suas.  Dean 
mise  na's  feàrr  agus  tog  leat  mì,  'nuair  is  feàrr  mì.  Cha 
dàna  dhomh  a  bhi  mì-fhoighidneach  agus  ìarraidh  ort 
mo  làithean  a  ghearradh  as  ;  agus  mo  thrusadh  air  falbh 
'us  mì  neo-ullamh ;  ni  mò  a  b'àill  leam  fantuinn  an 
dèigh  do  m'obair  a  bhi  deante,  a'  peacachadh  an  so, 
'nuair  a  tha  mo  bhràithrean  a'  deanamh  àrd  ghàirdeach- 
ais  air  nèamh.  An  durrag  bhochd  so  air  a  bruthadh, 
'nuair  a  tha  na  rèultan  ud  a'  dealradh  ann  an  ìarmailt 
na  glòire.  Ach  fathast  is  mise  do  leanabh-sa  cho  maitli 
riutha-san :  is  è  Criosd  mo  Cheànn-sa  cho  maith  ri  'n 
Ceànn-san  ;  carson,  matà,  '  tha  astar  cho  mòr  eadar- 
ainn  ?'  Ach  is  cothromach  do  shlighean-sa :  is  clànn 
sinne  gu  lèir,  ach  is  mis'  an  struidhear  airidh  air  m'àit 
anns  an  tìr  a  ta  fada  uait  gu  bhi  beò  air  '  na  plaoisg,1 
'nuair  tha  ìaclsan  '  a  ghnàth  maille  riut,'  agus  a'  meaì- 
tuinn  do  ghlòire.  Bha  ìadsan  aon  uair  mar  tha  mis' 
anis  agus  is  goirid  gus  am  bi  mise  mar  tha  ìad-fèin  anis. 
Bìosal  an  staid  mivn  d'ràinig  ìad  an  staid  a's  àirde. 
Is  goirt  a  dh'fhuilig  ìad  mu'n  robh  ìad  air  an  deanamh 
'n  an  rìghrean.  '  Thàinig  ìad  à  h-àmhghar  mòr'  ach  tha 
ìad  anis  'an  làthair  rìgh-chaithreach  Dhe;'  agus  nach 
bi  mise  toilichte  teachd  a  dh-ionnsuidh  do  chrùin-sa  mar 
thàinig  ìadsan,  agus  '  òl  de  'n  cupan-san'  mu'n  '  suidh 
mì  sìos  mailie  riutha  anns  an  rìoghachd  ?' 

"  Anis,  a  Thighearna,  tha  mise  toileach  feitheamh 
ri  d'uair,  agus  falbh  air  do  shligh,  mar  sin  àrdaichidh 
tu  mise  fòs  air  d'àm  maith  fèin  :  agus  bheir  thu  mì  a 
dh-ionnsuidh  do  shabhail,  'nuair  a  chì  thu  abuich  mi. 
An  diugh  mìannaichidh  m\,  ach  cha  ghearain  mì ; 
creididh  agus  ìarraidh  mì,  ach  cha  dean  mì  cabhag 
pheacach.      Is  àill  leam  feitheamh  riut,  ach  cha  n-àill 


a1  Mheorachaidh  Nèamhaidh.  367 

leam  idir  thus'  a  chàll ;  agus  an  uair  a  chì  thusa  mì  ro 
thoilichte  'dh-easbhuidh  do  làthaireachd,  an  sin  beoth- 
aieh  mo  mhìann  fànn,  agus  sèid  suas  sradag  fhuar  mo 
ghràidh  ;  agus  na  fàg  mì,  gus  an  urrainn  mì  èigheachd 
amach  le  fìrinn,  '  Mar  thogras  am  fiadh  chum  nan 
sruth  uisge,  mar  sin  tha  m'anam  a'  togairt  a'd'  ionn- 
suidh-sa,  a  Dhe\  Tha  tart  air  m'anam  chum  Dhe, 
chum  an  De  bheò  :  c'uin  a  thig  mi  agus  a  nochdar  mi 
am  fianuis  Dhè?  Tha  mo  chaithe-beatha  air  nèamh, 
an  t-ionad  às  am  bheil  dùilagam  ris  an  t-Shlànuighear. 
Tha  m'  aignidhean  suidhichte  air  na  nithibh  a  ta  shuas, 
far  am  bheil  Criosd  'n  a  shuidhe,  agus  anns  am  bheil 
mo  bheatha  folaichte.  Gluaisidh  mì  arèir  creidimh, 
agus  cha-n  ann  areir  seallaidh  ;  a'  ròghnachadh  a  bhi 
air  choigrich  (air  falbh)  às  a'  choluinn,  agus  a  bhi  làth- 
air  maille  ris  an  Tighearn.' 

"  Ciod  an  tlachd  a  tha  aig  an  t-saoghal  bhochd  so 
anriam-sa?  agus  ciod  an  ni  àiliidh  a  gheibhear  ànn  g\} 
mo  ghràdh  a  mhealladh  air  falbh  o  mo  Dhia,  no  gu  mi 
fèin  a  dheanamh  mì-thoileach  falbh  às  ?  Thar  leam, 
an  uair  a  smuainicheas  mì  air  an  t-saoghal  so  gu 
cùramach,  gur  'fàsach  ulartaich'  è,  agus  gur  uile- 
bheistean  fìaclhaich  mòran  de  'luchd-àiteachaidh.  Is 
duaichnidh  leam  a  mhaise  gu  lèir,  agus  bàthaidh  mì 
gach  sogh  a  gheibhear  ànn  le  deòirbheag  an  aithreachais, 
no  sgiotaidh  mì  air  falbh  è  le  anail  m'osnaich.  Hò  ! 
na  ceadaich  do'n  f  heòil  so  m'anam  a  mhealladh  gus  a' 
bheatha  bhochd,  sgìth  so  a  ròghnachadh  air  thoiseach 
air  an  àrd  aoibhneas  a  ta  timchioll  do  rìgh-chaithreach  ! 
Agus  ged  nach  'eil  am  bàs  fèin  taitneach  do  chail  mo 
nàduir,  gidheadh  deanadh  do  ghràs  fein  do  ghlòir  cho 
soilleir,  taitneach  dhomh,  ionnus  gu'm  bi  eadhon  '  rìgh 
nan  uamhas'  'n  a  theachdair  aoibhneis  dhomh.  Ka 
bitheadh  m'anam  air  a  thilgeil  amach  le  ainneart,  na 
cailleadh  è  idir  a  thigh-còmhnuidh  buan  an  aghaidh  a 
thoile  ;  ach  tarruing  è  h-ugad-fein  le  cumhachd  dìomh- 
air  do  ghiàidh,  mar  tharruingeas  grìan-theas  an  earr- 
aich  crèutairean  snàigeach  amach  a  cìdltibh  fuar, 
dorch  a'  gheamhrnidh  :  coinnich  è  air  leth  na  slighe, 
agus  tàlaidh  h-ugad-fein  è,  mar  tharruingeas  a'  chlach- 
iùil  an  t-ìarunn,  agus  mar  tharruingeas  an  lasair  mhòr 

an  lasair  bheag  !  Sgiot,  matà,  na  neòil  sin  a  ta  nis  a 
folach  do  ghràidh  uam  ;  no  tog  air  falbh  na  '  lannanT 
nach  leig  le  mo  shùil  do  ghnùis  'fhaicinn  ;  oir  cha  n-ur- 
rainn  ni  sam-bith  eile,  ach  na  gathan  soluis  a  thig  o  do 
ghnùis  fèin,  agus  roimh-bhlas  air  do  shlàint  mhòir,  a 
thoirt  air  m'anam  a  ràdh  le  fìrinn,  '  Anis  leig  do 
d'sheirbhiseach  siubhal  'an  sìth.' 

"  Ach,  a  Thighearna,  cha  leòr  idir  do  thròcairean 
cumanta  an  so.  Is  obair  mhòr  ì  so,  agns  an  lorg  sin 
fèumaidh  ì  cuideachadh  mòr  'fhaotuinn.  0  tionndaidh 
gaeh  eagal  dhiubh  sin  gu  mìann  làidir,  agus  eagal 
bàsachadh  gu  làn  mhìann  an  dèigh  ort-fe'in  !  Fhad  's  a 
bhitheas  mì  air  falbh  uait,  bitheadh  m'anam  ag  osnaich 
cho  dìan,  's  a  bhitheas  mo  chorp  ann  an  easlaint !  Ma 
tha  tuilleadh  ùine  agam  ri  chaitheamh  air  thalamh, 
ceadaich  dhomh  a  bhi  beò  annad-fèin,  mar  aon  amach 
às  an  t-saoghal,  mar  bha  mì  air  uairibh  beò  às  d'eas- 
bhuidh  anns  an  t-saoghal !  Fhad  's  a  bhitheas  smuain 
agam  gu  smuaineachadh,  na  dì-chuimhnicheam  thusa ; 
no  teangaidh  a  ghluaiseas,  labhradh  ì  ort-sa  le  taitneas, 
no  deò-anail  a  shèideas,  plosgadh  ì  an  dèigh  ort-sa ;  no 
glùin  a  lùbas,  lubadh  ì  gach  là  dhuit-sa ;  agus  an  uair 
a  ghlaisear  mì  air  leabaidh  na  h-easlainte,  '  ni  thusa  mo 
leabaidh  dhomh,  cùnntaidh  tu  àireamh  mo  phìantan, 
agus  cuìridh  tu  mo  dheòir  ann  do  shearraig  fèin.' 

"  Mhìannaich  m'f  heòil  nithe  a  bha  fuathach,  gràin- 
eil  le  m'anam,  ach  anis  mìannaicheadh  m'anam  an  là 
sin  is  fuathach  le  m'fheòil.  Bitheadh  aoibhneas  air 
m'anam  a'  feitheamh  gu  falbh,  na's  mò  na  bròn  mo 
chàirdean,  'nuair  a  thig  uair  an  dealachaidh  !  An  sin 
1  faigheam-sa  bàs  an  f  hìrein,  agus  bitheadh  mo  chrìoch 
dheireannach  cosmhuil  r'a  chrìch-san,'  eadhon  mo  thog- 
àil  a  dh-ionnsuidh  na  glòire  sin  air  nach  tig  crìoch  gu 
bràth  !  An  sin  gmlaineadh  cuideachd  ainglean  m'anam 
gu  spioradaibh  nam  fìrean  foirfichte  agus  leanam  mo 
chàirdean  a  fhuair  bàs  romham  '  ann  an  Criosd,'  agus 
an  uair  a  bhitheas  mo  chàirdean,  a  dh-fhàgas  mì  a'm' 
dhèigh,  brònach  agus  a'  guil  os-ceànn  m'uaighe.  gabhadh 
mo  spiorad  tàmh  ann  am  fois  maille  riuts',  a  Thighearna! 
agus  an  uair  a  bhitheas  mo  chorp  a'  grodadh  anns  an 
dorch,  bitheadh  m'  anam  ann  an  '  oighreachd  nan  naomh 

's  an  t-solus  !'  0  Thus  a  ta  nis  ag  àireamh  fhuiltein  mo 
chìnn,  gabh  àireamh  nan  uile  làithean  a  Jaidheas  mo 
chorp  anns  an  duslach  ;  agus  Thus' a  'sgrìobhas  sìos 
mo  bhnill  ann  do  leabhar,'  cum  cùnntas  air  mo  chnàmh- 
an  sgiotach ! 

"0  mo  Shlànuigheir,  greas  air  là  clo  theachd  arìst : 
cuir  amach  cTainglean,  agus  sèideadh  an  trompaid 
uamhasach,  aoibhneach  sin !  Na  cuir  dàil  ann  do 
theachd,  air  eagal  gu'n  càill  na  daoine  beò  an  dòchas  : 
na  cuir  dàil,  air  eagal  gu'm  fàs  an  talamh  mar  ifrinn, 
agus  gu'm  brisear  d'eaglais  gu  dnslach  le  roinnibh 
truagh  :  na  cuir  dàil,  air  eagal  gu'm  faigh  do  naimhdean 
fàth  an  aghaidh  do  thrèud,  agus  air  eagal  gu'm  buadh- 
aich  uabhar,  cealgaireachd,  feòlmhorachd  agus  mì- 
chreidimh  an  aghaidh  d'ìarmaid  bhig,  agus  gu'n  roinn 
ìad  d'oighreachd  uile  'n  am  measg  fèin,  agus  an  uair  a 
thig  thusa,  nach  fhaigh  thu  creidimh .  air  an  talamh  ; 
na  cuir  dail,  air  eagal  gu'n  dean  an  naigh  uaill  às  a 
buaidh,  agus  air  dhì  ceannairc  ionnsuchadh  o  làimh  a 
h-aoidh,  gu'n  diùlt  ì  do  chuid  dhligheach  fèin  a  thabh- 
airt  suas  dhuit !  0  greas  air  là  mòr  sin  na  h-aiseirigh, 
'nuair  a  bheir  Thu-fèin  àithn  a  dhol  amach,  agus  nach 
fhaighear  aon  air-bith  a'  diùltadh  d'òrduigh  !  'nnair 
a  '  bheir  an  f  hairge  agus  an  talamh  suas  am  prìosanaich, 
agus  a  dhùisgeas  na  h-uile  a  ta  'n  an  caclal  anns  an 
uaigh,  agus  a  dh-èireas  na  mairbh  ann  an  Criosd  air 
tùs ;'  'nuair  a  thig  an  siol,  a  chuirear  anis  truaillidh, 
amach  neo-thruaillidh  !  'nuair  a  bheir  na  h-uaighean, 
anns  nach  robh  ach  grodadh  'us  duslach,  suas  rèultan  'us 
grìana  glòrmhor !  Is  dàna  dhòmh-sa  matà,  mo  chairbh 
a  shmeadh  sìos  anns  an  duslach  'g  a  h-earbsa,  cha 
n-ann  ris  an  uaigh,  ach  riuts',  a  Thighearna  ;  agus  uime 
sin  gabhaidh  m'f' heòil  fois  ann  an  dòchas,  gus  an  tog 
thus'  i  suas  a  mhealtuinn  na  foise  sìorruidh.  Pill,  O 
Thighearna,  cia  f  had  ?  0  thigeadh  do  rìogh'ichd ! 
Tha  do  bhean-nuadh-phòsda  chìanail  ag  ràdh,  Thig  ! 
oir  tha  do  spiorad  fèin  's  an  thaobh-stigh  dhì  ag  ràdh, 
Thig ;  agus  'g  a  tcagasg  mar  so  gu  urnuigh  a  dhean- 
amh  'le  osnaibh  do-Iabhairt !'  Seadh,tha  'n  cruthach- 
adh  uile  ag  ràdh,  Thig ;  '  a'  feitheamh  gu  bhi  air  a 
shaoradh    o   dhaorsa   na   trnaillidheachd,    gu    saorfa 

ghlòrmhoir  cloinne  DhèV  Thubhairt  Thu-fèin,  '  Gu 
deimhin  a  ta  mi  a'  teachd  'an  aithghearr.  Amen. 
Seadh,  thig,  a  Thighearn'  Iosa!'  " 

Mar  sin,  a  lèughadair,  thug  mise  dhuit  mo  chomhairle 
— a'  chomhairle  'b'fheàrr  a  bha  agam — a  chum  do 
threòrachadh  gu  caithe-beatha  nèamhaidh  a  dhlù-lean- 
tuinn.  Mur  urrainn  thu  meòrachadh  mar  sid,  gu 
dòigheil,  làn  air  aon  àm,  dean  è  mar  is  urrainn  thu  ;  ach 
bi  cìnnteach  gu'n  dean  thu  è  gu  stòlda,  dùrachdach, 
bidheanta.  Fàs  eòlach  air  an  obair  nèamhaidh  so, 
agus,  arèir  do  thomhas  eòlais  air  an  obair  so,  bithidh 
d'eòlas  air  Dia.  Bithidh  do  ghàirdeachas  spioradail, 
comasach,  maireannach,  ma's  è  Dia  cuspair  do  ghàird- 
eachais,  no  ma's  beannaichte  cuspair  do  ghàirdeachas, 
bi  cìnnteach  gur  beannaichte  fòs  do  ghàirdeachas ; 
agus  bithidh  sòlas  agad  rè  do  bheatha,  agus  air  uair  do 
bhàis  'nuair  nach  bi  agad  saoibhreas,  no  slàint,  no 
taitneas  air-bith  's  an  t-saoghal  so,  no  cuideachadh  air- 
bith  o  charaid,  o  mhinistear,  no  bho  leabhar ;  seadh,  an 
uair  a  bhitheas  na  h-uile  nithe  air  an  àicheadh  dhuit, 
no  air  an  gearradh  uait,  faodaidh  tu  sòlas  làidir,  làn, 
cìnnteach  a  bhi  agad.  Bithidh  do  ghràsan  cumhachd- 
ach,  beothail,  buadhach  ;  agus  is  neart  dhuit  gach  aon 
là  an  t-aoibhneas  a  tharruingear  o  nèamh  le  meòrach- 
adh.  Bithidh  tu  mar  neach  a'  seasamh  air  mullach 
beinne  'tagle  àrd,  agus  a'  sealltuinn  sìos  air  an  t-saoghal, 
mar  gu'm  bitheadh  è  uile  fodha ;  chithear  leis  achaidh- 
ean  'us  coilltean  'us  bailtean  mòra  amhàin  mar  chaim- 
einibh.  Is  suarach  leat  na  h-uile  nithe  tìmeil  a  chithear 
shìos  an  so.  Cha  mhò  leat  na  prionnsachan  a's  àirde 
staid  na  fionnain-fheòir.  Chì  thu  an  saoghal  cabhagach- 
buaireasach,  conasach,  sanntach,  cho  beag,  suarach  ri 
tòrr  sheangan.  Cha  n-eagal  leat  maoidheadh  dhaoine ; 
cha  bhi  thu  air  do  mhealladh,  no  air  do  bhuaireadh  le 
onoir  an  t-saoghail ;  cha  bhi  cumhachd  cronail,  no 
neart  aig  mealltaireachd  a'  pheacaidh  thairis  ort ;  agus 
eha  bhi  àmhghar  anis  cho  goirt  duit,  oir  chàill  àmhghar 
'us  bròn  an  gath  de  do  thaobh-sa.    Is  fnn  anis  a  chì  's 

a  dh-aithnicheas  tu  gach  tròcùr  na's  feàrr  na  rinn 
thu  riamh.  Is  ànn  anis  a  '  chì  's  a  bhlaiseas  tu  gur 
raaith  's  gur  railis  Dia.'  Is  ann  anis  a  chì  thu  fo 
làimh  Dhe',  co  dhiubh  a  tha  no  nach  'eil  thu  gu  glic 
a'  ròghnachadh  na  beatha  beannaichte  so,  agus  co 
dhiubh  a  bhitheas,  no  nach  bi  mo  shaothair-sa  air  do 
6hon,  tarbhach  no  càillte  dhuit.  Ma  bhitheas  ì  càillte 
tre  do  leisg-sa,  is  tus'  a  chailleas,  agus  a's  mò  gu  mor 
do  chall-sa  na  mo  chàll-sa  anns  a'  chùis  so.  0  dhuine ! 
cò  air  is  còir  dhuit  smuaineachadh  ach  air  Dia  agus 
nèamh  ?  Nach  'eil  thu  cheana  gu  ìre  bhig  amach  às  an 
t-saoghal  so.  Nach  f  haic  thu  gach  là  anam  an  so 
's  an  sid  air  a  ghairm  amach  £s  a'  chorp,  le  aon  ghalar  no 
le  galar  eile,  agus  nach  fhaod  do  ghairm-sa  'bhi  nis 
faisg  ort?  Nach  'eil  an  uaigh  's  a  bèul  fosgailt'  a' 
feitheamh  gu  do  shlugadh  sìos  ?  Nach  dean  durragan 
breun  na  h-ùire  cuilm  dhoibh-fein  air  do  cheànn  's  air 
do  chridhe  ?  Ma  bhuaileas  do  chuisle  beagan  uairean 
fathast,  ma  tharruingeas  tu  d'anail  beagan  ùine  na's 
fhaide  mu'n  tarruing  thu  an  deò  mu-dheireadh ;  ma 
gheibh  thu  beagan  cadail  fathast  ann  an  tìr  nam  beò, 
mu'n  caidil  thu  anns  an  duslach  !  Och,  nach  goirid  an 
dàil  sin  an  uair  a  thèid  ì  seachad  !  Nach  beag  nach  'eil 
do  mhionaidean  seachad  cheana  !  Nach  goirid  gus  am 
faic  thu  do  ghloine  air  ruith  amach, — do  mhionaid 
dheireannach  air  ruith, — agus  gus  an  abair  thu  riut-fèin, 
"  Och  dh'f  halbh  mo  bheatha  !  Dh'f  halbh  mo  là  !  Cha 
till  è  tuilleadh  !  Cha  n-'eil  romham  anis  ach  nèamh  no 
ifrinn  1"  Càit,  matà,  an  tigeadh  do  d'  chridhe  'bhith 
anis,  ach  air  nèamh.  Na'm  b'aithne  dhuit  cia  uamhas- 
ach  an  nì  teagamh  a  bhi  aig  neach  mu  nèamh  aig  uair 
a  bhàis,  dhùisgeadh  sin  suas  thu.  Agus  ciod  eile  ach 
dubh  theagamh  a  gheibhear  aig  an  duine  sin  nach  do 
smuainich  riamh  roimhe  gu  cùramach,  cìnnteach,  tric 
mu  nèamh  ? 

Faodaidh  cuid  a  ràdh,  "  Cha  n-f  hìach  dhuinn  ùin  'us 
dragh  cho  mòr  a  ghabhail  ri  smuainealiadh  air  meud 
an  aoibhneis  a  ta  shuas,  a  chum  sinn-fein  a  dheanamh 
cìnnteach  às,  tha  fios  againn  gu'm  bheil  è  mòr,  agus 
faodaidh  sinn  'fhaotuinn  cho  raaith  ri  feadhain  eiìe." 
Ach  tha  na  daoine  sin,  atheir  sin,  a'  diùltadh  ùmhlachd 

a  thabhairt  do  àithn  shoilleir  Dhe,  a  ta  nis  ag  ràdh 
bitheadh  "  bhur  caithe-beatha  air  nèamh,"  agus  "  suidh- 
ichibh  bhur  n-aigne  air  na  nithibh  a  ta  shuas  ;"  agus  tha 
ìad  a'  deanamh  am  beatha  fein  truagh  le  bhi  'diùltadh 
nan  taitneas  a  dh'òrduich  Dia  dhoibh.  Ach  bu  bheag 
sin  mur  bitheadh  tuilleadh  uilc  'n  a  lorg :  ach  faic  gach 
cron  'us  aimhleas  lìonmhor,  trom  eile  a  thig  le  dearmad 
air  taitneasaibh  a'  mheòrachaidh  nèamhaidh  !  Fuaraich- 
idh,  no  bàthaidh  an  dearmad  so  gràdh  Dhè  ann  an 
anam  an  duine,  bheir  è  air  nach  gabh  è  taitneas  ann  an 
smuaineachadh,  no  ann  an  labhairt  mu  Dhia,  no  ann  an 
deanamh  seirbhis  dhà ;  àraichidh  è  droch  bheachd  mu 
shlighibh  agus  mu  òrduighean  Dè ;  ginidh  è  cridhe 
feòlmhor,  sòghmhor,  a1  f  àgail  an  duine  gun  neart,  gun 
sòlas  fo  chumhachd  gach  àmhghair  'us  buairidh,  'g  a 
ullachadh  gu  tuiteam  air  falbh  gu  ìèit  gu  cèum  dorch 
na  h-ain-diadhachd,  agus  fòs  'g  a  Honadh  le  uamhas 
am  bàs  a  choinneachadh,  agus  le  mì-thoil  dealachadh 
ris  an  t-saoghal  so.  Oir  cò  a  rachadh  gu  Dia,  no  gu 
àit  anns  nach  'eil  tlachd  aige  ?  Cò  Vìh-fhàgadh  taitneas 
na  beatha  so  gu  toileach  mur  bitheadh  taitneas  na's 
feàrr  aige  ann  an  àit  air-bith  eile  ?  NVm  b'è  mulad, 
eagal  'us  bròn  na  cèuman  a  bha  air  an  cur  romhad  an 
so,  bu  rèusanach  dhuit  an  ditiltadh.  Ach  fèumaidh  tu 
taitneas  nèamhaidh  'fhaotuinn,  no  'bhi  gun  taitneas 
maireannach  idir.  Is  àill  le  Dia  thus'  a  bhi  'gluasad 
gach  là  maille  ris-fèin,  agus  thu  'bhi  gun  sgur  ag  òl 
sòlais  às  an  tobar  shìorruidh ;  ach  mur  àill  leat-sa, 
fuilig  do  chalì ;  agus  an  uair  a  chi  thu  am  bàs  a'  bual- 
adh  ort,  ìarr  sòlas,  ma  gheibhear  è  bho  nì  sam  bith  eile  ; 
agus  faic  an  seas  do  shòlas  feòlmhor  dhuit  air  an  là 
bhrònnch  sin.  An  sin  cuimhniehidh  do  choguis,  ge 
b'oil  leat,  gu'n  deachaidh  do  chomhairleachadh  gu  tric 
gu  sòlas  fìor  òirdheirc  ìarraidh, — sòlas  a  neartaicheadh 
tu  gu  làn  air  uair  do  bhàis,  agus  a  mhaireadh  dhuit  tre 
àlaibh  na  bith-bhuantachd. 

Sibhse  nis  aig  am  bheil  bhur  cridheachan  air  an 
togail  suas  de  na  nithibh  a  ta  bhos  an  so,  is  è  mo  dhò- 
chas  gu'n  cuir  sibh  mòr  mheas  air  a'  bheatha  nèamhaidh 
so,  agus  gu'n  coisich  sibh,  aon  uairair  gach  là,  'dh-ionn- 
suidh  na  h-Ierusaleim  Nuaidh.     Is  è  Dia  bhur  gràdh 

agus  bhur  mìann ;  bu  bhuidhe  leibh  tuilleadh  eòlais  a 
bhi  agaibh  air  bhur  Slànuighear.  Tha  fios  agam  gur 
duilich  leibh  nach  'eil  bhur  cridheachan  na's  fhaisg' 
air;  tha  fios  agam  gur  duilich  leibh  nach  'eil  bhur  gràdh 
dhà  na's  blaithe,  agus  bhur  tlachd  ànn  na's  mò.  Hò  I 
matà,  cleachdaibh  beatha  mhilis  a'  mheòrachaidh  so  air 
bhur  fois  nèamhaidh.  So  anis  a'  bhèinn  air  am  faod 
àirc  thonn-luaisgte  bhur  n-anamanan  fois  a  ghabhaiì. 
Faiceadh  an  saoghal  o  bhur  caithe-beatha  nèamhaidh 
gu'm  bheil  rud-eigin  na's  mò  na  barailean  'us  deasboir- 
eachd,  no  labhairt  mu  dhleasanasaibh  an  leth-muigh, 
ann  bhur  creidimh-se.  Ma  chithear  an  Criosduidh  gu 
bràth  'n  a  choltas  ceart  fèin,  a'  gluasad  arèir  nam 
fìrinnean  a  tha  è  'creidsinn  's  ag  aideachadh,  is  ànn  an 
uair  a  gheibhear  è  gu  beothail,  dìchiollach,  dùrachdach 
ri  dleasanas  a'  mheòrachaidh  nèamhaidh. 

Mar  chaidh  Maois  suas,  mu'n  d'f  huair  è  bàs,  gu  sliabh 
Nèbo,  a  ghabhail  seallaidh  air  tìr  Chanàain ;  mar  sin 
thèid  an  Criosduidh  suas  gu  sliabh  a'  mheòrachaidh, 
agus  tre  chreidimh,  gabhaidh  è  sealladh  air  'fhois. 
Beachdaichidh  ò  air  na  h-àitibh-còmhnuidh  glòrmhor, 
ag  ràdh,  "  Innsear  gu  maith  nithe  glòrmhor  ort-sa,  a 
chaithir  Dhè."  Cluinnidh  è,  mar  gu'm  b'eadh,  ceòl 
bìnn  an  luchd-ciùil  nèamhaidh,  agus  their  è,  "  Is  sona 
an  sluagh  a  tha  's  an  staid  so  :  is  sona  an  sluagh  d'an 
Dia  an  Tighearn !"  Amhaircidh  è  air  an  luchd-còmh- 
nuidh  'ghlòraichte,  a  ta  shuas,  agus  their  è,  "  Is  sona 
thu,  0  Israeil ;  cò  'tha  cosmhuil  riat,  0  shluagh  a 
shaoradh  leis  an  Tighearn,  sgìath  do  chòmhnaidh,  agus 
neach  a's  è  claidheamh  do  mhòrachd  1"  'Nuair  a 
dh-amhairceas  è  air  an  Tighearn  fèin,  glòir  an  t-sluaigii 
naoimh,  cromaidh  è  sìos,  maille  ri  càch,  a  dheanamh 
aoraidh  dhà-san  a  tha  beò  gu  saoghal  nan  saoghal,  agus 
their  è,  "  Is  naomh,  naomh,  naomh  an  Tighearn  Dia 
Uile-chumhachdach,  a  bha,  agus  a  ta,  agus  a  ta  ri 
teachd!  Is  airidh  thusa,  a  Thighearna,  air  glòir,  agus 
urram,  agus  cumhachd  'f  haotuinn !"  'Nuair  a  dh-amh- 
airceas  è  air  an  t-Slànuighear  ghlòraichte,  cuiridh  è 
Amen  ris  an  òran  nuadh  sin,  ag  ràdh,  "  Moladh,  agus 
urram,  agus  glòir,  agus  cumhachd  gu'n  robh  dhà-san  a 
ta  'n  a  shuidhe  air  an  rìgh-chaithir,  agus  do'n  Uan  gu 

saoghal  nan  saoghal :  do  bhrìgh  gu'n  do  mharbhadh  thu, 
agus  gu'n  do  shaor  thu  sinne  do  Dhia  le  d'fhuil  fèin, 
às  gach  uile  thrèìbh,  agus  theangaidh,  agus  shhiHgh, 
agus  chinneach  ;  agus  gu'n  d'rinn  thu  rìghrean  dhìnn 
agus  sagairt  do  ar  Dia  !"  'Nuair  a  sheallas  è  air  ais  air 
fàsach  an  t-saoghail  so,  moladh  è  na  naoimh  dhìleas, 
chreideach,  fhoighidneach  air  an  tric  a  rinneadh 
dìmeas  ;  gabhaidh  è  truas  ri  sluagh  aineolach,  gòrach, 
reasgach,  truagh  an  t-saoghail ;  agus  their  c  uime-fein, 
mar  thuirt  Peadar,  "  Is  maith  a  bhi  an  so  ;"  no  mar 
thuirt  Asaph,  "  Is  maith  dhomh-sa  teachd  dlùth  do 
Dhia  ;  oir  feueh,  sgriosar  ìadsan  a  thèid  fad  uait."  Mar 
dh'f  hosgail  Dàniel,  ann  an  tìr  a  bhraighdeanais,  uinneag 
a  sheòmair  gach  là  ri  Ierusalem,  geda  b'fhada  uaith  am 
baile  mòr  sin,  'nuair  a  chaidh  è  'dheanamh  ùrnuigh  ri 
Dia,  "  trì  uairean  anns  an  Ià,"  mar  sin  faodaidh  anam 
a'  chreidmhich  a  ta  nis  ann  am  prìosan  na  feòla, 
amharc  ris  an  "  Ierusalem  a  ta  shuas."  Agus  mar  bha 
Pòl  maille  ris  na  Colòsianaich;  faodaidh  an  creidmheach 
a  bhi  maille  ris  na  spioradaibh  glòraichte,  '  Geda  tha  è 
uatha  's  an  f  heòil,  gidheadh  mailie  riutha  's  an  spiorad, 
a'  deanamh  gàirdeachais  agus  a'  faicinn  an  òrduigh 
nèamhaidh.'  Agus  mar  sheinneas  an  uiseag  gu  milis, 
ceòlmhor,  bìnn,  'nuair  a's  àird'  a  dh-èireas  ì  suas  anns  an 
spèur,  agus  a  thig  grad  thosd  oirre.  cho  luath  's  a  laidiieas 
ì  sìos  air  an  fealamh ;  mar  sin  bithidh  fonn  an  anama 
taitneach,  nèamhaidh,  fhad  's  a  chumas  è  a  shùii  air 
Dia  le  meòrachadh.  Mo  chreach !  is  ro  ghoirid  a 
dh-f  hanas  sinn  shuas,  ach  a'  laidhe  sìos  arìst,  's  a'  dì- 
chuimhneachadh  a'  chiùil ! 

Ach,  "  0  thusa,  a  Dhia  na  tròeair  agus  Athair  nan 
Spiorad,  is  tu-fèin  tobar  a'  gliràidh  agus  tha  cuan  sòlais 
annad,  tarruing  suas  h-ugad-fèin  na  cridheachan  trom, 
cadalach  sin,  agus  cum  fo  do  làimh  fèin  \ad,  gus  an 
deanar  glan,  spioradail  ìad.  Soirbhich  gu  pailt  le 
oidhirp  lag  do  sheirbhisich.  Treòraich  ìad.san,  a  lèughas 
teagasg  an  leabhair  so,  gu  tlachd  a  ghabhail  ann  an 
oleaehdadh  a'  mheòrachaidh  nèamhaidh,  an  obair 
a's  feàrr  de  gach  obair!  Ilò  !  na  leig  do  anam  do  sheir- 
bhisich  a  bhi  aineolach  air  an  aoibhneas  mhòr  a  tlia  è 
'mìneachadhdo  mhuinntireile,aoh  cum  mì,  gachlà'bhith- 

eas  mì  air  thalamh,  a'  sìor  ìarraidh  h-ugad-fèin,  a'  sior- 
chreìdsinn  annad,  agus  a'  sìor-ghluasad  maille  riut  ann 
an  gràdh  !  Agus  an  uair  a  thig  thu,  faightear  mis1  a' 
deanamh  mar  sin  ;  cha  n-ànn  a'  rìarachadh  na  feòla,  no 
ri  cadal  le  mo  lòchran  neo-dheasaichte,  ach  a'  feitheamh 
le  beò  mhìann  ri  teachd  mo  Thighearna !  Thoir  orra- 
san,  a  leughas  briathran  nèamhaidh  an  leabhair  so,  an 
gabhail,  cha  n-ann  mar  thoradh  mo  smuaineachaidh-sa, 
ach  mar  phlosgartaich  mo  bheò  dhòchais  agus  mo 
ghràidh,  ionnus,  na'n  robh  mo  chridhe  fosgailte  fo'n 
sùilibh,  gu'm  faice?>dh  ìad  an  sin  gach  focal  a  labhair 
mì,  air  a  làn-sgrìobhadh  air  clàr  mo  cridhe  le  gath- 
soluis  o  glmùis  Chriosd  ;  gun  dìomhanas,  gun  ana-mìann, 
gun  àrdan  ànn,  'nuair  a  sheargas  focail  na  beatha  so. 
Agus  mar  sin  nach  èirich  an  teagasg  so  mar  fhianuis 
a'm1  aghaidh,  ach  a'  teachd  o  chridlie  an  sgrìobhadair, 
gu'm  bi  è,  le  do  ghràs,  air  a  dheanamh  èifeachdach  do 
chridhe  an  lèughadair,  agus  mar  sin  air  a  dheanamh 
'n  a  shlànuighear  beatha  dhuinn  le  'chèile  1"   Amen. 

Gloir  do  Dhia   anns  na    ii-ardaibh,   agus   air 

thalamh  sith,  deadh-ghean 

do  dhaoinibh. 


A'  CHRIOCH. 


LIST  OF  GAELIO  BOOKS 

PUBLISHED  AND  SOLD  BY 

MACLACHLAK  &  STEWART,  64  SouthBridge, 
EDINBUEGH. 


A  liberal  discount  allowed  on  orders  for  exportation 
or  for  private  distribution. 


Alleine's  Alarm,  18mo,  cloth,  

Alleine's  Saint's  Pocket-Book,  cloth,      

An  Lochran :  Dialogues  regarding  the  Church, 
12mo,         

Andrew  Dunn,  an  Irish  Catholic,  12mo,  sewed, 

Assurance  of  Salvation,  18mo,  sewed,     

Baxter's  Call  to  tlie  Unconverted,  18mo,  cloth, 
Baxter's  Saint's  Everlasting  Eest,  cloth, 
Beith's  Catechism  on  Baptism,  18mo,  sewed, 
Bible  in  Gaelic,  8vo,  strongly  bound  in  calf ,  . . . 
Do.  4to  edition  of  1816,  calf, 

Bible  Stories,  with  24  Wood-Cuts,         

Blair's  Elegy  on  Mr  Kennedy  of  Eedcastle, 

sewed,        ... 

Boston's  Fourfold  State,  12mo,  cloth,     


s. 

d. 

1 

6 

1 

0 

0 

6 

0 

3 

0 

6 

1 

6 

3 

6 

0 

3 

7 

6 

36 

0 

0 

4 

0 

4 

4 

0 

64  South  Bridge,  Edinburgii. 


Gaelic  Books  Sold  by  Maclaclilan  &  Stewart. 


s. 

d. 

1 

6 

1 

6 

0 

3 

2 

0 

0 

3 

0 

6 

2 

0 

1 

6 

2 

0 

2 

6 

1 

0 

2 

0 

1 

0 

2 

6 

1 

6 

Boston's  Crook  in  the  Lot, 

Brooks'  Apples  oi'  Gold,  18mo,  cloth,     

Bonar's  Christ  is  All,  18mo,  sewed 

Buchannan   (Dugald)  of  Eannoch's  Life  and 
Conversion,  with  his  Hymns,  cloth, 

...     Hymns,  separately,  sewed, 

...     Do  translated  by  a  Missionary,  sewed, 

Bunyan's  Come  and  Welcome,  cloth,     

...     World  to  Come,  or  Yisions  from  Hell, 

cloth, 

. . .     Grace  Abounding,  cloth,      

...     Pilgrim's  Progress  (three parts),  cloth, 

...     Water  of  Life,  cloth,    

. . .     Sighs  from  Hell,  cloth,         

...     Heavenly  Footman,  18mo,  cloth, 

...     Holy  War,  18mo,  cloth,       ..,     

Burder's  Village  Sermons,  18mo,  cloth, 
Campbell's  (J.  F.)  Popular  Tales  of  the  West 

Highlands,  plates,  4  vols 32    0 

Campbell  (Donald)  on  the  Language,  Poetry, 
and  Music  of  the  Highland  Clans,  royal 

8vo,  cloth,  with  Music,     7     6 

Caraid  a'   Pheacaich :    The   Sinner's   Friend, 

sewed,         ,.. 

Catechism,  Shorter,  ld.        Gaelic  and  English, 
Mother's,  ld.     Gaelic  and  English, 

Shorter,  with  Proofs,     

Brown's  Shorter,  for  Young  Children,  0 

Confession  of  Faith,  fcap.  8vo,  cloth,      

Doddridge's  Rise  and  Progress,  12mo,  cloth, 

Dyer's  Christ's  Famous  Titles,  cloth,      

Earle's  Sacramental  Exercises,  18mo,  cloth,  ... 
Edwards'  (Rev.  Jonathan)  Sermon,  sewed,  ... 
English  Poems,  with  Gaelic  Translations,  ar- 

ranged  on  opposite  pages,  12mo,  sewed, 
Flavel's  Token  for  Mourners,  18mo,  cloth,     ... 


0 

3 

0 

2 

0 

2 

0 

H: 

0 

r 

2 

6 

3 

0 

2 

6 

1 

6 

0 

2 

1 

6 

1 

0 

64  South  Bridge,  Edinburgh. 


Gaelic  Boohs  Sold  by  Maclachlan  &  Stewart. 


s.  d. 

Fletcher's  New  Birth,  and  Cobbin's  Call,  18mo,  0  3 

Forbes'  Gaelic  and  English  Grammar,  12mo,  4  0 

Baptism  and  the  Lord's  Supper,        ...  0  4 

Gaelic  Tracts,  58  different  kinds,  sorted,  for  ...  2  6 

Do.           bound  in  2  vols.,  cloth,  each    ...  2  0 
Gaelic  Dictionary,  by  the  Highland  Society, 

2  vols.,  4to,  cloth,    £12,  12s.  for  70  0 

Grant's  (Rev.  D.)  Duty  of  Children  to  Love  and 

Seek  Christ,  18mo,  cloth,         ...     , 1  6 

Grant's  (Eev.  Peter)  Hymns,  18mo^  cloth,     ...  1  6 

Guthrie's  The  Christian's  Saving  Interest,  cloth,  2  0 

History  of  Animals  named  in  the  Bible,         ...  0  9 

History  of  Joseph,  sewed,         0  4 

Innes's  Instruction  to  Young  Enquirers,  18mo,  0  6 

James'  Anxious  Inquirer,  12mo,     1  0 

Long  Geal :  The  White  Ship  ;  a  Spiritual  Poem, 

12mo,         ...     0  4 

M'Alpine's    Gaelic   and    English   Dictionary, 

12mo,  cloth,     9  0 

English  and  Gaelic,  separately,  5  0 

Gaelic  and  English,  separately,  5  0 

Gaelic  Grammar,  12mo,  cloth,  1  6 
M'Callum's   History  of  the  Church  of  Christ, 

8vo,     4  0 

The  Catholic  or  Universal  Church,  0  6 

Poems  and  Songs,  12mo,  sewed,  0  6 
M'Farlane's  Manual  of  Devotion,  12mo,  cloth, 

3s.  6d.,  for       „ ...  2  0 

Life  of  Joseph,  18mo,  cloth,      ...  1  6 

M'Intyre's  Poems  and  Songs,  18mo,  cloth,    ...  2  0 

M'Leod  and  Dewar's  Gaelic  Dictionary,  8vo,  cl.  10  6 
M'Lauchlan's  (Rev.  Thos.)  Celtic  Gleanings,  or 
Notices  of  the  History  and  Literature  of 

the  Scottish  Gael,  fcap.  8vo,  cloth,         ...  2  6 

M'Gregor's  (Rev.  Dr)  Hymns,  18mo,  cloth,   ..0  0  8 

Macdbnald's  (Dr)  Gaelic  Poems,  18mo,  cloth,  2  6 


64  South  Bridge,  Edinburgh. 


Gaelic  Boolcs  Sold  by  Maclachlan  &  Stewart. 


Macdonald's  Hymns,  18mo,  sewed,        

Mackenzie's  (John)  Gaelic  Melodist,  32mo,    ... 
Macleod's  (Dr  Norman)  Sermon,  Spiritual  War- 

fare,  18mo,        

MacEaclien's  Gaelic  Vocabulary,  32mo,  sheep, 

Matheson's  Gaeìic  Psalmody,  cloth,        

Muir's  (Dr)  Sabbath  Lessons,  by  Forbes,  sewed, 
Munro's  Treòiriche,  or  First  Book  for  Schools, 
Gaelic  Grammar,  18mo,  bound, 
Gaelic  Primer,  and  Vocabulary,  12mo, 
Peden's  Two  SermonsandLetters,  18mo,  sewed, 
Prayers  and  Admonitions  (series  of  six,  large 

type)  in  packets  of  2  dozen,  sorted, 
Psalm  Book,  1 8mo,  bound,      

Do.         Gaelic  and  English,    

Sixteen  Short  Sermons,  12mo,  sewed,  ... 
Sum  of  Saving  Knowledge,  12mo,  sewed, 
The  Doctrine  and  Mannèr  of  the  Church  of 

Eome,         o 

The  Dairyman's  Daughter,  12mo,  sewed, 
Thomson's  (Dr)  Sacramental  Catechism,  18mo, 

sewed 

Tosd  !  bi  Samhach :  Peace  !  be  still.    By  Eev, 

J.  C.  Eyle,         

"Watts'  Divine  Songs,  with  Cuts,     

Whitfìeld's  Sermons,  18mo,  sewed, 

Willison's  Sacramental  Catechism,  12mo,  sewed, 


s.  d. 

BIBLES,  TESTAMENTS,  AND  PSALM  BOOKS, 

VARIOUS  BINDINGS  AND  SIZES. 

Gaelic  Books  Solcl  by  Maclachlan  and  Stewart, 

s.    d. 

Hall's  (Newman)  Come  to  Jesus,        0     0 

Harp  of  Caledonia,  Gaelic  Songs,  32mo,  sewed}         0     3 

History  of  Animals  Named  in  the  Bible,     0     6 

History  of  Prince  Charles,  fcap.  8vo,  cloth,         ...     3     0 

Ditto         ditto     cheap  edition,  sewed,       ...     1     6 
Jacobite  Songs,  with  Portrait  of  Prince  Charles,         1     0 

James'  Anxions  Enquirer,  12mo,  sewed,     1     0 

Joseph,  Life  of,  by  Macfarlane,  18mo,  clotli,       ...     1     6 

Joseph,  History  of,  18mo,  sewed,        0     4 

Laoidhean  Eadar-Theangaichte  o'n  Bhenrla,12mo.  cl.  0     6 
Lessons  on  the  Shorter  Catechism  and  the  Hoiy 

Scriptures,  by  Forbes,  18mo,       0     4 

M'Alpine's  Gaelic  Grammar,  12mo,  cloth, 1     6 

M^Callum's  History  of  the  Church  of  Christ,  8vo,     4     0 

The  Catholic  or  Universal  Church, 0     6 

Maccoll's  Mountain  Minstrel,  Enghsh  Edition,  ...  1  6 
Macdonald's  (Mac  Mhaistir  Alistir)  Gaelic  Songs,  2  0 
Macdonald's  (Rev.  Dr)  Gaelic  Poems,  18mo,  cloth,  2  6 
Waters  of  Jordan,  18mo,  sewed,  ...  0  2 
M'Farlane's  Manual  of  Devotion,  12mo,  bound,  2  0 
M'Gregor's  (Rev.  Dr)  Gaelic  Poems,  18mo,  cloth,  0  8 
Mkintyre's  (Duncan  Ban)  Poems  and  Songs,  with 

an  English  Translation  of  "  Coire  Cheathaich" 

and  uBen  Dorain,"  18mo, 2     0 

M'Intyre  (Rev.  D.)  on  the  Antiquity  of  the  Gaelic 

Language  (in  English),        

Mackay's  (Rob'DonnJ  Songs  and  Poems,  18mo, 
Mackenzie's  (A.)  History  of  Scotland,  Eachdraidh 

na  H-Alba,  12mo,  cloth,     

Mackenzie's  Beauties  of  Gaelic  Poetry,  rl.  8vo.  ... 

Gaelic  Melodist,  32mo,    

Macleod,  Rev.  Dr.,  Sermon  on  the  Life  of  the  late, 

by  Rev.  John  Darroch,  8vo,  sewed}      ls.  for     0     6 
M'Lauchlan's    (Rev.    Dr)    Celtic    Gleanings,    or 

Notices  of  the  History  and  Literature  of  the 

Scottish  Gael  (in  English),  fcap,  8vo,  cloth,        2     6 
M4Naughton   (Peter)  on  the  Authenticity  of  the 

Poems  of  Ossian  (in  English),  8vo,     0     6 

Macneill's  Neniae,  and  other  Poems,  cloth,         ...     2     0 


1 

6 

2 

6 

3 

6 

2 

0 

0 

4 

64  South  Bridge,  Edinburgh, 


Gaelic  Books  Sold  by  Maclachlan  and  Stewart, 

s.     d. 
Macpherson's   "  Duanaire,"  a  Nevv  Collection    of 

Songs,  &c,  necer  before  published,  18mo,  cL 
Menzies'  Collection  of  Gaelic  Songs,  8vo,  cloth, 
Mountain    Songster,    Colleetion  of  Original    and 

Selected  Gaelic  Songs,        

Munro's  Gaelic  Grammar,  18mo,  bound,     

Gaelic  Primer  and  Vocabulary,  12mo,   ... 

Selection  of  Gaelic  Songs,  32mo, 

Ossian's  Poems,  revised  by  Dr  M'Lauchlan,  cloth, 
Ossian  and  the  Clyde  :   Fingal  in  Ireland,  Oscar 

in  Iceland,  by  Dr  H.  Waddell, 

Peden's  Two  Sermons  and  Letters,  18mo,  sewed, 
Philipps'  Seven  Common  Fauìts,  translated  by  Rev. 

H.  Maccoll,  12mo,      

Prayers  and  Admonitions,  (series  of  six,  large  type,) 

in  packets  of  2  dozen,  sorted,     

Psalm  Book,  (General  Assembly's  Version),  large 

type,  18mo,  bound,  gilt  edges,    

Do.  do.  18mo,  cloth,    

Do.      Smith's  or  Ross's,  large  type,  18mo,  bd. 
Do.       Gaelic  and  English,  on  one  page, 
Ross's  (William)  Gaelic  Songs,  18mo,  cloth, 

Sinner's  (The)  Friend,  12mo,  sewed, 

Sixteen  tSliort  Sermons,  12rno,  sewed, 

Smith's  (IJr)  Sean  Dana,  with  Englisli  Translation 

and  Notes,  by  C.  S.  Jerram,        

Sum  of  Saving  Knowledge,  12mo,  sewed 

Thomson's  (Dr)  Sacramental  Catecliism,  l8mo,  sewed,  0 
Willison's  Sacramental  Catechism,  12mo,  sewed, 

New  Testament  for  Schools,  12mo,  bound, 
Job  to  Ecclesiastes,  (lòr  the  use  of  Schools), 
Proverbs  of  Solomon,        do.  do. 

AT   VARIOUS   PRICES. 


G4  South  Bridge,  Edinburgh. 


